
CUVÂNT ÎNAINTE 


Împlinirea a două de decenii de la momentul care a marcat disoluția 
imperiului sovietic a prilejuit şi în România, la fel ca peste tot în lume, o 
efervescenţă a manifestărilor ştiinţifice menite a-i surprinde mai bine 
meandrele, semnificaţiile și urmările în plan regional și global. 

În acest context se înscrie și desfășurarea la 21 noiembrie 2011, la sediul 
Universității Europei de Sud-Est Lumina din Bucureşti, a simpozionului 20 de 
ani de la prăbușirea imperiului sovietic - ,lectii" în retrospectivă. 
Organizat de Facultatea de Științe Politice a Școlii Nationale de Studii Politice 
şi Administrative (SNSPA), Institutul Naţional pentru Studiul Totalitarismului, 
Institutul Revoluţiei Române din Decembrie 1989 şi Centrul pentru Geo- 
politică şi Studii de Securitate al Universităţii Europei de Sud-Est Lumina, 
simpozionul a analizat finalul „secolului scurt” - cum a denumit istoricul 
britanic Eric Hobsbwam secolul XX - dintr-o perspectivă interdisciplinară. Au 
contribuit la această abordare atât formaţia și specializarea diversă a 
participanţilor la simpozion (istorici, politologi, geopoliticieni şi analişti ai 
relaţiilor internaţionale), cât și tematica panelurilor sale. 

Primul panel, intitulat „provocări metodologice în studierea fenomenului 
prăbușirii comunismului în Europa Centrală și de Est”, pornind de la 
constatarea că, de regulă, istoricii şi politologii au tratat în mod diferit 
tematica prăbușirii comunismului în Europa Centrală și de Est, şi-a propus 
reconcilierea, cel putin parţială, a demersului istoriografic cu cel politologic. 
Acestui deziderat îi sunt subsumate studiile semnate de Adrian Pop, Florin 
Abraham, Sorin Mitulescu, Constantin Hlihor, Andrei Táranu şi Teodora 
Stănescu Stanciu. 

Al doilea panel, intitulat „incursiuni în durata scurtă a tranziţiei (1989 - 
1991)”, recunoscând faptul că în cele două decenii scurse de la prăbuşirea 
imperiului sovietic s-au clarificat multe aspecte necunoscute ale acestui 
moment de cotitură din istoria relaţiilor internaţionale, dar au rămas şi multe 
aspecte încă insuficient elucidate, și-a propus să evidentieze câteva din 
paradigmele explicative şi „petele gri” ale reconstituirii veridice ale acestui 

moment. Studiile semnate de Constantin Corneanu, Gheorghe Stoica, Vasile 
Buga şi Pavel Moraru ilustrează această preocupare. 

Al treilea panel, intitulat “lecțiile globale ale prăbușirii comunismului în 
Europa Centrală și de Est” a urmărit să contureze câteva din tendinţele care 
au marcat Europa central-răsăriteană în cele două decenii scurse de la 
momentul disolutiei imperiului sovietic si să descifreze liniile directoare 
majore ale restructurării sistemului internațional. Au încercat să ofere 
răspunsuri acestei problematici, din varii unghiuri de vedere, prin studiile lor, 
Liliana Popescu, Eugen Lungu, Iulian Chifu si Adrian Severin. 

Reflecţii asupra evenimentelor revoluționare din perioada anilor 1989- 
1991 si a consecinţelor lor regionale şi globale la împlinirea a douăzeci de ani 
de la producerea lor, comunicările prezentate la simpozionul mai sus amintit, 
reunite în paginile volumului de față, se constituie, totodată, într-un îndemn la 
dialog pluridisciplinar în abordarea momentelor de cezură fundamentale ce 
au marcat evoluţia sistemului internațional în integralitatea sa. 


Prof. univ. dr. Adrian Pop 
Facultatea de Ştiinţe Politice, SNSPA 
Co-editor coordonator al volumului 

Prăbușirea imperiului sovietic. "Lecţii" în retrospectivă (p. 11-27) 


Comparatismul diacronic si sincronic 
în abordarea revoluțiilor est-europene 


Diachronic and synchronic comparatism in the 
approach of the East European revolutions 


Prof. univ. dr. Adrian Pop" 


Keywords: diachronic perspective, synchronic perspective, path- 
dependence, East European revolutions, Cold War, Gorbachev factor, 
non-intervention policy 


Abstract: The study recalls the failure of academia to predict the 
1989-1991 revolutionary events, as well the few scholars that 
envisaged one way or another the breakdown of Soviet empire. It 
argues that one reason for that outcome has been the gap between 
historiography, on the one hand, and the social and political sciences, 
on the other, a gap which persists to this day. It claims also that for a 
proper understanding of East European revolutions one should take a 
comparative approach, grounded in a diachronic and synchronic 
perspective. Based on this dual approach and a set of thirteen 
variables, it offers an original typology of East European revolutions. It 
also reviews the impact of the Gorbachev factor on the process of the 
breakdown of communism in East Central Europe and the end of the 


" Adrian Pop este profesor universitar doctor la Facultatea de Stiinte Politice a Şcolii Nationale 
de Studii Politice si Administrative (SNSPA), membru al consiliului stiintific al Institutului 
Revolutiei Románe din Decembrie 1989 si al colegiilor de redactie ale revistelor Moldoscopie, 
Eastern Journal of European Studies si Romanian Journal for Security Studies, membru al 
Asociatiei Internationale de Stiinte Politice (International Political Science Association, IPSA), 
precum si Director al Nodului din România al Proiectului Mileniului (The Millennium Project) — 
proiect transnational de studii de viitorologie cu sediul in Washington, D.C. A fost director 
adjunct al Institutului pentru Studii Politice de Apárare si Istorie Militará din Bucuresti, Senior 
Visiting Fulbright Scholar la Departamentul Guvern si Politicá al Universitátii Maryland din 
College Park, SUA, International Research Fellow la Colegiul de Apárare al NATO din Roma, 
precum si redactor-sef al Revistei Románe de Studii Internationale. Domeniile sale principale de 
expertiză sunt Războiul Rece, geopolitica, studiile de securitate, politicile europene în sfera 
relaţiilor exerne, securității și apărării si cooperarea regională în regiunea Mării Negre și sud- 
estul Europei. Cea mai recentă carte publicată: Originile si tipologia revoluțiilor est-europene 
(Editura Enciclopedică, Bucureşti, 2010). 

Cold War, arguing that Gorbachev combined the abandonment of the 
“Brezhnev doctrine” and the endorsement of a non-intervention policy 
in East European revolutions with a policy of discreet “constructive 
interference” for their speeding up. 


entru lumea academică occidentală revoluțiile est-europene din 

1989-1991 au fost de-a dreptul stânjenitoare. Caracterul extrem 

de rapid al schimbărilor politice sistemice din Europa de Est a 
surprins sovietologia occidentală nepregătită. Adam Przeworski avea motive 
întemeiate să susțină că “toamna naţiunilor” a fost "un eșec de proporții al 
ştiinţei politice"!. Au existat, totuşi, câteva voci - puţine si mai degrabă izolate 
- care, dintr-o perspectivă sau alta, au sugerat posibilitatea prăbușirii Uniunii 
Sovietice, intuind corect viitorul Uniunii Sovietice. Ele au ocupat, însă, o 
poziţie cu totul marginală în studiile kremlinologice, în pofida autorităţii 
intelectuale de necontestat a unora din promotorii lor?. 

Într-un volum colectiv despre viitorul Uniunii Sovietice, editat de 
Zbigniew Brzezinski în 1969, 6 din 14 autori considerau colapsul URSS o 
posibilitate realistă. Pentru unul din ei, politologul Robert Conquest, URSS era 
“o tara unde sistemul politic este radical şi periculos de neadecvat pentru 
dinamica sa socială si economică. Aceasta este o formulă pentru schimbare - 
schimbare ce poate fi neașteptată si catastrofică”3. Într-un faimos eseu 
inspirat de politica de liberalizare hrușciovistă publicat în 1970, disidentul 
sovietic exilat Andrei Amalrik nota că “liberalizarea” era o funcţie a 
“decrepitudinii crescânde a regimului, mai degrabă decât a regenerării sale” şi 
că “rezultatul logic va fi moartea sa, urmată de anarhie”+. În mod asemănător, 
în 1976, istoricul, antropologul, demograful, sociologul si politologul 
Emmanuel Todd vorbea de „descompunerea sferei sovietice"5, iar in 1978, 
istoricul Helene Carrère d'Encausse, de „imperiul explodat”. 

După preluarea puterii de către Gorbaciov, dintr-o perspectivă weberiană 
ce surprindea tensiunile etnice şi problemele de legitimitate cu care se 
confrunta Uniunea Sovietică, la rândul său, sociologul Randall Collins şoca 


1 Adam Przeworski, Democracy and the Market: Political and Economic Reforms in 
Eastern Europe and Latin America, Cambridge University Press, New York, 1991, p. 1. 

2 Vezi, de pildă, Richard Pipes, Survival Is Not Enough: Soviet Realities and America's 
Future, Simon and Schuster, New York, 1984. 

3 Robert Conquest, Immobilism and Decay, în Zbigniew Brzezinski (ed.), Dilemmas of Change 
in Soviet Politics, Columbia University Press, New York, 1969, p. 72. 

^ Andrei Amalrik, Will the Soviet Union Survive Until 1984?, Harper and Row, New York, 
1970, p. 35. 

5 Emmanuel Todd, La chute finale: Essais sur la décomposition de la sphére soviétique, 
Robert Laffont, Paris, 1976. Vezi si traducerea în engleză, Emmanuel Todd, The Final Fall: 
Essay on the Decomposition of the Soviet Sphere, Karz Publishers, New York, 1979. 

6 Héléne Carrére d'Encausse, L'Empire éclaté, Flammarion, Paris, 1978. 

lumea academică în 1986 prin afirmaţia că statul sovietic “își atinsese deja 
limita (..) si intra într-o perioadă de (..) declin (...) posibilitatea declinului 
extensiv devenind foarte mare înainte de secolul 21". În 1988, într-o 
abordare de inspirație marxistă ce punea accentul pe tensiunile dialectice 
dintre diversele părți ale sistemului sovietic (unele rămânând înapoia altora), 
istoricul social Moshe Lewin anticipa căderea sa’. Însă majoritatea 
kremlinologilor, proveniţi din sfera științelor social- politice, nu numai că nu 
au anticipat revoluțiile est-europene, dar nici măcar nu le-au considerat o 
posibilitate realistă. Ei erau convinşi că reformele initiate de Gorbaciov vor 
rămâne cantonate strict cadrului regimului comunist. Diferenţele de percepții 
în rândurile sovietologilor occidentali erau doar de nuanţă si se cantonau în 
sfera „câtă schimbare este posibilă”. În vreme ce gorbaciovienii entuziaşti 
manifestau optimism în privința amplorii acesteia”, alti kremlinologi erau mai 
degrabă sceptici, prevalând ideea că “Gorbaciov însuşi nu intenționează 
schimbarea sistemică” ci, mai degrabă, “revitalizarea vechiului sistem”10. 

Eşecul lumii academice de a anticipa atât schimbarea inițiată de „sus în 
jos”, cât si cea iniţiată de „jos in sus”, este în primul rând o consecință a 
rupturii survenite între istoriografie, pe de o parte, și ştiinţele social-politice, pe 
de altă parte. Caracterul prea adesea ateoretic al celei dintâi şi anistoric al 
celor din urmă, i-a împiedicat pe sovietologi și kremlinologi să surprindă 
complexitatea proceselor şi fenomenelor ce au condus la evenimentele din 
1989-1991. 

După prăbuşirea comunismului în Răsăritul Europei, în studiile rusești şi 
est-europene locul sovietologiei si  kremlinologiei a fost luat de 
tranzitologie!!. Între factorii care explică aplicarea tranzitologiei la fostul 
spațiu aflat sub hegemonia sovietică pot fi enumerati: convingerea cá era 
nevoie de un cadru teoretic mai larg pentru a înțelege evoluţiile economice si 
socio-politice postcomuniste, convingere dată, la rândul său, de reevaluarea 
izolationismului academic al sovietologiei si, mai ales, de eșecul sáu în 
prezicerea şi explicarea colapsului sistemului comunist; preexistenta unui 


7 Randall Collins, Weberian Sociological Theory, Cambridge University Press, New York, 
1986, p. 187. 

8 Moshe Lewin, The Gorbachev Phenomenon: A Historical Interpretation, University of 
California Press, Berkeley, 1988. 

? Archie Brown, The Soviet Political Scene: The Era of Gorbachev?, in Lawrence W. Lerner and 
Donald W. Treadgold (eds.), Gorbachev and the Soviet Future, Westview Press, Boulder, 
Colorado, 1988, pp. 38-39. 

10 William E. Odom, How Far Can Soviet Reform Go?, in Problems of Communism, Vol. 36, 
November-December 1987, p. 30. 

11 Vezi, pe larg, Roger Marwick, A Discipline in Transition? From Sovietology to Transitology, in 
Journal of Communist Studies and Transition Politics, Vol. 12, No. 3, 1996. 

asemenea cadru, bazat pe generalizarea cazuisticii tranzitiilor de la dictatură 
la democraţie în Sudul Europei (Grecia, Spania, Portugalia) și America 
Latiná!7; teza enunțată de Samuel Huntington a încheierii unui al treilea val de 
democratizare (1974-1991), care, asemeni celorlalte două precedente (1828- 
1926 şi, respectiv, 1943-1962), ar fi urmat de un „val invers”, în care unele 
din statele democratizate în valul precedent revin la autoritarism!3; 
insuficiența datelor empirice privitoare la evoluţiile postcomuniste, generată, 
la rândul sáu, de derularea deosebit de rapidă a acestora din urmă; si, nu in 
ultimul rând, tentatia irepresibilă a adoptării acelor modele care se bucurau 
de trecere şi influență pe plan mondial în organizaţiile internaționale 
interguvernamentale din sfera financiar-bancară (Banca Mondială, Fondul 
Monetar Internaţional). După cum o sugerează și numele, tranzitologia a 
dezvoltat un model al procesului de democratizare /redemocratizare centrat 
pe acțiunile, opțiunile și strategiile elitelor politice, caracterizate a fi benefice 
sau non-benefice pentru tranziția la democraţie. Făcând abstracţie de 
particularitátile legate de timp și spaţiu, tranzitologia s-a focalizat asupra 
tipului de tranziţie pe care l-a parcurs o anumită tara (negociata sau 
nenegociată, impusă de elite, cu sau fără implicarea maselor, etc) şi dacă o 
anumită tara „reuşeşte” să satisfacă criteriile democratizării în urma 
organizării primelor alegeri libere, care se presupune că inaugurează un nou 
regim democratic. La rândul sáu, literatura despre „consolidarea” 
democratică - ca subramură a tranzitologiei - s-a ocupat de ceea ce a urmat 
după primele alegeri libere, de gradul democratizării şi schimbările ulterioare 
în „calitatea” acesteia. Cercetările ce au rezultat au fost centrate fie pe studii 
de caz, fie pe anume variabile cheie, fie pe o combinaţie a celor două 
metodei. 

Desigur, unele din schemele conceptuale avansate de tranzitologie şi-au 
dovedit utilitatea explicativă in cazuistica tranzitiilor din Răsăritul Europei. 
Abordarea conform căreia momentul apariţiei unei rupturi în sânul elitei 


12 Vezi, pe larg, Collier, David. (ed.), The New Authoritarianism in Latin America, Princeton 
University Press, Princeton, N.]., 1986. De asemenea, Guillermo O'Donnell, Phillipe C. Schmitter, 
Laurence Whitehead, (eds.), Transitions from Authoritarian Rule: Southern Europe si 
Transitions from Authoritarian Rule: Comparative Perspectives, The Johns Hopkins 
University Press, Baltimore and London, 1986, precum si Guillermo O'Donnell, Phillipe C. 
Schmitter, Transitions from Authoritarian Rule: Tentative Conclusions about Uncertain 
Democracies, The Johns Hopkins University Press, Baltimore and London, 1986. 

13 Samuel Huntington, The Third Wave: Democratization in the Late Twentieth Century, 
Norman, Oklahoma, 1991, pp. 13-26. Idem, Democracy for the Long Haul, in Journal of 
Democracy, Vol. 7, No. 8, April 1996. 

14 Vezi, pe larg, Juan J. Linz, Alfred Stepan, Problems of Democratic Transition and 
Consolidation: Southern Europe, South America and Post-Communist Europe, Johns 
Hopkins University Press, Baltimore, 1996. 

conducătoare rămâne crucial pentru schimbarea regimului a fost confirmată 
de o bună parte din tranzitiile politice est-europene. Totodată, modelul de 
sorginte spaniolă al tranziţiei negociate!5, care postulează faptul că actorii 
unei tranzitii politice întemeiate pe compromis şi negociere - în jurul Mesei 
Rotunde - sunt moderatii puterii si ai opoziţiei, a fost confirmat de cazurile 
tranzitiilor din Polonia si, partial, Ungaria. Dar schema de ansamblu nu oferă 
elemente care să permită înţelegerea procesului schimbării după acest 
moment. În plus, există câteva diferente de principiu între tranzitiile est- 
europene, pe de o parte, si cele sud-europene si latino-americane, pe de altă 
parte. Schimbările sistemice din Europa de Est în intervalul 1989-1991 au 
fost revoluţii triplu rejective:16 au fost în acelaşi timp revoluţii nationale de 
respingere a hegemonului exterior (Uniunea Sovietică), revoluții politice de 
respingere a regimurilor dictatoriale din fiecare din ţările est-europene în 
parte si revoluţii economice de respingere a economiei de comandi. 
Colapsul comunismului a fost, însă, mai degrabă un abandon, decât adoptarea 
a ceva anume. Nu a existat o idee clară asupra a ceea ce ar fi trebuit să 
înlocuiască comunismul, iar tranziția s-a caracterizat, în general, prin 
incertitudine. Aceasta contrastează cu experiența statelor sud-europene şi 
latino-americane, unde alternativele politico-economice au fost mult mai clar 
articulate de către actorii interni şi internaționali. 

Ca reacţie la paralelismele nefondate si generalizările excesive ale 
tranzitologiei, a apărut o școală de gândire alternativă, care pune accentul pe 
semnificaţia trecutului secolului „scurt” (1918-1991) - cum a fost denumit 
secolul XX - şi, în special, a trecutului comunist, pentru înțelegerea evoluţiilor 
postcomuniste. Noua abordare a reabilitat atât importanţa factorilor istorici, 
cât si relevanta regiunii ca unitate explicativă logică. Numită a „dependenţei 
de cale" (path-dependence), aceasta școală teoretic-explicativă reliefeazá 
semnificaţia trecutului, felul în care evoluţiile interbelice şi modul diferit de 
operare al socialismului în statele est-europene a influenţat decisiv ceea ce a 


15 Charles T. Powell, The Transition to a Democratic Regime, în Antonio Ramos Gascón (ed.), 
Spain Today: In Search of Modernity. Society and Culture, Cátedra, Madrid, 1991, pp. 61- 
102. 

16 Adrian Pop, Originile si tipologia revolutiilor est-europene, Editura Enciclopedică, 
Bucuresti, 2010, p. 213. 

17 Anneli Ute Gabanyi considerá cá revolutiile din 1989, pe lángá revolutii politice si nationale, 
au fost şi revoluţii sociale, de respingere a sistemului socialist de organizare a societăţii. În fapt, 
sistemul socialist de organizare a societăţii nu a fost niciodată rejectat de popoarele din Europa 
de Est. Dimpotrivă, în toată perioada scursă de la producerea lor, în societățile est-europene a 
existat o nostalgie destul de larg răspândită față de acesta. Vezi Anneli Ute Gabanyi ,"Revolutia 
română - o revoluţie neterminată?”, în Întrebări cu şi fără răspuns. Decembrie 1989, 
Centrul National de Documentare, Cercetare si Informare Publică despre Revoluţia din 
Decembrie 1989, Timișoara, 2001, p. 37. 

urmat după prăbuşirea sa. Pentru adepţii săi, impactul moștenirii interbelice 
şi postbelice (socialiste) asupra evoluţiilor postcomuniste prevalează în 
raport cu cel al circumstanțelor contingente. De pildă, trecutul socialist se 
consideră că a modelat perspectiva socială asupra socialismului şi naţiunii; 
mărimea, coeziunea internă și focalizarea ideologică a opoziţiei; dezvoltarea 
societăţii civile; reprezentarea și influența reformatorilor (dacă au existat) 
din sânul Partidelor Comuniste. Potrivit acestei viziuni, factorii istorici au fost 
cei care au generat rezultate electorale diferite în primele alegeri libere, care, 
la rândul lor, au produs traiecte postcomuniste diferite!8. 

Şcoala „dependenţei de cale” a demonstrat pertinent faptul că trecutul 
face diferența pentru modalităţile principial diferite ale abandonării 
comunismului si structurării traiectelor postcomuniste. Ea a pus în evidenţă 
cel putin două tipuri de corelaţii extrem de importante: corelatia care există 
între tendinţele anterioare de reformare a sistemului comunist, dezvoltarea 
unor ramuri reformiste în rândurile Partidelor Comuniste, existenţa unei 
societăţi civile bine (sau cel putin mediu) dezvoltate, relaţia dintre putere si 
opoziţie și caracterul negociat al revoluţiei în Europa Centrală, pe de o parte; 
şi cea care există între caracterul negociat al revoluţiei si consolidarea 
ulterioară a democraţiei (în ceea ce priveşte domnia legii, asumarea 
responsabilitátii, caracterul participativ, rezultatul alegerilor, în special al 
primelor alegeri libere), pe de altă parte. Acolo unde „revoluția negociată” a 
fost încheiată cu succes, a avut loc și o stabilizare relativă a democraţiei. Acolo 
unde modelul „revoluţiei negociate” nu s-a putut aplica sau a eşuat, a avut loc 
o democratizare imperfectă, marcată de poticneli și reculuri semnificative. 

După cum a subliniat Valerie Bunce, diferenţele dintre regimurile 
socialiste est-europene au inclus „toate dimensiunile care ar părea extrem de 
relevante nu doar pentru practica dar si pentru declinul socialismului”19. Între 
aceste dimensiuni sau variabile cheie ar putea fi incluse, cel puţin 
următoarele: tipul de regim politic înainte de prăbuşirea sistemului; crizele 
anterioare prăbuşirii sistemului; strategiile de schimbare politică anterioare 
prăbuşirii sistemului; gradul de dezvoltare al societăţii civile; implicarea 


18 Vezi Philip G. Roeder, The Revolution of 1989: Postcommunism and the Social Sciences, Valerie 
Bunce, The Political Economy of Postsocialism, M. Steven-Fish, Postcommunist Subversion: Social 
Science and Democratization in East Europe and Eurasia si Nicholas J. Lynn, Geography and 
Transition: Reconceptualizing Systemic Change in the Former Soviet Union, in Slavic Review, 
Vol. 58, No. 4, Winter 1999, pp. 743 -840. De asemenea, Kenneth Jowitt, Challenging the 
"Correct" Line: Reviewing Katherine Verdery's What Was Socialism and What Comes Next? si 
Ákos Róna -Tas, Path Dependence and Capital Theory: Sociology of the Post-Communist 
Economic Transformation, in East European Politics and Societies, Vol. 12, No. 1, Winter 
1998, pp. 87-131. 

1? Valerie Bunce, Subversive Institutions: The Design and the Destruction of Socialism and 
the State, Cambridge University Press, Cambridge, 1999, pp. 3-4. 

elitelor în procesul tranziţiei politice; implicarea maselor în procesul 
tranziției politice; modalităţile abandonării comunismului; tipul de tranziţie 
politică - negociată sau nenegociată, respectiv pașnică sau violentă; sensul 
inițierii tranziției politice - de sus în jos și/sau de jos în sus; destinul ulterior 
al Partidului Comunist; modalitatea schimbării cadrului constituțional; 
primele alegeri libere sau partial libere; și prezenţa foștilor disidenti în noile 
structuri de putere. 

Crizele majore din Europa de Est de dinainte de 1989 au evidențiat trei 
strategii de schimbare politică: „revoluţia de jos" - revolta muncitorilor din 
RDG (1953), „octombrie polonez” (1956) şi revoluția maghiară (1956); 
„revoluţia de sus” - destalinizarea (1956), „primăvara de la Praga" (1968) si 
„primăvara croată” (1971); si, pe fundalul eşecului primelor două strategii, 
„revoluţia autolimitată” - mişcarea sindicatului liber Solidaritatea (1980- 
1981). Pe parcursul desfășurării revoluțiilor din 1989 cele trei strategii s-au 
împletit, dar „revoluţia autolimitată” a avut un rol decisiv în pregătirea 
terenului pentru „revoluțiile negociate” din Europa Centrală. 

Pástránd distinctiile tradiționale de tranziţie negociată/ tranziție 
nenegociată, implicare a  elitelor/ implicare a maselor, schimbare 
constitutionalá/ schimbare neconstitutionald, tipologia pe care o propunem 
pentru revoluțiile est-europene combină perspectiva diacronică, cu cea 
sincronică, făcând astfel distincţia fundamentală între durata lungă si scurtă a 
tranziţiei. O ilustrare sintetică a concepţiei noastre despre tipologia 
revoluțiilor est-europene din dubla perspectivă a duratei lungi și scurte a 
tranziţiei se regăseşte în tabelul anexat la finalul studiului. 

Considerăm că perspectiva diacronică, proprie școlii „dependenţei de 
cale” surprinde cel mai bine combinația (în proporţii variabile) de protest 
popular și negocieri între elite, cu alte cuvinte, de „revoluţie de jos” (implicare 
a maselor) și „revoluţie de sus” (implicare a elitelor) ce a caracterizat 
revoluțiile est-europene2. Pentru o înţelegere si explicare adecvată a 
revoluțiilor est-europene, perspectiva diacronică se cere a fi dublată de cea 
sincronică. De pildă, noţiunea conform căreia 1989 a marcat începutul 
prăbuşirii unui imperiu - cel sovietic - prezintă avantajul reliefării 
interconexiunii, simultaneitátii si rapiditátii cu care s-au desfășurat 
evenimentele în 1989, precum și al evidentierii efectului lor contaminant. 
Initiat de Kremlin, procesul destrămării sistemului sovietic a cuprins Europa 
de Est, pentru a se reîntoarce, asemeni unui bumerang, asupra republicilor 


20 Adrian Pop, Căderea regimurilor dictatoriale: cazul românesc, în Romulus Rusan (ed.), O 
enigmă care împlinește şapte ani. Timisoara, 1989-1996, Fundaţia Academia Civică, 
Bucureşti, 1997, p. 32. 

sovietice si a accelera destrămarea Uniunii Sovietice - fenomen denumit de 
politologul britanic Archie Brown, de la Universitatea Oxford, „cursul circular 
al influenţei” (circular flow of influence)?1. Factorul ce a declanșat acest proces 
l-a reprezentat schimbarea politică și ideologică introdusă de Gorbaciov 
însuşi, cu precădere în două cuvântări majore din 1988. La cea de a XIX-a 
Conferinţă a PCUS din iunie 1988 și în cuvântarea în fata Adunării Generale a 
ONU din decembrie același an, liderul sovietic a fost explicit în a sublinia 
ideea potrivit căreia poporul fiecărei tari, fără excepţie, are dreptul de a 
decide asupra sistemului politic și economic în care vrea să trăiască. Mai mult 
decât atât, primele alegeri parţial libere (cu candidați multipli) pentru un 
legislativ cu putere reală au avut loc în Uniunea Sovietică însăși - în martie 
1989. 

Momentul de turnură l-a reprezentat cea de a XIX-a Conferință a PCUS, 
când dintr-un reformator al sistemului din interiorul său, Gorbaciov s-a 
metamorfozat într-un transformator sistemic al acestuia??. Ambasadorul 
american în capitala sovietică Jack Matlock se afla la Helsinki pentru a-l 
informa pe președintele Reagan asupra ultimelor evoluții din URSS înaintea 
vizitei sale la Moscova (29 mai - 2 iunie 1988), când a primit pe fax recent 
publicatele ,teze" ale Conferinţei a XIX-a a PCUS. Impresionat de deter- 
minarea Kremlinului de a respecta drepturile fundamentale ale cetăţenilor 
sovietici și principii precum separarea puterilor în stat, independenţa justiţiei 
şi prezumția de nevinovăție, Matlock a conchis că ceea ce descriau ,tezele" era 
ceva mai aproape de social-democratia europeană. Sintetizând conţinutul 
noilor „teze”, Matlock i-a spus atunci preşedintelui Reagan că, “dacă se 
dovedesc a fi reale, Uniunea Sovietică nu va mai putea să fie niciodată ceea ce 
a fost în trecut”23. 

În plan extern, în doar câţiva ani, în perioada 1985-1988, raportarea 
postbelică tradițională a Kremlinului la Europa de Est ca si glacis geopolitic si 
geostrategic al Uniunii Sovietice a fost înlocuită cu ideea integrării acestei arii 
geopolitice în „casa comună europeană”. Cea dintâi distantare publică a lui 
Gorbaciov fata de „doctrina Brejnev” s-a produs cu prilejul reuniunii Consiliul 
de Ajutor Economic Reciproc (CAER) din noiembrie 1986. Atunci secretarul 
general al PCUS a proclamat „independenţa fiecărui partid, dreptul său de a 
lua decizii suverane asupra problemelor dezvoltării în fiecare ţară, 
responsabilitatea sa față de propriul popor” ca principii inalienabile ale 


21 Archie Brown, The Rise and Fall of Communism, Vintage Books, London, 2010, pp. 563- 
565. 

22 Ibidem, p. 507. 

23 Jack F. Matlock, Autopsy on an Empire: The American Ambassador's Account of the 
Collapse of the Soviet Union, Random House, New York 1995, p. 122. 

relațiilor dintre statele socialiste24. Ulterior, în iulie 1987, Tratatul de la 
Varşovia adopta o nouă doctrină militară, care era o copie la indigo a noii 
doctrine militare sovietice, ce stipula imposibilitatea victoriei într-un război 
nuclear și inutilitatea parităţii în armamentele strategice, zdruncinând astfel 
fundamentele ideologice şi psihologice ale prezenţei militare sovietice în 
Estul Europei?5. Dar prima declarare publică a abandonării „doctrinei 
Brejnev” a fost făcută răspicat de către liderul sovietic în cuvântarea din 28 
iunie 1988: ,[..] impunerea dinafară - prin orice mijloace, nemaivorbind de 
mijloace militare - a unei structuri sociale, a unui mod de viata sau a unei 
politici face parte din arsenalul periculos al anilor trecuţi. Suveranitatea şi 
independenţa, drepturile egale și neamestecul devin norme recunoscute ale 
relaţiilor internationale [..] A te opune libertății de opțiune înseamnă a te 
plasa împotriva cursului obiectiv al istoriei înseşi”26. La vremea sa, declarația 
a trecut aproape neobservată, după cum neobservată a trecut şi remarca sa cu 
tâlc, peste o lună, la reuniunea Tratatului de la Varşovia, din iulie 1988, 
potrivit căreia alianțele „nu sunt pe vecie”. La summitul de la București al 
Tratatului, în iulie 1989, el a precizat că viitoarele relaţii interaliate se vor 
baza pe egalitate, independenţă si dreptul fiecărei tari de a-şi elabora propria 
linie politică, strategie şi tactică, fără amestec din afară?7. În schimb, extrem 
de mediatizată a fost declaraţia sa de la Naţiunile Unite, din decembrie 1988, 
ca urmare a spectaculoaselor reduceri unilaterale de trupe anunţate de 
liderul sovietic, şi mai putin pentru reiterarea de către acesta a naturii 
constrângătoare a principiului libertăţii de opţiune. Ulterior, declarația 
oficială adoptată la reuniunea liderilor blocului răsăritean de la începutul 
anului 1989, stipula că: “Nici o tara nu are dreptul de a dicta evenimente într- 
o altă țară, să-şi asume poziţia de judecător si arbitru”28. Ulterior, summitul 
Tratatului de la Varșovia de la începutul lunii decembrie 1989 declara 
complet ilegală intervenţia militară a trupelor aliate ale Pactului, în august 
1968, delegitimând astfel întreaga conducere comunistă cehoslovacă, ce-și 
datora poziţiile intervenţiei. Astfel, după cum remarca kremlinologul Archie 
Brown de la Universitatea Oxford, prin noul curs de politică externă impus 


24 Apud Hans-Hermann Hertle, The Fall of the Wall: The Unintended Self-Dissolution of East 
Germany's Ruling Regime, in Cold War International History Project Bulletin, Issue 12/13, 
Fall/Winter 2001, p. 132. 

?5 Archie Brown, The Gorbachev Factor, Oxford University Press, Oxford, 1996, p. 301. 

26 [dem, The Rise..., p. 524. 

?7 Thomas Blanton, When Did the Cold War End?, in Cold War International History Project 
Bulletin, Issue 10, March 1998, pp. 184-187. 

28 Apud Peter Cipkowski, Revolution in Eastern Europe: Understanding the Collapse of 
Communism in Poland, Hungary, East Germany, Czechoslovakia, Romania, and the Soviet 
Union, John Willey & Sons, Inc., New York, 1991, pp. 11-12. 

Kremlinului şi aliaţilor săi, Gorbaciov „a făcut mai mult decât oricine altcineva 
pentru a pune capăt Războiului Rece dintre Est şi Vest”29. 

Anuntand, în ianuarie 1989, reducerea forțelor sovietice în Europa 
Centrală si de Est cu 14% si diminuarea producţiei de armamente cu 19%, 
Gorbaciov a cerut, totodatá, Comisiei de Politicá Externá a Biroului Politic al 
CC al PCUS, condusă de Aleksandr Jakovlev, să elaboreze împreună cu 
principalele think tank-uri sovietice scenarii privitoare la viitoarele evoluții 
din Estul Europei. 

Faptul că memorandumurile care i-au fost prezentate avertizau asupra 
posibilităţii unei reacţii violente în lant si imploziei blocului răsăritean în 
cazul unei intervenții sovietice în regiune, nu a făcut decât să-i întărească 
convingerea necesității promovării politicii de neinterventie în ţările blocului 
răsăritean. De altminteri, Gorbaciov împărtăşea cu Iakovlev si Sevarnadze 
convingerea că o intervenţie sovietică nu numai că va afecta grav relaţiile Est- 
Vest, ce tocmai se amelioraseră considerabil, dar va conduce şi la 
consolidarea forţelor conservatoare din conducerea Uniunii Sovietice. Atunci 
când președintele Consiliului de Miniștri al Ungariei, Mikl6s Nemeth, l-a 
informat pe Gorbaciov, la 3 martie 1989, asupra deciziei de „a înlătura 
complet protecţia electronică şi tehnologică de la frontierele vestice si sudice 
ale Ungariei”, Gorbaciov nu a obiectat. Singurele cuvinte - esopice - pe care 
le-a rostit liderul sovietic în acel moment, când granițele Ungariei erau 
asaltate de cetățeni români şi est-germani ce încercau să pătrundă ilegal în 
Occident, au fost: „Avem un regim strict al frontierelor, dar devenim mai 
deschişi”. lar atunci când conducerea politică ungară a trimis o nota 
ministrului sovietic de externe, Eduard Sevarnadze, privitoare la înțelegerea 
convenită cu guvernul RFG (un milion de mărci sub forma de credite în 
schimbul deschiderii graniței pentru cetăţenii est-germani care se refugiau în 
Occident utilizând teritoriul maghiar), acesta a răspuns că: „aceasta este o 
problemă care priveşte Ungaria, RDG si RFG'30, 

Înțelegerea informală dintre cancelarul vest-german Helmuth Kohl si 
Gorbaciov, parafată cu prilejul vizitei pe care acesta din urmă a făcut-o în 
perioada 11-15 iunie 1989 în RFG, a jucat un rol crucial în reunificarea 
paşnică ulterioară a Germaniei. Declarația comună dată publicităţii în urma 
vizitei sublinia „respectul pentru dreptul la autodeterminare națională” - o 
aluzie la faptul că URSS nu se va opune cu forța mutatiilor geopolitice atât din 
„imperiul exterior”, cât şi din „imperiul interior”. La finele lui septembrie 


29 Archie Brown, The Gorbachev..., p. 317. 

30 Apud Vladimir M. Zubok, New Evidence on the “Soviet Factor” in the Peaceful Revolutions of 
1989, în Cold War International History Project Bulletin, Issue 12/13, Fall/Winter 2001, p. 
12. 

1989, în urma întâlnirii pe care, la instrucțiunile lui Gorbaciov, ministrul 
sovietic de externe Sevarnadze a avut-o cu omologii săi James Baker si Hans- 
Dietrich Genscher la Adunarea Generală a ONU de la New York, refugiaților 
est-germani din Praga şi Budapesta li s-a permis staționarea temporară în 
sediile ambasadelor vest-germane din cele două capitale?!. Iar la începutul lui 
noiembrie 1989, când demonstrațiile din Leipzig si alte orașe est-germane au 
proliferat, Gorbaciov a lăsat să se cunoască faptul că luase legătura telefonic 
personal cu comandantul trupelor sovietice din Germania Răsăriteană, 
cerându-i să menţină trupele în cazarmi32. 

Politica de neinterventie nu a însemnat însă cátusi de putin abtinerea lui 
Gorbaciov de a influenţa în direcția dorită - direct sau indirect - cursul 
evenimentelor in Europa de Est. Prin intermediul lui Iakovlev, la sfârșitul 
anului 1988 liderul sovietic le-a cerut celor cehoslovaci să înceteze să bruieze 
postul de radio Europa Liberă, pentru a se conforma prevederilor Actului 
Final al CSCE de la Helsinki (1975). În urma acestui demers, de la începutul 
anului 1989, cuvintele lui Havel au putut fi auzite de către ascultătorii cehi. O 
altă „interferenţă constructivă” a liderului sovietic în afacerile Cehoslovaciei a 
fost „recomandarea” fermă pe care Moscova a făcut-o autorităților de la 
Praga, după reprimarea brutală a demonstraţiei studenţeşti din 17 noiembrie 
1989, de a nu folosi forța pentru a calma protestele opozitiei??. În general, 
însă, sprijinul logistic pentru oponenții forțelor politice conservatoare din 
Europa de Est a fost discret. În cazul Bulgariei, discretia a fost atât de mare 
încât despre acțiunile energice ale ambasadei sovietice din Sofia de sprijinire 
a complotului anti-Jivkov nu a ştiut până în ultima clipă nici măcar rezidentul 
KGB in Bulgaria?*. 

Pentru a crea un curent favorabil politicii de perestroika şi glasnost şi a 
înfrânge opoziţia celor care se opuneau proceselor reformatoare în blocul 
răsăritean, Gorbaciov a utilizat o dublă strategie. La o consfătuire restrânsă 
din martie 1988, la care au participat doi din principalii exponenti ai reformei, 
Eduard Şevardnadze și Aleksandr lakovlev, a fost elaborată o nouă strategie 
de dinamizare a societăţii, axată pe formarea şi promovarea unor formatori 
de opinie favorabili reformelor din rândurile intelectualitátii în general, si a 
celei disidente în special. Noua strategie, ce-și găsea corespondențe in 


31 [dem, A Failed Empire: The Soviet Union in the Cold War from Stalin to Gorbachev, The 
University of North Carolina Press, Chapel Hill, 2007, p. 322. 

32 Peter Cipkowski, op. cit., pp. 162-163. 

33 Jacques Lévesque, The Enigma of 1989: The USSR and the Liberation of Eastern Europe, 
University of California Press, Berkeley, 1997, p. 186. 

34 Jordan Baev, 1989: Bulgarian Transition to Pluralist Democracy, in Cold War International 
History Project Bulletin, Issue 12/13, Fall/Winter 2001, p. 166. 

strategia fronturilor populare, promovată de Kremlin în perioada interbelică, 
a dat roade în majoritatea țărilor socialiste, în avangarda mișcărilor 
reformatoare plasându-se exponenti de frunte ai intelectualitatii. 
Complementar acestei strategii, serviciile de informaţii sovietice au penetrat 
organele de securitate ale ţărilor socialiste, diminuându-le sau chiar 
anulându-le capacitatea de reacţie față de mișcările opoziţiei. La reuniunile 
periodice ale șefilor serviciilor secrete din țările blocului răsăritean, 
reprezentanţii Uniunii Sovietice acreditau ideea conform căreia sistemul 
socialist nu este imuabil, iar tensiunile manifestate în cadrul său pot fi 
surmontate prin politica de perestroika şi glasnost35. 

Anuntate în 1988 şi puse în aplicare în prima jumătate a anului 1989, 
măsurile curajoase de democratizare și noua politică externă sovietică au 
generat instabilitate în Estul Europei. Pe măsură ce țările est-europene, una 
după alta, au abandonat comunismul și au devenit independente, „fluxul 
circular al influenţei ce începuse în Uniunea Sovietică a făcut un cerc 
complet"36, Într-adevăr, evenimentele istorice ce au avut loc pe parcursul 
anului 1989 în Estul Europei au avut repercursiuni adânci în imperiul sovietic 
- atât cel „exterior”, cât si cel „interior” - în mod direct sau indirect. În primul 
rând, schimbările politice sistemice est-europene au vidat Tratatul de la 
Varșovia şi CAER de rațiunea lor principală de existenţă, fapt ce a condus în 
ultimă instanţă la desființarea acestor două organizaţii internaţionale în vara 
anului 1991. În al doilea rând, schimbările politice ample din Estul Europei, în 
special din Polonia, au conferit un nou impuls mişcărilor de independenţă din 
Ţările Baltice si Ucraina şi inspiraţie fronturilor populare din alte republici 
sovietice. Când Pactul Molotov-Ribbentrop a fost declarat nul şi neavenit de 
către Congresul Deputaţilor Poporului (24 decembrie 1989), la Moscova, 
secesiunea Țărilor Baltice si a Moldovei si destrămarea Uniunii Sovietice au 
devenit inevitabile. În al treilea rând, turbulentele din Europa Centrală si de 
Est au alimentat protestele de masă ale minerilor sovietici din anii 1989- 
1991. În al patrulea rând, revoluțiile din 1989 au dat o grea lovitură întregului 
angrenaj al serviciilor secrete sovietice pe continentul european. În al cincilea 
rând, tulburările din Estul Europei au discreditat ideologia marxist-leninistá, 
ele fiind văzute ca dovezi ale falimentului modelului marxist-leninist de 
societate. În al şaselea rând, mutatiile revoluţionare din imperiul exterior au 
ascuţit percepţia regimului sovietic privitoare la propria sa vulnerabilitate. În 
al şaptelea rând, ceea ce s-a întâmplat în Estul Europei în 1989 a diminuat 


35 [oan Scurtu, Revoluţia Română din decembrie 1989 în context international, Editura 
Enciclopedică și Editura Institutului Revoluţiei Române din Decembrie 1989, Bucureşti, 2006, 
pp. 44-45. 

36 Ibidem, p. 564. 

potenţialul recursului la forță pentru a pune capăt tulburărilor din Uniunea 
Sovietică. În al optulea rând, revoluțiile est-europene au avut un „efect 
demonstrativ” în ceea ce priveşte rezistența non-violentă, negocierile la Masa 
Rotundă, schimbarea sistemică, democratizarea şi trecerea la economia de 
piaţă. În cele din urmă, perspectiva dezintegrării Tratatului de la Varşovia si a 
CAER a exacerbat fisurile adânci din rândurile elitei sovietice si a alimentat o 
dezbatere dură în rândurile acesteia în 1990-1991, care a constrâns opţiunile 
lui Gorbaciov şi a generat reacția conservatoare ce a precipitat puciul din 
august 199137, 


Concluzii 


Dupá cum remarca un teoretician contemporan al revolutiilor, John 
Foran, „studiul teoretic si cel empiric, practic, nu se pot desfășura separat. 
Studiile bazate pe istorie si pe o viziune comparatistá reprezintá cea mai buná 
metodá de explorare si exploatare a avantajelor unei teorii, dupá cum si 
teoria trebuie folositá pentru lámurirea particularitátilor unor cazuri 
individuale”38. Demersul metodologic comparatist pe care-l propunem se 
subsumează școlii dependenţei de cale şi metodei reconstrucției raţionale”. 
Prin valenţele sale euristice, el se pretează evaluării comparative a proceselor 
şi fenomenelor socio-politice în general si a celor pendinte revoluțiilor est- 
europene în special. Întemeiat pe perspectivele diacronică și sincronică şi pe 
distincția fundamentală dintre durata lungă și durata scurtă a tranziţiei, el îşi 
propune să reconcilieze istoria evenimentiald cu cea structurală, altfel spus 
demersul istoriografic (focalizat pe ceea ce este specific si singular) cu cel 
sociologic si politologic (centrat pe construirea de tipuri şi modele)“. 


37 Mark Kramer, The Collapse of East European Communism and the Repercussions within the 
Soviet Union (părţile 1-3), în Journal of Cold War Studies, Vol. 5, No. 4, Fall 2003, pp. 178- 
256; Vol. 6, No. 4, Fall 2004, pp. 3-64; Vol. 7, No. 1, Winter 2005, pp. 3-96. 

38 John Foran (coord.), Teoretizarea revoluțiilor, Polirom, Iasi, 2004, p. 11. 

39 Propusă încă din 1922 de Max Weber ca metodă de abordare a fenomenelor socio-politice, 
reconstrucția rațională era chemată să reconcilieze istoria cu sociologia sub forma unei științe 
social-istorice. Teoria si filosofia contemporană a științei au confirmat valoarea reconstrucției 
rationale ca metodă de evaluare comparativă a proceselor si fenomenelor socio-politice. 
Reconstrucția rațională conduce la o evaluare a ipotezelor explicative pentru procesele și 
evenimentele realităţii istorice si a pretențiilor interpretative pentru înțelegerea motivatiilor 
actorilor - demers ce este deopotrivă rational, istoric si empiric. 

40 Adrian Pop, Originile si tipologia... pp. 214-216. 

Tabel: Tipologia revoluțiilor est-europene 


Variabile Polonia Ungaria RDG Cehoslovacia Bulgaria Románia Albania URSS Iugoslavia 
Tipul de regim Post-totalitar Post-totalitar  |Totalitar [Totalitar Totalitar Hibrid între |Totalitar Post-totalitar  Post-totalitar 
politic înainte Reformist Reformist Conservator Conservator Vn regim Conservator |Reformist 
de prăbuşirea cuanumite totalitar si 
sistemului deschideri nul sultanist, 
reformiste Mai apropiat 
de cel dintâi 

Crize 1956 -“octombrie |1956 - 1953 - revoltă 1968 - 1977 - grevá 1956 - 1971 - 
anterioare polonez” revoluţia muncitorească |“primăvara de 1981- grevă destalinizare — l'primávara 
prăbuşirii 1968 - proteste maghiară la Praga” 1987 croată” 
sistemului Studențești ENS 

1970 - greve si populară 

proteste 

1976 - greve 

1980-1981 - greve, 

legalizarea 

Solidarităţii 

1988 - greve 
Strategii de Prezente Prezente Prezente Prezente Absente Absente Absente Prezente Prezente 
schimbare ^ [1956 - “revoluţie de [1956 - 1953 - 1968 - 1956 - 1971 - 
politică Sus” „revoluţie de „revoluţie de |,revolutie de „revoluţie de „revoluţie de 
anterioare Pe ERORI [^ Los" sus” Eus" sus" 
prăbuşirii ; 

; Ă „revoluţie 

sistemului QU A 

autolimitată 

Gradul de Bine dezvoltată Bine Slab dezvoltată Mediu Slab Slab Slab dezvoltată Slab dezvoltată [Slab dezvoltată 
dezvoltareal [opr dezvoltată Mişcări dezvoltată dezvoltată [dezvoltată Iniţiative Mişcări Mişcări 
societății civile Solidaritatea Opozitie de pacifiste Carta 77 Miscári l Iniţiative l individuale şi cultural- pacifiste 

Biserica Catolică samizdat Biserica Miscári pacifiste PAREM si EE şi izolate nationale 

Rm Miscári Evanghelicá e sustinere alizolate Opozitie de 

iscári pacifiste ; ikăi : 
in ecologiste Miscári in perestroikăi samizdat 
Mişcări ecologiste en 
Miscári favoarea 

Miscári de pacifiste respectării 

combatere a tarelor drepturilor 

societăţii omului 

Miscári în favoarea 

drepturilor omului 
Implicarea Importantă Importantă  Parţială Importantă Insignifiantă Insignifiantá |Insignifiantă — Importantá Partialá 
elitelor in 
procesul 
tranziţiei 
politice 
Implicarea Partialá Insignifiantă  Importantá Importantă Partialá Importantă  |Importantă Importantă Importantă 
maselor în Greve Demonstraţii Demonstratii de|Demonstraţii Revoltă Demonstratii de Mobilizare Mobilizare 
procesul de masá masá populará masă etnică etnică 
tranziţiei 
politice 
Modalitatea Negociere Negociere Capitulare Capitulare Loviturá de  Loviturá de Revoltă Implozie Implozie 
abandonării Stat stat şi revoltă populară 
Comunismului populară 
Tipul de INegociata INegociata Nenegociatá  |Nenegociată Nenegociată Nenegociatá |Nenegociata Nenegociată  |Nenegociată 
tranziţie Pasnicá Pasnicá Pasnicá Pasnicá Pasnicá Extrem de  |Moderat Uşor violentă  |Uşor violentă 
politică violentă violentă 

Sensul iniţierii 


De sus în jos şi de 


De sus în jos si 


De jos în sus 


De sus în jos şi 


De jos în sus 


De jos în sus 


De jos în sus 


De sus în jos si 


De jos în sus 


tranziției jos în sus de jos în sus de jos în sus de jos în sus 
Politice 
Destinul Îşi schimbă Îşi schimbă Îşi schimbă Partidul A fost Îşi schimbă A fost desființat A fost desființat 
ulterior al denumirea în denumirea în (denumirea în (Comunist desființat denumirea în fn Rusia Partidul 
Partidului Partidul Social- Partidul Partidul Cehoslovace E Partidul Partidul Partidul Socialist al 
Comunist Democrat Polonez Socialist Socialismului locul al doilea n Socialist al ^ Socialist al Comunist a fost (Serbiei - 
Maghiar Democratic — Blegerile din Muncii - Albaniei scos înafara  |succesoral Ligii 
1990 continuator |. pe locul întâi legii Comuniștilor 
efemer al în alegerile din |A fost refondat Sârbi 
fostului PCR 1991 ca Partidul 

Partidul Comunist al 

Comunist al Federatiei Ruse 

Albaniei — în februarie 

succesor efemer|!993 

al Partidului 

Muncii din 

Albania 
Modalitatea Amendamente Amendamente Amendamente Amendamente |Nouá Nouă l(Amendamente |Amendamente Amendamente 
schimbării Abrogări Abrogări Abrogări Abrogări constituţie [constituție  |Aprogări Abrogári Abrogári 
cadrului i . .. 4991 1991 

EP Noi constitutii 

constitutional 


Slovacia si 


Republica Cehá 
1992 

disidenti in 
noile structuri 


de putere 


Primele alegeri 4 iunie1989 - libere25 martie 18 martie 19908 iunie1990 - junie 1990 - 20 mai 1990 -31 martie 1991 26 martie 1989 laprilie- 
libere sau 1990 - 4 aprilie parțial libere libere libere - libere -parțial libere \decembrie 
parţial libere 1990 - libere 1990 - libere 
Prezenta Lech Wałęsa József Antall Václav Havel JJeliu Jelev Sali Berisha 

foştilor Tadeusz Mazowiecki 


^ 


Prábusirea imperiului sovietic. "Lectii" in retrospectivá (p. 28-50) 


Colapsul regimurilor comuniste: 
între „eveniment inevitabil” si „hazard istoric” 


The fall of the communist regimes: between 
“inevitable event” and “historical hazard” 


Dr. Florin ABRAHAM* 


Keywords: communism, historiography, revolution, Central 
Europe, Cold War, Soviet Union, United States of America 


Abstract: The study analyses the main explanatory models 
regarding the fall of communism in Europe, with the purpose of 
understanding the way in which historiography functions in relation 
with an essential event of the 20th century, the end of the Cold War. The 
research includes the following sections: an analysis of the Sovietology’s 
failure; a presentation of the main explanatory models concerning the 
revolutions of 1989; the emphasis of the main controversial points; the 
conclusion of the research. The main conclusion would be that the end of 
the Cold War and the disintegration of the Soviet Union must not be 
considered as inevitable events, but were the result of the actions of 
some known actors and of a lot of others, which remained anonymous, 
of plans and conspiracies but also of chance, of hazard. 


An întreaga Europă, în anii 2009 si 2011, au fost organizate evenimente 
ştiinţifice şi politice prin care s-au aniversat trecerea a două decenii de 
la căderea comunismului, respectiv dezintegrarea Uniunii Sovietice. 

Într-un atare context considerăm cá se impune reflectia critică şi asupra 
instrumentului principal al cunoașterii acestor evenimente: istoriografia. Chiar 


* Florin Abraham este doctor în Istorie; cercetător principal la Institutul Naţional pentru Studiul 
Totalitarismului al Academiei Române; Director științific la Institutul „Ovidiu Șincai”. Cărţi 
recente: Octavian Roske (coord.), România 1945-1989. Enciclopedia regimului comunist. 
Represiunea. vol. I. A-E, INST, Bucureşti, 2011, coautor; România de la comunism la capitalism, 
1989-2004. Sistemul politic, Tritonic, Bucureşti, 2006; Transformarea României: 1989-2006. Rolul 
factorilor externi, INST, București, 2006; Doctrine și partide politice europene, Centrul Român de 
Studii Regionale, București, 2007 (coautor). Notă: Această lucrare a fost realizată în cadrul 
proiectului „Valorificarea identitátilor culturale în procesele globale”, cofinantat de Uniunea 
Europeană si Guvernul României din Fondul Social European prin Programul Operational 
Sectorial Dezvoltarea Resurselor Umane 2007-2013, contractul de finanțare nr. 
POSDRU/89/1.5/S/59758. 


29 


Colapsul regimurilor comuniste:între „eveniment inevitabil” si „hazard istoric” 


dinamica internă a procesului istoriografic, marcat de continue schimbări de 
perspectivă - determinate atât de apariția unor noi surse, cât și de modificarea 
contextelor macro-societale - implică o necesară reevaluare a cunoașterii 
trecutului. Asa cum Revoluţia Franceză rămâne un subiect disputat si la 
trecerea a mai bine de două secole de la realizarea sa, tot aşa revoluțiile anului 
1989 și colapsul imperiului sovietic sunt departe de a întruni consensul 
cercetătorilor disciplinelor socio-politice. Controversele privind cauzele 
destrămării sistemului comunist, precum şi raporturile dintre diversi factori si 
actori, sunt amplificate de apariția unor noi informaţii din arhive, iar mărturiile 
memorialistice aduc noi argumente de natură factuală privind una sau alta 
dintre interpretările care au fost lansate după 1989/1991. Eşecul zgomotos al 
sovietologiei a însemnat și relansarea competiției dintre mai multe perspective 
teoretice!, fiecare având ambiția de a oferi instrumentarul comprehensiv 
pentru înţelegerea lumii post-Război Rece. Istoriografia referitoare la perioada 
1989-1991 este marcată, inerent, de diferenţele de abordare ale şcolilor de 
teorie politică, respectiv de teorie a relaţiilor internaţionale. 

Aniversarea a două decenii de la căderea comunismului a avut loc în 
contextul unei puternice crize economico-financiare globale, marcată de 
căderea unora dintre simbolurile capitalismului victorios la finalul Războiului 
Rece (de exemplu, mari companii şi bănci americane precum Chrysler sau 
Lehman Brothers). La două decenii de la căderea Uniunii Sovietice proiectul 
Uniunii Europene şi simbolul monetar al acesteia, Euro, sunt serios puse sub 
semnul întrebării ca urmare a crizei datoriilor suverane a mai multor state 
europene. Certitudinile care s-au afirmat după încheierea Războiului Rece sunt 
tot mai puternic puse la îndoială, iar interogatiile privind raporturile dintre 
diferite sisteme socio-politice au mers până la a declara „moartea” sistemului 
capitalist, considerat a fi ieşit victorios din competiția cu ideologia comunistă și 
sistemul sovietic de organizare a societății. Noul context politico-istoric implică, 
aşadar, nu doar o evaluare pasiv-comemorativă a căderii comunismului în 
Europa, ci si reflectia aplicată asupra naturii capitalismului victorios. 

Studiul de față își propune să analizeze principalele modele explicative 
privind căderea comunismului în Europa, având ca scop înţelegerea modului în 


1 Dificultățile întâmpinate în crearea unor modele explicative care să aibă o mare capacitate de 
generalizare sunt evidențiate de perspectiva comparativă. De ce a eșuat comunismul în Europa, 
dar el se menţine încă în China, Coreea de Nord și chiar în Cuba? Încercarea de a răspunde la 
această întrebare evidenţiază slăbiciunile modelelor explicative generale precum și dificultățile în 
realizarea unor teorii predictive. Vezi Silvio Pons, Federico Romero (ed.), Reinterpreting the End 
of the Cold War: Issues, Interpretations, Periodizations, Frank Cass, London, New York, 2004; Mark 
R. Thompson, To Shoot or Not to Shoot: Posttotalitarianism in China and Eastern Europe, în 
Comparative Politics, Vol. 34, No. 1, October 2001, pp. 63-83. 


30 | Florin Abraham 


care istoriografia funcţionează în raport de un eveniment esenţial al secolului 
XX - sfârşitul Războiului Rece. Pentru atingerea obiectivului cercetării, studiul 
nostru cuprinde următoarele secțiuni: analiza eşecului sovietologiei; 
prezentarea principalelor modele explicative privind revoluțiile anului 1989; 
evidenţierea principalelor puncte de controversă; concluziile cercetării. 


A) Sfârşitul Războiului Rece: falimentul modelelor de predictie 

Dacă istoricii din spaţiul cultural occidental nu au avut ca obiectiv principal 
în timpul epocii bipolare anticiparea sfârșitului Războiului Rece ci înțelegerea 
trecutului sáu, largi categorii de cercetători din domeniul ştiinţelor socio- 
politice (sociologi, teoreticieni ai relaţiilor internationale, antropologi), 
cunoscuţi în mod generic sub numele de „sovietologi”, au avut ca preocupare de 
căpătâi tocmai găsirea răspunsului la întrebarea: „Ce se întâmplă mâine?”. Însă, 
istoriografia contemporană nu funcționează într-un vid ideatic, ci istoricii 
contemporaneisti sunt integrati din punctul de vedere al metodelor și surselor 
în comunitatea mai largă a cercetătorilor fenomenelor socio-politice. Mai mult, 
cuvântul la modă în ultimele trei decenii ale secolului XX, în contextul avansului 
studiilor comparative, a fost „interdisciplinaritate”. Astfel, eşecul anticipării 
sfârșitului Războiului Rece nu a rămas fără urmări si asupra istoriografiei, ca 
parte a procesului reflectiei critice asupra sovietologiei. lar recunoaşterea 
publică a acestui eşec a venit din partea unuia dintre cei mai importanţi 
sovietologi, John Lewis Gaddis, într-un studiu publicat în revista International 
Security în anul 1993: „Am fost surprinşi cu toţii. Sfârşitul abrupt al Războiului 
Rece, neaşteptatul război fierbinte din Golful Persic şi brusca dezintegrare a 
Uniunii Sovietice ne-a uluit aproape pe toti, indiferent dacă am fost în guverne, 
în academii, în presă sau în grupuri de reflecţie. Altfel, nu a fost nimic 
neplauzibil în aceste evenimente - Războiul Rece trebuia să se termine cândva, 
războiul a fost întotdeauna o posibilitate în Orientul Mijlociu iar căderea 
comunismului era previzibilă de mai mulţi ani - dar faptul că acestea s-au 
întâmplat atât de neașteptat arată că deficienţele persistă în modul în care 
prinții contemporani si prezicătorii isi concep munca de a vedea viitorul curs al 
afacerilor mondiale”. 

Verdictul lui Gaddis nu a fost acceptat de întreaga comunitate a 
sovietologilor?, fiind adus în discuţie un asa-numit model al prognozei politice 


2 John Lewis Gaddis, International Relations Theory and the End of the Cold War, în International 
Security, Vol. 17, No. 3, Winter 1992-1993, pp. 5-58. 

3 James Lee Ray, Bruce Russett, The Future as Arbiter of Theoretical Controversies: Predictions, 
Explanations and the End of the Cold War, în British Journal of Political Science, Vol. 26, No. 4, 
Oct., 1996, pp. 441-470. Vezi şi David C. Engerman, Know Your Enemy: The Rise and Fall of 
America's Soviet Experts, Oxford University Press, Oxford, New York, 2009. 


Colapsul regimurilor comuniste:între „eveniment inevitabil” si „hazard istoric” 


31 


bazat pe teoria alegerii rationale, propus de Bruce Bueno de Mesquita*. 
Modelul a fost testat asupra a numeroase evenimente, fiind utilizat de Agentia 
Centrală de Investigaţii (CIA), iar - potrivit informaţiilor furnizate de 
beneficiarii săi - acesta a fost fiabil in 90% din cazuri. Într-adevăr, modelul de 
prognoză bazat pe teoria alegerii raționale utilizat de serviciile de informaţii 
americane (în condiţiile unei bune cunoașteri a unor informaţii adesea 
inaccesibile mediului academic) a dat rezultate în cazul unor politici și acțiuni 
punctuale, dar a eșuat în anticiparea unei schimbări de sistem, adică a 
abandonării (temporare) a logicii confruntării dintre Statele Unite și Uniunea 
Sovietică (Rusia). 

Opiniile privind inevitabilitatea colapsului puterii sovietice şi a sistemului 
creat în jurul sáu nu au lipsit5. De exemplu, istoricul sovietic Andrei Amalrik, 
într-un virulent rechizitoriu la adresa URSS, se întreba în 1969/1970 dacă 
Uniunea Sovietică va supraviețui anului 19846. Desigur, anul 1984, mai degrabă 
decât a fi o profeție, reprezenta o trimitere la cartea cu același nume a lui 
George Orwell. În aceeași perioadă, un alt istoric, Robert Conquest, afirma că 
URSS era o „ţară unde sistemul politic este radical si periculos de neadecvat 
pentru schimbare - care poate fi neașteptată si catastrofică”. Dincolo de aceste 
dorinţe transformate in intuitii profetice, merită semnalat faptul că declinul 
puterii sovietice şi inevitabilitatea căderii sale într-o perspectivă temporală 
relativ definită a fost analizat de Emmanuel Todd, într-o carte devenită celebră, 
La chute finale’. Istoricul francez şi-a bazat analiza pe indicatori demografici, 
precum creşterea ratei moralității infantile. Zorii declinului puterii sovietice au 
fost intrezáriti si de alti cercetători, precum Helene Carrére d'Encausse în 
L'Empire éclaté, plecând de la evaluarea resurgentei naționalismului în 
interiorul Uniunii Sovietice. Chiar si în anul 1986 sociologul Randall Collins 


4 Bruce Bueno de Mesquita, The Benefits of a Social Scientific Approach, pp. 49-80, in Ngaire 
Woods (ed.), Explaining International Relations since 1945, Oxford University Press, Oxford, 
1996. 

5 Vezi o analizá asupra predictiilor privind sfárgitul Rázboiului Rece, in Walter Laqueur, The 
Dream that Failed: Reflections on the Soviet Union, Oxford University Press, London, 1996. 

6 Andrei Amalrik, Will the Soviet Union Survive until 19842, 1st edition, Harper & Row, New 
York, 1970. 

7 Emmanuel Todd, La chute finale: Essais sur la décomposition de la sphére soviétique, 
Robert Laffont, Paris, 1976. 

8 Héléne Carrére d'Encausse, L'Empire éclaté, Flammarion, Paris, 1978. Dupá cum se poate 
observa din aceastá succintá prezentare a ,profetilor" decáderii URSS majoritatea sunt istorici, 
situație care nu este întâmplătoare, deoarece meseria de istoric înseamnă si o mai mare 
capacitate de a gândi non-conventional, de a extrage din trecut observaţia cá multe lucruri care 
páreau a fi imposibile sau doar improbabile au fost interpretate ulterior drept legitáti, sau 
„trenduri”. Interesantă este recomandarea din 1991 a lui Robert Conquest: „Dacă esti student, 
schimbá stiintele politice cu istoria", pentru a sublinia faptul cá teoriile relatiilor internationale 
create după 1945 au eşuat în a prevedea sfârşitul Războiului Rece. 

trezea neîncrederea lumii academice afirmând că „statul sovietic își atinsese 
deja limita..si intra într-o perioadă de declin”. Majoritatea evaluărilor privind 
iminenta decăderii sistemului comunist plecau de la ideea că sfârșitul 
Războiului Rece va avea loc înaintea colapsului Uniunii Sovietice, sau că epoca 
bipolară se va încheia ca urmare a unor confruntări violente. La începutul 
anului 1989 nimeni nu anticipa că în mai puţin de un an lagărul sovietic 
construit de Stalin la sfârșitul celui de Al Doilea Război Mondial se va prábusi, 
Războiul Rece se va încheia prin acceptarea situației de către liderii sovietici iar 
în alti doi ani Uniunea Sovietică va fi o superputere de domeniul trecutului. 
Ipoteza că URSS va accepta să părăsească Europa de Est prin retragerea 
trupelor, inclusiv din Germania Democrată, era considerată până în anul 1989 o 
fantezie mai mult decât o variantă de lucru. Şi, totuși, ceea ce atunci ,rational" 
părea a fi un non-sens, s-a realizat. Ulterior, renunţarea de către Mihail 
Gorbaciov la „Doctrina Brejnev”, prin care se legitima intervenția militară 
sovietică pentru menţinerea sistemului comunist, a fost explicată ca un demers 
profund realist, un rezultat al unui calcul geopolitic corect. 

Experienţa esecului sovietologiei ca ramură distinctă a disciplinelor socio- 
politice a transmis şi către istoriografie câteva concluzii importante. În primul 
rând a întărit teoriile non-marxiste si non-deterministe, arătând că în științele 
sociale se poate utiliza conceptul de probabilitate, nu cel de determinare 
cauzală. „Determinările” în istorie sunt atât de complexe încât nu se pot stabili 
legi sau realiza anticipatii cu pretenţia de precizie a ştiinţelor naturii”. Istoria 
umană rămâne, în mod fundamental și în pofida tuturor aspirațiilor profetice, 
sub dominaţia incertitudinilor şi aleatorului. 

În al doilea rând a reabilitat istoria evenimentialá si cea politică, domenii 
care au fost puternic influențate de istoriografia neo-marxistá si structuralistă. 
Cronologia și relatarea unor evenimente istorice extraordinare au trezit 
interesul nu doar al specialiștilor în ştiinţele socio-umane, ci și a unui public 
mult mai larg. 

În al treilea rând, dar nu mai putin important, a lovit puternic în ambițiile 
diverselor şcoli de teorie politică, respectiv a relațiilor internaționale, care 
aveau ca obiectiv înțelegerea „ultimă” a societăţii, cuprinderea ei în diferite 
modele explicative si, pe această bază, realizarea de predicții. Pe cale de 
consecinţă, istoricii par a fi înțeles încă odată adevărul putin spectaculos ca 
trecutul nu se lasă interpretat prin grila de lectură exclusivă a unor „mari 
teorii”. Efortul spre interdiciplinaritate este esenţial, ca tendinţă, iar asimilarea 
unor metode de cercetare din câmpul altor discipline sociale (de exemplu, din 


9 Seymour Martin Lipset, Gyorgy Bence, Anticipations of the Failure of Communism, în Theory and 
Society, Vol. 23, No. 2, Special Issue on the Theoretical Implications of the Demise of State 
Socialism, April 1994, pp. 169-210. 

sociologie, psihologie, antropologie) este obligatorie. Pentru a rămâne însă un 
exercițiu intelectual viabil, istoriografia trebuie să refuze orice ideologie, 
indiferent de formele sub care se prezintă aceasta. 

Totuşi, apetenta pentru „mari teorii” a fost revigorată de anul 198910. 
Varianta optimistă îi aparţine lui Francis Fukuyama, acesta încercând să 
teoretizeze un „sfârşit al istoriei”, în sensul în care victoria capitalismului 
asupra comunismului înseamnă finalul inevitabil al conflictelor globale, lumea 
oprindu-se din evoluţie la ideologia democraţiei liberale, aceasta reprezentând 
o „culme a progresului”, In disonantá cu optimismul victoriei democraţiei 
liberale şi a triumfului păcii, Samuel Huntington şoca mediile academice și 
politice prin teoretizarea ideii iminentei unui „conflict al civilizatiilor"12. Cele 
două „mari teorii” nu au fost confirmate de realitate: lumea nu trăieşte sub 
auspiciile democraţiei liberale, dimpotrivă, statele democratice resimt un 
puternic deficit democratic, iar conflictele care au apărut după 1990 nu au 
respectat matricea unui „conflict al civilizaţiilor”, ci mai vechea schemă a 
războaielor cu motivații geopolitice (de exemplu, Irak, 2003; Georgia, 2008; 
Libia, 2011). 


B. De ce au reușit revoluțiile anului 1989? 

Istoriografia revoluțiilor anului 1989, fie că vorbim de studiile realizate în 
statele din Europa Centrală, în Occident sau altundeva, are ca obiect descrierea 
cauzelor şi modului în care a avut loc căderea comunismului. Literatura istorică 
este impresionantă în ceea ce privește numărul si diversitatea sa, fiind totuşi 
marcată de apartenenţa la tabăra învingătoare sau la cea care se consideră 
perdanta}3. 

Perspectiva destramarii Uniunii Sovietice, la nivel teoretic, a fost anticipata 
de unul din cei mai importanti istorici declinisti, Paul Kennedy, prin cartea 
publicată în anul 1987 pentru ca într-un volum din 1993 să identifice trei mari 
factori care au dus la colapsul sistemului sovietic: o criză de legitimitate; o criză 
a producţiei economice şi asistenței sociale; o criză a relaţiilor etnice şi 
culturale14. Chiar înainte ca URSS să se destrame, un important sovietolog, J.F. 
Brown identifica șase factori care ar fi determinat căderea comunismului în 


10 Philip Abbot, „Big” Theories and Policy Counsel: James Burnham, Francis Fukuyama and the Cold 
War, în The Journal of Policy History, Vol.14, No.4, 2002, pp. 417 - 430. 

11 Francis Fukuyama, Sfârșitul istoriei si ultimul om, Paideia, Bucureşti, 1994. 

12 Samuel Huntington, Ciocnirea civilizaţiilor, Antet, Bucureşti, 2001. 

13 Istoriografia rusă de orientare naționalistă regretă dezintegrarea imperiului sovietic, 
principalul responsabil fiind considerat Mihail Gorbaciov. 

14 Paul Kennedy, The Rise and Fall of the Great Powers: Economic Change and Military 
Conflict from 1500 to 2000, Vintage Books, New York, 1987; Idem, Preparing for the Twenty- 
First Century, Vintage Books, New York, 1993. 

fostele state-satelit: 40 de ani de esec; lipsa de legitimitate a ideologiei si puterii 
comuniste; opoziția societală ca urmare a esecului economic; pierderea de 
către elita comunistă a încrederii în abilitățile sale de a conduce precum și 
refuzul de a folosi forța pentru păstrarea puterii; îmbunătățirea relaţiilor Est- 
Vest; impactul transformărilor determinate de Mihail Gorbaciov în Uniunea 
Sovieticăt5, 

Pe drumul deschis de J.F. Brown au urmat ulterior alte numeroase studii, 
care au încercat să formuleze diferite tipuri de explicaţii privind revoluțiile 
anului 1989. Trăsătura esenţială a istoriografiei privind anul 1989 în Europa de 
Est este multifactorialitatea, fiecare autor încercând să ofere explicaţii prin 
includerea unei pluralitati de factori1€. 

Analiza tipurilor de modele explicative privind revoluțiile anului 1989 ne 
permite o clasificare principală a factorilor care au determinat căderea 
comunismului, în cauze endogene si exogene sistemului comunist (sovietic). O 
clasificare a factorilor care au realizat revoluțiile din Europa Centrală 
subsecventă celei principale se bazează pe dihotomia centru-periferie, în care 
putem identifica un dublu „centru” - Moscova și Washington, iar la „periferie” 
sunt statele aflate sub controlul/influenta Uniunii Sovietice. Considerăm 
relevantă în introducerea criteriului de clasificare diferenţierea centru- 
periferie, deoarece statele din Europa Centrală și Răsăriteană, în virtutea unei 
tradiționale fragilitáti geopolitice a zonei, nu şi-ar fi putut dobândi emanciparea 
fără o anumită dinamică în relaţiile dintre cele două centre ale sistemului 
bipolar: Statele Unite, respectiv Uniunea Sovietică. 

În general, toate studiile importante care tratează chestiunea revoluțiilor 
anului 1989 au în vedere atât factorii endogeni, cât si pe cei exogeni, precum si 
diferenţele pe axa centru-periferie, însă deosebirile de abordare între autori 
apar tocmai din rolul sau ponderea acordată unuia sau altuia dintre factori. În 
cele ce urmează realizăm o prezentare succintă a principalelor modele 
explicative. Ponderea acordată unuia sau altuia dintre factori este în relaţie cu 
modelul teoretic la care se raportează autorii, respectiv la grila de interpretare 
a şcolilor şi curentelor istoriografice. 


15 J. F. Brown, Surge to Freedom. The End of Communist Rule in Eastern Europe, Duke 
University Press, Durham, London, 1991, pp. 2-4. 

16 Dintr-o bogată literatură indicăm: Ivo Banat (ed.), Eastern Europe in Revolution, Cornell 
University Press, Ithaca and London, 1992; Leslie Holmes, Post-Communism. An Introduction, 
Duke University Press, Durham, 1997; Ruth Rodda, The 1989 Revolutions in East-Central 
Europe: A Comparative Analysis, University of Plymouth, Plymouth, 2000; Adrian Pop, 
Tentaţia tranziţiei. O istorie a prăbușirii comunismului în Europa de Est, Corint, București, 
2002; Idem, Originile si tipologia revoluțiilor est-europene, Editura Enciclopedică, Bucuresti, 
2010. 

I. Factori endogeni 
a) Falimentul modelului economic de tip comunist 


Una dintre explicaţiile având un grad ridicat de generalitate se referă la 
eşecul economiei centralizate de tip sovietic în asigurarea prosperității promise 
cetățenilor lagărului comunist. Dacă în anii perioadei lui Hruşciov exista încă în 
Occident teama că economia de tip centralizat ar putea fi mai performantă 
decât cea de tip capitalist, treptat au ieșit la iveală realităţile din statele 
comuniste, în pofida statisticilor mincinoase furnizate în întreg lagărul sovietic. 

Problemele economiei bazate pe planificarea centralizată de tip birocratic 
au fost evidenţiate încă din perioada celui de Al Doilea Război Mondial de 
economistul Ludwig von Mises, ulterior de alti numerosi economiști, cu toții 
indicând faptul că economia de tip sovietic nu poate determina mai bine 
cererea de bunuri si prioritățile cetățenilor decât o poate face piaţa liberă, cá 
sunt frânate inovaţia și spiritul de iniţiativă!7. Mai mult, a fost demonstrat 
faptul că economia de comandă creează condiţiile pentru corupţia politică, 
deoarece în competiția pentru alocarea resurselor conducerile diverselor 
întreprinderi caută să obțină bunăvoința planificatorilor cu ajutorul diverselor 
„daruri”. Economia de comandă a creat șomaj şi inflație mascate, o lipsă adesea 
cronică de bunuri de consum, respectiv o slabă calitate a celor existente. 

Chiar și statisticile măsluite pretutindeni în lumea comunistă indicau, în 
anii '80, problemele de sistem ale economiei de comandă, faptul că aceasta nu 
putea tine pasul cu economiile de tip capitalist. În timp ce economiile capitaliste 
se reorganizau pentru a trece la revoluţia post-industrială, în blocul sovietic 
domina logica economiei de tip stalinist, care punea accentul pe industria grea 
şi agricultura colectivizată. În mod evident, problemele economiei centralizate 
au afectat populaţia, au creat stări de nemulțumire cvasi-generalizată şi au 
afectat, în final, ceea ce ar fi trebuit să fie contractul social dintre cetăţeni si 
partidul comunist. Însă, inferioritatea economiei de tip sovietic în fata celei de 
piață, bazată pe cerere şi ofertă, nu explică prin sine revoluțiile anului 1989. 
Populaţia era controlată de un imens aparat politic și polițienesc iar problemele 
economiei planificate central nu erau noi. Dacă ar fi fost vorba doar de 
slăbiciunea sistemică a economiei de tip sovietic, revoluțiile din Europa 
Centrală și de Răsărit ar fi putut foarte bine să se producă un deceniu mai 
devreme sau mai târziu. S-a întâmplat și altceva pentru a permite declanşarea 
mişcărilor care au avut ca efect căderea comunismului. 


17 Ludwig von Mises, Birocratia si imposibilitatea planificării rationale în regim socialist, 
Institutul Ludwig von Mises, Bucureşti, 2006. 

b) Pierderea legitimitatii elitelor comuniste 


Legitimitatea oricărui regim care se bazează pe teroare şi forță este 
problematică. Comunismul a avut întotdeauna o legitimitate problematică, 
ideologia fiind susținută de un imens aparat represiv și propagandistic. 
Ideologia marxist-leninistă a suferit o puternică eroziune chiar în interiorul 
aparatelor de partid. Activiştii de partid mimau militantismul, iar activitățile 
politice au căpătat aspectul unui ritual. Nimeni nu mai credea în dogmele de 
partid, dar era mimată aderenţa la acestea, deoarece o atitudine contrară putea 
echivala cu marginalizarea socială. Pentru nomenklatura comunistă marxism- 
leninismul a rămas doar un instrument pentru extragerea cât mai multor 
beneficii, respectiv pentru menţinerea unui statut privilegiat!8. Fenomenul 
pierderii legitimitátii elitelor comuniste a fost unul care s-a realizat deopotrivă 
în Uniunea Sovietică și în sateliții săi. 

Preocuparea pentru câștigarea legitimitatii elitelor comuniste din statele 
Europei de Est a însemnat, de la mijlocul anilor '70, asumarea unui nationalism 
oficial în România şi Germania Democrată, socialismul “de gulaș” în Ungaria sau 
încercarea de creştere a calității vieții în Cehoslovacia. Principala lovitură au 
primit-o elitele comuniste ca urmare a eșecului de a se adapta la realitățile unei 
lumi într-o schimbare rapidă. Blocul comunist nu a avut acces la tehnologia 
occidentală, mai avansată, iar regresul tehnic s-a transformat rapid în eşec 
economic. Schimburile economice în sistem barter între țările membre ale 
produsele aveau o calitate tot mai slabă. Corupţia a devenit un instrument 
pentru subzistență în blocul comunist, iar birocraţia a blocat orice urmă de 
inițiativă în plan social. Propaganda și controlul strict al controlului 
informațiilor nu puteau acoperi o realitate sumbră, care era relevată, însă, 
constant de posturile de radio occidentale (Vocea Americii, Europa Liberă, BBC, 
Deutsche Welle). Sentimentul că viaţa în comunism este o minciună perpetuă, că 
individul nu are un spaţiu al vieţii private pentru manifestarea libertăţilor 
elementare era împărtășit, în secret, nu doar de cetăţenii care nu erau membri 
de partid, ci și de un număr important dintre pilonii regimului, fie că este vorba 
de activiștii de partid, membrii aparatului de represiune, sau ai armatei. 
Speranţa într-o schimbare era însă greu întrezărită, până în momentul în care 
echipa politică a lui Mihail Gorbaciov a iniţiat un sir de schimbări care păreau a 
fi de neimaginat în timpul lui Brejnev. Prin reformele introduse de Mihail 
Gorbaciov acesta spera tocmai să salveze esența politicii leniniste si să 
întărească şi mai mult poziţia internațională a Uniunii Sovietice, de pe alte baze 


18 Michael Voslenski, Nomenklatura: The Soviet Ruling Class, Doubleday, New York, 1984. 

însă decât în trecut. Statele-satelit trebuiau să urmeze si ele aceeași logică a 
sincronizării politice în raport de Kremlin, iar liderii comuniști care nu puteau 
face acest lucru au fost îndepărtați. Înlocuirea liderilor comunişti din generația 
brejnevistă (Erich Honecker, Gustáv Husâk, Todor Jivkov, János Kádár) s-a făcut 
pe cale paşnică pentru că în interiorul elitei comuniste exista sentimentul că 
vechile metode de conducere sunt inadecvate atât noilor realități geopolitice, 
precum si așteptărilor cetățenilor. Schimbările de gardă în partidele comuniste 
nu ar fost posibil să se realizeze sincronizat fără acceptul sau chiar sprijinul lui 
Gorbaciov. 


II. Factori exogeni 
a) Competiţia Est-Vest 


După a doua conflagrație mondială relaţiile internaționale au fost marcate 
de competiţia dintre două sisteme: capitalism versus comunism. Hruşciov şi-a 
propus să domine lumea, sperând să depășească Statele Unite în domenii 
precum producţia de lapte și carne. Până în anul 1980 Hrușciov spera să câştige 
competiția cu Statele Unite, urmând a se instaura după aceea societatea 
comunistă. În 1962, cu prilejul crizei cubaneze, lumea a fost aproape de un 
nimicitor război atomic. A fost evitat prin negocieri secrete, dar s-a instaurat 
regula nescrisă a non-utilizării armamentului nuclear, care ar fi determinat 
distrugerea lumii. Brejnev a continuat proiectul ideologic lui Hrușciov, alocând 
şi mai multe fonduri pentru apărare. Pas cu pas, însă, relațiile dintre Moscova si 
Washington devin mai puţin încordate, mai ales după intrarea în politica 
globală a Chinei. În 1975 prin Actul Final de la Helsinki se ajunge la punctul 
maxim al etapei de destindere. Însă, războiul din Afganistan a trezit îngrijorarea 
în Occident: până unde își va permite să meargă Kremlinul? 

La vârful conducerii URSS Leonid Brejnev făcea tot mai greu fata 
evenimentelor, în timp ce în Occident au ajuns la putere o serie de lideri de 
orientare conservatoare (Margaret Thatcher în Marea Britanie - 1979; Ronald 
Reagan în Statele Unite - 1981; Helmuth Kohl în Germania - 1982), cu toții 
adepții unei atitudini mult mai hotărâte fata de Moscova. Acest lucru a 
însemnat, din punct de vedere ideologic, desemnarea sistemului sovietic ca un 
„imperiu al răului”. Iar protecţia în fata acestui duşman malefic necesita un scut 
de apărare în spațiu, denumit Inițiativa de Apărare Strategică. Ambitiosul 
program militar american însemna reluarea competiţiei înarmării, dar noile 
tehnologii necesitau sume tot mai importante, pe care Uniunea Sovietică nu le 
avea. Statele occidentale și-au revenit după criza economică determinată de 
şocul petrolier din 1973, dar Uniunea Sovietică şi sateliții săi nu putea ţine 

pasul inovării tehnologice. Criza economică a lovit în anii ‘80 blocul sovietic. 
Reacţia liderilor sovietici, după succesiunea rapidă Andropov-Cernenko (1982- 
1984) a fost să se regrupeze, să caute să-și întărească poziţiile interne, pentru a 
face din URSS un stat cu adevărat viabil. Catastrofa nucleară de la Cernobil 
(1986) a fost un foarte puternic semnal de alarmă în legătură cu resursele 
puterii sovietice şi cum ar trebui ele gestionate. 

În acest timp, Occidentul şi-a relansat ofensiva ideologică împotriva 
comunismului, posturile de radio din Vest, ce emiteau în limbile naţionale, 
informând cetățenii din spatele Cortinei de Fier despre starea de lucruri din Est. 

Competiţia Est - Vest a însemnat şi războaie purtate prin intermediul altora 
(conflictul coreean, conflictul din Afganistan). Atât Uniunea Sovietică precum și 
Statele Unite au fost interesate să răspândească sistemul comunist, respectiv pe 
cel capitalist, în cât mai multe dintre statele nou create ca urmare a procesului 
decolonizării. Pentru Uniunea Sovietică si sateliții săi est-europeni Africa, 
Orientul Mijlociu sau Asia Centrală au reprezentat spaţii care trebuiau câştigate 
pentru cauza comunismului international. Acest lucru însemna, însă, si 
importante cheltuieli, sub forma sprijinului financiar direct şi, cel mai adesea, 
prin furnizarea de produse la preţuri preferentiale sau chiar în regim de barter. 
În anii '80 s-a adăugat si povara susținerii unor economii ,frátesti" din cadrul 
CAER: Bulgaria, Germania de Est şi Polonia au primit subsidii, pentru a evita 
căderea econimicá. Uniunea Sovietică a intrat în acest fel în logica 
supraextinderii, fără a avea însă resursele să susțină ambiția unui imperiu de 
dimensiuni globale??. 


b) Actul Final de la Helsinki 


Un document care părea să consfinteascá statu quo-ul în relaţiile dintre 
blocul sovietic si Occident contine și un aşa-numit ,cos" al treilea, privind 
drepturile fundamentale ale omului. Personalitátile sau grupurile care 
contestau politica regimurilor comuniste s-au folosit de angajamentele 
cuprinse în Actul Final. Charta 77, Solidaritatea, Mișcarea Goma ş.a au cerut 
respectarea angajamentelor asumate prin Actul Final, iar încălcarea drepturilor 
fundamentale ale omului punea în discuţie chiar legitimitatea acțiunii în plan 
internațional a statelor comuniste. Statele occidentale s-au folosit de Actul Final 
pentru a ridica în organizații internaţionale sau în format bilateral problema 
respectării drepturilor omului, având ca efect, cel mai adesea, determinarea 
unei atitudini mai tolerante fata de contestatarii regimului. Organizațiile non- 


19 Vezi Jean-Baptiste Duroselle, Andre Kaspi, Istoria relaţiilor internationale, Vol.I, Editura 
Științelor Sociale și Politice, Bucuresti, 2006; John Lewis Gaddis, The Cold War: A New History, 
Penguin Press, New York, 2005. 

guvernamentale active în domeniul drepturilor omului, precum si presa 
occidentală au constituit pârghii importante pentru a pune presiune asupra 
statelor comuniste, astfel încât acestea să respecte drepturile cetățenilor lor. Or, 
tolerarea unor puncte de vedere alternative însemna, până la urmă, spargerea 
monopolului ideologic al partidelor comuniste20. 


c) „Factorul Papa Ioan Paul al II-lea” 


Chiar şi simpla alegere ca succesor în scaunul Sf. Petru a cardinalului 
polonez Karol Wojtyla în anul 1978 a fost un moment de profundă emoție 
pentru credincioșii catolici din statele blocului comunist?!. Legătura simbolică a 
catolicilor cu Occidentul devenea mai puternică prin persoana papei loan Paul 
al II-lea, fenomenul fiind anticipat de Zbigniew Brzezinski, care a contribuit la 
alegerea preotului polonez ca papă. Ulterior, vizita papei în Polonia în iunie 
1979 şi prezenţa a circa 2 milioane de persoane la slujba ținută de acesta au 
reîntărit credința creştinilor. Profeticele sale cuvinte „Nu vă fie frică!” au 
constituit, fără îndoială, un important imbold simbolic pentru credincioşii 
catolici, iar disidenta poloneză s-a activizat tocmai ca urmare a speranței de 
sprijin din partea Vaticanului. Noile vizite în Polonia (1983, 1987) au constituit 
un suport pentru sindicatul Solidaritatea, aflat în conflict cu statul comunist. 
Bisericile Catolice au constituit o importantă rețea pentru introducerea în țările 
blocului comunist a literaturii neagreate de regim, sub forma samizdat-ului. 
Recunoaşterea rolului, vizibil sau ascuns, al Bisericii Catolice conduse de Ioan 
Paul al II-lea în destrămarea sistemului comunist a venit chiar din partea lui 
Mihail Gorbaciov, acesta declarând în cadrul vizitei sale la Vatican din 
decembrie 1989: „Căderea Cortinei de Fier ar fi fost imposibilă fără Ioan Paul al 
II-lea”. 


III. Centru 
a) Declinul puterii politice și economice sovietice 


Dacă în epoca lui Hruşciov și în prima parte a erei brejneviste Uniunea 
Sovietică părea a fi o stea în urcare, pas cu pas au apărut semnale, pentru cine a 
ştiut să le descifreze, că imperiul sovietic este asemenea unei comete: după 
strălucirea puternică urmează extinctia bruscă. Și elitele politice sovietice, după 
cum arătam anterior, au fost afectate de deficitul de legitimitate, însă în cazul 


20 Daniel Charles Thomas, The Helsinki Effect: International Norms, Human Rights, and the 
Demise of Communism, Princeton University Press, Princeton, Oxford, 2001. 
21 Edward Stourton, John Paul II: Man of History, Hodder & Stoughton, London, 2006. 

Uniunii Sovietice acest lucru a avut trăsături particulare. Elementul cel mai 
semnificativ pentru secătuirea vigorii elitelor sovietice a fost modul de transfer 
al puterii în cadrul înaltei ierarhii a partidului comunist. Leonid Brejnev a 
devenit Secretar General al PCUS la vârsta de 58 de ani şi a exercitat această 
funcţie până la moartea sa în 10 noiembrie 1982. Succesorul său a fost luri 
Andropov, care a preluat conducerea partidului comunist la 68 de ani, până la 
moartea sa din 9 februarie 1984. Continuatorul său, Constantin Cernenko a fost 
ales în fruntea PCUS la aproape 73 de ani. Or, într-un sistem centralizat si 
puternic ierarhizat precum a fost cel sovietic, eficiența conducerii a fost 
influențată de jocurile pentru gestiunea puterii, pentru poziționarea în vederea 
unei succesiuni previzibile. Astfel, în prima parte a anilor '80 elitele sovietice au 
fost concentrate asupra jocurilor de putere, nu asupra realizării unor necesare 
reforme, care deveneau imperative din perspectiva competiţiei cu Statele Unite. 

Dacă luăm în calcul doar indicatorul produsului intern brut al URSS, 
constatăm faptul că în cincinalul 1981-1985 creşterea acestuia a fost de 3,2%, 
iar în perioada 1986-1989 de 2,7%. Aceste rate de creştere erau mai mici decât 
cele ale Statelor Unite22. Diminuarea producției industriale, performanţele 
modeste ale agriculturii colectivizate precum și productivitatea scăzută a 
muncii în întreg sistemul sovietic au constituit realități care erau cunoscute de 
către elitele politice, trebuiau doar găsite soluţiile pentru a schimba situația. 
Însă inertia procesului decizional de tip sovietic este foarte mare, iar hotărârile 
au o durată lungă de procesare și aplicare. Politica de mare putere a Uniunii 
Sovietice a însemnat intrarea în logica unei curse a înarmării cu Statele Unite, 
cheltuielile militare crescând în anii '80, cu toate că economia nu le putea 
susține. 

Declinul puterii sovietice a fost cel mai puternic resimţit de elitele sovietice 
în domeniul industriei electronice si tehnologiei aero-spatiale, care aveau 
profunde implicații asupra domeniului militar. De exemplu, în 1987 în Uniunea 
Sovietică se produceau 51.000 de computere personale, iar în Statele Unite 
peste 8,6 milioane. Gradul de tehnologizare al întregii economii sovietice era 
mult mai redus decât în Occident sau Japonia. Criza puterii sovietice a fost 
conștientizată şi analizată în instituţiile de reflecţie ale Uniunii Sovietice, fie cá 
este vorba de institute de cercetare sau structurile de informații. Conducerea 
politică dezbătea situația de criză a Uniunii Sovietice încă din perioada lui 
Brejnev, dar deciziile se lăsau așteptate. Principala preocupare a elitelor 
sovietice nu era situaţia cetățenilor, ci modul în care declinul politic si economic 
afectează chiar statutul de superputere. De aceea, trebuiau găsite soluţii pentru 


22 Stephen G. Brooks, William C. Wohlforth, Power, Globalization, and the End of the Cold War: 
Reevaluating a Landmark Case for Ideas, în International Security, Vol. 25, No. 3, Winter 2000- 
2001, pp. 5-53. 

a face din Uniunea Sovietică o putere mai robustă, atât în ceea ce priveşte 
modelul de organizare interna cât si prin noi relații cu sateliții est-europeni si 
cu Occidentul capitalist. Or, pentru a putea atinge aceste obiective era nevoie de 
o ruptură în lanţul gerontocratic de succesiune la putere. Persoana aleasă 
pentru a îndeplini misiunea reformării si întăririi URSS a fost Mihail Gorbaciov. 


b) „Factorul Gorbaciov” 


Fără îndoială, unul dintre subiectele care rămâne în centrul controverselor 
privind explicaţiile revoluțiilor din anul 1989 şi a dezagregárii Uniunii Sovietice 
este cel al „factorului Gorbaciov”. Archie Brown şi-a intitulat cartea apărută în 
anul 1996 la Oxford University Press, într-o primă ediţie, chiar „Factorul 
Gorbaciov”, încercând să ofere explicații pentru o „enigmă”: încheierea 
Războiului Rece pe cale pasnicá?3. 

Chiar si la două decenii de la disoluția URSS, precedată de încheierea 
Războiului Rece si eliminarea regimurilor comuniste din Europa central- 
răsăriteană, controversele continuă: a dorit Mihail Gorbaciov să realizeze o 
schimbare revoluţionară în cadrul Europei central-răsăritene, în sensul „social- 
democratizării” partidelor comuniste și a introducerii unei ordini pluraliste sau, 
dimpotrivă, nu a iniţiat în mod deliberat politici vizând schimbarea de regim, 
dar evenimentele au luat-o înaintea planurilor de la Kremlin şi, oricum, 
Moscova îşi pierduse mijloacele de influență și acțiune? A fost abandonarea 
Europei Centrale o măsură premeditată, determinată de costurile prea mari ale 
menţinerii imperiului exterior (Tratatul de la Varşovia şi CAER, fără URSS), 
cheltuieli care puteau determina chiar colapsul centrului sau Kremlinul a fost 
obligat, de dinamica relaţiilor internaționale, să accepte pierderea fără luptă a 
glacis-ului câştigat la finalul celui de Al Doilea Război Mondial? 

Caracterul contradictoriu al acțiunilor lui Gorbaciov din anul 1989, ulterior 
a reacțiilor ambigue fata de dezintegrarea rapidă a Uniunii Sovietice, creează 
premisele pentru susținerea unora sau a altora dintre teze, cu argumente mai 
puternice sau mai slabe. Într-un atare context explicaţiile abundă, de la unele 
ancorate în metodologii academice la altele aparținând registrului insidios al 
teoriilor conspirației (din Rusia a pornit teoria apartenenţei lui Mihail 
Gorbaciov la un grup ocult care ar fi avut în plan distrugerea Uniunii Sovietice). 

În esenţă, disputele istorice şi politice privind rolul lui Mihail Gorbaciov în 
fruntea Uniunii Sovietice pot fi reduse la atribuirea condiţiei de „regizor” - 
persoană care are capacitatea de a acționa independent sau posedă un grad 
mare de autonomie în realizarea acţiunilor sale - sau, dimpotrivă, de „actor” - 


23 Archie Brown, The Gorbachev Factor, Oxford University Press, New York, 1996. 

persoană care este folosită de către grupuri de putere pentru atingerea unor 
obiective. Însă, categoriile de „actor” sau „regizor” au semnificaţie în raport de 
modelul explicativ utilizat. Dacă utilizăm paradigma şcolii realiste, atunci 
schimbările în istorie se explică, în esenţă, prin forțe impersonale: balanța 
puterii, contradicţiile între imperii, revoluțiile, ascensiunea unor noi ideologii 
sau mișcări sociale ș.a. Se poate utiliza, însă, și modelul psiho-istoric, cu ajutorul 
metodei biografice, în care individul este pus în centrul explicatiei istorice24. 

Un prim palier al analizei care ne-ar putea răspunde la dilema privind 
„factorul Gorbaciov” constă în identificarea relațiilor dintre echipa Secretarului 
general al Partidului Comunist al Uniunii Sovietice (PCUS) şi restul aparatului 
de partid. Mihail Gorbaciov a procedat la fel ca restul conducătorilor partidului 
comunist, impunându-și oameni considerati fideli în toate funcţiile importante. 
Gorbaciov a dorit să evite soarta lui Hrușciov, astfel încât a micșorat tot mai 
mult influența aparatului birocratic, considerând că birocratii trebuie lăsaţi să 
„se înece în actele lor”. Amploarea schimbărilor a fost atât de mare încât până în 
1988 aproximativ 70% din conducerile organizaţiilor orășenești de partid au 
fost înlocuite. 

Aspectul cu adevărat interesant al lipsei de încredere a lui Gorbaciov în 
aparatul politic al PCUS constă în faptul că după 1987 structurile multi- 
instituționale de luare a deciziilor, de genul Consiliului Apărării al URSS, au fost 
rar convocate, liderul sovietic având o mult mai mare încredere în capacitatea 
sa de a rezolva probleme complicate prin metoda „discuţiilor între patru ochi”. 
Biroul Politic al Comitetului Central al PCUS era mai degrabă informat asupra 
deciziilor de politică internațională decât locul în care se luau hotárárile. 

Al doilea nivel al analizei trebuie să arate dacă acțiunile lui Gorbaciov au 
fost lineare, predictibile sau, dimpotrivă, au avut un caracter aleator. Proiectul 
revoluțiilor anticomuniste din Europa central-răsăriteană a prins contur odată 
cu abandonarea doctrinei Brejnev. Acest pas fusese realizat în mod secret chiar 
de către Brejnev, prin neimplicarea militară în Polonia în perioada 1980-'81. 
Însă, condamnarea publică de către Gorbaciov a intervenţiei împotriva 
“Primăverii de la Praga", precum si non-interventia fata de deschiderea de către 
Ungaria a granițelor cu Austria, astfel încât est-germanii să poată ajunge în Vest, 
au fost semnalele că Moscova nu va interveni militar chiar dacă partidele 
comuniste vor fi înlăturate de la putere. Spre deosebire, însă, de cazul statelor- 
satelit, în Lituania și Letonia trupele sovietice au intervenit militar în ianuarie 
1991 pentru a bloca procesul de recâștigare a independenţei de către statele 
baltice. Acest lucru ne arată că Mihail Gorbaciov a luat cel mai adesea deciziile 


24 Vezi William C. Wohlforth (ed.), Cold War Endgame: Oral history, Analysis, Debates, The 
Pennsylvania State University Press, Pennsylvania, 2003. 


43 


Colapsul regimurilor comuniste:între „eveniment inevitabil” si „hazard istoric” 


sub presiunea evenimentelor, fără a exista o autentică planificare pe termen 
mediu si lung a măsurilor de reformă. 

Pe un al treilea palier al evaluării activităţii politice a lui Mihail Gorbaciov 
se află relația sa cu Occidentul. Un element semnificativ pentru înțelegerea 
viziunii lui Gorbaciov despre relaţiile internaţionale este reprezentat de cartea 
liderului sovietic publicată în 1987, intitulată Perestroika pentru tard noastră si 
întreaga lume25. Aceasta conținea o imagine universalistă a relaţiilor 
internaționale bazate pe o nouă ordine mondială democratică, în care URSS ar fi 
jucat un rol-cheie, iar Organizaţia Naţiunilor Unite trebuia să-și consolideze 
poziția de institutie-garant a securităţii internationale. Gorbaciov a înlocuit 
mesianismul ,revolutionar-imperial' comunist cu ideea unei „perestroika 
globale”, în acest fel urmând a lua naştere o nouă ordine mondială. Prin 
credinţa lui Gorbaciov în necesitatea unei „noi gândiri” a ordinii globale poate fi 
explicat şi refuzul liderului sovietic în fata propunerii lui Henry Kissinger 
(ianuarie 1989, Moscova) de a se realiza un condominiun sovieto-american 
asupra Europei. Gorbaciov era interesat de realizarea unui proiect privind 
„Casa Comună Europeană”. Aliaţii ideologici ai lui Gorbaciov în proiectul 
universalist al reorganizării lumii nu au fost nici elitele PCUS, nici structurile 
complexului militar-industrial sovietic, ci gânditorii occidentali, de la social- 
democrați la anticomunistii conservatori. Adesea, Gorbaciov acorda o mai mare 
preţuire discuţiilor cu intelectualii occidentali decât propunerilor venite din 
interiorul propriului Birou Politic. 

Un aspect care nu poate fi ignorat este acela al influenței „gorby-maniei” 
occidentale, liderul sovietic fiind plăcut impresionat de căldura cu care era 
primit în ţările vestice, în totală disonantá cu atitudinea tot mai rece a 
cetățenilor sovietici, confruntati cu tot mai numeroase dificultăți economice și 
sociale. 

Aspectul ironic al „factorului Gorbaciov” este acela că un singur om a putut 
contribui atât de mult la destructurarea unui întreg imperiu tocmai pentru că a 
acționat din postura de conducător al unui sistem construit fără contraponderi, 
în care liderul partidului-stat dispunea de o putere imensă, fără a se afla în mod 
real sub controlul unei alte puteri. 


c) Eșecul militar 


Unul din alibiurile comuniștilor ,patrioti" din statele-satelit în fata 
propriilor natiuni era cá trebuiau sá mentiná satelizarea tárilor lor fatá de 


25 Mikhail S. Gorbachev, Perestroika: New Thinking for Our Country and the World, 
HarperCollins, New York, 1987. 


44 | Florin Abraham 


Uniunea Sovietică de teama intervenției militare. Până la Gorbaciov aceasta 
justificare era credibilă, dacă avem în vedere intervențiile militare împotriva 
revoluției budapestane şi a “Primăverii de la Praga”. Ocuparea Afganistanului 
de către trupele sovietice era încă un argument pentru faptul că Moscova 
continuă o politică agresiv expansionistă. Însă rezistenţa afgană, sprijinită din 
umbră de Statele Unite, nu a putut fi înfrântă. Decizia lui Gorbaciov de a impune 
o strategie de ieşire din conflict și retragerea efectivă (ianuarie 1987-februarie 
1989) a reprezentat în plan politic o puternică lovitură pentru prestigiul 
internațional al Uniunii Sovietice. „Glorioasa Armată Roșie” împreună cu KGB- 
ul au pierdut aproape 15.000 de oameni într-un deceniu de conflict26. Veteranii 
de război din Afganistan, împreună cu familiile celor care au decedat în conflict, 
au devenit o importantă problemă politică. Apetitul pentru expediţii externe al 
generalilor şi mareşalilor sovietici a scăzut, contribuind la fundamentarea 
deciziei de abandonare a Doctrinei Brejnev27. Adoptarea aşa-numitei „Doctrine 
Sinatra” (fiecare stat își poate urma propriul drum) a constituit semnalul 
pentru declanșarea atacurilor cetățenilor împotriva partidelor-stat, aflate la 
putere de peste patru decenii. 


d) Resurgenta sentimentelor nationale în interiorul URSS 


Crearea unei societăți fără clase si fără tensiuni interetnice a fost parte 
constitutivă a utopiei societății comuniste de tip sovietic. Se părea că 
sentimentele naționale ar fi fost congelate de ideologia comunistă, deși au 
existat specialişti occidentali în spaţiul sovietic care au atras atenția asupra 
resurgentei naționalismului. Perestroika gorbaciovistá a însemnat renașterea 
sperantelor pentru multe din popoarele cucerite de puterea rusă sau sovietică 
şi supuse unor campanii de rusificare. La 23 august 1989 în statele baltice au 
fost ample proteste în legătură cu Pactul Ribbentrop-Molotov, iar georgienii 
protestaseră la Tbilisi încă din 9 aprilie 1989. Reaprinderea vechilor conflicte 
din Caucaz fusese prefațată de conflictul dintre armeni si azeri, încă din anul 
1988 (în regiunea Nagorno-Karabah). În întreaga Uniune Sovietică diverse 
republici își reclamau tot mai zgomotos emanciparea de sub tutela Moscovei, 
cerând folosirea limbilor nationale în partid, administraţie si şcoli. Iar 
renașterea sentimentelor naționale, prin care era contestată, implicit, 
dominaţia factorului etnic rus a avut loc în contextul în care, monopolul politic 


26 Vezi William E. Odom, The Collapse of the Soviet Military, Yale University Press, New Haven, 
2000; Gregory Feifer, The Great Gamble: The Soviet War in Afghanistan, HarperCollins, New 
York, 2009. 

27 Matthew J. Ouimet, The Rise and Fall of the Brezhnev Doctrine in Soviet Foreign Policy, 
University of North Carolina Press, Chapel Hill, 2003. 

al partidului comunist a fost serios zdruncinat de formarea Fronturilor 
Populare - încă din anul 1988 - care în republicile unionale aveau si 
semnificația detasarii de controlul centralizat al Moscovei?8. Astfel, înainte de a 
se manifesta în Europa Centrală, virusul revoluţionar a lovit chiar inima 
sistemului sovietic. Cu un imperiu cuprins de turbulente interne neaşteptate, 
sateliții au dobândit, brusc, o marjă mult mai mare de manevră. Societatea a 
dorit să se elibereze de tirania partidului-stat în întregul spaţiu intrat în sfera 
de influență a Moscovei. 


IV. Periferie 


În cadrul a ceea ce am denumit „periferie”, adică tocmai statele care s-au 
eliberat de comunism în anul 1989, prin revoluții paşnice sau sângeroase, 
identificăm două tipuri de cauzalitáti importante: starea de nemulțumire 
generalizată si agenţii catalizatori ai schimbării - disidentii. Deşi starea de 
frustrare a societății - pe fondul crizei economice si sociale - constituie factorul 
general al producerii revoluțiilor, prezentăm mai întâi factorul ,disidentá" 
deoarece tocmai contestatarii vizibili ai puterii comuniste au contribuit la 
structurarea şi direcționarea nemulțumirii oamenilor din interiorul Cortinei de 
Fier. 


a) Disidenta 

Procesul de sovietizare si comunizare a statelor din Europa Centralá si de 
Est ordonat de Stalin a însemnat distrugerea bazelor si așa fragile ale societăţii 
civile. Însă, revoltele din 1956 și 1968 de la Budapesta şi Praga, brutal 
reprimate de Uniunea Sovietică, au creat bazele psihologice pentru constituirea 
unor curente alternative la dogmele oficiale. În contextul Acordurilor de la 
Helsinki, a politicii drepturilor omului intens promovată de Administraţia 
Carter, mişcări precum Charta 77 sau acţiunea sindicatului Solidaritatea au 
constituit repere de speranţă pentru cetáteni??. Disidentii nu s-au conceput pe 
sine ca o contra-putere politică, aptă să constituie o alternativă la partidele 
comuniste, ci au îmbrățișat ideologia antipoliticii, prin care au dorit să creeze 
un spațiu public golit de ideologia comunistă. După cum recunoaște chiar un 
disident, G. M. Tamâs, „Deşi disidenta nu a provocat colapsul regimului 
comunist, ea a fost fără îndoială un fenomen istoric important, și nu numai în 


28 Archie Brown, The Rise and Fall of Communism, HarpersCollins, New York, 2009, pp.502- 
521. 

29 Detlef Pollack, Jan Wielgohs, Dissent and Opposition in Communist Eastern Europe. 
Origins of Civil Society and Democratic Transition, Ashgate Publishing Company, Burlington, 
2004. 

Europa de Est, Rusia si China”30. Disidentii au acționat adesea solitar şi pentru 
că puterea comunistă fie a împiedicat constituirea unor forme de asociere 
alternative celor oficiale, fie le-a controlat. Chiar și sindicatul Solidaritatea, cea 
mai numeroasă si bine organizată formă de protest la adresa regimului, nu viza 
abolirea sistemului comunist, ci doar umanizarea acestuia. Disidentii nu aveau 
forța organizatorică de a învinge partidele comuniste si, evident, nici nu aveau 
capacitatea de a controla masivul aparat represiv sau de propagandă. Rolul 
important al disidentei a fost acela de a constitui simboluri morale alternative 
la conducătorii oficiali, repere umane care s-au dovedit apoi utile pentru 
focalizarea presiunii străzii împotriva partidului comunist, atunci când 
contextul international a permis acest lucru. În Polonia si Ungaria disidentii au 
devenit, brusc, partenerii de dialog ai nomenklaturii speriate de presiunea 
societăţii și intenţiile reformiste ale lui Gorbaciov, liderii comuniști acceptând 
soluţii de partajare a puterii, ulterior chiar au renunţat la aceasta pe cale non- 
violentă. În Cehoslovacia și Germania Democrată disidenta a avut rolul de 
activizare a presiunii străzii asupra conducătorilor comuniști. De altfel, în 
statele în care disidenta a fost foarte slabă (Albania, Bulgaria, România), 
căderea regimurilor comuniste s-a realizat fie pe cale violentă, fie prin 
conspirații în interiorul elitelor comuniste. 


b) Nemulțumirea societăţii. Creşterea numărului revoltelor 

Baza politică a regimurilor comuniste a devenit tot mai șubredă pe măsura 
acutizării problemelor de natură economică. Încă din timpul epocii Brejnev în 
statele Europei de Est au avut loc acţiuni de protest împotriva scăderii nivelului 
de trai, precum cele din Valea Jiului din România (1977) sau din Polonia în 
1970-71, 1976, 1980-82. Odată cu epoca lui Gorbaciov starea de nemulțumire 
subiectivă a crescut, deoarece oamenii din statele-satelit erau interesați de 
deschiderea arătată de conducerea PCUS si de promisiunile acesteia privind 
creșterea calităţii vieţii, lucru care nu se întâmpla şi în Germania Democrată, 
Cehoslovacia, Bulgaria sau România. Greva muncitorilor de la Brașov 
(noiembrie 1987) era un semnal puternic privind starea de nemulțumire 
profundă acumulată în societatea românească. Situaţia din România era, fără 
îndoială, mai dramatică decât în restul statelor comuniste, dar nu era radical 
diferită. În toate statele Europei de Est cetăţenii erau supuși privatiunilor, 
libertatea era drastic controlată iar speranțele oamenilor într-un viitor mai bun 
în propria ţară erau reduse. Sentimentul de stagnare era larg împărtășit, fiind 
amplificat de informaţiile privind modul de viata occidental, în principal cel 


30 G. M. Tamás, Moștenirea disidentei, in Vladimir Tismăneanu (coord.), Revolutiile din 1989. 
Între trecut si viitor, Polirom, laşi, 1999, p.199. 

american. Proliferarea antenelor parabolice pentru receptionarea canalelor 
prin satelit precum şi a videocasetofoanelor au avut ca efect exacerbarea 
frustrărilor ca urmare a prohibitiei pentru accesul la modelul consumerist din 
Occident. 

Acumularea de frustrare de la nivelul societăţii, cu toate că era inhibată de 
măsurile specifice unui stat polițienesc, putea fi uşor convertită în proteste dacă 
se crea un context favorabil şi existau agenti de mobilizare?!. Transformarea 
nemulțumirii pasive a cetățenilor în furie activă a fost realizată de către mai 
multe tipuri de actori: pastori ai bisericilor protestante, deveniți disidenti fata 
de regimul Honecker în Germania comunista32; disidentii grupaţi în “Forumul 
Civic” la Praga. Cazul românesc este unul special, pe care nu îl aprofundăm, el 
fiind cunoscut. Totuși, trebuie subliniat faptul că între statele din Europa de Est 
doar în România s-a recurs la reprimarea brutală a manifestantilor din stradă, 
după modelul utilizat de conducerea chineză în piața Tiananmen, comuniștii 
germanii îndepărtându-l pe Honecker pe cale legală, iar cehoslovacii realizând 
tranziţia spre un nou regim printr-o „Revoluţie de catifea”. 


c) Controversele continuă 


Aşa cum fiecare revoluţie isi are misterele si controversele sale, şi căderea 
comunismului își are enigmele sale, unele reale altele doar simulate. Fără 
îndoială, unul dintre subiectele care rămâne în centrul controverselor privind 
explicaţiile revoluțiilor din anul 1989 este cel al „factorului Gorbaciov”. Cartea 
relativ recentă a lui Archie Brown, Șapte ani care au schimbat lumea33, in 
continuarea celei publicate în anul 1996 privind „factorul Gorbaciov”, vine să 
adâncească polemicile privind intenţiile liderului sovietic. A dorit Mihail 
Gorbaciov să realizeze o schimbare revoluționară în cadrul Europei Centrale, în 
sensul „social-democratizării” partidelor comuniste: si a introducerii unei 
ordini pluraliste, sau dimpotrivă, nu a inițiat în mod deliberat politici vizând 
schimbarea de regim, dar evenimentele au luat-o înaintea planurilor de la 


31 Vezi încercări de teoretizare a revoltelor din anul 1989: Ronald A. Francisco, Theories of Protest 
and the Revolutions of 1989, în American Journal of Political Science, Vol. 37, No. 3, August 
1993, pp. 663-680; John Ginkel, Alastair Smith, So You Say You Want a Revolution: A Game 
Theoretic Explanation of Revolution in Repressive Regimes, în The Journal of Conflict Resolution, 
Vol. 43, No. 3, June 1999, pp. 291-316. 

32 Steven Pfaff, Collective Identity and Informal Groups in Revolutionary Mobilization: East Germany 
in 1989, în Social Forces, Vol. 75, No. 1, September 1996, pp. 91-117. 

33 Archie Brown, Seven Years that Changed the World. Perestroika in Perspective, Oxford 
University Press, London, 2007. 

34 Jacques Lévesque, The Enigma of 1989: The USSR and the Liberation of Eastern Europe, 
University of California Press, Los Angeles, 1997. 

Kremlin, si oricum, Moscova isi pierduse mijloacele de influenta si actiune? A 
fost abandonarea Europei Centrale o măsură premeditata, determinată de 
costurile prea mari ale menţinerii imperiului exterior (Tratatul de la Varşovia şi 
CAER, fără URSS), cheltuieli care puteau determina chiar colapsul centrului, sau 
Kremlinul a fost obligat de dinamica relaţiilor internaţionale35 să accepte 
pierderea fără luptă a glacis-ului câştigat la finalul celui de Al Doilea Război 
Mondial? Caracterul contradictoriu al acțiunilor lui Gorbaciov din anul 1989, 
ulterior a reacţiilor ambigue față de dezintegrarea rapidă a Uniunii Sovietice 
creează premisele pentru susținerea unora sau a altora dintre teze, cu 
argumente mai puternice sau mai slabe. În orice caz, se poate anticipa faptul că 
această controversă va continua să existe pentru o lungă perioadă de timp. 

În strânsă corelaţie cu „enigma Gorbaciov” se află controversele privind 
rolul Occidentului (Statelor Unite) în declanşarea si desfăşurarea înlocuirii 
regimurilor comuniste. Occidentul își dorea, fără îndoială, căderea sistemului 
comunist si încheierea Războiului Rece, dar diplomatiile vestice erau 
preocupate, în aceeași măsură, de stabilitatea Uniunii Sovietice, de menţinerea 
controlului asupra armamentului nuclear si conventional in Europa, precum si 
de mentinerea la putere a lui Gorbaciov, un partener care a devenit de 
încredere pentru cá era predictibil. În acest cadru se înscriu şi controversele 
privind existența unor acorduri personale între George Bush și Mihail 
Gorbaciov privind soarta Europei de Est. În miezul acestor polemici se află, 
desigur, teza unui acord secret Bush-Gorbaciov care ar fi fost realizat în cadrul 
întâlnirii de la Malta (2-3 decembrie 1989) şi care ar fi vizat inclusiv situația 
regimului Ceaușescu, în sensul îndepărtării acestuia. Desigur, relatările 
participanţilor la eveniment: nu confirmă un astfel de aranjament ocult, dar 
acest lucru nu este suficient pentru a exclude definitiv o astfel de înțelegere, 
lăsând astfel loc diverselor scenarii conspirationiste. Așadar, existența si natura 
(limitele) unor acorduri între Statele Unite și Uniunea Sovietică, privind 
suportul respectiv permisivitatea fata de acțiunile de tip revoluţionar din 
interiorul blocului comunist rămân în sfera controverselor, atât ale istoricilor 
serioşi cât şi a amatorilor de scenarii. Diferenţa dintre unii și alții constă în 
faptul că istoricii profesioniști nu exclud conspirația si înțelegerile oculte, in 
timp ce ahtiatii după senzaţional cred cá au certitudini în privinţa 
aranjamentelor secrete. 

În raport de răspunsurile date la chestiunea „factorul Gorbaciov”, respectiv 
relațiile dintre URSS şi Statele Unite, decurg și explicaţiile privind rolul 


35 Richard Crockatt, The Fifty Years War: The United States and the Soviet Union in Wold 
Politics, 1941-1991, Routledge, London, New York, 2002. 

36 James Baker, Thomas M. DeFrank, The Politics of Diplomacy: Revolution, War and Peace, 
1989-1992, Putnam, New York, 1995; Mihail Gorbaciov, Memorii, Nemira, București, 1994. 

factorilor externi în declanșarea schimbărilor din interiorul regimurilor 
comuniste. S-a vorbit de un „sărut al morții” dat de Gorbaciov liderului est- 
german?7, de suportul acordat complotistilor de la Sofia pentru înlocuirea lui 
Todor Jivkov. Dar poate cel mai controversat caz a fost și rămâne cel al 
Revoluţiei din România, respectiv a rolului pe care Uniunea Sovietică, împreună 
cu alți actori externi (Ungaria, în principal) l-ar fi jucat în îndepărtarea 
regimului Ceaușescu. 

Un alt set problematic asupra căruia istoricii au interpretări contradictorii 
vizează rolul unor actori în diverse contexte naţionale. lată câteva exemple: 
istoricii conservatori acordă o mare importanţă activității Bisericii Catolice, din 
Polonia, în timp ce istoricii de stânga insistă asupra rolului esenţial pe care l-a 
avut sindicatul Solidaritatea, alături de intelectualitate. Care a fost rolul Armatei 
române în represiunea protestatarilor anti-comuniști şi care a fost rolul 
acesteia în generarea victimelor din Revoluţie? A jucat Securitatea până la final 
alături de Ceausescu, sau au existat ,,defectiuni” care au fost importante pentru 
micşorarea numărului morților din decembrie 1989? Au existat ,teroristi" şi, 
dacă da, cine au fost aceştia? Care a fost rolul serviciilor secrete comuniste si al 
armatei în îndepărtarea unor lideri precum Ceaușescu, Honecker sau Jivkov? 
Acestea sunt doar câteva dintre întrebările care își aşteaptă încă răspunsuri 
detaliate chiar şi la peste două decenii de la căderea comunismului în Europa. 
Această situație poate fi înțeleasă printr-o celebră replică atribuită lui Ciu En- 
Lai, care, întrebat ce crede despre Revoluţia Franceză, ar fi răspuns: „Este prea 
devreme ca să iti pot spune!”. 


Concluzii 


Anul 1989 în Europa Centrală și de Răsărit se prezintă, două decenii mai 
târziu, ca o perioadă de transformări politice deosebit de complexe, pe care 
istoriografia încearcă să le cunoască în cele mai mici detalii și să le integreze 
unor perspective de ansamblu. Achiziţia incontestabilă a istoriografiei o 
reprezintă clarificarea cronologiei și dinamicii principalelor evenimente ale 
ansamblului de mișcări de abolire a comunismului. Așa cum am evidenţiat 
anterior, în explicarea anului 1989 mai rămân pete gri, chestiuni (încă) 
insuficient clarificate, dar acestea nu afectează în mod esenţial evaluările 
privind căderea comunismului în Europa Centrală. „Misterele” se referă la 
chestiuni punctuale, care nu sunt încă revelate fie pentru că accesul la anumite 


37 Frank Sieren, Giinter Schabowski, Wir haben fast alles falsch gemacht: Die letzten Tage der 
DDR (Noi am făcut aproape totul pe dos în ultimele zile ale RDG), Econ Verlag, Berlin, 2009. 

surse nu este încă permis, sau fiindcă personaje cheie ale revolutiilor încă 
trăiesc şi sunt interesate să se mențină starea de incertitudine. 

După mai bine de două decenii, revoluțiile anului 1989 devin, tot mai mult, 
parte a memoriei colective a europenilor, în care dimensiunea evenimentiala 
este substituită treptat de cea simbolic-comemorativa prin care faptele 
dobândesc și o valoare mitologică. Istoriografia participă şi ea la acest fenomen, 
existând chiar tendinţa, în cadrul procesului de mitificare, de a considera 
revoluțiile anului 1989 ca fiind inevitabile. Însă nu este deloc asa. Doar o 
combinaţie fericită de evenimente ne dă acum prilejul de vorbi despre 1989 ca 
„annus mirabilis”. Nu era obligatoriu ca Uniunea Sovietică să accepte 
destrămarea pașnică a sferei sale de influenţă, „Masa Rotunda” poloneză nu se 
putea realiza dacă la Varşovia se afla la conducere Ceauşescu, nu Wojciech 
Jaruzelski, sau comuniștii unguri nu ar fi acceptat tranziția negociată. Dar 
Gorbaciov a rămas la putere și perestroika s-a transformat în revoluţie, 
polonezii nu au avut un dictator de tipul lui Nicolae Ceaușescu, iar comuniștii 
unguri s-au acomodat cu ideea schimbării încă din timpul “socialismului de 
gulaş”. Nu există o singură decizie sau un singur factor care să fi determinat 
căderea regimurilor comuniste si încheierea Războiului Rece. Evolutiile interne 
şi afacerile internaţionale au fost profund interdependente în perioada 1989- 
1991. Anul 1989 ne oferă, așadar, substanța pentru continuarea muncii de 
cercetare istorică, iar rezultatele vor putea fi cu atât mai interesante dacă nu 
vom considera că succesul era dinainte garantat, înscris în vreo teleologie 
istorică, ci a fost rodul acţiunii unor actori cunoscuţi si a multor altora rămași 
anonimi, a unor planuri și conspirații dar si al întâmplării, al aleatorului. 
Considerând căderea comunismului ca non-inevitabilă, dar posibilă (şi 
necesară), istoricul este pregătit să-şi pună în continuare întrebările 
fundamentale pentru meseria sa: „de ce?” şi „cum?”, evitând astfel osificarea 
istoriografiei anului 1989. 


38 Jeremi Suri, Explaining the End of Cold War: a New Historical Consensus?, în Journal of Cold 
War Studies, Vol. 4, No. 4, Fall 2002, pp. 60 - 92. 

De ce nu a fost prevăzut sfârșitul comunismului? 


Why was the end of communism unexpected? 

Abstract: Still today, political and economic analists are wondering 
about the capacity of social, political and even economic sciences to 
foresee the future as well as about the openness and willingness of 
political leaders to take into account various forecasts. The contribution of 
political sciences in understanding the political events which followed the 
collapse of communism and Soviet empire offers an opportunity to better 
evaluate what represents really the forecasting capacity of political 
sciences in the context of a multilevel interests reality. The article 
mentions some examples of scholars who succeded in foreseing the end of 
the Soviet system without mentioning the exact moment, as well as the 
famous 1982 speech of Ronald Reagan in front of the House of Commons 
in London. However, most scholars recognise the lack of capability of 
political sciences in foreseing the collapse of communism and Soviet 
empire. In spite of many signs that could have been taken into 
consideration, some paradigms and political ideologies (among them, the 
convergence theory belonging mainly to Kenneth Galbraith) have played 
the role of obstacles for a good understanding of political evolutions. 
Finally, the article proposes a better cooperation and communication 
between researchers and policy makers in order to become better 
prepared to understand changes and unexpected evolutions. 

Actualitatea problemei 


iscutiile referitoare la capacitatea de previziune a ştiinţelor sociale si 

politice, dar si la disponibilitatea factorilor de decizie de a tine seama 

de semnalele primite de la analişti în legătură cu posibile evoluţii 
viitoare, rămâne una de strictă actualitate. Astăzi, multi se întreabă dacă actuala 
criză care a marcat piața imobiliară, bancară si în cele din urmă financiară nu 
putea fi prevăzută și, deci, contracarată mult mai devreme. Un material postat pe 
Internet! aduce argumente că, deși criza criza creditului declanșată în 2008 a 
surprins pe foarte mulţi, ea putea fi totuși prevăzută chiar la nivelul autorităților. 
Autorul citează seria articolelor din prestigioasa publicație The Economist 
Magazine, care la fiecare câteva zile pe durata anului 2007 trata despre furtuna 
(financiară) ce urma să vină. La fel, un articol publicat în Bussiness Week, pe 9 
august 2007, relata un fapt întâmplat unei mari bănci franceze, care în relaţia cu 
anumite bănci americane se confruntase deja cu primele semne ale lipsei de 
lichiditate. Fenomene asemănătoare erau semnalate şi într-un Raport al Fondului 
Monetar Internațional din decembrie 2007. Cu alte cuvinte, deşi din mai multe 
părți veneau semnale privind iminenta crizei (se observase încă din 2004 si 2005 
creşterea exagerată a preţurilor pe piaţa imobiliară), guvernele din Europa (si în 
speță cel al Marii Britanii) nu au luat nicio măsură. În locul precautiei, primul 
ministru britanic Gordon Brown lansa în acea perioadă semnale de optimism și 
încredere într-o viitoare dezvoltare globală pentru „primele decenii ale secolului 
XXI”. De fapt guvernele nu făceau altceva decât să alimenteze (şi să încurajeze) 
lăcomia, goana inconştientă după profit pe care o manifestau bursele de valori 
aflate într-o continuă urcare. Ideea care se degajă este aceea că - şi atunci când se 
primesc semnale despre iminenta anumitor crize sau schimbări - acestea sunt de 
regulă ignorate, pentru că există interese care favorizează extrapolarea vechilor 
tendințe. Alte păreri consideră că în prezent așteptările și preocupările privind 
prognoza politică sunt exagerate, mai ales că în fapt singura metodă aflată la 
îndemâna cercetătorilor ar fi sondajele de opinie cu aplicaţii foarte limitate?. 
Prezentarea de fata își propune să urmărească în ce măsură lucrurile au stat la fel 
şi în anii dinaintea colapsului comunist și sovietic, dacă avem de-a face cu o lipsă 
de informaţii şi de semnale explicite lansate dinspre analiști sau a existat o 
tendinţă de ignorare a acestora si de continuare a unor proiecte deja începute si 
care favorizau anumite grupuri de interese. 


1 Vezi http:/ /pol-check.blogspot.com. 
2 Gabriel Weiman, The obsession to forecast. Pre-election polls in the Israeli press, în Public 
Opinion Quarterly, 1997, 54, pp. 396-408. 

S-a prevăzut sau nu s-a prevăzut? 


Au existat analişti - fie din mediul academic, fie din serviciile secrete- care au 
menționat posibilitățile de dezagregare ale „imperiului”. Literatura politologică 
citează nume de autori (e drept, nu foarte notorii) care în scrierile lor, anterioare 
momentului căderii Zidului Berlinului, ar fi prevăzut disoluția Uniunii Sovietice. 
În vremuri ceva mai îndepărtate, teoreticieni ai marxismului de la Leon Troțki 
până la Hillel Ticktin sau la euro-comunistii italieni au prezis, dar la modul 
destul de vag, că un asemenea sistem, cum este cel comunist, nu are viitor şi că în 
final se va autodistruge. Pe aceeași linie, merită să fie menționat ca un text de 
referință istorică şi totodată teoretică, discursul rostit de președintele Ronald 
Reagan în fața Camerei Comunelor de la Londra cu prilejul unei vizite făcute în 
1982. Expresie a unei clarviziuni remarcabile, discursul lui Reagan respingea 
scenariile cel mai des vehiculate de viitorologii vremii si anume atât cel al 
colapsului nuclear (distrugerea civilizaţiei într-un dezastru nuclear) cât și cel al 
coexistentei si convergentei (acomodarea regimurilor libertății cu „răul 
totalitar”). În consecinţă, aprecind că omenirea se găseşte la un punct de 
răscruce, Reagan propunea coalizarea lumii libere într-un efort suprem pentru a 
păstra „atât pacea cât şi libertatea”. Raționamentul politic al președintelui 
american pornea de la constatarea stării de criză a URSS unde guvernanţii își 
înfometau poporul pentru a putea face fata escaladării unei curse sufocante a 
înarmării, potrivindu-se într-un mod apreciat ca „ironic” cu teoria marxistă a 
„situaţiei revoluţionare”, altfel spus a conflictului între „cerinţele relaţiilor 
economice” cu „cerinţele politice” (sau în termeni marxiști mai ortodocşi - un 
conflict între bază şi suprastructură). Bazându-se pe convingerea că libertatea 
este un drept universal al omului, Reagan propunea a întări infrastrucutra 
democraţiei, sistemul presei libere, al sindicatelor, al partidelor politice, al 
universităților - singurele structuri care permit oamenilor să-și aleagă propriul 
drum, să-și dezvolte propria cultură, să ajungă la concilierea diferenţelor dintre ei 
într-un mod pașnic. Reţeta succesului era exprimată de Reagan în termeni foarte 
simpli: conducere puternică, timp şi un pic de speranţă. Forța mesajului transmis 
de Reagan pornea de la convingerea lui (care s-a dovedit în foarte scurt timp 
întemeiată) că „o nouă epoca este nu doar posibilă dar chiar probabilá"*. Mai 
aproape de evenimente, serviciile secrete americane furnizau prin 1987 detalii 
precise despre eșecul reformei lui Gorbaciov și despre criza economică tot mai 
pronunțată din Uniunea Sovietică chiar dacă nu ajunseseră la un consens cu 
privire la modalitatea de interpretare a evenimentelor din URSS. Și asta deoarece 


3 Vezi http://www.historyplace.com/speeches/reagan-parliamenthtm, site consultat la 
01.02.2012. 

însuși Robert Gates, un important analist al CIA afirmase încă din anii '80 că, deşi 
la un moment dat Uniunea Sovietică va eşua, acest fapt nu se va produce în 
timpul vieţii sale si nici chiar în cea a fiului său. Leszek Kolakowski, unul dintre 
disidentii polonezi proeminenți, era suficient de atent la schimbările din mediul 
politic şi cultural, la descompunerea morală a Lagărului din care la un moment 
dat reuşise să evadeze. Dar nici el şi nici alţii ca el (mai este menţionat și Ken 
Jowitt) nu şi-au putut imagina cu adevărat că un asemenea eveniment ar putea 
avea loc cu atâta rapiditate şi fără opoziţie violentă din partea puterii (desigur, cu 
excepția regimului Ceauşescu, dovedit şi cu această ocazie ca fiind unul atipic). 
Dar asemenea voci erau destul de răzlețe, prea putin ascultate şi nu reușeau să 
articuleze un discurs coerent despre posibilitatea prăbușirii. Dincolo de 
asemenea sclipiri de luciditate consemnate ca atare, se recunoaște astăzi „eșecul 
științelor sociale din Occident de a fi anticipat (prezice) colapsul leninismului ca 
sistem mondial”. Analiştii politici din Occident, sau cel putin cei aflați în primele 
rânduri ale mediului academic din această parte a lumii, nu au prevăzut căderea 
bruscă și în acelaşi timp paşnică a unui sistem politic și militar pe care îl 
considerau suficient de solid pentru a rezista mișcărilor unei societăţi civile 
firave (cum mai fuseseră în 1956 sau în 1968). Dinamica extraordinară a 
evenimentelor i-a luat prin surprindere si reacţia lor de „năuceală” nu a fost cu 
nimic diferită de a publicului larg din acele zile5. Si trebuie să recunoaștem că, în 
acea perioadă din punct de vedere teoretic, științele politice nu reflectau câtuși 
de puţin posibilitatea reversibilitátii socialismului de tip sovietic, dimpotrivă, 
„când colapsul a venit în '89, universitarii occidentali erau ocupați cu construirea 
de scheme de trecere de la capitalism la socialism". 


Ar fi putut să fie prevăzut? 


Fata de aceste adevăruri recunoscute privind eșecul previziunii, ne 
propunem câteva sumare comentarii care au în vedere pe de o parte capacitatea 
în general a științelor politice de a face previziuni, iar pe de alta, de a sesiza 
caracteristicile pe care ar trebui să le prezinte teoria politică pentru a răspunde 
provocării de a elabora previziuni credibile. După unii autori, nici nu ar fi rolul 
ştiinţelor politice acela de a face previziuni. Ralf Dahrendorf considera că teoriile 


^ Vladimir Tismăneanu (coord.), Revolutiile din 1989. Între trecut si viitor, Polirom, Iaşi, 
2005, p. 11. 

5 Martin Hollis, Introducere ín filosofia stiinelor sociale, Editura Trei, Bucuresti, 2001, p. 11. 

6 Dragos Paul Aligicá, J. K. Galbraith și judecata sistemului comunist, în Revista 22, 19.05. 2006. 

generale, prin însăși natura lor, nu reușesc să ia în calcul condiţiile particulare și 
adeseori unice din societățile studiate, aşa numitele condiţii „culturale”?. 

În felul sáu, Dahredorf recunoaște că cei care analizau lagărul comunist 
aplicau o logică de tipul „materialismului vulgar” în care „existența determină 
conştiinţa” sau luau în calcul exclusiv factori cum ar fi forța militară sau puterea 
represivă a aparatului de stat. După părerea mea, dacă am accepta că 
evenimentele viitoare nu ar trebui prevăzute, în sensul că științele politice, istoria 
nu ar trebui să facă previziuni, ci doar să explice ce şi de ce s-a întâmplat, cum 
susțin unii, ar însemna să ne interzicem orice fel de discurs cu caracter științific 
despre viitor, ceea ce nu poate fi onorabil nici măcar pentru o știință clasificată de 
Popper ca situându-se în „zona norilor”. Previziunea rămâne o obligaţie a oricărei 
ştiinţe, rămânând bineînţeles de văzut ce fel de previziune ar urma să fie făcută. 

Ar fi putut să fie prevăzut, pentru că existau destule fapte care să fie 
luate în considerare. Chiar dacă unii autori (mai ales istorici) consideră că nimic 
din comportamentul liderilor de la Kremlin nu ar fi putut prevesti colapsul final, 
aceştia - inițiind reforme care arată, tocmai, că manifestau încredere în viitorul 
sistemului pe care îl conduceau - alții consideră că însuși Gorbaciov - insistând 
asupra faptului că schimbări fundamentale, deşi prost definite, erau necesare de 
urgență - a divulgat lipsa de încredere în sine a „imperiului”. Odată ce este 
perceput faptul că liderii unui imperiu se îndoiesc de legitimitatea acestuia, se 
poate presupune fără riscuri că sfârşitul este aproape?. Din păcate, previziunea 
nu se poate face în absența cunoașterii concrete. Studii de teren desfăşurate in 
România chiar în anii '80 (si probabil si în alte tari, poate mai putin în URSS), 
făcute de o serie de doctoranzi (antropologi) americani, au adus destule 
asemenea informaţii, multe dintre faptele și realitățile Estului. Și, totuşi, încă 
multă vreme, chiar după 1990, societăţile din Est rămân puţin cunoscute, 
acoperite, netransparente fata de analiștii din Occident. Fostul preşedinte al 
României Emil Constantinescu relata un fapt petrecut la începutul anilor '90 în 
mediul analiștilor de vârf din Statele Unite care, totuşi, nu reușeau să prevadă ce 
urma să se petreacă pe scena politică a Europei de Est pentru că, de fapt nu 
puteau ieşi din preconceptiile formate mai demult: „Și am început să lucrez (în 
'93-94) în think tank-uri americane, chestiuni de strategie... nici unul dintre 
oamenii cu care lucram necrezând că am cea mai mică șansă de a ajunge 
președinte, pentru că niciodată românii nu vor alege un intelectual. Ei ne 
considerau o tard cu mentalități puternic comuniste, retrograde"?. 


7 Ralf Dahrendorf, După 1989. Morală, revoluţie şi societate civilă, Humanitas, București, 
1991. 

8 Vladimir Tismăneanu, op. cit., p. 58. 

9 Emil Constantinescu, într-un interviu dat ziarului Adevărul din decembrie 2011. 

Rolul teoriilor 


Teoria convergentei a reprezentat multă vreme, în anii '60-'70 o adevărată 
paradigmă a prognozelor din domeniul politic. Principalul exponent al acestei 
proeminente teorii (la nivelul anilor '70 sau '80) era ]. K. Galbraith. Acesta încerca 
(în spirit pozitivist) o analiză pragmatică a comunismului, luând în calcul exclusiv 
succesul înregistrat de acesta pe calea modernizării. Concluzia însușită aproape 
unanim era că viitorul va aduce o convergenţă a celor două sisteme concurente. 
Capitalismul va împrumuta elemente de la comunism iar comunismul de la 
capitalism, si totul se va termina într-o formă universală de social-democratie. În 
felul acesta, comunismul devenea la fel de legitim ca și capitalismul (-o cale 
specifică de modernizare) și nu părea mai sortit dispariţiei, într-un viitor 
îndepărtat, decât adversarul său din Războiul Rece. 

După Aligică, autorii „teoriei convergentei" comit o greşeală analitică 
(analizează şi înţeleg eronat faptele elementare ale fenomenului comunist) si, ca 
0 consecinţă, ajung să greşească din punct de vedere etic şi politic. Personal, as fi 
de o părere diferită, considerând că mai degrabă opțiunea politică și morală 
prealabilă - pe care autorii respectivi nu au reușit să o pună între paranteze - i-a 
condus către o analiză deformată a faptelor. Același lucru s-a întâmplat cu 
întreaga şcoală americană a „sovietologiei” care, așa cum arată Lipset şi Bence, au 
pierdut bătălia cu liderii politici şi cu unii jurnaliști, aceştia dovedindu-se mai 
buni previzionisti, în ciuda unui efort analitic mai putin laborios. Explicaţia ar fi 
dată de background-ul ideologic specific celor două categorii: „Reagan și Levin 
(care aveau o viziune mai corectă asupra viitorului - n.n.) veneau dinspre dreapta 
în timp ce Moynihan, apropiat de liderii AFL-CIO (centrale sindicale americane), 
dinspre stânga social-democratá, antistalinistă; acest mediu predispunea la 
credințe greșite. Majoritatea sovietologilor erau de orientare liberală de stânga, 
ceea ce diminua capacitatea lor de a accepta că etatizarea, planificarea si măsurile 
socialiste pot să nu meargă. Ei ignorau, totodată, formularea marxistă de bază, 
după care nu se poate construi socialismul într-o societate sárácácioasd "0, 


Teorii mai adecvate schimbărilor bruște 


Problema teoretică pe care o ridică trecerea în revistă a eşecurilor și chiar a 
succeselor îndoielnice în privinţa previziunii colapsului sistemului sovietic este 
până la urmă cea a găsirii unui cadru conceptual și metodologic adecvat 
schimbărilor neaşteptate. Se ştie că tendința naturală a oamenilor este de a 


10Seymour Martin Lipset, Gyorgy Bence, Anticipations of the failure of communism, April 


1994, pe site-ul http://bailey83221.livejournal.com/80804.html. 

considera că ziua de mâine va fi ca foarte asemănătoare cu ziua de astăzi. Cu alte 
cuvinte, schimbările nu sunt luate în considerare. Evenimentele din '89 și '90, ca 
şi altele care au urmat (atacurile teroriste din 2001, primăvara arabă din 2011) şi 
criza din 2008 şi până în prezent, despre care am relatat la începutul prezentului 
articol, ne arată că trebuie să ne schimbăm modul de a gândi atât la nivelul 
simțului comun şi al culturii politice, cât şi la nivelul abordării ştiinţifice. 

Paradigma comprehensiv-individualista pare să fie potrivită pentru 
explicarea evenimentelor din '89-'90, dacá vom tine seama de cuvintele unui 
John Elster: „A explica instituţiile sociale și schimbarea socială înseamnă a arăta 
cum apar ele ca rezultat al acţiunii și al interacțiunii indivizilor !*. Totuşi, această 
paradigmă pare puţin riscantă prin unele din consecinţele sale: ajungem la 
concluzia radicală conform căreia nu există societăţi ci doar indivizi care 
acționează, amintind de celebra frază tipic liberal-conservatoare rostită cândva 
de Margaret Thatcher: „Societatea - nu există așa ceva!”. Si venind foarte în 
actualitate, am putea să legăm o asemenea concepţie de rădăcinile crizei 
profunde în care s-a împotmolit societatea liberală ocidentală. Cu alte cuvinte, nu 
ar fi, oare, posibil să înțelegem şi să prevedem schimbarea decât adoptând o 
viziune strict individualistă care exacerbează rolul personalităţilor în istorie 
(Reagan, Gorbaciov si alti câțiva)? La cealaltă extremă vedem - consultând 
„înţelepciunea Google” - că la o căutare după termenul „previziune politică” găsim 
mai degrabă analize economice, financiare ca bază pentru o evoluţie politică 
văzută mai degrabă ca epifenomen al mișcărilor de profunzime la nivel economic 
şi tehnologic. Este clar că asemenea metodologii, axate în mod special pe 
extrapolarea tendinţelor din trecut (serii cronologice), fie chiar și folosind 
metoda scenariilor, nu se potrivesc schimbărilor bruște, neaşteptate, ce pot să 
intervină în viata socială si în cea politică. O reacţie la acest gen de abordare 
lipsită de succes, sunt câteva încercări mai noi, neconvenţionale din punct de 
vedere metodologioc, dar care oferă sugestii pentru dezvoltări viitoare. 


„Teoria” punctului critic 


Teoria elaborată (mai bine zis schitatá ) de Malcom Goldwell numită „teoria 
punctului critic” se referă la existența (apariția) unui „moment magic în care o 
idee, o tendinţă sau un comportament social depășesc un anume prag, erup şi se 
răspândesc precum un foc devastator”12. Autorul exemplifică situația in care o 
singură persoană gripată poate declașa o epidemie. Cu alte cuvinte, o acțiune 
minoră, dar bine gândită, poate să genereze o tendință în modă, să crească 


11 Martin Hollis, op. cit., p. 12. 
12 Malcom Goldwell, Punctul critic, Editura Andreco Educaţional, București, 2004, p. 34. 

popularitatea unui personaj, sau a unui produs, sau să determine scăderea 
actelor de violență. Am putea oare explica (si desigur în consecință de a 
prevedea) evenimentele din '89-'90 cu ajutorul acestei scheme? Este sigur că 
anumite laturi, aspecte, se potrivesc. Altele ar merita cercetări ulterioare care ar 
putea să valideze o astfel de teorie explicativă. 


Teoria ketch-up-ului 


O situaţie similară am putea avea în raport cu o altă ,teorie" mai putin 
convențională care ne propune să ne imaginăm o sticlă plină cu un ketch-up 
consistent şi efortul necesar pentru a vărsa o cantitate potrivită deasupa unei 
porții de cartofi prájiti. Vom întoarce sticla si îi vom lovi fundul în mod repetat, 
dar consistenţa lichidului nu îi va permite să curgă. Și totuși, după un număr de 
lovituri succesive ketch-up-ul pornește brusc pe gaura sticlei, de obicei în 
cantități mult mai mari decât ne-am dorit și am prevăzut. Şi, în general, nu vom 
putea estima numărul de lovituri necesare pentru declanșarea unei schimbări 
sau pentru atingerea unor rezultate. Adesea, rezultatele vor depăși aşteptările 
noastre. Asemănarea acestui model cu multe dintre faptele politice întâmplate în 
cursul destrămării imperiului sovietic, sau a fiecăreia dintre țările componente în 
parte, nu pot fi negate. Si, totuşi, o asemenea teorie ne atrage atenţia și asupra 
limitelor prognozei. Aceasta poate să fie corectă cu un anumit grad de 
aproximaţie, dar niciodată nu vom avea o programare liniară si o certitudine 
totală asupra viitorului politic. 


Concluzii 


Din analizele realizate, se poate constata că teoria științelor politice este încă 
foarte puternic tributară unor opțiuni ideologice, iar acestea sunt cele care 
favorizează audiența mai mare şi impactul unor predicții în dauna altora, care - 
desi ar putea fi mai adecvate faptelor evidente - nu sunt acceptate ca „ştiinţă 
normală”. Politicienii carismatici şi determinaţi cum au fost Ronald Reagan și 
într-o anumită măsură Mihail Gorbaciov își întemeiază acţiunile politice nu atât 
pe teorii academice, cât pe ideologii si intuitii personale și interpretări ad-hoc 
asupra contextului politic în care acţionează. În viitor, o mai bună capacitate de 
previziune politică nu se va putea asigura decât prin aşa numita „politică bazată 
pe cunoaștere”, unde aceasta nu se limitează la rezultatele cercetărilor 
academice, ci se asigură printr-o comunicare intensă si permanentă între 
politicieni, cercetători și oricare alti factori interesați. 

theory 

Abstract: The study proposes a reading of the breakdown of USSR 
and its sphere of influence in East-Central Europe in the light of the 
theory of rare events. The rare events, processes and phenomena are 
those events, processes and phenomena that occur at crossroads of the 
evolution of international relations, making up real turning points in 
their further development. Such rare phenomena were the cyber 
revolution, the mass-media revolution as well as their combined 
outcome, the imagery war that was won by the West long before it 
actually won the Cold War. 


An cele două decenii de la prăbuşirea URSS a apărut o imensă literatură 
istorică, socio-politică, strategică și geopolitică. Specialiști si analişti 
din cele mai diverse domenii au încearcat să explice de ce un stat 

considerat a fi o superputere a dispărut fără să fi urmat “calea” clasică prin 
care au dispărut imperiile în istoria universală de la Imperiul Roman de Apus 


* Constantin Hlihor este profesor universitar doctor si decan la Facultatea de Istorie a 
Universităţii Creştine Dimitrie Cantemir. 

la Imperiul Bizantin, otoman, austro-ungar, țarist sau cel colonial britanic!. 
Unii analişti afirmă: "The causes for the downfall are rooted, on the one hand, in 
the design errors of the Soviet system and, on the other hand, in the processes of 
degeneration which had been undermining stability for decades”. Alţii cred cá 
,there was a growing crisis of regime legitimacy within Soviet society. Asa cum 
Moshe Lewin a argumentat, "The country went through a social revolution as 
Brezhnev slept". Andreas Aslund demonstrează cá inadaptarea unui stat 
hipercentralizat la tendintele impuse de cresterea interdependentelor 
economice si de revolutia informaticá au condus imperiul pe drumul declinu- 
lui si a prăbușirii inevitabile>. Johan Galtung, Tore Heiestad si Eric Ruge cred 
cá in fapt avem de-a face cu o lege naturalá a ascensiunii si decáderii 
imperiilor®. 

Fara a neglija si alte explicatii, care au rationalitatea lor dar si forta de 
convingere necesara pentru a fi acceptate, consider ca a fost vorba de un 
cumul de factori care au acționat sistemic si inevitabil”. Explicatiile pot fi 
acceptate sau respinse. Oamenii au nevoie de a intelege sensul si mai ales 
modul cum lumea, in ansamblul ei, evolueaza. Printre multe alte explicatii si 
nevoia de a cunoaste de ce apar si se prabusesc imperiile este tot mai 
prezentă în studiile din politică și istorie, cu toate că această preocupare nu 
este deloc noua’. Referindu-se la acest aspect profesorul si politologul 
american Immanuel Wallerstein arăta că nu trebuie să ne preocupe mai mult 
decât a cunoaşte aceste aspecte deoarece nu trebuie să confundăm căderea 
unui imperiu cu prăbușirea lumii. Imperiile se nasc şi mor din motive extrem 


1 Gerhart Simon, The End of the Soviet Union: Causes and Relational Contexts, Aussenpolitik - 
German Foreign Affairs Review, Vol. 47, No. 1, 1996, on line, 
http://www.calculemus.org/aera/kp-uw/96-03/simon.html. 

2 Ibidem. 

3 Kathryn Stoner-Weiss, Michael McFaul, Domestic and International Influences on the Collapse 
of the Soviet Union (1991) and Russia's Initial Transition to Democracy (1993), Center on 
Democracy, Development and the Rule of Law Freeman Spogli Institute for International 
Studies Stanford University, on line, http://iis- 
db.stanford.edu/pubs/22468/No 108 StonerWeiss domestic and international influences on 
collapse of USSR.pdf. 

^ Ibidem. 

5 Anders Aslund, How Capitalism Was Built: The Transformation of Central and Eastern 
Europe, Russia, and Central Asia, Cambridge University Press, New York, 2007, p. 15. 

6 Johan Galtung, Tore Heiestada, Eric Ruge, On the Decline and Fall of Empires: The Roman 
Empire and Western Imperialim Compared, on line 
http://www.transcend.org/galtung/papers/HSDR-GPID1.PDF. 

7 A se vedea pe larg, Constantin Hlihor, România. Prăbușirea comunismului si nașterea 
democraţiei. 1989-2000, Editura Universităţii din București, 2006, pp. 12-87. 

8 Constantin Hlihor, Creșterea și descreșterea marilor puteri, în Revista Româno-Americană, 
editată de Asociaţia „Amicii Statelor Unite” sub conducerea unui comitet de redacție, seria a 
doua, ianuarie 2011, nr. XXI, pp. 32-59. 


Colapsul imperiului sovietic... | 61 


de diverse, dar omenirea supravietuieste de fiecare dată”. Filosoful britanic R. 
G. Collingwood publică lucrarea Ideea de istorie, asumând un contraatac la 
adresa predecesorului său: istoria nu poate trata fapte și fenomene ca şi cum 
acestea ar fi evenimente naturale; spre deosebire de ştiinţele naturii, istoria 
se apleacă asupra acțiunii umane, iar raportarea la acțiuni implică procese de 
gândire fără de care inteligibilitatea istoriei nu poate fi pusă in discutie!?. 
Explicaţia în istorie nu se poate conforma unui criteriu strict deductiv pe baza 
unor legi generale; faptele istorice au - potrivit lui Collingwood -o dinamică 
aparte, ele nu pot fi explicate urmând un procedeu logicist riguros; în 
istoriografie, cercetătorul trebuie să apeleze în repetate rânduri la mecanisme 
nonintelective pentru acurateţea demersului explicativ; nici mai mult, nici 
mai putin, istoricul trebuie să retrăiască faptele pe care le relatează pentru a 
le înțelege pe deplin: "Istoria gândirii si, prin urmare, întreaga istorie repre- 
zinta reiterarea gândirii trecute în conștiința istoricului”11. Alan Donagan 
semnalează, la rându-i, dificultăţile ce ar putea decurge din acceptarea teoriei 
hempeliene ca model de urmat în fundamentarea conceptului de explicaţie; 
dacă am accepta ca modelul explicativ din științele experimentale să fie 
adoptat, de pildă, în istorie, am asuma, în chip implicit, efectivitatea si 
eficiența necondiționată a acestui model explicativ; dar - observă cu acuitate 
Donagan!? - complexitatea faptelor istorice depăşeşte regularitatea pe care 
un fizician, de pildă, o înregistrează ca urmare a observării repetate a 
fenomenelor; prin urmare, explicația prin apel la legi generale în istoriografie 
este inaplicabilă datorită inadecvării sale; în caz contrar, dacă unul și acelaşi 
model explicativ prin legi generale ar da seamă de două fapte istorice diferite, 
am fi confruntati cu o dublă aporie: prima se referă la faptul că legea 
generală nu ar putea da seamă de realizarea unei posibilități în detrimentul 
alteia, iar a doua rezidă în faptul că ar eşua să explice de ce o posibilitate este 
explicabilă mai curând decât oricare alta care ar fi putut avea loc în condiţiile 
aplicabilitátii aceleiaşi legi generale. Raritatea fenomenelor, proceselor si 
faptelor în istorie poate oferi o explicaţie care să se adauge la șirul explica- 
tiilor de ordin sociologic, strategic, economic, psihologic etc., privind apariţia 
şi dispariţia marilor imperii în istoria universală. 


9 Immanuel Wallerstein, Geopolitics and Geoculture, Cambridge University Press, Cambridge, 
1999, p. 235. 

10 R, G. Collingwwod, The Idea of History,Oxford University Press, New York, 1956, pp. 175-178. 
11 [bidem, p. 215. 

12 Apud Gabriel C. Gherasim, Filosofia analitică a istoriei, in Revista de Filosofie Analiticá Vol. 
III, nr. 20, Iulie-Decembrie 2009, p.72. 

Teoria raritátii evenimentelor în istoria universală 


Pentru a vedea ce este raritatea și dacă acest element este unul 
incontestabil ca existenţă în istoria popoarelor şi a relaţiilor dintre ele, cred 
că trebuie să identificăm răspunsul la o serie de întrebări care au fost puse de 
nenumărate ori de către istorici şi nu numai dar care, iată, pot avea de fiecare 
dată nuanţe si perspective deosebite. Prin urmare ce este istoria? Are legi 
care să determine evoluţia societăţii umane şi mai ales de ce unele societăți 
merg pe un sens al creșterii și dezvoltării iar altele pe un sens al declinului şi 
dispariției de pe scena politică a lumii? Istoria, contrar credințelor populare, 
nu este trecut ca realitate obiectivă. Termenul frecvent este utilizat cu acest 
înțeles dar credem că nu este corect. Trecutul, pur și simplu, este ceea ce s-a 
întâmplat. Istoria este, în schimb, interpretarea istorică a ceea ce s-a 
întâmplat. Aşa cum a subliniat Michael Howard, istoria este doar ceea ce scriu 
istoricii!3. Percepția pe care oamenii o au asupra trecutului istoric este 
modelată de mai multi factori, atât obiectivi cât și subiectivi, printre care şi de 
modelul explicativ pe care un cercetător îl acceptă în cercetarea și analiza 
proceselor şi fenomenelor sociale, economice, militare etc. Chiar dacă istoricii 
ar găsi o modalitate de a scrie istoria obiectiv, istoria ar fi încă incompletă. 
Abilitatea lor de a scrie despre trecut depinde de ceea ce este sau poate fi 
cunoscut despre trecut. „Each age and culture seems to bring different 
assumptions about the past and ask different questions about it'1+. Henri- 
Irénée Marrou atrăgea atenția asupra faptului cá atunci când vorbim de 
istorie trebuie să deosebim între ,,L’objet étudié (ce qui s'est passé): la réalité 
historique" şi „La connaissance de cet objet (résultante de l'effort pour 
connaitre l'objet): la connaissance historique"!5. 

În fapt termenul istorie trebuie privit din trei perspective. În primul rând 
istoria ca realitate trecută, acea totalitate a faptelor, proceselor şi 
fenomenelor care s-au întâmplat în evoluţia unei societăţi sau a umanităţii. În 
acest sens noțiunea este sinonimă cu trecutul. Istoria ca trecut este imposibil 
de cunoscut de către om. Nimeni nu poate avea acces la totalitatea faptelor şi 
fenomenelor, proceselor în care oamenii au fost antrenați în decursul 


13 Apud Dr. Antulio J. Echevarria II, The Trouble with History, on line, http:/ /www.dtic.mil/cgi- 
bin /GetTRDoc?Location=U2&doc=GetTRDoc.pdf&AD=ADA485910, accesat la 11 septembrie 
2011, ora 20.45 

14 Michael Herman, What can intelligence analysts learn from historians (and from international 
relations academics)? on line, 
http://www.nuffield.ox.ac.uk/OIG2/meh%20website%20view%20o0n%20historians.pdf 

15 Henri-Irénée Marrou, De la connaissance historique, Editions du Seuil, Edition augmentée 
a partir de la 6ème édition du Seuil, 1954, p. 29. 

evoluției lor. A doua perspectivă este istoria ca imagine/reprezentare, 
construită de om cu ajutorul limbajului. Această istorie ia forma naraţiunii, 
miturilor, operelor de artă, a filmului documentar etc., reprezentând oameni 
şi fapte din trecut. Este o formă de comunicare a trecutului de către specialişti 
şi nu numai prin diferite mijloace și metode pentru oamenii prezentului. Este 
o parte a experienţei sociale pe care oamenii și-o împărtășesc la un moment 
dat. Cea de-a treia perspectivă este istoria ca discurs rezultat al investigării 
trecutului de către oameni specializaţi. Istoria ca discurs se naște din truda 
istoricului de a găsi răspunsuri la întrebări legate de evenimentele care au 
influențat destinul unor societăți si la cauzele care le-au generat ca si a 
consecințelor pe care acestea le-au avut asupra societăţii. Aceste răspunsuri 
pot fi aflate prin cercetarea cu instrumente şi metode adecvate a informaţiilor 
provenite din cele mai diverse surse de la cele arheologice până la cele 
documentare şi de altă natură. Michael Oakeshott face o distincţie clară între 
istoria ca realitate obiectivă/concretă din trecutul unui popor și istoria 
construită cu ajutorul instrumentelor științifice, prin aflarea răspunsurilor pe 
care istoricii si le pun la un moment dat despre istorie ca realitate concretă16. 
Utilizarea unor concepte-cheie este imperios necesară pentru înțelegerea 
identitátilor politice a diferitelor comunități umane care au interactionat și a 
evoluţiei lor în istoria universală. Precizările conceptuale sunt utile, cu atât 
mai mult cu cât există capcana anacronismului, determinată de tendința de a 
extrapola sensurile actuale ale termenilor cu care definim evenimente si 
procese istorice la perioade istorice trecute!7. Pe de altă parte, deruta este 
amplificată de sensurile diferite pe care istoriografia şi ştiinţele sociale din 
diferite perioade si tari le-au imprimat unor noțiuni și concepte cum ar fi de 
exemplu chiar cel de eveniment, proces, dar şi a unora care leagă aceste 
fenomene si procese în discursul istoric cum ar fi cel de „etnie”, ,natiune", 
,nationalism", ,revolutie", „crearea /dispariţia statelor” etc. De aceea, trebuie 
avute în vedere conceptele predominante în limbajul epocii, care ajută la 
recompunerea dimensiunii specifice a percepţiei pe care o au la un moment 
dat oamenii asupra faptelor, fenomenelor și proceselor socio-politice şi 
cultural-spirituale. Utilizând conceptele social-politice in insertia lor 
contextuală (deopotrivă istorică şi textuală) istoricii devin nu numai 
„conştienţi de instrumentele cu care lucrează”18, ci capătă şi înţelegerea cá la 


16 Michael Oakeshott, Experience and Its Modes, apud, Ryan Benjamin Shaw, Events and Periods 
as Concepts for Organizing Historical Knowledge, http://aeshin.org/media/pdf/shaw-2010- 
events-and-periods.pdf. 

17 Alexandru-Florin Platon, Cum trebuie analizate conceptele istorice?, in Contrafort, nr.1-2, ian. 
2011. 

18 [bidem. 

un moment dat trebuie să remodeleze termenii prin care oamenii isi 
interpretează și își reprezintă epoca în care trăiesc. 

Intervalul care ne desparte de trecut nu este un spaţiu gol. Investigăm 
acțiunile din trecut în funcţie de consecințele acestora, de potenţialul pe care 
îl au în influențarea ulterioară a evenimentelor. Istoricul nu se axează pe 
accesul și cunoaşterea unor detalii, pe experiența trecută a unei societăți 
interne sau internationale, ci pe ceea ce Henri-Irénée Marrou definea drept 
inteligibilitatea lor. Referindu-se la acest aspect istoricul francez apreciază 
„La connaissance qu'il veut élaborer de ce passé vise à une intelligibilite ; elle 
doit s'élever au-dessus de la poussiére des petits faits, de ces molécules dont 
l'agitation en désordre a constitué le présent pour y substituer une vision 
ordonnée, qui dégage des lignes générales, des orientations susceptibles d'étre 
comprises ; des chaines de relations causales ou finalistes, des significations, des 
valeurs" ??. Dimpotrivă, istoria este rezultatul unui efort creator al istoricului, 
care stabileşte o relaţie între trecut şi prezent. În saltul pe care istoricul îl face 
de la realitatea istorică obiectivă, concretă, conținută în documentele pe care 
le cercetează la realitatea construită prin limbaj, utilizarea unor concepte este 
inevitabilă. Valabilitatea conceptelor utilizate de istoric în reconstituirea 
trecutului nu este una perenă, dar nici una relativă. Conceptele sunt depen- 
dente de personalitatea istoricului, de mentalitatea, timpul său, dar şi de 
curentul filozofic care este îmbrățișat de istoric. De acesta va depinde modul 
cum istoricul alege calea spre adevăr în efortul său de cercetare științifică. 

Materia primă în orice cercetare istorică o constituie evenimentele. 
Pentru a reconstitui trecutul, formele de organizare ale unei colectivităţi, 
caracteristicile sale definitorii, evenimentele istorice care i-au marcat 
dinamica, istoricul are nevoie de informaţii despre acestea, cu alte cuvinte, de 
fapte istorice. Tocmai datorită specificului sarcinii sale - reconstituirea 
trecutului - istoria întâmpină o dificultate esenţială în chiar punctul său 
initial: culegerea de fapte. Care fapte, procese si fenomene sunt adunate din 
sursele pe care le are la îndemână? După ce criterii le selectează, deoarece 
este imposibil să fie analizată totalitatea lor? Dacă a găsit criteriul potrivit de 
selecţie, cu ce instrumente şi, mai ales, după ce metode analizează faptele 
istorice. Noi propunem teoria raritatii faptelor, fenomenelor şi proceselor 
istorice care, prin operationalizare, poate oferi atât instrumente cât şi metode 
potrivite de cercetare și analiză. 

Nevoia de a găsi o nouă teorie pentru cercetarea istoriei relațiilor 
internaţionale a fost sesizată încă din prima parte a secolului trecut de Pierre 
Renouvin şi Jean-Baptiste Duroselle. Aceștia au propus paradigma forțelor 


1? Henri-Irénée Marrou, op. cit., p. 44. 

profunde, care s-a bucurat de un mare succes în epocă. Aceasta nu numai că a 
rezistat, dar cu nuanțe adăugate pe parcursul anilor a rămas aceeasi până in 
zilele noastre2/. Cei doi reputați istorici, împreună sau separat, au descris 
aceste „forțe profunde” ?! si au explicat cum factorii obiectivi sau de 
contextualizare- factorii demografic, geografic-, şi factorii subiectivi care tin 
de modul cum se iau deciziile politice, economice, ideologiile şi mentalitátile 
din societate pot influența sensul, intensitatea și arhitectura relaţiilor 
internationale într-o epoca dată, apariția sau dispariţia unor mari puteri22. 

Ideile si viziunea lui Renouvin si Duroselle au fost continuate de Rene 
Girault, Raymond Poidevin, Robert Frank și alţii, care le-au completat sau 
dezvoltat. Rene Girault, de exemplu, referindu-se la evoluţiile istoriei 
relaţiilor internationale ca disciplină academică, afirma că s-a dezvoltat inegal 
datorită unei concurente acerbe din partea istoriei economice și diplomatice, 
care aveau şi ele ca obiect de studiu un fragment/aspect al relaţiilor 
internaţionale. De-abia spre sfîrșitul anilor '70 asistăm la o apropiere a 
acestor domenii de cercetare si analiza23. Este capabilă această teorie să ofere 
instrumente şi metode de analiză pentru istoria recentă a relaţiilor 
internaţionale, care este atît de complexă și diversificată? R. Girault credea că 
este necesară introducerea unor noi perspective de cercetare a istoriei 
relaţiilor internaționale prin apel la metode specifice sociologiei şi 
psihologiei. Rene Girault a adus in atentia specialistilor nevoia de a analiza, 
alături de forțele profunde (deep forces), mentalul colectiv, opinia publică şi 
percepţia asupra evenimentelor?^. Istoricul italian Ennio Di Nolfo constată cá 
o istorie a relaţiilor internaţionale „trebuie să lunece și spre alte planuri pentru 
a căuta, alături de dinamica exterioară a evenimentelor, momentele critice și 
fluxurile constante care le-au influentat'?5. 

Dacă acceptăm paradigma forțelor profunde pentru analiza cres- 
terii /descreşterii imperiilor se nasc cel putin două întrebări. Prima este legată 
de modul cum alegem criteriul de selecţie pentru a aduce în analiză factorii 


20 Robert Frank, Penser historiquement les relations internationales, 
http://www.diplomatie.gouv.fr/fr/img/pdf/fd001267.pdf, accesat 12 august 2010, ora 15.00 
21 Pierre Renouvin, Jean-Baptiste Duroselle, Introducere in istoria relatiilor internationale, 
Armand Colin, Paris, 1964 (ed. 1), 1991(ed . 4). 

22 Jean Baptiste Duroselle, Area Studies : Problems of Method, in UNESCO. International Social 
Science Bulletin, Vol. IV, No. 4,1952, pp. 636-647, on line 
http://unesdoc.unesco.org/images/0005/000596 /059694eo0.pdf, accesat 20 septembrie 2010, 
ora 20.00 

23 Rene Girault, Etre historien des relations internationales, Publications de la Sorbonne, 
1998, pp. 41-45. 

24 Ibidem, p. 92. 

25 Ennio Di Nolfo, Introducere in istoria relatiilor internationale, Editura All, București, 
2008, pp. 120-121. 

relevanti dintr-un ocean de fapte, procese și fenomene. lar ce-a de-a doua se 
referă la imposibilitatea ca acestea să fie percepute în același mod de istoricii 
care le analizează. Acest studiu propune raritatea faptelor, proceselor și 
fenomenelor istorice ca alternativă la metoda şi instrumentele de cercetare a 
creşterii şi descreşterii imperiilor în istoria relațiilor internaţionale. În primul 
rând, studiul îşi propune să definească raritatea si cum pot fi identificate 
faptele, procesele şi evenimentele rare din istoria relaţiilor internaționale 
(materia primă pentru analiza istorică), iar în al doilea să releve impactul 
unor evenimente rare asupra evoluţiei imperiului sovietic de-a lungul 
existenţei sale. 

În momentul în care istoricul îşi propune să analizeze relaţiile 
internaţionale dintr-o anumită epocă și regiune geografică „plonjează” în 
mijlocul unui „ocean” de fapte, procese si fenomene, ori nu toate acestea au 
avut același impact asupra raporturilor ulterioare dintre actorii politicii 
internaţionale. Charles-Victor Langlois și Charles Seignobos considerau că 
este imposibil să cuprinzi acest ocean de informații fără să existe un criteriu 
de selecție a lor?6. Henri Berr împărțea faptele istorice în trei categorii. Fapte 
întîmplătoare sau brute, ceea ce constituie elementul tranzitoriu al istoriei, 
hazardul, şi faptele individuale, un fel de intermediar între hazardul pur si 
fapte necesare care desemnau elementul central pentru analiza istorica2’. 
Profesorul Samuel Yapi Andoh de la Institutul de Studii Politice al Univer- 
sitátii din Toulouse consideră că „les événements « neufs » d'aujourd'hui 
constitueront l'histoire de demain, fait que l'histoire aura toujours sa place 
dans les RI”28. 

Evenimentele, procesele si fenomenele rare (cruciale) sunt cele care s-au 
aflat la un moment de răscruce a evoluţiilor internationale. Până la acel 
eveniment/fenomen/proces rar, ca şi după apariţia sa, lumea a evoluat altfel si 
a fost interpretată într-o altă grilă de lectură. Asemenea evenimente au atras 
atenția specialiştilor din varii domenii de cercetare a vieţii sociale. Astfel se 
explică de ce teoria evenimentelor rare este destul de frecvent utilizată în 
domeniul analizei relaţiilor internaţionale??, în studiile de securitate30, 


26 Charles Victor Langlois, Charles Seignobos, Introduction to the Study of History, translated by 
G. G. Berry, Princeton University, Duckworth, 1912, pp. 262-279. 

27 A se vedea pe larg, Marin Badea Pamfil Nichitelea, Filozofia istoriei. Orientări și tendinţe 
contemporane, Editua Politică, București, 1982, pp. 84-95. 

28 Samuel Yapi Andoh, Le poids de l'histoire dans les relations internationales, on line, 
http://www.memoireonline.com/08/09/2612/Le-poids-de-lhistoire-dans-les-relations- 
internationales.html, accesat in 23 iunie 2010, ora 22.00. 

29 Gary King and Langche Zeng, Explaining Rare Events in International Relations, on line, 
http://gking.harvard.edu/files/abs/babyOs-abs.shtml accesat la 11 septembrie 2010, ora 
20.30. 

economie si finante?! sau mediciná??, dar extrem de putin în domeniul 
istoriei, in general, si a istoriei relatiilor internationale in special. Potrivit 
unor specialisti din domeniul studiilor de securitate, ,Rare events are events 
that occur outside the everyday experience of an organization and, as such, are 
frequently portrayed as unique, unprecedented, or even uncategorizable?3. 

Ín istoria relatiilor internationale, evenimentele, procesele si fenomenele 
rare au surprins lumea diplomatică si politică si au zdruncinat mentalul 
colectiv, iar prin unicitatea lor au deschis noi căi de evoluţie și întelegere a 
raportului dintre state, organizaţii internaţionale și alte tipuri de actori non 
statali. Sunt adevărate pietre de hotar în evoluţia statelor și relaţiilor dintre 
ele în mediul international. Pacea de la Westfalia este considerată de toti 
istoricii şi specialiștii din relaţiile internaţionale un reper pentru intrarea în 
modernitate, dar are relevanţă doar pentru lumea occidentală, deoarece nu se 
referă și la „lumea islamică” aflată în raporturi complexe cu cea occidentală, 
nici pace, nici război. Evenimentul rar, în opinia noastră, care a redefinit 
raporturile dintre lumea occidentală si cea islamică a fost stabilirea de relații 
diplomatice dintre Franța și Imperiul otoman pe principii de egalitate la 26 mai 
153534 În evul mediu, relaţiile diplomatice dintre statele occidentale 
(creștine) şi cele orientale (musulmane) erau imposibil de realizat pe 
principii de egalitate, ca urmare a bazelor ideologice izvorâte din religia 
creştină si cea musulmană pe care acestea funcționau. Războiul contra 
necredinciosilor era obligaţie sfântă pentru sultanii otomani, izvorâtă din 


30 Richard A. McCormack, A Rare Event: Manufacturing Issues Are Discussed In The House Of 
Representatives, în Manufacturing & Technology News, August 3, 2010, Volume 17, No. 12, on 
line, http://www.manufacturingnews.com/news/newss/manufacturingstrategy730.html, 
accesat la 11 septembrie 2010, ora 20.30. 

31 Paula Lopez, Alexander Michaelidis, Rare Events and Annuity Market Participation, London 
School of Economics, CEPR and FMG, November 2005, on line, 
http://eprints.lse.ac.uk/24672/1/dp553 UBS039pdf.pdf, accesat la 12 iulie 2010 ora 17.00. 

32 Aleksandar Lazarević, Jaideep Srivastava, Vipin Kumar, Data Mining for Analysis of Rare 
Events: A Case Study in Security, Financial and Medical Applications, on line, http://www- 
users.cs.umn.edu/~aleks/pakdd04 tutorial.pdf, accesat la 10 iulie 2010, ora 20.45. 

33 Marlys K. Christianson, Maria T. Farkas, Kathleen M. Sutcliffe, Karl E. Weick, Learning 
Through Rare Events: Significant Interruptions at the Baltimore & Ohio Railroad Museum, in 
Organization Science, Vol. 20, No. 5, September-October 2009, pp. 846-860. 

34 Premières relations diplomatiques entre la France et l'Empire ottoman, Quelques documents 
sur les premiers échanges diplomatiques et un traité d'alliance entre Francois ler et Soliman, 
D'aprés un article paru en 1827 du grand spécialiste allemand de l'empire ottoman, Hammer, 
Mémoire sur les premiéres relations diplomatiques entre la France et la Porte, publié dans le 
Journal Asiatique, 1827, downloaded from http://turquie- 
culture.fr/pages/histoire/relations-franco-turques/premieres-relations-diplomatiques-entre- 
la-france-et-lempire-ottoman.html; see also J. De Hammer, Histoire de l'ÉEmire ottoman depuis 
son origine jusqu'à nos jours , on line 

http://www.archive.org/stream /histoiredelempi07unkngoog/histoiredelempi07unkngoog dj 
vu.txt, 23 December, 2010. 

preceptele Coranului, și de aici și ideea de război perpetuu purtat de 
musulmani contra creştinilor35. Acest tratat şi nu Pacea de la Westfalia a 
însemnat o revoluţie ce a determinat intrarea diplomaţiei în epoca modernă 
pentru istoria relațiilor internationale. Pacea westfalică are relevanţă și poate 
fi considerată un eveniment rar dacă rezumăm istoria universală şi istoria 
relaţiilor internaţionale doar la lumea occidentală! 

Raritatea35 fenomenelor, proceselor şi faptelor rezultate din 
interacțiunea internațională ca instrument de analiză a depăşit și 
europocentrismul ca viziune, si, mai ales, tentatia exportului acesteia în alte 
arealuri de cultură şi civilizație. Imperiul sovietic, cel puţin prin ideologie, a 
fost un „produs” occidental, dar ca formă și funcționalitate a fost altceva. 
Raritatea nu trebuie înțeleasă doar ca frecvență cu care se petrec 
evenimentele istorice sau apar diferite procese și fenomene în istoria 
relaţiilor internaționale, ci în primul rînd ca impact asupra oamenilor şi a 
raporturilor dintre comunități umane. Evenimentele rare - fie că sunt 
întruchipate de mari războaie între state sau grupuri de state, de revoluții 
sociale sau politice de amploare, de crize economice mondiale, boli şi molime, 
care au decimat populația unor continente, de revoluţii în cunoaștere și 
tehnologie etc. - au marcat decisiv istoria universală si a raporturilor dintre 
popoare. 

Dintre evenimentele rare care au marcat raporturile dintre state în 
decursul istoriei, marile conflicte sunt, de departe, cele mai importante 
fenomene care au modelat istoria relaţiilor internaționale din cele mai vechi 
timpuri. Colin S. Gray are dreptate când afirmă că războiul, mai mult decât 
orice altceva, a creat lumea modernă, şi că „mai toate ţările s-au creat în urma 
războiului. În mod inevitabil unele dintre ele au fost distruse de același agent" 37. 
Același lucru îl constată şi Stephanie Lawson, care arată că „războaiele la 
scară largă, fie ele calde sau reci, au reprezentat momente definitorii în politica 
mondială de-a lungul unei mari parti din secolul XX'38, 

Importanţa acestor fenomene rare a fost relevantă mai ales pentru modul 
cum s-a construit ordinea mondială în politica internaţională. La începuturile 
ei, aceasta a fost creată prin utilizarea puterii brute?9. Învingătorii au impus 


35 A se vedea pe larg, Mihai Maxim, Noi documente turceşti privind Tările Române şi Înalta 
Poartă, Editura Istros, Brăila, 2008, pp. 7-21. 

36 Gary M. Weiss, Mining with Rarity: A Unifying Framework, în Sigkdd Explorations, 
Explorations Newsletter, Volume 6, Issue 1, 2004, pp. 7-18. 

37 Colin S. Gray, Rázboiul, pacea si relatiile internationale. O introducere ín istoria 
strategică, Editura Polirom, lași, 2010, p. 16. 

38 Stephanie Lawson, Relaţii internaţionale. O scurtă introducere, Editura CA Publising, 
Cluj-Napoca, 2010, p. 11. 

39 Joshua S. Goldstein, Jon C. Pevehouse, op. cit., p. 336. 

regulile şi normele care au stat la baza relaţiilor dintre state pentru perioade 
mari din istoria modernă și contemporană, și au contribuit decisiv la apariţia 
instituţiilor care să guverneze raporturile dintre state. Pacea de la Westfalia a 
condus la apariția unor norme care au guvernat raporturile dintre state timp 
de secole. Principiul liberei treceri pe marea deschisă este astăzi un principiu 
de drept international. Totuşi, până în secolul XVII orice stat putea să confiste 
vasele altor state și să le preia încărcătura, dar si navele sale puteau fi 
prădate. Pentru marile puteri maritime care faceau comerț la mari distante, 
renunțarea la aceste practici conducea la profituri mult mai mari. Astfel, 
Olanda şi mai apoi Anglia au impus acest principiu de liberă circulaţie cu 
ajutorul vaselor de război. Instituţiile şi regulile internaționale care au 
guvernat relaţiile dintre state în secolul al XX-lea, de exemplu, au apărut în 
urma celor două războaie mondiale. Liga Naţiunilor şi ulterior ONU au fost 
create și au funcționat după viziunea şi principiile impuse de marii 
invingători în aceste conflagrații. 

În categoria fenomenelor rare poate fi încadrată şi schimbarea hege- 
monului în balanţa de putere în politica internaţională la un moment dat. 
Hegemonia este definită prin deținerea de către un stat a preponderentei 
puterii în politica internaţională, astfel încât el să poată impune de unul 
singur regulile şi principiile care stau la baza comportamentelor statelor în 
relaţiile dintre ele. De remarcat este faptul că percepția asupra acestui 
fenomen în politica internaţională este diferită de la un stat la altul, dar și de 
la o epoca la alta“. Atunci când se cercetează relaţiile internationale pentru o 
epocă sau alta, importantă nu este identificarea hegemonului, ci impactul pe 
care acesta l-a avut asupra celorlalți actori și ce consecințe a produs pentru 
evoluţiile ulterioare în arhitectura relaţiilor internationale. Cultura, civilizația, 
prestigiul politic şi forţa hegemonului conduc la apariţia de noi principii si 
reguli, dar şi instituţiile aferente în sistemul internaţional. 

Evenimente rare s-au produs si în acţiunile politice si diplomatice care au 
pus capăt conflictului dintre state. Alianța franco-otomaná a însemnat nu 
numai un început al diplomaţiei moderne, dar și un eveniment care va 
redefini însăși natura alianțelor viitoare în relaţiile internationale. Mare parte 
din activitatea politică a lui Francisc I s-a concentrat împotriva inamicului 
principal al său, Carol Quintul, Regele Spaniei, cel care a reușit să fie ales 
împărat al Imperiului Romano-German. Pentru a contrabalansa puterea 


40 Niall Ferguson, Hegemony or Empire, in Foreign Affaires, September-October 2003, on line, 
http://www.latrobefinancialmanagement.com /Research/SBH%200utside%20Research/Read 
ing /Ferguson Niall/Hegemony%20o0r%20Empire%20(Niall%20Ferguson).pdf, William Pfaff, 
The Question of Hegemony, Foreign Affairs, Vol. 80, No. 1, January - February 2001, pp. 221- 
232. 

Imperiului Habsburgic, Francisc I a urmărit cu precădere dezvoltarea 
relaţiilor cu sultanul otoman, Soliman Magnificul. Alianța franco-otomană, 
numită "prima alianță diplomatică non-ideologică” dintre un imperiu creștin 
si un stat musulman, a dat naștere unui scandal în Europa creștină, unde a 
fost considerată o "uniune profană între Crin si Semiluná'4, Lumea 
occidentală creștină nu putea concepe o asemenea alianță! 

La fel de importante pentru apariția fenomenelor şi proceselor rare au 
fost descoperirile în domeniul geografiei, mai ales a expansiunii pe mare. 
Marile descoperiri geografice din secolul al XV-lea, prin relevarea 
dimensiunilor reale ale spaţiului marin, acreditează perspectiva oceanică 
începând cu secolul al XVI-lea, ca principală trăsătură a raporturilor maritime 
internaționale. Aceste descoperiri au contribuit la includerea întregii noastre 
planete în sfera afacerilor comerciale și au făcut din Atlantic principala zonă a 
comerțului maritim, diminuându-se în mare măsură rolul Mediteranei și al 
Balticii. În noile condiţii, Viena, Genova şi Hansa Germană pierd poziţiile 
deținute în transporturile maritime, fiind înlocuite treptat de puterile 
oceanice. În același timp, descoperirile geografice au accentuat considerabil 
tendinţele de apropiere. Primele protagoniste ale confruntării maritime din 
această perioadă au fost Portugalia şi Spania. Conflictul a fost rezolvat în 
urma a numeroase negocieri între cele două ţări şi al arbitrajului Papei 
Alexandru al VI-lea (prin tratatul de la Tordesillas - Spania - încheiat la 7 
iunie 1494), prin care se trasa o linie de nord-sud care trecea pe la jumătatea 
distanţei dintre insulele Azore şi coasta americană; tot ce era la est de această 
linie aparţinea Portugaliei si tot ce era la vest aparținea Spaniei*2. Politizarea 
spaţiului maritim a constituit fără îndoială un proces care poate intra în 
categoria rare (cruciale) prin consecințele pe care le-a avut asupra relaţiilor 
dintre marile puteri maritime europene, pe de o parte, şi aceste mari puteri şi 
comunitățile /statele din cele două Americi, Africa si Asia cu care au venit în 
contact. Apariţia raporturilor de tip colonial între popoare, caracterizate 
printr-o evidentă asimetrie în toate privintele, nu ar fi putut apărea fără 
dezvoltarea tehnologiei în domeniul transporturilor şi a armamentelor. 
Lumea internațională se schimbă radical prin expansiunea în spaţiu și 
creșterea numărului de actori care interacționează reciproc, însă modelele de 
analiză în istoria relaţiilor internaționale continuă să fie tot europocentriste! 

Accesul opiniei publice la politica internă şi externă a statelor a 
reprezentat un alt fenomen rar. La sfârşitul primului război mondial, 


+1 Andreea Lupşor, Francisc I, “le Roi Chevalier, in  Historia.ro, on line, 
http://www.historia.ro/exclusiv web/portret/articol/francisc-i-le-roi-chevalier. 

42 Elisabeth Mancke, Early Modern Expansion and the Politization of Oceanic Space, în 
Geographical Review, Vol. 89, No.2, Oceans Connect, April 1999, pp. 230-235. 

milioanele de foşti combatanți şi familiile lor constituiau un factor de 
presiune politică pentru guvernele lor4%. În Imperiul țarist, sub presiunea 
opiniei publice, guvernul va semna o pace separată și va deschide drumul 
unor evoluții puţin previzibile la începutul primului război mondial. În 
Europa centrală, cuvintele preşedintelui american Woodrow Wilson privind 
dreptul popoarelor la autodeterminare aveau o relevanță specială şi vor 
conduce la apariţia a noi actori în viața politică internaţională, prin 
destrămarea monarhiei austro-ungare. În secolul XX opinia publică a 
influențat sau determinat cu mult mai multă forță desfășurarea 
evenimentelor internaționale. Masele participau, direct sau indirect, la 
realizarea politicii externe a unui stat, fenomene sociale mult mai complexe 
își puneau amprenta asupra relaţiilor dintre tari; factorii militari, economici, 
financiari erau la fel de importanţi ca și cei diplomatici. Toate aceste 
coordonate existaseră fără îndoială şi în alte epoci, desfăşurate mai subtil sau 
pe anumite paliere sociale, dar istoricii le neglijaserá in mod repetat, fascinati 
fiind de evoluţiile personale sau ale elitelor politice. Identificarea unor 
evenimente rare din istoria imperiului sovietic şi, mai ales, incapacitatea 
liderilor de la Kremlin de a le identifica si a le gestiona au condus la 
prábusirea sa. 


O posibilă explicaţie a prăbuşirii URSS prin teoria raritátii 


După încheierea războiului al doilea mondial lumea internațională a 
intrat într-o epocă a unui tip aparte de conflictualitate - ceva ce nu se mai 
întâlnise in istoria relaţiilor internaţionale şi are toate caracteristicile unui 
fenomen rar. Definită în literatura de specialitate drept Război Rece sau 
Războiul de 50 de ani“, confruntarea dintre capitalism şi comunism a 
reprezentat un element esenţial în dispariția regimului politic construit de 
Lenin dupa prima conflagrație mondială pe ruinele fostului imperiu țarist si 
apoi exportat de Stalin după cea de-a doua conflagrație mondială. Deși s-a 
scris mult despre acest fenomen al relaţiilor internaționale, termenul de 
Război Rece, circumstanţele si factorii care l-au generat, etapele şi 
caracteristicile acestuia, ca și condiţiile care au favorizat încheierea lui etc. 
continuă să fie subiect de discuţie“. Expresia, ca atare, nu este o creaţie 
postbelică. Potrivit istoricului Ion Ciupercă, Don Juan Manuel de Castilla y 


+3 Bogdan Antoniu, Mihai Rudolf Dinu, Istoria relaţiilor internaţionale în secolele XIX-XX, 
Ministerul Educaţiei si Cercetării, 2005, p. IV. 

44 Georges-Henri Soutou, La guerre de Cinquante Ans. Le relations Est-Ouest 1943-1990, 
Librairie Arthéme Fayard, 2001, pp. 9-18. 

45 Ibidem. 

Leon a folosit prima dată această expresie pentru a descrie conflictul din 
Spania dintre creștini și musulmani: un conflict în care ostilitățile au început 
fără declaraţie de război și s-au sfârşit fără tratat de pace+6. Potrivit aceluiași 
autor, în perioada postbelică, Bernard Mannes Baruch, consilier financiar al 
preşedinţilor Wilson şi Roosevelt, a caracterizat starea relaţiilor interna- 
tionale prin formula Război Rece, rămânând în istorie drept inventatorul 
expresiei*?. Georges-Henri Soutou consideră că celebrul jurnalist american 
Walter Lippmann a inventat, în 1947, expresia Război Rece pentru a descrie 
tensiunea în creştere şi conflictul dintre URSS, SUA și aliaţii lor48. 

Ca tip special de conflict, în care părțile nu se înfruntă direct, ci apelează 
la un război prin procură, Războiul Rece avea să prilejuiască o cursă infernală 
a înarmărilor, o confruntare complexă pe tărâm politic, ideologic, psihologic; 
chiar dacă s-a caracterizat printr-o stare de încordare, cu puseuri care au 
adus omenirea foarte aproape de un nou conflict, Războiul Rece a asigurat, 
totuși, o stabilitate remarcabilă a vieţii internationale si a evitat o confruntare 
militară de proporţii. Lucrurile au evoluat astfel încât SUA au fost împinse de 
împrejurări să preia si să exercite leadership-ul asupra lumii libere, 
asumându-și responsabilitatile majore în sânul Alianţei Nord-Atlantice. URSS, 
care înainte de crearea Tratatului de la Varşovia, în 1955, a semnat tratate 
militare cu sateliții săi, s-a străduit, concomitent, să-i integreze economic prin 
intermediul CAER. În felul acesta, organizarea politică a lumii a luat o formă 
perfect bipolard. Acheson avea dreptate să facă această remarcă 
pătrunzătoare: „În lume au rămas doar două mari puteri... Statele Unite si 
Uniunea Sovietică. Ne aflăm într-o situaţie fără precedent din vremurile antice. 
Doar în timpul Romei și al Cartaginei mai existase o asemenea polarizare a 
puterii pe pământ... Pentru Statele Unite, a lua măsuri pentru a întări ţările 
amenințate de agresiunea sovietică sau de subversiunea comunistă... însemna a 
asigura securitatea Statelor Unite - însemna a apăra libertatea însăși'*. 
Disputa dintre cele două blocuri reprezentate de către cele două puteri a luat 
forma disputei globale dintre democraţie și dictatură si a durat o jumătate de 
secol. Astfel, confruntarea dintre cele două superputeri ale momentului a mai 
îmbrăcat o formă: confruntarea între două modele diferite de dezvoltare. 
Unul care se baza pe voința majorităţii, dispunea de instituţii libere şi garanta 
libertatea individuală, celălalt pe coordonarea unitară a efortului de 
dezvoltare la nivel naţional, ceea ce, de fapt, era un eufemism pentru 


+6 [oan Ciupercă, „Studiu introductiv“, în Martin Mc Cauley, Rusia, America şi războiul rece, 
Editura Polirom, laşi, 1999. 

47 Ibidem. 

48 Georges-Henri Soutou, op. cit., p. 9. 

49 Henry Kissinger, op. cit., p. 452. 

suspendarea libertăţilor si instituirea unei adevărate dictaturi. la naştere o 
imensă încleștare care angajează potenţialul uman, economic și de creație nu 
numai al respectivelor superputeri, ci şi al aliaţilor lor, al celei mai mari și mai 
semnificative parti a planetei. Liderii de la Kremlin nu au putut să depășească 
steoretipurile generate de însușirea mecanică a marxismului și nu au putut să 
înțeleagă acest tip de conflictualitate. În aceste condiţii nu avea cum să câştige 
un război pe care, aşa cum au demostrat-o, nu l-au înțeles. 

Chiar dacă sunt specialişti care cred că „în căderea comunismului subzistă 
totuși ceva enigmatic, ceva ce rezistă tuturor analizelor economice, politice sau 
sociale“50 şi cá în analiza cauzelor si a condiţiilor care au determinat apariția 
şi consumarea unui fenomen de o așa de mare complexitate și cu o durată 
apreciabilă în curgerea istoriei, cum a fost sfârșitul imperiului comunist 
sovietic, este riscant să se rețină un anume ceva ca factor decisiv al prăbuşirii, 
noi credem că nu au dreptate. În anii '70 apare un fenomen rar care avea să 
schimbe fața întregii lumi şi pe care liderii comuniști de la Kremlin nu l-au 
sesizat, iar atunci când au luat cunoștință de existenţa lui l-au caracterizat 
reactionar - revoluţia cibernetică. În timp ce în Occident noile tehnologii ale 
informaţiei au prelungit boom-ul economic, în URSS și țările socialiste din 
Estul şi Centrul Europei se instaura un fenomen de stagnare pe care Mancur 
Olson îl denumeşte societatea sclerotică51.,În timp ce Europa Centrală si de Est 
făcea eforturi extraordinare pentru a dezvolta producţia de fier, oţel, ingineria 
de tip începutul secolului al XX-lea si industriile chimice si realiza 
industrializarea pe aceste baze, în Occident apărea o nouă «societate post 
industrială», ca să folosim termenul introdus de Daniel Bell*?, sau o societate a 
«serviciilor» sau a «comunicațiilor», cum au descris-o alții.“ 

Liderii comunişti de la Kremlin şi din țările satelite n-au avut capacitatea 
să înţeleagă că la sfârșitul anilor '70 „marea eră a cărbunelui și a oţelului ia 
sfârșit. Vestul își reorientează industria spre servicii electronice, bunuri de 
consum'“53. Economia intra deja într-o nouă eră. Când acestă nouă eră a apărut 
în Vest, în anul 1979, Europa Centrală şi de Est era incapabilă să urmeze acest 
curs. 

Modelul rigid de modernizare, care se dovedise eficient în industrializa- 
rea țărilor agrare înapoiate şi care avusese o rată de creştere impresionantă 
pe baze tehnologice caracteristice începutului de secol, era total inadecvat 
pentru o reorientare tehnologică. Regiunea a rămas mult în urmă în ceea ce 


50 Claude Karnoouh, Comunism-postcomunism şi modernitate târzie. Încercări de 
interpretări neactuale, trad. de Mihai Ungureanu, Editura Polirom, lași, 2000, p. 38. 

51 Apud Ionel Nicu Sava, op. cit., p. 20. 

52 Ivan T. Berend, op. cit., p. 196. 

53 Charles S. Meier, Why Did Communism Collapse in 1989?, Harvard University, 1991 (Apud 
Ionel Nicu Sava, op. cit., pp. 22-23, nota 7). 

privește noua tehnologie. Cu doar câţiva ani în urmă, N. S. Hrușciov încercase 
o reformă timidă la nivelul raporturilor Moscovei cu lumea din exterior, dar şi 
înăuntrul propriului sistem. Deși ideile sale n-au afectat aparatul birocratic de 
comandă din structurile economice, nomenklatura de partid s-a opus şi l-a 
debarcat de la putere.5 În contextul dezghetului ideologic promovat cu 
destule ambiguitáti de Nichita Hrușciov în unele țări socialiste satelite, elita 
intelectuală a încercat, chiar dacă timid, să depăşească canoanele dogmatice 
ale socialismului ştiinţific. 

În acest context, este cu atât mai pregnant meritul colectivului 
interdisciplinar de cercetări sociale din fosta Cehoslovacie, colectiv coordonat 
de Radovan Richta care, încă din anii '60, vorbea de schimbarea intervenită în 
bazele civilizaţiei ca urmare a accelerării revoluţiei stiintifico-tehnice; despre 
defazajul tot mai evident dintre aceste modificări şi formele de conducere a 
economiei si a societăţii, gândite în lumina industrialismului; despre 
necesitatea profundă a unor reforme care „să se materializeze în noi sisteme de 
conducere economică'“55; despre consecinţele istorice și potenţialul de risc pe 
care îl putea avea pentru socialism faptul că nu intenționa să își creeze un 
fond propriu de civilizație care „să depășească limitele sistemului industrial“; 
despre „mutarea iminentă a patosului revoluționar în noi domenii“56 etc. Fără 
îndoială, autorii lucrării vorbeau de pe poziţii socialiste. Însă în calitatea lor 
de cercetători au elaborat o analiză care după mai bine de 30 de ani conţine 
elemente de un realism ce contrastează cu dogmele epocii. 

În autobiografia sa, A. Dubček a dezvăluit cá în această perioadă, când era 
secretar regional la Bratislava, căuta cu discreţie în jurul său persoane care 
să-i împărtășească punctul de vedere privind necesitatea unor schimbări. 
Transferat la Praga în aparatul Comitetului Central al PCC, el a făcut 
cunoştinţă cu „un număr de spirite de valoare (cum ar fi economiștii Ota Sik si 
Karel Kuha), care se interesau în principal de aceleași lucruri (ca si mine - 
n.n]^7, Din acest punct de vedere putem înţelege contextul în care 
cercetătorii conduși de Radovan Richta au ajuns la concluzia că: „Aceste 
tendinţe își au originea în însăși natura civilizaţiei industriale si tocmai acesta 
este faptul care face ca pe o durată mai lungă noua viaţă și noile relaţii dintre 
oameni să nu se poată întemeia pe această bază moștenită a civilizaţiei. În 
esență, industrializarea face parte mai curând din premisele și punctele de 
plecare decât din telurile propriu zise ale dezvoltării socialiste. lată de ce au 


54 Robert Strayer, op. cit., pp. 50-52. 

55 Radovan Richta, Civilizatia la ráscruce, Praga, 1969, p. 150. 

56 [bidem, p. 151. 

57 Jean Francois Soulet, Istoria comparată a statelor comuniste, din 1945 până în zilele 
noastre, traducere de Silvia Albisteanu si Ana Zbárcea, Polirom, Iasi, 1998, pp. 153-154. 

eșuat în trecut si vor eșua inevitabil si în viitor toate încercările de a întemeia 
societatea nouă pe introducerea sistemului industrial“ (subl. ns.). 

Uniunea Sovietică nu a valorificat cum se cuvine forțele dezvoltării post- 
industrialismului decât în plan militar. Henri Kissinger, referindu-se la acest 
aspect, sesiza că „forțele rachetelor sovietice creșteau într-un ritm ce i-a făcut 
pe mulţi experţi să se teamă că superioritatea strategică sovietică era iminentă. 
Asemenea conducătorilor britanici Palmerston și Disraeli în secolul XIX, 
oamenii de stat americani percepeau o Rusie care avansa în toate directiile"*8, 
însă observa imediat că „slăbiciunea fatală a acestui imperialism nesăţios a fost 
aceea că treptat liderii sovietici și-au pierdut pe drum simţul măsurii 
supraestimând abilitatea sistemului sovietic de a-și controla cuceririle atât 
militare cât si economice“59. In această perioadă economia URSS, ca şi a altor 
țări socialiste, a intrat într-o perioadă de evidentă stagnare. Creşterea 
cheltuielilor militare a fost infinit mai mare decât creşterea PNB. Fostul 
ministru de externe sovietic, Eduard Sevardnadze, evalua la 25% din PNB 
cheltuielile militare în timpul regimului Brejnev9.. Resursele consumate în 
cursa înarmărilor, costul intervențiilor militare în lumea extraeuropeană ca si 
susținerea unor regimuri prosatelite în Lumea a Treia au sufocat economia 
sovietică și l-au determinat pe Mihail Gorbaciov să înceapă tratative extinse 
de reducere a armamentelor şi arsenalelor militares!. Vladimir Kantorovich 
face o observaţie, neîndoielnic, pătrunzătoare, când remarcă faptul că eşecul 
economic, oricât de sever, nu poate explica, singur, prăbuşirea prin implozie a 
regimurilor comuniste: „This economic explanation (of collapse)...is, at best, 
incomplete. Poor economic performance is comonplace in the world, while the 
peacetime collapse of a political system is quite rare“®. 

Un alt fenomen rar se petrece in istoria celei de-a doua jumátáti a 
secolului al XX-lea, iar liderii sovietici si ,tovarágii" lor au fost incapabil sá il 
observe - revoluția în mijloacele de comunicare. Revoluţia în domeniul 
mijloacelor de comunicare în masă a spulberat barierele de comunicare de 
altădată? si a pus cetăţeanul în legătură directă cu evenimentele din orice 
punct al globului. În felul acesta, cetățeanul aflat în interiorul sistemului 
socialist era scos, măcar într-o anumită măsură, de sub influența propagandei 
oficiale. Impactul acestei schimbări a fost așa de mare, încât ar fi riscantă 
acum o evaluare exhaustivă a sa. În sfârşit, am mai menţiona lansarea 


58 Henri Kissinger, op. cit., pp. 690-691. 

59 Ibidem. 

60 Jean-Francois Soulet, Sylvaine Guinle, op. cit., p. 163. 

61 [bidem, pp. 161-162. 

62 Vladimir Kantarovich, The Economic Fallacy, in National Interest, No. 31, Spring 1993, p. 36. 

63 Pierre Miquel, Histoire du monde contemporain, 1945-1999, Nouvelle Edition, Fayard, 

inspirată în anii '70 a campaniei numită a drepturile omului, care a creat o 
mare presiune asupra sistemului totalitar, a reaprins speranţa în valorile 
democraţiei, a silit regimurile comuniste să devină dacă nu mai elastice, 
măcar mai prudente. 

După opinia noastră, nu s-ar putea explica victoria în Războiul Rece şi 
prăbușirea comunismului făcând abstracție de aceste evenimente rare care au 
stat in centrul disputei dintre cele două superputeri si care, poate, nu au avut 
efecte spectaculoase, dar au erodat sistemul socialist şi încrederea cetățenilor 
în valorile sale declarate. Mentionand aceste lucruri, dorim să relevám cá 
noile domenii de confruntare nu ar fi avut impactul scontat dacă nu ar fi 
devenit din ce în ce mai evident că, din punct de vedere tehnologic, Occidentul 
repurtase victoria. Salturile în acest domeniu au generat un val real de 
prosperitate, o îmbunătăţire vizibilă a standardului de viata al cetățeanului. 
Nu numai pentru elitele sociale, ci, practic, pentru toată societatea. Sub 
impactul revoluţiei post-industriale, Occidentul se schimbase radical, 
schimbare care se regásea în viata locuitorilor săi. De aceea, discursul din 
mass-media, valorile susținute de campania privind drepturile omului sunau 
adevărat , pentru că erau susținute de o realitate socială schimbată vizibil şi 
incontestabil în bine. 

Pentru cetățeanul obişnuit cursa înarmărilor, revoluţia tehnologică, 
forțele post-industrialismului - domenii decisive ale confruntării 
capitalism /socialism - erau ceva abstract şi, oricum, îndepărtat. Pentru el 
importante și decisive erau „produsele“, „întruchipările“ de zi cu zi ale celor 
două sisteme; cu alte cuvinte, calitatea si performanțele automobilului, 
televizorului, ale blugilor, ale filmelor, ale melodiilor moderne, calitatea 
bunurilor care făceau parte din viata sa si nu neapărat a rachetelor balistice. 
Imaginile unei societăți prospere cu care au fost bombardate societăţile 
comuniste au avut efect devastator în aceste tari si pentru propaganda lor®. 
Victoria Vestului în confruntarea cu Estul a fost determinată de un șir de 
succese în plan militar, psihologic, imagologic și ideologic, deoarece Războiul 
Rece a fost un cu totul alt tip de război, complet diferit de cele pe care 
omenirea le-a purtat până atunci. Războiul Rece s-a purtat și a fost câştigat de 
Vest şi pe terenul psihologiei şi al imagologiei. Apărea războiul imagologic ca 
fenomen rar dar pe care o nomenklatură cu o cultură politică îndoielnică l-a 
confundat cu propaganda imperialistă! 

În plan imagologic, confruntarea Est-Vest a fost decisă de modul cum 
competitorii au înţeles impactul pe care îl au asupra oamenilor imaginile, 
informaţia, cultura, ideologia și muzica, tot ceea ce ţine de un nou mod de 


6^ Ibidem, p. 505. 

viata. Cástigul/pierderea în aceste noi forme de confruntare nonclasică nu se 
putea evalua cu măsurile clasice, în numărul de pierderi pe câmpul de luptă, 
sau în distrugerile pe care le provoci adversarului, ci în influența pe care 
acestea o au în schimbarea modului de a gândi al oamenilor, a modului lor de 
a percepe lumea în care trăiesc. În această confruntare Moscova şi sateliții ei 
au propagat înlăturarea exploatării de clasă, eliberarea naţională pentru ţările 
în curs de dezvoltare®. În opoziţie, SUA și aliaţii lor au propagat ideile 
democraţiei pluraliste şi au recurs la forța de atracție a muzicii rock, a 
filmului western şi a modei blue jeans. În această confruntare, rock-ul și blue 
jeans-ii au avut o forță de penetrare şi de erodare a sistemului socialist mai 
mare decât apelurile la lupta de clasă ale Moscovei. Claude Karnoouh nu 
exagerează prea mult când afirmă că socialismul „s-a prăbușit sub presiunea 
imaginilor supermagazinelor și a serialelor de televiziune americane. La urma- 
urmei, Lenin a fost învins de alianţa lui Mc Donald's cu Coca Cola, a lui Yves 
Saint Laurent cu Mercedes“. 

Liderii comuniști, până la Mihail Gorbaciov, formati în dogmele ideologiei 
comuniste de tip stalinist, n-au fost capabili să depăşească limbajul de lemn al 
unei propagande învechite de tip secol al XIX-lea și n-au înţeles rolul 
informaţiei, puterea mass-media în modelarea constiintelor. Jean Heffer 
consideră că acest fapt ţine de esența regimului politic comunist de a 
conserva pe perioade lungi aceiaşi lideri, care avansează în vârstă și pierd 
capacitatea de a înţelege evoluţia societăţii şi, prin urmare, de a o renova. Nu 
același lucru s-a întâmplat în Occident. lată de exemplu, la începutul 
preşedinţiei, R. Reagan l-a sprijinit pe F. Marcos în Filipine. Însă pe măsură ce 
transmisiunile TV continuau, și americanii au văzut cum demonstranți paşnici 
şi simpatici din clasa mijlocie erau atacați de bátáusii lui Marcos, poziţia lui 
Reagan a început să se schimbe. Crainicul de televiziune de la Washington 
Post scria: „nu dă bine să fii aliat cu piticul ăsta rău de la televizor®’. Liderii 
comuniști din Estul Europei n-ar fi înțeles acest lucru pentru că erau convinși de 
un fapt: cenzura dură si controlul absolut al mass-media si mai ales al 
televiziunii este suficient pentru a-ţi impune voința”. Alvin Toffler este de 
părere că „Dacă Ceaușescu ar fi studiat rolul noului sistem mass-media global, 
de exemplu, în răsturnarea lui Ferdinand Marcos în Filipine, ar fi ştiut că 
deținerea controlului mass-media interne nu mai e de ajuns pentru a tine 
poporul în ignoranță, evenimentele politice interne sunt jucate tot mai mult pe 


65 Sergiu Tamas, Geopolitica. O abordare prospectivă, București, 1995, p. 164. 

o scenă globală (...). Ceaușescu n-a reușit să înţeleagă revoluţia mondială a 
mijloacelor de informare, plătind cu viata, în ziua de Crăciun, 198968. 

Analizele de imagine în confruntarea Est-Vest din timpul Războiului Rece, 
mai ales pentru perioada sa de final®? arată cá a câştigat cel ce a dominat 
fluxurile comunicaţiilor si a reușit să impună valorile, aspiraţiile si propria 
imagine în opinia publică. Or, după cum apreciază reputatii analiști ai 
problemei, „întâietatea SUA în lume în acest domeniu este indiscutabilă. 
Leadershipul american se afirmă și în ceea ce privește stăpânirea reţelelor, 
fabricarea si vânzarea de echipamente, concepţia și producţia de media. 
Conceptul de Free flow of Information a dat mai mult ca oricând un avantaj 
sistemului american, fiind capabil să facă cunoscute temele sale dominante 
oriunde în lumea liberă“70. Sovieticii n-aveau nici o şansă de a contracara 
ofensiva imagologică deoarece traficul lor în imperiul undelor herziene nu era 
decât de 0,3% din cel al Intelsat-ului.71 Prin urmare, filmele si foiletoanele 
produse în SUA au invadat ecranele mari și mici din lumea întreagă, difuzând 
modelul culturii si civilizației americane. „Niciodată american way of life n-a 
avut o forță mai mare de penetrare“72. 

Pe de altă parte, este vorba despre lipsa de modernitate a mai tuturor 
produselor din fostul sistem socialist. Nimeni nu pune la îndoială 
performanţele produselor militare sovietice. Dar cetățeanul obișnuit intră în 
contact nemijlocit cu produsele civile. Pentru că este vorba despre o 
confruntare între două sisteme, considerăm că modernitatea produselor 
obișnuite a contat enorm în verdictul cetățeanului din lagărul socialist. 
Modernitatea automobilului occidental, a televizorului, a pantofului dacă 
vreţi, rezumau totul si aveau o forță de convingere, pe care nu trebuia să o 
mai releve nimeni. Pe fondul unui nivel de trai modest - expresia directă a 
ineficientei sistemului - bombardamentul noilor produse din Occident a putut 
avea o influență decisivă. Așa s-a produs desprinderea lentă dar inevitabilă a 
cetățeanului de sistemul în care, poate cândva, crezuse. Odată ce 
desprinderea a avut loc, implozia și prăbușirea nu mai erau decât o problemă 
de timp. 


68 Ibidem. 

69 Vezi pe larg George F. Kenan, Memoirs, 1925-1950, Little, Brown, Boston, 1967, pp. 240-242; 
Peter G. Filene, American Views of Soviet Russia, Homewood, Ill, Dorsey Press, 1968, pp. 235-237; 
Ellen Mickiewiez, Media and the Russian Public, Prager, New York, 1981, pp. 136-137; Robert 
English, Jonathan J. Halperen, The Other Side: How Soviets and Americans Perceive Each Other, 
Transaction Books, New Brunswick (USA) and Oxford (UK), 1991, pp. 51-68. 

70 Pierre Miquel, op. cit., p. 494. 

71 Ibidem, p. 495. 

72 Ibidem, p. 496. 

Un alt eveniment rar apărut ca urmare a reformelor iniţiate de liderul 
sovietic Mihail Gorbaciov a fost apariția societăţii civile în unele state 
socialiste, care a determinat posibilitatea ca opinia publică să influențeze 
decizia din domeniul politicii interne şi externe a statului. Momentul naşterii 
acestui eveniment rar l-a constituit impresionanta grevă a muncitorilor de la 
şantierele navale Lenin din Gdansk?73. Ca urmare a degradării standardului 
general de viață şi a intenţiei Guvernului polonez de a majora, de la 1 iulie 
1980, preţurile la majoritatea produselor, 17.000 de muncitori trec la o formă 
de protest radicală: încetarea lucrului și ocuparea întreprinderii. Acum intră 
în scenă un personaj care avea să devină celebru pentru contribuţia sa la 
răsturnarea regimului în Polonia - Lech Walesa. El va fi sufletul sindicatului 
liber, Solidaritatea. Apariţia acestui organism sindical cu valențe politice 
evidente a însemnat depăşirea unui prag psihologic pentru lumea comunistă. 
Pentru un regim comunist „acceptarea unui sindicat liber ar însemna să-i fie 
atacată esența. Un sindicat independent într-un regim comunist este un 
nonsens, de vreme ce partidul și sindicatele oficiale «apără interesele 
muncitorilor». Comunismul este un regim al muncitorilor, o dictatură a 
proletariatului, aici rezidă legitimitatea lui istorică“74. 

Ziua în care a fost oficializat sindicatul Solidaritatea a însemnat şi 
sfârşitul mitului dictaturii comuniste în Europa Centrală și de Est. Era prima 
dată în istoria de aproape 70 de ani a regimurilor comuniste când partidul 
comunist aflat la guvernare nu mai dicta în societate și a trebuit să accepte 
prezenţa unei alte forte în societate cu care să împartă puterea. Acest aspect a 
fost sesizat de cunoscutul disident comunist Milovan Djilas, care aprecia că 
grevele din Polonia și acordurile la care s-a ajuns reprezintă „cel mai 
important eveniment survenit în Europa de Est după al doilea război 
mondial"75. Ivan T. Berend crede cá din acest moment „a apărut o revoluție 
pasnicá"76, Pierre Miquel aprecia la rândul său că „primul simptom al căderii 
comunismului în est a fost greva de la Gdansk din august 1980. Sovieticii 
angajați în Afganistan au renunţat la intervenţie și au acceptat crearea 
„Solidarităţii“77. Opinii apropiate au fost exprimate si de Jadwiga Staniszkis, 
care defineşte evenimentele din vara şi toamna anului 1980 ca fiind „o 
revoluţie autolimitată“, şi de Jacek Kuron care le-a calificat ca „revoluție 
evolutivá"78, 


73 Pierre Miquel, op. cit., p. 551. 

7^ Stelian Tánase, op. cit., p. 61; Ivan T. Berendt, op. cit., pp. 256-257. 
75 Stelian Tánase, op. cit., p. 63, nota 13. 

76 |van T. Berend, op. cit., p. 257. 

77 Pierre Miquel, op. cit., p. 551. 

78 |van T. Berendt, op. cit., p. 259. 

Importanţa evenimentului a fost crucială si pentru toti cei din afara 
imperiului sovietic. Mai putea Moscova să reacționeze şi de data aceasta după 
scenariile cu care a salvat regimurile comuniste de la prăbuşire în Ungaria 
(1956) sau în Cehoslovacia (1968)? Până la un moment dat nu numai 
polonezii, dar şi opinia publică internaţională considerau că Moscova va 
proceda ca în cazurile anterioare. Se vorbea insistent despre pregătirile în 
vederea invaziei??. Ceea ce nu putea percepe, la acea dată, opinia publica era 
faptul că raportul de putere din 1956/1968 s-a schimbat pe toate planurile în 
favoarea Occidentului. De altfel, poziția SUA fata de ceea ce se întâmpla în 
Polonia era complet diferită comparativ cu poziția aceluiași stat fata de crizele 
anterioare din sistemul socialist. De data aceasta, Jimmy Carter i-a avertizat 
pe sovietici că „relația noastră ar fi afectată în mod nefavorabil dacă s-ar folosi 
forța pentru a impune o soluţie în cazul naţiunii poloneze"80, 

Nici în cadrul Tratatului de la Varşovia lucrurile nu mai funcționau ca în 
timpul crizei maghiare sau cehoslovace. Încercarea Kremlinului de a obține 
aprobarea liderilor țărilor membre ale Tratatului a eşuat la întâlnirea din 4 
decembrie 1980. Janos Kadar și Nicolae Ceauşescu se opun invaziei în mod 
deschis, dar nici ceilalți parteneri nu mai erau atât de fermi. Analistul polonez 
Jacek Kuron este de părere că ceea ce i-a oprit pe liderii sovietici să ordone 
invazia Armatei Roșii în Polonia au fost costurile invaziei. „Cred, și nu sunt 
singurul care crede - arăta Jacek Kuron în noiembrie 1980 -, că o intervenție în 
Polonia i-ar costa foarte scump pe ruși si că nu şi-o doresc deloc"81, 

Logica și intuiţia analistului polonez au fost confirmate de înalţi 
demnitari sovietici cu ocazia întrunirii Biroului Politic. Iuri Andropov, şef al 
KGB, viitorul lider al PCUS, arată că, deşi „conducătorii polonezi vorbesc uneori 
despre ajutor militar din partea statelor frátesti (...), ar trebui să ne înfăptuim 
neabătut politica - să nu trimitem trupe în Polonia“82. Aceeași părere a 
exprimat-o şi ministrul sovietic al apărării din epocă, mareșalul Ustinov, care 
afirma că nu trebuie trimise trupe de intervenţie „deoarece polonezii nu sunt 
pregătiți să întâmpine trupele noastre".83 Sovieticilor le-a fost teamă de un 
Afganistan în centrul Europei şi şi-au moderat intenţiile belicoase, mărind 
presiunea și accentuând politica de intimidare la adresa liderilor comuniști de 
la Varşovia. Din această perspectivă, opiniile lui Jean-Marie Le Breton şi lui 
Stelian Tănase, care cred că, de fapt, generalul W. Jaruzelski, prin decretarea 


79 A se vedea pe larg literatura consacrată evenimentelor din Polonia anilor '80. 

80 Stelian Tănase, op. cit., p. 70, nota 19. 

81 Jacek Kuron, Maintenant ou jamais, Fayard, 1991, p. 240, apud Stelian Tănase, op. cit., p. 
69. 

82 Vladimir Bukovski, op. cit., p. 362. 

83 Ibidem. 

stării de asediu a înlăturat intervenţia străină in Polonia?^, nu sunt lipsite de 
temei. Chiar dacă pentru moment soluţia aleasă de generalul Jaruzelski a fost 
pe placul Moscovei și acțiunile sale de refacere economică au creat iluzia că 
sistemul ar mai avea resurse pentru regimurile totalitare, aparențele erau 
false85 şi numărătoarea inversă începuse. Acest lucru îl constata si liderul 
„Primăverii de la Praga”, Alexander Dubcek, analizând impactul 
evenimentelor din Polonia anilor '80-'81, asupra imperiului exterior sovietic. 
„Nașterea Solidarităţii în Polonia - preciza fostul lider cehoslovac - poate fi 
considerată un factor care a stat la baza crizei generale a sistemului sovietic. 
Chiar si instalarea dictaturii militare a lui Jaruzelski în Polonia, în decembrie 
1981, eu am văzut-o ca pe o înfrângere, nu ca pe o victorie a sovieticilor. Cu 
amară ironie, mi-am amintit de Gomulka și de rolul său în distrugerea 
Primăverii de la Praga“. 

Prima deschidere a fost în mass-media şi a lansat o nouă experienţă: 
glasnost care a permis relaxarea cenzurii și o deschidere a presei către 
realitate fără ca aceasta să fie cosmetizată în conformitate cu interesele 
nomenclaturii. Din această perspectivă M. Gorbaciov aprecia că „Am înfăptuit 
ceva fără precedent, atât pe plan politic, cât și în domeniul economic și social 
(...) ne-am pus în fruntea unei mișcări revoluţionare, istorice"87. 

S-a deschis o perioadă de efervescenţă cum Rusia n-a mai cunoscut de la 
începutul anilor '20. Intelectualitatea a devenit principalul aliat al reformelor 
iar Gorbaciov a ştiut să orienteze acest curent proreformist, prin intermediul 
mass-media, contra nomenclaturii care crezuse că reformele sunt doar 
propagandă. 

A urmat o perioadă de largi deschideri în artă şi literatură, care au pus 
practic capăt realismului socialist$8, dar și în istorie, chiar dacă la început nu 
istoricii au fost cei care au făcut cunoscut publicului larg dragostea lui Brejnev 
pentru decoraţii și premii, ca şi implicarea unor membri ai familiei sale în 
afaceri de tip mafiot. Au fost reabilitati o serie de disidenti, cazul celebrului 
savant Andrei Saharov, dar şi al altor persoane care au căzut victime 
stalinismului. Printre ei figuri marcante ale bolsevismului: Nikolai Bukharin, 
purtător de cuvânt pentru Noua Politică Economică (NEP) din anii 1920, care 
fusese executat în 1938, Lev Troțki, Grigori Zinoviev. 


84 Jean-Marie Le Breton, Europa Centrală și Orientală între 1917-1990, Editura Cavallioti, 
1996, p. 196; Stelian Tănase, op. cit., p. 89. 

85 Dana H. Allin, op. cit., p. 169. 

86 Alexander Dubcek, Hope Dies Last, Kodansha International, 1993, p. 265, apud Stelian 
Tánase, op. cit., p. 82, nota 40. 

87 Mihail Gorbaciov, Memorii..., p. 147. 

88 A se vedea pe larg Michel Auconturier, Realismul socialist, traducere de Lucia Flonta, 
Editura Dacia, Cluj-Napoca, 2001, p. 97-117. 

Glasnost-ul a avut impact și asupra religiei, chiar dacă la început 
deschiderile au fost timide. Este posibil ca lui Mihail Gorbaciov și echipei sale 
să le fi fost teamă de repetarea experimentului polonez din iunie 1979 când 
„națiunea - cum avea să noteze peste ani Jacek Kuroń - începe să-și dea seama 
de propria forta“® si unde câteva zile regimul comunist a fost neputincios în 
fata entuziasmului popular. Polonezii și-au regăsit demnitatea si forța morală. 
Sentimentul fricii dispăruse si societatea civilă isi afirma forţa. În URSS însă, 
abia în apropierea anului 1988, când rușii ortodocși se pregăteau de 
celebrarea unui mileniu de creștinism, propaganda antireligioasă a încetat. 

În spaţiul sovietic, efectul a fost aproximativ același ca în Polonia. Biserica 
a început să se manifeste activ în viaţa socială şi chiar politică prin alegerea, 
în 1989, a unor clerici în Parlamentul Sovietic. „Bisericile naţionale din 
Lituania, Armenia, Georgia și Ucraina au găsit noi modalităţi de exprimare și au 
devenit parte componentă a procesului de redeșteptare naţională din acele 
republici”. 

Impactul cel mai profund al glasnost-ului a fost asupra ideologiei oficiale 
a sistemului. „Noţiunea de adevăr unic a făcut loc unor idei de pluralism 
socialist, care permitea dezbaterea politică deschisă, menţinând cadrul 
socialist. «Trebuie să avem o atitudine normală faţă de diversitate, ca stare 
naturală a lumii; nu cu dinţii tnclestati, ca în trecut», se susținea într-un articol 
din ,Izvestia'?!, Aplicat la politică, glasnost însemna posibilitatea de alegere și 
pregătea drumul către alegeri contestate, partide în competiție şi sfârșitul 
dominaţiei partidului comunist. Dezideologizarea era absolut necesară pentru 
ca reforma economică - perestroika - să poată reuşi. Dacă se dorea 
modernizarea economiei nu erau suficiente doar retehnologizarea şi 
îmbunătăţirea controlului, aşa cum crezuseră la început Gorbaciov şi echipa 
sa. Trebuiau înlăturate dogmele staliniste din economie. Decenii de 
economie socialistă creaserá în URSS si în tárile-satelit mentalități și reflexe 
prea putin adecvate concurenței şi liberei initiative. Oamenii au fost educati 
într-un egalitarism păgubos şi într-un paternalism al statului, care trebuia să 
acorde invariabil locuri de muncă pentru toti şi preţuri subvenţionate. Dar 
cum să înlături aceste dogme fără să fie schimbată structura socialistă a 
economiei, tipul de proprietate? Până unde putea fi modificată această 
structură economică, fără a fi afectată structura sistemului politic? Nu numai 
M. Gorbaciov, dar şi apropiații lui considerau cá nu poti descentraliza 
economia fárá o schimbare si o descentralizare de ordin politic. Alexandr 


89 Jacek Kuron, Maintenant ou jamais, Librairie Arthéme Fayard, 1991, p. 177. 

lakovlev într-o convorbire cu Lilly Marcou, referindu-se la acest aspect, 
aprecia că „libertatea economică merge mână-n mână cu libertatea politică. 
Individul trebuie să se simtă liber dacă vrem ca el să întreprindă ceva. Trebuie, 
de asemenea, abolit monopolul proprietăţii, pentru că el împiedică orice 
inițiativă economică pe care doar multitudinea formelor de proprietate o 
autorizeazá"?3, 

Esecurile lui M. Gorbaciov si ale echipei sale de a atrage nomenclatura in 
procesul de reformá ii determiná sá renunte la vechile structuri de partid si 
stat. Eminenta cenușie în materie de perestroika, Alexandr lakovlev, era de 
părere cá „Economia de piaţă trebuie introdusă cât mai repede cu putinţă. Dar 
acest lucru nu se va putea face cu actualele structuri de conducere centralizată 
(...) Oameni noi trebuiau să-și asume această sarcină nouă“. Punctul de 
răscruce al procesului de schimbare la Moscova a fost marcat de cea de-a XIX- 
a Conferință a PCUS, când Mihail Gorbaciov propune o reformă instituțională 
pentru a limita sau exclude din structurile de stat influența partidului 
comunist”. Această reformă trebuia să conducă la crearea unui parlament 
liber ales - Congresul Deputaţilor Poporului - care trebuia să aleagă la rândul 
său un Soviet Suprem, acesta urmând să-l desemneze pe preşedinte. Pentru 
majoritatea locurilor din Congresul Deputaţilor Poporului se propuneau mai 
multe candidaturi. Era pentru prima dată, din toamna anului 1917, când 
puteau să participe la alegeri şi candidati independenți. Nomenclatura nu mai 
avea controlul în alegerea elitei politice din aparatul de stat. Electoratul avea 
posibilitatea să decidă, în funcţie de performanţele individuale ale 
condidatilor, noua structură de putere în Uniunea Sovietică. Referindu-se la 
acest moment, Robert Strayer afirma că: „probabil că momentul cel mai 
important al Congresului al XIX-lea al Partidului a survenit tocmai la sfârșit, 
când Gorbaciov le-a cerut delegaților să aprobe data primelor alegeri pentru 
noul Congres al deputaţilor poporului: primăvara anului 1989. Ei au făcut-o în 
unanimitate, și astfel au transformat declaraţiile de principiu în realitate 
iminentă. La plecarea din sală, unii dintre ei au fost auziti murmuránd «ce am 
fücut?»"96, 

Campania electorală, desfăşurată in prima parte a anului 1989, a 
transformat radical societatea sovieticá. Aláturi de candidatii traditionali 
impusi de nomenklaturá, in campania electoralá au fost prezenti candidati ai 
Fronturilor populare din republicile imperiului. Nomenclatura a trebuit sá 


93 Alexandr Iakolev, Ce vrem să facem din Uniunea Sovietică. Convorbire cu Lilly Marcou, 

ceară voturile de la o populaţie pe care decenii în șir a controlat-o. Mulţi 
dintre candidaţii partidului n-au fost aleși, asa cum a fost cazul primilor 
secretari de la Leningrad si Kiev”. 

La 25 mai 1989 Congresul si-a deschis lucrárile, televizate in direct. 
Dezbaterile au fost aprinse si opinia publicá a putut sá vadd in direct ceea ce 
decenii vedea prin aparatul de propagandá - mecanismul puterii la lucru. 
Celebrul disident Andrei Saharov, participant la lucrárile Congresului, ajungea 
la concluzia cá ,Repercusiunile psihologice si politice erau enorme si vor 
persista. Congresul a distrus toate barierele dintre noi. Tuturor ne era clar cá 
trebuie să ne continuăm drumul, altfel vom fi distrusi...?8. „În ziua deschiderii 
Congresului - notează Boris Elțîn - ei erau un gen de oameni; în ziua închiderii 
ei deveniseră altii??. „Congresul, ca organ legislative, nu a făcut nimic, 
apreciază Vladimir Bukovski, însă el a marcat un pas colosal în procesul de 
educare a spiritelor, arătându-i publicului, fără mască, natura însăși a 
regimului. Trezite de acest spectacol insolit, straturile profunde ale poporului 
au început sd se miște..." 100, 

Într-adevăr, nimeni nu mai pusese sub semnul întrebării, într-o adunare 
publică, un pilon central al puterii sovietice - KGB-ul și mai ales mitul 
părintelui revoluției bolşevice - Lenin. Un deputat „a cerut ca Lenin să fie 
mutat din mausoleu și înmormântat ca un om obisnuit"191, Evoluţiile erau 
rapide, conservatorii care doreau să stopeze mersul „revoluţiei de sus în jos“ 
pierdeau constant teren. Pierderea de către PCUS a rolului său conducător a 
condus la dezintegrarea aparatului de partid şi la dispariția nomenclaturii ca 
structură politică. Însă ea se va orienta rapid. Folosindu-se masiv de 
proprietățile partidului, nomenclatura s-a privatizat și, treptat, vechile rețele 
de activişti s-au transformat în mafii economice. Ele dictează condiţiile pe 
pieţele în formare!02. Corupţia si economia subterană, în loc să dispară, se 
legalizează. PCUS şi liderii de la Kremlin nu mai au nici o putere. Controlul 
central si administraţia centrală s-au prăbuşit o dată cu dispariția PCUS. 
Reforma lui M. Gorbaciov, așa cum a crezut el că se va finaliza, a eşuat. Pierre 
Miquel crede că „singurul suces reformator a fost libertatea de informare care 
a putut să arate cetățeanului sovietic măsura dezastrului“!03. De altfel acest 
lucru n-a scăpat opiniei publice si societăţii civile, oamenilor obișnuiți care 

murmurau pe străzile Moscovei că perestroika s-a transformat în 
katastroika!04. Liderul sovietic n-a înţeles că regimul comunist nu este 
reformabil. El a identificat corect problemele societăţii sale, dar, din pricina 
semnalelor trimise de sistemul său inuman, soluţiile au scăpat intelegerii.105 
Din această perspectivă Zbigniev Brzezinski l-a caracterizat ca fiind „Omul 
marilor erori de strategie, iar, în perspectivă istorică, un personaj tragic"196, 

Desigur că, din perspectiva istoriei sovietice, el poate fi considerat astfel, 
însă trebuie subliniat si faptul că fără acțiunile sale politice sistemul comunist 
ar mai fi supravieţuit o vreme. Între 1987 şi 1990, Gorbaciov realizase 
aproape un miracol politic. Alegeri pe bază de competitivitate, un Parlament 
real, care funcționa, pusese capăt monopolului politic de partid si crease o 
preşedinţie executivă puternică - toate fuseseră realizate în decurs de câțiva 
ani, cu acordul refractar al partidului și fără reacţii negative violente!07. 
Gorbaciov a fost, de fapt, artizanul uneia dintre cele mai semnificative 
revoluţii ale timpului sáu!98 „a făcut totul pentru a distruge puterea pe care i-o 
fncredintase o nemenclatură îmbătrânită si inchistată cu obstinatie în ideile 
unei alte epoci. Și a reușit. Sistemul partidului unic a dispărut, aproape fără 
ciocniri si fără violenţă, pentru a lăsa locul unei practici orientale spre 
principiile democraţiei“10%. Numai cá el n-a putut să se adapteze lumii pe care 
tocmai o crease. Nu lipsit de importanţă este faptul că odată cu încercarea de 
liberalizare în societatea sovietică apare un element care erodează efortul de 
reformare depus de Mihail Gorbaciov: spaţiile de microautonomie - viitoarele 
nuclee ale societăţii civile - care au scăpat controlului autorităților. Istoricul 
Mosche Lewin a fost primul care a sesizat apariţia, şi, mai ales, importanța 
elementelor societăţii civile în prăbușirea comunismului în URSS. 

Faptul că ceea ce se petrecea în societatea sovietică nu mai avea nici o 
legătură cu leninismul a fost înţeles rapid de o serie de lideri radicali printre 
care si de Boris Elțîn. El a înţeles încotro se îndreaptă societatea si care sunt 
forţele politice şi a acţionat. În acest moment un lider politic, Mihail Gorbaciov, 
care marcase profund evoluţia societății sovietice a sfârşitului de veac, 
părăsea scena si intra în istorie un altul, Boris Elțîn. 

Sfârşitul comunismului în țările satelit sau din așa-zisul imperiu sovietic 
exterior a fost posibil și datorită efectului pe care glasnostul și perestroika le- 

au avut asupra diplomaţiei sovietice. ,Revolutiile anului 1989 din Europa de 
Est n-ar mai fi putut avea loc - în opinia lui J. F. Brown - fără începuturile unei 
revoluţii în Uniunea Sovietică însăși și, mai ales, fără ceea ce a dus la o revoluţie 
în politica sovietică faţă de Europa răsăriteană“110. 

Experienţa istorică arată că, atâta vreme cât la Moscova a fost un regim 
conservator hotărât să-şi păstreze cuceririle de după cel de al doilea război 
mondial, nici o încercare măcar de răsturnare/reformare a regimului 
comunist n-a fost posibilă în țările care au încercat acest lucru. Situaţia a 
început să se schimbe din momentul în care s-a dezvoltat „o concepție 
fundamental nouă cu privire la problemele internaţionale, sub denumirea de 
noua gáündire"!11, O nouă gândire a modificat radical și relațiile Est-Vest. 
Conceptul ideologic al luptei de clasă pe care se fundamenta comportamentul 
Moscovei în relaţiile internationale a fost înlocuit cu cel al interdependentei 
mondialei12. Astfel că Mihail Gorbaciov a admis că Uniunea Sovietică, în 
relaţiile internaţionale, a mers pe un drum greșit decenii în şir şi hotărăşte că 
a sosit momentul ca politica externă a Moscovei să nu mai aibă la bază 
principiile rezultate din tema luptei de clasă. În această nouă gândire 
porneşte de la premisa că „în lumea interdependentelor reciproce, progresul 
este de neconceput pentru orice societate care este izolată de lume prin 
frontiere statale de netrecut si bariere ideologice“113. În cuvântarea rostită la 7 
decembrie 1988, la ONU, Mihail Gorbaciov constată: „Lumea în care trăim 
astăzi se deosebește în mod radical faţă de ce era la începutul său si chiar la 
jumătatea secolului nostru'^ si că transformările petrecute în viata 
internaţională în ultimul timp „fac inutile încercările de a supraveghea de sus 
țările din jur, impunându-le un model" de democratie.115 

Este un semnal puternic pe care Moscova îl lansează si prin care anunța 
că era Doctrinei Brejnev, a suveranităţii limitate, își trăia ultimele zile. Pentru 
a aplica noua gândire în diplomaţia sovietică, M. Gorbaciov a schimbat vechea 
gardă crescută în diplomaţia epocii lui L. I. Brejnev. Îl înlocuieşte din fruntea 
Ministerului de Externe pe A. Gromiko cu Eduard Sevardnadze, un om fără 
experiență diplomatică dar strâns ataşat de „new thinking“. Ca si Gorbaciov si 
ceilalți susţinători ai perestroika, Șevardnadze considera că există o corelaţie 
strânsă între politica externă și politica internă, mai ales în ceea ce privește 

eliminarea fricii ca bază a regimului, în tard si în Europa de Est. Când, de 
exemplu, dizidentul polonez Adam Michnik l-a întrebat pe Şevardnadze de ce s- 
a schimbat politica sovietică, el a replicat «De ce s-au schimbat relaţiile noastre 
cu alte ţări? Pentru că s-a schimbat relaţia cu propriul nostru popor»"116. Mc 
Cauley relatează un fapt interesant, petrecut în decembrie 1987. Gorbaciov 
vizita Washington-ul. În ultima zi a vizitei, pe 10 decembrie, tocmai când se 
îndrepta spre Casa Albă, i-a spus şoferului să oprească, a coborât din maşină 
şi a început să discute cu oamenii de pe stradă. „A fost încântat de căldura și 
emoția cu care l-a întâmpinat mulțimea“. Comentează, în continuare, autorul: 
„Se poate spune cá gorbimania s-a născut în decembrie 1987, la Washington. Pe 
măsură ce lucrurile tindeau să se complice pe plan intern, ele înfloreau pe plan 
extern“. Identificam aici nu atât o cauză a eșecului reformei pe care a 
promovat-o Gorbaciov, cât un efect al ei. La un moment dat, problemele 
externe au precumpănit pe agenda fostului lider sovietic. lar o reformă 
reuşeşte, dacă reușește, mai întâi, pe plan intern, dacă declanşează rezultate 
în acest registru. Dezechilibrul dintre cele două agende nu a fost un punct de 
plecare, ci o rezultantă. Gorbaciov şi-a dat seama de eșecul în plan intern. 
Atunci recursul la agenda externă a reprezentat un gen de compensare. „Era 
pretutindeni sărbătorit - adaugă McCauley - de parcă ar fi fost prima fiinţă 
umană venită de pe planeta Marte“117. Nu este nici un fel de îndoială cá 
asemenea manifestări erau sincere, exprimau sentimente de apreciere 
adevărată fata de liderul care a încercat să reformeze sistemul. O asemenea 
revărsare de bucurie veneau în întâmpinarea unei sensibilitáti din ce în ce 
mai pronunţate a liderului de la Kremlin, care simţea că pe plan intern eşuase. 
De aceea, putem vorbi despre capcana vizitelor şi primirilor externe, despre 
entuziasmului extern. O capcană psihologică nu atât întinsă de cineva cât mai 
ales căutată de Gorbaciov, ca formulă compensatorie. Sunt doar câteva dintre 
evenimentele rare care au determinat dispariția ultimului imperiu de tip 
clasic din istoria universală - URSS. 


116 Gazeta Wyborcza, 27-29 October 1989, apud At Cold War's End: U.S. Intelligence on the Soviet 
Union and Eastern Europe, 1989-1991, http/ /www.cia.gov/CIS/books/19335/art-1.htm/. 
117 [bidem, p. 116. 


Prăbușirea imperiului sovietic. "Lecţii" în retrospectivă (p. 88-95) 


URSS între developmentalism și totalitarism 


The USSR between developmentalism and 
totalitarianism 


Conf. univ. dr. Andrei Táranu* 


Keywords:  developmentalism, Tsarist Empire,  Leninism, 
Stalinism, USSR 


Abstract: The study argues that the Soviet communist model was 
an extreme totalitarian developmentalist one. In fact, the Leninist 
revolution only re-launched with a new ideology and renewed vigor 
the developmentalist model of the Tsarist Empire, without 
understanding that the model is an outdated one. 


omunismul a fost una dintre ideologiile cu mare succes la public pe 

tot parcursul secolului XX si mai este, chiar acum la inceputul 

secolului XXI. S-au pus multe întrebări legate de succesul acestei 
ideologii si s-a ráspuns in multe feluri. Íncá mai existá intelectuali, care desi i 
s-au opus atunci când acesta era la putere, speră într-o revenire a ideii 
comuniste - precum Slavoj Zizek sau Mikl6s Gâspâr Tamás. Mai mult, a existat 
multă vreme perspectiva că ideea comunistă este una pozitivă dar a fost prost 
pusă în aplicare în state care nu ar fi fost pregătite istoric, social, economic si 
politic (în sens democratic) să acceadă la comunism. Și totuși comunismul, ca 
regim politic, a existat pe scena internaţională sub forma URSS şi mai există o 
sumă de variaţii ale acestui regim din Coreea de Nord şi Cuba (cu grade 
diferite de liberalizare) până la China care a asumat modelul unui regim - 
două sisteme. Nu ne punem problema ce s-ar fi întâmplat cu comunismul dacă 
ar fi rezistat URSS, nici care va fi soarta acestei ideologii. Prima întrebare este 

contrafactuală, la a doua va răspunde istoria. Ne interesează mai mult dacă 
ceea ce numim comunismul sovietic a fost într-adevăr un regim politic 
inovativ, a fost un regim totalitar cu totul nou sau doar urmașul statului 
anterior lui - Imperiul Țarist. Şi ce pare cel mai interesant este că a fost câte 
putin din toate. 

Daca în anii ‘80 URSS era considerată o Burkina Faso cu rachete nucleare, 
nu foarte diferită era si Rusia Taristá la începutul Primului Război Mondial. 
Era tot o superputere de carton!. Asta arată cá a existat o anumită 
continuitate între cele două imperii și că această continuitate era mai 
structurală decât şi-ar fi imaginat Mihail Gorbaciov la sfârșitul secolului XX. 
Rusia țaristă fusese o imensă tara înapoiată din punct de vedere social si 
economic, cu un sistem politic destul de rudimentar, întemeiat pe o birocratie 
pletorică şi militarizată, pe o armată uriașă ca mărime dar slab dotată 
tehnologic (cel putin după 1856) şi pe o populaţie ocupată aproape majoritar 
în agricultură. Dar o agricultură cu un specific social și cultural aparte, bazată 
pe obşte (deci fără o pondere prea mare a proprietăţii private) şi pe mari 
moşii funciare mai degrabă de tip feudal decât de tip capitalist. În plus, 
Imperiul Țarist era și unul multinațional şi multietnic, cu structuri culturale 
extrem de diferite - de la populaţia poloneză mult mai cultivată si 
cosmopolită decât chiar rușii conducători, până la populaţii tribale 
migratoare precum iacutii (dar si multe altele). Din punct de vedere religios, 
Imperiul Țarist era o mică lume având populaţii cu credinţele cele mai variate 
- creștini ortodocși, catolici si protestanți, mozaici, musulmani sunniti şi şiiţi, 
budhisti si animisti - trăind fără armonie sub un dictat militarizat. Populaţia 
rurală era în marea ei majoritate lipsită de educaţie, săracă şi profund 
îndoctrinată religios. Clivajul rural-urban era uriaş în detrimentul urbanului 
şi al industrializării. 

Şi, totuşi, acest moloh semi-feudal avea si tendinţe developmentaliste, 
precum şi apetitul de mare putere militară dat de uriaşa sa populaţie aflată 
permanent sub arme. Dar, spre deosebire de statele occidentale, în special 
Marea Britanie şi Franța, modelul developmentalist era unul statal si etatic, 
realizat în salturi. Dezvoltarea economică era dată în special de agricultură si 
de folosirea extensivă a rezervelor naturale absolut uriaşe. Dar această 
dezvoltare nu afecta decât în foarte mică măsură marea majoritate a 
populaţiei, deşi indubitabil realizări au existat - ca să amintim numai 
Transiberianul, cea mai lungă cale ferată din lume şi la această dată. Totuşi 
aceste realizări erau complet insuficiente pentru o modernizare rapidă a 

Imperiului Țarist. Insuficienta sa pregătire tehnologică s-a văzut în timpul 
războiului cu Japonia pentru Port Arthur. O națiune minusculă, comparativ cu 
Imperiul Țarist, aflată şi ea la începutul modernizării, a reușit să îl lase fără 
două flote importante şi să îl înfrângă şi pe uscat. Practic, acela a fost un 
moment în care Rusia a ieşit de pe scena puterilor militare şi tehnologice din 
Europa. Modelul său de dezvoltare bazat pe resurse materiale si umane era 
deja depășit de modelul bazat pe tehnologie industrială si pe flexibilitate de 
decizie. Încercările de reformare tehnologică s-au realizat într-un timp mult 
prea scurt - până la intrarea în Primul Război - și cu insuficientă legitimitate 
politică. 

Imperiul Țarist şi-a început modernizarea relativ târziu fata de celelalte 
puteri europene şi a remarcat că orice reformă tehnologică şi economică este 
urmată relativ repede de o creștere a cererii de reforme politice şi sociale, 
adică oricărei acumulări de dezvoltare tehnologică și economică îi era 
asociată și o acumulare ideologică de contestare, cu propensiuni în plan 
politic şi social. Astfel, de exemplu, victoriei împotriva lui Napoleon - şi a 
faptului cá ofiterimea ieșise din cadrul national și intrase în contact cu 
realități politico-sociale diferite în Europa occidentală - i-a urmat mișcarea 
decembristilor. Eliberării iobagilor de la 1861 i-a urmat mişcarea narodnică, 
iar războiului cu japonezii - revoluția din 1905. Această mișcare de corsi et 
ricorsi nu era nouă în politica rusească, ea fiind mai degrabă o constantă decât 
o excepţie. De aceea majoritatea decidentilor ruși au privit cu neîncredere 
modernizarea, având impresia că o modernizare prea rapidă ar conduce la 
probleme sociale de amploare. 

În interiorul acestui model de stat s-a născut leninismul ca doctrină 
politică şi apoi ca model de dezvoltare. În lucrarea sa din 1899 (Dezvoltarea 
capitalismului în Rusia. Procesul de formare al pieţei interne pentru o industrie 
de masă?), Vladimir Ilici Lenin era conștient că modelul de gândire marxist nu 
era compatibil cu modelul social din Rusia (Marx însuși exprima ceva 
asemănător în Critica Programului de la Gotha3). Acestă lucrare demonstrează 
clar cá Lenin era mai degrabă un developmentalist socialist avant la lettre 
decât un marxist. Teoriile puse în joc încă din prima sa lucrare publicată 
încearcă cu disperare să lege marxismul de un model de dezvoltare pentru 
Rusia. Dar, spre deosebire de Plehanov care dorea o dezvoltare capitalist 
industrială ca intermezzo spre socialism, Lenin este convins că revoluţia 
proletară (fără proletari) se poate face concomitent cu revoluţia dezvoltării. 


2 V. I. Lenin, Dezvoltarea capitalismului în Rusia. Procesul de formare al pieţei interne 
pentru o industrie de masă, http://marxists.org/archive/lenin/works/cw/volume03.htm. 

e/1875/gotha/index.htm. 

Practic Lenin era convins, spre deosebire de autoritățile decidente de atunci, 
că dezvoltarea economică se poate realiza în paralel cu dezvoltarea societății. 
Aici era în deplin acord cu Rosa Luxemburg și cu a ei teorie asupra 
spontaneitátii revoluționare și în dezacord cu social-democratii moderati 
precum Bernstein (pe care va încerca să îl desființeze în Ce-i de făcut din 
1902) sau, mai târziu, Karl Kautsky, autorul lucrării Revoluţie și Reformă. 

În contrapartidă, marxismul era orientat nu spre un model de 
modernizare industrială a unui stat, ci spre un model de dezvoltare a întregii 
societăți umane pe principiile egalității complete care ar fi condus la libertate. 
În ultimă instanță Marx este un umanist radical care credea în „omul bun, egal 
şi liber de la natură” rousseausist, care se alienează de această condiţie 
tocmai datorită unui model de dezvoltare ce se autodevoră datorită 
competiției capitaliste. Marx nu acordă prea mari şanse de supraviețuire 
statului într-o societate de oameni egali și liberi, care ar dispare oarecum de 
la sine. Trecerea de la conștiința de sine a proletariatului la conștiința pentru 
sine s-ar face natural înainte de orice revoluţie prin conștientizarea situației 
de fapt a exploatării. Asta presupune un efort de educaţie și de participare 
colectivă extrem de important care face ca existența unui partid să fie mai 
mult sau mai puţin inutilă în procesul revoluționar. Așa cum arată Alain 
Besancon‘, dacă în creștinism parousia se realizează doar după ce toti 
oamenii au avut acces la Cuvântul Domnului, la fel revoluția proletară se 
poate realiza doar în condiţiile în care toti au atins, sau au cunoscut, condiţia 
de proletar. În aceeaşi măsură, revoluţia marxistă ar urma să se desfăşoare - 
pașnic sau violent, în funcție de perioada scriiturii marxiste - doar după ce 
masa proletară ar atinge un nivel critic într-o societate complet clivată între 
exploataţi şi exploatatori (alături de aceştia şi de structura de represiune a 
statului). Revoluţia propusă de Marx nu este neapărat una politică, ci mai 
degrabă una a întregii societăți ce se transformă prin procesul dialectic spre o 
sinteză neapărat bună. Dacă filosofia marxistă era una pozitivistă şi umanistă, 
cea leninistă era una încrâncenată împotriva capitalismului imperialist. Dacă 
Marx considera că revoluția capitalistă a fost una raţională si necesară, iar 
capitalistul ca ființă era doar o creaţie a propriei clase, fără a fi neapărat rău 
de la natură, fiind blocat în propria filosofie capitalistă, incapabil să se retragă 
din jocurile schimbului, pentru Lenin, capitaliştii - deși puţini la număr în 
Rusia - erau Răul absolut, expresie a corupţiei si a autocratismului. Este 
interesant că multe din imaginile capitalistului leninist le vom găsi mai târziu 
în fascism și în nazism. Antipatia lui Lenin fata de capitalism si capital este tot 


4 Alain Besancon, Originile intelectuale ale leninismului, Editura Humanitas, Bucuresti, 
1994, p. 48. 


92 |Andrei Táranu 


atât de visceralá pe cât este de teoretică. Spre deosebire de Marx, Lenin a fost 
permanent sprijinit de capitalisti si s-a comportat ca un mic burghez rentier. 
Din radicalismul sáu teoretic putem înţelege cá el luptă cu capitaliștii ca 
expresie a capitalului imperialist, nu pentru a salva ceva sau pe cineva:. 
Scopul sáu era revoluția împotriva a ceva - capitalismul imperialist - si nu 
pentru ceva. De aici, probabil, si modelul sáu de revolutie developmentalistá 
perfect adaptată pentru lumea a III-a colonială si imposibilă, rational, pentru 
lumea occidentală civilizată. 

Cine citește Statul și Revoluţia vede în spatele frazelor marţiale şi 
sforăitoare despre violență spaima celor care puseseră mâna pe putere si nu 
prea știau ce să facă cu ea. Expresia anterioară - doi paşi înainte, unul înapoi - 
se potrivea perfect situației date. Nici Lenin si nimeni dintre cei care îl 
secondau nu ştiau exact cum să gestioneze puterea. Marele noroc a fost 
declanșarea războiului civil, care a dat un scop noului stat sovietic, legitimând 
dictatura şi planificarea economică. Prin aceasta, scopul leninismului a 
devenit salvarea - și apoi dezvoltarea - statului sovietic şi nu a societăţii. 
Violenţa împotriva tuturor categoriilor sociale, imoralitatea proferată 
împotriva tuturor tovarășilor de drum, de la țărani şi soldaţi până la marinarii 
de pe Kronstadt, au dovedit ca de fapt noul stat sovietic era doar urmașul 
politic al ţarismului și nu un stat nou, democratic sau socialist. Pur si simplu 
ideologia, intepenitá în dogmatismul absolutist ortodox al ţarismului, a fost 
înlocuită de ideologia mult mai avansată și mai atrăgătoare a socialismului de 
stat. 

În opinia lui R. Pipes6 - pe care o şi susţin - revoluţia nu a fost decât 
modalitatea de a determina societatea să reia proiectul developmentalist 
anterior cu o nouă forță şi cu o nouă ideologie, dar nu să treacă la un nou 
model de dezvoltare. În realitate noul stat sovietic, încă de pe vremea lui 
Lenin, s-a cantonat în a copia modele de dezvoltare europene de succes în 
industrializare (în special Germania), fără să înţeleagă că modelul respectiv 
era deja depăşit. Expresia lui Lenin că socialismul este electrificare + puterea 
sovietelor denotă că modelul asumat era clar unul developmentalist și nu unul 
ideologic foarte clar. De altfel, asumarea NEP-ului (noua politică economică) a 
fost un pas înapoi clar fata de principiile asumate în Statul și Revoluţia. 
Planificarea economică este dimensionată doar spre marea industrie şi spre 
cea prelucrătoare, în amenajări funciare etc., în timp ce agricultura și mica 
industrie meşteşugărească revin la o formă quasi-autonomă. 


5 V. I. Lenin, Imperialismul stadiul cel mai înalt al capitalismului, 
http://marxists.org/romana/lenin/1916/imper/c05.htm. 
6 Richard Pipes, Scurtá istorie a Revolutiei Ruse, Editura Humanitas, Bucuresti, 1998, passim. 

Nu trebuie uitat nici faptul că acest model de dezvoltare a fost şi unul 
eminamente criminal. Nu vorbim doar de perioada comunismului de război 
când atrocități s-au petrecut şi de o parte şi de alta, şi la roşii și la albi. 
Teroarea a continuat şi după războiul civil, chiar dacă într-o formă atenuată. 
Gulagul a fost înființat după războiul civil si destinat opozanților politici încă 
din perioada în care Lenin se afla la Kremlin (cf. Soljenitin?). Acesta nu era o 
structură de reeducare ci o formă de exterminare fizică prin sclavaj a 
opoziţiei şi a bisericii. Astfel, de la bun început, într-o formă mascată, 
socialismul şi-a concentrat o parte din forța de muncă în sclavagismul cel mai 
pur, prin sclavagism de stat. Dictatura proletariatului, vagă la Marx, a devenit 
o realitate încă de la începutul epocii leniniste în forma dictaturii partidului 
stat. 

În Statul și Revoluţia Lenin recunoaşte că socialismul va promova în 
continuare violența ca formă de dominare statală. Dar violența nu mai este, 
considera el, o formă de oprimare a câtorva capitaliști asupra întregului 
popor ci violență programaticá a poporului asupra lui însuşi în scopul 
instituirii spiritului comunismului şi egalitatii8. Cel care are legitimitatea de a 
folosi violența în numele poporului este, bineînţeles, partidul, având în vedere 
faptul că el ştie cel mai bine care este scopul socialismului şi ce este necesar 
pentru instituirea deplină a acestuia. În 1920, într-un discurs rostit în fata 
„Politbiuro” (comitetul executiv al partidului), Lenin rezuma concret situația 
pe care o determinase statul construit de el: clasa muncitoare=partidul 
comunist rus (bolsevic)-puterea sovietică”. Ca termen mediu al acestei 
egalitáti, partidul primeşte cele mai multe puteri și devine legitim prin 
ideologie și violenţă. Structura politică a rămas neschimbată și după moartea 
lui Lenin și venirea lui Stalin. Dictatura s-a întărit, iar ideologia s-a osificat sub 
auspiciile diamat-ului (materialismul dialectic şi ştiinţific sau marxism 
leninism). Acesta a fost începutul „Burkinei Faso” cu rachete. 

În mod real, stalinismul nu a fost altceva decât o formă extremă de 
developmentalism totalitar si o permanentă luptă pentru dominație globală 
într-o manieră anacronică. Suferind de sindromul cetăţii asediate, socialismul 
sovietic a mizat pe exportul de revoluţie pentru a-și găsi debusee politice într- 
un sistem pe care nu l-a putut controla niciodată. Ceea ce a reuşit magistral 
socialismul a fost să ambaleze la nesfârşit umanismul marxismului și visul de 
egalitate al societăţii, pentru export. În interiorul blocului sovietic principiile 
sociale ale marxismului nu au fost niciodată puse în aplicare şi probabil 


7 Alexandr Soljenitin, Arhipelagul Gulag, vol. I, Editura Univers, 2009, passim. 

8 V. I. Lenin, Statul şi Revoluţia, http://marxists.org/romana/lenin/1917 /statrev/index.htm. 

? Joshua Muravchik, Raiul pe pământ. Mărirea şi decăderea socialismului, Editura Brumar, 
2004, passim. 

nicáieri nu ar fi putut ori nu ar putea fi amenajate exact aga cum le-a 
propováduit Marx. Aceste principii au generat însă o atracție extraordinară 
pentru lumea occidentală, net mai educată si mai înclinată spre reflecţie 
socială și înțelegerea umanismului. Succesul fulminant al lui Willi 
Münzenberg se datorează uriasei încărcături morale si pozitiviste a 
marxismului si mult mai putin stalinismului ca atare!0. Probabil cá din 
perioada respectivă se puneau bazele intelectuale ale teoriei convergentei, 
enunțată în anii '50 de Galbraith, care dădea seamă de faptul că exista o 
așteptare de umanitate si moralitate în capitalismul concurential. 

Teoria convergentei promovată de ]. K. Galbraith asuma faptul că modelul 
comunist este unul developmentalist şi, mai mult, capabil să facă salturi 
uriaşe pentru a ajunge din urmă Occidentul dezvoltat industrialit. Galbraith 
spune, de fapt, un adevăr pe care comunismul nu l-ar fi vrut spus niciodată, 
căci el era (şi este) cel mai mare blestem ideologic: comunismul şi 
capitalismul sunt fraţi întru dezvoltare industrială. Un fel de Cain şi Abel, 
fârtatul și nefârtatul din mitologie. Comunismul s-a născut din capitalism şi în 
formula sa socialist-sovietică s-a transformat în capitalism de stat (şi multe 
state occidentale practicaserá acest gen de capitalism pe scară largă - Franța 
lui Napoleon al III-lea, Germania lui Bismark, Anglia lui Disraeli). Planificarea 
nu era complet străină capitalismului, în special celui de război. Așadar, 
comunismul s-a redus la un model economic destinat dezvoltării rapide a 
statului, chiar dacă împotriva cetăţenilor săi. Doar că modelul de capitalism 
din Rusia Taristá era extrem de rudimentar si primitiv, apărând mai degrabă 
social după 1861 (momentul eliberării iobagilor). 

Practic, capitalismul în Rusia nu a fost decât o tranziție vagă de la 
feudalism la comunism, care nu a lăsat decât puţine urme atât la nivel de 
conștiință, cât şi la nivel material. Din acest motiv nu credem că se poate vorbi 
de convergență reală în plan economic între cele două sisteme, căci 
socialismul isi trăia permanent complexul de a fi în urma capitalismului din 


10 Stephen Koch, Sfârşitul inocentei, intelectualii din Occident şi tentatia stalinistă: 30 de 
ani de rázboi secret, Editura Albatros, Bucuresti, 1997, passim. 

11 ,[nsusitá si elaborată de numeroşi adepti, această interpretare sună după cum urmează. 
Privită din perspectiva lungii durate, problema tensiunii dintre comunism și capitalism este 
doar una de conjunctură istorică. Peste 200 de ani, Războiul Rece va fi doar un minor episod, 
un incident în marșul istoriei universale. Ambele forme de organizare nu sunt decât o reacție la 
procesul de modernizare în care națiunile lumii au fost antrenate începând din secolul XIX. 
Necesitátile legate de creşterea economică, industrializare, urbanizare etc. sunt aceleași. 
Strategiile şi metodele sunt diferite. La început, naţiunile lumii au luat-o pe o anumită cale, 
anume capitalismul. Dar există si alte căi, descoperite mai târziu. Comunismul este una. Ambele 
presupun însă costuri. Comunismul, la fel ca si capitalismul, are parti bune si parti rele. Pe 
scurt, problemele modernizării duc la reacţii şi soluţii nu neapărat identice, dar, în principiu, la 
fel de legitime” (Apud Dragoş Paul Aligică, 22, nr. din 19.05.2006). 

punctul de vedere al dezvoltării tehnologice şi economice. Acest complex a 
încercat să fie depăşit prin propagandă in exterior si forță în interior si 
acestea au fost motoarele socialismului pe întreaga durată a URSS. Atunci 
când propaganda nu a mai putut să atragă pe nimeni - în special după 
invadarea Afganistanului - iar teroarea s-a epuizat, în interior sistemul a 
colapsat. Interesant este, totuși, că modelul developmentalist sovietic a reuşit 
totuși să fie exportat cu succes. Dacă în perioada interbelică se putea vorbi 
încă de un export de revoluţie - cazul Spaniei, de exemplu - după cel de al 
doilea război modelul developmentalist a fost exportat în majoritatea ţărilor 
lumii a treia, cel puţin o perioadă. Trebuie precizat că, dacă în cazul statelor 
din Europa Centrală şi de Est exportul a fost unul bazat pe represiune, în alte 
state - India sau Egipt - au făcut apel la experiența sovietică mai degrabă pe 
criterii naționalist developmentaliste decât comunizante. Ceea ce denotă că 
modelul developmentalismului etatic adoptat de URSS putea fi desprins de 
modelul propagandistic comunizant rămânând doar la stadiul de model de 
dezvoltare economică şi tehnologică. 

Din acest motiv, probabil, după colapsul URSS a rămas senzaţia că, de 
fapt, modelul etic al marxismului nu s-a împlinit nicăieri si cu atât mai mult in 
socialismul sovietic. Căci, aproape de la început, regimul comunist sovietic a 
fost mai degrabă un model developmentalist mai mult decât un model etic. 
Statul construit de Lenin nu putea fi condus de o bucătăreasă - așa cum 
declara el cu emfazá - ci de o birocratie rapace fata de societate si cetăţeni şi 
extrem de darnicá fatá de stat si partid. Aceastá rupturá intre stat si proprii 
cetățeni a condus la sfârşitul comunismului si a URSS. 

Întrebarea care se pune astăzi, la douăzeci de ani de la dispariţia Uniunii 
Sovietice, este dacă modelul developmentalist s-a schimbat radical? lar 
răspunsul nu poate fi neapărat unul clar. Modernizarea statului chiar şi 
împotriva cetăţenilor lui mai bântuie încă multe perspective politice, chiar 
dacă acestea se consideră democratice. Revenirea diverselor tipuri de 
autoritarism democratic de tip Orbân Viktor în chiar inima Europei (dar au 
mai fost şi modele de tip Kaczinscky în Polonia) denotă că această formulă de 
dezvoltare nu este complet dispărută din teoriile statului. Și datorită compa- 
ratiei cu ele continuă să subziste si rudimentul de marxism, ca reacție la 
dorinţa statului capitalist autoritar de a se lepăda de umanism. 


^ 

Eastern Europe. But its degree of implementation depended on two 

Western analysts of the "great change" considered that "transition 
and consolidation of the democratic process in Eastern Europe are 
primarily problems associated with internal politics and 
economics”, in which external factors also played key roles. In any 
case, the causes of the Eastern European movements and the 
collapse of the socialist totalitarian regimes cannot be reduced to 
any single factor. There where various conditions and sets of 
circumstances that caused the change to be quick and inevitable. 


datá cu inceputul anului 1990, in ansamblu, pentru zona est- 
central-europeană, „marea tranziție” - dacă este să folosim una 
dintre expresiile ce au făcut adevărată carieră de atunci, 
apartinandu-i analistului francez J. Lesourne! - s-a dovedit vizibilă, 
operând, în același timp, departajări sau unificând modele. S-a ajuns chiar, 


* Teodora Stănescu Stanciu, absolventă a Facultății de Istorie, Univ. Bucureşti, masterat în 
România în relaţiile internationale (Univ. Bucuresti), doctor în Istorie (2007, Universitatea 

după cum sublinia sociologul român I. N. Sava, la o adevărată ,tentatie", am 
spune noi, a analizei tranziţiei est-central europene. „O bogată literatură 
internaţională abordează chestiunea tranziției. Se constată o aglomerare a 
interesului, după 1989, asupra tranziției ţărilor central şi est-europene. 
Desi acest interes s-a diminuat după 1997, Estul continuă să se mențină ca 
o zonă de atenţie”?. 

Această perioadă a fost denumită, în mod standard, ca tranziţia de la 
societatea comunistă spre noua democraţie, tocmai pentru a o departaja de 
tranziţiile” deja cunoscute în istoria secolului XX. Cu toate acestea, după 
cum sublinia același I. N. Sava, „o teorie unitară a tranziției nu există ca 
atare...Dacă se are in vedere tranziția est-europeană, atunci putem vorbi de 
tranziția de la comunism la capitalism, caz în care tranziţia se defineşte ca 
răspuns la criza generalizată a sistemului comunist. Dacă se are în vedere 
tranziţia ca proces specific lumii non-occidentale, atunci putem vorbi de 
tranziţie în general, caz în care tranziţia se defineşte ca reacţie la procesul 
de subdezvoltare, periferializare etc., specifică celei ce până foarte recent 
era denumită lumea a treia."3 În fond, procesul tranziției, indiferent de 
epoci, este unul extrem de complicat, după cum istoria a mai demonstrat-o 
şi în alte momente. Durata sa a variat în funcție de metodele de aplicare, 
dar, mai ales, de statul vizat sau de tradiţia sa organizatorică. Unul dintre 
capitolele unei foarte interesante analize propuse de Kenneth Jowitt+ 
atrăgea chiar atenţia asupra faptului că fenomenul tranziţiei, în spaţiul 
Americii Latine, a durat nu mai putin de 150 de ani! 


* Teodora Stănescu Stanciu, absolventă a Facultăţii de Istorie, Univ. București, masterat în 
România în relaţiile internationale (Univ. Bucuresti), doctor în Istorie (2007, Universitatea 
Bucuresti). 

1 „Nu mai există Europa de Est. Revolutiile din 1989 au redat libertate istoriei nationale a 
fostelor democraţii populare. Cu siguranţă, vântului de est i-a succedat vântul vestului, în 
același timp, socialismul planificator, încrederea în democraţie și economia de piaţă. lar 
fiecare tard şi-a ales singură drumul spre Marea Tranzitie. Decizând asupra ordinei, a vitezei 
și a profunzimii reformelor”. ]. Lesourne De la Atlantic la Urali, Bucureşti, 1990, p. 177. 

2 [. N. Sava, Zece ani de tranziţie in Europa de Est, Editura Fundaţiei Culturale Române, 
Bucureşti, 2000, p. 35. De asemenea, lucrarea contine si o bogată bibliografie a problemei 
tranziţiei, îndeosebi centrată pe problematicele legate de tranziția economică sau socială. 

? Din perspectivă internaţională, se consideră că au existat, în secolul XX, patru mari etape 
sau stadii ale procesului de tranziţie: anii '50-'60, când a fost implicată în transformare 
Europa de Vest (Germania) şi Orientul Îndepărtat (Japonia); anii '60-70, când procesul 
schimbării a fost sesizabil în America Latină; anii '80, pentru Europa de Sud, respectiv anii 
'90, pentru Europa Centrală si de Est. 

3 [bidem, p. 36. 

^ K. Jowitt, apud Ileana Petras-Voicu, "Theoretical Aspects of Post-communist 
Modernization", http:/ /www.polito.ubbcluj.ro/EAST/East7 /petras.htm 

În general, după formula lansată la începutul deceniului 9 de Samuel 
Huntingtons5, se poate vorbi de definirea proceselor tranziţiei ca despre 
acele grupuri de treceri/transformări de la regimuri nondemocratice la 
regimuri democratice, fenomen ce se petrece într-o perioadă de timp 
(determinată sau nedeterminată) şi presupune schimbări radicale, total 
opuse perioadelor anterioare. Trebuie subliniat în această etapă a 
discursului că există si foarte multe voci care consideră că definirea 
tranziției ca un proces de trecere de la un sistem politic la altul nu reflectă 
întrutotul realitatea. Ralf Dahrendorf a tras un semnal de alarmă: "Calea 
transformărilor spre regimurile bazate pe libertate nu presupune trece- 
rea directă de la un regim la altul, ci este cea care conduce spre posibile 
scenarii de viitor, toate aflate în competiţie. lar aceasta este cea care 
crează istoria”s. În plus, Vl. Tismăneanu a mers mai departe: “astăzi, în 
aceste state ale Europei foste comuniste, nu asistăm la o instalare 
integrală a sistemelor democratice - proces, de altfel, imposibil de realizat 
din punct de vedere sociologic - ci, la o reconstrucţie graduală a spaţiului 
politic”7. Înțelegerea, însă, a ideii de tranziţie, pentru tráitorul din Europa 
central-estică în perioada anilor 1990-1991, a reprezentat un proces 
destul de dificil, de-a dreptul încâlcit, cu toate că numeroasele definiţii 
oferite societății au insistat asupra fenomenului transformării generale de 
la comunism la democraţie şi mai putin asupra delimitărilor temporale 
sau ale scopurilor precise la care trebuia să conducă finalul tranzitiilor. 
Definiţia oferită de un specialist în dreptul european, Flore Pop, a insistat 
tocmai pe caracterul proiectiv al conceptului, neomitand nici multiplele 
fațete ale tranziţiei. "Tranzitia desemnează o evoluție complexă, de lungă 
durată, care începe printr-o ruptură evidentă de trecut, de moștenirea sa, 
şi se definește printr-o strategie de a gândi asupra viitorului”?. Literatura 
de specialitate a impus cel putin două tipuri de abordări în ceea ce 
priveşte fenomenul de tranziţie sau transformare din ţările Europei 
Centrale si de Est: una prescriptiv normativă, iar cealaltă analitică. Prima 
decurge din ipoteza conform căreia tranziția trebuie să conducă la un 


5 S. Huntington, The Third Wave, University of Oklahoma Press, Norman, 1991, p. 15. 
6 R. Dahrendorf, apud Ileana Petras-Voicu, Theoretical Aspects of Post-communist 
Modernization, http://www.polito.ubbcluj.ro/EAST /East7 /petras.htm 
7 VI. Tismăneanu, apud. Ileana Petras-Voicu, "Theoretical Aspects of Post-communist 
Modernization”, http:/ /www.polito.ubbcluj.ro/EAST/East7 /petras.htm 
8 Flore Pop, Les multiples transitions des etats est-europeenes et l'adhesion politique de la 
Roumanie au principe de l'economie de marche, in East Political Science Review, nr. 4, 
toamna 1999. Idem, Le debat est-europeene sur le concept de transition, in Ibidem, nr. 5, 
primávara 2000. 

respectivului rezultat (acest tip de abordare a aparținut modelului 
teoretic propus de Manaev?, model ce sublinia faptul că procesul 
fundamental de tranziție de la totalitarism la un sistem socio-politic 
democratic presupune trecerea de la unitate la diversitate, diversitatea 
fiind concepută ca cel mai important principiu ce stă la baza organizării 
societăţii). În contrapartidă, abordarea analitică şi-a propus analiza 
procesului tranziţiei fără noţiuni preconcepute față de rezultatul final. 

Inima conceptului de tranziţie - după un cum a încercat să sublinieze 
un alt studiu purtând semnătura lui W. A. Selcher (Dilemmas and Future 
Prospects!) - ar sta in jurul sintagmei de „transformare de regim”, ea 
reprezentând, astfel, acea variantă, cu o conotație mai tehnică, mai 
apropiată de substanța efectivă a schimbării. Transformarea implică 
participanţi activi, adică transformatori, dar, totodată, si intenţia de a 
schimba sistemul, strategiile politice, mobilizarea resurselor şi a deciziilor 
strategice individuale sau colective. 

În literatura de specialitate s-au diferențiat mai multe tipuri de 
tranziţie, în funcţie de rolul jucat fie de opoziţie, fie de factorul de putere în 
timpul efectiv al procesului transformării. 

Unii dintre analişti au considerati! că, in cele mai multe dintre cazuri, 
se poate ajunge la procesul de tranziţie printr-o succesiune pașnică de 
evenimente. De pildă, unul dintre autori sugera că succesul tranziției (pe o 
durată istorică scurtă însă) este determinat de modul în care sunt preluate 
şi chiar și funcționează valorile democratice. Astfel, în general, se consideră 
că cel mai ,inalt" grad de „reuşită” se întâlneşte în cazurile în care 
„tranziția” este implementată prin impunere sau prin pact cu societatea 
civilă, în comparaţie cu „rezultatele mai slabe”, determinate de o tranziție 
impusă prin reformă sau revoluție. 

Se impune, la acest nivel, şi o altă departajare terminologică a concep- 
tului de tranziţie, de astă dată în funcție de modalităţile de implementare. 
Schmitter si Karl au conceput chiar si o structură de interpretare: 

1. impunere (de natură coercitivă, în care rolul dominant se consideră 
a fi intrepretat de către elite) - un posibil caz încadrabil aici ar fi, în opinia 
lor, Bulgaria; 


? O. Manaev, Rethinking the Social Role of the Media in a Society in Transition, în Canadian 
Journal of Communication, Vol. 20 (1995), pp. 45-65. 

10 W, A. Selcher, Dilemmas and Future Prospects, ed. W.A. S., Westview, Boulder, 1986. 

11 Robert A. Dahl, After the Revolution: Autority in a Good Society, Yale University Press, 
New Haven, 1990. 

2. pact (de natură negociativă, în continuare elitele joacă rolul 
dominant) - exemplu posibil: Ungaria; 

3. reformă (de natură negociativă, ascendenta rolului politic revenind, 
de astă dată, masei) - posibil exemplu: RDG; 

4. revoluţie (de natură coercitivă, cu masa jucând rolul dominant) - 
exemplu: România; 

5. Se mai poate vorbi și de o tranziție ambivalentă - care ar combina, 
simultan, elementul de continuitate a elitelor și mobilitatea masei, pe un 
fundal posibil de compromis politic. 

Pentru a condensa informaţiile ofertate de anterior prezentatele 
definiții, putem spune că intervalul dintre un regim politic autoritar şi unul 
democratic apare ca o perioadă de tranziție. 

Începutul este considerat a fi marcat de câteva caracteristici, precum: 
disoluția regimului autoritar, care, adesea, poate fi identificat cu primele 
semne ale mobilizării politice a masei, în timp ce sfârşitul perioadei de 
tranziție poate aduce stabilitatea unei noi forme de guvernământ, prin 
intermediul alegerilor democratice!?. Devine clar astfel cá, în mod cert, 
putem vorbi de un debut și un final al perioadei de tranziţie, singura 
perioadă care se scurge între cele două momente fiind cea mai greu 
încadrabilă în timpi exacti, ea reprezentând, în fond, adevărata operatoare 
de demarcaţie a diverselor modele si cái de implementare ale democraţiei. 

Dar chiar dacă există variabile naţionale, individuale, în funcție de 
viteză, de actori sau metodele implicate în procesul tranziţiei, studiul 
analistei H. A. Welsh pune în evidenţă și existența unor trăsături comune. 

În primul rând, perioada de tranziţie este caracterizată prin necesitatea 
de a impune în prim plan câteva elemente cruciale, precum schimbările 
instituționale ce vizează viitoarea distribuţie a puterii. 

Chiar dacă perioada de tranziție presupune schimbări accelerate, 
adesea, după lungi perioade cu schimbări majore de ordin social, politic și 
economic, apar și timpi de încetinire sau chiar de stopare efectivă. 

Trecerea prin procesul de tranziție nu se poate caracteriza deloc ca fiind 
una liniară. Cu alte cuvinte, folosind exprimarea lui J. Gray!3 - “colapsul 
regimului autoritar poate conduce la o varietate de finaluri”. 


12 G. O'Donnell, P. C. Schmitter (eds.), Transitions from Authoritarian Rule: Tentative 
Conclusions about Uncertain Democracies, The Johnes Hopkins University Press, 
Baltimore, 1986, p.6. 

13 J. Gray, From Post-Communism to Civil Society: The Reemergence of History and the Decline 
of the Western Model, in Social Philosophy and Policy, 10 (1993), vara, pp. 25-56. 

Ca o a treia caracteristică, Helga A. Welsh arată cá, în timpul perioadei 


de tranziţie, fostele structuri autoritare sunt alterate de rapida ascensiune 
politică a unor noi actori (lideri extrem de carismatici, am adăuga noi, 
personalități strâns legate de revendicările masei - figura lui Lech Walesa 
în Polonia, a lui Vaclav Havel în spaţiul cehoslovac) și de o excesivă nevoie 
de comunicare. 

Pe acest fundal, a apărut, pe de o parte, un consens efectiv cu privire la 
scopurile majore, iar pe de altă parte, o lipsă de înţelegere cu privire la 
metodele si procedeele care sunt necesare a fi aplicate pentru a se ajunge la 
finalizarea procesului de tranziţie. 

Tranzitia este, în al patrulea rând, centrată efectiv pe segmentul 
elitelor, independent de modalitatea în care s-a produs - de sus în jos sau 
invers - schimbarea regimurilor. Mobilizarea maselor deține un rol 
important, aproape esenţial în secvența debutului de proces, dar acesta 
rămâne doar un rol fulgurant, căci urmează demobilizarea si retragerea 
masei către sfera exclusiv privată. 

lar, ca o a cincea caracteristică, dacă procesul tranziţiei se defineşte în 
prima fază printr-o eliminare a vechiului regim autoritar prin, uneori, 
mobilizarea populară, în faza secundă a procesului de redemocratizare este 
nevoie de un acord între ambele parti - acesta devenind astfel întreaga 
“cheie” a decriptárii procesului!+. 

Din cele cinci caracteristici generale definitorii ale tranziţiei în opinia 
analistei Helga A. Welsh se pot extrage şi elementele schimbării sau noul 
sistem politic definit prin: partide politice si reuşitele lor electorale; noi 
structuri instituționale - Constituţii şi puteri în stat: președinție și foruri 
conducătoare de caracter larg -, dar si legislative; elitele şi implicarea 
societăţii civile. 

Tranzitiile de la regimuri autoritare, totalitare, la sisteme democratice 
se consideră că au avut loc şi în funcţie de alte două posibile modele 
diferite, departajate în funcţie de legătura noului regim cu vechile structuri: 
a) un regim de tip nou care ia măsuri severe împotriva celor care sunt 
considerati vinovaţi de crimele perioadelor anterioare; b) noul regim 
decide amnistierea faptelor trecutului, principalul sentiment fiind 
reconcilierea nationala. 


14A se vedea în acest sens și opinia lui P. Sztompks, The Intangible and the Unponderable of 
the Transition to Democracy, în Studies of Comparative Communism, 24, septembrie 
1991, pp. 306-307. 

15 Pentru mai multe detalii ale acestei noi tipologii, a se vedea D. Pavel, Iulia Huiu, Nu putem 
reuşi decât împreună. O istorie analitică a Convenţiei Democratice (1989-2000), 
Editura Polirom, lași, 2003, p. 92. 

În funcţie de natura schimbărilor care au loc şi după amploarea 
acestora, tranziţia este un fenomen de tara, în măsura în care sunt obser- 
vate o serie de caracteristici nationale, diferite de la o tara la alta, un feno- 
men regional, atunci când sunt observate regularitáti specifice unui grup de 
tari învecinate geografic si, în același timp, tranziția este un fenomen global, 
dacă schimbările de la nivel naţional şi regional afectează sistemul mondial. 

„Din acest motiv, tranziţia [de la comunism la democraţie - n.n.] este un 
proces national, condiţionat de un factor extern (global) si care este 
dependent de un context regional. De exemplu, tranzitia in oricare dintre 
tárile Europei Centrale este un fenomen national, generat de un fapt de na- 
tură globală (sfârșitul comunismului) si care este dependent de un 
fenomen de regionalizare (regrupare) a tárilor din aceastá arie in functie de 
noi interese si obiective politice (Mitteleuropa, Uniunea Europeaná, NATO, 
CSI)” (I. N. Sava)16. 

Poate cea mai interesantă perspectivă asupra tranziției devine cea 
centrată pe conţinutul efectiv al procesului de trecere de la comunism la 
democraţie sau aşa-numitele strategii. Și din acest punct de vedere, strate- 
giile, sub forma politicilor publice, sunt cele care trebuie să definească 
ritmul, viteza şi scopurile tranziției. După cum sublinia analistul american 
Joan M. Nelson, “pe termen scurt și mediu, procesele de liberalizare econo- 
mica şi politică se completează si se contrazic unul pe celălalt”17, ideea fiind 
întărită şi de opinia lui V. Bunce, conform căreia există o strânsă legătură 
între factorul politic şi cel economic în dinamica tranziției, democratizarea 
şi marchetizarea reprezentând fatetele unui singur proces18. 


Transformarea structurilor politice 


Saltul democratic de la societatea totalitară cu partid unic, la un nou 
sistem, bazat pe un esichier politic surprinzător de divers’ a condus la 
impunerea uneia dintre cele mai mari schimbări din istoria statelor post- 
comuniste din Europa Central-Răsăriteană. După cum a arătat analistul 


16 |. N. Sava, Zece ani de tranziţie în Europa de Est, p. 39. 

17 Joan M. Nelson, The Politics of Transformation: Is Third World Experience Relevant 
in Eastern Europe?, Overseas Development Council, Mimeo, 1992. 

18 Valerie Bunce, Sequencing of Political and Economic Reforms, în ]. P. Hardt, R.F. Kaufman, 
East-Central European Economies in Transition, Raport pentru Comitetul Economic Mixt 
al Congresului SUA, New York, 1995, p. 51. 

* Trebuie luate în calcul și numeroasele teorii cu privire la apariția unui număr extrem de 
mare, chiar la aşa-numita disipare a esichierului politic, în cazurile de schimbare de regim, 
cu precădere, prin intermediul unei revoluții. 

american Kenneth Jowith??, leninismul și-a lăsat amprenta pe ideologia 


colectivului, generând tipuri de comportament care au continuat să afecteze 
sfera publică. Acest “reziduu” al vechiului sistem a reprezentat obstacolul 
principal de care s-au lovit toate statele care s-au confruntat, în perioada 
1989-1990, cu procesele de liberalizare şi democratizare. 

O multitudine de factori au contribuit la impunerea unui anumit tip de 
sistem electoral în spaţiul Europei Central - Răsăritene. Antonio Nadais20 
consideră că unul dintre cele mai importante este legat de dorința 
societăților respective de a asigura legitimitatea tranziției spre democrație, 
asigurând, în același timp, un mecanism capabil să rezolve problemele de 
ordin economic, social sau politic, probleme cu care se confruntau statele în 
urma tocmai a dificilelor moșteniri ale regimului comunist anterior. 

Pe fundalul existenţei unor impresionant de multe, uneori, partide 
politice, cele mai multe state din spaţiul est-central european au optat 
pentru introducerea unui prag electoral, de 5% sau 4%. 

În opinia aceluiași Nadais, se poate trasa chiar şi un model electoral, 
structurat la nivelul a trei paliere: 

a) Cehosloavacia, România şi Republica Democrată Germană - sistem 
electoral proporțional; 

b) Polonia - sistem electoral al majorităţii, cu două runde de 
prezentare la vot; 

c) Ungaria si Bulgaria - sistem electoral mixt?!. Introducerea lui a 
reprezentat unul dintre cele mai dezbătute aspecte ale literaturii tranziției 
spre democraţie în Europa Central- Rásáriteaná22, Încercând să conclu- 


19 K. Jowitt, The Leninist Legacy, în Ivo Banac (ed.), Eastern Europe in the 1990's, Ithaca, 
New York, Cornell University Press, 1991. 

20 Antonio Nadais, Choice of Electoral Systems, în Larry Garber, Eric Bjornlung (eds.), The 
New Democratic Frontier. A Country by Country Report on Elections in Central and 
Eastern Europe, National Democratic Institute for International Affairs, 1992, pp. 190-204. 
21 Astfel, în Bulgaria, jumătate dintre cei 400 de membri ai Parlamentului au fost aleși pe 
baza unui sistem electoral majoritar cu două runde de prezentare, în timp ce restul de 200 
de membri au fost selectați după regula proportionalitátii, aşa-numita metodă d'Hondt. În 
cazul ungar, sistemul a fost mult mai complex. Astfel, dintre cei 386 de deputaţi, în primul 
moment electoral, 176 au fost aleşi pe baza unui sistem majoritar cu două tururi, 152 - în 20 
de circumscripţii electorale, pe baza unui sistem proportional, iar restul de 58 - aleşi la nivel 
național, după un sistem proporțional. 

22 Pentru mai multe amănunte legate de sistemele electorale ale fiecărei țări în parte, dar, 
mai ales pentru creionarea unui cadru teoretic adecvat, recomandăm următoarele studii si 
lucrări: Ashley, Stephen, “Bulgaria”, Electoral Studies 9:4 (1990), 312-18; Kenneth Benoit, 
“Hungary's “Two Vote” Electoral System”, Representation 33.4 (1996); Gabor Toka and Zsolt 
Enyedi (eds), Elections to the Hungarian National Assembly 1994: Analyses, 
Documents and Data, Sigma, Berlin, 1999; Sarah Birch, Majoritarian Electoral Systems 
and Democratic Transitions, Essex Papers in Politics No. 138, November, 1999; Hans- 

zioneze rolul jucat în mod efectiv de alegerea sa asupra vieţii politice est- 
central europene, Sarah Birch23 considera că importantă rămâne influența 
pe care au resimtit-o, mai mult sau mai puţin imediat, partidele politice, nu 
neapărat în ceea ce privea numărul în care au intrat în Parlamente, ci 
natura lor ideologică. Astfel, se pot evidentia câteva tipuri de partide care 
au fost avantajate de sistemul în sine, atât așa-numitele partide 
succesorale, cât si cele cu tentă agrariană sau naționalistă. 

Au existat, însă, şi câteva linii generale, identificabile în toate statele 
zonei. Fiecare tara est-central europeană a hotărât alegerea unei Comisii 
centrale cu rol în administrarea primelor alegeri libere. În acelaşi timp, a 
fost acordat dreptul de reprezentare a campaniei electorale prin interme- 
diul mass-mediei naționale. Astfel, de exemplu, dacă în Cehoslovacia fiecare 
partid a primit acelaşi timp pentru clipul politic, în Ungaria, perioada de 
emisie a fost direct proporțională cu numărul de candidați reprezentat de 
fiecare partid în parte, iar în Bulgaria a fost utilizată o scală cu trei tipuri de 
timpi electorali: 20, 15, 5 minute, în funcţie de importanţa fiecărei organi- 
zatii sau coaliţii politice în parte. 

În 1989, institutionalizarea partidelor şi mișcărilor politice2?^ a 
reprezentat un proces dialectic. Pe de o parte, s-a născut un larg și 
diversificat câmp politic. Pe de altă parte, constituirea acestuia a favorizat 
unirea opoziţiei în jurul sentimentelor anticomuniste25 - opoziţie care, în 
multe cazuri, a ajuns să preia puterea, grație noilor alegeri de tip de- 


Dieter Klingemann and Kenneth Newton (eds.), Elections in Central and Eastern Europe: 
The First Wave, Berlin: Sigma, 2000; David Farrell, Comparing Electoral Systems, 
Basingstoke: Macmillan, 1997; Matthew J. Gabel, “The Political Consequences of Electoral 
Laws in the Hungarian 1990 Elections”, Comparative Politics (1995), pp. 205-214; John R. 
Hibbing, and Samuel C. Patterson, “A Democratic Legislature in the Making: The Historic 
Hungarian Elections of 1990”, Comparative Political Studies 24:4 (1992), pp 430-454; Georgi 
Karasimeonov (ed.), The 1990 Election to the Bulgarian Grand National Assembly and 
the 1991 Election to the Bulgarian National Assembly: Analyses, Documents and Data, 
Sigma, Berlin, 1997; Andras Korosenyi, ‘Hungary’, Electoral Studies 9:4 (1990), pp. 337-345; 
Louis Massicotte and Andre Blais, “Mixed Electoral Systems: A Conceptual and Empirical 
Survey”, Electoral Studies 18:3 (1999), pp. 341-366. 

23 Sarah Birch, The Effects of Mixed Electoral System in Eastern Europe, comunicare 
prezentată la Annual Conference of the University Association for Contemporary 
European Studies, Budapesta, 7-9 aprilie 2000. 

24 O foarte bogată literatură de specialitate s-a centrat pe studierea acestui fenomen, cu 
precădere din spațiul geopoliticii, de ex. Attila Agh, The Emerging Party System in East 
Central Europe, Budapest University of Economics, 1992; Sten Berglund, Jan Ake 
Dellebrant (eds), The New Democracies in Eastern Europe: Party Systems and Party 
Cleavages, Edward Elgar, 1991 sau Gordon Wightman (ed.), Party Formation in East 
Central Europe, Edward Elgar, 1995. 

25 A se consulta si Herbert Kitschelt, The Formation of Party System in East Central Europe, în 
Politics and Society, 20, martie 1992, pp. 7-50. 

mocratic. „Nu are rost să organizezi altceva în cadrul democrației - declara 


imediat după prăbușirea comunimului în Ungaria unul dintre conducătorii 
Alianţei Liberilor Democrati, Tamás Găspăr Miklós?6. Protestele, simpozioa- 
nele sunt, toate, sterile, e nevoie de un partid, având în vedere plămădirea 
unui sistem democratic parlamentar, constituit prin voinţa liberă a 
electoratului”. 

În opinia lui V. Naumescu2’, sistemul politic est-central european de 
după 1989 nu prezenta, în totalitate, un model al pluralismului politic, ci o 
combinaţie. Analistul român identifica, în acest sens, trei coordonate: coali- 
tiile care au venit la putere în perioada 1990-1994, bazate pe un număr 
relativ restrâns de partide (pluralism moderat); ascensiunea mișcărilor de 
extremă, care încercau să impună un sistem bazat pe o restrângere a 
numărului de partide (anti-pluralism); sentimentele de confuzie ideologică, 
dar si fragmentarea sau instabilitatea eşichierului politic est-central euro- 
pean, cu precădere după a doua jumătate a anului 1990, începutul anului 
1991. Foarte interesantă ni se pare şi ideea propusă de Ivan Vejvoda şi 
Kaldor Mary28 - existența unui „spaţiu al democraţiei europene”, spațiu 
care să impună atât acelaşi tip de democraţie consolidată în Europa 
Central-Răsăriteană, cât și să revigoreze sistemul democratic în Europa 
Occidentală. 

În studiul dedicat crizelor prin care a trecut sistemul politic est-central 
european, ]. Vladimirov?? a insistat si asupra perioadei, de altfel extrem de 
scurte, în care „ţările post-comuniste au fost nevoite să îşi schimbe vechiul 
regim şi să-şi construiască unul nou, aşa-numita democrație procedurală. 
Aceste structuri democratice s-au dezvoltat în mod diferit în fiecare stat în 
parte, în funcție de manifestările politice din acele zone”. Este interesant de 
adăugat cá, pentru multi dintre specialiștii preocupaţi de natura şi evoluția 
sistemelor politice din Europa, în partea est-centrală a continentului, după 
1989, s-a înregistrat apariția unor partide politice cu un caracter ideologic 
specific, diferit oarecum de cel macro-european. lar ca o notă definitorie 
pentru noile realități politice post-1989, se poate considera lipsa de 
experiență, vizibilă mai ales în primele rezultate, dar şi în comportamentele 


26 Într-un interviu oferit revistei 22, Ungaria - Periplu în noaptea alegerilor. Turnesol de 
toamnă, interviuri realizate de Bániay Péter, 22, anul I, nr. 41, 26 octombrie 1990, pp. 10-11. 
27 V. Naumescu, Partidele politice în Europa centrală și de est, în East Political Science 
Review, nr. 4, toamna, 1999. 

28 Ivan Vejvoda, Kaldor Mary (eds.), Democracy in Central and Eastern Europe, Pinter, 
London/New York, 1999. 

29 Jeliu Vladimirov, The Value Crisis and the Weakness of Democratic Institutions in the Post- 
totalitarian Societies, în Eastern Europe: The Bulgarian Case, p. 5. 

politice. După cum sublinia și autorul unui editorial, publicat în gazeta 
Informaţii din Slovenia, la 11 noiembrie 1992: „Noi avem mai degrabă 
politicieni inadecvati, decât programele politice inadecvate, deoarece, dacă 
e să analizăm ceea ce scriem, folosim mai multe cuvinte pentru a critica 
personalitățile, decât programele... Avem un sistem politic pluripartidist, 
dar ne comportám ca si cum am avea unul cu sistem de partid unic... 
Gândiţi-vă doar cât de des auzim în jurul nostru cuvintele că o națiune mica 
trebuie să stea unită. Astfel, nu le permitem celorlalți să gândească diferit, 
chiar dacă ne imaginăm că acesta este un lucru ce ar putea conduce la un 
rezultat pozitiv"30, 

După 1989, au reapărut, după cum era si firesc, având în vedere 
experiențele democratice interbelice, partidele politice tradiționale. În 
această perioadă de tranziţie, au fost „dotate” cu programe și manifeste 
reactualizate momentului: Partidul Socialist - înființat in 1887, reapărut în 
1987, pentru cazul Poloniei; Partidul Democrat - înființat în 1944, în 
Slovacia; Partidul Popular Creștin Democrat - reînfiinţat in 1989 in Ungaria 
sau Partidul National Țărănesc (Creștin Democrat) - pentru statul român. În 
acelaşi timp, s-au impus şi partide de o factură cu totul nouă. Pentru 
Ungaria: Forumul Democrat (1988), Partidul Independent al Micilor 
Proprietari (1988), Alianța Democraților Liberi (1988), Federaţia Tinerilor 
Democrati (1988). Sau, pentru cazul statului polonez: Uniunea Democratică 
(1991). Pentru Cehoslovacia /Cehia: Mișcarea Civică (1991, continuatoare a 
Forumului Civic înfiinţat în 1989), Partidul Democrat Civic (1991, 
continuatorul aceluiași Forum Civic), Partidul Coexistenta (fondat in 1990 și 
reprezentând minoritarii maghiari și polonezi de pe teritoriul ceh). Pentru 
Cehoslovacia/Slovacia: Uniunea Civică Democratică Publicul Împotriva 
Violentei (1989) şi Partidul National Slovac. Pentru Germania de Est - 
Uniunea Creștin Democrată (CDU) si Partidul Liberal Democrat (FDP). 

Spaţiul Europei Central-Răsăritene a oferit, astfel, analistului o 
excelentă bază de documentare#!. Analiza alegerilor, a rezultatelor 
partidelor politice poate oferi o altă și interesantă perspectivă. Dacă, într- 
adevăr, „o democraţie are nevoie de partide politice puternice şi bine 
organizate, capabile să-i reprezinte pe cetățeni si să asigure soluții politice 


30 Apud J. Brian Atwood, Reflections on the Transition in Eastern and Central Europe, în Larry 
Garber, Eric Bjornlung (eds.), The New Democratic Frontier... pp. 221-237. 

31 Foarte utilá, in acest demers, poate fi si lucrarea Political Parties in Central and Eastern 
European Countries: A Concise Guide, Third Edition, International Republican Institute, 
2001. 


| 107 


Provocările tranziţiei în Europa Centrală și de Est 

care să le demonstreze abilitatea de a guverna pentru binele public”32, 
atunci se poate pune întrebarea dacă, pentru Europa Central-Răsăriteană, 
democraţia nu s-a definitivat înaintea structurilor partidelor politice? 
Secţiunea următoare poate oferi, în acest sens, câteva variante de răspuns. 

Încercând să ofere un răspuns plauzibil la una dintre cele mai frecvente 
întrebări, într-o analiză comparativă a Europei Central-Răsăritene cu 
spațiul Americii Latine, Genaro Arriagada a lansat o teorie interesantă si, 
totodată utilă, în departajarea comportamentelor politice, şi nu numai, ale 
statelor din zonă. Arriagada a considerat că, în tari precum Nicaragua, 
Chile, alături de Ungaria și Polonia, nu au existat, cel puţin în intervalul de 
timp 1985-1989, regimuri cu adevărat totalitare, ci doar regimuri rigide, ce 
puteau deveni însă brutale, acolo fiind posibilă existenţa, mai mult sau mai 
puţin vizibilă, a opoziţiei. În aceste cazuri, primele alegeri libere au apărut 
tocmai pentru a echilibra “balanţa catastrofică”, pentru a reuşi să scoată 
tara din “impas”... Sau, ca foarte utile pentru mai târziu, teste "sociale" (J. 
Brian Atwood)?3. 

În perioada sfârșitului de an 1989 și începutul anului următor, nu mai 
putin de 84 de partide politice au fost formate, dintre care doar 64 au fost 
înregistrate în mod oficial şi 4834 şi-au prezentat intenţiile de a candida la 
primele alegeri35. Dintre acestea, în momentul electoral din 25 martie - 8 
aprilie 1990, doar şase partide și şapte mișcări politice independente sau 
semi-independente au câştigat locuri în noul Parlament. 

Forumul Democratic Ungar a reprezentat, de departe, marele 
învingător. Programul său politic, extrem de amplu (un text de nu mai puţin 
164 pagini36), a devenit, de departe, cel mai detaliat manifest politic din 
Ungaria de până în acel moment. 

Scopurile noului partid erau bine definite: “Forumul Democrat Ungar 
este un partid democratic de centru, în slujba tradiţiilor Ungariei. Nu este 
un partid ideologic sau de clasă. Respinge ideologiile care au ca scop 
construirea socialismului, cât și colectivismul pe care îl implică. În același 
timp, respinge naționalismul şi şovinismul, ideile şi filosofiile care 


32 Pippa Norris, Political Parties and Democratisation in Theoretical and Practical 
Perspectives: Development in Party Communication, National Democratic Institute of 
International Affairs, 2005, p.1. 

33 J. Brian Atwood, Reflections on... art. cit, p. 222. 

34 Apud Nigel Swain, Hungary: Political Development 1989-1990, in Centre for Central and 
Eastern European Studies, Working Paper, nr. 4, 1995, p. 5. 

35 Pentru o imagine de ansamblu asupra vieţii politice din Ungaria în anul 1990, s-a utilizat 
şi capitolul purtând semnătura lui Thomas O. Melia privitor la acest stat, din Larry Garber, 
Eric Bjornlung (eds.), The New Democratic Frontier... pp. 39-65. 

36 J. Potaki, F.D.U. faţă în față cu alegerile, 22, 4-10 mai 1994, p. 16. 

promovează miturile şi subminează demnitatea umană”. A fost, se pare, 
cartea câștigătoare în alegerile din primăvara lui 1990, el a reușit să obțină 
42,9%, urmat de Alianța Liber-Democratilor (SzDSz), cu 23,83%. Din cele 
64 de partide formate și înregistrate în mod oficial în perioada 1988 - 
1989, numai 12 au obținut, la scrutinul din 25 martie 1990, cele patru 
procente minime necesare pentru accederea în Parlament37. Forumul 
Democrat Ungar a format, la finele alegerilor din aprilie 1990, un guvern de 
coaliție tripartid, alături de Partidul Independent al Micilor Proprietari și 
Partidul Popular Creștin Democrat. În fruntea lui s-a aflat Jószef Antáll, 
charisma noii organizații învingătoare, care, în ciuda tuturor dificultăților 
interne, de partid, dar si de ţară, a reușit să-şi ducă la bun sfârșit mandatul. 

Un alt partid care s-a impus tot în acea perioadă pe diversificatul 
eșichier politic ungar a fost Federaţia Tinerilor Democrati (FIDESZ), 
organizație caracterizată de Vl. Tismăneanu ca având “o nuanță de 
anarhism în modul în care refuza status quo-ul si respingea fără 
menajamente valorile conventionaliste ale generației adulte"38, Apărut ca 
formaţiune politică la 31 martie 1988, FIDESZ a fixat, chiar la primul 
congres, o limită de vârstă pentru membri, limită ce făcea posibilă 
înscrierea în partid doar a persoanelor între 26 si 35 de ani. În “Declaraţia 
de Program Politic”, adoptată în același an, 1988, FIDESZ a proclamat 
necesitatea luptei pentru o rapidă integrare în Comunitatea Europeană, 
respingând orice activitate sectară și conspirativă. Se înscria, astfel, în 
pleiada de mișcări pentru drepturi civile, care începuseră să apară în 
Europa Central-Răsăriteană. La sfârşitul momentul 1990, spectrul politic 
ungar apărea complet democratizat. 

Ceea ce a marcat societatea poloneză în prima perioadă care a urmat 
“eliberării” de comunism a fost conflictul, apărut în vara anului 1990, între 
preşedintele Lech Walesa și guvernul pe care îl sprijinise să ajungă la 
putere cu doar câteva luni înainte. “Explicația pentru întorcerea lui Walesa 
împotriva lui Mazowiecki - constata Vl. Tismăneanu - este că liderul 
sindical nu voia să accepte împărțirea puterii cu comuniștii, principiu 
constituțional pe care se formase de la bun început guvernul Mazowiecki”. 


37 Apud. Political Handbook of the World: 1990 - Governments and Intergovernmental 
Organizations as of June 1, 1990, ed. by Arthur S. Banks, CSA Publications - State 
University of New York, Binghamanton, New York, 1991. 

38 VI. Tismăneanu, Reinventarea politicului, Editura Polirom, Iasi, 1997, p.182. 

39 Ibidem, p. 227. 

Scindarea a atins, după cum era și de aşteptat”, și Solidaritatea. Chiar dacă 
naşterea acestei formațiuni a reprezentat atât „un teren de testare pentru o 
importantă condiţie a tranziției de succes spre democraţie, respectiv 
construcția de coaliții”, cât şi „vehiculul crucial al transformării Poloniei” 
(Shlomo Avineri%). În mai 1990, mișcarea s-a divizat în grupări sau, dupa 
cum au fost numite de unii analiști, în două proto-partide: partizanii lui 
Walesa formând Alianța de Centru si, în iulie 1990, militantii pro- 
Mazowiecki au alcătuit propria facțiune, numită Mișcarea Cetáteneascá - 
Acţiunea Democrată (ROAD). 

Alianța de Centru s-a grupat în jurul lui Lech Walesa si a încercat, în 
opinia unui partizan fervent, Jacek Maziarski, redactor la Tygodnik 
Solidarnosct!, “să urmeze tradiţia fundamentală a Solidarităţii, care nu se 
identifica nici cu stânga poloneză (învecinată cu social-democratia si 
recrutându-și aderentii din rândul oamenilor de știință, al gazetarilor si 
artiștilor etc.), nici cu dreapta poloneză. Alianţa de Centru încearcă să 
prevină o coliziune frontală a tendințelor de stânga și de dreapta prin 
formarea unei majorităţii politice solide - situată între cele două extreme". 

Pe când, Mişcarea Cetáteneascá - Acţiunea Democrată (ROAD) și-a 
centrat discursul pe criticarea personajului politic Walesa si, mai ales, a 
populismului, numit de ei “găunos”, al Alianţei ce a "magnetizat emoţiile 
nationale": “Din cauza acestui punct de vedere naţionalist, ei [Alianța de 
Centru, n.n.] nu sunt în stare să constituie o mişcare cu caracter politic care 
să lege Polonia de Occident. ROAD va fi partidul care va duce Polonia în 
Europa"42, 

Ín mare parte gratie acelei scindári, in alegerile prezidentiale, care au 
avut loc in decembrie 1990, cu un premier Mazowiecki neangajat plenar in 
competiţie, Lech Walesa a reușit să câștige 4096 în primul tur si, respectiv, 
70% în cel de-al doilea. După primul tur, Mazowiecki s-a retras (după ce 
reuşise să strângă doar 18%, ocupând poziţia a treia) şi l-a lăsat pe Walesa 
să se confrunte cu aproape necunoscutul om de afaceri, Stanislaw 
Tyminski. Succesul înregistrat de până atunci quasi-inexistentul personaj, 
de altfel destul de aparte, i s-a datorat fie tipului de campanie, bazată pe 


* Era de aşteptat, deoarece Solidaritatea, ca organism politic, nu cunoscuse o structură foarte 
bine definită, încadrabilă ușor în categoria partidelor politice sau formațiunilor politice 
comune. 

40 Shlomo Avineri, „Parties, Mediation and the Role of Civil Society”, în L. Garber, E. 
Bjornlung, op. cit., pp. 161-171 (citate la p. 164). 

^1 Jacek Maziarski, The Goals of the Center Alliance, in East European Reporter, 4, nr. 3, 
toamna-iarna 1990. 

42 Apud. Vl. Tismáneanu, op. cit., p. 226. 

atacuri violente la adresa celorlalți doi contra-candidati, fie discursului 
populist promovat. Un rol important l-a jucat, însă, şi competiţia în sine, 
lipsită de accente normale, ce s-a consumat avându-i ca protagoniști pe 
Mazowiecki şi Walesa. Pe acel fundal, „atmosfera politică din Polonia s-a 
deteriorat în vara și toamna anului 1990, în timpul campaniei pentru 
preşedinţie” (Maya Latynski)%. 

Primele alegeri libere pentru cele două Camere ale Parlamentului 
polonez - Sejm-ul şi Senatul - , au avut loc la 27 octombrie 1991. În acel 
moment, două sisteme electorale complet opuse s-au confruntat într-o 
mare bătălie politică, producând același rezultat: o vizibilă și profundă 
fragmentare a celor două Camere ale Parlamentului. 

Cazul alegerilor în Cehoslovacia s-a constituit după o rețetă puţin mai 
aparte, mai ales datorată faptului cá tara a reprezentat singura în care 
primele alegeri au fost organizate de non-comunisti. În plus, după cum 
sublinia şi ministrul adjunct al Afacerilor Interne din iunie 1991, Jan Ruml, 
într-un interviu acordat publicației Uncaptive Minds: „Cehoslovacia nu a 
fost niciodată printre țările care au adoptat sistemul politic anglo-saxon - 
în care există o forță politică spre stânga şi o alta spre dreapta, unde 
transferul de putere se produce cu regularitate si nu antrenează schimbări 
radicale în politica guvernului”. In plus, un aspect pe care îl considerăm 
esenţial este şi faptul că marea majoritate dintre cele 23 de formaţiuni 
politice înregistrate în 1990 nu au dorit să se denumească strict partide, ci 
au optat pentru utilizarea unor alti termeni: mişcare, uniune, coaliţie, 
forum, asociaţie, organizație sau grup. Chiar un afiş electoral al „Forumului 
Civic” a demonstrat acea schimbare de imagine a conceptului de ,,partid”: 
„Partide sunt pentru membrii de partid. Forumul Civic este peste tot!". 

Fundalul pe care s-au desfăşurat primele alegeri legislative a fost unul 
foarte deschis, observatorii externi insistând asupra posibilităților fiecărei 
organizații politice de acces la mijloacele de informare media (în mod 
special, la televiziune!)^. Alegerile legislative din iunie 1990 au dat câștig 
de cauză, cu o majoritate absolută, Forumului Civic (pentru spaţiul ceh) şi a 
partidului Publicul Împotriva Violentei (pentru spaţiul slovac). Dar, cele 
două organizaţii, din punct de vedere politic, au prezentat o doză foarte 
ridicată de eterogenitate - o asemănare putându-se creiona, în acest sens, 


43 Maya Latynski, capitol dedicat Poloniei din Larry Garber, Eric Bjornlung (eds.), The New 
Democratic Frontier..., pp. 95-117, citat la p. 110. 

+4 Jan Ruml, Politicul trece întotdeauna înaintea economicului, preluare din Uncaptives Minds, 
iunie 1991, varianta românească in 22, Anul III, nr.1 (102), 10-17 ianuarie 1992, p. 9. 

45 Vezi, în acest sens si capitolul purtând semnătura lui Robin Carnaham și Judith Corley, din 
L. Garber, E. Bjornlung, op. cit., pp. 112-135. 

oarecum cu discutatul, în literatura de specialitate, caz al mișcării 


Solidaritatea din spaţiul polonez. Lupta intestină ce a afectat atât „Forumul 
Civic”, cât şi „Publicul Împotriva Violentei" a devenit, în scurt timp, evidentă 
şi nu numai pentru observatorul intern. Pe fundal, existau multe formațiuni 
anti-totalitare, care respingeau, pur si simplu, ideea transformării unor 
largi mişcări sociale în partide politice. Mișcarea de masă, înregimentarea 
reprezenta un sentiment care, însă, speria și aici. 

Printre principalele partide politice care au participat la prima 
confruntare cu electoratul în spatiul cehoslovac democratizat s-au numărat 
mai puţine formaţiuni politice, în comparaţie cu exemplele anterior 
analizate. În frunte, s-au situat, după cum era şi firesc, cele două organizații 
politice care au marcat viata politică post-1989 a spaţiului ceh, respectiv 
slovac. Astfel, după Forumul Civic şi Publicul Împotriva Violentei, au mai 
contat: Partidul Comunist Cehoslovac (KSC) - format în anul 1921, acum 
condus de Milos Jakes (24 noiembrie 1989), alături de Karel Urbanek (în 
funcție din 20 decembrie 1989); Partidul Socialist Cehoslovac (CSS) - 
formaţiune politică care şi-a recâștigat autonomia după evenimentele din 
1989 și a primit chiar două portofolii în guvernul condus de Mario Calfa 
(reprezentantul Publicului Împotriva Violentei, înfiinţat în 10 decembrie 
1990), avându-l ca lider pe Bohuslav Kucera; Partidul Poporului Cehoslovac 
(CLS) - un mic grup catolic, condus de Richard Sacher şi Jiri Cerny; Partidul 
Democrat (DS) - format din fostele - din perioada comunistă - Partidul 
Libertăţii (SS), condus de Kamil Brodzianski şi Partidul Înnoirii (SO), 
condus de Jozef Simuth; Charta 77 - organizaţie bine cunoscută pe 
eșichierul politic cehoslovac, ai cărei purtători de cuvânt pentru anul 1990 
au fost Miroslav Lehky, Jan Ruml si Miroslav Tyl. 

Pe de o parte, opozitie a crestin-democratilor, iar, pe de alta, cástig al 
stângii, aşa s-ar putea defini, în câteva cuvinte, realitatea politică bulgară de 
după 1989. Ca şi în cazul primelor alegeri libere post-belice din Bulgaria, 
cele din iunie 1990 au fost câştigate, în mod clar, de Partidul Socialist (noua 
denumire a Partidului Comunist Bulgar). Larry Garber sublinia caracterul 
aparte al tranziției bulgare cu repercusiuni vizibile asupra eşichierului, dar 
mai ales, asupra comportamentelor politice: ,Tranzitia in Bulgaria 
ilustrează modalitatea prin care un amalgam format din demonstraţii 
pașnice, pe de o parte, pe de alta, din activism politic, din organizaţii civice, 
din alegeri, din dispute electorale sau, pur şi simplu, din politici de stradă, 
poate crea un spaţiu pentru dezvoltarea unei adevărate societăți civile. (...) 
lar primele alegeri, din vara anului 1990, nu trebuie considerate neapărat 
ca un pas decisiv pentru caracterizarea finală a procesului de tranziţie, ca 

fiind complet sau, din contra, eșuat'46. După consumarea acelui moment, a 
urmat, în opinia analiștilor, atât interni, cât și internaţionali, o continuă 
deteriorare a sistemului politic; opoziţia acuzând, constant, guvernul, 
controlat de socialişti, că dorea sabotarea democratizării. 

În iulie 1990, preşedintele Petăr Mladenov a fost obligat să 
demisioneze, după ce presa a difuzat informaţia conform căreia inten- 
tionase să folosească mijloace violente pentru reprimarea demonstrațiilor 
de protest. Cu dificultate, democraţia începea să funcţioneze si în spaţiul 
bulgar. Organizaţia de coloratură stângistă a fost nevoită să accepte, astfel, 
alegerea unui reprezentant al opoziţiei în funcția supremă în stat - în 
persoana lui Jeliu Jelev (1 august 1990), fost membru al Clubului de Sprijin 
pentru Glasnost si Perestroika, fondat încă de pe vremea regimului Jivkov 
de către comuniştii reformatori şi suporterii lui Gorbaciov, adepţii preluării 
modelului si în spaţiul bulgar. Dar, prin persoana primului-ministru, 
Aleksandr Lukanov, foștii comuniști mai deţineau încă o parte semni- 
ficativă a puterii în spațiul bulgar. 

Scena politică bulgară, în ajunul primelor alegeri libere după 1945, a 
prezentat, astfel, următoarele formațiuni politice: Partidul Socialist Bulgar 
(BSP) - prin transformarea fostului Partid Comunist Bulgar (BKP), liderii 
noului partid fiind: Aleksandr Lilov (Președintele Consiliului Suprem), 
Gheorghi Pirinski, Aleksandr Strezov, Petăr Mladenov şi Rumen Serbezov; 
Uniunea Popular Agrará (BZNS) - o formă a fostei organizaţii politice 
antebelice ţărăneşti, înregistrând aprox. 120.000 de membri şi fiind 
condusă de către Angel Dimitrov și Nicolai Gheorghiev; Uniunea Forțelor 
Democratice - condusă de Jeliu Jelev şi în funcția de secretar - Peter Beron; 
Asociaţia Independentă Eco-Glasnost - principala organizatoare a demon- 
stratiei din 3 noiembrie 1989; lideri: Petăr Slabakov si Devan Kyuranov; 
Organizația Podkrepa - înființată în decembrie 1989 și numărând aprox. 
40 000 de membri sub conducerea lui K. Trencev; Clubul pentru susţinerea 
Glasnost-ului și Perestroikăi - organizaţie politică aparţinând “celorlalți 
intelectuali” strânşi în jurul unor nume ca Ivan Giagiev si Koprinka 
Cervenkova. Am putea conchide, la acest prim palier, preluând formula 
lansată de Shlomo Avineri, că „exemplul polonez poate să sugereze chiar că, 
în procesele de trecere la democraţie, partidele istorice apar prost echipate 
pentru a reintra cu succes în viața politică”. 

În ceea ce priveşte, strict, modalitatea de preluare a puterii, analiștii 
occidentali au reușit să evidentieze două tipuri, generate de existența unui 


46 Larry Garber în capitolul dedicat analizei Bulgariei politice in 1990, în Larry Garber, Eric 
Bjornlung, The New Frontier... op. cit., pp. 135-161, citat la pp. 136-137. 

partid sau a unei mişcări politice conducătoare: o putere cucerită de 


mişcări unitare, ce regrupează opozanți ai regimului totalitar, ca de 
exemplu: Solidaritatea (în Polonia), Forumul Civic (în Cehoslovacia) și 
gruparea Demos (în Slovenia). Există și tentative de acest gen, dar care vor 
eșua, în cazurile Germaniei de Est - cu gruparea Neues Forum sau chiar în 
România - cu Grupul pentru Dialog Social; o putere cucerită de un partid de 
centru - dreapta, construit pe formula occidentală: Forumul Democrat (în 
Ungaria) sau Alianţa pentru Democraţie, dominată în cazul Germaniei de 
Est de către CDU. 

O altă trăsătură, în aranjarea eşichierului politic a fost dată de crearea, 
așa-numitelor în literatura de specialitate, “organizaţii de tip umbrelă”, 
respectiv conglomerate de partide sau mişcări-partid. În linii mari, sin- 
tagma defineşte organismul politic ce combină o varietate de grupări şi 
partide politice fără un program efectiv sau o structură strict institu- 
tionalizata. 

În societăţile post-comuniste, membrii opoziţiei - refuzând orice tip de 
ideologie - au încercat să creeze noi organizaţii, care să se adreseze tuturor 
sectoarelor populaţiei, pe ideea conform căreia “toate interesele politice 
sunt în numele celui mai înalt interes”, respectiv acela de a fi împotriva 
Partidului Comunist (St. White47). Astfel, pe fundalul unui partid comunist 
încă puternic şi unitar (chiar dacă divizat în mai multe formaţiuni, a se 
vedea, de pildă, cazul Poloniei şi al Ungariei), opoziția politică s-a dovedit 
destul de slabă. lar singura soluţie ce trebuia urmată era păstrarea unităţii. 
Astfel, au început să apară un număr de alianţe politice puternice: Uniunea 
Forţelor Democratice, care combina diverse forte politice de opoziţie în 
Bulgaria; Forumul Civic şi Publicul Împotriva Violentei - pentru spaţiul ceh 
şi slovac. La rândul ei, situația Solidarităţii s-a prezentat puţin diferit, dar, 
în esenţă, şi în Polonia a prevalat același sens unitar. Eforturile de a strânge 
sub aceeaşi “umbrelă” majoritatea grupărilor de opoziţie au eșuat în ceea 
ce priveşte cazul RDG, acolo intervenind, în primul rând, partidele 
puternice de pe eşichierul politic al Germaniei Federale. Totuşi, a reușit sa 
apară așa-numita “Alianţă pentru Germania”, formaţiune ce îi reunea într-o 
alianță electorală pe crestin-democrati, liberali şi, respectiv, pe social- 
democrați. 

O excepție de la acest tip de împărţire a puterii l-a constituit cazul 
ungar. La începutul lui 1988, forțele de opoziție de acolo se bucurau de o 
libertate relativă, limitată însă, cu predilecție, la structurile sociale de 


47 A se vedea și St. White, Communism and Post-Communism Political Systems: An 
Introduction, New York, 1990, p. 155. 


114 | Theodora Stănescu Stanciu 


mijloc din comunitățile urbane. La 3 septembrie 1988 a avut loc şi inau- 
gurarea principalului stâlp al opoziţiei anti-comuniste, Forumul Democrat 
Ungar, al cărui prezidiu era format aproape în totalitate din intelectuali: 
scriitori, ca Istvan Csurka (el fiind și cel ce a creat oarecare tensiuni în sânul 
partidului, în 1994) si Gyula Fekete, poeti - ca Sandor Csoori, critici literari 
- ca Csaba Kiss; istoricul Lajos Fur şi politologul expert în problema 
naționalităților - Rudolf Joo. Este momentul în care marile figuri, de tip 
vechi, au intrat, oarecum, în competiţie cu noile charisme: Arpad Goncz şi 
Jozef Antall în Ungaria, Vaclac Havel şi Vaclac Klaus (ministru de finanţe și, 
apoi, prim ministru al Cehiei) pentru spaţiul Cehoslovaciei, Lech Walesa și 
câțiva miniștri polonezi. Dar se pot extrage şi câteva linii definitorii ale noii 
vieți de partid în perioada de Tranziţie. Astfel, luându-se ca punct de 
plecare participarea la vot, se pot evidentia două categorii: o participare 
redusă a electoratului - pentru două dintre statele avute în analiză: ale- 
gerile din 1990, din Polonia si Ungaria, dar si cele din 1991, octombrie - din 
spatiul polonez, unde s-a inregistrat doar o prezentá de 4096 a alegátorilor 
la urne, cifrá comparabilá doar cu situatia din 1935, imediat dupá moartea 
lui Pilsudski si sfârşitul erei sale politice; o participare masivă, în care 
efuziunea post-schimbare de regim quasi-totalitar a jucat un rol esenţial — 
în cazurile României şi Bulgariei. 

În fine, o altă caracteristică se referă la schimbarea radicală a rapor- 
tului de forțe politice: imediat realizată în unele cazuri (Polonia, Ungaria, 
Cehoslovacia), sau abia mai târziu (Bulgaria) - in acest cay schimbarea 
survenind în urma presiunilor venite din partea opiniei publice, dar şi a 
acutizării crizei de sistem. In linii mari, noile formaţiuni politice au fost 
iniţial mișcări şi nu partide, cu rădăcini sindicale sau civile. 

Pe ansamblu, întrebat asupra caracterului bilanţului procesului de 
tranziție democratică din țările Europei Centrale si de Est, Jacques Rupnik a 
oferit o imagine pozitivă: „Au fost fondate instituții democratice; alegerile 
s-au derulat ca pe roate: nu numai primele - care sunt întotdeauna simple, 
dar și următoarele, adică alternanţa politică”4. 


48 Jacques Rupnik, „Les problemes d'Europe postcommuniste”, Politique internationale, nr. 
60, vara 1993. 

Principalele partide politice in Europa Central-Esticá 


TARA Partide interbelice Partide post-1989 

Bulgaria Uniunea Populará Agrará Uniunea Populará Agrará 
Partidul Progresist Uniunea Fortelor Democrate 
Partidul Democrat Partidul Socialist Bulgar 
Partidul Socialist Asociatia independentá 
Partidul Crestin Social pentru suportul Glasnost-ului 
Partidul Comunist din si Perestroikái 
Bulgaria Miscarea pentru eliberarea 
Partidul Radical bulgarilor 
Tânăra Bulgarie 

Cehoslovacia Partidul Agrarian Partidul Socialist Cehoslovac 


Partidul Nationalist-Democrat 
Partidul Socialist-National 
Partidul Populist 

Partidul Functionarilor 
Partidul Popular Catolic 
Partidul Republican Agrarian 
Partidul Comunist 
Independent 


Partidul Comunist Cehoslovac 
Partidul Democrat 

Charta 77 

Forumul Civic 

Uniunea Creştin-Democrată 
Partidul Libertăţii Creştin 
Naţionale 

TARA Partide interbelice Partide post-1989 
Iugoslavia Partidul Radical Partidul Liberal 
Partidul Democrat Partidul Socialist al Muncii 
Partidul Táránesc Croat Partidul Democrat 
Partidul Comunist Partidul Radical al Republicii 
Partidul Democrat Sárbe 
Independent Actiunea social-democratá 
Polonia Partidul National-Democrat Uniunea Democraticá 
Partidul Táránesc-Piast Actiunea Electoralá Catolicá 
Partidul Socialist Alianta Agrarianá 
Partidul Comunist Alianța Stângii Democrate 
Partidul Social Democrat Partidul Muncitoresc Polonez 
Partidul Naţional Muncitoresc | Congresul Liberal-Democrat 
Democraţia Creştină 
Ungaria Partidul Micilor Agrarieni Forumul Democrat Ungar 
Uniunea National-Crestina Alianţa Liber Democrată 
Partidul National-Democrat Federaţia Tinerilor Democrati 
Partidul Unităţii Naţionale Partidul Micilor Proprietari 
Partidul Socialist Partidul Socialist Ungar 
Partidul Creștin-Social Alianța Agrariană 
Partidul Legitimist Partidul Poporului Maghiar 
Partidul 48-ist Independent 

Tipuri de titulaturi ale organizatiilor politice post 1989 


Tip de organizatie Denumire Tara 

Comunitate Comunitatea Democratá Bosnia-Hertegovina 
Populará 
Comunitatea democratá Idem 
Croatá 

Aliantá Alianţa Naţională Sârbă Bosnia-Hertegovina 
Alianţa Social-Democrată Macedonia 
Macedoneană 
Alianţa pentru Schimbare R.S.F.I. 
Alianta civicá "Centrala" Polonia 
Alianta Agrarianá Polonia, Ungaria 
Alianta Stángii Democrate Polonia 
Alianta Liberilor Democrati Ungaria 

Actiune Actiunea Social-Democratá Croatia 
Acţiunea Dalmata Croatia 
Actiunea electoralá catolicá Polonia 

Uniune Uniunea Democrat Croatá Croatia 
Uniunea Crestin Democratá Croatia, Cehia 
Uniunea Democrată a Macedonia 
Albanezilor 
Uniunea Popular Agrară Bulgaria 
Uniunea Forţelor Democrate Bulgaria 
Uniunea Democratică Polonia 

Tip de organizaţie Denumire Ţara 

Alte Alternativa Democrată Macedonia 
Stânga Unită R.S.F. 
Noua democraţie Idem 
Miscarea reinnoirii Idem 


Discutii Independente pentru | Bulgaria 
suport Glasnost-Perestroika 


Charta 77 Cehoslovacia 
Forumul Democrat Ungar Ungaria 
Federatia Tinerilor Democrati | Ungaria 
Coalitia de alegeri patriotice Ungaria 


Macro-afilieri ideologice ale formatiunilor politice post 1989 


Afiliere Formatiune politicá - Tará 


Agrariene Partidul Táránesc Croat 

Partidul Táránesc Albanez 

Uniunea Popular Agrará (Bulgaria) 
Alianţa Agrariană (Polonia, Ungaria) 


Crestin-Democrate Uniunea Crestin-Democratá Croatá 
Partidul Crestin-Democrat Albanez 
Uniunea Crestiná si Democratá (Cehia) 
Miscarea Slovacá Crestin Democratá 
Partidul Maghiar al Poporului Crestin- 
Democrat 

Afiliere 


Formatiune politicá - Tará 


Socialiste 


Partidul Socialist al Republicii Sârbe (Bosnia- 
Hertegovina) 

Partidul Socialist Macedonean 

Partidul Socialist Sârb (R.S.F.I.) 

Partidul Socialist Albanez 

Partidul Socialist Bulgar 

Partidul Socialist Cehoslovac 

Partidul Socialist Ungar 


Liberale* 


Partidul Social-Liberal Croat 

Partidul Liberal Macedonean 
Congresul Liberal-Democrat (Polonia) 
Partidul Liberal Democrat Macedonean 


* Foarte multe formatiuni politice post 1989 se situeazá, din punct de vedere ideologic in spectrul liberalismului, dar foarte putine au si clamat-o incá din 


denumire. 

Partide puternice pe eşichierul politic est-central european 


Ţara | Albania Bulgaria Spaţiul Spaţiul ex- Polonia Ungaria 
Cehiei şial | Iugoslaviei 
Slovaciei 
Partidul Partidul Partidul Alianţa Uniunea Forumul 
Socialist Socialist Comunist pentru Democratică | Democrat Ungar 
Cehoslovac | Schimbare 
Partidul Uniunea Partidul Partidul Acţiunea Alianţa Liber 
Democratic Populară Socialist Socialist Sârb | Electorală Democrată 

Abstract: Notwithstanding the fact that in 1969 the Russian 
dissident Andrei Amalrik wrote a book with an extremely suggestive 
and challenging title, namely Do The Soviet Union Survive in 19847, 
the Soviet realities from mid-1980's were concealing, at the political 
analysts level, the closure from that December 25, 1991. The 
dismantling of the Soviet Union surprised the whole community of 
Western political analysts. Even Richard Pipes, President Ronald 
Reagan's counselor, renowned specialist in the Russia's history, 
recognized that what happened in the Soviet space was unexpected by 
the whole community of Western political analysts. Mihail S. 
Gorbaciov's role in the August 19 - 21, 1991 events remains 
questionable but the latest General Secretary of CPUS was the 
brightest "lieutenant" of luri V. Andropov in the organized attempt “to 
leave for staying". 


An pofida faptului că în 1969 disidentul sovietic Andrei Amalrik a scris o 
carte cu un titlu extrem de sugestiv și provocator, respectiv Va 
supravieţui Uniunea Sovietică în 19847, realităţile sovietice de la 

mijlocul anilor '80 nu lăsau să se întrevadă, la nivel de analiști ai serviciilor de 
informaţii occidentale şi sovietologi, sfârşitul din acel 25 decembrie 1991. 

Într-un număr recent al revistei Foreign Policy România, sovietologul Leon 
Aron atrăgea atenţia asupra faptului că, totuși, PIB-ul sovietic, deşi aflat în 
scădere față de anii '60 şi '70, înregistrase o creștere medie de 1,9%, în 
perioada 1981 - 1985. Acest lucru nu era considerat de către specialişti ca 
fiind catastrofal în condiţiile în care deficitul bugetar era în jur de 2% din PIB 
în 1985. Dezintegrarea Uniunii Sovietice a surprins întreaga comunitate de 
analişti occidentali, iar Richard Pipes, consilier al președintelui Ronald 
Reagan și unul dintre marii specialiști în istoria Rusiei, avea să mărturisească 
că cele întâmplate în spaţiul sovietic au fost neaşteptate pentru întreaga 
comunitate analitică occidentală. Referindu-se la Mihail Gorbaciov si la 
politica sa internă și externă, Oleg Gordievski, unul din cei mai importanţi 
transfugi ai KGB, nota: "El a început cu ideea de «uskorenie», adică de 
accelerare, de grăbire a progresului industrial și tehnologic, pentru că 
îşi dăduse seama de faptul că prăpastia dintre Uniunea Sovietică și 
Occident se adâncise atât de mult, încât, dacă nu se întreprindea ceva, 
Rusia ar fi sfârşit prin a se depărta într-atât, încât să trebuiască să se 
supună”!. Convulsiile lagărului socialist (Berlin-1953, Budapesta-1956, 
Praga-1968), mișcările “Carta'77” și “Solidaritatea” poloneză, integrarea 
economică a Comunităţii Economice Europene (CEE) și încercarea de 
unificare politică a acesteia, ca urmare a “Raportului Tindemans” (decembrie 
1975), au fost percepute ca o veritabilă provocare strategică pentru Uniunea 
Sovietică. Intervenţia sovietică în Afganistan (decembrie 1979) avea să 
accentueze drama Imperiului Sovietic. Afganistanul devenise “Vietnamul” 
Uniunii Sovietice, deoarece sovieticii erau prinși într-un război pe care nu-l 
puteau câştiga și nici nu-l puteau abandona. 

Operaţiunea “FAREWELL” a debutat în primăvara anului 1981 ca urmare 
a depunerii la sediul contraspionajului francez (Direction de la Surveillance 
du Territoire - DST), de pe Rue des Saussaies nr. 11, a două scrisori. Un 
cetățean francez care lucra la ambasada Franţei din URSS explica, într-o 
primă scrisoare, faptul că un prieten sovietic i-a înmânat la Moscova, cu două 
luni în urmă, o scrisoare pentru DST. În cea de a doua scrisoare, cetățeanul 
sovietic pretindea că a lucrat la Paris în anii '60, în cadrul ambasadei 
sovietice, si că dorea să-și ofere serviciile Franței. DST-ul l-a identificat pe 
cetățeanul sovietic ca fiind colonelul Vladimir Ipolitovici Vetrov (nume de cod 
FAREWELL în dosarele contraspionajului francez), ofițer în Direcţia T 
(S&T Ştiinţă şi Tehnică) a Direcţiei Generală I (Informaţii Externe) a KGB. 
Vasili Mitrokhin si Christopher Andrew aveau să consemneze faptul cá 
Vladimir Ipolitovici Vetrov "era un francofil înflăcărat, profund 


1 Oleg Gordievski, Urmátorul Pas: Executia, Editura ALL, Bucuresti, 1998, p. 295. 

deziluzionat de sistemul sovietic și nemulţumit de transferul său de la 
operaţiuni la analiză în cadrul Direcţiei T”2. 

În cursul anului 1982, colonelul Vladimir Ipolitovici Vetrov a oferit DST- 
ului peste 4.000 de documente ultrasecrete ale Diretiei T (S&T) a KGB-ului. 
FAREWELL cunoştea toate dosarele spionajului ştiinţific şi tehnologic, 
precum și pe ofiţerii KGB care lucrau la Moscova si în rezidentele din întreaga 
lume împreună cu identitatea “surselor”. Colonelul V. I. Vetrov nu a cerut 
niciodată nimic DST-ului în schimbul serviciilor aduse Franţei şi, implicit, 
Lumii Libere. Spera doar ca atunci când va reuşi să fugă din URSS să i se 
acorde posibilitatea unei existente decente pe teritoriul francez. “Cât 
priveşte motivațiile sale, nu s-a confesat niciodată în puţinele întâlniri 
clandestine cu el. Nostalgia Frantei?"5, adnota sovietologul Thierry Wolton 
cu referire la acest episod din istoria secretă a Războiului Rece. Prin 
intermediul lui FAREWELL, Occidentul a aflat numele ofițerilor KGB și al 
colaboratorilor săi pretiosi care formau “Linia X" (spionaj tehnico-stiintific). 
Cu “ajutorul” colonelului V. I. Vetrov au putut fi identificati, în ansamblul 
țărilor occidentale, 222 de ofițeri KGB care căutau informaţii tehnico- 
ştiinţifice si 70 de agenti care urmăreau să obțină informaţii militare. 
Operaţiunea “FAREWELL” desfășurată de către DST cu avizul “discret” al CIA, 
în perioada 1981 - februarie 1982, a permis expulzarea, la 5 aprilie 1983, a 
47 de ofițeri de informații sovietici din Franţa și lichidarea, astfel, a reţelei de 
informaţii tehnico-stiintifice a KGB (“Linia X"), acest fapt având efecte 
negative pentru economia şi cercetarea productivă sovietică. În timpul 
întâlnirii la nivel înalt de la Ottawa, din 19 iulie 1981, preşedintele Francois 
Mitterrand l-a informat pe Ronald Reagan despre FAREWELL şi despre 
pericolele care pândeau Occidentul. Operaţiunea “FAREWELL” i-a permis 
preşedintelui Franţei să-şi dovedească loialitatea fata de interesele NATO 
(SUA) şi ale Occidentului în condiţiile în care liderii politici americani “îl 
luaseră pe Francois Mitterrand drept un agent al comunismului 
internaţional”. 

Prin intermediul ofițerilor din “Linia X" a KGB, Uniunea Sovietică şi-a 
procurat din Occident, la sfârşitul anilor '70, 30.000 de aparate perfecționate 
şi 400.000 de documente care vizau cercetarea tehnico-stiintificá. Între 1979- 
1981, 5.000 de arme sovietice au beneficiat în fiecare an de tehnologie 
occidentală. Achiziționarea tehnologiei occidentale a permis Kremlinului să 
economiseascá 6,5 miliarde de franci între 1976 si 1980, echivalentul muncii 


2 Vasili Mitrokhin, Christopher Andrew, Arhiva Mitrokhin. KGB în Europa si în Vest, Editura 
Orizonturi&Sirius, Bucureşti, 2003, pp. 473 - 474. 

3 Thierry Wolton, KGB-ul in Franta, Editura Humanitas, Bucuresti, 1992, p. 308. 

^ Jacques Attali, Francois Mitterrand asa cum a fost, Editura Historia, Bucuresti, 2008, p. 204. 

pe care ar fi trebuit s-o presteze 100.000 cercetători pe an. De fapt, toate 
armele sovietice au fost construite, în grade diferite, cu tehnologie 
“importată” cu ajutorul ofițerilor Liniei X, precum: a) AWACS-urile (avioane 
radar) armatei sovietice au fost copiate după AWACS-urile americane; b) 
bombardierul sovietic Blackjack este replica lui B1-B al US Air Force; c) avionul 
de transport Antonov 72, cu decolare și aterizare scurtă, seamănă ca un frate cu 
Boeing YC 14; d) peste 50% din tehnologia rachetelor SS 20 a fost obţinută din 
Vest, îndeosebi sistemul de ghidare; e) scutul protector al capetelor nucleare ale 
rachetelor intercontinentale sovietice a fost pus la punct pornind de la 
cercetările americane asupra protecţiei rachetelor cosmice (scuturi termice) 
pentru intrarea lor în atmosferă; f) ultimul model sovietic de torpilă submarină 
a fost pus la punct pornind de la torpila MK 48 a US Navy. 

Decalajul tehnologic care exista, spre exemplu în domeniul informaticii, 
în anii '70, de 10-15 ani între Occident și URSS, se redusese la începutul lui 
1980 la doar 3 ani şi acest lucru datorită spionajului științific şi tehnologic, iar 
42% din producţia electronică sovietică a beneficiat de tehnologia occidentală 
furată. Puternicele ordinatoare RYAD sunt replicile exacte ale IBM-urilor 360 
şi 370. O situație asemănătoare întâlnim și în domeniul microprocesoarelor. 
Cel mai perfecționat, KR580IK 80A, este copiat direct după 8080A, fabricat de 
Intel Corporation, utilizat de US Army. “Evaluarea rezultatelor obţinute de 
sovietici în materie de spionaj ştiinţific, tehnic şi tehnologic nu poate fi 
făcută în mod direct și exact. Este sigur totuși că pe lângă economiile 
realizate pe planul cercetării științifice, pe lângă punerea lor la punct si 
aplicaţiile tehnologice legate de apărare, informaţiile culese în Occident 
de către sovietici au contribuit la dobândirea de către conducătorii lor a 
unei estimări globale a stării și a nivelului tehnic al armamentelor și 
echipamentelor militare occidentale. Sovieticii au obţinut și indicaţii 
preţioase asupra dezvoltării viitoare a sistemelor de arme avansate, a 
posibilităţilor și capacităţilor de mobilizare a Occidentului”®, scria Henri 
Regnard în revista Defense nationale, în decembrie 1983, la finalul unui articol 
dedicat activității spionajului ştiinţific sovietic. 

Comisia pentru Industria Militară (VPK6) coordona activitatea de 
culegere de informații tehnico-stiintifice prin stabilirea unui plan anual de 
obţinere a informaţiilor S&T, colectarea a tot ce era furat și întocmirea unui 
bilanţ cifrat al economiilor astfel realizate în cercetare și producţie. VPK era 
secondat de Institutul de Stat pentru Transformarea Interdomenii (VIMI) 


5 Thierry Wolton, op. cit., p. 320-321. 

6 În 1980, 61,5% din informațiile aflate la dispoziția VPK provenea din surse americane, 10,5% 
din RFG, 8% din Franţa, 7,5% din Marea Britanie şi 3% din Japonia (A se vedea Oleg Gordievski, 
op. cit., pp. 447 - 449). 

care îndeplinea rolul de curea de transmisie între complexul industrial si 
serviciile de informaţii. În 1980, spre exemplu, VPK a raportat Biroului 
Politic şi CC al PCUS că 42% din cereri au fost acoperite de către KGB, 
30% de către GRU, 5% de către Ministerul Comerţului Exterior şi 3% de 
către Academia de Științe a URSS, Comitetul de Stat pentru Relaţiile 
Economice Externe (GKES) şi Comitetul de Stat pentru Stiinta și Tehnică 
(GKNT). Operațiunea “FAREWELL” a relevat faptul cá VPK dispunea în fiecare 
an de un “fond special” de aproximativ 12 miliarde de franci francezi 
(cuantificarea DST-ului) pentru finanțarea operaţiunilor de culegere de 
informaţii S&T. “Locul și rolul VPK în dispozitivul menţionat 
demonstrează că militarii sovietici au un drept de preemtiune totală 
asupra ansamblului informaţiei științifice, tehnice și tehnologice”, scria 
Thierry Wolton în 1986. Succesul operaţiunii “FAREWELL” avea să contribuie 
la sporirea îngrijorărilor conducerii KGB-ului si a unei parti din elita 
birocratică sovietică în ceea ce privește viitorul economic şi politic al Uniunii 
Sovietice. 

În 1955 se crease Institutul de Cercetări Economice al GOSPLAN-ului 
(Gosudarstvennyi Plan), condus de către A. N. Efimov, unde vor lucra viitori 
teoreticieni ai reformei gorbacioviste. Institutul Central pentru Economie 
şi Matematică (TEMI) a fost creat în 1963 si a devenit o “oază a 
antimarxistilor şi a partizanilor economiei de piaţă” sub bagheta lui N. P. 
Fiodorenko. În 1969, B. N. Mihalevski si academicianul Stanislav Sergheevici 
Satalin? au expediat GOSPLAN-ului un raport asupra stării reale a economiei 
sovietice ceea ce l-a făcut extrem de nervos pe Alexei Kosâghin, președinte al 
Consiliului de Miniștri al URSS. Totuși, Alexei Kosâghin a lansat moda 
consultării experților și a început să organizeze o serie de întâlniri cu 
economiștii, în pofida faptului că nu agrea absolut deloc concluziile pesimiste 
ale acestora. În 1983, Biroul Politic al CC al PCUS creează Comisia de 
perfecționare a gestiunii economiei, de care depinde grupul condus de D. M. 
Gvişiani, ginerele lui Alexei Kosâghin. Noul grup de analiză economică 
propunea “trecerea la  hozrascet  («autogestiune») reală, o 
descentralizare radicală, «o nouă planificare», investiţii în sfera 
socială”. 

Noul secretar general al PCUS, Iuri Vladimirovici Andropov, va fi un adept 
al reformelor sistemului economic sovietic, iar dorinţa lui era să reformeze 


7 Thierry Wolton, op. cit., p. 314. 

8 Francoise Thom, Sfársiturile comunismului, Editura Polirom, lași, 1996, p. 36. 

? Stanislav Sergheevici Satalin (1934 - 1997) a devenit in 1976 adjunctul directorului Institutului 
Unional de Cercetări Stiintifice în Domeniul Cercetárilor Sistemice (VNIISI) si a fost 
artizanul unui seminar intitulat "Modelarea sistemicá a proceselor socio-economice". 

10 Francoise Thom, op. cit., p. 36. 

socialismul pentru a realiza ceva de genul “modelul ungar al socialismului”. 
Fost ambasador sovietic la Budapesta în 1956 și președinte al KGB din 1967, 
Iuri V. Andropov intelesese, de foarte multă vreme, că viitorul este 
sumbru si a decis, după cum relevă numeroase surse istoriografice, să 
preia controlul asupra partidului și statului sovietici1. În aprilie 1973, 
Andropov va deveni membru plin al Biroului Politic al CC al PCUS iar în 1978 
va reuși să scoată KGB-ul din subordinea Consiliului de Miniştri și să-l 
subordoneze Biroului Politici?. Cu sprijinul unei anumite grupări din 
Direcţia Generală I (Informaţiile Externe) a KGB, Andropov va începe 
procesul de reformare a socialismului de tip sovietic!?. Se nástea, astfel, 
o conspirație a unei elite din interiorul KGB“. Elita pe care o vom regăsi, 
prin diferitele personalităţi care vor ocupa scena politică de la Moscova 
după 25 decembrie 1991, în actualele structuri de putere ale Federaţiei 
Ruse. 

Academicianul Stanislav S. Satalin va redacta pentru uzul secretarului 
general al PCUS trei rapoarte asupra realitátilor economiei sovietice în care se 
va dovedi foarte incisiv și realist în ceea ce priveşte viitorul economic al URSS. 
“Mi-a telefonat, mi-a mulţumit şi am simţit că se stabilise o bază pentru 
colaborare. Într-unul din rapoartele sale, Andropov reia formula 
avansată de noi, privind caracterul indispensabil al unei ameliorări 
complexe a gestiunii economiei. Acesta a fost testamentul său în materie 


11 Sovietologul Thierry Wolton, analizând efortul de subminare a puterii PCUS, scria: “Această 
mică lume (de viitori reformatori - n.n.) s-a pus pe căutat modele alternative şi mijloacele 
necesare pentru a face sistemul mai raţional, mergând până la a se exprima în publicaţii 
intelectuale redactate într-un limbaj sociologic sofisticat, pentru un public restrâns. 
«Intelectualii» KGB-ului, care alcătuiau de acum grosul trupelor sale, supravegheau 
această efervescenţă, sub ochiul binevoitor al lui Andropov. Cu toţii erau de acord cu 
privire la faptul că partidul constituia principalul obstacol în calea îmbunătăţirii 
sistemului” (Apud Thierry Wolton, KGB-ul la putere. Sistemul Putin, Editura Humanitas, 
Bucureşti, 2008, p. 23). 

12 “Partidul şi politia secretă aveau să opereze ca două departamente ale unuia și aceluiași 
organism; oamenii din Lubianka încetau să mai fie nişte forte de ordine în slijba PCUS, devenind 
executivul din conducerea partidului. Mersul evenimentelor avea să-i convingă pe cekisti, aflați 
acum la porțile Kremlinului, să parcurgă si ultima etapă, înainte de a prelua frâiele ţării”, 
concluziona sovietologul Thierry Wolton (Apud Ibidem, pp. 19 - 20). 

13 Sovietologul Thierry Wolton consideră că ofensiva împotriva corupţiei începută de către KGB în 
ianuarie 1982, la indicatia secretarului general Iuri V. Andropov, împotriva coruptilor din PCUS 
reprezintă începutul ofensivei KGB-ului de a prelua controlul asupra partidului după moartea lui 
Mihail Suslov. “Până atunci, un acord între PCUS și Lubianka voia ca liderii comuniști să nu 
aibă a se teme de politia secretă. Între nomenclaturisti, aceste practici nu trebuiau să-și 
aibă locul”, scria Thierry Wolton (Apud Ibidem, pp. 19 - 20). 

14 În 1970, 51% dintre ofiţerii KGB aveau o formaţie universitară pentru a se ajunge la cifra de 
88% în 1987. Unii sovietologi sunt de părere că “serviciul KGB ar fi reprezentat pentru URSS 
ceea ce însemna Ecole Nationale d'Administration pentru Republica Franceză” (Apud 
Ibidem, p. 19). 

de economie"!5, mărturisea academicianul Stanislav S. Satalin. În jurul 
academicianului Satalin se vor reuni o serie de “tineri economişti” 
reformatori care erau cu toții membrii ai PCUS. Egor Gaidar!6, viitor prim- 
ministru al Federaţiei Ruse, a ajuns să lucreze la Institutul Unional de 
Cercetări Științifice în Domeniul Cercetărilor Sistemice (VNIISI) în 1980 
şi avea să devină, în scurt timp, unul dintre liderii “tinerilor economiști” si 
mâna dreaptă a lui Stanislav S. Șatalin. În 1984 a apărut un cerc de refomatori 
economici şi la Leningrad, sub conducerea lui Anatoli Ciubais. Viitorii vice- 
prim-miniștri, miniștri si adjuncti de miniștri au provenit din rândul acestei 
grupări Gaidar-Ciubais. “Judecând după toate, în faţa echipei lui Șatalin a 
fost pusă următoarea sarcină: de a sintetiza experienţa ţărilor frátesti 
socialiste şi de a da recomandări concrete despre ce şi cum din această 
experienţă se va putea prelua când va începe reforma economică. 
Direcţia acestei reforme este clară: încetarea planificării dintr-un singur 
centru a tot ce se poate până la ultimul cui inclusiv, de a da nişte 
drepturi directorilor de întreprinderi. Statului să-i rămână doar marile 
uzine militare, iar o parte semnificativă a comerţului cu amănuntul şi a 
producţiei de mărfuri să fie transmisă sectorului privat. Totodată, nu 
aveau de gând să schimbe rolul conducător al partidului (si al KGB- 
ului)"77, scria jurnalistul rus Oleg Grechenevsky. Odată cu venirea la putere a 
lui Gorbaciov, echipa lui Satalin şi-a continuat activitatea, după ieşirea din 
“ilegalitate”, la Institutul pentru Economie și Prognoză în Domeniul 
Progresului Tehnico-Stiintific (IEPNTP) unde Stanislav S. Şatalin a devenit 
director in 1986. Egor Gaidar se afla angajat acolo de mai mult timp, iar 
Stanislav S. Satalin va deveni academician in 1987 si membru al CC al PCUS in 


15 Frangoise Thom, op. cit., p. 36. 

16 Egor Timurovici Gaidar (n. 19.03.1956 - d.16.12.2009) a absolvit Facultatea de Economie a 
Universității de Stat din Moscova (MGU) si a devenit doctor în științe economice sub conducerea 
lui Stanislav S. Șatalin. Tatăl lui Egor Gaidar, Timur Arkadievici Gaidar a fost corespondent militar, 
în rang de contra-amiral, al ziarului "Krasnaia Zvezda" si a locuit împreună cu fiul său în Cuba si 
Iugoslavia. În 1986, Egor Gaidar si secția lui Satalin au plecat de la VNIISI la IEPNTP. Egor Gaidar a 
preluat, în 1987, conducerea secţiei economice a revistei "Kommunist". În 1990 a preluat 
conducerea secției economice de la ziarul “Pravda” iar în 1991 a devenit directorul Institutului 
pentru Economie Politică. După puciul din august 1991 a demisionat din PCUS, iar prietenia cu 
Ghenadi Burbulis i-a permis să ajungă, la 5 noiembrie 1991, vice-premier si ministru al Economiei 
şi Finanţelor în guvernul Rusiei. În perioada 15 iunie - 14 decembrie 1992 a fost prim-ministru al 
Federaţiei Ruse. Referindu-se la eşecul reformei sale economice în Federaţia Rusă, Egor Gaidar 
avea să declare, la 17 iulie 2001, în Moskovski Novosti: “Am extrapolat în mod greşit la Rusia 
ceea ce vedeam pe atunci întâmplându-se în Polonia. Nu am ţinut seama de istoria, mult 
mai lungă, a socialismului din Rusia, si nici de disproportiile mai mari. Ne-ar fi trebuit de 
două ori mai mult timp fata de polonezi, pentru a ieși la liman” (Apud Thierry Wolton, op. 
cit., p. 68) 

17 Oleg Grechenevsky, Originile regimului nostru “democratic”, Editura Concordia, Arad, 2009, 
p. 172 - 173. 

1990. Drumurile membrilor echipei Gaidar - Ciubais se vor despărți după 
1990 în condiţiile în care adepţii lui Egor Gaidar considerau că Mihail S. 
Gorbaciov “nu doreşte în realitate să introducă reforma economică, ci 
pur si simplu trage de timp"!? astfel încât au trecut de partea lui Boris Elțîn. 

În pregătirea reformei economiei sovietice, Institutul de Analiză 
Sistemică Aplicată (MIPSA) din Austria avea să joace un rol extrem de 
important în pregătirea “tinerilor economiști” reformatori. MIPSA!? a fost 
întemeiat în 1972, în urma deciziei Clubului Internaţional de la Roma, și a fost 
amplasat în castelul Laksenburg de lângă Viena. La 4 iunie 1976 a apărut, la 
Moscova, Institutul Unional de Cercetări Științifice în Domeniul 
Cercetărilor Sistemice (VNIISI), în calitate de filială a MIPSA. În fruntea 
VNIISI a fost numit academicianul D. M. Gvisiani?? și trei adjuncti: Stanislav S. 
Satalin, Boris Zaharovici Milner?! și Stanislav Vasilievici Emelianov22. Șeful 
Secţiei Internaţionale de la VNIISI era Alexandr Alexandrovici Seitov, fost 
adjunct al Secţiei Studentesti a Comitetului Orășenesc VLKSM?? din Moscova, 
prieten cu D. M. Gvişiani cu care lucrase la Comitetul de Stat pentru Stiinta. 
Alexandr A. Seitov este bănuit de a fi un important general sau colaborator 
extern al Direcției Generale I a KGB. 

În februarie 2002, în ziarul Stringer, a apărut un interviu cu “Viaceslav 
Sergheevici K.”24, fost ofițer în Direcţia Generală I a KGB (Primul Directorat 
Suprem, astăzi Serviciul de Informaţii Externe al Federaţiei Ruse). Fostul 
ofițer de informaţii externe sovietic dezvăluie faptul că la Viena aveau loc 
seminarii trimestriale, unde erau trimişi tinerii “stagiari” si "curatorii" lor din 
KGB. Grupul de tineri “stagiari” nu era mai mare de 20 de persoane şi era 


18 Ibidem, p. 173. 

19 Viitorul primar al Moscovei din perioada 1991 - 1992, Gavriil Harotonovici Popov, absolvent al 
Facultăţii de Economie din cadrul Universităţii de Stat din Moscova (MGU) si doctor în științe 
economice, a efectuat un stagiu la MIPSA în 1977 şi era un presupus viitor adjunct al directorului 
MIPSA. G. H. Popov a fost rechemat la Moscova si numit decan al Facultății de Economie din MGU. 
20 D. M. Gvişiani era fiul generalului-locotenent Mihail Maximovici Gvişiani din NKVD, un apropiat 
al lui L. P. Beria. Academicianul D. M. Gvişiani era în relații extrem de strânse cu Direcţia Generală 
I a KGB (general sau “colaborator extern" de rang foarte înalt). El era membru al Clubului de la 
Roma și unul dintre fondatorii MIPSA unde a devenit preşedintele Consiliului Institutului. 

21 În perioada 1969 - 1979 a condus secţia pentru probleme de conducere de la Institutul 
pentru SUA şi Canada. Directorul acestui Institut era academicianul Gheorghi Arbatov, 
identificat ca fiind ofiţer acoperit al Direcţiei Principale I a KGB, cu numele de cod VASILI. 
Boris Z. Milner a participat activ la crearea MIPSA în Austria şi a devenit, în 1987, primul adjunct 
al directorului Institutului Academic pentru Economie. A lucrat acolo până în anul 2000. Un tânăr, 
Milner Iuri Borisovici, a devenit vicepreşedinte al MENATEP în 1996. 

22 Doctor în ştiinţe tehnice si mare specialist în probleme de administrare, Stanislav V. Emelianov 
a lucrat la Institutul pentru Probleme de Administrare în perioada 1952 - 1976. A fost adjunct al 
directorului VNIISI până în 2003. 

23 Comitetul Unional al Tineretului Sovietic Leninist. 

24 [dentificat ca fiind omul de afaceri Serghei Kugusev. 

selectat personal de către Iuri V. Andropov. “În afară de capacităţile 
intelectuale - mărturisea “Viaceslav Sergheevici K.” -, candidaţilor li se 
cerea să aibă o capacitate mare de manevrabilitate, pentru ca cekiștii să- 
i poată manipula în orice condiţii, chiar şi în cazul în care «puterea 
sovietică» se va prăbuşi'25. Unii dintre candidati au renunțat, deoarece nu 
doreau să devină “marionete vii”. Fostul ofițer “Viaceslav Sergheevici K.", alias 
Serghei Kugusev, sustine în lucrarea “Al treilea proiect” că pe teritoriul 
sovietic Comitetul de Stat pentru Construcţii de pe lângă Sovietul de Miniștri 
al URSS-ului (GOSSTROI) a reprezentat acoperirea perfectă pentru derularea 
proiectului KGB de reformare a Uniunii Sovietice. În cele trei volume ale 
lucrării "Al treilea proiect”, Maxim Kalașnikov şi Serghei Kugusev relevă 
informaţii despre proiectul KGB-ului, în combinaţie cu o serie de elemente ce 
tin de “o mistică patriotică obişnuită”26. Serghei Kugusev scrie despre faptul 
că a fost creată o organizaţie secretă în interiorul KGB-ului, după schema 
clasică a conspirației, astfel încât “fiecare membru al acestei mafii a KGB- 
ului cunoștea doar un singur agent de rang înalt și el însuşi avea 
legătură cu 5-7 agenti racolati de nivel mult mai mic”?7. Totuşi, trebuie 
mentionat faptul cá prin circulara nr. 066 din 2 februarie 1988 ("Lárgirea 
drepturilor forurilor conducátorilor organelor Securitátii de Stat din URSS") s-a 
permis ca, din acele momente, în caz de necesitate operaţională urgentă, 
grupurile operaționale ale KGB puteau să fie formate, pentru o durată de până 
la doi ani, din ofițeri detaşaţi din alte departamente ale KGB, fără ştiinţa si 
“fără a se raporta la forurile centrale”22. “Conspiratorii” din KGB isi 
întăreau, astfel, poziţia. 

Ancheta efectuată de către jurnalistul rus Oleg Grechenevsky a scos în 
evidență faptul că articolul din Stringer era scris, în fapt, de către Vladimir 
Kucerenko (alias Maxim Kalașnikov), adjunct al redactorului-sef de la 
Stringer. Încercarea de a scoate în fata opiniei publice GOSSTROI-ul ca fiind 
artizanul refomelor din fosta URSS reprezintă o manipulare menită a ascunde 
rolul, locul şi importanța KGB-ului în succesul sau eşecul reformării spaţiului 
sovietic. “GOSSTROI-ul URSS-ului avea tangenţă directă cu pregătirea și 
efectuarea reformei economice în a doua jumătate a anilor '80 - însă nu 
acesta era cartierul general unde se elaborau planurile strategice. 
Acesta era, mai degrabă, laboratorul experimental, pentru verificarea 
practică în producţie a unor elaborări teoretice ale «tinerilor 


25 Oleg Grechenevsky, op. cit., p. 200. 
26 Ibidem, p. 447. 

27 Ibidem. 

28 Frangoise Thom, op. cit., p. 82. 

economisti»”2°, scrie jurnalistul Oleg Grechenevsky. GOSSTROI-ul a devenit o 
pepinieră a reformelor economice doar după august 1986, când la conducerea 
instituției a venit luri P. Batalin39, adjunct al Președintelui Sovietului de 
Ministri din URSS. Ín ceea ce priveste VNIISI, Egor Gaidar este extrem de tácut 
şi precaut si nu relevă decât faptul cá “echipa lui Satalin pregătea 
documente pentru schimbări economice analogice din URSS"?! după ce se 
studia experiența efectuării reformelor economice din statele socialiste 
(Iugoslavia, China, Ungaria etc.). În viitoarele evenimente de pe scena politică 
sovietică /rusă un rol important îl vor juca și cei care au lucrat la Comitetul de 
Stat pentru Muncă din URSS (GOSKOMTRUD). Grigori Alexeevici lavlinski32 a 
fost unul dintre cei mai importanţi reformatori care au lucrat la 
GOSKOMTRUD?,, alături de Vladimir Ivanovici Serbakov?^ si de Grigori 


29 Oleg Grechenevsky, op. cit., p. 449. 

30 [uri Petrovici Batalin a construit primele conducte de petrol si gaz în regiunea Tiumen. În 1970 
a devenit adjunctul ministrului Industriei Gazului până în 1983. În timpul lui Iuri V. Andropov a 
fost numit preşedinte al Comitetului de Stat pentru Muncă din URSS (GOSKOMTRUD). În 1985, 
Iuri Batalin a fost numit adjunct al Președintelui Sovietului de Ministri din URSS. Din august 1986, 
Batalin combina acest titlu înalt cu funcţia de președinte al GOSSTROI-ului din URSS. În iulie 1989, 
Iuri Batalin a fost scos din toate funcţiile si, la scurt timp, exclus din CC al PCUS pentru faptul că l-a 
ajutat pe unul dintre adjunctii săi, Boris Eltin, să ajungă în Sovietul Suprem al URSS. În noiembrie 
1987, Mihail S. Gorbaciov l-a numit pe Boris Elțîn în funcția de prim-adjunct al președintelui 
GOSSTROI în rang de ministru. O funcție inventată special pentru Boris Elțîn. După eliminarea din 
postul de candidat la Biroul Politic, Boris Nikolaevici Elțîn era distrus, însă şi-a revenit repede, iar 
directorul GOSSTROI i-a pus la dispoziție un spațiu la etajul I si i-a făcut o intrare specială. 
Cabinetul lui Elțîn de la GOSSTROI devine, astfel, de dimineața până seara, o zonă asediată de 
corespondentii străini, de reprezentanţii organizaţiilor informale și de alti democrați. GOSSTROI 
devenise statul electoral al lui Elțîn. 

31 Oleg Grechenevsky, op. cit., p. 299. 

32 Originar din Lvov, Grigori A. Iavlinski a absolvit Institutul de Economie Naţională din Moscova 
(MINH) în 1973. În 1978 a devenit doctor în economie, iar în 1980 a început să lucreze la 
Institutul de Cercetări Științifice al Muncii de pe lângă GOSKOMTRUD. Ideile sale reformatoare în 
domeniul economic i-au adus unele neplăceri cu KGB-ul, în perioada 1982 - 1984, apoi a fost 
transferat ca şef de secție la GOSKOMTRUD. A fost internat în spital de către KGB, după propriile 
sale mărturisiri, şi s-a aflat la un pas de o operaţie inutilă şi periculoasă pentru viata lui. După 
alegerea lui Gorbaciov, în martie 1985, Iavlinski a fost lăsat să revină la GOSKOMTRUD. În 1988a 
devenit şef de direcţie, iar în vara anului 1989 a trecut în aparatul de lucru al Sovietului de 
Ministri al URSS. A devenit secretarul Comisiei pentru Reformă Economică a vice-premierului 
Abalkin. După puciul din august 1991, G. A. Iavlinski a devenit responsabilul pentru semnarea 
Tratatului economic între republicile URSS, cu rangul de vice-premier. G. A. Iavlinski a fondat, în 
1993, o formaţiune politică liberală numită Partidul Democrat IABLOKO. 

33 Liudmila Fiodorovna Bezlepkina, Konstantin Nikolaevici Parmenenkov, Tatiana Alexeevna 
Golikova, Anatoli Sergheevici Cernásov, Akim Nikolaevici Hromuskin, Anatoli Ivanovici 
Baranovski, Frantisek Petrovici Kovrigo şi Iaroslav Ivanovici Kalagurski sunt funcționari ai 
GOSKOMTRUD care au îndeplinit funcţii guvernamentale sau pe linie financiar-bancară pe scena 
politico-economică a Federaţiei Ruse. 

34 A absolvit Institutul Politehnic din Togliati in 1969 si a lucrat ca inginer la construcția VAZ-ului. 
După o perioadă (1974 - 1976) petrecută la Școala Superioară a Komsomolului a revenit la 
AvtoVAZ unde a devenit șef de direcție. Vladimir Ivanovici Serbakov s-a ocupat mai mult de 

Gheorghievici Melikian?», care a fost liderul unui “grup analitic”. 
GOSKOMTRUD-ul a oferit trei vice-premieri în guvernele URSS-ului și 
Federaţiei Ruse (Iuri P. Batalin, Grigori A. Iavlinski si Vladimir I. Serbakov), 
doi ministri (Grigori G. Melikian si Liudmila F. Bezlepkina) si sase adjuncti de 
ministru36, 

Viaceslav Dasicev, germanist de renume din cadrul Academiei de Stiinte a 
URSS si specialist in problemele politicii externe sovietice, a prezentat CC al 
PCUS, la data de 22 aprilie 1982, un studiu intitulat “O analiză a situaţiei 
prezente a relatiilor Est-Vest" in care afirma cá "interventia trupelor 
noastre (sovietice - n.n.) in Afganistan, fárá nici un dubiu, a incálcat 
limitele admise ale confruntării Est-Vest pe arena lumii a treia"?7. 
Analistul Viaceslav Dasicev considera cá “avantajele unei astfel de mișcări 
nu înseamnă nimic în comparaţie cu dezavantajele”38 și avertiza asupra 
faptului că “Uniunea Sovietică a creat un al treilea și extrem de periculos 
front - după cel din Europa de Est împotriva Europei de Vest si cel din 
Asia de Est împotriva Chinei -, în flancul său sudic, în condiţii geografice 
şi socio-politice foarte nefavorabile”. Analizând evenimentele aflate în 
curs de desfășurare în arena relaţiilor internaționale, Viaceslav Daşicev scria: 
“Extinderea continuă a ofensivei noastre politico-militare în lumea a 
treia va fi contracarată de către Occident printr-o deplasare spre o 
poziţie din ce în ce mai apropiată de un război «rece» sau «semi-rece» si 
prin sporirea presiunii exercitate asupra Uniunii Sovietice în ceea ce 
priveşte sfera politică, cea economică, cea militaro-strategică şi cea de 
propagandă /psihologică. O revenire treptată la destindere poate fi 


practică decât de teorie economică. În 1985 a fost transferat la GOSKOMTRUD în postul de şef al 
secţiei de construcții de maşini. A devenit președintele GOSKOMTRUD în 1989 şi membru al CCal 
PCUS în 1990. În martie 1991 a devenit vice-premier în guvernul URSS iar, mai apoi, prim vice- 
premier și ministrul Economiei din URSS (mai 1991). Începând din septembrie 1991 s-a ocupat 
de organizarea Fondului INTERPRIVATIZATIA. Un Fond care se va implica în operațiuni 
financiare internaționale şi care va ajunge la un capital de 500.000.000.000 de dolari. 

35 A absolvit Facultatea de Economie a Universităţii de Stat din Moscova (MGU) şi a început să 
lucreze la GOSKOMTRUD în 1977. În 1986 a fost numit adjunctul şefului pentru administraţie al 
Sovietului de Miniștri al URSS iar, mai apoi, adjunctul preşedintelui Consiliului de Stat al 
Federaţiei Ruse. A fost ministrul Muncii (iunie 1992 - august 1996), ministrul Muncii si al 
Protecţiei Sociale (august 1996 - martie 1997), adjunct al președintelui SBERBANK (din iulie 
1997) si adjunct al preşedintelui TENTROBANK (din aprilie 2003). 

36 Jurnalistul Oleg Grechenevsky consideră că cei de la GOSKOMTRUD au fost discriminați în 
“verticala puterii”, deoarece “dacă privim scurtele lor biografii, atunci sare în ochi legătura 
puternică a acestor cadre cu clanul moscovit al KGB-ului” (Apud Oleg Grechenevsky, op. cit., 
p.467). 

37 Martin McCauley, Rusia, America si războiul rece. 1949-1991, Editura Polirom, laşi, 1999, p. 
169. 

38 Ibidem. 

3? Ibidem. 


Operaţiunea "Farewell" si demantelarea Uniunii Sovietice | 133 


atinsă prin abandonarea angajamentelor noastre militare, dar numai în 
cazul în care criza nu se răspândește în alte regiuni, mai cu seamă în 
Europa de Est'%. La 10 ianuarie 1983, Viaceslav Dasicev a înaintat 
secretarului general al PCUS, Iuri Vladimirovici Andropov, un nou raport 
asupra politicii externe sovietice în care afirma: “Uniunea Sovietică are 
acum o poziţie extrem de dificilă. Aproape toate marile puteri ale lumii, 
cu excepţia Indiei, s-au aliat împotriva ei. A opune rezistenţă acestui 
enorm potential depăşeşte în mod periculos capacitatea Uniunii 
Sovietice"^ astfel încât “doar printr-o autorestrictionare treptată si prin 
adoptarea unei conduite atente pe scena mondială”? poate fi redusă 
presiunea “excesivă” exercitată de către “contra-coaliție” asupra Uniunii 
Sovietice. 

Totodată, analizele relevau faptul că economia sovietică nu rămânea doar 
în urma cursei tehnologice, dar devenise, de asemenea, incredibil de 
risipitoare. O serie de analize economice, făcute la nivelul anului 1987, aveau 
să releve faptul că economiile de tip sovietic consumau de două ori până la 
trei ori mai multă energie/unitate de producţie decât societăţile bazate pe 
economia de piață din Occident. Risipa economică rezultată, starea de 
înapoiere industrială și tehnologică demodată, au avut un impact negativ 
asupra capacităţii de participare a URSS la comerțul mondial. Din ce în ce mai 
mult, ea exporta cu precădere materii prime şi minereuri, ca cea mai mare 
parte a lumii a treia, incapabilă să concureze cu exportatorii de frunte ai 
bunurilor manufacturate. Raportul anual GATT, pe anul 1985, arăta că URSS 
cădea de pe locul 11 în 1973 pe locul 15, la exportul de bunuri manufacturate, 
fiind întrecută, în anii dintre aceste două momente, de Taiwan, Coreea de Sud, 
Hong Kong și Elveţia. Sistemul sovietic devenea din ce în ce mai corupt, în 
beneficiul nomenclaturii si al mafiotilor, care făceau in mod aproape deschis 
legea în republicile din Caucaz şi Asia Centrală și își extindeau rețelele în 
întreaga Uniune Sovietică. Problemele naționalităților erau din ce în ce mai 
evidente. Popoarele - de altfel, în ansamblul lor, bine educate - căpătaseră de- 
a lungul deceniilor o deosebită abilitate în arta supraviețuirii în condiţiile cele 
mai dificile. Planificarea centralizată impunea rationalizarea, însă industriile 


40 Ibidem, pp. 169-170. 

41 Ibidem, p. 171. 

42 Ibidem. 

43 În raportul Soviet Elite Concerns about Popular Discontent and Official Corruption (Îngrijorările 
elitelor sovietice faţă de nemulțumirea populară si corupția oficială), CIA menţiona: “În 1980, 
oficialii KGB îşi exprimau îngrijorarea faţă de instabilitatea crescândă a societăţii, datorată 
lipsei hranei și a bunurilor de consum. În cursul unor discuţii cu străinii, anumiţi oficiali 
sovietici și-au mărturisit neliniștea cu privire la chestiunile legate de morala civică; în 
cadrul Comitetului Central al Academiei de Științe Sociale, s-a exprimat deschis opinia ca 

legate de armament si de cercetarea spatialá^^ continuau să aibă prioritate 
absolută. 

În 1984, Comitetul de Stat al Planificării solicitase Institutului de 
Economie Mondială şi Relaţii Internationale (IMEMO) al Academiei de Ştiinţe 
a URSS un studiu prospectiv de dezvoltare a Uniunii Sovietice până în anul 
2000. “Rezultatul a fost un text de 90 de pagini care conţinea concluzii 
fără drept de apel. Dacă erau menținute metodele în baza cărora 
funcţiona atunci economia sovietică - metode dirijiste, centralizatoare, 
planificate - pe scurt modelul care a existat dintotdeuna, ţara noastră 
avea să se vadă împinsă printre puterile economice de mâna a doua, iar 
la sfârșitul secolului avea să coboare poate la nivelul ţărilor sărace din 
lumea a treia”46, mărturisea Alexandr lakovlev?7, directorul IMEMO. Mihail S. 


ţara era «într-o situaţie de criză economică, politică şi ideologică»” (Apud Catherine 
Durandin, CIA în război, Editura Incitatus, București, 2003, p. 206). 

44 La începutul anilor '80, cheltuielile atinseseră circa 20 - 25% din PIB-ul URSS. 

45 Ponderea producţiei bunurilor de consum s-a redus considerabil în volumul total al producţiei 
industriale: de la 60,5% în 1928 la 39% în 1940, de la 27,5% în 1960 la 26,2% în 1980 şi la 24,9% 
în 1987. Veniturile realizate din exportul de petrol si țiței au crescut de la 1,8 miliarde ruble 
valută la 40,5 miliarde în perioada 1970 - 1984, respectiv de la 15,6% în structura exportului la 
50,4%. 

46 Alexandr Jakovlev, Ce vrem să facem din Uniunea Sovietică, Editura Humanitas, Bucuresti, 
1991, p. 25. Viitoarea "eminentá cenușie” a perestroikăi, Alexandr lakovlev, s-a născut la 2 
decembrie 1923 într-o familie de țărani din satul Korolevo, regiunea Iaroslav. A participat la 
Marele Război pentru Apărarea Patriei în perioada 1941 - 1943, în cadrul Brigăzii a VI-a de 
pușcași marini, fiind demobilizat în februarie 1943 ca urmare a unei răni grave. După război va 
deveni jurnalist şi, mai apoi, activist de partid. În 1953 este promovat în aparatul Comitetului 
Central al PCUS, iar în 1958 pleacă la studii în SUA la Universitatea Columbia. Devine prim- 
adjunct al șefului Secţiei de Propagandă a CC al PCUS, în 1965, şi şef de facto în perioada 1969 - 
1973. În perioada 1971 - 1976 va fi membru al Comisiei Centrale de Revizie a PCUS si va înţelege, 
dintr-o astfel de poziție, că este imposibil să ataci frontal Partidul. La 15 noiembrie 1972 va 
publica în Literaturnaia Gazeta un articol intitulat Împotriva anti-istoricismului în care 
realizează o critică ascunsă, însă profundă, a sovinilor slavi şi a naționaliștilor ruși. “Acest articol 
- scria Lilly Marcou - joacă rolul de catalizator al unei fronde ce mocnea din anii '60 şi 
pericolul nu-i scapă deloc lui Suslov, paznicul templului” (Apud Ibidem, p. 12). Mai târziu, în 
epoca lui Mihail Gorbaciov, Alexandr lIakovlev va fi atacat sistematic de către revistele Nase 
sovremenie si Literaturnaia Rossia pe motiv cá a scris acel articol, din 1972, sub "dictatul 
sionismului international”. Alexandr Iakovlev a mărturisit, mai apoi, că motivul pentru care a 
scris acel articol era convingerea lui cá “sovinismul velicorus se dezvolta paralel cu nationalismele 
locale" în condiţiile în care “o parte a intelectualitátii noastre (sovietice - n.n.) științifice si 
artistice făcea apologia vieţii patriarhale, a trecutului prerevolutionar" astfel încât s-a 
ridicat “împotriva tentativelor celor ce provăduiau superioritatea mesianică a spiritului 
rus". Într-un timp al "prosternárii si al lasitátii", Alexandr Iakovlev va părăsi URSS la 21 iulie 
1973 pentru a deveni ambasador în Canada. Va reveni la Moscova la 19 iulie 1983 și se va implica 
în susținerea perestroikdi și a glasnostului. A încetat din viata la 18 octombrie 2005. 

^7 “Atunci când am început dezbaterea despre piaţă și economia de piaţă am făcut-o în 
perspectiva de a ne schimba sistemul politic. Libertatea economică merge mână-n mână cu 
libertatea politică. Individul trebuie să se simtă liber dacă vrem ca el să întreprindă ceva. 
Trebuie, de asemenea, abolit monopolul proprietăţii de stat, pentru că el împiedică orice 

Gorbaciov avea să scrie în lucrarea “La Perestroika, vues neuves sur notre pays 
et le monde (Perestroika, puncte de vedere noi despre tara noastră si despre 
lume)” următoarele: “Ideile perestroikăi nu sunt numai rezultatul unor 
interese si considerente pragmatice, ele indică si o modificare a 
constiintelor noastre (...); ele sunt şi rezultatul unei anchete teoretice 
care ne-a permis o mai bună cunoaştere a societăţii și ne-am întărit 
hotărârea de a merge înainte”4s. Menţionăm faptul cá pe 7 februarie 1972, 
ministrul comerțului din Cabinetul Nixon, Maurice Stans, avea să deschidă 
lucrările unei conferințe în care urma să se pună în discuţie perspectiva lumii 
industriale şi a lumii afacerilor în anul 1990. Această întrunire a 1.500 de 
oameni de afaceri din SUA s-a încheiat cu o declarație memorabilă și profetică 
a lui Roy L. Ash, preşedintele firmei “Litton Industries”: “Capitalismul de stat 
poate constitui forma în care se vor face afacerile pe plan mondial, 
deoarece ţările din vest se îndreaptă tot mai mult înspre o economie 
unificată şi controlată, pentru o mai mare eficienţă, iar tendinţa statelor 
comuniste spre sistemul liberului schimb devine tot mai accentuată. 
Problema pusă (în timpul conferinţei), asupra căreia s-au ridicat o 
mulțime de opinii divergente, a fost dacă Estul și Vestul se vor întâlni 
undeva la mijloc, în jurul anului 1990"^ Extrem de interesantă si de 
tulburătoare această întâlnire în perspectiva marilor jocuri geopolitice, 
geoeconomice si geostrategice, de la sfârşitul secolului XX, printre care 
“perestroika” si “glasnost”. 

În contextul politico-economic de la începutul anilor '80, amplificat 
de pierderea “Liniei X" si creşterea, astfel, a decalajului tehnico-stiintific 
dintre Occident si URSS, secretarul general al CC al PCUS, Iuri V. 
Andropov, a ajuns la concluzia cá dacá evolutia Uniunii Sovietice 
continua conform programului, atitudinilor, mentalităților şi 
prejudecátilor existente, baza economică prin care se dorea dominarea 
lumii avea să se prabuseasca®°. Iuri V. Andropov a ajuns la constiinta*! 


iniţiativă economică pe care doar multitudinea formelor de proprietate o autorizează. 
Omul trebuie să fie complet liber, atât din punct de vedere politic, cât şi economic, pentru a 
întreprinde ceva. Eu cred că esenţială nu este piaţa, ci libertatea economică și libertatea de 
a crea”, mărturisea Alexandr Iakovlev în septembrie 1990 (Apud Ibidem, pp. 67 - 68). 

48 Ibidem, pp. 25 - 26. 

49 L. Fletcher Prouty, JFK, Editura RAO, Bucuresti, 1996, pp. 463-464. 

50 În ianuarie 1983, Directorate of Intelligence al CIA realiza un studiu (A Research Paper) 
intitulat “Pierderea de viteză a industriei sovietice, 1976 - 1982” în care se preciza: “În timp ce 
încearcă să revigoreze creșterea economiei sovietice, noii conducători avându-l în frunte 
pe secretarul general Andropov trebuie să se confrunte cu o serie de probleme deosebit de 
dificile în industrie. Creșterea industrială, care s-a aflat în declin după cel de-al Doilea 
Război Mondial, a scăzut într-o manieră uimitor de rapidă în perioada 1976 - 1982. 
Creşterea anuală a producţiei industriale era, în medie, de peste 9% în anii '50, de 6,4% în 

necesităţii unei reforme complete a sistemului“? și putem vorbi de faptul 
că el este părintele "perestroikái"5?. În acest context, Iuri V. Andropov a 
creat “Comisia Biroului Politic” cunoscută ca fiind și “Comisia Tihonov - 
Rijkov” si a cărei misiune consta în pregătirea reformei economice în 
Uniunea Sovietică. Nikolai Tihonov (n. 14 mai 1905 - d. 1 iunie 1997) era 
preşedintele Sovietului de Miniştri din URSS (23 octombrie 1980 - 27 
septembrie 1985) și având în vedere vârsta lui înaintată, în jur de 80 de ani, 
nu reprezenta un pericol pentru planurile lui Andropov şi ale echipei lui de 
"conspiratori"din KGB. Nikolai Rijkov, secretar al CC al PCUS pentru 
economie, conducea această “Comisie a Biroului Politic” a cărei conducere 
ştiinţifică o avea directorul VNIISI, academicianul D. M. Gvişiani, însă 
pregătirea documentelor o realiza academicianul Stanislav S. Satalin. În 
aparatul de lucru al “Comisiei Biroului Politic” se aflau Egor Gaidar si Piotr 
Olegovici Aven** iar pentru scrierea unor capitole au fost chemaţi cei din 


anii '60 şi de 5,9% în anii 1971 - 1975. Pentru anii 1976 - 1980, creșterea anuală nu a fost 
decât de 3,2% si a scăzut la 2,4% in 1981 - 1982. Scăderea brutală a productivităţii - adică 
a eficacitátii articulației dintre muncă si capital - este încă si mai dramatică. În pofida unor 
eforturi considerabile, sovieticii au fost incapabili să blocheze această deteriorare (...) 
Perspectivele unei redresări a situaţiei pentru anii '80 nu sunt deloc bune” (Apud Catherine 
Durandin, op. cit., p. 205). 

51 Raportul de la Novossibirsk (1984) redactat de către un grup de cercetători universitari sub 
coordonarea sociologului Tatiana Zaslavskaia, la cererea lui Iuri V. Andropov, a fost publicat în 
numărul 28 al revistei Survey. În raport se releva faptul că în URSS “planificarea 
hipercentralizată submina vizibil orice progres, iar societatea era scurt-circuitată de mult 
prea desele conflicte interne” (Apud Teodora Stănescu-Stanciu, Efectul Gorbaciov și statele 
Europei Central-Estice, în CLIO 1989, Anul IV, nr. 2/8, 2008, p. 8). 

52 "Economia de piatá trebuie introdusá cát mai repede cu putintá. Dar acest lucru nu se va 
putea face cu actualele structuri de conducere centralizată. (...) Asta înseamnă că vechile 
cadre trebuie să-și piardă puterea. Dar cum ele nu vor, fac totul pentru ca mecanismele 
economiei să nu se schimbe. (...) De aceea, daca sunt pentru participarea ţării la diviziunea 
internaţională a muncii, mă opun introducerii fără discernământ a tot ceea ce se face în 
Vest. Cred că trebuie să preluăm și să învăţăm tot ce este util, că trebuie să fim deschiși, să 
avem contacte, să intretinem raporturi culturale cát mai strânse, să deschidem frontierele 
capitalurilor străine în sectoarele în care acestea sunt necesare”, mărturisea Alexandr 
Iakovlev în dialogul cu jurnalista Lilly Marcou în septembrie 1990 (Apud Alexandr Jakovlev, op. 
cit., pp. 69 - 70). 

53 Ín Nezavisimaia Gazeta, din 28 decembrie 1990, Filip Bobkov, fost prim-adjunct al presedintelui 
KGB, márturisea cá "incá din 1985, KGB-ul a inteles limpede cá URSS nu se mai putea 
dezvolta fárá perestroika" (Apud Thierry Wolton, op. cit., p. 25). 

54 Absolvent al Facultăţii de Economie din cadrul Universităţii de Stat din Moscova (MGU) în 1977 
si candidat la titlul de doctor în ştiinţe economice. A lucrat la VNIISI în perioada 1981 - 1988. În 
1988 a plecat în Austria la MIPSA în calitate de colaborator permanent de unde a revenit în 
Federaţia Rusă în postura de ministru pentru Relaţii de Economie Externă în guvernul lui Egor 
Gaidar (1991). A fost concediat de către preşedintele Boris Elțîn în decembrie 1992 și a devenit, 
după o scurtă perioadă în care a fost om de afaceri, preşedintele Consiliului Director la ALFA- 
BANK. Averea sa personală este estimată la peste 2 miliarde de dolari. 

“echipa lui Ciubais” din Leningrad (Anatoli Borisovici Ciubais55, Serghei 
Alexandrovici Vasiliev*6, Mihail Egonovici Dmitriev57, Serghei Mihailovici 
Ignatiev58, Iuri Vladimirovici larmagaev*?? etc). Rezultatul activităţii 
“Comisiei Biroului Politic” a fost un document de 120 de pagini intitulat 
“Concepţia perfecţionării mecanismului economic”. Referindu-se la acest 
document, jurnalistul rus Oleg Grechenevsky consemnează faptul că nu 
cunoaştem cu exactitate conţinutul amănunțit al documentului, însă acesta nu 


55 A crescut în familia unui lucrător politic din Armata Roșie, iar în 1977 a terminat Institutul 
pentru Inginerie și Economie din Leningrad (LIEI). În ultimul an de facultate a intrat în PCUS. La 8 
octombrie 1979, în sovhozul Boksitogorski s-au întâlnit trei colaboratori ştiinţifici ai LIEI si LFEI 
(Institutul Economico-Financiar din Leningrad): Anatoli B. Ciubais, Grigori lurievici Glazkov si 
Iuri Vladimirovici larmagaev. Cei trei au hotărât, la sfârşitul anilor '80, să organizeze seminarii 
dedicate vieții economice, după toate regulile: rapoarte, discuţii etc. Prima şedinţă a avut loc pe 
data de 9 ianuarie 1981. Anatoli B. Ciubais avea să lucreze, din 1983, la alcătuirea documentelor 
guvernamentale secrete ale “Comisiei Biroului Politic”. 

56 A absolvit Institutul Economico-Financiar din Leningrad (LFET) în 1979 si a intrat în 
aspirantură la doctorat la Facultatea de Economie a Universităţii de Stat din Leningrad (LGU). El 
s-a specializat in problematica Iugoslaviei si a condus laboratorul de cercetare a LFEI până în 
1990. Laboratorul a fost un punct de sprijin extrem de important al lui Anatoli B. Ciubais și al 
apropiaților săi. În 1990 a devenit deputat în Sovietul din Leningrad si a condus Comisia pentru 
Reformă Economică a Sovietului. Un an mai târziu a devenit consilier al guvernului si a condus 
Centrul de Lucru pentru Reforme Economice (RTER). În 1994 a devenit adjunct al ministrului 
Economiei, apoi primul-adjunct al conducătorului aparatului guvernului (aprilie 1997). În august 
1998 a părăsit guvernul si a devenit președintele Băncii Internationale de Investiţii (active în jur 
de 17 milioane de dolari), după care a condus Centrul Leontiev (1999 - 2004). Din 2004 este 
reprezentantul regiunii Sankt-Petersburg în Consiliul Federaţiei Ruse. 

57 Absolvent al Institutului Economico-Financiar din Leningrad (LFEI) în 1983 și doctor în științe 
economice, Mihail E. Dmitriev a devenit, în 1991, deputat în Consiliul Suprem al RSFSR. În 1994 s- 
a reîntors la ştiinţă, initial la Institutul pentru Analiză Economică si, mai apoi, la Centrul Carnegie 
din Moscova. În 1997 a devenit prim-adjunct al ministrului Muncii (până în octombrie 1998), apoi 
prim-adjunct al ministrului Economiei si Comerţului (iulie 2000 - mai 2004). 

58 Promoţia 1975 a Facultăţii de Economie din cadrul Universității de Stat din Moscova (MGU) si 
doctor în ştiinţe economice al aceleiași facultăţi. În 1978 a început să lucreze ca profesor la 
Institutul Comerţului Sovietic din Leningrad. În 1991 a devenit adjunct al ministrului pentru 
Economie și Finanţe, apoi adjunct al președintelui TENTROBANK (1992 - 1993). A revenit în 
octombrie 1993 în funcția de adjunct al ministrului Economiei, iar în septembrie 1996 a fost 
sprijint de către Anatoli B. Ciubais să preia funcţia de consilier al preşedintelui Federaţiei Ruse 
pentru probleme economice. În aprilie 1997 a redevenit prim-adjunct al ministrului Finanţelor. 
Din martie 2002 este preşedinte al TENTROBANK din Federația Rusă. 

59 Absolvent al Facultății de Matematică-Mecanică a Universității de Stat din Leningrad (LGU) și 
candidat în științe economice la începutul anilor '80. A început să lucreze la Institutul Economico- 
Financiar din Leningrad unde era considerat un anticomunist învederat. El dorea o ruptură totală 
cu sistemul socialist și nu agrea participarea grupului lui Anatoli B. Ciubais la lucrările “Comisiei 
Biroului Politic”. În perioada 1991 - 1993 a fost conducătorul Comitetului de Sprijinire a 
Reformelor Economice din cadrul Consiliului Suprem si a pregătit proiectul reformei bugetare. 
După părăsirea postului, a preluat funcția de director general al Institutului pentru Progresul 
Dezvoltării Socio-Economice. 

prognoza “dărâmarea a tot si construirea pe aceste dărâmături a unei 
societăţi capitaliste”60. Ungaria era un model de perspectivă pentru URSS. 

Institutul Central pentru Economie și Matematică (TEMI) a fost o altă 
pepinieră de cadre pentru adepţii reformei sistemului sovietic. Alexandr 
Nikolaevici Șohins! (şef de laborator la TEMI) s-a separat de curentul lui Egor 
Gaidar şi a devenit, în 1987, consilierul ministrului Afacerilor Externe, Eduard 
Sevarnadze, iar in 1990 a preluat conducerea Direcţiei pentru Relaţii de 
Economie Externă a MAE. Alexandr N. Șohin a ocupat mai multe funcţii 
importante pe scena politică şi economică a Federaţiei Ruse. În martie 2002 a 
preluat preşedinţia Consiliului de Monitorizare a companiei “Renaissance 
Capital” prin care se derulează miliarde de dolari de “investiții străine”. 
Directorul administrativ al “Renaissance Capital” era Iuri Kobaladze, fost 
general în Serviciul de Informaţii Externe al Federaţiei Ruse (SVR). Nikolai 
Iakovlevici Petrakov$2, adjunct al directorului pentru știință al TEMI, a 
devenit consilierul lui Mihail S. Gorbaciov pentru probleme economice. TEMI 
a oferit doi vice-premieri, trei miniștri, un conducător al aparatului 
guvernului, șase adjuncti de ministru, precum și numerosi alti funcţionari în 
aparatul de stat. VNIISI a oferit doar doi vice-premieri şi patru miniştri. În 
proiectul KGB de reformă economică a sistemului socialist sovietic “masa 
principală a «tinerilor economiști» provine din TEMI, însă nucleul 
conducător al acestei grupări s-a format la Institutul de Cercetări 
Științifice în Domeniul Cercetărilor Sistemice”. 

“Grupul Ciubais” a creat, în februarie 1987, clubul “Restructurarea”, la 
Moscova, iar mai apoi şi la Leningrad, adică o organizaţie politică de luptă 
pentru democraţie. În clădirea în care funcţiona clubul lui Ciubais se afla 
TEMI, iar din 1986 s-a mutat IEPNTP, unde au venit, mai apoi, cei de la VNIISI 
conduși de academicianul Satalin. Clubul “Restructurarea” a fost nucleul în 
jurul căruia s-a creat, în 1989, Frontul Popular®* din Leningrad. Membrii 


60 Oleg Grechenevsky, op. cit., p. 301. 

61 Absolvent al Facultăţii de Economie a MGU (1974) si doctor în științe economice. În 1982 s-a 
angajat la TEMI, iar in 1986 a trecut la IEPNTP ca sef de laborator. 

62 A absolvit Facultatea de Economie a MGU în 1959, fiind coleg de bancă cu Gavriil Popov. În 
perioada 1965 - 1990 a lucrat la TEMI. Doctor în științe economice si academician din 1990. Din 
1995 este preşedintele Consiliului de Monitorizare al Investsberbank. 

63 Oleg Grechenevsky, op. cit., p. 311. 

64Aparitia Fronturilor Populare a fost determinată de întrunirea, într-o vilă de la periferia 
Moscovei, în martie 1988, unui mic grup de experti si de responsabili ai PCUS care vor încerca să 
pună la punct o politică națională coerentă. La 6 martie 1988, juristul Boris Kurasvili, un apropiat 
al lui Alexandr Iakovlev, va publica în Nouvelles de Moscou un articol intitulat “Trebuie să 
formăm fronturi nationale?”. Unul dintre inițiatorii Frontului Popular din Azerbaidjan, Hikmet 
Hadjizadeh, avea să mărturisească: “Înţelesesem că, singure, republicile baltice nu ar fi creat 
niciodată această bresá: deci exista încuviințarea de sus şi acest fapt ne-a hotărât. Speranţa 
cá vom profita de breșă a pus stăpânire pe noi” (Apud Francoise Thom, op. cit., p. 67). 

fondatori ai clubului “Restructurarea” din Leningrad, în frunte cu Petr 
Filippov, au intrat în prezidiul Sovietului din Leningrad după 1990. Clubul 
“Restructurarea” din Moscova avea să realizeze, în martie 1987, prima 
dezbatere referitoare la “Legea întreprinderii de stat” ce va fi pusă în aplicare 
foarte curând. “Grupul Ciubais” va fi suplinit cu un “al doilea val" de tineri 
reformatori ce proveneau din clubul “Sintez” de pe lângă Palatul Tineretului. 
Clubul “Sintez” a apărut în primăvara anului 1987 şi a fost creat pe baza 
Clubului Tinerilor Economisti (apărut în 1984) care au absolvit Institutul 
Economico-Financiar din Leningrad (LFEI). Dintre personalităţile care au 
făcut parte din acest club “Sintez”, menționăm pe Alexei Leonidovici Kudrin®, 
Alexei Borisovici Miller66 si Andrei Nikolaevici Illarionov®’ care a pronosticat, 
Tn primávara anului 1998, faptul cá peste o jumátate de an va avea loc default- 
ul Federației Ruse, ceea ce a constituit biletul de intrare în “echipa Putin”. 
“Grupul Ciubais” a propulsat spre guvernare trei vice-premieri, doi miniştri şi 
cinci adjuncti de ministri. 

Conform unor mărturii ale generalului Mihail Liubimov®®, șeful Secţiei 
Prognoze din Direcţia Generală I a KGB, cu puţin timp înainte să moară, în 


65 A absolvit Facultatea de Economie a Universităţii de Stat din Leningrad (LGU) în 1983. 
Doctoratura şi-a făcut-o la Institutul de Economie din Moscova, in 1988, după care s-a întors la 
Leningrad si a început să lucreze la Institutul pentru Probleme Social-Economice (ISEP). Anatoli 
B. Ciubais a candidat la conducerea ISEP la invitația lui Alexei L. Kudrin. În 1990, Alexei L. Kudrin 
a devenit adjunctul preşedintelui Comitetului pentru Reformă Economică, apoi în fruntea 
Comitetului pentru Economie și Finanțe a Primăriei din Sankt-Petersburg. Kudrin va deveni, în 
martie 1995, al doilea prim-adjunct, alături de Vladimir Putin, al primarului Anatoli Sobciak. După 
demiterea din funcție şi plecarea la Moscova, Alexei L. Kudrin a îndeplinit mai multe funcţii 
importante în administraţie, cu ajutorul lui Anatoli B. Ciubais, iar din mai 2000 a devenit vice- 
prim-ministru și ministru de Finanţe. 

66 Miller a absolvit Institutul Economico-Financiar din Leningrad (LFEI) in 1984 si era considerat 
cel mai slab în domeniul ştiinţific din “Grupul Ciubais”. În 1990 a început să lucreze în cadrul 
secției pentru “zona economică” a Comitetului Executiv al Sovietului din Leningrad. Din 
octombrie 1991 a trecut la Comitetul pentru Relaţii de Economie Externă unde a devenit 
adjunctul lui Vladimir Putin. A mai fost adjunct al directorului general al Portului Maritim Sankt- 
Petersburg (1996 - 1999), director general al Sistemului de Conducte Baltic (1999 - 2000), 
adjunct al ministrului Energeticii (iulie 2000) şi preşedinte al GAZPROM din mai 2001. 

67 A absolvit Facultatea de Economie a MGU în 1983, iar din 1990 a început să lucreze la 
laboratorul lui Serghei Vasiliev din Institutul Economico-Financiar din Leningrad. În aprilie 1992 
a devenit consilierul lui Egor Gaidar si, mai apoi, a lui Viktor Cernomirdin. În februarie 1994 a 
demisionat din guvern şi a devenit directorul Institutului pentru Analiză Economică. La începutul 
anilor '80 a efectuat un stagiu în Austria, precum si în SUA si Marea Britanie. 

68 Oleg Gordievski adnota, referitor la generalul KGB Mihail Liubimov, următoarele: “Deși foarte 
inteligent și plin de sentimente frumoase pentru Anglia, pentru literatura şi tradiţiile ei, 
Liubimov nu renuntase la o mulţime de idei nebunesti de stânga. În 1976 si 1977, după ce 
lucrase la Londra, încă mai putea discuta despre Troțki cu un real interes si, în ciuda 
experienţei sale din Occident, el spera în continuare să ajungă general KGB. Visul lui era să 
devină o binecunoscută figură literară, în stare să recite volume întregi de poezii 
englezești, dar să fie, în același timp, și general KGB - o combinaţie imposibilă” (Apud Oleg 
Gordievski, op. cit., p. 370). 

1984, secretarul general Iuri V. Andropov a aprobat în formă definitivă 
operațiunea de demantelare a Uniunii Sovietice. Operaţiunea denumită 
“Golgota”70, după mărturisirile fostului general KGB Mihail Liubimov, 
urma să aibă patru etape esenţiale: 1) dezorganizarea sistematică a 
rânduielilor politice si economice din URSS”; 2) introducerea forţată a 
sistemului capitalist în varianta lui sălbatică”? 3) prelungirea 
directionatá a haosului; 4) revoluţia socialistă73. Avea să urmeze în istoria 


69 Un rol important în acest plan avea să-l joace Arkadi Volski, asistent personal al lui Iuri V. 
Andropov în perioada 1982 - 1984 si, mai apoi, al lui Konstantin U. Cernenko. “Atunci când 
Andropov a murit, la 9 februarie 1984, Volski s-a aflat alături de el. I-a consemnat 
testamentul politic, în care dorea ca succesorul său să fie Mihail Gorbaciov. Dinozaurii de 
la Kremlin au hotărât altefel. Au șters numele delfinului si l-au ales pe Cernenko” (Apud 
Thierry Wolton, op. cit., p. 39). În iunie 1990, Arkadi Volski a primit însărcinarea din partea CC al 
PCUS să înființeze o structură menită să apere interesele industriale ale PCUS. Astfel, s-a înființat 
Uniunea Științifică si Industrială care şi-a schimbat denumirea, după 1991, în Uniunea 
Industriașilor și Antreprenorilor din Rusia. Misiunea lui era să convingă Occidentul pentru a 
susţine financiar reformele lui Gorbaciov. În 2005, Arkadi Volski a pierdut controlul asupra 
uniunii sale în favoarea noii elite politico-economice ruse grupate în jurul lui Vladimir Putin. 

70 A se vedea: Florentina Dolghin, Adevăr sau diversiune? Nume de cod “Golgota”? în Curierul 
Naţional Magazin (CNM), nr. 226, 227, 228, 229/1996. 

71 “În prima etapă - în care planul trebuia să poarte «marcă de idiotism», cum s-a exprimat 
Andropov - urmau a fi păstraţi la conducere dinozauri respectabili ca Cernenko si 
Scerbitki, pentru că prezenţa lor trezea în popor dorinţa de reforme. Această perioadă era 
si cea mai importantă. Urmau a fi trezite la viata forte ascunse ale societăţii”, mărturisea ex- 
generalul KGB Mihail Liubimov (Apud Ibidem, nr. 226/1996, p. 15). 

72 "De realizarea reformelor «sălbatice» din epoca Eltin trebuie să se ocupe 
intelectualitatea, în special de naționalitatea evreiască. În acest sens, depozitul de cadre îl 
reprezentau institutele de cercetare științifică, în care mișunau teoreticieni roși de 
ambiţii. Trebuie să găsiţi acolo - a continuat bolnavul (Iuri V. Andropov - n.n.) - o echipă de 
oameni inteligenţi, cărora le lipsește total practica”, avea să declare Mihail Liubimov cu 
referire la etapele a doua si a treia a operatiunii"Golgota". Referindu-se la rolul jucat de crima 
organizată în această operaţiune de demantelare a URSS, ex-generalul KGB Mihail Liubimov 
declară: “În Rusia, după revoluţie, nu mai existau mari oameni de afaceri. Numai caracudă 
și huligani din belșug. Așa că, încă din timpul lui Andropov, s-au creat școli speciale, în 
cadrul KGB, care au pregătit o mafie supercalificată, cu limbi străine predate ca la carte, 
pentru că afacerile acestor mafioţi aveau să cuprindă întreaga lume” (Apud Ibidem, nr. 
228/1996, p. 5). Sovietologul Thierry Wolton scria: “«Organele» (KGB - n.n.) erau in parte 
responsabile de această escaladare a puterii în rândul lumii interlope. Andropov avusese 
ideea de a antrena unităţi speciale, care să se infiltreze în mafie. Această decizie a favorizat 
o primă simbioză între cekisti si crima organizată. Sub Gorbaciov, infiltrarea si tutelarea 
principalelor bande criminale au continuat, ceea ce l-a făcut pe James Moody, pe atunci șef 
al departamentului de crimă organizată al FBI-ului american, să afirme că KGB-ul se afla în 
spatele a numeroși gangsteri ruși” (Apud Thierry Wolton, op. cit., p. 72). Secretarul de stat 
Bernd Schmidbauer, responsabil cu coordonarea serviciilor de informaţii în guvernul german, 
avea să declare: “Am dobândit certitudinea că membri ai KGB joacă astăzi un rol important 
în sectorul crimei organizate. Structurile KGB participă activ la traficul de droguri, de 
arme, de materiale nucleare, la traficul de carne vie şi la producerea de monedă falsă” 
(Apud Ibidem, p. 73). 

73 “În plan strategic mai îndepărtat «Golgota» prevedea că, în urma unei masive infiltrări în 
spaţiul vestic al mafiei ruse, al unor criminali si disidenti, Occidentul ar putea ridica o 

Uniunii Sovietice și a lumii ceea ce poate fi denumit ca fiind “COMPLOTUL DE 
FUM”. 

În timpul mandatului secretarului general Iuri V. Andropov se vor amorsa 
cele trei bombe cu efect întârziat care vor zgudui, câțiva ani mai târziu, PCUS 
din temelii: a) campania antialcoolică; b) ancheta asupra acțiunilor mafiei 
uzbece şi c) adoptarea, în iunie 1983, a decretului intitulat “Măsuri 
complementare pentru lărgirea drepturilor întreprinderilor privind 
planificarea si activitatea economică si pentru întărirea responsabilitátii 
asupra rezultatelor muncii lor”. Conform acestui decret, numărul de indicatori 
impusi prin plan întreprinderilor este redus, iar ele pot să dispună in mod 
liber de fondurile de dezvoltare si să încurajeze din punct de vedere material 
muncitorii merituosi. Legea întreprinderilor din iulie 1987 avea să fie 
bomba cu efectul întârziat care a făcut să explodeze economia URSS şi 
federaţia sovietică. Legea va pune în mișcare angrenajul inflationist: directorii 
de întreprinderi vor mări cu generozitate preţurile și salariile, reducând 
totodată volumul producţiei și înghițind cu repeziciune creditele alocate cu 
dărnicie de către stat. În mai 1988 aveau să fie create așa-numitele 
“cooperative”, adică “un eufemism de tip sovietic - aprecia sovietologul 
Thierry Wolton -, pentru a desemna întreprinderea privată” căreia 
puterea politică, încă impregnată de mentalitatea ei comunistă, nu voia 
să-i anunţe răspicat apariţia”. Mihail S. Gorbaciov va confirma faptul că, 
începând din iulie 1990, PCUS “şi-a redus aparatul la jumătate și a investit 
banii”” în structuri comerciale"7?. Totodată, conducerea KGB adoptă, la 4 


nouă «cortină de fier», chiar un zid, ca cel al Berlinului, dar lung cât cel chinezesc. În felul 
acesta, Occidentul ar fi recunoscut totalul eşec al realizărilor sale democratice, iar noi am 
fi înregistrat o victorie politică de proporții, favorabilă pentru triumful noului socialism”, 
scria ex-generalul KGB Mihail Liubimov cu referire la ultima etapă a demantelării Uniunii 
Sovietice (Apud CNM, nr. 228/1996,p. 5). 

74 Mentionez faptul că generalul Alexandr Korjakov, despre care face referire Mihail Liubimov, în 
serialul Adevăr sau diversiune? Nume de cod “Golgota”?, si din a cărui casă se confeseazá 
opiniei publice, este una și aceeaşi persoană cu fosta gardă de corp a lui Iuri V. Andropov din anii 
1983 - 1984. Generalul Alexandr Korjakov a fost garda de corp a liderului afgan Babrak 
Karmal înainte de a deveni “îngerul păzitor” al președintelui KGB. După 1985, maiorul 
Alexandr Korjakov a fost garda de corp a lui Boris Elțîn, viitorul președinte al Federaţiei 
Ruse. Prezenţa lui Korjakov în Afganistan relevă faptul că acesta lucra pentru direcţia 
sudică a Direcţiei Principale I din KGB. 

75 Institutul de Sociologie din Moscova confirmă faptul că trei sferturi din societăţile de tip 
joint-venture aflate în activitate la sfârșitul anilor '80 au fost create la iniţiativa KGB. În 
1987, generalul V. A. Kriucikov ordonase “crearea de societăţi mixte, care să permită 
accesul la tehnologia de vârf” (Apud Thierry Wolton, op. cit., p. 38). 

76 Ibidem, p. 36. 

77 Peste 3 miliarde de ruble-aur (circa 2 miliarde de dolari) au stat la baza nașterii a aproximativ 
600 de societăți și bănci, precum: Avtobank, Tokobank, Unikombank, Banca de Comerţ 
Internaţional, Asociaţia Municipală a Moscovei, Casa Bursei Ruse, Asociaţia Azerbaidjan. 

78 Thierry Wolton, op. cit., p. 38 

iulie 1983, un text care stabileşte modalitățile de organizare şi exploatare a 
reţelelor de agenti "pentru a întări din punct de vedere calitativ sistemul 
de agenţi””?. Principiul reformei în KGB se rezuma într-o frază: “Sistemul de 
agenti ai organelor KGB trebuie să fie exceptional si putin numeros"$0, 
Pe măsură ce descoperea mai multe despre vechiul sistem8!, Mihail S. 
Gorbaciov? își dădea seama că acesta merita cele mai aspre critici. În plenul 
Comitetului Central, în 1987, a lansat conceptul de glasnosts si a criticat 
aspru epoca lui Leonid I. Brejnev, caracterizând-o ca fiind una de stagnare8+. 
Până în 1987, Mihail S. Gorbaciov i-a înlocuit pe jumătate dintre secretarii 
PCUS, iar în 1988 nu mai supravietuiau politic, la nivel regional, decât 20% 
din vechea echipă. În ceea ce priveşte aparatul de stat sovietic, 40% dintre 
miniştri erau nou-veniti, în ianuarie 1986, iar 80% dintre miniștri se aflau în 
funcţie, în 1988, datorită lui Gorbaciov. Ca urmare a ședinței Biroului Politic 
din 13 martie 1986, Mihail S. Gorbaciov a concentrat în mâinile sale 
coordonarea celor mai importante domenii85: organizarea activităţii Biroului 
Politic, principalele probleme ale activității interne și externe, repartizarea 


79 Francoise Thom, op. cit., p. 78. 

80 Ibidem. 

81 Referitor la modul în care era perceput Mihail S. Gorbaciov de către aparatul de partid şi stat, la 
cel mai înalt nivel, a se vedea Jacques Attali, Francois Mitterrand..., p. 228 - 230. Referindu-se la 
relaţiile dintre KGB şi Mihail S. Gorbaciov, fostul ofițer KGB Oleg Gordievski scria: “În timpul 
ultimelor două luni de viaţă ale lui Cernenko, KGB-ul a depus mari eforturi pentru a-l 
instrui pe Gorbaciov, astfel încât el să poată impresiona Biroul Politic cu nivelul 
cunostiintelor sale în domeniile cele mai diverse. (...) În perioada iniţială a administraţiei 
sale, în care a acordat un puternic suport KGB-ului, Gorbaciov s-a ridicat la înălțimea 
celebrei descrieri pe care i-o face Gromiko: «un om cu zâmbet prietenos si cu dinţi de 
otel»" (Apud Oleg Gordievski, op. cit., p. 438). 

82 “În clasa politică a ţării noastre nu era nici un alt responsabil alături de care să fi 
petrecut mai mult timp, de care să fi fost mai legat şi căruia să am a-i fi mai recunoscător 
decât lui Andropov”, scria Mihail S. Gorbaciov în Memoriile sale (Apud Thierry Wolton, op. cit., 
p. 25). 

83 “Glasnost” înseamnă “acţiunea de a face public” şi nu “transparenţă” cum a fost tradus în 
Occident. 

84 “Cred cá Andropov şi Gorbaciov au avut aceeaşi poziţie, aceeaşi ideologie si poate chiar 
aceeași metodologie în rezolvarea problemelor”, mărturisea fostul preşedinte al KGB, 
generalul Vladimir Kriucikov (Apud Ibidem). 

85 “După (Zdeněk - n.n) Mlynář, Gorbaciov este un politician realist, al cărui scop 
primordial este modernizarea, iar nu destructurarea sistemului comunist. (..) 
Perestroika, imaginată exclusiv ca revoluţie de sus, nu avea şanse să învingă. În 
dezbaterile purtate în cercul intimilor secretarului general (Gheorghi Sahnazarov, 
Aleksandr Iakovlev, Fiodor Burlatki, Ivan Frolov, Vadim Medvedev, Abel Aganbegian), s-a 
ajuns la concluzia că numai o deschidere a sistemului politic prin democratizarea 
instituţiilor și acceptarea ideii unui stat de drept pot garanta succesul reformelor 
economice preconizate iniţial”, concluziona politologul Vladimir Tismăneanu (Apud Vladimir 
Tismăneanu, Irepetabilul trecut, Editura Albatros, Bucureşti, 1994, pp. 85 - 86). 

cadrelor, problemele generale ale economiei, apărarea şi securitatea de stat, 
comerțul exterior, precum şi coordonarea principalelor secţii ale CC al PCUS. 
În timpul desfăşurării celui de al XXVII-lea Congres al PCUS, Mihail S. 
Gorbaciov va declara că “fără glasnost nu există şi nu poate exista 
democratism, creație politică a maselor, participarea lor la 
conducere”?. Istoricul D. Volkogonov consideră cá politica de glasnost a lui 
Gorbaciov "a fácut sá explodeze din interior un sistem bazat pe minciuna 
de stat"? astfel încât “sistemul leninist a devenit neputincios”. În urma 
aterizării lui Matthias Rust, cetățean vest-german, la 28 mai 1987 în Piaţa 
Roșie, Mihail S. Gorbaciov a decapitat conducerea Ministerului Apărării de la 
Moscova. Maresalul Serghei Sokolov, ministrul Apărării, a demisionat şi a fost 
înlocuit cu mareșalul Dmitri lazov. Totodată, peste 150 de ofițeri sovietici au 
fost destituiti si trimiși în fata Curtii Martiale pentru partea lor de vină in 
cazul "Matthias Rust". Ín decurs de un an, esalonul de várf al Ministerului 
Apárárii sovietic, Statului Major General de la Moscova, comandantii sovietici 
ai structurilor Pactului de la Varsovia si alti comandanti din statele-majore 
sovietice au fost inlocuiti. Un observator militar al momentului remarca faptul 
cá “nici chiar în timpul epurárii sângeroase întreprinse de Stalin in 1937 
- 1938 în rândurile Armatei Roșii procentul schimbărilor din posturile 
de vârf nu a fost atât de ridicat”%. În cursul lunii noiembrie 1988, Mihail S. 
Gorbaciov avea să tina un discurs extrem de dur în fata liderilor Ministerului 
Apărării de la Moscova. “De ce ne trebuie o armată atât de mare? Adevărul 
este că avem nevoie de calitate, nu de cantitate. De ce cheltuim cu 
apărarea de două ori şi jumătate mai mult decât Statele Unite? Nici o 
ţară din lume - cu excepţia celor subdezvoltate, pe care le alimentăm cu 
armament fără să primim vreun ban pentru asta - nu cheltuiește mai 
mult pentru armată...Vrem să continuăm să fim ca Angola?...| Armata] 
încă are talente științifice şi tehnice, cel mai bun sprijin financiar, 
furnizat întotdeauna fără rezerve...De ce avem nevoie de o armată de 6 


86 Alexandr Iakovlev a povestit despre încrederea nelimitată pe care Mihail S. Gorbaciov o avea in 
generalul Vladimir Aleksandrovici Kriucikov, șeful Direcţiei Generale I din KGB (Informaţii 
Externe), devenit președinte al KGB în 1988, precum și în dosarele înaintate de către KGB. “Și, 
cum toate informaţiile tranzitau prin Lubianka, înainte de a fi redistribuite responsabililor 
de partid și de stat, se găsea în ele materie pentru manipularea conducătorilor”, 
concluziona Thierry Wolton (Apud Ibidem, p. 31). Generalul Vladimir A. Kriucikov a devenit 
membru al Biroului Politic în 1989 si, mai apoi, membru de drept al Consiliului Prezidential al 
URSS. 

87 Vasile Buga, Apusul unui Imperiu. URSS în epoca Gorbaciov (1985-1991), Editura INST, 
București, 2007, p. 37. 

88 Ibidem, p. 41. 

8? Ibidem. 

90 Victor Sebestyen, 1989. Prăbuşirea Imperiului Sovietic, Editura Litera, București, 2009, p. 
187. 

milioane de oameni? Ce facem? Facem praf cele mai bune tinere talente 
din rezervorul intelectual. Cu cine o să implementăm reformele?"?!, 
declara Mihail S. Gorbaciov în fata celor care se împotriveau reformelor 
secretarului general al PCUS. 

În timpul desfăşurării Plenarei CC al PCUS din 21 octombrie 1987, Boris 
Elțîn, prim-secretar al organizației orăşenești de partid Moscova, a fost 
eliberat din funcția deținută în Biroul Politic, ca urmare a cererii sale născute 
în urma scandalului cu Egor Ligaciov. Plenara a calificat ca fiind “greşită din 
punct de vedere politic”? cuvântarea lui Boris Elțîn și l-a eliberat din 
funcţie. La 11 noiembrie 1987, Plenara Comitetului orășenesc de partid 
Moscova l-a eliberat din funcția de prim-secretar pe Boris Elțîn. Ca urmare a 
succesului repurtat de către Egor Ligaciov în disputa cu Boris Elțîn, PCUS se 
împarte în două fracțiuni: liberală si conservatoare. La Plenara CC al PCUS, din 
18 februarie 1988, Mihail Gorbaciov va declara că “este absolut necesar să 
se facă deosebire între momentul instaurării efective a socialismului și 
deformările sale ulterioare...(trebuie ca poporul) să-şi poată forma prin 
instrucție o conștiință istorică corectă..."%. Articolul publicat în Sovetskaia 
Rossia de către Nina Andreeva, profesoară de chimie la un institut superior 
din Leningrad, şi intitulat "Nu pot renunţa la principii" a fost perceput ca 
fiind un semnal “de sus” care marca revizuirea ideilor de perestroika. La 5 
aprilie 1988, ziarul Pravda a publicat articolul “Principiile perestroikăi: 
gândirea revoluționară în acţiune” sub semnătura lui Aleksandr lakovlev si 
Vadim Medvedev. Apariţia acestui articol contra-replică a fost perceput, de 
păturile largi ale intelectualitátii sovietice, ca fiind un semnal privind 
“ultimul pas spre condamnarea întregii istorii a partidului și a 
socialismului ca sistem”. 

În timpul celei de-a XIX-a Conferinţe unionale a PCUS, din perioada 28 
iunie - 1 iulie 1988, s-a luat decizia de delimitare a funcţiilor de partid si de 
stat, ceea ce a dus la slăbirea influenţei PCUS. S-a propus şi s-a acceptat 
crearea unui Congres al Deputaţilor Poporului din URSSS5. Istoricul Rudolf 
Pihoia consideră că această a XIX-a Conferinţă a PCUS “a dat startul 
reformei politice, a deschis calea spre alegeri în ţară ca modalitate de 


91 Ibidem, p. 220. 

92 Vasile Buga, op. cit., p. 43. 

93 Francoise Thom, op. cit., p. 73. 

94 Vasile Buga, op. cit., p. 45. 

95 În primul Congres al Deputaţilor Poporului din URSS, rezultat al alegerilor din martie 1989, se 
aflau 292 deputaţi fără de partid, din 2.500. Printre aceștia se aflau și 12 ofiţeri KGB. În martie 
1990, 86% dintre cei 2.756 de ofițeri KGB care candidaseră în alegeri la nivel local, regional şi 
federal au fost aleși. 

formare a puterii reprezentative” si a constituit "un pas real pe calea 
reformării orânduirii socialiste sovietice”. Plenara din 8 septembrie 
1988 va avea drept rezultat decizia de a reorganiza conducerea aparatului de 
partid prin împărțirea Secretariatului CC al PCUS în 10 comisii, astfel încât 
prin “crearea de comisii - nota Egor Ligaciov - se înmormântează în mod 
automat Secretariatul"??. PCUS avea să fie lipsit, astfel, de statul sáu major 
operaţional, va fi distrusă, foarte curând, și ierarhia verticală care forma 
scheletul statului sovietic așa încât Kremlinul, începând cu 1989, nu va mai 
trimite cadre de conducere la periferie. Istoricul Rudolf Pihoia consideră că 
Mihail S. Gorbaciov “a demolat întregul edificiu al acestei orânduiri, al 
clasei guvernante create în anii puterii sovietice"? care devenise un 
“instrument de conducere a uriaşei proprietăţi de stat create după 
1917"1%. În urma acestor măsuri urmau a fi îndepărtați între 700.000 - 
800.000 de activiști de partid, iar la nivelurile republican, regional, raional şi 
orășenesc urmau a fi eliberați din funcţii circa 550.000 de persoane. În 
perioada 1986 - 1989 au fost înlocuiți 82,2% dintre secretarii comitetelor 
raionale şi orăşeneşti de partid şi 90,8% dintre secretarii comitetelor 
regionale, de ţinut şi republicane. “Organizațiile republicane - scria 
istoricul Rudolf Pihoia - au devenit în aceste condiţii leagănul 
separatismului national, au pregătiti condiţiile pentru «parada 
suveranitátilor» care avea să înceapă peste un an”10!. 

La 25 septembrie 1987, Filip Bobkov192, primul-adjunct al preşedintelui 
KGB, avea să rezume într-un discurs rolul KGB în desfășurarea procesului de 
perestroikă: “Scopul nostru final este să asigurăm dezvoltarea 
perestroikăi prin mijloace cekiste, să apărăm revoluţia în noile condiţii, 
aşa cum cekistii au făcut-o si după glorioasele zile din Octombrie"!05, 


96 Francoise Thom, op. cit., p. 84. 

97 Vasile Buga, op. cit., p. 50, 

98 Ibidem. 

99 Ibidem. 

100 Ibidem. 

101 Ibidem, p. 51. 

102 Filip Bobkov este considerat de către sovietologi ca fiind mentorul discret și popular al 
intelighentiei moscovite, “creierul” din conducerea organelor KGB. El a jucat un rol foarte 
important în organizarea și controlarea, “mișcărilor informale” din fosta URSS. A fost debarcat de 
la conducerea KGB la 9 ianuarie 1991, iar analiştii consideră că acesta a fost momentul în care 
conservatorii din KGB vor trece la contraatac. La 13 ianuarie 1991, parașutiștii sovietici vor lua cu 
asalt Ministerul lituanian al Apărării şi sediul Televiziunii, ceea ce va genera ample proteste 
interne si internationale. După părăsirea KGB-ului, Filip Bobkov va lucra în cadrul grupului 
MEDIA-MOST al oligarhului Vladimir Gusinski, aflat în relaţii cu clanul moscovit al lui Iuri Lujkov. 
În 1994, fostul preşedinte al KGB, V. Kriucikov, după ieșirea din închisoare, a intrat în serviciul de 
securitate al companiei AFK Sistema aflată în sfera de interes a clanului Lujkov. 

103 Frangoise Thom, op. cit., p. 78. 

Dintr-o astfel de perspectivă, pot fi înțelese și dorința lui Filip Bobkov de a se 
publica parțial arhivele de care dispune KGB, astfel încât PCUS va putea fi 
ajutat la “formarea unei opinii publice sanatoase”!™, iar pe de altă parte 
“societatea va înţelege mai bine acţiunile noastre (ale conducerii de partid 
şi a KGB - n.n), muncitorii se vor convinge că ele sunt necesare"!05, 
Eforturile aparatului KGB1% în ceea ce priveşte “perestroika” și "glasnost"107- 
ul au fost analizate de către instanţele conducătoare ale KGB, respectiv CC al 
PCUS, la 10 - 12 decembrie 1987, în prezenţa lui Anatoli Lukianov, 
responsabil, în cadrul Secretariatului, cu activitatea organelor de securitate 
sovietice. Analiza muncii desfășurate de ofițerii KGB va releva faptul că 
“apare ceva asemănător unei opoziţii”108. 

Viktor Cebrikov, preşedintele KGB, va cere perfecționarea muncii cu 
reţelele de agenți și utilizarea mijloacelor de informare în asigurarea victoriei 
perestroikăi. Vice-presedintele Bobkov va prezenta un referat intitulat 
“Democratizarea societăţii sovietice și perestroika organelor de securitate”. La 
22 ianuarie 1988, Filip Bobkov va raporta: “Am intrat într-o etapă decisivă 
a perestroikăi, toate planurile noastre încep să capete o formă concre- 
ta..Avem acum un program de acţiune pentru viitor...'10%. La 14 
octombrie 1988, conducerea KGB emite o circulará cu un titlu extrem de 
explicit: “Îmbunătăţirea muncii cu agenţii în actualele condiţii”. Ordinele erau 
extrem de clare pentru ofițerii KGB: “Fiecare ofiţer trebuie să stăpânească 
arta de a lucra cu masele...Fiecare ofiţer trebuie să știe să poarte un 
dialog în atmosfera cea mai politizată cu putinţă, fără a cădea în 
confruntare și filosofie inutilă. (...) Cekiştii trebuie să facă mult mai des 
referiri la valorile umane comune, să pună accentul pe apărarea 
drepturilor omului, pe nonviolenta, pe dreptate socială”110. Aceste ordine 
şi indicaţii erau date într-un moment în care unii dintre agenţii folosiți pentru 


104 Ibidem, p. 73. 

105 Ibidem. 

106 “Elita societăţii era incredibil de lasá și indecisă. Intelectualitatea - sprijinul 
«perestroikăi» - era mai fricoasă decât prevăzusem noi. Ne întrecuse toate așteptările şi 
tinea grozav la existenţa ei cáldutá. Așa că a trebuit să luăm măsuri pentru crearea unui 
bloc democratic foarte activ, care să unească intelectualii (molipsiti, încă din anii '60, de 
ideile «dezghetului», îndeosebi de libertatea de a se vântura prin lume, evident, pe banii 
statului) cu cercurile criminale, pregătite de noi în școlile KGB”, scria ex-generalul KGB 
Mihail Liubimov (Apud CNM, nr. 229/1996, p. 5). 

107 În Pravda din 8 ianuarie 1988, Evgheni Primakov, directorul Institutului de Economie 
Mondială și Relații Internationale (IMEMO) al Academiei de Științe a URSS, declara cá “glasnostul 
este un mijloc esenţial de influențare a opiniei publice, la noi şi in Occident" (Apud Thierry 
Wolton, op. cit., p. 28). 

108 Francoise Thom, op. cit., p. 82. 

109 Ibidem. 

110 Ibidem, p. 83. 

a controla elementele naționaliste căzuseră sub influenţa lor, iar unii 
intelectuali au refuzat să mai colaboreze cu ofițerii KGB. Modul în care 
Alexandr lakovlev a reușit să adoarmá vigilenta membrilor Biroului Politic, 
alarmati de rapoartele KGB, privind situaţia din Lituania, a indreptatit-o pe 
Frangoise Thom să concluzioneze că, în fond, perestroika “a fost mai curând 
o lovitură de stat în interiorul conducerii politice sovietice, desfășurată 
cu încetinitorul, rămasă multă vreme într-o stare larvară, care s-a 
manifestat vizibil din ce în ce mai des în 1990-1991, pentru a culmina cu 
puciul din august 1991"111, 

Robert Gates, fost director CIA, referindu-se la “perestroika”112, afirma: 
"Am avut încredere în eforturile făcute de Gorbaciov în primi doi ani si 
jumătate petrecuţi la conducere pentru implementarea reformei, 
dar..am prevăzut cu precizie că încercarea de a restructura sistemul 
economic centralizat de stat nu va avea succes...Începând cu 1987, 
agenţia a furnizat detalii precise despre eșecul reformei lui Gorbaciov și 
despre criza economică tot mai mare din Uniunea Sovietică. 
Neîncrederea agenţiei în politica economică a lui Gorbaciov s-a reflectat, 
în decembrie 1987, într-un raport în care se spunea: «Prevederile 
reformei constituie măsuri incomplete care lasă la locul lor stâlpii 
reformei planificate socialiste centralizate...». Acelaşi studiu pronostica 
cu acuratețe efectele negative provocate economiei de către reformele 
inadecvate ale lui Gorbaciov”113. Într-un memorandum din 24 noiembrie 
1987, directorul CIA avertiza asupra faptului că Mihail S. Gorbaciov are 
intenția de a ameliora performanţele economice ale URSS, de a dinamiza 
politica internă şi, cu ajutorul unei diplomaţii active, să facă din Uniunea 
Sovietică un adversar mai puternic şi mai competitiv decât până atunci!1+. 


111 Ibidem, p. 85. 

112 “Concepţia perestroikăi, așa cum a fost ea formulată în rapoartele lui M. Gorbaciov, la 
congrese şi plenare, în discursuri și în cartea lui, «Perestroika pentru tara noastră si pentru 
întreaga lume», tradusă în multe limbi, într-un număr de 5 milioane de exemplare, 
reprezenta un amalgam de postulate ale marxism-leninismului, de idei ale social- 
democraţiei contemporane si de concluzii luate din rapoartele Clubului de la Roma, 
comisiilor Palme, Brandt, ale Comisiei Trilaterale si ale altor centre occidentale. Prioritate 
aveau valorile globale, general-umane, interesele de clasă fiind date la o parte”, declara 
istoricul rus Valeri Musatov în 2009 în cadrul unui simpozion internaţional organizat de către 
Institutul Revoluţiei Române din Decembrie 1989 şi dedicat prăbușirii socialismului în Europa 
Centrală si de Est (Apud Valeri Musatov, Metamorfoza atitudinii lui Mihail Gorbaciov față de 
conducerile din ţările blocului sovietic, în Accentuarea crizei de regim în ţările socialiste 
europene. 1980 - 1990, Editura Artpress, Timişoara, 2009, p. 33). 

113 Christopher Andrew, CIA și Casa Albă, Editura ALL, București, 1998, p. 441. 

114 “Printre liderii sovietici există un acord general privind nevoia modernizării economiei 
lor, nu atât de dragul ei sau pentru a face ca cetăţenii sovietici să fie mai prosperi, cât 
pentru întărirea URSS-ului pe plan intern, pentru extinderea puterii personale şi pentru a 
permite consolidarea și expansiunea puterii sovietice în străinătate. Cu siguranţă, acum au 

Totuşi, la nivelul CIA, la începuturile “perioadei Gorbaciov”, nu exista un 
consens cu privire la modalitatea de interpretare a evenimentelor din URSS. 
La începutul anilor '80 în CIA exista un conflict între Robert Gates și Melvin 
Goodman, şeful de divizie de la SOVA (Biroul de analiză al CIA pentru URSS). 
Melvin Goodman susținea că în URSS au loc schimbări reale, în timp ce Robert 
Gates era acuzat de politizarea informaţiilor și de faptul că încearcă să 
suprime părerile aflate în dezacord cu linia dură pe care o promovat!5. “Când 
Gorbaciov a apărut la orizont, CIA a spus că «numai gura e de el», că era 
doar o încercare a sovieticilor de a ne trage pe sfoară. Când această 
părere a început să pară tot mai absurdă, CIA a schimbat tonul: 
Gorbaciov chiar voia schimbarea, dar URSS avea un sistem bine 
înrădăcinat si care funcţiona în general, dar care nu putea fi 
schimbat...Când schimbările din URSS au devenit evidente, linia 
adoptată de CIA a fost că schimbările nu vor marca o diferenţă 
importantă fata de trecut",!16 concluziona fostul secretar de stat George 
Schultz, făcând referire la analizele și interpretările factorilor de decizie 
politica11’, militară si de intelligence!18 de la Washington. 


loc mari schimbári..in diplomatia sovieticá. Cu toate acestea, nu se remarcá schimbári 
fundamentale, în derulare sau în stadiul de proiect, în felul in care sovieticii conduc pe 
plan intern sau în ceea ce privește principalele lor obiective în străinătate...Un scop 
important al modernizării economiei - ca în timpul Rusiei lui Petru cel Mare - rămâne 
sporirea puterii militare sovietice şi a influenţei politice. Timp de secole, vesticii au sperat 
ca modernizarea economiei ruse şi reforma politică - chiar şi revoluţia - să reprezinte 
sfârşitul despotismului și începutul occidentalizării. După 1917, Vestul a sperat ca 
schimbările interne din URSS să ducă la schimbarea dominaţiei brutale a comunismului în 
ţară si a agresivitátii acestuia în străinătate. Aceste speranţe au fost spulberate de fiecare 
dată...” se putea citi în Memorandumul din 24 noiembrie 1987 al CIA (Apud Victor Sebestyen, op. 
cit., p. 213). 

115 “În depozitia mea am descris felul in care Casey si Gates au lăsat la o parte numeroase 
studii alcătuite de colegii mei și de mine însumi; studiile acestea, foarte bine documentate, 
descriau eforturile făcute de Gorbaciov pentru a restructura sistemul sovietic şi a renunţa 
la angajamentele din Lumea a Treia. În 1985 am scris un memorandum care conchidea că 
Uniunea Sovietică nu avea să furnizeze aparate MIG 29 guvernului sandinist din 
Nicaragua; Gates a respins memorandumul și a declarat că CIA nu avea să se situeze pe o 
poziţie incertă în această privinţă”, mărturisea Melvin Goodman (Apud Catherine Durandin, 
op. cit., p. 202). 

116 Christopher Andrew, op. cit., p. 442. 

117 “Obiectivul lui Gorbaciov era să redea dinamismul sistemului socialist si să revitalizeze 
Uniunea Sovietică pe plan intern si international, pentru a concura cu Vestul. (...) 
Gorbaciov era diferit. Dorea să ne ucidă prin bunătate, nu prin brutalitate. Spunea 
lucrurile pe care noi ne doream să le auzim, făcând nenumărate propuneri seducătoare 
pentru a cuceri si a menţine teren de propagandă în bătălia pentru cucerirea opiniei 
publice internaţionale... Teama mea era că Gorbaciov vorbea cu noi despre dezarmare fără 
ca sovieticii să facă vreun pas semnificativ în structura propriei lor armate si că, într-un 
deceniu, ne puteam confrunta cu o ameninţare mult mai gravă decât în trecut” mărturisea 
Brent Scowcroft, consilierul pentru securitate națională al președintelui SUA, George W. Bush 
(Apud Victor Sebestyen, op. cit., pp. 251 - 250). 

Într-un interviu acordat revistei Politique Internationale, Richard Helms, 
fost director al CIA între 1965 şi 1973, referitor la supraestimarea de către 
Occident a puterii sovietice!!?, declara cá, în fapt, a fost supraestimată 
vigoarea economiei sovietice!20. După destrămarea Uniunii Sovietice, în fata 
valului de critici la care au fost supuși analiștii intelligence-ului american, 
directorul CIA a cerut să se redacteze un raport privind modul în care CIA a 
înțeles evoluția evenimentelor din spaţiul sovietic. Memorandumul realizat 
de către experti avea să releve faptul că analiștii CIA!?! s-au înşelat mai 
putin!22 decât universitarii specializaţi în problematica URSS. Memorandumul 


118 La 1 aprilie 1989, Robert Gates, ofițerul de legătură al CIA cu Casa Albă, avea să declare cu 
ocazia unui discurs ținut la Bruxelles cá nici Mihail S. Gorbaciov si nici “structura puterii sale nu 
erau supuse irevocabil reformei” (Apud Ibidem) și a apreciat că liderul sovietic încă era supus 
dictaturii PCUS care rămânea imposibil de zdruncinat din temeliile sale. 

119 Amiralul William Crowe, preşedintele Comitetului Sefilor de Stat Major, referindu-se la 
rapoartele CIA despre evenimentele din URSS, declara: “Vorbeau despre Uniunea Sovietică ca 
și cum nu ar fi citit niciodată ziarele, cu atât mai puţin rapoartele serviciilor de spionaj” 
(Apud Ibidem). Referindu-se la modul în care CIA înțelegea evoluţiile politico-economice și 
sociale din Uniunea Sovietică, Douglas MacEachin, analist CIA pe probleme sovietice timp de 
peste două decenii si jumătate, mărturisea: “Însă, chiar dacă ştiam, nu am fi putut niciodată să 
facem publice aceste informaţii. Dacă am fi făcut asta, toti mi- ar fi cerut capul" (Apud 
Ibidem). Fostul ambasador al SUA în Ungaria, Mark Palmer, declara că ofițerii CIA “pur şi simplu 
se luau după ce anunțau oficial sovieticii, eliminau un procent din acele afirmaţii si 
transmiteau mai departe de rămânea” ceea ce “era complet greşit” în condiţiile în care "toti 
care tráiau...(acolo) în orașe si sate priveau în jur și puteau vedea că era o nebunie”. 

120 În 1984, senatorul Daniel Patrick Moynihan le-a declarat studenţilor de la Universitatea din 
New York că “America «n-ar trebui să fie obsedată de sovietici», deoarece ideea sovietică e 
depășită, istoria înaintează și o lasă în urmă...Când va veni timpul, va fi clar că libertatea va 
triumfa” (Apud Catherine Durandin, op. cit., p. 202). Daniel Patrick Moynihan avea să confirme 
faptul că anumitor membri ai CIA li s-a impus să tacă în ceea ce priveşte modul de interpretare și 
analiză a informaţiilor privind URSS. 

121 Ambasadorul Robert D. Blackwill, specialistul Consiliului Naţional de Securitate (NSC) al SUA 
pentru afacerile sovietice şi europene între 1989 si 1990, mărturisea că disprețul pentru analizele 
CIA era cvasigeneral în acea perioadă. “Agenţia încă producea grămezi de analize pe care nu 
le citeam niciodată. În cei doi ani, nu am citit nici o estimare naţională. Nici măcar una. lar 
cu excepţia lui Gates (Robert - n.n.), nu cred că mai era cineva la NSC care să facă asta”, 
mărturisea Robert D. Blackwill (Apud Tim Weiner, CIA. O istorie secretă, Editura Litera, 
București, 2011, p. 685). 

122 “Nu există motive care să ne facă să ne îndoim de dorinţa [lui Gorbaciov] de a interveni 
pentru păstrarea conducerii Partidului Comunist și a influenţei sovietice decisive în 
regiune. Pentru Gorbaciov, ca şi pentru precedesorii săi, importanţa Europei de Est nu 
poate fi exagerată. Aceasta serveşte drept zonă-tampon, din punct de vedere militar și 
ideologic, între URSS și Vest, o bază pentru proiectarea puterii și influenţei sovietice în 
toată Europa și un canal pentru comerţul si tehnologia din Vest. Este un stâlp extern cheie 
al însuși sistemului sovietic...Nu avem motive să ne îndoim de dorinţa sovieticilor de a 
folosi forța armată pentru a menţine conducerea partidului si pentru a păstra poziţia 
sovietică in regiune...Viziunea lui Gorbaciov despre o «casă europeană comună», despre 
dezvoltarea unei cooperări intra-europene implică un grad de autonomie naţională mult 
mai mare decât poate aproba el sau orice alt lider sovietic...Moscovei îi va fi din ce în ce 
mai dificil să promoveze această direcţie în Vest fără să introducă divizii noi şi în Europa 

a evidenţiat faptul că ofițerii CIA se concentraseră, totuşi, mai mult asupra 
amenințării militare sovietice!23, ipoteza de bază a ofiţerilor Agenţiei. În 
Memorandum se menţiona faptul că datele deținute de către CIA şi 
împărtășite de către comunitatea academică relevau faptul că exista o 
probabilitate scăzută ca sistemul să se prăbușească sub efectul mișcărilor 
populare si al presiunilor interne!24. Analiştii CIA s-au chinuit să tina pasul în 
materialele lor cu vestea dezintegrării sistemului socialist, anunţată zilnic 
prin imagini televizate!25. La 26 februarie 1994 a venit cutremurul în sediul 
central de la Langley. Pe primele pagini ale ziarelor si la posturile de 
televiziune, cu titluri mari, era anunţată arestarea unui “cuplu de spioni CIA”. 
Coșmarul unei cártite KGB infiltrată in CIA devenise o realitate. “Cazul 
Aldrich Ames?”6 scoate în evidenţă faptul cá CIA, adesea înfățișată ca o 


de Est. Zidul Berlinului va rămâne...”, scriau analiștii CIA în septembrie 1988 (Apud Victor 
Sebestyen, op. cit., p. 214). 

123 “Astfel, la fiecare ofensivă americană ce viza mai mult sau mai puţin direct URSS, 
Moscova a ales să prezinte o fata «angelică», lansând o nouă propunere în materie de 
dezarmare. De fapt, acest aspect defensiv ar putea să fie doar aparent, întrucât, refuzând 
să adopte logica reaganiană, URSS intenţionează să se prezinte ca «garantul păcii 
mondiale», joc care, pe termen lung, poate da roade...Acestea fiind spuse, dacă Moscova nu 
reacţionează direct pe teren nu înseamnă că rămâne pasivă. Nu trece nici o săptămână fără 
ca presa sovietică, atât de uz intern (Pravda, Izvestia...), cât şi de uz extern (Vie Internationale, 
Temps nouveaus..) să nu condamne «neo-globalismul» administraţiei lui Reagan”, scriau 
analiștii francezi din cadrul Grupului de Studii şi Cercetări privind Strategia Sovietică 
(GERSS) în 1986 (Apud Catherine Durandin, op. cit., p. 209). 

124 În National Intelligence Estimate 1I-4-89, Condoleezza Rice, consilierul pentru probleme 
sovietice al lui Brent Scowcroft, avea să scrie: "Cel mai probabil, folosirea de către Uniunea 
Sovietică a puterii militare ca pârghie în relaţiile externe va fi redusă şi mai mult. Procesul 
iniţiat de Gorbaciov...va duce la schimbări de durată în comportamentul sovieticilor” (Apud 
Victor Sebestyen, op. cit., p. 252). 

125 “Costul acestui eșec în îndeplinirea activităţii de bază a serviciilor de informaţii este 
vizibil: enormele cheltuieli din bugetul alocat apărării în epoca Reagan; o confruntare 
prelungită, fără a fi necesară, între Washington şi Moscova; pierderea oportunității de a 
influenţa evoluţia Confederaţiei Ruse”, scria Melvin Goodman, în ziarul Washington Post la 19 
decembrie 1999, cu referire la eşecul CIA de a prezice colapsul URSS (Apud Catherine Durandin, 
op. cit., p. 202). Milt Bearden, șeful Diviziei Sovietice a Serviciului Clandestin al CIA, avea să 
privească mut de uimire transmisia CNN ce înfățișa căderea Zidului Berlinului (9 noiembrie 
1989). 

126 Aldrich Ames a fost numit, în iulie 1983, şeful Secției Sovietice a Grupului de Contraspionaj din 
cadrul Departamentului Sovietic/Europa de Est din CIA. La 22 iulie 1986 a preluat conducerea de 
şef al Secţiei Sovietice în cadrul reprezentantei CIA de la Roma, iar, mai apoi, după întoarcerea la 
Washington, a fost numit șeful Secţiei pentru operațiunile în Cehoslovacia din cadrul 
Departamentului Sovietic al CIA. Prin acțiunea sa, Aldrich Ames, a adus un preţios concurs la 
lichidarea surselor de informare ale CIA în URSS. fnalti funcționari de la Iasenevo (Cartierul 
General al SVR - Serviciul de Informații Externe al Federației Ruse) au primit recunoașteri ale 
meritelor avute în recrutarea și dirijarea uneia din cele mai importante "cártite" din istoria 
confruntărilor sovieto-americane. În 1986, prestigiosul şi rar oferitul Ordin Lenin, a doua 
distincţie sovietică în ordinea importanţei, a fost acordată următorilor: Viktor I. Cerkasin, şeful 
contraspionajului KGB de la Washington, Anatoli Kireev, șeful Directoratului K, ramura de 

organizaţie secretă care dirijează abil din umbră evenimentele globale, 
este de fapt o birocratie obosită, care trăiește în trecut, poartă ochelari 
de cal şi este măcinată de carente profunde”127, concluziona David Wise un 
reputat ziarist american şi autor al unor cărți despre istoria şi operațiunile 
secrete ale CIA. Jurnalistul David Wise, analizând activitatea CIA, concluziona 
că de la criza din Cuba (1962) şi afacerea Iran-Contras, agenţii secreti ai CIA 
au provocat dezastre după dezastre. Analiştii, de la Langley, au judecat greşit 
aproape fiecare evoluție principală din lumea postbelică, realizând şi cea mai 
spectaculoasă eroare: eşecul categoric de a prezice colapsul Uniunii 
Sovietice!28, 

Mihail Gorbaciov avea sá-si afirme noile principii si metode de politicá 
externá, cu ocazia unei conferinte tinute, in mai 1986, in fata functionarilor 
superiori din Ministerul de Externe al URSS: “În prezent trebuie să învăţăm 
cât se poate de repede a transpune ideile şi orientările în acţiuni 
concrete şi s-o facem având mereu în minte - atât în lucrurile mari cât și 
în cele mici - obiectivele mometului şi perspectivele strategice. (...) Este 
neapărat necesar a evalua cu precizie situaţia și a stabili planuri 
concrete. Trebuie acordată mai multă atenţie elaborărilor, previziunii 
evenimentelor, trebuie sesizată orice posibilitate de creștere a 
eficacitatii, facultăţii de manevră raţională si a dinamismului global al 
politicii noastre externe”!2°. În ceea ce priveşte “noua gândire politică”120 


contraspionaj a KGB la Moscova, Valentin Novikov, director adjunct al Directoratului K si alti 
patru înalți funcționari KGB. Cei 10 agenţi sovietici care au lucrat pentru CIA și care au fost 
executați, după ce Aldrich Ames le-a dezvăluit identitatea, sunt: GTBEEP (nume de cod în 
dosarele CIA) - general GRU Dmitri Federovici Poliakov (nume de cod în dosarele FBI - TOPHAT); 
GTGENTILE - locotenent-colonel KGB Valeri F. Martînov (PIMENTA), detașat la Washington; 
GTGAUZE - maior KGB Serghei M. Motorin (MEGAS), detașat la Washington; GTJOGGER - 
locotenent-colonel KGB Vladimir M. Piguzov, detaşat în Indonezia; GTACCORD - colonel GRU 
Vladimir Mihailovici Vasiliev, detaşat la Budapesta; GTCOWL - Serghei Vorontov, ofițer KGB de la 
Moscova, care a informat CIA despre praful pentru spioni; GTMILLION - locotenent-colonel GRU 
Ghennadi Smetanin, detașat la Lisabona; GTFITNESS - Ghennadi Grigorievici Varenik, ofiţer KGB 
detașat în Germania; GTWEIGH - Leonid Polisuk, ofițer KGB detaşat in Africa; GTSPHERE - Adolf 
G. Tolkacev, cercetător militar sovietic de la Moscova. 

127 David Wise, Cea mai înaltă trădare (Nightmover), Editura Elit, București, 1996, p. 264. 

128 CIA a editat, în cooperare cu Center for the Study of Intelligence de la Washington, în anii 1999 
şi 2001 două volume care conțineau documente declasificate ale CIA privind analizele despre 
URSS din ultima perioadă a Războiului Rece. Primul volum (At Cold War's End) a fost editat de 
către istoricul Benjamin B. Fischer, iar cel de-al doilea (CIA's Analysis of the Soviet Union 1947 - 
1991) de către istoricii Gerald K. Haines si Robert E. Leggett. Volumele cuprind o serie de 
National Intelligence Estimates (NIE) si National and Special National Intelligence 
Estimates (SNIE) cu privire la evoluția URSS si sunt așezate, în ordine cronologică, însă "cu o 
logică demonstrativă, evident refăcută a posteriori, vizibilă în alegerea si organizarea 
documentelor” (Apud Catherine Durandin, op. cit., p. 201). Miza era obținerea calificativului 
“Good Job” pentru CIA din partea opiniei publice interne și internaţionale. 

129 Mihail Gorbaciov, Memorii, Editura Nemira, București, 1994, p. 135. 

sovietică în planul relaţiilor internationale, Anatoli Golitin, un defector 
sovietic și un specialist în materie de dezinformare strategică a KGB, avertiza, 
încă din 1984, că mai întâi va avea loc o “liberalizare” în Europa Centrală și de 
Est, apoi retragerea unuia sau mai multor state din Tratatul de la Varşovia 
pentru a mina structurile actuale ale NATO şi pentru a le înlocui cu un sistem 
european de securitate colectivă131. Principalul tel va fi acela de a răsturna in 
mod ireversibil echilibrul mondial al puterilor. 

Noua linie de politică externá!?? inaugurată la Kremlin reprezenta 
aplicarea la politica internaţională a strategiei ideologului comunist italian 
Antonio Gramsci, respectiv renunţarea la cucerire prin intermediul luptei de 
clasă și recurgerea la strategia santajului, nu prin forţă, ci prin slăbiciune, in 
parte reală, în parte simulată, pentru a-și asigura ajutorul și simpatiile 


130 Principalele componente ale acesteia, în viziunea istoricului Martin McCauley, erau: “1) 
confruntarea dintre superputeri este neproductivă, de vreme ce orice avantaj tangibil câștigat de 
una dintre părți o stimulează pe cealaltă să-l anuleze si să-și îmbunătăţească performanţele in 
domeniu; 2) puterea militară nu garantează securitatea, care poate fi atinsă doar prin mijloace 
politice și prin căutarea unor soluţii comune; 3) securitatea unui stat nu poate fi sporită dacă 
aceasta se face în detrimental unui alt stat; 4) conflictul dintre superputeri în lumea a treia a adus 
Moscovei puţine avantaje tangibile, dar a contribuit la creșterea tensiunii dintre acestea; Rusia si 
America ar trebui să-și conjuge eforturile pentru a rezolva problemele lumii a treia împreună; 5) 
toate statele sunt interdependente, în consecinţă securitatea fiecărui stat depinde de relaţiile cu 
celelalte, de interacţiunile acestora; 6) valorile universale comune, cum sunt drepturile omului, 
nefolosirea forței în rezolvarea problemelor politice, democraţia si libertatea conștiinței ar trebui să 
constituie fundamentul și inspiraţia actelor decizionale de politică externă; 7) abordarea prin 
prisma ideologiei de clasă a strategiei de politică externă ar trebui abandonată în favoarea 
intereselor comune ale omenirii; 8) Uniunea Sovietică este un stat normal, care nu are ca obiectiv 
stăpânirea lumii, ci îşi dorește să se afle în relaţii de strânsă cooperare cu toate celelalte state” 
(Apud Martin McCauley, op. cit., p. 106). 

131 La 22 ianuarie 1991, intr-un document al Secretariatului CC al PCUS, se mentionau, la art. 15/2 
(“Despre evoluţia situaţiei in Europa de Est si politica noastră în regiune”), următoarele: 
“Uniunea Sovietică este interesată de relaţii bune, de bună vecinătate cu statele din 
regiune. E foarte important ca aceste tari să ducă fata de noi o politică prietenoasă, să nu 
fie surse de antisovietism, să nu joace rolul de catalizator extern al separatismului 
naţional și al tendinţelor centrifuge din Uniunea Sovietică, să nu fie promotorii politicii 
acelor forte care doresc redesenarea hărții politice a Europei" (Apud Valeri Musatov, op. cit., 
p. 44). 

132 Într-un document strict-secret al MAE sovietic se menţiona, cu referire la criza din spațiul 
țărilor socialiste si poziția de urmat a URSS, următoarele: “Trebuie să pornim de la faptul cá 
folosirea forţei militare ca parte a relaţiilor noastre cu statele socialiste...este total exclusă, 
chiar şi în situaţiile extreme (cu excepţia agresiunilor externe asupra aliaţilor noștri). 
Intervenţia militară nu va preveni, ci va inráutáti criza socială şi politică, va provoca 
proteste de masă, chiar şi rezistenţă armată, iar în final va duce la efectul opus, întărirea 
antisovietismului. Va submina grav autoritatea Uniunii Sovietice, va inráutátii relațiile 
noastre cu puterile vestice..si va duce la izolarea Uniunii Sovietice. Dacă situaţia se 
agravează în vreo ţară socialistă, trebuie să ne abtinem..de la a oferi sprijin public 
acţiunilor represive ale autorităţilor” (Apud Victor Sebestyen, op. cit., p. 221). 

occidentale133, În martie 1987, Mihail S. Gorbaciov avea să declare în fata 
membrilor Biroului Politic: “Sarcina importantă este utilizarea 
potenţialului ştiinţific și tehnologic vest-european. Si aceasta cu atât mai 
mult, cu cât prietenii noștri din Europa de Est au reușit deja s-o facă. 
Apropierea noastră de Europa occidentală le-ar face munca mai uşoară 
(...) Fără Europa, nu suntem, în realitate, capabili de nimic. (...) Nu să 
separăm Europa Occidentală de Statele Unite, ci mai degrabă să 
îndepărtăm Statele Unite de Europa"!?^ Trebuie să remarcăm faptul că 
programul politic lansat de Mihail Gorbaciov a dus în final, vis-ă-vis de NATO 
şi Occident, la ceea ce avea să-i declare politologul rus Gheorghi Arbatov, în 
1989, unui general american, în timpul unei vizite la Bonn: “O să facem un 
lucru nemaipomenit, o să va lipsim135 de duşmanul vostru!"136, 
“Perestroika” şi "glasnost"-ul aveau să permită renașterea națiunii ruse. 
Perioada regimului sovietic (1917 - 1991) a însemnat un recul și în existența 
acestei națiuni de primă mână a spaţiului sovietic. Distrugerea locurilor și a 
monumentelor istorice, criza demografică a rușilor, evidențiată de 
recensămintele din 1970 şi 1979, distrugerea mediului rural, alcoolismul şi 
dezbinarea familiei, proiectele “prometeice”, precum abaterea fluviilor din 
Siberia spre regiunile meridionale ale URSS, şi nu numai, au fost factori de 
influență ai reculului naţiunii ruse. “Pentru că puterea a fost rusă, pentru 
că toate popoarele Uniunii Sovietice consideră Rusia și sistemul cele 


133 “Tentativa pentru a face Europa «socialistă» şi pentru a pune potenţialul ei industrial în 
slujba cauzei socialismului a fost marea problemă a politicii externe sovietice încă din 
epoca lui Lenin: de asta depindeau și supraviețuirea URSS și succesul oricărei experienţe 
socialiste”, concluziona fostul disident sovietic Vladimir Bukovski (Apud Vladimir Bukovski, 
Judecată la Moscova, Editura Albatros, București, 1998, p. 399). 

134 Thierry Wolton, op. cit., p. 42. 

135 “Odată, demult, Agenţiei îi fusese ușor să fie unică și mistică. Nu era o instituţie. Era o 
misiune. lar misiunea era o cruciadă. Apoi ni s-a luat Uniunea Sovietică si nu ne-a mai 
rămas nimic. Nu avem o istorie. Nu avem un erou. Până și medaliile noastre erau secrete. 
Iar acum s-a încheiat și misiunea. Fini”, mărturisea Milt Bearden, șeful Diviziei Sovietice a 
Serviciului Clandestin al CIA (Apud Tim Weiner, op. cit., p. 450). Phil Giraldi, șeful stației CIA din 
Barcelona, scria: “Tragedia fundamentală este una spirituală. Cei mai multi dintre ofiţerii 
tineri pe care îi cunosteam eu au demisionat. Erau cei mai buni si mai străluciți. 80 sau 
90% din oamenii pe care îi știam eu, aflaţi în culmea carierei, şi-au făcut bagajele. Nu mai 
exista motivaţie. Se pierduse entuziasmul” (Apud Ibidem, p. 451). 

136 Oleg Kalughin, fost general KGB, declara la CNN, cu referire la sfârşitul Războiului Rece, 
următoarele: “Vestul a câștigat Războiul Rece folosind toate mijloacele pe care le-a avut la 
îndemână, inclusiv acţiunile clandestine și manipulările psihologice. Cu toate acestea, 
victoria în Războiul Rece, dizolvarea URSS şi decesul Imperiului Răului nu înseamnă că 
Occidentul a câștigat bătălia spirituală. Aşa cum ştiţi, Rusia încearcă să-și revină, are loc un 
proces de redresare. Dar asta nu înseamnă că Rusia se va întoarce la comunism. Însă 
bătălia pentru câștigarea spiritelor este un proces lent și cred că Vestul și-a abandonat 
prea devreme eforturile depuse pentru a schimba mentalitátile sovietice, pentru a câștiga 
de partea sa majoritatea poporului rus” (Apud Catherine Durandin, op. cit., p. 201). 

două fațete ale aceleiași realităţi, societatea rusă nu poate scăpa de 
constatarea că ea a fost victimă si călău în același timp. După decenii de 
nenorociri, ea trebuie să se redescopere, să măsoare amploarea pustiirii 
sale, să-și recunoască responsabilitatea pentru a se accepta. Trezindu- 
se, Rusia trebuie să meargă până la capătul adevărului. Aceasta conferă 
naţionalismului său o tonalitate particulară. Nu avem de-a face cu 
naționalismul triumfător al unui popor care are revelaţia forţei sale. 
Naționalismul său este acela al durerii si al umilinţei”!37, scria Helene 
Carrere d'Encausse în lucrarea sa despre triumful naţiunilor în spaţiul 
sovietic. Președintele Mihail Gorbaciov nu a rămas insensibil la această trezire 
la viață a naţiunii ruse şi l-a numit pe academicianul Dmitri Lihaciov, 
considerat de compatrioţii săi ca fiind “conştiinţa Rusiei”, în funcția de 
preşedinte al Fondului pentru cultura sovietică. Scriitorul ruralist Serghei 
Zalighin devine redactorul-sef al revistei Novii Mir care va deveni port- 
drapelul renașterii intelectuale si morale a Rusiei. În paginile revistei Novíi 
Mir vor fi redescoperite scrierile lui Boris Pasternak, Bulgakov si Soljenitin, 
iar Serghei Averintev, o figură emblematică a gândirii liberale ruse, va avea 
responsabilitatea de a regăsi si publica textele gânditorilor ruşi din secolul 
XIX. 

Celebrarea cu o pompă extraordinară a unui mileniu de creştinare a 
rușilor, întâlnirea preşedintelui Mihail S. Gorbaciov cu Patriarhul Rusiei şi cu 
Sfântul Sinod al Bisericii Ortodoxe Ruse, la 29 aprilie 1988, critica sistemică 
adusă de Gorbaciov restrângerii libertăţilor religioase, restituirea lăcașelor de 
cult, multă vreme închise, celebrarea unei slujbe în Catedrala Înălţării din 
Kremlin, reprezintă tot atâtea eforturi ale liderului sovietic de a-şi alătura 
Biserica Rusă procesului de perestroika. Preşedintele KGB, Viktor Cebrikov, 
anunţa, la 18 aprilie 1988, personalul care preda în școlile KGB, că, în viitor, 
sarcina ofițerilor KGB este “de a face deosebire între religie și 
clericalismul militant, între activitatea religioasă autorizată și 
subversiunea ilegală”:35. În această perioadă de efervescenţă a sufletului si 
spiritului rus vor lua ființă Asociaţia artiștilor ruși şi Fundaţia pentru 
literatura și cultura slavă care vor reuni în jurul lor acele energii intelectuale 
şi spirituale ce aveau drept scop să redescopere si să răspândească 
patrimonial cultural si istoric al Rusiei, să mobilizeze intelectualii pentru a 
păstra unitatea Rusiei în fata sfâșierilor naţionaliste. Fundația pentru 
literatura și cultura slavă, născută în urma cooperării dintre Uniunile 
scriitorilor din cele trei republici slave, Biserica Rusiei și Biserica Rusiei de Rit 


137 Helene Carrere d'Encausse, Triumful naţiunilor, Editura Remember, Bucureşti, 1993, p.195. 
138 Francoise Thom, op. cit., p. 74. 

Vechi, are drept obiectiv reunirea într-un efort de redresare toate popoarele 
slave din spaţiul sovietic. Programul naţionalismului rus s-a dezvoltat în 
perioada 1986-1990 şi reflectă, în mare, programul celor patru curente 
existente în sânul lui (naționalismul liberal, conservator, radical de dreapta și 
de stânga) si care cereau: 1) guvern rus independent; 2) puteri locale; 3) 
amplă autonomie economică în chiar interiorul Rusiei, pentru a permite 
inițiativei populare să se exprime; 4) refacerea unei tardnimi proprietare 
de pământ; 5) separarea reală a Bisericii de Stat şi 6) revenirea la 
denumirile ruseşti tradiționale ale orașelor şi străzilor. 

National-liberalii ruşi care ar putea fi calificați drept crestin-democrati, 
respingeau cu putere marxismul si mai ales “nihilismul sáu national" 5, 
precum si sovinismul care duce la anti-semitism, încearcau să apere 
nationalismul de devierile sovine si considerau cá ar trebui sá se sprijine pe 
ceea ce reprezintă însăși esenţa culturii ruse autentice, în condiţiile în care 
chiar Mihail Gorbaciov a declarat, într-un discurs, că “Rusia este ultimul 
refugiu al spiritualitatii’!*°. National-bolsevicii nu sunt stalinisti, resping 
marxism-leninismul, deşi acceptă, o variantă rusă si recunosc meritul liderilor 
URSS de a fi păstrat Imperiul Rus, de a fi construit un Stat puternic care a ştiut 
să preia o mare parte din tradiţiile Statului Rus. O serie de naționaliști ruşi, 
adunaţi prin cluburile politice din Moscova si Leningrad, vor poza în 
reformatori de tip social-democrat si occidentalizati și vor considera, spre 
deosebire de liberali, că la baza reconstrucției Rusiei nu trebuie să se afle 
creştinismul ca element constitutiv al culturii politice ruse. 

Conservatorii ruşi resping Occidentul care l-a produs pe Karl Marx și 
consideră că valorile morale ale creştinismului, salvarea personală şi 
păstrarea unei comunităţi de cultură stabile reprezintă refugiul împotriva 
pseudo-culturii Occidentului. Criticul Vadim Kojinov va bulversa acele 
momente de renaştere naţională rusă printr-un eseu ce va rezuma o 
dezbatere foarte importantă existentă în societatea sovietică /rusă: "Este 
Stalin cel care a provocat tragedia rusă - rezumă Helene Carrére 
d'Encausse ideile lui Kojinov -, sau originea ei trebuie căutată într-un 
sistem de gândire care a condus la revoluţie? Rusia, înapoierea ei, 
poporul ei neobişnuit cu democraţia, sunt, oare, răspunzătoare de 
stalinism? Oferea stalinismului un mediu ideal, sau era vorba doar de o 
pervertire a spiritului, străină de Rusia si importată din stráinátate?"14!, 

Abolirea, la 14 martie 1990, a articolului 6 din Constituţia URSS, care 
făcea din PCUS unicul partid politic autorizat în URSS, avea să genereze 


139 Helene Carrere d'Encausse, op. cit., p. 201. 
140 Ibidem, p. 202. 
141 Ibidem, p. 203. 

apariția unui imens număr de partide politice și mişcări pe tot cuprinsul 
Uniunii Sovietice142. În cursul anului 1990, circa 3 milioane de membri din 
cele 19 milioane de membri ai PCUS au părăsit partidul. Totodată, 
organizațiile de komsomol şi de pionieri, subordonate PCUS, şi-au încetat 
activitatea143. Cel de-al III-lea Congres extraordinar al Deputaţilor Poporului 
(12 - 15 martie 1990) a aprobat alegerea lui Mihail S. Gorbaciov în funcţia de 
preşedinte al URSS cu 1.329 voturi “pentru” si 495 voturi “contra”. Alegerea 
lui Boris Elțîn ca preşedinte al Sovietului Suprem al RSFSR, la 29 mai 1990, cu 
sprijinul discret al lui Alexandr lakovlev, va impulsiona lupta pentru 
afirmarea statului şi a naţiunii ruse. Ambasadorul american la Moscova va fi 
informat de către Ruslan Hasbulatov, numit adjunct al preşedintelui Boris 
Elțîn, în iunie 1990, de faptul că Federaţia Rusă va fi succesoarea Uniunii 
Sovietice şi că viitoarea organizare a spaţiului sovietic va însemna o 
confederație liberă, dominată de Rusia, iar Mihail S. Gorbaciov trebuia distrus 
deoarece le stătea în cale. Congresul al XXVIII-lea al PCUS, desfăşurat în 
perioada 2-13 iulie 1990, avea să releve existența a trei mari grupări în 
interiorul partidului: a) conservatorii, conduși de Egor Ligaciov; b) centristii, 
regrupati în jurul lui Mihail S. Gorbaciov, şi care predică introducerea treptată 
a economiei de piață si c) radicalii, dirijati de Boris Elțîn, Gavriil Popov si 
Anatoli Sobceak, care militează pentru transformarea PCUS într-un partid 
politic de tip parlamentar, pluripartidism și introducerea imediată a 
mecanismelor de piață în URSS. La sfârșitul Congresului al XXVIII-lea, Boris 
Elțîn demisionează din PCUS. 

La 4 decembrie 1990, Sovietul Suprem al URSS va aproba realizarea unei 
ample reforme constituționale a puterii centrale, care îi reîntăreşte 
autoritatea lui Mihail S. Gorbaciov. Se înființează funcţia de vicepreşedinte al 
URSS, propus de către preşedinte şi ales de către Congres și, totodată, se 
lărgeşte Consiliul Federaţiei, cu vicepreşedintele Uniunii Sovietice și cu 
preşedinţii republicilor autonome, urmând ca acesta să preia coordonarea 
politicii guvernului central cu politicile guvernelor republicilor, precum şi 


142 În martie 1991 a fost adoptată Legea cu privire la uniunile obștești prin care a început 
procesul de înregistrare a noilor partide. Curentul social-democrat era reprezentat de Partidul 
Socialist şi partidele social-democrate, iar curentul de extremă dreapta era reprezentat de Uniunea 
Democratică. Curentul de orientare creștin-democrată era reprezentat de Partidul Creștin- 
Democrat Rus, Partidul Crestin-Democrat din Rusia. Liberalismul era reprezentat de Partidul 
Democrat al Uniunii Sovietice, devenit ulterior Partidul Democrat al Rusiei, precum şi de trei 
partide ale democratilor constitutionali (kadetii). În octombrie 1990, toate aceste partide s-au unit 
în cadrul unei mișcări politico-sociale de masă intitulată Rusia Democratică care a devenit, astfel, 
principala forță de opoziţie la adresa PCUS. 

143 În perioada ianuarie 1990 - iunie 1991, efectivul PCUS s-a redus cu 4 milioane de membri, de 
la 19 milioane la 15 milioane. Numărul celor primiţi în partid a scăzut în termen de un an (1 
ianuarie 1990 - 1 ianuarie 1991) de la 313.000 persoane la 108.000 persoane. 

recomandarea de metode pentru reglarea conflictelor interetnice. Guvernul 
își schimbă denumirea în Cabinet de Miniştri și un Consiliu de Securitate, 
format din 8 membri, înlocuiește Consiliul Prezidential cu cei 15 membri ai 
sái. Sub presiunea exercitatá de amploarea nemultumirilor sociale, ca urmare 
a agravárii crizei economice, Sovietul Suprem a legalizat, la 20 decembrie 
1990, pluralismul sindical. Totusi, Imperiul Sovietic se dezmembra, incetul cu 
încetul, sub presiunea activității Fronturilor Populare si a procesului 
alegerilor locale desfășurate în primăvara anului 1990. În urma acestor 
alegeri locale, republicile sovietice își proclamă independenţa sau reabilitează 
simbolurile suveranității (imnul naţional, drapelul etc.). Parlamentele 
naţionale aveau să legifereze separat, deschizând, astfel, calea unui “război al 
legilor” între centrul sovietic și republici. 

În cursul lunii septembrie 1990 este respins “Programul celor 500 de 
zile”144, ca model de reformă economică, ceea ce va adânci prăpastia dintre 
Mihail S. Gorbaciov si reformatori. La 20 decembrie 1990, Eduard 
Sevardnadze, ministrul de Externe al URSS, demisionează deoarece “printre 
reformatori domneşte dezordinea”145 şi, totodată, “se pregătește o 
dictaturá"!4^, iar el nu poate accepta această înaintare spre dictatură. 
Alexandr lakovlev demisionase, la 28 iulie 1990, din funcţia de consilier al 
preşedintelui Mihail Gorbaciov, iar, mai apoi, din PCUS, la 16 august 1990, 
după ce denunţă o viitoare lovitură de stat împotriva lui Gorbaciov: "As dori 
să previn societatea că o grupare stalinistă influentă s-a format în sânul 
nucleului conducător al Partidului. Aceasta pregătește o revanșă socială, 
o lovitură de stat si o preluare a puterii în rândurile Partidului” ^. 
Referindu-se la eforturile lui Mihail Gorbaciov de a restructura PCUS-ul la 
toate nivelurile și de a accelera mersul înainte al proceselor de perestroikă1%, 


144 “Programul celor 500 de zile” a fost elaborat de către academicianul Stanislav S. Satalin si G. 
Iavlinski si urmărea câteva obiective extrem de clare: 1) descentralizarea economiei; 2) trecerea la 
darea în arendă și privatizarea întreprinderilor; 3) lichidarea controlului statului asupra prețurilor 
şi 4) menţinerea șomajului în anumite limite. “Programul Satalin - lavlinski" se opunea 
programului guvernamental al premierului Rîjkov, care pleda pentru menţinerea rolului de 
regularizator al statului si, totodată, pentru un grad mai mare de protecție socială. 

145 Pascal Lorot, Perestroika, Editura Corint, București, 2002, p. 102. 

146 Ibidem. 

147 Ibidem, p. 103. 

148 “Partidul care se pronunţă cel mai activ în favoarea unei examinări a problemelor 
recent apărute este Partidul Socialist Francez, ceea ce se explică înainte de toate prin 
poziţia sa de partid la putere și prin atitudinea conducerii sale care este vizibil alarmată 
de problema supravieţuirii ideii socialiste în condiţiile de criză prin care aceasta trece în 
Europa răsăriteană. Astfel reprezentanţii PS şi-au manifestat în ultima vreme, de 
nenumărate ori, dorinţa să fie studiată, în sânul stângii europene, o nouă concepţie de 
acțiune pentru partidele socialiste și social-democrate în condiţiile unei Europe în 
mutație. P. Mauroy a spus de mai multe ori, în legătură cu acest lucru, cá este dispus să 
vină în URSS și să cerceteze acest ansamblu de probleme cu conducerea PCUS. (...) Vedem 

jurnalistul L. Mandeville scria, la 30 august 1991, în Le Figaro, următoarele: 
“Încetineala datorată vechilor obiceiuri şi, mai ales, absenţa unei 
definiri clare și unanime a rolului Partidului în noul context creat de 
perestroika au anihilat, în bună parte, aceste eforturi. În pofida 
declaraţiilor oficiale și a măsurilor luate, birocraţia Partidului continua 
să ceară să gestioneze ea totul și să domine, refuzând orice transfer 
efectiv de responsabilitate, orice împărţire a puterii cu vreun stat 
autonom sau cu noile organizaţii înfiinţate de societatea civilă”!%. 
Evenimentele dramatice de la Vilnius, din noaptea de 12 spre 13 ianuarie 
1991, când parașutiștii sovietici vor lua cu asalt Ministerul lituanian al 
Apărării şi sediul Televiziunii, vor genera ample proteste interne și 
internaţionale şi va readuce în discuţie problema viitorului Uniunii Sovietice. 
“Nu ne trebuie o Uniune în forma existentă în prezent. Nu ne trebuie un 
asemenea centru, uriaş și birocratic. Nu ne trebuie ministere, nu ne 
trebuie această uriașă maşină birocratică ce dictează în mod rigid totul 
de sus si până jos de peste 70 de ani. Trebuie să ne eliberám de acest 
lucru”150, declara Boris Elțîn la 9 martie 1991 cu ocazia discursului rostit la 
Casa Cineaștilor din Moscova. La 17 martie 1991, 80% dintre cetățenii 
sovietici (148.574.606 de persoane) din cele 185.647.355 de persoane 
înscrise pe listele de vot participă la referendumul asupra “menţinerii unei 
Uniuni reînnoite”, cu excepţia cetățenilor din Estonia, Letonia, Lituania, RSS 
Gruzină, RSS Armeană și Republica Moldova. 76,4% dintre participanţii la 
referendum au votat pentru noul proiect de Uniune, respectiv 90% din 
sufragii în republicile Asiei Centrale, 71% în Rusia și 70,2% în Ucraina, iar 
21,7% au votat împotrivă. În RSFS Rusă au participat la vot 71,3% din 
populaţie, dintre care 75,4% au fost de acord cu noua Uniune. În Ucraina au 
participat la vot 70% din votanti, din care 83% s-au pronunţat si ei pentru 
noua Uniune. Totodată, 69,8596 dintre ruşi au fost împotriva instituirii 
funcției de președinte ales prin vot universal în RSFS Rusă. La 22 mai 1991, 
deputații ruşi adoptă principiul regimului prezidenţial în republica lor. Rușii 
vor fi chemaţi, la 12 iunie 1991, la urne pentru a-şi alege preşedintele. Boris 
Elțîn obține 53,7% din voturi, la o rată de participare de 76,66% pentru cei 
106.000.000 de înscriși. Noul președinte ales al RSFS Ruse a interzis, la 20 


în ansamblu sporind în sânul stângii europene înţelegerea privind necesitatea de a căuta 
răspunsuri la întrebările pe care le pun răsturnările politice din Europa, îndeosebi în ceea 
ce privește riposta dată forţelor politice care preconizează ideile «neoliberalismului» şi 
care și-au creat deja organizaţiile lor și structurile lor politice în Europa de Est”, consemna 
directorul-adjunct al Departamentului Internaţional al CC al PCUS într-o notă înaintată către CC al 
PCUS la 7 iunie 1991 (Apud Vladimir Bukovski, op. cit., p. 403). 

149 Pascal Lorot, op. cit., p. 104. 

150 Vasile Buga, op. cit., p. 87. 

iulie 1991, activitatea partidelor politice în sânul întreprinderilor şi al 
administraţiei din RSFS Rusă. 

Parlamentul de la Kiev va decide, la 27 iunie 1991, amânarea până în 
septembrie a examinării viitorului tratat unional. “Imposibilul tratat” negociat 
de republicile sovietice lăsa loc la multiple interpretări din cauza 
numeroaselor sale incoerente juridice și consacra, în ochii aripii 
conservatoare din PCUS, mai ales în versiunea sa finală, dezmembrarea 
Uniunii Sovietice!*!, Textul acestui tratat trebuia să fie semnat pe 20 august 
1991152. Liderii RSFS Ruse şi ruşii încep să fie îngrijorați de avântul spre 
independenţă al formațiunilor autohtone (21 de republici autohtone), 
încurajat si dirijat de către oamenii lui Mihail S. Gorbaciov, comuniștii de 
şcoală veche. “Pe de altă parte, în drumul ei spre democraţie, Rusia pare 
să fie depăşită de un mare număr de republici. Țara este stăpânită de 
mari temeri, de spaime apocaliptice, de psihoza comploturilor. «Mâna 
forte», al cărei mit a apărut în vara anului 1989, stârnește frica, dar este 
şi dorită. Se caută trădători. Periodic, lumea este înspăimântată de 
zvonurile despre lovituri de stat"!53, scria Francoise Thom cu referire la 
acele premergătoare loviturii din 19 august 1991. 

În timpul evenimentelor din 19 - 21 august 1991, KGB-ul a fost divizat în 
mai multe facțiuni, iar modul de acțiune a părut mai mult decât dubios. 
Unităţile KGB din Sankt-Petersburg nu s-au implicat în arestarea oponenților 
politici ai Comitetului de Stat pentru Starea Exceptionalá (GKCP) si nu l-au 
împiedicat pe Anatoli Sobciak în organizarea unui miting anti-GKCP pe 20 
august 1991. La Moscova, pe lista celor 69 de oameni propusi pentru arestare 
de către președintele KGB se aflau foarte multi necunoscuţi, iar Boris Elțîn era 
pe ultimul loc. Conducerea Direcţiei Generale I a KGB a fost extrem de 
rezervată în ceea ce priveşte implicarea în planurile GKCP-ului. Leonid 
Vladimirovici Serbasin, şeful Direcţiei Generale I a KGB, nu a executat ordinul 
de a pregăti un detaşament de forte speciale (100 de oameni) pentru a fi pus 
la dispoziția GKCP. Din proprie inițiativă, el a remis GKCP-ului informații 
privind reacția Occidentului la evenimentele aflate în derulare la Moscova!^. 


151 Liderii republicilor sovietice doreau o autonomie maximă, nu o dezmembrare a Uniunii 
Sovietice. La întâlnirea lărgită a cabinetului ministerial, din 5 iulie 1991, au fost analizate 
eventualele consecințe ale dezmembrării URSS, iar liderii republicilor s-au pronunţat împotriva 
acestui proces. 

152 La 2 august 1991, Mihail S. Gorbaciov a anunţat în cadrul unui interviu televizat că noul Tratat 
unional “este deschis pentru semnare” și președinții Rusiei, Kazahstanului si Uzbekistanului 
vor fi primii care îl vor semna. 

153 Frangoise Thom, op. cit., p. 128. 

154 Jurnalistul rus Oleg Grechenevsky consideră că predarea generalului Vladimir A. Kriucikov, în 
dimineaţa zilei de 21 august 1991, a fost determinată de faptul că “în sfârşit, el a înţeles că la 
Moscova este înconjurat de sabotorii «mafiei asiatice» și că este mai bine pentru el să se 

Leonid V. Serbasin a devenit preşedintele KGB-ului pentru 24 de ore, după 
întoarcerea lui Mihail S. Gorbaciov la Moscova pe 22 august 1991155, pentru a 
fi înlocuit, la cererea lui Boris Elțîn, cu Vadim V. Bakatin. Puciul de la 
Moscova!56 din perioada 19-21 august 1991 a consemnat participarea doar a 
circa 1% din populaţia fostei Uniuni Sovietice, ceea ce semnifică un procent 
infim, şi a însemnat începutul sfârşitului pentru regimul politic reprezentat de 
PCUS si al său secretar general!57, 

Evenimentele care s-au succedat după reîntoarcerea lui Mihai S. 
Gorbaciov din Crimeea la Moscova, la 22 august 1991, au creat Occidentului 
impresia că principiile democratice si ideea de democraţie au câştigati58. În 
realitate capetele de afiş ale fostei clase conducătoare sovietice au fost 
înlocuite de oameni din eșalonul al doilea al PCUS iar privatizarea a constat, în 


predea singur, fără a aștepta până când Serbasin sau Prilukov îl vor prinde” (Apud Oleg 
Grechenevsky, Originile regimului nostru... p. 71). În opinia jurnalistului de investigaţie Oleg 
Grechenevsky această “mafie sud-asiatică” a fost creată de către generalul KGB Yakov Medianik, 
fost rezident KGB în India, si, mai apoi, șef al direcției de spaţiu și locţiitor al șefului Direcţiei 
Generale I a KGB. Șefii Direcţiei Generale I a KGB au provenit din cadrul Departamentelor 8 
(Ţările nonarabe din Orientul Apropiat, inclusiv Afganistan, Iran, Israel, Turcia), 6 (China, 
Vietnam, Laos, Cambodgia, Coreea de Nord) şi 7 (Thailanda, Indonezia, Japonia, Malaezia, 
Singapore, Filipine): Leonid Șerbașin (1988 - 1991) a fost rezident KGB în India şi Iran; Evgheni 
Maksimovici Primakov (1991 - 1996) a îndeplinit misiuni de spionaj în spaţiul Orientului Mijlociu 
şi în India; Viaceslav Ivanovici Trubnikov (1996 - 2000) a fost rezident în India. “Orientalistii” au 
ținut sub control spionajul sovietic/rus timp de 11 ani. Sergei Nikolaevich Lebedev a fost numit 
director al SVR (Serviciul de Informaţii Externe) în mai 2000. Noul şef al SVR a lucrat împreună cu 
Vladimir V. Putin în spaţiul german, respectiv la Departamentul 4. “Mafia europeană” a Direcției 
Principale I a KGB prelua pentru prima dată controlul asupra informaţiilor externe. 

155 “Vreau să cred că, în acest complot, Mihail Gorbaciov este victima şi nu instigatorul, 
căci, daca ar fi așa, și-ar fi semnat condamnarea la moarte. O moarte fizică, morală si 
politică (..) Părăsirea capitalei şi abandonarea postului sáu este evident o eroare 
grosolană care tine de inconstientá", declara Eduard Sevardnadze în fata camerelor de 
televiziune în cursul zilei de 20 august 1991 (Apud Andrei S. Graciov, Naufragiul lui Gorbaciov. 
Adevárata istorie a destrámárii URSS, Editura Nemira, Bucuresti, 1995, p. 245). 

156 “Totul nu a fost decât o farsă nemaipomenită, grandioasă, planificată şi executată în 
mod strălucit. În acest cadru, rolurile au fost scrise deopotrivă pentru actorii inteligenţi, ca 
Si pentru cei nátàngi, pentru toti aceia care, cu voie sau fără de voie, și-au jucat partitura”, 
avea să declare, la 19 august 1994 într-un interviu acordat Agenţiei ITAR-TASS, generalul 
Alexandr Lebed, unul dintre militarii chemaţi să joace un rol în executarea acestei pseudo-lovituri 
de stat (Apud Thierry Wolton, op. cit., p. 49). 

157 Referindu-se la destrămarea URSS, fostul preşedinte al Sovietului Suprem al URSS, A. 
Lukianov, consideră că președintele URSS şi cel al Rusiei, împreună și cu ceilalți lideri republicani, 
se fac vinovaţi de acest lucru. “În confruntarea cu Centrul - scrie A. Lukianov -, se ducea o luptă 
disperată pentru putere, în cadrul căreia adevăratele interese ale popoarelor, ale 
milioanelor de oameni simpli, soarta unei mari puteri mondiale erau împinse în planul al 
doilea” (Apud Vasile Buga, op. cit., p. 164). 

158 Cu prilejul unei dezbateri științifice organizate la Moscova, în octombrie 2004, Mihail S. 
Gorbaciov a vorbit, în premieră, despre faptul că “în luna iulie 1991, în cadrul unei plenare a 
CC al PCUS s-a discutat posibilitatea ca în luna noiembrie 1991 să se constituie, pe baza 
PCUS, mai multe partide: comunist, social-democrat, liberal etc.” (Apud Ibidem). 

esență, în acapararea fostului sector public de către ofițerii KGB-ului15? si 
liderii nomenclaturii!60. Rememorând întâmplările petrecute în culisele 
Kremlinului, Evgheni Novikov!é! scria: “În august 1990 aparatul 
Comitetului Central a emis un document ultrasecret, denumit «Notă» 
(din 23 august 1990), care propunea o penetrare de mare anvergură a 
elitei Partidului pe pieţele financiare mondiale...La sfârșitul lui 1990, CC 
al PCUS a început să creeze bănci comerciale spre a spăla banii 
Partidului. Trei dintre ele erau situate la Moscova...Pe scară locală, alti 
reprezentanţi ai elitei Partidului au pus mâna pe bănci pe care le-au 
folosit ca baze ale unor întreprinderi comerciale. În total, Comitetul 
Central şi grupările regionale ale Partidului au creat câteva sute de 
societăţi pe acţiuni”162. 

Politologii ruși Vladimir Soloviov si Elena Klepikova consideră cá 
principala cauză a eşecului restructurării constă în faptul că elita birocratică 
şi de intelligence a Uniunii Sovietice a subestimat forța adormită a naţiunilor, 
dorința lor de libertate si independentá!6?. “Oamenii” KGB-ului aflați in 
fruntea mulțimilor au fost nevoiţi să tipe tot mai tare în lupta cu “ocupanții” 


159 “Ne-am introdus oamenii - specialişti în finanţe, formaţi la KGB - în băncile noastre 
sovietice, după cum și în băncile mixte de la Londra și de aiurea. Începând de atunci, am 
dezvoltat, de exemplu, capacitatea de a manipula cursul aurului”, avea să declare ex- 
generalul KGB Oleg Kalughin în dialogul cu Pavel Klebnikov de la Paris din 2001 (Apud Thierry 
Wolton, op. cit., p. 63). 

160 Firma de investigații economice Kroll Associates, chemată de către Boris Elțîn pentru a încerca 
să găsească miliardele de ruble furate de funcționarii PCUS, a renunțat, totuși, la anchetă deoarece 
nu aveau rezultate probante. O Comisie de anchetă parlamentară a făcut referire la dispariția a 60 
de tone de aur, 8 tone de platină, 150 de tone de argint, 15 - 20 miliarde de dolari în lichidităţi. În 
decembrie 1990, Valentin Pavlov, ministrul de finanțe al URSS, a reușit să-i convingă pe câțiva 
bancheri elveţieni să răscumpere 100 de miliarde de ruble sovietice (devalorizate) în schimbul a 
5 miliarde de dolari în lichidităţi. În ianuarie 1991, noul ministru de Finanţe al URSS, Vladimir 
Orlov, a reușit să schimbe 145 de miliarde de ruble contra 4,5 miliarde de dolari. 

161 Fost membru al Departamentului Internaţional al CC al PCUS, Evgheni Novikov a publicat, în 
colaborare cu Patrick Bascio, lucrarea Gorbatchev and the Collapse of the Soviet Communist 
Party, Peter Lang Publishing, New York, 1994. 

162 Vladimir Bukovski, op. cit., p. 404 - 405. Într-o notă intitulată În legătură cu măsuri urgente, 
referitoare la organizarea activităţii comerciale a partidului, în URSS și peste hotare, Nikolai 
Krucina, administrator al CC al PCUS, scria că “vor fi indispensabile respectarea unei 
confidentialitáti rezonabile si utilizarea, în anumite cazuri, a unor societăţi anonime, care 
să împiedice identificarea directă a PCUS” în condiţiile în care “scopul final ar fi crearea în 
mod planificat a structurilor unei economii «invizibile» a partidului, cunoscută de un cerc 
foarte restrâns de persoane, în paralel cu o comercializare a bunurilor declarate ale 
partidului” (Apud Thierry Wolton, op. cit., p. 62). 

163 Sovietologul Thierry Wolton este de părere că eşecul planurilor lui Mihail S. Gorbaciov sunt 
legate de “un calcul politic greşit, un efect de oglindă care a orbit Moscova şi deşteptarea 
nationalismelor' astfel încât “favorizând Fronturile Populare, echipa conducătoare a 
crezut că, totuși, comuniştii vor reuși să se infiltreze printre nemembrii de partid” însă 
“cum Moscova și-a supraestimat capacitatea de manipulare, s-a produs exact contrariul” 
(Apud Ibidem, p. 45). 

pentru a putea să-și menţină puterea asupra mulţimii care se radicaliza din 
toate punctele de vedere cu fiecare clipă care se scurgea. “Greșeala noastră, a 
lui Gorbaciov, a mea și a altora este de a nu ne fi gândit, când vorbeam despre 
glasnosti și democraţie, că toate acestea vor avea repercusiuni asupra 
problemei  nafionalistilor'1€*4 avea să mărturisească Nikolai  Rijkov. 
Cunoscutul disident Vladimir Bukovski, referindu-se la planurile 
secrete ale KGB pentru reformarea imperiului sovietic, atrăgea atenţia 
asupra faptului că, dincolo de orice plan, în clipa când poporul a ieșit în 
stradă, având destule nemulțumiri şi názuinte, elita comunistă a pierdut 
în parte controlul evenimentelor. 

La 8 decembrie 1991, conducătorii Rusiei, Ucrainei si Bielorusiei au 
constatat că URSS nu mai există ca subiect de drept internațional şi realitate 
geopolitică165 şi au început tratativele pentru constituirea a ceea ce avea să fie 
Comunitatea Statelor Independente (CSI). La 21 decembrie 1991 s-a creat CSI 
din fostele republici ale URSS166. Destructurarea Uniunii Sovietice se va 


164 Frangoise Thom, op. cit., p. 62. 

165 “Am vorbit cu Boris Elțîn înaintea plecării sale la Minsk. I-am oferit argumentele mele, 
vechi si noi. Iar el se mărginea să repete: dar Ucraina, puteţi să garantati că va face parte 
din Uniune? Simteam deja că există un plan secret. Şi când am aflat că Burbulis și Sahrai 
mergeau şi ei la Minsk, totul a fost clar. Burbulis scrisese un memoriu care «se plimba» 
prin diferite birouri desi era notat «strict confidential». Care era sensul acestui memoriu? 
Rusia, afirma el, a pierdut deja jumătate din ceea ce câștigase după puciul din august. 
Gorbaciov, viclean, întinde plasele, reface vechiul centru iar republicile îl susțin. Toate 
acestea sunt contrare intereselor Rusiei si trebuie întrerupte. Știind aceasta, încercam să-l 
conving pe Elțîn că Ucraina putea fi antrenată în procesul de aprobare a Tratatului si cá 
pasul principal era ca Federaţia Rusă să-l semneze prima. Dar președintele rus mi-a 
disprețuit argumentele și simţeam deja de ce. Conducerea rusă era plictisita de orice 
«centru». Iată originile celor ce s-au petrecut în pădurea Belovejskaia”, scria Mihail S. 
Gorbaciov în volumul de amintiri intitulat Decembrie 1991 (Apud Andrei S. Graciov, op. cit., p. 
168). Menţionăm faptul că Serghei Șahrai era consilier de stat în aparatul de lucru al 
preşedintelui Rusiei și unul dintre cei mai influenți membri ai echipei “tinerilor turci” 
(Mladoturki) care-l înconjurau pe Boris Elțîn. 

166 În întâlnirea de rămas bun cu jurnaliștii sovietici, din 12 decembrie 1991, Mihail Gorbaciov a 
făcut apel la scrierile gânditorului rus Ivan Ilin: “Separarea unui organism in mai multe parti 
nu oferă niciodată și nicăieri o asanare, nici echilibru creator, nici pace. (...) Diferende 
neîntrerupte, confruntări şi războaie civile vor clocoti pe teritoriul Rusiei și se vor extinde 
în permanenţă în conflicte mondiale. Iar această perioadă va fi absolut inevitabilă, căci 
puterile din întreaga lume, europeni și asiatici, isi vor investi banii, interesele comerciale 
și calculele strategice în micile state nou create. Ele își vor face concurenţă și vor încerca să 
domine punctele cheie. În plus, vecini imperialisti vor aspira la supremaţia directă sau 
ascunsă asupra noilor formaţiuni neorganizate şi neapărate, şi trebuie să ne pregătim să-i 
vedem pe cei ce au disecat Rusia încercând să-și desfășoare experienţa ostilă și 
necuviincioasă, chiar în haosul post-bolşevic, prezentând-o în mod fraudulos ca pe 
deschid: fie va apărea o dictatură naţională rusă si va prelua frâiele guvernului pentru a 
conduce Rusia spre unitate, oprind toate mișcările separatiste din ţară, fie că ea nu va 
apărea și se va instaura un haos inimaginabil cu deplasări ale populaţiei, răzbunări, 

desfășura într-un mod programatic, urmărindu-se două ţinte precise: a) să 
nu se înregistreze nici o modificare de frontiere între republicile 
componente ale URSS şi b) minoritatea rusă să rămână în cuprinsul 
acestora, evitându-se, astfel, mișcări masive de populaţie. La 25 
decembrie 1991, Uniunea Republicilor Sovietice Socialiste a încetat să mai 
existe iar locul ei a fost luat de o serie de state dintre care cel mai important 
avea să se dovedească, în perspectiva secolului XXI, Federaţia Rusă. Începea 
“epoca Boris Elțîn” generatoare de mari turbulente economice, sociale si 
politice, ceea ce îl va determina pe Aleksandr Soljenitin să scrie: 
“«Chestiunea rusă» la sfârşit de secol XX se pune pentru poporul nostru 
în termeni fără echivoc: a fi sau a nu fi"167, 

Caracterizându-l pe ultimul secretar general al PCUS, Frangoise Thom era 
de părere că vanitatea, dorința de a fi adulat in Occident si în tara l-au împins 
pe acesta să se transforme în campionul “schimbării”, dorind, totuși, “gloria 
«democratului» in Occident, şi acasă puterea dictatorului comunist”168. 
Cel mai bun portret al lui Gorbaciov a ieşit de sub pana lui Pavel Felgenhauer, 
jurnalist la Nezavissimaia Gazeta, care scria: "Izbucnirile nervoase, aproape 
isterice, alternau cu lungi faze de pasivitate apatică. Adesea neaşteptat 
de prompt în a ceda şi a fi de acord, i se întâmpla să facă dintr-o dată 
dovada unei incápátànári subite, să se vexeze fără a da vreun 
avertisment - era în mod constant imprevizibil în comportamentul său, 
ceea ce nu înceta să perplexeze pe oricine. Ne întrebam ce voia, de fapt, 
Gorbaciov. Acum e clar cá nu stia nici el...Gorbaciov, zâmbitor, vorbáret 
şi mereu inconstant, atât la bine cat si la ráu..."16?, 

Referindu-se la Mihail Gorbaciov si la noua sa politică, Oleg Gordievski, 
unul din cei mai importanti transfugi ai KGB, nota: “Am sentimentul că i se 
datorează o oarecare recunoaștere, dar nu prea multă, deoarece cele 
întâmplate n-au fost lucrul pe care şi l-a dorit sau spre care a tintit el. 
Gorbaciov a creat o mișcare în sensul schimbării, dar această schimbare 
a prins atâta avânt, încât i-a scăpat de sub control. El a început cu ideea 
de «uskorenie», adică de accelerare, de grăbire a progresului industrial 
şi tehnologic, pentru că îşi dăduse seama de faptul că prăpastia dintre 
Uniunea Sovietică şi Occident se adâncise atât de mult, încât, dacă nu se 


pogromuri, dezastrul transporturilor, șomaj, foamete, frig şi anarhie” (Apud Ibidem, pp. 
190 - 191). 

167 Aleksandr Soljenitin, Chestiunea rusă la sfârșit de secol XX, Editura Anastasia, Bucuresti, 
1995, p. 172. 

168 Frangoise Thom, op. cit., p. 45. 

16? Ibidem, pp. 46 - 47. 

întreprindea ceva, Rusia ar fi sfârşit prin a se depărta într-atât, încât să 
trebuiască să se supună”170. 

Unele ezitări ale lui Mihail S. Gorbaciov în procesul de reformare a 
Uniunii Sovietice l-au făcut să se despartă de principalii săi colaboratori, 
precum Alexandr  lakovlevi71 şi Eduard Şevardnadze, iar forțele 
conservatoare din PCUS au incercat sá-si ia o revansá asupra reformatorilor 
in august 1991. Rolul lui Mihail S. Gorbaciov in evenimentele din 19 - 21 
august 1991 rămâne sub semnul întrebării!72, însă ultimul secretar general al 
PCUS avea să rămână în conștiința contemporanilor săi, după cum scria 
generalul Dmitrii A. Volkogonov, ca “o figură tragică pe care unii o vor 
idolatriza, iar alţii o vor uri, unii vor vedea în el un mare reformator!73, 
iar alţii - un demolator perfid”174. Ziarul Komsomolskaia Pravda scria, la 26 
decembrie 1991, la plecarea lui de pe scena politică a lumii: “A făcut tot ce a 
putut. Și ceea ce s-a făcut nu putea să fie făcut decât de el'1*5. Mihail S. 
Gorbaciov a fost cel mai strălucit “locotenent” al lui Iuri V. Andropov în 
încercarea lui si a unei elite birocratice si de intelligence sovietice de “a 
pleca pentru a rămâne”176. 


170 Oleg Gordievski, op. cit., p. 295. 

171 În interviul acordat jurnalistei franceze Lilly Marcou, in 1991, Alexandr Jakovlev mărturisea: 
“O Europa nouă este pe cale să se nască. Ideile de centru stânga isi croiesc drum si 
condiţiile de viata cunoscute de Occident se pot extinde la Est. Dar nu tot ce a fost făcut este 
rău, nu se poate nega totul în bloc. A fi nihilist este tot atât de periculos ca a fi suficient. 
Perestroika s-a născut pe ruinele unor probleme care n-au fost rezolvate, ale unor 
contradicții nedepásite, pe erori inavuabile, pe deformări de principiu, pe descompunerea 
socială. Ea este cea care plătește factura trecutului, acest lucru era inevitabil. Timpul 
pierdut nu se câștigă, dar alte orizonturi ne așteaptă. Trebuie prezentată într-o nouă 
lumină ideea socialistă, bazată pe speranţa umanităţii” (Apud Alexandr Iakovlev, Ce vrem sa 
facem..., pp. 119 - 120). 

172 A se vedea Gheorghe Cojocaru, Puciul din august 1991 de la Moscova: de la eșec la consecinţe, in 
Cugetul, nr. 1 (25)/2005, pp. 22 - 31. 

173 "Eu am trăit multe, multe le-am regândit, prin multe am trecut si am ajuns la viziunea 
social-democrată a socialismului. Pentru mine e mai aproape acum libertatea (aceasta, fie 
spus, e o valoare liberală), solidaritatea, economia orientată social si, legat de aceasta, 
rolul statului...Mai departe, eu fac drumul spre conceptul «noii civilizatii»", declara Mihail S. 
Gorbaciov în 2005 (Apud Valeri Musatov, Metamorfoza atitudinii.., p. 33). 

174 Vasile Buga, op. cit., p. 167. 

175 Andrei S. Graciov, op. cit., p. 191. 

176 “Ieşirea din acest impas care a fost lumea Războiului Rece se va face prin perestroika în 
URSS şi prin evoluţia celorlalate ţări din Est. Pe termen mediu, o muncă intensă de 
reevaluare a ceea ce a fost respins este inevitabilă; pe termen lung, stânga va redescoperi 
alte orizonturi. Pentru moment, popoarele refuză socialismul: ideea s-a lovit de condiţiile 
reale din ţările din Est; ea a fost spulberatá de contrarevolutia stalinistă. Acum, când 
modelul stalinist este eliminat, vom vedea apărând un socialism «post-termidorian»", 
declara Alexandr Iakovlev in septembrie 1990 (Apud Alexandr lakovlev, op. cit., p. 119). 

Abstract: The changes which occured in Central and Eastern 
Europe were determined by internal and external causes, especially by 
the policy shift in the USSR once with the coming to power of 
Gorbachev in March 1985. The former Soviet ruler, the initiator of this 
„great transformation” in his country, was extremly responsive to the 
requirements of the intelligentia. Among its ranks were dissidents such 
as Solzhenitsyn and Sakharov, but also political scientists, sociologists 
and economists grouped around Novosimbirsk Academy, like Tatiana 
Zaslavskaia and other renowned writers. A premise was represented 
by the events which occurred in Czechoslovakia during the ,,Prague 
spring” and also, the experience of the NEP. However, another 
particular boost to the reforms was given by the Cernobyl nuclear 
explosion. "Glasnost" and "perestroika" reached a higher background, 
especially after 1987, when the changes in the USSR became a 
prerequisite for genuine transformation in Central and Eastern Europe 
and even worldwide. Thus, Gorbachev intended to build a more moral 

country, and externally he implemented fundamental changes, 
particularly in Eastern Europe. First, he abandoned the "Brezhnev 
doctrine", afterwards developed a new vision of a "European common 
house" and took important steps to stop the arms race. A "great 
historical turn" in these changes was represented by the meeting in 
Malta on the 2" and 3rd December 1989. After the Malta meeting "the 
world has never been alike": Germany has been reunified and 
numerous changes happened worldwide. But the price Gorbachev paid 
for his reformist initiatives was high (he resigned as president of the 
USSR, and not long after that, he lost his wife Raisa). Galtung's 
assertion, according to which Gorbachev was a "gift of humanity at the 
end of century", seems to be so full of truth and of deeper meanings. 


chimbárile de mare răsunet ce au avut loc in URSS si în ţările din 
Europa Centrală si de Est în cei doi ani remarcabili (1989 - 1991), 
la exact 200 de ani de la Revoluţia franceză, au fost determinate de 
cauze profunde asupra cărora istoricii, filosofii sau politologii încă mai 
investighează. Astăzi, la peste 20 de ani de când s-au produs acele 
evenimente, necesitatea unor analize şi mai complexe se impune de la sine. Și 
dacă noi vorbim despre anumite premise, trebuie să precizăm că acestea se 
referă atât la cauzele externe, cât mai ales la cele interne. Printre condiţiile 
externe pe care lumea acelui timp le avea cu stringentá in vedere, amintim 
accelerarea cursei înarmărilor impusă de preşedintele Ronald Reagan, cu 
sofisticatul sáu program al „războiul stelelor” şi influenţa papei Ioan Paul al II- 
lea, în special asupra mişcărilor sociale din Polonia. Foarte importante, însă, 
chiar decisive asupra întâmplărilor de la sfârșit de secol au fost însă 
„premisele” interne, aşa cum s-a întâmplat în Rusia şi la începutul secolului 
trecut. Despre asemenea „premise” ne vom ocupa si noi în studiul de fata. 
Gorbaciov, care a fost iniţiatorul acestor „mari transformări”, a fost foarte 
receptiv la exigenţele elitei sovietice, a intelighentiei care de multă vreme în 
URSS solicita drepturi, libertăţi și schimbări esenţiale în structura economiei 
sovietice cu peste 20 de ani înainte. Dar asemenea ,exigente" erau în 
contradicție cu starea unei economii „aflate în stagnare” şi cu o politică 
gerontocratică, în ciuda faptului că o „încercare” de ieşire a fost întreprinsă 
încă de pe vremea lui Andropov, o încercare de la care va pleca la început și 
M. Gorbaciov. În schimb, Occidentul trecea printr-o fază de profundă 
restructurare a sistemului productiv, anuntándu-se în fapt o puternică 
expansiune determinată de inovațiile din electronică si mai ales din 
informatică!. Totodată, în unele domenii ale cercetării ştiinţifice din URSS, 


1 Stefano Bianchini, Le sfide della modernită, Editrice Rubbettino, Catanzaro, p. 242. 

îndeosebi ale Academiei, existau rezultate remarcabile, comparabile cu cele 
din Occident, însă acestea nu erau întotdeauna aplicabile în industrie. De 
exemplu, în anii '70, cercetările de la filiala Academiei de Științe din 
Novosimbirsk, în special ale lui Kantorovici şi, mai târziu ale Școlii 
economiştilor matematicieni, erau aplicate practic, dând uneori impulsuri 
unor ulterioare inovatii?. În anul 1985 Kantorovici a luat şi premiul Nobel 
pentru economie, singurul obţinut de un om de știință sovietic în domeniul 
economiei. Tot la Novosimbirsk s-au afirmat politologi, sociologi şi economişti 
de talia lui Abel Aganbeghian, Leonid Abalkin sau Tatiana Zaslavskaia. 
Această cunoscută cercetătoare în sociologie a formulat teza „pluralismului de 
interese”, punând în evidență complexitatea relațiilor care caracterizau 
naţiunile si minoritățile etnice din URSS, populaţiile urbane si rurale, 
muncitorii și intelectualii, pentru a se ajunge la armonizarea intereselor, 
oferindu-se un spaţiu instituțional adecvat, public şi transparent pentru 
exercitarea mediatiilor?. Sub profil tematic, atenția specialiştilor se 
concentrează în jurul a trei aspecte determinante, adică reforma partidului 
comunist sovietic şi, deci, a sistemului politic în ansamblul său, reforma 
sistemului economic spre economie de piață. Se avea în vedere până si 
reformarea Uniunii, adică reformarea politicii naționalităților si raportul între 
aspiraţiile la independenţă şi salvgardarea coeziunii statale. În cele din urmă 
se poate concluziona că la originea schimbărilor lui Gorbaciov au stat 
problemele economice și, pornindu-se de la analiza critică a statului, s-a ajuns 
până la necesitatea unui proiect foarte amplu de democratizare^. 

Initial, Mihail Gorbaciov a fost extrem de atent la dezbaterile ce existau în 
Occident cu privire la „teoria convergentei sistemelor social-economice”, o 
teorie care l-a atras în special în anii '70. Erau pe atunci printre adepţii unei 
asemenea teorii savanţi precum W. Rostov, J. Fourastie, Galbraith etc. Însă, 
schimbările promovate de M. Gorbaciov pe la mijlocul anilor '80 și-au avut 
originea la început, și în ideile „primăverii de la Praga" si uneori, chiar în 
experienţa NEP-ului (Noii politici economice) din anii '20 din URSS. În raport 
cu anii „stagnării” și cu întreaga istorie a URSS (exceptând NEP-ul), inițiativa 
gorbacioviană constituia, de fapt, o noutate absolută prin disponibilitatea 
noului leadership sovietic de a înfrunta ansamblul relansării economiei, un 
program de reforme politice de o amplă însemnătate”. 

În ce priveşte „primăvara de la Praga”, Mihail Gorbaciov era la curent cu 
programul acesteia, cu idealurile promovate prin reformele pe care ea le-a 


2 Ibidem, p. 244. 
3 Ibidem, p. 259. 
^ Ibidem, p. 258. 
5 [bidem, p. 250. 

propus și eşecurile pe care le-a înregistrat. Mai mult decât atât, Gorbaciov a 
fost prieten cu Zdenek Mlynar (fost coleg de facultate la Moscova). Acesta a 
deschis o bogată și intensă dezbatere legată de reformele cehoslovace, o serie 
de articole publicate în revista italiană „Rinascita”. Mlynar i-a fost chiar coleg 
de cameră la cămin la Moscova. În 1967 acesta i-a făcut o vizită la Stavropol 
lui Mihail Gorbaciov. Mai târziu, în anul 1977 (cu un an înainte de promovarea 
lui Gorbaciov la vârful conducerii URSS), Zdenek Mlynar a aderat la Carta '77. 
Putem conchide, pornind de aici, că Mihail Gorbaciov era la curent cu situația 
din Cehoslovacia, și mai ales cu evenimentele din timpul „primăverii de la 
Praga”, când el avea 37 de ani. ,Experienta" cehoslovacă a reprezentat, prin 
urmare, pentru Mihail Gorbaciov o permanentă sursă de inspirație şi de 
reflecții. 

Preocuparea privind posibila „reformare” a economiei şi sistemului 
politic sovietic au îndreptat privirea noului leadership spre NEP-ul anilor '20, 
stabilindu-se astfel, legături foarte îndrăzneţe pentru acel timp, dar mari 
deschideri demne de urmat pentru „noii reformatori”. De altfel, era 
binecunoscut de către liderii sovietici că în timpul NEP-ului, URSS a ajuns 
până la asigurarea din nou a exportului de grâne (după teribila foamete din 
anul 1921) şi chiar a realizării unor ruble convertibile etc. Unul dintre 
susținătorii cei mai sinceri ai NEP-ului încă din vremea lui Lenin și chiar a lui 
Stalin a fost Buharin. Acesta s-a manifestat în favoarea politicii stimulării 
micii proprietăţi private până în anul 1926, când experimentul a fost anulat 
de către politica lui Stalin. Buharin a fost apoi închis și a murit în 1938, dar 
NEP-ul a revenit în mai multe rânduri în atenţia conducătorilor sovietici, chiar 
şi dinainte de Gorbaciov, de pe timpul lui Hrușciov, de exemplu. În 1988 când 
s-a împlinit jumătate de veac de la dispariția lui Buharin, presa și întreaga 
mass-medie din timpul perestroikăi a vorbit despre NEP şi despre rolul lui 
Buharin în aplicarea noii politici economice. Referinţe la NEP au avut și 
comuniștii chinezi, începând cu Deng Siao-Pin6 și pasul înainte pe care China l- 
a întreprins de atunci a devenit astăzi gigantic. Nu același lucru a fost 
întreprins şi la nivelul fostei URSS, chiar și pe timpul lui Gorbaciov, reformele 
se înfăptuiau deseori cu multe inconsecvente întâmplătoare si cu multe 
întoarceri înapoi, situaţii cauzatoare uneori de haos și chiar de numeroase 
dezastre. 

Obiectivul fundamental pe care l-a avut în vedere Gorbaciov după 11 
martie 1985 a fost accelerarea industriei, reorganizarea economiei şi 
îndeosebi democratizarea societății. Problemele care îi stăteau in fata cu o 
economie în stagnare impuneau trecerea la reforme urgente din partea URSS. 


6 Andrea Graziosi, L'URSS dal triunfo al degrado, Il Mulino, Bologna, 2008, p. 443. 

Țara avea nevoie de mari schimbări tehnologice. Înainte de orice, considera 
totuși, Gorbaciov, era mare nevoie să se spună cum stăteau într-adevăr 
lucrurile în „țara sovietelor”. Era foarte mult influenţat de scriitorii clasici ruşi 
şi chiar de către cei sovietici din vremea sa. Lev Tolstoi afirma cu fermitate 
astfel: „ Epigraful pe care vreau să-l las istoriei este acesta: să nu se ascundă 
nimic. Pentru a nu minţi nu este suficient să nu falsifici. Este necesar să se 
evite acea minciună care constă în trecerea sub tăcere a ceea ce ni se pare 
negativ”. lată ce spunea și Salticov Scedrin: „Sistemul autotamdierii poate 
conduce la vise plăcute, dar si la treziri extrem de neplăcute”. Dar Evgheni 
Evtuşenco, într-o lucrare a sa cunoscută sub numele de „Dulcele ținut al 
poamelor”, spunea referindu-se la reforme, în general, următoarele: 
„Primăverile în Siberia sunt excepțional de frumoase, dar durează extrem de 
putin, doar două luni; tot asa sunt si primăverile politice din Rusia”. El avea în 
vedere două asemenea primăveri, cea de după 1917 și cea de după 1985. 

Scrierile lui Soljenitin, dar si ale altor scriitori din URSS exprimau 
adevăruri destul de crude vizând sistemul sovietic, funcţionarea și structura 
carcerară din timpul stalinismului. „Arhipelagul Gulag” sau „O zi din viaţa lui 
Ivan Denisovici”, de exemplu, sunt extrem de semnificative în acest sens. A 
fost de-a dreptul o întreagă pleiadă de scriitori ce au surprins un aspect sau 
altul din birocrația sovietică și sistemul de organizare politico-social. 
Adevárurile, dar si criticile, dezvăluite de către scriitori - amintim în context si 
manifestul lui Soljenitin si Evtuşenko cunoscut sub numele de „Să nu mai 
trăim în minciună” - au înrâurit foarte mult conștiința, dar si luările de poziţie 
ale disidentilor, pregătind viitoarele deschideri de mai târziu. Si Andrei 
Saharov a luat o atitudine critică încă din anul 1968, o dată cu intervenţia 
sovietică în Cehoslovacia. Savant de mare relevanţă intelectuală, el avea să 
propună un proiect intitulat „Țara mea și lumea”, înfruntând situația ţării, 
avansând propunerea a douăsprezece mari reforme. Avea în vedere printre 
ele, o amnistie pentru deţinuţii politici, libertatea de opinie, de grevă etc., 
vorbind, în acest fel, despre glasnost și perestroika” cu cincisprezece ani 
înainte de iniţiativele lui Gorbaciov de după 1985 - 1986. Și în câmpul 
ştiinţelor sociale se întrevedeau „înnoiri” interesante, în aşa fel încât afirmaţia 
că reforma gorbacioviană putea pleca de acolo de unde ele s-au maturizat cu 
douăzeci de ani înainte este corectă. 

Un grup de politologi, sociologi și economiști făceau parte din grupul de 
academicieni de la filiala din Novosimbirsk, printre care cei mai citati sunt de 
pildă Tatiana Zaslavskaia, Abel Aganbeghian, Leonid Abalkin, Feodor Burlatki, 
Nikolai Smeliov, Alexander lakovlev etc. Ín aceeasi perioadá apárea in 


7 Ibidem, p. 422. 

Germania Federală o carte a lui Alexander Voslenski despre structura 
cadrelor de partid (aparatnicik), intitulată  „Nomenklatura”. Existau 
preocupări chiar și la nivelul Partidului Comunist, răspândindu-se un fel de 
„reformism privat” în care apăreau ca protagonişti specialişti de talia unui om 
de știință ca Piotr Kapita, specialistul în cibernetică Aksel Berg, filosoful Ivan 
Frolov, directorul revistei „Voprosi folosofii”, sau a directorului Institutului de 
Ştiinţe Sociale, Iury Krasin, economistul Stanislav Satalin sau chiar 
funcţionarul Comitetului Central, Gheorghi Sahnazarov. Aceștia, prin 
intermediul diferitelor scrisori către conducerea partidului, rapoarte, cursuri 
de formare şi intervenţii publice, insistau asupra importanţei integrității 
ştiinţifice, puneau în gardă asupra riscurilor de dezastre ambientale etc.8. Dar 
înainte de orice, ei subliniau relieful pe care încercau să și-l asume mișcările și 
organizațiile globale, în opoziţie cu tendinţele neoizolationiste, autarhice si 
şoviniste prezente în URSS. Toate aceste tendinţe, încercări, analize 
inovatoare, uneori foarte îndrăzneţe au pregătit programul propus de Mihail 
Gorbaciov după venirea lui la conducerea politică sovietică. Imediat după 
martie 1985, mare parte dintre acești „reformatori” au aderat şi au pus în 
practică schimbările care treptat au fost promovate sub numele de glasnost şi 
perestroika. 

Însă, un impuls deosebit în direcția reformelor, a fost imprimat o dată cu 
explozia nucleară de la Cernobil. Totul s-a întâmplat în zorii zilei de 26 aprilie 
1986, totuşi, ştirea cu privire la producerea unui asemenea grav eveniment a 
venit mult mai târziu şi informaţiile au fost transmise din țările nordice, în 
special din Suedia. S-a spus chiar că nici Gorbaciov nu a fost informat la timp. 
Consecințele au fost din toate punctele de vedere dezastruoase. Măsurile 
luate de Gorbaciov, ca urmare a respectivului dezastru, au fost nu numai 
îndrăzneţe, dar și mult mai coerente decât până atunci. S-a trecut astfel la 
fundamentarea şi sistematizarea strategiei sale, a perestroikăi şi a glasnost- 
ului. S-a considerat că dacă ar fi fost o comunicare deschisă, o informare clară 
şi fără obstacole, multe aspecte s-ar fi desfăşurat altfel. În absenţa glasnost- 
ului, serviciile secrete au restrâns în mod drastic câmpul de acţiune al 
sistemului de informaţii sovietic, chiar cu consecințe grave asupra populaţiei 
din URSS şi din Europa Răsăriteană și de Nord. Democratizarea, spunea 
Gorbaciov, nu era un slogan, ci esenţa perestroikăi. 

Într-adevăr, după Cernobil, a devenit clară nevoia ieșirii din izolare, atât 
de scumpă lui Stalin și lui Brejnev. În vremea lui Gorbaciov, însă, o asemenea 
izolare nu mai putea avea niciun sens, ea nemaiputând fi continuată si 
justificată drept un factor esențial de securitate pentru tara. De aceea, 


8 Stefano Bianchini, op. cit., p. 248. 

Gorbaciov se va folosi de ocazie atât pentru a-și proiecta și relansa faimosul 
cuvânt de ordine sub numele de glasnost, cât și pentru a se îndrepta cu un mai 
mare dinamism spre o schimbare radicală a politicii externe şi chiar interne, 
până la a se depăși contrapozitia dintre Est si Vest si politica Războiului Rece?. 
A contribuit la un asemenea eveniment, ce vizează o mare schimbare de 
atitudine, atât dificila situaţie economică a ţării, cât şi (într-o măsură foarte 
mare) dezastrul de la Cernobil (cum aminteam și mai sus). Politica 
perestroikăi se insera în acest mod într-un proces de globalizare, de 
destindere cu Occidentul si de modernizare fondată pe interdependenta 
dintre aspectul economic, cultural şi politic. 

Glasnost şi perestroika ajung la o mai amplă fundamentare începând cu 
anul 1987, prima etapă din acest proces desfășurându-se chiar din ianuarie, 
cu o plenară a partidului privind cadrele. Se propunea, astfel, alegerea directă 
între mai multi candidati ai partidului până la nivelul regiunilor si al 
republicilor, desfășurându-se asemenea alegeri în condiţii de glasnost şi 
stimulându-se în acest fel critica în public a candidaților vechi si noit’. Se 
afirmă deseori că radicalizarea lui Gorbaciov și neacceptarea de către acesta a 
sistemului anchilozat s-a petrecut chiar din decembrie 1986 când i-a telefonat 
lui Saharov, eliberându-l din domiciliul forțat de la Gorki şi invitându-l la 
Moscova. Totul se întâmpla în contextul unei discreditări internaționale a 
perestroikăi, survenite după moartea disidentului Anatoli Marcenko, în urma 
unei îndelungate greve a foamei. Andrea Graziosi, ce relatează despre aceste 
lucruri, surprinde şi faptul că după revenirea lui Saharov la Moscova s-au 
întrerupt şi bruiajele oficialităților asupra posturilor de radio „Europa Liberă” 
şi „Vocea Americii”. Mai mult chiar, multe dintre ideile lui Gorbaciov din 
lucrarea sa „Perestroika, o nouă gândire pentru țara noastră și pentru lume”, 
documentul fundamental al concepției gorbacioviste, erau asemănătoare cu 
cartea lui Saharov publicată încă din toamna lui 1975. Dar reformele si 
schimbările indicate de noua direcție sovietică aveau să meargă mai departe 
după 1987, perestroika conturându-se a fi mai mult decât o reconstrucție, 
restructurare sau o reformă pur și simplu. Astfel, în opinia lui Andrea Catone, 
la nivelul conceptului de perestroika se distinge mai întâi o perioadă ce începe 
cu 1985 și până în anul 1989. Cuvântul nu e nou în lexicul politic sovietic şi 
restructurarea s-a mai folosit în istoria sovietică în cu totul alte sensuri, nu 
mereu cu semnificaţii revoluționare. Prima perioadă a perestroikăi viza un 
proiect de reformă economică care urmărea neafectarea proprietăţii statale a 
mijloacelor de producţie şi a planificării - era vorba despre o reformă politică 

care nu punea în discuție primatul PCUS și o ideologie care căuta să se înscrie 
în cadrul de referință al marxismului. 

Între anii 1986 şi 1988, îndeosebi, promotorii conceptului de perestroika 
erau Mihail Gorbaciov, Aganbeghian, Abalkin, Zaslavskaia etc. Și aceştia o 
priveau drept o „revoltă”, o încercare de a scoate economia aflată în stare de 
stagnare. Era vorba despre o trecere de la o economie cu caracter extensiv, 
bazată pe resurse si materii prime, la una cu caracter intensiv!!. În faza 
inițială a procesului de perestroika, promotorii săi, în toate discursurile 
oficiale şi în numeroase cărți publicate se pronuntau pentru direcţia 
socialistă, prezentând perestroika de-a dreptul ca o continuare a Revoluţiei 
din Octombrie!?. Totuşi, între deschiderile perestroikdi şi sistemul sovietic au 
apărut nenumărate coliziuni şi contradicții, fapt ce a determinat înclinarea 
direcției perestroikăi chiar spre o transformare sau schimbare a sistemului 
sau a regimului insusi!3. Si în Uniunea Sovietică s-a trecut la modificarea 
Constituţiei, ca o a doua etapă în evoluţia aplicării strategiei perestroikdi. 
Această reformă era o consecinţă a deciziilor care au fost luate în al XVIII-lea 
Congres al PCUS. 

În noul program al PCUS se dorea o aprofundare a reformelor şi 
dezvoltarea unor noi mecanisme ale statului sovietic. S-a trecut astfel la 
reforma constituţională şi la dezvoltarea de noi organe ale puterii. La 1 
octombrie 1988, Mihail Gorbaciov a fost ales şef de stat, având o dublă 
calitate, întrucât el deținea si funcția de secretar general al partidului, 
înlăturând un număr mare de conducători sovietici. Această reformă 
constituțională constituie de fapt o inovaţie sub trei unghiuri principale". 
Astfel, mai întâi s-a instituit dreptul electoral prin care s-a acceptat un sistem 
de pluralitate a candidaților la alegeri, ceea ce a constituit o inovaţie în raport 
cu practica de la începutul revoluţiei. Desigur, nu era vorba despre o 
pluralitate totală si nici despre o libertate totală, ci de posibilitatea pentru 
alegători de a alege între mai multi candidati de la același partid (PCUS). O a 
doua reformă importantă este legată de Sovietul Suprem care devine un 
organ aproape permanent în raport cu ceea ce era mai înainte, devenind un 
parlament comparabil cu cel din ţările occidentale. În sfârşit, un progres 
remarcabil s-a realizat în sensul creării unui stat de drept cu stabilirea unui 


11 Andrea Catone, La tranzizione blocata, Edizioni Laboratorio politico, Napoli, 1998, p. 89. 

12 Ibidem, p. 90. 

control al constitutionalitátii care rezultă din instituirea unui comitet de 
control constitutional!5. 

Numeroase schimbări au intervenit în domeniul economic, în intenţia de 
a depăşi starea de hipertrofie a sistemului economic de stat ce antrenează la 
rândul lui o penurie de resurse și dezvoltarea unui sentiment de 
iresponsabilitate. În acest sens, este de mare importanță reorganizarea 
sectorului de stat din economie din care se deduce cu necesitate legea asupra 
întreprinderii. Ea oferea posibilitatea alegerii directorilor de întreprindere 
dintr-un ansamblu de colegi, pe cale liberă, facilitându-se inovaţia într-o 
economie larg sclerozată. Se aseamănă mult cu practica autogestionară 
iugoslavă pe care Mihail Gorbaciov o aprecia foarte mult în acea perioadă. O 
altă inovaţie viza, îndeosebi, punerea în cauză a predominatiei producătorului 
asupra consumatorului ce reprezenta o constantă a sistemului sovietic. S-a 
inițiat astfel introducerea legii pietii, încercându-se înlăturarea treptată a 
sistemului de comandă. A urmat apoi recunoașterea noilor drepturi 
economice ale populaţiei care a determinat introducerea unui element de 
iniţiativă privată. O altă reformă a fost aceea privind producţia 
agroalimentară, ea permițând reaparitia proprietăţii private în agricultură. 
Măsura a înlesnit stimularea creșterii producţiei agroalimentare. În sfârșit, 
una dintre măsurile cele mai semnificative a constituit-o transformarea 
sistemului de remuneratie. Aceasta a permis o diferenţiere a salariilor în 
funcție de cantitatea produsă sau de valoarea serviciilor în vederea stimulării 
productivităţii muncii!6. 

„Noua gândire” gorbaciovistă a avut efecte deosebite asupra schimbării 
sistemului sovietic, dar mai ales pe plan internaţional. Schimbările au fost atât 
de surprinzătoare încât se poate spune că „glasnost” şi „perestroika” s-au 
constituit într-o veritabilă premisă pentru transformările din Europa Centrală 
şi de Est și chiar din întreaga lume. Colaboratorii lui Gorbaciov, ca E. 
Şevardnadze si A. Iakovlev, au contribuit într-o măsură substanţială la 
elaborarea „noii gândiri” cu mari deschideri spre lume. Rezultatele unei astfel 
de politici s-au concretizat imediat într-un nou raport (de destindere) între 
Est și Vest. Odată cu trecerea de la confruntare la cooperare internaţională, 
perestroika îşi propunea să stimuleze o reformă chiar și a capitalismului 
american: era vorba, de fapt, despre o lichidare graduală a militarismului. S-ar 
fi putut elibera astfel multe resurse pentru economia internationalá?7. Mihail 
Gorbaciov preciza, în acest sens, că adversarii „perestroikăi nu sunt 
reprezentaţi numai de complexul militar industrial american, ci chiar de cel 

sovietic”. Mai departe, Șevardnadze demonstra cum „stagnarea” a fost cauzată 
chiar de către militarismul intern. Generat de Războiul Rece, militarismul 
sovietic a devenit in mod gradual un factor autonom și determinant în viata 
economică și în alegerile politice ale URSS. „Dacă vom continua să destinăm 
un sfert din bugetul nostru pentru cheltuieli militare, vom îndrepta definitiv 
în ruină tara - spunea Sevardnadze - desigur nu ne va ajuta la apărare, iar 
armata nu va mai putea să apere un sistem dezastruos economic si social"18. 
„Perestroika” a apărut, deci, ca o dublă stare de necesitate şi a fost concepută 
ca un proiect global de restructurare a URSS și a ordinii internaționale. A fost 
o revoluție democratică pornită de la „vârf” în vederea demantelării statului 
totalitar. Se dorea o refondare a Uniunii pe baze noi, confederale și să se 
reinsereze noul stat în economia mondială. Se avea în vedere o nouă ordine 
internațională bazată pe cooperare în interdependentá și reciprocitate. 

Un eveniment putin menţionat de presă a avut loc în octombrie 1988 în 
timpul vizitei lui M. Gorbaciov în Republica Federală a Germaniei. Atunci un 
ziarist de la Der Spiegel l-a întrebat dacă a citit şi cartea celebră a lui 
Immanuel Kant, „Spre pacea eternă”, cunoscându-se faptul că liderul sovietic 
era foarte atent la noutăţile şi dezbaterile de idei din filosofie si sub influența 
soţiei sale, Raisa Titorenko, profesoară la Universitatea „Lomonosov” din 
Moscova. Gorbaciov a răspuns că nu a citit cartea lui Kant, însă o va citi cu 
siguranţă. Initiativele sale pe plan international de la ONU din decembrie 
1988 au dat ocazia unor speculaţii privind legăturile de idei foarte strânse 
între măsurile internaţionale ale URSS și concepţia lui Kant, destul de 
evidente în viziunea lui Gorbaciov, după anul 1989 şi mai departe. Astfel, în 
discursul din 7 decembrie de la New York, se făcea o legătură între retragerea 
sovietică din „teritoriile ocupate” și dreptul fiecărei tari la libera alegere a 
sistemului politic înțeles ca „principiu universal care nu trebuie să cunoască 
nicio excepţie”: este vorba despre o declaraţie care a fost interpretată ca un 
abandon al „doctrinei Brejnev”. Este interesant că în virtutea unui asemenea 
principiu, URSS și ţările Tratatului de la Varşovia au invadat în 1968 
Cehoslovacia. Totuși, același principiu funcţiona şi în lumea occidentală și era 
cunoscut sub numele de doctrina Sonnenfeld. Cât priveşte concepţia lui 
Gorbaciov despre societatea sovietică, este sintetizată cel mai bine de către 
colaboratorul său, A. Yakovlev. Acesta face o distincţie între consecințele 
revoluţiei din octombrie asupra Occidentului si cele asupra Rusiei. „Ea a avut 
chiar şi consecinţe pozitive: a impus în Occident abordări pragmatice și 
adecvări, modificări în raportul capital-muncă, programe sociale, 

creșterea rolului parlamentului, al sindicatelor etc. Revoluţia din 
Octombrie si Revoluţia Mondială au servit mai mult Occidentului decât 
nouă. Fără ea, social-democratia nu ar fi avut elanul și succesul pe care l- 
a avut în ţările europene"!?. Asemenea idei sunt asemănătoare cu ceea ce a 
susținut şi Antonio Gramsci în celebra sa lucrare „Caiete din închisoare”. 

În „Perestroika” sa, Mihail Gorbaciov face o reflecţie profundă asupra 
istoriei şi evoluţiei societăţii din țară. De aceea, nu întâmplător el va dispune 
şi necesitatea traducerii cărţii lui Gramsci în URSS. Restructurarea în 
ansamblu viza în cele din urmă o schimbare structurală a societăţii şi pleca în 
acțiunea sa chiar de la viziunea despre partid. De exemplu, ultimul congres al 
PCUS pe care el l-a avut în vedere (undeva prin octombrie, dar din cauza 
evenimentelor din Rusia nu a mai avut loc) urmărea transformarea partidului 
în partid social-democrat. Spre argumentarea și mai documentată a unei 
astfel de viziuni, aspect ce reliefează dimensiunea europeană şi 
internaţională, ne vom referi, mai în amănunt, în continuare, în cursul 
studiului de fata. Un model universal pe care-l avea în vedere Gorbaciov era 
social-democratia nordică, în special cea suedeză. Prin politica sa de glasnost 
şi perestroika, el a dus Uniunea Sovietică pe calea unui proces amplu de 
democratizare, contribuind foarte mult la introducerea unor inovații privind 
libertatea presei, a rolului parlamentului şi a consiliilor locale, a preşedintelui 
şi a vicepresedintelui??. 

Ín privinta economiei, Mihail Gorbaciov a acceptat deja piata liberá, 
coexistând în acest fel cu un sistem de asigurări sociale puternic si în care 
industriile cheie sunt pástrate sub controlul statului. Telul final al unor astfel 
de transformári era sá construiascá un sistem social-democrat pe model 
scandinav, „un far al socialismului pentru întreaga umanitate"?!, Nu 
numai modelul scandinav îl avea în vedere Gorbaciov; încă de pe vremea când 
se afla la Stavropol, el isi mai doarea foarte mult să îl întâlnească pe creatorul 
strategiei „compromisului istoric” şi anume, pe Enrico Berlinguer. Pe acel om 
politic, care, în 1977, afirma chiar la Kremlin că „democraţia reprezintă o 
valoare universală a umanităţii”. Multe dintre ideile sale viitoare din cadrul 
perestroikăi au fost influențate de Berlinguer, în special sub aspectul relaţiilor 
internaţionale. Întâlnirea din 1975 cu Enrico Berlinguer nu a mai avut loc şi 
din motive de protocol diplomatic, însă Mihail Gorbaciov a încercat de multe 
ori să fie în concordanţă cu viziunea secretarului general al PC Italian din acel 

timp. Îndeosebi concepţia sa etică şi mai ales statura morală a acestuia l-au 
impresionat şi reprezintă și astăzi un important reper moral. 

„Deschiderile” sale îndrăzneţe din „Perestroika” poartă amprenta lui 
Berlinguer, care i-a fost aproape tot timpul un adevărat, „model politic”. 
Influența berlingueriană este recunoscută chiar de către Gorbaciov însuși. 
Massimo D'Alema, care pe timpul lui Berlinguer era secretar al tineretului, 
confirmă şi el această legătură ideatică. Într-o carte apărută în 2004, Massimo 
D'Alema afirmă că Mihail Gorbaciov a confirmat chiar el acest lucru. Nu am 
reuşit niciodată să-l cunosc direct, a spus el (Gorbaciov), am avut doar 
strângeri de mână fugitive la un congres în care Berlinguer reprezenta PCI, iar 
eu Comitetul de partid de la Stavropol. Astfel, fostul lider sovietic spune mai 
departe amintindu-și despre Berlinguer, făcându-i de-a dreptul un omagiu: „A 
fost o figură profetică ale cărei angajări politice au constituit un mare 
stimul pentru perestroika şi a anticipat exigenta unei noi ordini 
internationale"22, Toate acestea sunt confirmări aproape identice ale unei 
influențe ce a avut un rol primordial. 

Mihail Gorbaciov vroia să edifice o nouă Uniune Sovietică îndeosebi mult 
mai morală. Si deși obiectivul programului gorbaciovist era reforma 
economică, el şi colaboratorii săi încercau mereu să-l corecteze şi dintr-o 
perspectivă etică (cum gândea si Enrico Berlinguer de pildă). Mai mult chiar, 
declaraţiile publice încă din primele zile ale perestroikăi par acum a fi 
expresia unei frustrări fata de trecutul stalinist. Era de fapt începutul unei 
căutări disperate de răspunsuri, cu care începe fiecare revoluţie: 1) Ce este o 
viață bună, demnă? 2) Ce este o ordine socială și economică justă? 3) Ce este 
un stat decent şi legitim? 4) Care ar trebui să fie relaţia statului cu societatea 
civilă? 5) Care e rolul ,intelighentiei" într-o asemenea schimbare? Toate erau 
întrebări ce și le puneau promotorii perestroikăi și toate răspunsurile păreau 
şi chiar erau destul de complexe?3. 

„O nouă revoluţie morală se profilează în întreaga ţară”, a precizat 
Gorbaciov la Comitetul Central în ianuarie 1987, când el proclamase glasnost- 
ul care urma să stea la baza perestroikdi, o politică menită să restructureze 
societatea sovietică. Are loc o veritabilă reconsiderare a valorilor şi o 
reinterpretare creativă a acestora. Mai târziu, Gorbaciov - amintindu-și de 
sentimentul său, că nu mai putem continua aşa - şi-a dat seama şi a decis că 
nu mai poate merge înainte fară o schimbare radicală a vieţii, fară ruperea cu 
trecutul. În partea occidentală a Europei, afirmă Gorbaciov, lucrurile stăteau 
cu totul altfel. De aceea, în „Perestroika”, problematica Europei constituia a fi 

23 Leon Aron, Tot ceea ce crezi cá ştii despre dispariția Uniunii Sovietice este greşit, în Foreign 
Policy România, mai - iunie 2011, p. 68. 


,Glasnost" si ,perestroika":... | 177 


într-o permanentă atenţie. În raport cu închistarea dogmatică din perioada 
„stagnării”, ce o surprindea Gorbaciov, era de-a dreptul o analiză 
revoluționară, o investigaţie realistă. Europa a stat în atenţia lui Gorbaciov si 
atunci când a vorbit la Strassbourg, oferind un discurs impresionant despre 
„casa comună europeană”. 

În „Noua sa gândire”, Gorbaciov acordă unității europene un rol deosebit. 
Acesta reprezenta rezultatul aspirațiilor sale democratice, care începuseră 
deja să devină o realitate si în cealaltă parte a Europei (cea de Est de 
exemplu). Gorbaciov se înfățișa, astfel, ca vestitorul unui mare eveniment, ca 
un frumos „răsărit de soare” ce se ivise deja la orizont, era purtătorul acelor 
glasnost şi perestroika şi vorbea apăsat despre „o casă comună europeană”, 
despre noi relaţii între popoare și despre o altă „gândire”, mai democratică, în 
Europa Răsăriteană. Era foarte clar că în „casa comună europeană” nu se 
putea convietui decât așa, adică în limitele unui limbaj institutional comun, 
acela al democraţiei. Imediat după publicarea cărţii sale „Perestroika” au avut 
loc întâmplările bine cunoscute din partea răsăriteană a Europei. 
Nenumăratele analize, semne ce apăreau pretutindeni, prevedeau mari 
schimbări şi chiar mari evenimente. Însă nimeni nu se încumeta să meargă 
atât de departe. Era imprevizibilă însăşi unificarea Europei. Pentru Gorbaciov, 
însă, în discursul său despre „casa comună europeană”, totul părea previzibil. 

Trebuie spus, totuși, în acest context, că „frământările” naţionale din estul 
Europei din anii 1988 şi 1989 se asemănau foarte mult cu cele din jurul anilor 
1848, cel puţin în anumite privinţe, atât ca pasiune, cât şi prin idealuri. Poate 
fi surprinzător atunci faptul că și la Mazzini întâlnim sintagma „casa comună 
europeană” ca şi acum peste două decenii? Istoria se repetă, iar faptele şi 
evenimentele de importanţă istorico-mondială apar uneori și a doua oară, 
însă cu semnificaţii si implicaţii diferite. În orice caz, între idei şi concepte 
există întotdeauna o legătură profundă. Refacerea unității europene 
constituia desigur o asemenea mare idee profundă?4, iar Gorbaciov o pune în 
aplicare în anii 1989 - 1990. Când în noiembrie 1989 se va dărâma zidul 
Berlinului, Șevardnadze spune că James Baker ar fi pronunţat o frază 
memorabilă: „Între fragmentele zidului Berlinului am văzut unificarea 
Europei”25. Lichidarea regimurilor administrative „socialiste” ce va urma, a 
plecat de aici, adică din necesitatea unificării Europei. Totul era parte din 
proiectul complex al perestroikăi, înscriindu-se în proiectul „casei comune 
europene”, adică în formarea în Europa a unui spațiu economic şi juridic unic 
şi instaurarea unei colaborări reciproc avantajoase între sistemele integrate 

existente pe continent. Erau premisele trecerii de la bipolarism la un 
multipolarism interdependent și cooperativ. În mod special, în anul 1989 
idealul unificării europene devine real, mai ales în a doua parte, începând cu 
luna septembrie când turiştilor est-germani li s-a dat voie de către oficialii 
unguri să treacă în Austria. De altfel, conducătorii politici din Ungaria au fost 
în avanscena schimbărilor din Europa Centrală şi de Est. 

Alături de acțiunea  „Solidarnosti” din Polonia, evenimentele 
revoluţionare din „a doua parte a Europei” se precipitau. În luna mai a 
aceluiași an, la Varșovia, s-a format primul guvern necomunist din ţară de 
după Al Doilea Război Mondial, în urma unor tratative în care „compromisul” 
a prevalat asupra divergenţelor puternice. După căderea zidului de la Berlin, 
la 9 noiembrie 1989, cu repeziciune, situația din Cehoslovacia a apărut în 
prim plan. A avut loc o „revoluţie de catifea”, în care protagonistul principal a 
fost Vâclav Havel, alături de care, în plan secund, era A. Dubcek, „eroul 
Primăverii de la Praga” din 1968, pe care Gorbaciov l-a urmărit cu multă 
simpatie pe toată perioada perestroikăi. 

„O cotitură istorică”, cum au numit-o ziariştii, a fost considerată şi 
întâlnirea din 2 și 3 decembrie 1989 între Mihail Gorbaciov și George Bush, 
din Malta. S-au reasezat principiile privind relaţiile dintre SUA şi URSS, dintre 
Occident și estul Europei, sfârşindu-se în acest fel ceea ce a fost „Războiul 
Rece”. Accentul a fost pus pe oprirea cursei înarmărilor nucleare, care acum 
două decenii ajunsese la un adevărat paroxism. Dorim, spunea Gorbaciov, ca 
securitatea fiecăruia dintre noi să fie garantată prin eforturile noastre 
comune. Conducătorii sovietici doresc ca procesul dezarmărilor să continue 
pe toate direcţiile. Considerăm că este neapărat necesar şi urgent să se pună 
capăt cursei înarmărilor şi cercetărilor în vederea producerii unor noi arme26. 
Este aici un extras din ceea ce spunea Gorbaciov la întâlnirea de la Malta. Tot 
acolo, el se referea și la principiile de bază care le-a avut si le-a urmărit în 
cadrul noii gândiri: „Este dreptul fiecărei ţări la libera opţiune, inclusiv 
dreptul de a reveni asupra opțiunii initiale si să o modifice”27. În cadrul 
convorbirilor dintre Gorbaciov şi Bush, la Malta, de pe vasul sovietic „Maxim 
Gorki”, pe o furtună deosebită, s-a pus problema unei „noi Yalta”, o nouă 
reasezare a relaţiilor din lume. 

După întâlnirea de la Malta, s-a spus deseori, că lumea nu a mai fost ca 
mai înainte. Evenimentele care au urmat imediat au avut efecte pozitive la 
Bucuresti, îndeosebi după întâlnirea dintre Gorbaciov si Mitterrand de la 
Kiev. De la Malta în acel moment transmitea şi un consilier al lui Gorbaciov la 


26 Mihail Gorbaciov, Memorii, Nemira, București, 1993, p. 93. 
27 Ibidem, p. 103. 

postul de radio „Europa liberă”, este vorba de Ion Drutá, care fusese desemnat 
conducătorul comisiei de investigație a pactului Ribbentrop-Molotov. 
Transmisia lui Drutá se intitula „Cine a stins lumina” și reflecta in mod extrem 
de fidel viziunea lui Gorbaciov despre ce urma să se petreacă în România. În 
22 decembrie 1989, la Bucureşti, Nicolae Ceaușescu fusese îndepărtat. Si 
astfel România revenea „de partea cealaltă a Europei”, după aproape jumătate 
de veac. Evenimentele internaţionale de la începutul anului 1990 erau toate 
parcă prescrise în rezultatele stabilite la întâlnirea şi convorbirile de la Malta. 
Ele erau destul de promițătoare în ceea ce priveşte pacea și stabilitatea 
internaţională. 

În cursul anului 1990, Mihail Gorbaciov a primit Premiul Nobel pentru 
Pace, iar evenimentul cel mai semnificativ, îndeosebi pentru destinele 
Europei, a fost cel legat de unificarea Germaniei. La un an de la căderea 
„zidului Berlinului”, Germania s-a putut unifica în mod real. Ideile din 
„Perestroika” cu privire la relaţiile internaţionale şi la Europa, afirmate de 
Gorbaciov, se confirmau în practica politică. Consecințele politice, atât în vest, 
cât şi în est au fost, se poate spune, impresionante. În Occident Gorbaciov a 
căpătat un prestigiu deosebit, în tara sa de origine, însă, imaginea sa era 
asemănătoare unei „stele căzătoare”. În aceste condiţii, reproiectarea cadrului 
economic, social, politic şi ambiental al dezvoltării pe mai departe, 
presupunea alegeri și mai curajoase dar şi mai riscante și utilizarea unor 
instrumente inedite, capabile să înfrunte sfidările timpului. Pe de altă parte, 
rezistența conservatoare din URSS şi din ţările „socialiste” aveau efectul unui 
obstacol de netrecut. Tendinţa de creştere a polarizării sociale, însoţită de 
depășirea „doctrinei Brejnev” exprimând scindarea interesului sovietic 
pentru menţinerea status quo-ului, a avut implicaţii devastante. Se punea în 
discuţie leadership-ul gorbaciovist, mai ales că restructurarea economică nu 
avea deloc un mers pozitiv, ci cu totul contrar. Totodată, creşterea consumu- 
lui şi disponibilitatea de acces la bunuri era sub aşteptări. 

Prin urmare, strategia reformatoare a lui Gorbaciov în patria sa nu a 
produs rezultatele prevăzute. Începând din anul 1990, în special, URSS se afla 
într-o criză profundă. Cea mai dificil de solutionat era însă ,criza" 
naționalităților, care era de mult în stare latentă, evidentiindu-se uneori 
sporadic, ca în cazul de la Nagorno-Karabah. După alegeri și fondarea noilor 
structuri instituționale, conflictele au căpătat chiar forme violente, îndeosebi 
între „centrul director” sovietic şi ruși, ucrainieni, gruzini şi ţările baltice sau 
Moldova. 

În ciuda faptului că Gorbaciov a creat un sistem politico-constitutional 
cerut cu multă insistență de toti factorii politici interesaţi, eliminând până si 
articolul 6 din Constituţie, ce prevedea rolul conducător al PCUS, tendințele 


180 | Gheorghe Stoica 


separatiste se afirmau tot mai mult. Boris Elțîn proclamă suveranitatea Rusiei 
după alegerea sa ca preşedinte al Republicii Federale Ruse, mai ales după ce, 
la 31 martie 1991, Gorbaciov nu şi-a exercitat dreptul de a candida ca 
preşedinte ales al Uniunii Sovietice. Putea evita multe disfunctiuni in 
exercitarea reală a statului sovietic în calitate de președinte ales. Între timp, 
principalii săi colaboratori părăsesc scena politicii, în condiţiile puternicelor 
tendințe autonomiste. Este vorba despre Eduard Șevarnadze si Nikolai I. 
Rîjkov, adică, ministrul de externe și președintele Consiliului de Miniștri 
(prim ministru). Sub aspect politic, în lunile următoare, îndeosebi din iunie, 
când Elțîn va deveni preşedinte al Rusiei, la vârful URSS are loc un puternic 
conflict între conservatori şi reformatori. Elțîn si cei ce se situau de partea lui 
voiau să distrugă puterea sovietică (adică puterea centralizatoare). Datorită 
simplificărilor luptei politice se poate susține că cele două câmpuri 
reprezentau poziții ideologice  contrapuse: autoritarii erau contra 
democraticilor, dar fiecare dintre cele două câmpuri erau totuși eterogene. 
Conflictul se amplifică foarte mult în lunile iulie şi august, mai ales în 
perioada când se pregătea proiectul de la „Novo Ogarevo”, un proiect care 
prevedea o reformare a statului sovietic. Se avea în vedere instituirea Uniunii 
Statelor Suverane, în care statele componente aveau o largă autonomie. Unii 
au comparat acest proiect cu ceea ce se vrea a fi în zilele noastre Uniunea 
Europeană. Proiectul acesta nu s-a mai realizat, puciul din 19 august 1991 a 
întrerupt, nu numai reformele, dar însăși perestroika. Gorbaciov iese din 
vârful activ al puterii, mai ales după ce Elțîn împreună cu Kravciuk (Ucraina) 
şi cu Suskevici (reprezentant al Bielorusiei, actuala Belarus) au decis 
constituirea Comunităţii Statelor Independente (CSI). La auzul acestei știri, 
Gorbaciov ar fi spus „Uniunea Statelor Suverane fără Ucraina nu poate exista”. 
Cu mult înainte, imediat după înfrângerea puciștilor, ţările baltice fuseseră 
declarate independente împreună cu Georgia (fosta republică sovietică 
Gruzină). La 24 august se proclamase independenţa Ucrainei. A urmat apoi 
Bielorusia si Moldova, pe 30 august Azerbaidjan și pe 31 august Kirgistanul. 
În septembrie au devenit independente Armenia, Uzbekistan şi Tadjikistan, 
iar în octombrie Turkmenistan și în decembrie 1991, ultima tara ce s-a 
proclamat independentă a fost Kazahstan. Separarea acestor state s-a făcut în 
mod pașnic, un rol important avându-l, în acest proces, Boris Elțîn. E 
interesantă în acest sens aprecierea făcută în 1954 de către Richard Pipes, 
care, analizând evenimentele din 1922 referitoare la constituirea URSS, a scris 
următoarele: „În vederea importanţei pe care o au limba şi teritoriul 
pentru dezvoltarea conștiinței nationale, o asemenea carcteristică 
formală a constituţiei sovietice - era vorba despre dreptul la secesiune, 
la desprinderea din Uniune - ar putea ca într-o zi ea să devină efectivă și 

din punct de vedere istoric ar putea fi unul dintre aspectele cele mai 
importante ale formării Uniunii Sovietice”28. Prin urmare, dizolvarea URSS 
a fost posibilă datorită acestei importante prevederi. Însă nimeni nu s-a 
așteptat vreodată la așa ceva, iar Gorbaciov nici atât. De aici decurge faptul că 
demersul său a fost sincer, mergând în sensul criticii de sine până la capăt. 
Aceasta este semnificaţia si sensul „perestroikăi” şi „glasnost-ului”. 

Unii comentatori au scris despre sfârșitul URSS ca despre un triplu 
miracol. Volkogonov spunea despre Gorbaciov că a fost un mare și curajos 
reformator care vroia în mod sincer binele pentru tara sa. Vina sa tinea poate 
de indecizia sau de încrederea acordată persoanelor care îl trădau după 
aceea, timpului pierdut în politică si economie, încercând să reconcilieze 
ireconciliabilele: partidul unic și democraţia, planificarea și piața, dar rămâne 
în cele din urmă acela care a dat ţării sale cât mai multă libertate. A crezut 
sincer în socialism, deşi nu a putut să îl salveze renovându-l. „Lucrul cel mai 
bun pe care Gorbaciov l-a făcut a fost acela că el a reușit să ducă la 
termen disoluția sistemului, rapid si cu costuri umane foarte reduse. El 
confunda construcția si distructia. Dacă nu ar fi crezut în 
reformabilitatea socialismului, nu ar fi fost în măsură să îl distrugă. 
Acesta este aspectul paradoxal al lucrurilor. Gorbaciov a reuşit să 
distrugă socialismul numai pentru că nu dorea în nicun caz să ajungă la 
un asemenea rezultat”? Sunt si alte opinii ce vizează interpretarea 
evenimentelor petrecute în acei şase ani cât Gorbaciov a stat la Kremlin. 
Interesante par, desigur, şi propriile sale reflecții cu privire la procesul iniţiat 
de el însuși. De mai multe ori, în memoriile şi scrierile sale, el invoca faptul că 
reformarea a început prea târziu. 

Timpul, deci, s-a constituit ca obstacol fundamental. Nici cu ocazia 
„Primăverii de la Praga”, considera Gorbaciov, vremea restructurării, a 
perestroikăi, nu era oportună. Momentul optim ar fi fost, potrivit lui, imediat 
după victoria URSS în al doilea război mondial. Dar Stalin şi-a continuat chiar 
şi atunci politica sa violentă: „Nu am ştiut să exploatăm enormul prestigiu 
moral cu care Uniunea Sovietică a ieşit din război pentru a consolida 
forţele păcii şi ale democraţiei, pentru a opri promotorii Războiului 
Rece”30, 

Însă Mihail Gorbaciov s-a aflat printre cei care au reușit să oprească 
„neînfrânata” cursă a înarmărilor Războiului Rece. Este poate singurul lucru 
cert pe care a reușit să îl ducă până la capăt. E dificil astăzi chiar şi să ne 
imaginăm în ce stadiu de neîncredere și de teroare se afla lumea cu doar un 


28 Andrea Graziosi, op. cit, pp. 651 - 652. 
29 Ibidem, p. 666. 
30 Giuseppe Vacca, op. cit., p. 198. 

deceniu înainte de anul 2000. El a contribuit decisiv la oprirea „cursei 
nebunesti". Este un succes ce era înscris încă de la început în proiectul 
perestroika. Un alt mare succes poate fi considerat, neîndoielnic, și afirmarea 
continuă a principiului că „fiecare popor poate decide singur pentru destinul 
său”. Rezultaul a fost cá Germania a devenit o tara reunită în centrul Europei 
şi chiar Europa a redevenit la ceea ce a fost o dată, dar lucrul cel mai 
important a fost acela că nimic în Europa și în lume nu a mai rămas ca înainte. 
Afirmația unui binecunoscut politolog (Galtung), după care Gorbaciov ar fi un 
„dar al umanităţii la sfârșit de secol”, ni se pare a fi plină de adevăr şi de 
adânci semnificaţii. Ne referim îndeosebi la contribuţia unei asemenea 
personalităţi la evoluţia și la schimbarea globală a societăţii. Într-adevăr, după 
ce Gorbaciov a stat numai şase ani la Kremlin, lumea nu a mai fost şi nu s-a 
mai caracterizat aşa cum era ea înainte. Prin intermediul unor reforme si 
restructurări cunoscute sub numele de ,glasnost" si „perestroika”, provenite 
din think-tank-ul intelighentiei sovietice, el a determinat inversarea unui 
proces îndreptat spre dauna umanităţii ce părea a nu fi, în niciun caz, blocat 
vreodată (cursa înarmărilor). Pentru acest lucru, în anul 1990 Gorbaciov a 
primit Premiul Nobel pentru Pace. Nu a fost uşor şi nici fără risc să treacă apoi 
la desființarea unui sistem social şi mai ales ideologic, cu nenumărate valenţe 
de tip medieval, iar sub aspect economic, cu o funcționalitate caracterizată de 
specialiști a fi entropică. Au fost puse, din nou, de către el, bazele unei 
„economii de piață” și s-au afirmat în URSS drepturile universale ale omului. 
Andrei Saharov a fost ales în acel timp chiar deputat în cadrul Congresului 
Deputaţilor Poporului. În raport cu ,aliatii" din est, tot Gorbaciov a fost acela 
care a abolit prevederile aşa zisei „doctrine Brejnev sau Sonnenfeld”, 
deschizându-se astfel drumul „schimbărilor revoluţionare din 1989 - 1990”. 
Implicatiile acestor transformări au ajuns până la „implozia” URSS si la 
căderea sistemului comunist în general. Se confirmau, în acest fel, afirmaţiile 
unui celebru scriitor politic italian (Ignazio Silone), care în 1943 spunea că 
„sistemul comunist se va prábusi sub influența comuniștilor înşişi. Nu este 
exclus ca lovitura de graţie să o dea chiar rușii.” 

Dar preţul iniţiativelor reformiste ale lui Gorbaciov au fost scump plătite 
chiar de către el, prin demisisa din funcţia de preşedinte, iar mai târziu, prin 
dispariţia soţiei sale, Raisa. Aproape nimeni în istorie nu mai trecuse printr-o 
asemenea situație groaznică. De aceea, considerăm că o evaluare (uneori în 
Occident se merge până la o supraevaluare) firească, normală, rațională cu 
privire la personalitatea lui Gorbaciov s-ar cuveni a se face si la noi în tara si 
să se investigheze în mod realist „opera” lui Gorbaciov. Să ne amintim că în 
vizita sa de lucru, obişnuită, de la Bucureşti din 1987, în ciuda protocolului ce 
funcționa pe atunci, Gorbaciov s-a întâlnit cu profesorii de la Politehnică. 

Niciodată până atunci nu se mai petrecuse un asemenea eveniment în cadrul 
vizitelor între şefii de stat ai fostelor regimuri comuniste. Gorbaciov a 
respectat şi apreciază foarte mult și astăzi creaţia, pacea și intelectualii, 
desfășurând el însuşi o activitate de promotor al unor valori de adevăr, bine si 
frumos, în fruntea fundaţiei care îi poartă numele. EI inițiază astfel numeroase 
programe de cercetare în câmpul științelor politice si sociale, scrie articole, 
studii şi cărți, dovedindu-se a fi, în continuare, un veritabil reper moral, atât 
pentru tânăra generație, cât si pentru umanitate. 


Prăbușirea imperiului sovietic. "Lecţii" în retrospectivă (p. 184-209) 

Abstract: Over 20 years past the August 19-21, 1991 events, in 
the Russian scientific environment are still going on debates on topics 
such as how was prepared the putsch, the role played by the KGB and 
the attitude of the former USSR president, Mikhail Gorbachev. 
Deciphering the public affirmation made by the former Soviet leader in 
the evening of August 21, 1991 when he returned from Crimea („You'll 
never find out the whole truth!") still bothers the researchers, feeding 
the hypothesis of a certain collusion between him and the authors of 
the State Committee for Emergency Situation (GKCP). If some 
politicians proclaim the putsch as being the finishing stroke given to 
the Soviet Union, the testimonies of some of its authors contain the 
idea that their goal was the salvation of USSR and not overturning the 
constitutional order or seizing the power. 


a peste 20 de ani de la evenimentele din 19-21 august 1991, in 
mediul științific din Rusia continuă discuţiile în legătură cu 
pregătirea puciului, rolul jucat de KGB și atitudinea în acele zile a 
fostului președinte al URSS, Mihail S. Gorbaciov. Descifrarea remarcii publice 
a fostului lider sovietic la revenirea sa din Crimeea, în seara zilei de 21 august 

cercetători, alimentând ipoteza unei anumite complicitáti a acestuia cu 
planurile autorilor Comitetului de Stat pentru Starea Exceptionalá (GKCP). 
Dacă unii politicieni califică puciul drept lovitura de gratie dată URSS, 
mărturiile unora dintre autorii acestuia indică faptul că scopul urmărit de 
către ei a fost salvarea URSS şi nu răsturnarea ordinii constituționale sau 
acapararea puterii în stat. Relatarea fostului preşedinte sovietic cu privire la 
poziția „fermă” adoptată fata de membrii delegației sosite de la Moscova, la 18 
august 1991 pentru a-i cere să semneze decretul cu privire la instituirea stării 
excepţionale în ţară, precum si „izolarea” sa totală la vila de la Foros, din 
Crimeea, vin în contradicție cu mărturiile membrilor delegaţiei, ale şefului 
gărzii sale personale, precum și ale altor persoane însărcinate cu paza 
perimetrului în care Mihail S. Gorbaciov își petrecea concediul de odihnă. 


Pregătiri în vederea loviturii de stat 


Lovitura de stat din august 1991 nu a fost, așa cum s-ar părea la prima 
vedere, o surpriză. Însuși Mihail S. Gorbaciov recunoaște, într-o lucrare 
publicată la doar o lună de la evenimentele din august 1991, că „ceea ce s-a 
petrecut în timpul loviturii de stat trebuia să se întâmple într-o anumită formă. 
Aceasta a fost soluţionarea contradictiilor acumulate”. Fostul lider sovietic 
mărturiseşte că era conștient de posibilitatea unei ciocniri între forțele 
„înnoirii si reacţiunii”, dar că principala lui preocupare era să prevină „un 
deznodământ exploziv al contradictiilor și să câştige timp pe seama unor 
măsuri tactice”2. Nici posibilitatea instaurării stării excepționale la un anumit 
moment nu era exclusă. Această posibilitate, ca şi mecanismul anuntarii ei 
erau cuprinse în legea „Cu privire la regimul stării excepţionale”, adoptată de 
Sovietul Suprem al URSS în anul 1990. Potrivit prevederilor acesteia, regimul 
stării excepţionale putea fi instituit doar de Sovietul Suprem sau preşedintele 
țării, dar în mod obligatoriu la cererea sau cu acordul Prezidiului Sovietului 
Suprem al URSS, sau al organului suprem al puterii din republicile sovietice 
unionale respective. Pregătirea in vederea unei posibile instituiri a stării 
excepţionale s-a realizat în martie 1991, în ajunul celui de-al treilea Congres 
al deputaţilor poporului al RSFS Ruse. După esuarea acestei încercări, în 
aprilie 1991, Consiliul Securităţii al URSS a revenit la activitatea de elaborare 
a documentelor cu privire la starea excepţională. „Gorbaciov însuși - scriu 
istoricii ruşi Rudolf Pihoia si Aleksandr Sokolov - vorbea adesea despre 
necesitatea adoptării unor măsuri excepționale. Această retorică era în general 


1 Mihail S. Gorbaciov, Avgustovskii putci, Novosti, Moscova, 1991, p. 6. 
2 Ibidem. 

caracteristică pentru președintele URSS”. La aceasta se adaugă si informaţiile 
referitoare la ședința cu ușile închise din 17 iunie 1991 a Sovietului Suprem al 
URSS. Cu acest prilej, referindu-se la starea de sănătate a lui Gorbaciov, 
premierul Valentin Pavlov s-a adresat deputaţilor, solicitând acordul acestora 
cu preluarea unor atribuţii ale președintelui în domeniul economic. Așa cum 
scriu politologii americani Michael Beschloss și Strobe Talbott, Vladimir 
Kriucikov, împreună cu ministrul de interne, Boris Pugo si cel al apărării, 
Dmitrii Iazov „l-au învinuit pe Gorbaciov de neglijarea premeditată a datoriei 
sale constituționale: a apăra patria de Occidentul capitalist. Kriucikov a 
învinuit serviciile de informaţii occidentale că pe parcursul multor ani i-au 
cumpărat pe intelectualii liberali şi pe reformatorii politici sovietici, plătindu- 
le sume uriaşe în valută forte pentru articole, interviuri, cărți și călătorii, 
pentru ţinerea de conferințe”, precizând că acestea îi privesc în special pe 
Sevardnadze și Eltin. A menţionat, totodată, că l-a informat pe Gorbaciov 
despre dovezile acestui complot, dar că acesta a refuzat să le examineze. Intr- 
adevăr, la şedinţa respectivă, preşedintele KGB, Vladimir Kriucikov, a dat 
citire unei note speciale a predecesorului său, lurii Andropov din 24 ianuarie 
1977, adresată CC al PCUS, în care erau dezvăluite planurile CIA privind 
intensificarea activităţii ostile împotriva URSS, cu scopul „descopunerii 
societăţii sovietice şi dezorganizarea economiei socialiste”. Planurile aveau în 
vedere recrutarea de agenţi de influență din rândul cetăţenilor sovietici, 
instruirea şi infiltrarea lor în sfera conducerii politicii, economiei și ştiinţei 
sovietice”, 

Nelinistit de ştirile privind "puciul constitutional" pregătit la această 
şedinţă, ambasadorul american la Moscova, Jack Matlock, s-a interesat într-o 
convorbire purtată cu A. Cerniaev, consilierul lui Gorbaciov, în ce măsură 
pregătirile pentru adoptarea unor măsuri anticonstitutionale preocupau 
conducerea sovietică. „Cerniaev - scriu cei doi politologi americani - nu a fost 
neliniștit de posibilitatea unui puci. El a respins ca pe un «gând prostesc» că un 
asemenea aparatcik șters ca Pavlov, să arunce o provocare unui politician 
versat ca Gorbaciov”. Matlock a continuat să insiste, declarând că este 
neliniștit de zvonurile că Kriucikov, lazov și batalioanele acestora se află în 
spatele acestei intrigi®. 


3 Pihoia R.G.,Sokolov A.K., Istoria sovremennoi Rosii. Krizis kommunisteceskoi vlasti v 
SSSR i rojdenie novoi Rossii. Konet 1970-h-1991, ROSSPEN, Moscova, 2008, p. 366. 

+ Beschloss Michael, Talbott Strobe, Izmena v Kremle. Protokoli tainih soglasenii 
Gorbaciova s amerikantami, Algoritm, Moscova, 2011, pp. 283-284. 

5 Hlobustov Oleg, Avgust 1991. Gde bil KGB?, Editura Eksmo Algoritm, Moscova, 2011, pp. 
169-170. 

6 Beschloss Michael, Talbott, Strobe, op. cit., p. 287. 

În dimineața zilei de 20 iunie 1991, primarul Moscovei, Gavriil Popov, l-a 
vizitat pe ambasadorul american, pe care l-a rugat să-l prevină pe Boris Elțîn, 
aflat în vizită în SUA, că a doua zi va fi întreprinsă o încercare de înlăturare a 
lui Gorbaciov şi transferare a prerogativelor acestuia premierului Valentin 
Pavlov. Popov i-a indicat printre cei aflați în spatele acestor planuri pe 
Vladimir Kriucikov, preşedintele KGB, Dmitrii lazov, ministrul apărării, şi 
Anatolii Lukianov, preşedintele Sovietului Suprem al URSS. Ambasadorul 
american s-a arătat surprins de includerea printre complotiști a lui Lukianov, 
unul dintre vechii prieteni ai lui Gorbaciov încă din anii studenţiei. În urma 
acestei informări, transmise urgent la Washington, în seara aceleiași zile, 
secretarul de stat american James Baker i-a comunicat, la Berlin, din 
dispoziția preşedintelui Bush, ministrului de externe sovietic, Aleksandr 
Bessmertnih, că guvernul american a ,obtinut" o informatie dintr-o sursă 
considerată de nădejde că forțele conservatoare „vor încerca să întreprindă 
un puci împotriva lui Gorbaciov”. Demnitarul american l-a informat, de 
asemenea, pe omologul său, că ambasadorul Jack Matlock fusese însărcinat să 
transmită această informaţie președintelui Gorbaciov. Bessmertnîh a reușit 
să-i comunice telefonic lui A.Cerniaev că ambasadorul american va solicita o 
întâlnire cu Mihail Gorbaciov, rugând ca acesta să fie primit ,imediat"7. 
Convorbirea telefonică dintre Bessmertnih si Cerniaev a avut loc în seara 
aceleiaşi zile, în momentul in care ambasadorul american sosise deja pentru 
întâlnirea cu preşedintele sovietic. Matlock i-a comunicat lui Gorbaciov că a 
primit indicatia de a transmite o știre, care în opinia preşedintelui Bush 
merita atenţia liderului sovietic. „Aceasta - a spus ambasadorul american - 
este mai mult decât un zvon, deși nu putem confirma acest lucru”8, după care a 
expus esenţa informaţiei primite de la Popov, fără a dezvălui însă sursa. 

Gorbaciov i-a mulțumit ambasadorului pentru informaţie, „dar a dat de 
înțeles că îngrijorarea americană în privința supravieţuirii sale politice este 
de prisos”. A recunoscut, totuși, că unii dintre colegii săi, îndeosebi premierul 
Pavlov, au participat la „unele manevre” în Sovietul Suprem. „Pe Gorbaciov - 
scriu cei doi politologi americani - l-a amuzat ideea că cineva din guvernul 
sovietic putea să-l răstoarne”. L-a rugat pe ambasador să-i mulțumească lui 
Bush pentru „gestul prietenesc” şi să-l asigure că „nu este nevoie să se 
nelinisteascá"?. Aproape în același timp, la Casa Albă avea loc primirea de 
către preşedintele american a liderului rus, Boris Elțîn. „În salutul adresat 
acestuia - scriu Beschloss și Tallbot - Bush a amintit numele lui Gorbaciov 
mult mai des și într-un spirit mai favorabil decât numele lui Elțîn însuși”, 


7 Ibidem, p. 288. 
8 Ibidem, p. 289. 
9 Ibidem, p. 289. 

lăsând în mod clar să se înțeleagă aprecierea părţii americane a meritelor lui 
Gorbaciov si disponibilitatea Administraţiei de a întreţine „relaţii oficiale cat 
mai strâns posibile cu guvernul sovietic al lui Gorbaciov”. Conducându-l spre 
Salonul Oval, preşedintele Bush a reuşit să-i comunice lui Elțîn avertismentul 
transmis de Popov. „Elțîn - scriu politologii americani - nu a fost prea speriat, 
dar a propus să fie sunat Gorbaciov şi să fie prevenit despre pericolul care îl 
pândea”10. Preşedintele Bush a încercat să-l sune pe Mihail Gorbaciov, dar la 
Moscova era foarte târziu şi Gorbaciov lipsea. În pofida indiferentei afişate 
fata de informațiile primite, a doua zi, Mihail Gorbaciov a participat la şedinţa 
Sovietului Suprem al URSS, unde „a tras o salvă verbală în direcţia tuturor 
criticilor săi”, în urma căreia Parlamentul sovietic a respins „puciul 
constituțional” cu 262 de voturi contra 24. După aceasta, în discuţia cu 
reporterii, Mihail Gorbaciov „s-a străduit să fie înconjurat de lazov, Kriucikov 
şi Pugo care păstrau mohoráti tăcerea. Zâmbind larg, conducătorul sovietic si- 
a anunţat sentința săptămânii: Puciul s-a terminat", 

Informaţiile scoase la iveală ulterior dovedesc faptul că fostul președinte 
sovietic nu era străin de planurile privind pregătirea unor măsuri 
excepționale. Potrivit mărturiei fostului președinte al Sovietului Suprem al 
URSS, Anatolii Lukianov, în şedinţa din 3 august 1991 a Cabinetului de 
Miniștri al URSS, cu o zi înainte de plecarea în concediu în Crimeea, Mihail 
Gorbaciov constata „prezenţa în tara a unei situații excepționale”, subliniind 
că „poporul va înțelege acest lucru!”!2 La rândul sáu, politologul Roi 
Medvedev adaugă că în aceeaşi zi, la ședința Cabinetului de Ministri, Mihail 
Gorbaciov le-a spus participanţilor: „Aveţi în vedere, trebuie acționat dur. 
Dacă va fi necesar, vom recurge la toate [măsurile], până la situaţia 
exceptionalá"!3. Mai mult, a doua zi, după cum scrie Roi Medvedev, acesta i-a 
spus preşedintelui KGB, Vladimir Kriucikov, venit să-l conducă la aeroport, să 
aibă în vedere în principal activitatea președintelui rus, Elțîn: „Trebuie să fii cu 
ochii în patru. Orice se poate întâmpla. Dacă va fi o ameninţare directă, va 
trebui să se acţioneze”. Aproape aceleași sfaturi le-a dat si vicepresedintelui 
Ghenadii lanaev: „Ghenadii, rămâi la gospodărie. În caz de nevoie acționează 
hotărât, dar fără sânge”. La câteva zile după plecarea în concediu a lui 
Gorbaciov, Kriucikov s-a întâlnit cu mareșalul D. Iazov şi au convenit „să 
studieze situaţia”, dând de înţeles că face acest lucru din însărcinarea lui 


10 Ibidem. 

11 Ibidem, p. 290. 

12 Lukianov Anatolii, Perevorot mnimíi i nastoiascii, Paleia, Moscova, 1993, p. 11. 

13 Medvedev Roi, Sovetskii Soiuz. Poslednie godi jizni, Poligrafizdat, Moscova, 2009, p. 475. 
14 Ibidem. 


Din enigmele puciului de la Moscova din august 1991 | 189 


Gorbaciovi5. Preşedintele KGB i-a însărcinat pe doi colaboratori ai săi să 
elaboreze o prognoză strategică privind instituirea stării excepţionale în țară. 
La prezentarea documentului a fost atras și Pavel Graciov, comandantul 
trupelor de desant aerian (viitorul ministru al apărării al Rusiei, ca urmare a 
rolului jucat în zilele puciului în apărarea sediului Parlamentului rus). În 
urma studiului efectuat, autorii analizei au ajuns la concluzia că instituirea 
stării excepţionale după semnarea Tratatului unional prevăzută pentru ziua 
de 20 august 1991ar fi fost tardivă. 

La 13 august, A. Lukianov, l-a informat pe Mihail Gorbaciov despre o serie 
de acțiuni întreprinse de către Boris Elțîn de natură să-l îngrijoreze pe 
liderul sovietic, motiv pentru care a doua zi acesta a avut o convorbire cu 
Elțîn, în urma căreia a rămas cu sentimentuil că acesta „ascunde ceva”. În 
aceeași zi, generalul KGB Vladimir Kriucikov l-a informat pe Egorov, unul 
dintre cei doi colaboratori ai săi, atraşi la examinarea oportunității instituirii 
stării excepţionale, şi l-a informat că Gorbaciov suferă de o depresie psihică, 
că nu poate lucra, cerându-i să pregătească documentele în vederea 
introducerii acesteia. Potrivit mărturiei lui Kriucikov în timpul anchetei la 
care a fost supus după arestare, propunerile preconizate vizau măsuri în 
domeniile politic, economic, militar, precum și pe linia securității, având ca 
scop încetarea destabilizării situaţiei din ţară, revigorarea activităţii 
economice. „Erau excluse - declara Kriucikov - vreun fel de măsuri extreme"16, 
În acelaşi timp, preşedintele KGB avea grijă să-i transmită zilnic lui Gorbaciov 
informaţii negative, în încercarea de a-l convinge că situaţia din tara se 
deteriora radical. Fără a renunţa la planurile sale, Vladimir Kriucikov a 
organizat la 17 august 1991, la una din vilele KGB din apropierea Moscovei o 
întâlnire, la care au participat premierul Valentin Pavlov, ministrul apărării, 
mareșalul Dmitrii lazov, şeful administraţiei prezidenţiale, Valerii Boldin, 
secretarul CC al PCUS, Oleg Șenin, secretarul CC al PCUS, Oleg Baklanov, 
generalii Valentin Varennikov si Vladimir Acealov, adjuncti ai ministrului 
apárárii, precum si generalul Viktor Grusko, vicepresedintele KGB. Potrivit 
declaraţiilor lui Kriucikov, toti cei prezenţi au fost unanimi în respingerea 
liniei politicii interne si externe promovată de Gorbaciov în ultimii ani”. 
Întrucât nu se încumetau să acţioneze singuri, participanţii au decis să trimită 
la Foros o delegaţie, formată din Valerii Boldin, Oleg Baklanov, Oleg Șenin, 
generalul Valentin Varennikov şi generalul I. Plehanov, şeful Direcţiei a IX-a a 
KGB, însărcinată cu asigurarea securităţii inaltilor demnitari, pentru a -l 
convinge pe Mihail Gorbaciov de necesitatea de a se trece la măsuri pentru 


15 Pihoia R.G., Sokolov A. K., op. cit., p. 368. 
16 Ibidem, p. 369. 
17 Ibidem, p. 370. 

salvarea ţării. „Varianta optimă a evoluţiei situaţiei - scriu istoricii Pihoia şi 
Sokolov - consta în aceea că Gorbaciov, ca președinte al URSS, confruntat cu 
opoztia unită din partea conducerii PCUS, a aparatului de stat, a KGB, a armatei 
si a MAI, va fi nevoit să aprobe instituirea stării excepţionale în ţară. În felul 
acesta, acțiunea căpăta o aparenţă de legitimitate, îndeosebi după aprobarea 
regimului stării excepţionale în Sovietul Suprem al URSS, pe care mizau 
complotiștii. Soarta lui Gorbaciov în această situaţie se afla în mâinile lor: 
folosindu-l, puteau să-l înlocuiască cu un nou președinte al URSS. A doua - mai 
realistă, consta în aceea că Gorbaciov se va situa pe poziţia tăcerii, tipică pentru 
acesta, poziţia pe care se situase de nenumărate ori: «nu știu, nu am fost 
informat». De aceea complotistii aveau pregătită varianta: să-l declare bolnav. 
Aceasta îi dădea lui Gorbaciov posibilitatea să fugă de răspundere, să aștepte ce 
va ieși din ideea cu GKCP, iar complotistilor să-l introducă în acţiune pe lanaev, 
înlocuindu-l pe Gorbaciov cu acesta. Ulterior, soarta lui Gorbaciov depindea de 
urmările instituirii stării excepționale. Acesta putea să încerce să-i convingă pe 
liderii complotului să-și păstreze si postul, putea să-l piardă în cazul întăririi 
poziţiei conducătorilor GKCP, putea, în sfârșit, să anunţe că el de la început a 
fost adversar al GKCP, al declarării stării excepționale în ţară. Cea de-a treia 
variantă consta în aceea, ca în cazul în care Gorbaciov va protesta ferm si va 
recurge la forțele aflate la dispoziţia sa (paza personală, va apela la ajutor în 
țară și în străinătate), la Moscova va rămâne un grup de conducători ai 
departamentelor de forţă, care trebuia să-i înfrângă împotrivirea. Varianta era 
considerată drept extrem de neplăcută, dar, evident, prevăzută, judecând după 
faptul că au fost răspândite cu insistență zvonuri despre boala gravă a lui 
Gorbaciov. Unui grup de psihiatri moscoviți i se propusese să pregătească o 
expertiză privind îmbolnăvirea psihică a președintelui URSS. Gorbaciov putea fi 
declarat în incapacitate de a acţiona, iar uneori oamenii bolnavi mor...'18. 
Analizând variantele enunțate de cei doi istorici ruşi, este lesne de înţeles cá 
întreg comportamentul lui Gorbaciov în zilele puciului se înscrie în varianta a 
doua a scenariului. 


Controverse în legătură cu desfăşurarea întâlnirii 
din august de la Foros 


După definitivarea activităţii asupra noului Tratat unional, menit să pună 
pe baze noi raporturile dintre republicile unionale sovietice, si convenirea 
semnării lui la 20 august 1991, Mihail Gorbaciov a plecat la odihnă la 
reşedinţa sa de vară din Foros, în Crimeea. Obiectivul, numit codificat „Zaria” 


18 Ibidem, pp. 370-371 

se afla departe de ochii curioşilor, despre acesta știau un număr redus de 
persoane. Aici nu erau admiși nici măcar membrii Biroului Politic al CC al 
PCUS, miniștrii, sau chiar conducători ai altor state, așa cum se întâmpla în 
timpul foştilor secretari generali ai CC al PCUS, Nikita Hruşciov sau Leonid I. 
Brejnev. Deși liderul sovietic dispunea de o reședință de vară la Marea 
Neagră, în anul 1986 a început construcţia unei noi vile la Foros, în Crimeea, 
finalizată în anul 1988. Potrivit documentelor prezentate spre decontare de 
către constructorii militari, costul reședinței nu depágea 100 milioane de 
ruble (în anul 1986 rubla era cotată cu 1,3 dolari). În realitate, potrivit 
estimărilor fostului ministru de finanţe, Valentin Pavlov (viitorul prim- 
ministru), costul construcţiei se ridica la cel puţin 850 de milioane ruble. 
Referindu-se la noua vilă de la Foros, mult mai luxoasă decât cea de la 
Pitunda, aflată la dispoziția foștilor lideri sovietici, Anatolii Cerniaev, fostul 
consilier al președintelui Gorbaciov, nota în septembrie 1988: „De ce-i trebuia 
asta? Zvonuri nu numai în Crimeea, dar și la Moscova: costase ori 189 de 
milioane, ori în jurul acestei sume...Plus o întreagă armată de pază si personal 
de serviciu...De ce-i trebuia asta?"?. Întrebarea era perfect indreptatita, având 
în vedere că economia sovietică traversa o stare de criză, iar conducerea 
încerca să convingă populația că era necesar un regim de austeritate. 

La 18 august 1991, în jurul orei 17.00, la noua reședință din Foros a 
preşedintelui sovietic a sosit, neanuntatá, o delegaţie formată din Oleg Senin, 
Oleg Baklanov, Valerii Boldin si Valentin Varennikov, însoţiţi de Iurii Plehanov 
şi generalul Veaceslav Gheneralov, care avea să-l înlocuiască pe generalul 
Vladimir Medvedev, şeful gărzii personale a lui Gorbaciov, trimis la Moscova. 
Așa cum scriu Rudolf Pihoia şi Aleksandr Sokolov, odată cu sosirea acestui 
grup la vila din Foros a președintelui sovietic, au fost deconectate legăturile 
telefonice. Lăsându-i aproape o oră să aștepte, după ce s-a convins că 
legăturile telefonice aflate la dipozitie erau întrerupte, Gorbaciov a acceptat, 
totuși, întâlnirea cu aceştia. Așa cum nota mai târziu V. Boldin, citat de R. 
Pihoia şi A. Sokolov, delegaţia conta pe o discuţie „în spiritul unor întâlniri 
similare din trecut și al însărcinărilor pe care Gorbaciov le dăduse cu privire 
la disponibilitatea de a introduce starea excepțională in tara...”, dar că, „chiar 
de la început discuţia nu s-a închegat”20. Potrivit relatării lui Boldin, membrii 
delegaţiei i-au vorbit lui Gorbaciov despre necesitatea de a accepta una din 
variantele pregătite din însărcinarea acestuia în cazul unei situaţii critice, 
precum și întreprinderii unor măsuri extraordinare în economie, despre 
neacceptarea de către guvern şi Sovietul Suprem al URSS a noului Tratat 


19 Cerniaev Anatolii, Sovmestnii ishod,. Dnevnik dvuh epoh 1972-1991, Rosspen, Moscova, 
2008, p. 758. 
20 Pihoia R.G., Sokolov A. K., op. cit., p. 372. 

unional, neconvenit cu aceste organisme. Acelaşi Boldin notează că în timpul 
discuţiei, Mihail Gorbaciov se gândea la altceva și, pe neașteptate, a întrebat 
dacă măsurile prevăzute de starea excepțională se extindeau si asupra 
acțiunilor conducerii ruse? Primind un răspuns pozitiv acesta s-a liniștit 
definitiv, dar a declarat: „Tot ceea ce vă propuneţi este mai bine să fie înfăptuit 
pe o cale democratică maximă” şi, strângându-le la plecare mâinile, a adăugat: 
„Să vă ia dracu, acţionaţi'?!. Acelaşi Boldin mai aduce un detaliu de natură să 
clarifice atmosfera în care a avut loc întâlnirea. Acesta, citat de istoricul Roi 
Medvedev, scrie că Raisa Gorbaciova, aflată în hol la plecarea delegaţiei, i-a 
întrebat dacă au venit cu vești bune, la care Oleg Baklanov i-a răspuns că au 
venit cu „intenţii bune și că totul va fi bine”22. 

Referindu-se la gestul lui Gorbaciov de a le strânge la plecare mâinile 
membrilor delegației, Roi Medvedev notează: „Toate acestea nu semănau 
deloc a revoltă sau chiar lovitură de stat”. Istoricul rus nu pare convins de 
argumentele invocate de Andrei Graciov, secretarul de presă al lui Gorbaciov, 
în opinia căruia preşedintele Mihail Gorbaciov a dorit să găsească șansa unei 
ieșiri raționale din absurdul ce începea și, într-un fel, „să-i convingă” pe 
principalii organizatori ai GKCP rămaşi la Moscova. „Gorbaciov - scrie Graciov 
- nu a dorit să apară înainte de vreme ca o victimă și să joace rolul lui Salvador 
Allende?3. În plus, adaugă Andrei Graciov, Mihail Gorbaciov purta 
răspunderea pentru membrii familiei care se aflau alături - soţia, fiica, 
ginerele, nepotelele. „Probabil de aceea - scrie secretarul de presă al lui 
Gorbaciov - la despărțirea de «parlamentarii» GKCP a fost aparent liniștit, le-a 
întins mâna”24. În relatarea lui Gorbaciov, membrii delegaţiei l-au informat 
despre crearea GKCP şi i au propus să semneze decretul privind formarea 
acestuia. Baklanov l-a informat că Elțîn urma să fie arestat la înapoierea de la 
Alma-Ata, precizându-i că în cazul că nu va semna decretul, acesta urma să-i 
transfere prerogativele vicepresedintelui Ianaev. Mihail Gorbaciov îl citează, 
de asemenea, pe Baklanov, care ar fi spus: „Odihniţi-vă, noi vom face «munca 
murdară», iar apoi vă puteţi întoarce'35. 

Mihail Gorbaciov, care a refuzat să semneze decretul, a explicat, totodată, 
motivele pentru care, având la dispoziție o gardă personală numeroasă, nu a 
cerut arestarea complotistilor. „Înainte de toate -mărturisea acesta- am 
considerat că refuzul meu de a accepta cererile ultimative îi va trezi la 
realitate pe instigatorii complotului. Rămăsese speranţa că si de această dată 


21 Ibidem. 

22 Medvedev Roy, op. cit., p. 488. 

23 Gracev Andrei, Gorbaciov, Vagrius, Moscova, 2001, p. 372. 

24 Ibidem. 

25 Gorbaciov Mihail, Jizni i reformi, kniga 2, Novosti, Moscova, 1995, pp.558-559 

poziția mea fermă va avea efect”26, Încercând să explice atitudinea lui 
Gorbaciov, istoricii R. Pihoia si A. Sokolov sunt de părere că arestarea 
membrilor delegației nu ar fi rezolvat nimic, întrucât centrul complotului era 
la Moscova si Gorbaciov era practic arestat?7. Cu totul alta este mărturia 
fostului şef al gărzii personale a lui Gorbaciov, generalul Vladimir Medvedev, 
despre întâlnirea delegației venită de la Moscova cu președintele Gorbaciov. 
Acesta scrie că a rămas cu senzația că membrii delegaţiei avuseseră cu 
Gorbaciov o înțelegere preliminară privind introducerea, în general, a stării 
excepţionale și că veniseră nu să-l aresteze pe preşedinte, ci să se înțeleagă cu 
el, să-l convingă să semneze decretul privind instituirea acesteia. Medvedev 
declară că în tot timpul până la primirea delegaţiei Gorbaciov nu s-a arătat 
neliniștit, nu s-a sfătuit cu el cum ar fi trebuit să procedeze în cazul în care ar 
fi existat vreo amenințare la adresa sa si a familiei sale. Medvedev declară cá 
în cazul în care ar fi primit un ordin din partea lui Gorbaciov să-i aresteze pe 
complotisti, aceştia ar fi fost arestaţi. „Aveam - scrie el - băieţii la îndemână. În 
subordinea mea se aflau un avion de rezervă TU-134 si un elicopter. Din punct 
de vedere tehnic ar fi însemnat câteva fleacuri. Să fie luaţi si duși în cátuse la 
Moscova. Pentru mine, ca șef al pazei, întrebarea principală era: ameninţa ceva 
în acel moment viata președintelui, securitatea personală a acestuia? Este 
ridicol, deși trist: nu putea fi vorba nici despre o amenințare la adresa vieţii, nici 
despre o arestare. Ludndu-si rămas bun și-au strâns mâinile"28. Aşa cum scriu 
istoricii Pihoia si Sokolov, partizanii GKCP insistau asupra faptului că 
atitudinea lui Gorbacov le-a permis acestora să considere că, refuzând să 
aprobe planurile lor, formal acesta practic le-a aprobat??. 

Poziţia lipsită de fermitate a lui Gorbaciov rezultă si din mărturisirea lui 
Valerii Boldin care redă atmosfera si discuţiile purtate în GKCP după 
revenirea de la Foros a delegaţiei trimise să se întâlnească cu preşedintele 
URSS. Acesta scrie că printre participanţi s-a iscat o discuție cum să se 
procedeze dacă Gorbaciov va renunța deodată la introducerea stării 
excepţionale (din această afirmaţie rezultă că Gorbaciov își dăduse acordul cu 
introduceea acesteia - n. n.). „Părerile au fost diferite. Au răsunat răsunat voci: 
«Din moment ce președintele nu spune nici da, nici nu, să rămână totul așa cum 
a fost». «lar voi doriţi ca el să trâmbiţeze în întrega lume introducerea stării 
excepționale? Ar fi naiv să te aștepți la asta. Asemenea lucruri nu se fac». «Dar 
nu poate fi admisă mai departe prăbușirea ţării. Nu mai avem unde da înapoi. 
Poate este mai bine să nu-l expunem pe Gorbaciov, pentru a nu-i prejudicia 


26 Ibidem, p. 599. 

27 Pihoia R. G., Sokolov A. K., op. cit., p. 373. 

28 Medvedev Vladimir, Celovek za spinoi, RUSSLIT, Moscova, 1994, pp. 278-279. 
29 Pihoia R.G., Sokolov A. K., op. cit., p. 373. 

autoritatea internaţională. Trebuie să ne asumám rdspunderea»”3. În opinia 
noastră, concluzia la care ajung Pihoia și Sokolov este cea mai apropiată de 
adevăr. Complotul a fost pregătit în pofida voinţei lui Gorbaciov, deși 
declaraţiile permanente ale acestuia cu privire la posibilitatea introducerii 
stării excepţionale deveniseră un fel de „bulion nutritiv” pentru maturizarea 
ideii GKCP. „Gorbaciov - scriu cei doi istorici - a refuzat să colaboreze cu 
membrii GKCP, dar nu a mers la o ruptură cu ei. Acesta nu a întreprins măsuri 
ferme pentru înăbușirea complotului încă din primele ore. Inconsecventa lui 
Gorbaciov, tendința acestuia de a fugi de răspundere, de a o transfera asupra 
executantilor directi au fost factorul caracteristic al puciului din august'31. 
Fostul preşedinte al Sovietului Suprem al URSS, Anatolii Lukianov - 
acuzat ulterior pentru complicitate la săvârşirea loviturii de stat, pune la 
îndoială declaraţiile lui Gorbaciov referitoare la modul în care a decurs 
întâlnirea cu delegația venită la Foros. Respingând propunera privind 
instituirea stării excepționale, scrie Lukianov, preşedintele nu a mișcat nici un 
deget pentru a-i retine pe cei care se pronuntau pentru introducerea ei. 
„Rămânând la vila din Foros - scrie acesta - prin lipsa lui de acţiune, a stimulat 
doar introducerea măsurilor excepţionale”:?. A. Lukianov pune la îndoială 
izolarea totală la Foros a lui Mihail Gorbaciov, dezmintitá de declaraţii ale 
martorilor din rândul membrilor gărzii personale a fostului președinte 
sovietic. Aceştia au declarat că la vilă funcționau două telefoane pentru 
convorbiri internaţionale, pe care le-au folosit în seara zilei de 19 august 
1991, sunându-și familiile. Intrebati în timpul anchetei dacă i-au spus acest 
lucru lui Mihail Gorbaciov, aceștia au confirmat, precizând că preşedintele s-a 
rezumat doar să asculte, fără să reacționeze în vreun fel. Potrivit declaraţiilor 
acestora, pe mașinile din escorta preşedintelui funcționau, de asemenea, 
stațiile de comunicare prin satelit. „Poate fi oare socotit «complot» - se 
întreabă Lukianov - acțiunea ai căror organizatori il instiinteazad dinainte 
despre ea pe președinte, iar acesta nu întreprinde nici o măsură pentru a o 
impiedica?”33, Tot el se întreabă cum era posibilă oare o „lovitură de stat" în 
condițiile menținerii tuturor organelor supreme si locale ale puterii, ce fel de 
,revoltá" era aceea care era îndreptată nu spre răsturnarea ordinei 
constituționale, ci spre „apărarea puterii legitime, menținerea integrității 
statului?”34 În opinia lui Lukianov, în ţară erau diferite forte ,interesate" să 


30 Ibidem, p. 374. 

31 Ibidem 

32 Lukianov, Anatolii, op. cit., p. 9. 
33 Ibidem. 

34Ibidem, p. 10. 

declanșeze un puci, fie el chiar mic, chiar dacă nu sângeros, dar puci" 35. În 
acest sens, el îl citează pe fostul primar al Moscovei, Gavriil Popov, lider al 
„Rusiei democratice”. “Ciocnirea - scria Popov - era inevitabilă. Acest lucru îl 
recunoșteau si democraţii și conservatorii 36. Gavriil Popov recunoaşte că şi 
forțele democrate elaborau diferite scenarii de acțiune în eventualitatea unui 
conflict, precizând că cea mai favorabilă ar fi fost varianta puciului „împotriva 
lui Gorbaciov”, in care democrații insisi își puneau cele mai puține speranțe. 
„GKCP - scrie Popov - a ales din toate variantele posibile pe cea la care noi 
puteam doar să visăm- nu numai împotriva lui Gorbaciov, ba și cu izolarea lui. 
Primind un asemenea pas minunat, Elțîn nu putea să nu răspundă printr-o 
lovitură splendida”?’. 

La rândul său, fostul premier Valentin Pavlov precizează că participanții 
la întâlnirea din 17 august de la obiectivul special al KGB nu adoptaseră nici 
un fel de hotărâri sau programe de acțiune, ci doar o hotărâre de ordin 
principial: dacă Gorbaciov nu ar fi fost de acord cu nici una din propunerile 
celor trimiși din partea GKCP, aceştia să se întoarcă la Moscova, unde urma să 
se ia o decizie. „Nu a fost vorba - scrie Pavlov - despre nici un fel de izolare și 
îndepărtare de la putere a președintelui URSS”38. Pavlov notează, de asemenea, 
pe baza declaraţiilor membrilor gărzii prezidenţiale, inclusiv a celor veniţi 
suplimentar de la Moscova odată cu delegația din partea GKCP, că ei aveau 
misiunea de a întări paza președintelui si nicidecum a-l izola. Generalul 
V.Gheneralov însuşi, care preluase funcţia de șef al gărzii personale, 
mărturiseşte că Gorbaciov a refuzat pur şi simplu să discute cu el şi dacă ar fi 
primit un ordin din partea lui, l-ar fi îndeplinit întocmai. „Dacă președintele 
mi-ar fi dat ordin să-l duc la Moscova - a declarat generalul - eu aș fi îndeplinit 
acest ordin. Dar nu a fost un asemenea ordin”3°. Pavlov scrie, de asemenea, pe 
baza mărturiilor grănicerilor de pe uscat și de pe mare din zona Foros-ului, că 
direcțiile KGB şi ale MAI din RSSA Crimeea au continuat să-și desfăşoare 
activitatea „în regim normal” si nu au întreprins nici un fel de acţiuni pentru 
blocarea obiectivului și izolarea președintelui+0. Preşedintele, notează Pavlov, 
avea întregul control asupra pazei, mai mult, acesta avea posibilitatea 
absolută de a părăsi obiectivul în orice moment și pe orice cale: pe uscat, pe 
mare, pe calea aerului, dar că, potrivit „scenariului”, acesta trebuia să joace 
scena izolării, presiunii psihice și psihologice. „Într-adevăr - conchide Pavlov - 


35 Ibidem, p. 12. 

36 Ibidem. 

37 Gavriil Popov, Avgust devianosto pervogo, în Izvestia, nr. 189-192, 1992. 

38 Pavlov Valentin, Avgust izvnutri. Gorbaciov-putcs Delovoi mir. Business World, Moscova, 
1993, p. 33. 

39 Ibidem, p. 35. 

+0 Ibidem, p. 37. 

dacă era ceva, era lașitatea obișnuită din pricina fricii că este posibil ca ceva să 
nu se realizeze așa cum fusese gândit. Doar de la bun început, de la primul pas, 
dacă Gorbaciov dorea, putea pur și simplu să-i aresteze pe oamenii veniţi la 
el”, Mihail Gorbaciov putea să-și cheme paza în orice moment si în cursul 
convorbirilor, fără a recurge la legătura telefonică, întrucât pentru aceasta 
exista atât o persoană de serviciu, cât și un buton radio mobil de apelare la 
distanta*2. 

Fostul premier sovietic analizeaza detaliat momentele descrise de 
Gorbaciov din momentul aflarii stirii despre sosirea delegatiei de la Moscova 
si ajunge la concluzia ca totul fusese calculat in asa mod, incat sa lase impresia 
că fusese izolat si că nu era bolnav. În acest sens citează declarația lui Arkadii 
Volski, un apropiat al lui Mihail Gorbaciov, viitorul preşedinte al Uniunii 
Întreprinzătorilor Rusi, potrivit căruia în după-amiaza zilei de 18 august 
1991, a fost sunat de la Foros de către Gorbaciov care i-a spus că nu era 
bolnav, că a avut o durere de spate pe care medicii au tratat-o. În opinia lui 
Pavlov, dovezile aduse de participanţii la întâlnirea cu Gorbaciov 
demonstează că „tabloul blocadei, izolării, al ultimatumurilor răspândit în 
întreaga lume nu rezistă nu numai unei verificări elementare, dar nu răspunde 
nici chiar logicii și propriilor sale márturisiri.."3. Pavlov pune la îndoială 
expertiza efectuată în legătură cu posibilitatea izolării informaţionale a lui 
Gorbaciov. În acest sens, afirmă că Gorbaciov avea posibilitatea tehnică de 
legătură de la vila din Foros în condiţiile create în zilele de 18-21 august 
1991. În sprijinul afirmațiilor sale, acesta citează declaraţiile unui specialist 
care participase la crearea sistemului de comunicaţii de la Foros şi care a 
calificat drept o născocire afirmaţia privind posibilitatea unei deconectări 
complete a comunicaţiilor de la Foros, afirmând că acest lucru nu ar fi fost 
posibil nici în cazul unui atac nuclear. Mărturiile unora dintre 
transmisionistii de la reședința lui Gorbaciov ilustează, de asemenea, faptul cá 
„nici președintele, nici nimeni din anturajul apropiat al acestuia sau din pază nu 
li s-au adresat în probleme de comunicatii^5 . 

Concluziile trase de Pavlov în legătură cu evenimentele din august 1991, 
sunt ilustrative pentru ceea ce s-a întâmplat atunci. Acesta neagă că membrii 
GKCP au pregătit o lovitură de stat, dând asigurări că GKCP avea posibilitatea 
să aresteze întreaga conducere rusă departe de Moscova, la aeroport, la vilă, 
pe drum sau chiar în sediul Parlamentului rus dacă și-ar fi propus acest scop. 


+1 Ibidem, p. 38. 
42 Ibidem. 

43 Ibidem, p. 40. 
^^ Ibidem, p. 47. 
+5 Ibidem, p. 64. 

„Este vorba - scrie Pavlov - că la 19 august mi-a devenit definitiv clar si mie si, 
cred, și multor altor membri ai GKCP-unii mai devreme, alții mai târziu-că 
Gorbaciov a decis să folosească devotamentul nostru față de cauză, față de 
propria tard, popor, pentru a se răfui cu mâinile noastre cu Eltín, împingându- 
ne la vărsarea de sânge. Apoi, ca președinte al URSS, să se răfuiască cu vinovatii 
acestei vărsări de sânge, adică cu noi...Eltin, sunt sigur, stia acest scenariu și și-a 
pregătit dinainte ieșirea de după cortină...Și el a decis să-l înlăture pe Gorbaciov 
cu mâinile noastre, apoi organizând, de asemenea, vărsarea de sânge, să ne 
lichideze. Alianţa cu P. Graciov si alte forte din armată, MAI și KGB ale URSS, 
perfectată dinainte, îi asigura timp pentru adoptarea de hotărâri si manevră. 
Pentru acesta nu era niciodată târziu să dea înapoi făcând trimitere la lipsa de 
informaţii. Gorbaciov însă a pierdut simţul măsurii și timpului, s-a speriat din 
nou si a amânat confruntarea cu Elțîn renunțând la ultima sa echipă. El nu a 
înțeles cd, trădându-i pe A. Lukianov, V. Kriucikov, D. lazov, V. Pugo, a pierdut 
nu numai oamenii, dar si armata, serviciul de securitate și corpul de deputati. A 
înțeles acest lucru în avion, la întoarcerea la Moscova și definitiv - la tribuna 
Sovietului Suprem al RSFS Ruse, Acolo stătea deja un cadavru politic. În ambele 
scenarii membrii GKCP trebuiau să plătească cu viata pentru devotamentul faţă 
de Patrie și popor. Totul s-ar fi petrecut întocmai, dacă s-ar fi reușit să se 
provoace vărsare de sânge. Este o fericire si pentru noi și pentru tard că în 
ultimul moment noi am înţeles această capcană, altfel, represiunile în masă ar fi 
devenit o realitate după evenimentele din august. Acesta este motivul principal 
pentru care la început câte unul, apoi în colectiv, membrii GKCP au început să 
acționeze pentru prevenirea provocărilor în Moscova și în alte regiuni ale 
țării...."46. Pavlov precizează, totodată, că membrii GKCP aveau „suficientă 
minte și specialisti de înaltă clasă pentru o lovitură de stat calificată? . 

Fostul secretar de presă al lui Gorbaciov, Andrei Graciov notează că 
echipa venită de la Moscova a avut grijă să ia măsuri pentru izolarea totală a 
şefului statului de restul lumii. „Garajele cu mașinile și aparatele de 
comunicaţii din acestea au fost sigilate, intrarea și ieșirea de la vilă au fost 
închise, pe perimetrul exterior a fost instalată o nouă pază și de pe mare 
«obiectul» a fost protejat de navele de pază, de pe aeroportul de la Belbek au 
fost evacuate elicopterul și avionul de rezervă al preşedintelui”. 

Gheorghii Sahnazarov, fostul consilier al preşedintelui sovietic, socotește 
scenariile privind o anumită complicitate a lui Gorbaciov în puciul din august 
1991 drept pure fantezii, iar ideea privind implicarea acestuia în planurile 
complotiştilor şi mai fantastică. „Mai pe scurt -scrie Şahnazarov - din toate 


46 Ibidem, p. 73-74. 
^7 Ibidem, p. 74. 
48 Graciov Andrei, op. cit, p. 372. 

punctele de vedere ar fi fost o nebunie ca, știind despre acțiunea 
ghekacepiștilor, s-o lase liniștit să se realizeze, pentru a o folosi apoi în propriile 
scopuri strategice”. Politologul rus oferă o explicaţie si pentru o altă enigma 
legată de starea de „izolare” în care s-a aflat preşedintele Gorbaciov - soarta 
faimoasei „valize nucleare” cu codurile de activare, în caz de necesitate, a 
armelor din arsenalul nuclear sovietic. În opinia sa, rezultatele anchetei în 
procesul GKCP au demonstrat că la 18 august 1991, începând de la ora 16.30 
„Gorbaciov nu mai controla deja «valiza nucleară», așa numita santinelă 
nucleară (grupul de ofițeri în frunte cu colonelul V. T. Vasiliev) a fost izolată, 
apoi trimisă la Moscova și că, în general, butonul fatal s-a aflat în tot acest timp 
la dispoziția Marelui Stat Major'5. Cunoscând statutul special al „valizei 
nucleare”, care trebuia să fie în orice moment la dispoziția şefului statului, cu 
greu poate fi acceptată explicația oferită de fostul consilier al lui Mihail 
Gorbaciov. 


Declanşarea puciului 


În dimineaţa zilei de 19 august 1991, a fost făcută publică Declaraţia 
„Conducerii sovietice” semnată de vicepreședintele Ghenadii lanaev, 
premierul Valentin Pavlov și Oleg Baklanov, prin care se anunța 
„imposibilitatea, ca urmare a stării de sănătate” a îndeplinirii de către Mihail 
Gorbaciov a obligaţiilor de preşedinte şi trecerea, conform articolului 127 din 
Constituţia URSS, a prerogativelor Preşedintelui URSS către vicepreședintele 
URSS, Ghenadii lanaev. Documentul preciza că în scopul „depășirii crizei 
profunde și multilaterale, a confruntării politice, interetnice și civile, a haosului 
și anarhiei care amenință viata și securitatea cetățenilor Uniunii Sovietice, 
suveranitatea, integritatea teritorială, libertatea și independenţa Patriei 
noastre! și pornind de la rezultatele referendumului popular privind 
menţinerea URSS se declara instituirea stării excepţionale”. Se anunţa, 
totodată, cá pentru conducerea țării si înfăptuirea regimului stării 
excepționale se constituia Comitetul de Stat pentru Starea Exceptionalá 
(GKCP) al URSS, compus din: Baklanov O. B., prim locţiitor al preşedintelui 
Consiliului Apărării al URSS; Kriucikov V. A., președintele KGB al URSS; Pavlov 
V. S., prim-ministru al URSS; Pugo B. K., ministrul afacerilor interne al URSS; 
Starodubtev V.A., președintele Uniunii Colhozurilor din URSS; Tiziakov, A. I. 
preşedintele Asociaţiei Întreprinderilor de stat şi centralelor din industrie, 
construcții şi comunicații al URSS; Iazov D. T., ministrul apărării al URSS, si 


49 Sahnazarov Gheorghii, S vojdiami i bez nih, VAGRIUS, Moscova, 2001, p. 448. 
50 Ibidem, p. 450. 
51 Avgust -91, Izdatelistvo politiceskoi literaturi, Moscova, 1991, p. 19. 

lanaev G. L, preşedinte a.i al URSS. Se preciza, de asemenea, caracterul 
obligatoriu al hotărârilor GKCP pe întreg teritoriul țării. 

Odată cu această declaraţie, a fost publicat și un Apel către poporul 
sovietic, prin care se semnalau: „pericolul de moarte” în care se afla ţara, 
eșecul reformelor inițiate de Gorbaciov, apariția forțelor extremiste care 
promovau lichidarea Uniunii Sovietice, prăbuşirea statului si cucerirea puterii 
cu orice preţ'52. Semnatarii adresau apelul de a se organiza o dezbatere la 
nivel național a proiectului Tratatului unional, oferirea posibilității discutării 
acestuia „într-o atmosferă calmă”, gândind la consecinţele acestuia pentru 
soarta numeroaselor popoare ale URSS. Se atrăgea, de asemenea, atenţia 
asupra situației generale din economie, încălcarea drepturilor omului, 
destabilizarea situaţiei politice și economice din Uniunea Sovietică. A fost 
publicat, totodată, un Apel către șefii de stat și guverne, precum si către 
Secretarul General al ONU, în care se anunţa introducerea stării excepţionale 
în unele localități din URSS pe timp de șase luni, perioadă în care întreaga 
putere în tara era transmisă GKCP al URSS. Se explica faptul că măsurile 
întreprinse aveau ca scop „stabilizarea cât mai rapidă a situației în URSS, 
normalizarea vieţii sociale, înfăptuirea transformărilor necesare şi crearea 
conditilor pentru dezvoltarea multilaterală a tárii"53. Se dădeau asigurări că 
măsurile luate nu afectau cu nimic angajamentele internaționale asumate de 
Uniunea Sovietică în conformitate cu tratatele si acordurile în vigoare. 

În aceeași zi a fost publicată Hotărârea nr.1 a GKCP, prin care se dispunea 
suspendarea partidelor politice, a organizaţiilor de masă şi obștești care 
„împiedicau normalizarea situației”, interzicerea mitingurilor, marsurilor, 
demonstrațiilor şi grevelor, instituirea controlului asupra mass-media etc. 
Consiliul de Miniștri era împuternicit să ia măsuri pentru asigurarea 
corespunzătoare a nivelului de trai al populatiei*4. În dimineaţa aceleiași zile, 
din ordinul mareșalului Dmitrii lazov s-a dispus introducerea în Moscova a 
diviziilor Tamanskaia si Kantemirskaia cu tehnica de luptă si efective 
importante: 362 de tancuri, 140 maşini de luptă ale infanteriei, 148 de 
transportoare blindate, 430 camioane grele, cu un efectiv de 3089 persoane. 
În plus, la dipsozitia GKCP se mai aflau divizia de desant aerian de la Tula, 
condusă de generalul Pavel Graciov, subunitățile de elită „Alfa” și grupul "B", o 
subunitate a KGB specializată în acte de diversiune. Acestor forte li s-au 
alăturat unităţi ale Ministerului de Interne - detașamentele de miliție cu 
destinație specială (OMON) și divizia de puscasi Dzerjinski - cu destinaţii 
speciale. Multi dintre martorii intrării trupelor în capitală au fost surprinşi de 


52 Ibidem, p. 20. 
53 Ibidem, p. 25. 
54 Ibidem, pp. 26-27. 

faptul că circulaţia mijloacelor de transport nu a fost întreruptă, tancurile si 
transportoarele blindate opreau la culoarea rosie a semafoarelor, ceea ce nu 
semăna deloc a lovitură de stat. La rândul său, preşedintele KGB, V. Kriucikov, 
a dat dispoziţii privind urmărirea şi arestarea a încă 70 de persoane-membrii 
conducerii ruse, a unor vechi colaboratori ai lui Gorbaciov (Aleksandr 
lakovlev, Eduard Şevardnadze si alții ), precum şi supravegherea vilei 
preşedintelui rus, Boris Elțîn, situată în localitatea Arhanghelskoe, la 
aproximativ 30 de kilometri de Moscova. 


Rolul factorului rus 


Este îndeobște cunoscut că rolul hotărâtor în esuarea puciului din august 
l-a jucat conducerea Rusiei. În legătură cu aceasta, multi istorici şi analişti ruşi 
şi străini, inclusiv români55 îşi pun întrebarea cum a fost posibil ca Elțîn sa 
acţioneze nestingherit în timpul evenimentelor din august 1991. În legătură 
cu aceasta, au fost oferite mai multe explicaţii. În opinia lui Roi Medvedev au 
existat o serie de planuri privind arestarea liderului rus la sosirea acestuia de 
la Alma-Ata, unde se întâlnise cu președintele kazah, Nursultan Nazarbaev si 
izolarea lui la vila din Arhanghelskoe. Acesta a fost lăsat, totuși, liber în 
speranța că liderul rus, cunoscut pentru antipatia lui neascunsă fata de 
Gorbaciov, mai ales după ,executia" sa politică din toamna anului 1987, va 
accepta să colaboreze cu membrii GKCP. 

Luaţi prin surprindere de mersul evenimentelor pe care nu le mai puteau 
controla, puciştii nu au întreprins măsuri ferme pentru a-l bloca, a-i tăia 
legăturile telefonice de la vilă şi de la sediul parlamentului în zilele fierbinţi 
din august 1991. Aşa cum a rezultat ulterior, comandantul echipei „Alfa”, 
generalul Karpuhin, care primise în dimineaţa zilei de 19 august ordinul de a 
supraveghea vila lui Elțîn, iar ulterior, dispoziția de a-l aresta si interna la 
Zavidovo, una dintre reședințele guvernamentale, nu a îndeplinit ordinul, 
explicând mai târziu că nu a vrut să-l execute56. În opinia istoricilor Pihoia si 
Sokolov, „cauzele au fost altele”. Generalul Karpuhin nu primise un ordin 
scris, ceea ce însemna că în caz de insucces, Karpuhin urma să răspundă 
pentru tot, iar el nu vroia să-și asume o asemenea răspundere”. Gavriil Popov 
nu exclude posibilitatea ca, dispunând de mijloacele tehnice necesare, 
organizatorii puciului să fi avut un plan detaliat de înlăturare a lui Elțîn. În 
încercarea de a explica motivele care i-au împiedicat pe aceştia să pună în 
aplicare un asemenea plan, Popov a amintit subaprecierea eventualitatii 


55 Adrian Cioroianu, Geopolitica matrioşcăi, Curtea Veche, București, 2009, p. 100. 
56 Pihoia R.G., Sokolov A. K, op. cit., p. 379. 

transformării Rusiei în centru oficial al rezistenţei şi premisa că supărarea lui 
Elțîn pe Gorbaciov era atât de mare, încât acesta se va bucura de căderea 
,dusmanului". “În ceasul încercării - scrie Popov - Elțîn nu a permis jignirilor 
personale să umbrească interesele cauzei”. Popov nu exclude ca libertatea lui 
Elțîn să se fi datorat atitudinii celorlalți lideri republicani, ademeniti de 
membrii GKCP cu diferite promisiuni. În schimbul loialității lor, aceștia ar fi 
cerut ca organizatorii puciului să nu se atingă de Eltin, temându-se că si ei ar 
fi putut împărtăși ulterior aceași soartă. 

În opinia lui Popov, cel mai important factor pentru pucisti a fost 
„sindromul Beria”. Cineva dintre membrii GKCP trebuia să dea primul ordinul 
de lichidare a lui Elțîn. Cel care ar fi dat un asemenea ordin ar fi fost 
condamnat. Acesta, ca si Beria la timpul său, ar fi fost transformat in tap 
ispăşitor pentru tot sângele vărsat în cazul aplicării unei asemenea variante. 
În mod simptomatic, fiecare cerea din partea celorlalți un ordin cu privire la 
Elțîn, dar nici unul nu dorea să-l dea singur. Printre liderii GKCP nu s-a găsit 
un kamikadze chiar de dragul cauzei comuniștilor. Fostul primar al Moscovei 
notează că această stare s-a transmis și celui de-al doilea eșalon al 
conducătorilor, în primul rând din Armată si KGB, care, văzând sováielile din 
rândul liderilor GKCP, au început să caute un acord cu Elțîn, ceea ce s-a si 
întâmplat dealtminteri. În final, după cum scrie Popov, Boris Elțîn a rămas în 
libertate si a început să acţioneze, optând pentru o tactică al cărei element- 
cheie a fost cererea de revenire la putere a preşedintelui legitim, Mihail 
Gorbaciov. Gavriil Popov consideră că Elțîn a făcut lucrul la care organizatorii 
puciului se așteptau cel mai putin, astfel încât putem spune că îndepărtarea 
lui Gorbaciov a fost cel mai slab punct al GKCP și tocmai în acesta a lovit Elțîn. 
Pronuntandu-se în favoarea lui Gorbaciov, Boris Elțîn şi-a atras imediat 
înțelegerea Occidentului, care, de dragul lui Gorbaciov, trebuiau să-l ajute pe 
Elțîn. 

La rândul său, Ruslan Hasbulatov, președintele Sovietului Suprem al RSFS 
Ruse, unul dintre principalii sprijinitori ai lui Boris Elțîn în acele zile, devenit 
peste doi ani principalul său adversar, alături de vicepreşedintele rus, A. 
Rutkoi, isi aminteşte că în dimineaţa zilei de 19 august, sosit la vila 
preşedintelui rus l-a găsit pe acesta în dormitor, într-o stare de apatie şi de 
derută, convins de inutilitatea unei reacţii de rezistență fata de măsurile 
anunțate de GKCP. „Mi s-a făcut milă de Eltín - scrie Hasbulatov - acesta era cu 
moralul la pământ, cu o privire stinsă, mișcări lente”. Încercarea lui 
Hasbulatov de a-l determina să acționeze, să ceară eliberarea lui Gorbaciov, s- 

a lovit de împotrivirea lui Elțîn care i-a replicat că nu-l va apăra pe Gorbaciov. 
Amintirea răului politic făcut era încă vie în memoria lui Boris Elțîn, astfel 
încât era dispus să-i lase pe complotiști să facă ce vor cu Gorbaciov. Acesta a 
declarat că nu va cere repunerea lui în funcţie decât dacă, într-adevăr, acesta 
„este închis”. Hasbulatov recunoaşte cá a fost surprins de un asemenea 
raționament "primitiv", motiv pentru care i-a spus că nu este vorba ca ei să-l 
ajute pe Gorbaciov. Este vorba despre faptul că cererea respectivă transmisă 
pucistilor poate ajuta ţării, dar si lui personal pentru a-și păstra viata si a 
asigura, mai apoi, victoria asupra puciştilor. „Puciștii - a continuat Hasbulatov 
- știind că îl urăști pe Gorbaciov, cu atât mai puţin se vor aștepta la un asemena 
pas din partea noastră. Ei se așteaptă la orice, dar nu la cererea de a-l aduce 
înapoi imediat pe președintele Gorbaciov”. În plus, Hasbulatov i-a explicat lui 
Elțîn că gestul lui va avea o rezonanță pozitivă în sânul populaţiei, care, 
cunoscând antipatia lui fata de Gorbaciov, va vedea că acesta cere revenirea la 
Moscova a lui Gorbaciov izolat de către pucişti. Argumentele invocate au fost 
de natură să-l determine pe Elțîn să acționeze. 

În plus, văzând stângăciile organizatorilor loviturii de stat, Elțîn nu s-a 
sfiit să declare celor din anturajul său: „O huntă militară nu procedează astfel. 
Trebuie să preluăm iniţiativa și să mergem la Casa Albă” (denumirea dată 
sediulului Parlamentului rus de pe malul râului Moscova - n.n.)9?. După ce s-a 
asigurat de sprijinul generalului Pavel Graciov, care i-a dat de înţeles că va fi 
de partea conducerii Rusiei, Boris Elțîn şi principalii săi colaboratori s-au 
deplasat nestingheriti spre sediul Parlamentului rus, unde au organizat 
activitatea de rezistență față de acțiunile GKCP, sprijinită de o parte 
importantă a populaţiei Moscovei. În analiza situaţiei create în acele zile, nu 
trebuie omisă poziția duplicitară a generalului Pavel Graciov si a 
subalternului său, generalul Aleksandr Lebed. Prin acţiunile întreprinse, 
aceștia au dorit să demonstreze că îndeplinesc atât dipozitiile primite din 
partea mareșalului Iazov, de a încercui sediul Parlamentului, cât si cele de a-l 
apăra pe Elțîn. După părerea istoricilor Pihoia si Sokolov, cei doi generali nu 
au făcut decât să-şi apere propria piele, păstrându-și posibilitatea de a se 
alătura şi unora şi altora 61. 

În dimineaţa aceleiași zile, conducerea Rusei a adresat Apelul către 
cetățenii Rusiei, în care acţiunea GKCP era calificată drept „o lovitură de stat 
anticonstitutionalá, reacționară, de dreapta”, iar toate hotărârile acestui 
organism erau declarate ilegale. Se cerea organelor locale îndeplinirea legilor 
şi a decretelor Președintelui RSFS Ruse, oferirea posibilității ca preşedintele 

URSS, M. Gorbaciov, să ia cuvântul în fata poporului. Se adresa, totodată, un 
apel militarilor de a nu participa la „lovitura de stat reacționară”. Totodată, a 
fost facut public decretul preşedintelui Elțîn prin care acțiunea GKCP era 
calificată drept „lovitură de stat”, „crimă de stat”. Hotărârile GKCP erau 
socotie „ilegitime si lipsite de forță pe teritoriul RSFS Ruse”. În după-amiaza 
aceleiaşi zile, a fost făcut public apelul lui Boris Elțîn către soldaţii si ofițerii 
forțelor armate, KGB și Ministerului de Interne ale URSS, prin care se anunța 
că a avut loc o încercare de lovitură de stat și că fost înlăturat din funcţie 
preşedintele URSS, comandantul suprem al Forțelor Armate ale URSS. Se 
preciza, totodată, că vicepreşedintele URSS, premierul URSS, președintelele 
KGB al URSS, precum și miniștrii apărării și internelor ai URSS au intrat într- 
un organ anticonstutional, săvârșind, în felul acesta, „o trădare de stat, o 
crimă de stat gravá"62, 

Boris Elțîn le cerea soldaților şi ofițerilor să nu devină „un instrument orb 
al voinţei criminale a unui grup de aventurieri care au încălcat Constituţia si 
legile URSS”, amintindu-le cá au depus jurământul în fata poporului. „Tronul 
poate fi construit din baionete - se menţiona în apelul preşedintelui rus - dar 
nu vei putea sta mult timp pe acesta. Nu există şi nu va exista cale de 
întoarcere în trecut. Zilele complotistilor sunt numárate"63, În finalul apelului 
se anunța emiterea unui decret, potrivit căruia toate organele teritoriale si 
alte organe ale MAI, KGB, Ministerului Apărării ale URSS aflate pe teritoriul 
RSFS Ruse erau obligate „să execute neîntârziat” toate dispoziţiile 
Preşedintelui RSFS Ruse, ale KGB si MAI ale RSFS Ruse, precum si ale 
Comitetului de Stat al RSFS Ruse pentru probleme de apărare. În aceeaşi zi, a 
fost făcut public decretul nr. 61 al preşedintelui RSFSR, prin care se stabilea 
că până la convocarea Congresului extraordinar al deputaţilor poporului al 
URSS (acesta fusese convocat pentru ziua de 26 august) toate organele 
puterii executive ale URSS, inclusiv KGB, MAI, Ministerul Apărării ale URSS 
care funcționau pe teritoriul URSS treceau în subordinea directă a 
preşedintelui RSFSR ales de popor. 


Eșecul puciului 


După incidentul în care au fost implicate câteva transportoare blindate 
blocate în tunelul din apropierea sediului Parlamenului rus, în urma căruia 
trei tineri din rândul civililor au fost ucişi ( Dmitrii Komari, Vladimir Usov si 
Ilia Kricevski), în dimineaţa zilei de 21 august a avut loc o ședință a Colegiului 

Ministerului Apărării, în cadrul căreia mareșalul Dmitrii lazov a fost de acord 
cu părerea majorităţii celor prezenţi de retragere a trupelor din capitală. A 
refuzat însă propunerea de a părăsi GKCP, declarând: „Aceasta este crucea 
mea. O voi purta până la capăt”. În aceeaşi zi, întrunit în şedinţă, Sovietul 
Suprem al RSFS Ruse a sprijinit toate decretele emise de preşedintele Elțîn si 
a condamnat acţiunile întreprinse de GKCP. S-a cerut, totodată, președintelui 
Sovietului Suprem al URSS, A. Lukianov: organizarea în termen de 24 de ore a 
unei întâlniri a preşedintelui Elțîn, a premierului Silaev si a preşedintelui 
Parlamentului rus, Ruslan Hasbulatov, cu președintele Gorbaciov; anularea 
stării excepționale, dizolvarea GKCP şi a tuturor hotărârilor şi dispoziţiilor 
acestora. În dimineaţa aceleiași zile, liderii GKCP- Kriucikov, Iazov, Baklanov, 
Tiziakov, cărora li s-au alăturat A. Lukianov si Vladimir Ivasko, secretar 
general adjunct al CC al PCUS, au decis să se deplaseze de urgenţă la Foros, 
pentru a se întâlni cu Gorbaciov. În legătură cu această decizie, se pune 
întrebarea: În ce scop? Să-i ceară iertare? Să-i explice că au încercat să 
întreprindă ceva si nu au reuşit? În legătură cu această decizie neaşteptată, 
istoricii Pihoia şi Sokolov notează: „A apărut un moment de nehotărăre, 
mocnea și presupunerea discutată mai înainte în serile si nopţile de la Casa 
Albă: nu cumva în spatele puciului se ascunde o înscenare a autorecuzării 
temporare a lui Gorbaciov? Și ce surpriză mai putea fi așteptată de la Foros?"65. 

Evenimentele care s-au succedat imediat după sosirea la Foros a 
pucistilor ridică noi semne de întrebare. Potrivit relatării lui Cerniaev (aflat la 
reşedinţă şi martor la sosirea capilor GKCP), care s-a deplasat la apartamentul 
lui Gorbaciov, pentru a-l preveni să nu se întâlnească cu aceştia, legăturile 
telefonice fuseseră deja restabilite. L-a găsit pe preşedinte discutând deja la 
telefon. Potrivit mărturiei lui Cerneaev, Gorbaciov s-a întrerupt din 
convorbire și i-a explicat că le-a dat un ultimatum pucistilor că în cazul în care 
nu vor restabili legăturile nu va vorbi cu ei. „lar acum - ar fi spus Gorbaciov - 
şi aşa nu voi |vorbi]*. Gorbaciov a menţionat, de asemenea, că a vorbit cu 
comandantul Kremlinului să preia controlul şi să nu lase sub nici o formă să 
intre pe nici unul dintre cei cei implicați în puci, precum şi cu ministrul 
comunicaţiilor, căruia îi ceruse să întrerupă toate legăturile pucistilor. 
Întrebarea care se pune este când le-a cerut Gorbaciov puciştilor să 
restabilească legăturile telefonice, din moment ce, aşa cum scrie Ruslan 
Hasbulatov, dispoziţia privind restabilirea legăturilor telefonice fusese dată 
de aceștia la 21 august, la ora 11.00, când devenise clar că lovitura eșuase, 
înaintea deplasării puciștilor la Foros. De data aceasta, membrii delegaţiei 

venită de la Moscova au fost arestați imediat de garda personală a lui 
Gorbaciov, iar acesta a refuzat să discute cu ei, acceptând să se întâlnească 
doar cu Lukianov si Ivasko "cu martori” aşa cum scrie chiar el67, În seara 
aceleiaşi zile, la Foros a sosit o delegație rusă, formată din vicepreședintele 
Rusiei, A. Rutkoi, premierul rus, I. Silaev, ministrul rus al justiției, Feodorov, 
cărora li s-au alăturat membrii Consiliului Securităţii al preşedintelui sovietic, 
E. Primakov și V. Bakatin. De teama de a nu fi arestaţi de unităţile KGB care-l 
apărau pe Gorbaciov, subordonate GKCP, delegația rusă a fost însoţită de un 
adjunct al lui Rutkoi, colonelul A. Sterlingov, împreună cu 36 de ofițeri ai 
Ministerului de Interne si ai serviciului de securitate al preşedintelui rus. 
Sosirea delegaţiei ruse la Foros, scriu Pihoia si Sokolov, citându-l pe Elțîn, a 
provocat la început un moment de panică, determinând-o pe Raisa 
Gorbaciova să întrebe speriată: „Aţi venit să ne arestaţi? De ce?”, s-a mirat 
Rutkoi. „«Să vă eliberăm!»...Aceasta a izbucnit în plans’68. După discuţia cu 
membrii delagatiei ruse, Gorbaciov a luat decizia de se reveni în noaptea 
aceleiași zile la Moscova. Membrii GKCP arestaţi la Foros au fost aduşi sub 
escortă la Moscova cu un alt avion, cu excepţia lui Kriucikov, care „pentru mai 
multă siguranţă”, a fost adus cu avionul în care călătoreau președintele 
Gorbaciov şi familia acestuia. În opinia autorilor manualului „Istoria Rusiei 
secolului al XX-lea - începutul secolului al XXI-lea”, evenimentele din august 
1991 pot fi considerate „şi ca manifestarea unei crize politice acute şi ca 
încercare de lovitură de stat. Multe [lucruri] au depins de poziţia lui 
Gorbaciov, care nu a fost clară pentru nici una din părţile în conflict. Era 
important cine se va întâlni primul cu Gorbaciov şi-l «va trage» de partea sa. 
La Foros, la Gorbaciov au sosit aproape concomitent (în realitate, între 
sosirea acestora a existat un interval de câteva ore - n.n) şi partizanii GKCP şi 
reprezentanţii conducerii ruse în frunte cu vicepreşedintele A. V. Rutkoi, 
Gorbaciov a făcut alegerea, a refuzat să-i primească pe ,complotisti" si s-a 
înapoiat la Moscova în anturajul „învingătorilor”6?. 

La 22 august 1991, la Kremlin a avut loc o şedinţă prezidată de Gorbaciov, 
în cadrul căreia au fost anulate decretele GKCP. Cu același prilej, au fost 
numiţi noii șefi ai KGB (L. Sebarsin), Ministerului Apărării (Niikolai Moiseev). 
A doua zi însă aceștia au fost înlocuiţi, inclusiv ministrul de externe A. 
Bessmertnîh (acesta fusese un candidat pentru includerea in GKCP), ca 
urmare a contestării energice formulate de Elțîn. În funcţia de ministru al 
apărării a fost numit maresalul E. Saposnikov, în cea de preşedinte al KGB - 

68 Pihoia R.G., Sokolov A.K., op. cit., p. 397. 

Vadim Bakatin, iar în funcția de ministru de externe - B. Pankov, fost 
ambasador al URSS la Praga, care s-a desolidarizat de acțiunea întreprinsă de 
GKCP. Impunând aceste modificări, Elțîn dovedea că începuse deja să-și 
afirme autoritatea în fata preşedintelui sovietic, lipsit tot mai mult de putere. 


Rolul KGB 

Lucrările apărute recent la Moscova pun în discuţie locul KGB în 
evenimentele din august 1991, cunoscându-se rolul principal jucat de 
preşedintele acestei instituţii, Vladimir Kriucikov. În depozitiile sale în fata 
Colegiului Militar al Tribunalului Suprem al Federaţiei Ruse din 30 noiembrie 
1992, acesta a declarat că a acţionat strict în conformitate cu obligațiile sale 
pe baza Constituţiei si în condiţiile unei situaţii extreme, reprosándu-si doar 
că nu a putut să-și ferească tara de încercările la care au supus-o „aventurierii 
politici”70. Asa cum notează Oleg Hlobustov, la întâlnirea din 19 august cu 
cadrele de conducere ale KGB, Kriucikov a informat doar despre crearea 
GKCP şi a cerut să fie informate efectivele subunitátilor în subordine să 
sprijine ordinea şi disciplina şi să aştepte indicaţii ulterioare”. Conform unei 
declaraţii recente în cadrul unui interviu acordat ziarului „Rossiikaia Gazeta”, 
Andrej Prjezdomski, unul dintre participanţii direcţi la acele evenimente, a 
negat că Mihail Gorbaciov nu ar fi fost informat de către KGB asupra situaţiei 
din ţară. Acesta a menţionat că KGB a informat cu regularitate CC al PCUS, 
până în ajunul puciului, despre situaţia din tara si că atunci când după puci a 
fost deschis seiful lui Valerii Boldin, şeful Cancelariei CC, acolo au fost 
descoperite 450 de plicuri nedeschise, cu parafa „Secret”, trimise la CC al 
PCUS de către serviciile speciale, ceea ce denotă că acesta nu raportase despre 
ele secretarului general. Prjezdomski a fost de părere că introducerea 
trupelor în capitală a fost o eroare. În opinia acestuia, dacă în acele 
evenimente factorul-fortá ar fi jucat un rol de contracarare a populaţiei ieşite 
în stradă, aceasta ar fi degenerat în ciocniri sângeroase, admițând că „ar fi fost 
posibile elemente ale războiului civil”. „În fond-afirma acesta- noi am 
reprodus în varianta cea mai denaturatá evenimentele din România. În Rusia 
însă aceasta ar fi căpătat forme hiperbolizate, încât nu am fi avut cui să cerem 
ajutor și atunci, în absenţa unor organe funcţionale ale securităţii si ale unei 
puteri prábusite, în condiţiile punctului de fierbere pe care îl atinsese 
populaţia, care în plus mai era şi încins, consecinţele ar fi fost îngrozitoare”. 
Autorul interviului a menţionat, de asemenea, că în pofida încercărilor lui 
Kriucikov „s-a reuşit să nu se admită implicarea serviciilor speciale în 

evenimente, ceea ce a prevenit varianta sângeroasă a situației”, precizând că 
un rol important în aceasta l-a avut şeful de atunci al KGB al Rusiei, Viktor 
Ivanenko72. 


În loc de concluzii 


În opinia publică rusă continuă să fie prezentă ideea că, prin poziţia sa 
ambiguă, Mihail Gorbaciov a încurajat acțiunile întreprinse de membrii GKCP, 
a așteptat rezultatul confruntării lor cu forțele coalizate în jurul președintelui 
Rusiei, Boris Elțîn, pentru a se pozitiona în final de partea învingătorilor. O 
asemenea supozitie este întărită si de faptul cá la conferinţa de presă din 22 
august 1991, caracterizată de Anatolii Cerniaev ca „extrem de nereușită”3. 
Mihail Gorbaciov nu a fost în măsură să răspundă la multe întrebări ale 
ziariştilor. În acest sens, istoricii Pihoia şi Sokolov îl citează pe Anatolii 
Cerniaev, care se referă la un comentariu TASS din 22 august pe marginea 
articolului publicat în „Finacial Times”, în care autorii nu excludeau ca 
„această lovitură de stat ciudată să fi fost o parte a unei piese minuţios 
pregătite în teatrul politic..Autorul punerii în scenă putea fi însuși 
Gorbaciov"74, Mihail Gorbaciov a respins toate aluziile potrivit cărora nu s-a 
aflat la înălțime şi că „mai că s-a îngrijit cum să-și salveze pielea”75. Acesta nu 
omite să se apere și de învinuirea că el știa despre puci, că nu i s-au întrerupt 
legăturile telefonice, dar că s-a dat la o parte, pentru a aştepta şi a veni apoi la 
„de-a gata”. „Adică - scrie Gorbaciov - o variantă în care nu se putea pierde. 
Dacă puciul reușește, preşedintele, care dăduse GKCP o șansă, câștigă. Dacă 
puciul eșuează, acesta are din nou dreptate"76, 

Adversarii lui Gorbaciov, din rândul celor care i-au fost foarte apropiați la 
început de drum în încercarea de reformare a sistemului, se arată în 
continuare neîncrezători în sinceritatea afirmațiilor fostului lider sovietic. 
Anatolii Lukianov își exprimă nedumerirea în legătură cu comportamentul 
fostului preşedinte prevenit asupra a ceea ce se pregătea la Moscova. „Sunt 
convins -scrie Lukianov - că preşedintele URSS avea toate posibilitățile de a 
nu admite situația excepţională”, fie întorcându-se imediat la Moscova, fie să 
dispună arestarea delegaţiei venite la Foros...Preşedintele avea alte planuri. Și 
acestea nu îmi sunt nici acum de înţeles nici mie, nici zecilor de deputaţi care 
mi s-au adresat cu acestă întrebare în zilele evenimentelor din august. Şi nu 

73 Pihoia R.G., Sokolov A. K., op. cit., p. 398. 

74 Ibidem. 

75 Gorbaciov Mihail, Avgustovskii putci, p.16. 
76 Ibidem, p. 17. 

întâmplător în opinia publică este sprijinită ideea că președintele, sfătuindu- 
se cu apropiații săi, a decis să aştepte, să vadă de partea cui va fi 
superioritatea. În plan psihologic, aceasta i se potrivea lui Gorbaciov"7. În 
sprijinul afirmației sale, fostul președinte al Sovietului Suprem al URSS îl 
citează pe procurorul T. Gdlian, în opinia căruia Gorbaciov „în general a 
evaluat situaţia: dacă învinge GKCP, președintele se întoarce la Kremlin pe cal 
roșu; dacă însă GKCP suferă o înfrângere, atunci președintele, terminând-o cu 
pucistii intră din nou în Kremlin, însă pe un cal alb, sprijinit de către 
„democraţii revolutionari"78. 

Istoricul rus Roi Medvedev este de părere că Gorbaciov „putea doar să 
piardă în orice deznodământ al evenimentelor şi pur și simplu nu știa ce să 
facă. În detentia de trei zile de la Foros, Gorbaciov nu a fost nimic eroic ca, 
dealtfel, nici în acţiunile opozanților lui"?. În opinia publică continuă, de 
asemenea, să fie emise considerente diferite referitoare la scopurile urmărite 
de iniţiatorii loviturii de stat din august 1991. Fostul premier sovietic, Nikolai 
Rijkov, este de părere că puciul din august 1991 a reprezentat „punctul de 
cotitură în procesul distrugerii URSS”. În opinia sa, organizatorii acestuia „nu 
au avut un scop propagandistic precis”, în acţiunile acestora „nu au fost 
implicate nici un fel de forte politice organizate” si că însuşi Biroul Politic al 
CC al PCUS a fost luat prin surprindere de evenimente. La rândul său, A. 
Lukianov, socoteste că înfrângerea GKCP a fost posibilă ca urmare a unor 
erori de calcul în aprecierea raportului de forțe și a stării de spirit a 
populaţiei, la care se adăuga poziția dominantă a forțelor national-separatsite, 
procapitaliste și mass-media care îi serveau. „Nu se putea - scrie Lukianov - să 
nu fie luate în considerare democratizarea păturilor largi ale populaţiei, a 
tineretului, a intelectualitátii tehnico-stiintifice si neacceptarea de către 
acestea a oricărui gen de măsuri excepționale”. 

În concluzie, fostul preşedinte al Sovietului Suprem al URSS constată că 
măsurile  întrerprinse de iniţiatorii acțiunii din 19-21 august 1991 au 
reprezentat mai curând „un act de disperare, o ultimă zvâcnire, o încercare de 
a salva cu orice pret tara de destrămare şi catastrofă naţională”, dar că GKCP a 
accelerat doar venirea la putere a politicienilor de orientare procapitalistă, 
care şi-au propus ca scop nu modernizarea orânduirii statale şi sociale 
existente, ci distrugerea acesteia. „În schimbul «puciului», «complotului», al 
«revoltei» imaginare - conchide Lukianov - a venit o lovitură de stat efectivă, 


77 Lukianov Anatolii, op. cit., p. 15. 

78 Ibidem. 

79 Medvedev Roji, op. cit., p. 483. 

80 Rîjkov Nikolai, Glavnîi predateli, Algoritm EKSMO, Moscova, 2009, p. 146. 
81 Lukianov Anatolii, op. cit., p. 29. 

de mare anvergură. Și nici o echilibristică verbală, nici un fel de trucuri 
propagandistice nu sunt în stare să ascundă această realitate istorică”82. O 
părere mai apropiată de realitate are Roi Medvedev, care socoteşte că 
evenimentele din august 1991 nu pot fi examinate doar din punct de vedere 
juridic. „Da, fireşte -scrie Medvedev- în crearea GKCP au fost încălcate multe 
legi ale URSS și câteva articole din Constituţia acesteia. Dar și întreaga 
pregătire pentru semnarea Tratatului unional si, practic, a destrămării URSS 
conținea multe încălcări ale Constituţiei URSS”. Toate republicile unionale și 
autonome care au adoptat în anii 1990-1991 hotărâri privind suveranitatea 
au încălcat, de asemenea, Constituţia. „Toţi principalii participanţi ai 
evenimentelor din august 1991 - notează Medvedev - au acționat dincolo de 
spaţiul juridic al URSS. Probemele au fost soluționate nu potrivit legilor, ci 
potrivit raportului real de forte si influență”83. Istoricul rus sesizează în mod 
corect faptul că multe evenimente din august 1991 „au avut un caracter 
spontan și au fost rezultatul unor forțe stihinice ieşite la suprafaţă.” Și 
Gorbaciov şi Elțîn - precizează Medvedev - au spart din parti diferite barajul, 
deschizând suvoiul náucitor al evenimentelor pe care ei deja nu le mai puteau 
controla"?^ În opinia istoricului rus, după evenimentele din august 1991, 
„pentru scurt timp puterea în tara a revenit din nou în mâinile lui Gorbaciov, 
dar aceasta era deacum o altă putere și o altă ţară”. Istoria Uniunii Sovietice, 
conchide Medvedev, s-a încheiat, și la 21 august 1991 în această istorie a fost 
întoarsă ultima filă, desi „agonia...a mai continuat câteva luni"85. 


82 Ibidem. 

83 Medvedev Roi, op. cit., p. 488. 
84 Ibidem, p. 489. 

85 Ibidem, p. 507. 

Abstract: Gorbachev's coming to power in the Union of Soviet 
Socialist Republics in March 11, 1985 and the adoption of the "new 
political thinking" brought the Soviet regime to its last stage. 
Gorbachev's "perestroika" led to the emergence of the first political 
parties as well, which represented the opposition to the Communist 
Party of the Soviet Union. In the Moldovan Soviet Socialist Republic 

(MSSR) came out the Popular Front of Moldova which promoted the 
national values, while in other countries emerged the “international 
fronts”. These fronts were also present in MSSR which represented the 
conservative interests of most Russian people. In MSSR, the fight 
between those two parties was represented also by the conflict 
between the republican authorities from Chișinău and the separatists 
from Tiraspol and Comrat which began in 1988. The separatist 
tendencies of the Tiraspol's authorities were caused by the economic 
interests and self-pride of the occupiers. All these were encouraged by 
Moscow which wanted to keep the territory between Prut and 
Dniester. 


upă moartea lui Iurii Andropov (9 februarie 1984) şi scurta 

guvernare a lui Constantin Cernenko (13 februarie 1984 -10 

martie 1985), la 11 martie 1985, secretar general al PCUS a fost 
ales Mihail Gorbaciov. El a fost promovat de adepţii reformării URSS, care 
înțelegeau că numai transformările social-economice vor salva sistemul 
sovietic şi URSS. Una din forţele care l-a propulsat la conducere a fost KGB-ul 
- mai puţin corupt în perioada brejnevistá si cu posibilități sporite de 
estimare a situaţiei reale - de criză în care se afla URSS. Protectorul lui 
Gorbaciov pe linie de partid a fost Iurii Andropov (preşedinte al KGB al URSS 
în anii 1967-1982), a cărui politică a continuat s-o promoveze aproximativ un 
an de zile de la preluarea conducerii URSS: a lansat lozinca ,acceleratie" în 
economie și a insistat asupra disciplinei stricte la locul de muncă; a înființat 
Inspecţia de stat pentru controlul calităţii (care trebuia să identifice rebutul în 
producţie şi să-i sanctioneze material pe producători) si a continuat 
investigarea cazurilor de corupţie; a declarat „glasnost” (accesul la informaţii 
şi posibilitatea de a critica; în acest context, mass-media a pornit o campanie 
de critică a perioadei brejneviste de „stagnare”), s-a luptat cu „veniturile 
nemuncite” (obţinute în afara locurilor oficiale de muncă), a redus drastic 
vânzarea băuturilor alcoolice către populaţie etc.1. Procesul de restructurare 
(„perestroika”), însă, a întâmpinat rezistența rigidului aparat de partid și de 
stat, care nu dorea o schimbare (având o situaţie extrem de confortabilă). 
Acest „sabotaj politic”, cum îl numea Gorbaciov, s-a manifestat și în republicile 
unionale2. 


1 Jpx. Xockunr, Hcropua CoBerckoro Corosa. 1917-1991. 13jauue BTopoe, HcnpaBneHnHoe. 
Mockaa, H34, „Barpuyc”, 1995, p. 467. 

2 Jl. Mern33papb, C. Hukyuu, B. ConoBbeB, Ponas Poccuückoii Gedepauuu e ypezynupoeanuu 
npuonecmpoeckozo Kondiaukma. Hacrb nepBaa - Ynadok CCCP u 3aeoeop Llenmpa. Eurasian 
Home. Analytical resource, 
http://www.eurasianhome.org/xml/t/expert.xml?langzen&niczexpert&pid-1031 

Schimbările mergeau încet, însă toată lumea vedea că ele au loc cu 
adevărat. Gorbaciov nu dorea consolidarea sistemului existent sau lichidarea 
lui, ci reformarea sa radicală. Tot mai insistent, în discursurile sale, el punea 
problema lipsei opoziției, care să determine autorităţile să fie mai eficiente, 
cinstite şi conștiincioase, deschise față de critică şi autocritică. Primele care 
au reacționat la această problemă au fost uniunile de creaţie, care au şi format 
prima opoziţie fata de putere. În 1988, în premieră după anul 1921, în URSS a 
fost permisă înființarea asociaţiilor politice independente de Partidul 
Comunist. Imediat au apărut nenumărate societăți, asociaţii, grupuri, cluburi 
etc. care se ocupau de apărarea drepturilor omului, de problemele interetnice 
şi religioase. Au început să fie publicate din ce în ce mai multe materiale 
despre trecutul criminal al regimului sovietic - despre represiunile politice, 
colectivizarea forțată, foametea organizată, deportări, erori ale 
comandamentului sovietic în perioada Războiului germano-sovietic (1941- 
1945) etc. În 1989, a fost publicată și lucrarea lui Aleksandr Soljenitin, 
Arhipelagul GULAG. 

În această perioadă, una din iniţiativele partidului a fost restabilirea 
bunelor relaţii cu Biserica Ortodoxă si cu celelalte confesiuni religioase. În 
aprilie 1988, M. Gorbaciov a avut o întrevedere cu patriarhul Pimen și cinci 
înalți ierarhi ai Bisericii Ortodoxe, în timpul căreia a declarat că, cetăţenii 
sovietici au tot dreptul la libertatea religioasă. În septembrie 1990 a urmat 
anularea legilor sovietice antibisericeşti din 1918 şi 1929 şi adoptarea unui 
cadru legal, care restabilea relaţiile normale dintre Stat şi Biserică. Era 
garantată libertatea de credință şi anulate majoritatea restricțiilor care ţineau 
de activităţile religioase. 

Conferinţa a XIX-a a PCUS (1988) a proclamat „supremaţia legii în toate 
domeniile de viata a societăţii”, iar „atenţia primordială este necesar să fie 
atrasă apărării drepturilor cetățenești, să fie consolidate garanţiile exercitării 
drepturilor si libertăților politice, economice si sociale ale cetățenilor 
sovietici”. Uniunea Sovietică a declarat că va respecta cu adevărat principiile 
Declaraţiei drepturilor omului a ONU. A fost formată chiar şi o Comisie pentru 
drepturile omului. În politica externă, M. Gorbaciov s-a dezis de dogmele 
ideologice si nu mai punea accentul pe forța militară în relaţiile 
internaţionale. „Noua mentalitate politică” (substituirea dogmelor ideologice 
cu valorilor general-umane, pentru „o lume fără violenţă si războaie”, „dialog 
şi colaborare pentru dezvoltare și pace în lume”) promovată pe plan extern, a 
redus confruntarea cu lumea capitalistă, a ameliorat relaţiile cu SUA şi a pus 
capăt „erei dezbinării și confruntării în Europa”. Toate aceste schimbări 
demonstrau că PCUS se dezice treptat de primatul luptei de clasă și de alte 
principii ideologice. Locul acestora era ocupat de valorile general-umane, de 

societatea de drept şi pacea în toată lumea. Tot mai mult se vorbea de 
pluralism, descentralizare, reprezentare populară, libertatea cuvântului, acces 
la informaţii etc?. Slăbea controlul autoritar al PCUS asupra republicilor, 
acordându-li-se o oarecare independenţă fata de centru, cu posibilitatea de 
autogestiune şi autofinantare^. 

Transformările din URSS s-au extins fulgerător aproape în tot „lagărul 
socialist”, care își dorea o altă cale de dezvoltare. Gorbaciov înțelegea că este 
imposibil să le impui țărilor est-europene să mai trăiască într-un sistem pe 
care ele îl urau. Fortarea lor de a fi alături de URSS, putea compromite însăși 
securitatea si integritatea URSS. Victoria forțelor democratice din statele 
„lagărului socialist”, a dus la autodizolvarea CAER (28 iunie 1991) și a 
Organizaţiei Tratatului de la Varșovia (1 iuie 1991). Toate grupările politice 
constituite după 1988 în URSS s-au unit în lupta cu nomenklatura comunistă. 
În martie 1989, la alegerile unionale a deputaților poporului, s-a văzut că 
„neformalii” se bucură de un mare sprijin din partea populaţiei şi că 
popularitatea lor a început să rupă rândurile comuniștilor (în perioada 1988- 
1991, PCUS a pierdut circa 2 milioane de membri de partid)5. 

O componentă importantă a procesului de restructurare era politica de 
dezvoltare a culturii şi limbii popoarelor URSS. În RSS Moldovenească, 
intelectualitatea şi o parte a conducerii de partid, au depus eforturi pentru 
acordarea statutului de limbă oficială pe teritoriul republicii, a limbii 
moldovenești (române). Acestei acțiuni i s-a opus o parte a populaţiei și a 
elitei de partid rusofone, care avea o situație mai bună (fiind plasată în funcții 
importante - atât gratie încrederii de care se bucurau în fata centrului, cât si 
din cauza lipsei specialiștilor din rândul populaţiei autohtone - și deci, mai 
bine plătiți) pe care o vedeau amenințată. Autonomia administrativă şi 
financiară fata de centru si renaşterea limbii şi culturii moldoveneşti 
(române), deranjau serios populaţia rusofoná,6 care risca să-şi piardă bunele 
poziţii economice si administrative; pe lângă acestea, mai trebuia să înveţe si 
limba oficială din republică - moldoveneasca (româna) - limbă considerată 
„de bucătărie”, pe care era o rușine să o vorbeşti, căci era o limbă a populaţiei 
subjugate si era sub demnitatea ocupantului de a o vorbi, iar cei ce o vorbeau, 
mai riscau să fie acuzaţi si de ,nationalism". Era inadmisibil pentru cei cu 
statut de ocupant („eliberator”) să facă lucrul acesta. Si nici nu l-au facut! 

Această superioritate au manifestat-o rusofonii, în marea lor majoritate, 
aproape tot timpul, încă de la anexarea Basarabiei, în iunie 1940 (dacă e să ne 


3 IPX. Xockunr, op. cit, p. 467-469, 471-473, 477. 

4 J|. Moin35pape, C. Hukyziug, B. ConoBbeB, passim 
5 Jb. Xockunr, op. cit, p. 474, 476, 480. 

6 J]. Meiu33pape, C. Huky/run, B. ConoBbeB, op. cit. 

referim doar la secolul XX). Spre exemplu, în 1940, într-o scoala din Balti, la 
intrarea în clasă a profesorului, o parte din elevi nu s-a ridicat în picioare. La 
întrebarea acestuia: „De ce nu vă ridicaţi în picioare?”, fiul unui ofițer sovietic 
a răspuns: „De ce ne-ati obliga să ne ridicăm... Noi, care v-am eliberat, să ne 
ridicám în fata voastră?...”7. În general, „națiunea titulará" (rușii si cei ce se 
considerau ruşi) din URSS era puternic deranjatá de schimbările 
gorbacioviste care aveau loc în toată tara. Atât pe plan intern, cât si pe plan 
extern, îşi vedea ameninţat statutul și era deranjant să asiști la transformarea 
„imperialului” în ,national", la transformarea „fratelui mai mare" (de care „cei 
mici” se temeau și îl respectau) într-un simplu partener. Procesul de egalare a 
statutului „naţiunii titulare” (rușii) cu cel al restului popoarelor URSS, era de 
neacceptat, dar inevitabil și care se afla în plină desfăşurare. Această atitudine 
de ignorare a aspirațiilor românilor-moldoveni din RSS Moldovenească, 
manifestată deschis (în special de şefii rusofoni ai instituţiilor, fata de 
subordonații lor moldoveni), dar şi dorinţa nutrită de mai mult timp şi 
posibilitatea ivită de a putea reveni la valorile naţionale, au provocat o 
mişcare de emancipare naţională, de luptă pentru limba moldovenească 
(română), ca limbă oficială în RSS Moldovenească, și alfabetul latin. Acţiunile 
în acest sens, au luat o formă organizată, conduse - ca și în alte republici 
unionale - de uniunile de creaţie, care la scurt timp au fondat Frontul Popular 
din Moldova (1989)8. 

Mișcarea de eliberare naţională, al cărei exponent era Frontul Popular din 
Moldova, își are începutul la 3 iunie 1988, când în sala mare a Uniunii 
Scriitorilor din Chişinău, în cadrul unei adunări a intelectualitatii, s-a 
constituit un grup de inițiativă pentru susținerea democratizárii?. Așadar, 
ieșea la suprafață nemulțumirea popoarelor sovietice față de dominaţia 
Rusiei şi a rușilor. Factorul etnic în mișcarea democratică sovietică era unul 
extrem de însemnat. Fiecare popor sovietic avea nemulțumirile sale. Cele mai 
pacifiste, dar şi mai radicale, au fost popoarele baltice. Acolo mișcarea de 
emancipare naţională era extrem de dezvoltată: în prima linie mergea 
Estonia, urmată de Letonia şi Lituania. Alături era Republica Moldova. 

Republicile Baltice și Republica Moldova insistau şi pentru condamnarea 
consecințelor Pactului Molotov-Ribbentrop, în baza căruia aceste teritorii au 
fost anexate în 1940, la Uniunea Sovietică. Atingerea obiectivelor propuse de 
organizaţiile naționale se discuta în cadrul congreselor „fronturilor populare”, 


7 V. Stăvilă, Starea de spirit a populaţiei basarabene în primii ani ai celui de-al doilea război 
mondial (1 septembrie 1939-22 iunie 1941), în Cugetul. Revistă de istorie şi cultură 
(Chișinău), nr. 1, 1993, p. 52. 

8 Tx. XOCKUHT, op. cit, p. 481. 

la mitingurile organizate în zilele libere ale săptămânii. Erau organizate si 
manifestații în cadrul cărora se comemora „ziua încheierii Pactului Molotov- 
Ribbentrop”, „ziua ocupaţiei”, „ziua deportărilor” etc. Activitatea „Fronturilor 
Populare” i-a îngrijorat pe alogenii (rusofonii) acestor republici. Gândul că 
toate privilegiile le vor reveni localnicilor, iar ei vor fi nevoiţi să se adapteze 
noilor condiţii (să înveţe cel puţin limba oficială) or să plece de aici, i-a 
determinat să constituie organizaţii unionale sau republicane opozante, 
numite „fronturi internationale" (,interfront"-uri). Acestea luptau pentru 
neadmiterea destrămării URSS și menţinerea statutului multietnic pentru 
republicile în care locuiau. În anii 1989-1990, aceste organizaţii, cu sprijinul 
PCUS, au organizat contramanifestatii la cele desfășurate de „fronturile 
populare”, defilând cu drapele roșii și sigle cu secera si ciocanul!?. 

Interesant este că activitățile mişcării democratice au fost susținute și 
sprijinite de conducerea de la Kremlin. Partidul, prin agenţii KGB, a creat în 
republicile sovietice acel mecanism care trebuia să pună în aplicare reformele 
gorbacioviste. În acest sens, la sfârşitul anilor "80, a fost încurajată formarea 
„fronturilor populare” în mai multe republici ale URSS. Pare ciudat, dar KGB- 
ul a fost cel care a înființat aceste „locomotive” ale mişcărilor de eliberare 
naţională. Despre aceasta ne vorbesc un sir de mărturii si concluzii la care au 
ajuns cercetătorii din domeniu. Spre exemplu, în decembrie 2004, publicația 
letonă Telegraf, a publicat rezultatele investigaţiilor pe tema „Activitatea KGB 
al URSS în Letonia”, în care printre altele se spunea că, Frontul Popular din 
RSS Letonă a fost înființat pentru „a întări restructurarea în Letonia”, fiind 
controlat de KGB. Activitatea formaţiunii era permisă, căci în acele timpuri nu 
era privită ca o organizaţie naționalistă. 

Mai târziu, activităţile „fronturilor populare” au scăpat de sub controlul 
KGB, deoarece crearea acestora era prevăzută numai pentru realizarea 
transformărilor social-economice, așa cum se cerea în Rusia. În schimb, în 
restul URSS în prim-plan era realizarea idealurilor naționale și apoi erau 
obiectivele socio-economice. Asa cá, în republici, „fronturile” s-au implicat, in 
primul rând, în problemele de ordin national (promovarea limbii şi culturii 
naţionale) şi ceea ce a complicat situaţia, a fost rezistența populaţiei rusofone 
fata de restructurare și, în special, fata de tendinţele popoarelor URSS de a-și 
promova valorile naționale. 

În RSS Moldovenească elita politică și industrială rusofonă, mai cu seamă 
cea din stânga Nistrului (unde era concentrat sectorul industrial al republicii), 
a început lupta împotriva restructurării (adică, împotriva creşterii puterii 
nomenklaturii republicane, considerând că adevărații stăpâni se află la 


10 x. Xockuur, op. cit, pp. 481-482. 

Moscova), sub lozinca „apărării intereselor populaţiei rusofone a RSS 
Moldovenești”, criticând cu vehementá proiectele de lege privind oficializarea 
limbii moldoveneşti (române). Cei ce se împotriveau restructurării, au 
contribuit si la radicalizarea mișcării de emancipare națională a românilor- 
moldoveni si, apoi, a iesirii Republicii Moldova din componenţa URSS. Ca 
răspuns la acţiunile „radicale” ale „fronturilor populare”, aceştia (mai exact, 
KGB-ul cu ajutorul acestora) au constituit ,interfront"-uri în republicile cu 
„risc sporit”, inclusiv în RSS Moldovenească. În octombrie 1993, ziarul 
Moskovskie Novosti a publicat un interviu cu ex-preşedintele KGB-ului URSS, 
Vadim Bakatin (august 1991-ianuarie 1992), în care acesta a declarat că, de la 
sfârşitul anilor '80, KGB-ul URSS a înființat în Abhazia si Osetia de Sud aşa- 
numitele ,interfront'-uri, pentru a le contrapune mișcării nationale 
georgiene. Putem adáuga cá, asemenea ,interfront"-uri au fost plantate si in 
alte republici sovietice, inclusiv in RSS Moldoveneascá. 

În lucrarea sa, Hs6aeaeuue om KIB (Izbăvirea de KGB), publicată la 
Moscova in anul 1992, Vadim Bakatin scria cá, în republicile mai rebele, 
„interfront”-urile au avut misiunea să scindeze societatea în două tabere de 
neîmpăcat. Tactica folosită de KGB în privința conducerii republicilor- 
problemă era: „nu vreţi să vă supuneti - primiţi un interfront”, care urma să 
facă greve, să conteste frontierele republicii respective, precum şi 
legitimitatea alegerilor în organele administrative republicane etc. KGB-ul, 
prin agenţii săi, încerca să controleze si să coordoneze activităţile „fronturilor 
populare" şi a ,interfront"-urilor. Avea agenti infiltrati la nivelul conducerii 
acestor formaţiuni (sau chiar erau conducători) și prin intermediul cărora, îi 
monitorizau și pe cei care sincer luptau pentru ideile naționale: era mai ușor 
să-i conduci, decât să-i combati. 

Încercările CC al PCUS şi KGB al URSS de a păstra integritatea teritorială a 
Uniunii, au „coincis” în RSS Moldovenească, cu împotrivirea nomenklaturii 
industriale din stânga Nistrului și a populaţiei rusofone de acolo, față de 
proiectul legii limbii moldoveneşti (române), ca limbă de stat, această intenţie 
fiind catalogată ca şovină şi naționalistă. Se împotriveau, mai cu seamă, liderii 
„Interfront”-ului, nimeni alții decât conducătorii întreprinderilor industriale 
din regiunea transnistreană a RSS Moldoveneşti, care sub lozinca apărării 
intereselor populaţiei locale rusofone, luptau pentru menţinerea statutului 
lor privilegiat şi a puterii economice pe care o dețineau. Și această păstrare a 
vechii situaţii o vedeau posibilă numai manifestând loialitate fata de gruparea 
conservatoare de la Kremlin, a căror ,agenti" erau ei în teritoriul RSS 
Moldoveneşti. Numai astfel, ocolind Chișinăul ,sovinist", guvernat de ,táranii" 
băștinași (subordonarea fata de Chişinău le ameninţa poziţiile privilegiate, 
dar şi le știrbea din orgoliul „naţiunii titulare” ruse) și manifestând loialitate 

fata de Moscova (în special, fata de forțele conservatoare), ei îşi vedeau 
asigurate privilegiile, indemnizaţiile, înlesnirile, cotele, etc., care li se 
cuveneau. În condiţiile restructurării, când avea loc liberalizarea economiei şi 
trecerea întreprinderilor la autogestiune si autofinantare, acești șefi de 
întreprinderi aveau sansa imbogatirii rapide si enorme, pe care nu puteau s-o 
rateze. Populaţia rusofonă i-a sprijinit, căci vedea în ei nişte lideri care le 
puteau apăra interesele amenințate (în primul rând își vedeau ameninţat 
statutul de populaţie majoritară și ocupantă, riscând să fie subjugată prin 
obligativitatea învățării limbii moldoveneşti (române); schimbarea rolurilor, 
între moldoveni (români) și rusofoni, era inacceptabilă pentru cei din urmă). 

Confruntarea dintre autorităţile republicane de la Chișinău şi cele de la 
Tiraspol a început în 1989, în urma grevei organizate în data de 16 august, de 
circa 2.170 de muncitori de la patru întreprinderi industriale de pe malul 
stâng al Nistrului. Motivul grevei a fost proiectul legii limbii moldoveneşti 
(române) ca limbă de stat - care potrivit lor - era un gest discriminatoriu 
pentru populaţia rusofonă. Ei cereau ca si limba rusă să aibă statut de limbă 
de stat. Mai mult, populaţia a fost provocată să declanșeze greva de un 
„proiect” inexistent al legii cu privire la limba moldovenească (română), 
publicat la 11 august de „Interfront” în presa de la Tiraspol. Adică, lumea a 
fost mobilizată la grevă, în urma unei dezinformări. Nimeni nu citise proiectul 
original al legii. Deşi la unele întreprinderi o bună parte a muncitorilor (chiar 
şi 50%), nu a dorit să ia parte la grevă, munca lor a fost oprită prin 
deconectarea curentului electric. Practic a fost vorba de un act de sabotaj 
realizat de organizatorii grevei, precedat de o acțiune de intoxicare 
informativă. Sabotajul si dezinformarea populaţiei, cu scopul incitării 
spiritelor în regiunea transnistreană, s-a utilizat pe larg şi mai târziu. lar 
grevele muncitorilor, nu era o iniţiativă de-a lor, căci nu se putea organiza o 
grevă, în special la întreprinderile din industria militară, unde domnea o 
disciplină de fier, fără acceptul sau ordinul „celor de sus”. 

Şi cu cât mai insistent acţiona „Interfrontul”, organizând diverse 
manifestații de discreditare, sub pretextul lingvistic, a autorităților de la 
Chişinăul, cu atât mai hotărâte erau acţiunile Frontului Popular din Moldova. 
În acțiunile sale, „Interfrontul” s-a bazat, şi cu succes, pe sentimentul fricii 
populaţiei rusofone față de o „subjugare moldovenească” sau izgonire din 
teritoriul RSS Moldovenești. Mai mult, propaganda „interfront'-istă a speculat 
ideea unei posibile uniri a Republicii Moldova cu România, care ar duce la 
instituirea unui „regim fascist” pentru regiunea transnistreană. Avea loc 

demonizarea României!!, care împreună cu imaginea negativă a Chişinăului, 
urmau să provoace populaţiei transnistrene o atitudine de respingere, de 
dezgust, de nedorintá a menținerii dialogului politic. 

Liderii ,Interfront'-ului (din cei șase, trei erau directori de mari 
întreprinderi - A. K. Bolșakov, director al „Tocilitmaş”, A. K. Belitcenko, 
director al Combinatului Metalurgic de la Râbnița si G. F. Pologov, director al 
„Elektorfarfor”, de mult timp încercau să capete sprijinul forțelor 
conservatoare din conducerea URSS împotriva Sovietului Suprem al RSS 
Moldovenești (de la Chișinău), dorind să obţină autonomie pentru 
întreprinderile din regiunea transnistreană fata de conducerea de la Chisinau. 
În vara anului 1990, a avut loc întâlnirea dintre Igor Smirnov şi A. Lukianov, 
R. Nisanov şi Mihail Gorbaciov, în timpul căreia Lukianov a vorbit despre 
necesitatea menținerii cu orice pret a RSS Moldovenești în cadrul URSS. Igor 
Smirnov însă, îşi dorea obținerea pentru regiunea transnistreană a statutului 
de republică. 

Toate discuţiile purtate de Smirnov la Moscova au vizat crearea focarelor 
de separatism (transnistrean şi găgăuz), menite să perturbeze orice acțiune a 
Chişinăului. Era prevăzută crearea unor asemenea focare și pentru alte 
republici unionale. În RSS Moldovenească, acestea trebuiau înființate în 
partea de sud si de est ale republicii?2. 

Ín vara anului 1990, s-a reusit schimbarea denumirii RSS Moldovenesti in 
Republica Moldova, fiind adoptatá Declaratia de suveranitate (la 23 iunie 
1990). Unii au văzut în această acțiune un prim pas spre reunirea cu România. 
Reacţia alogenilor a fost extrem de dură. Cei din stânga Nistrului au proclamat 
republica transnistreană, cu capitala la Tiraspol. Deşi contau pe sprijinul 
Kremlinului, autoritățile tiraspolene și-au creat propriile gărzi de 
autoapărare. Armamentul îl primeau sau îl procurau de la forțele armate 
sovietice, care stationau acolo!3. Ca rezultat al adoptării Declaraţiei de 
suveranitate a Republicii Moldova, la 19 august 1990, la Comrat, a fost 
proclamată (sub protecția trupelor interne ale MAI al URSS) republica 
găgăuză din cadrul URSS, iar la 2 septembrie 1990, la Tiraspol, a fost 
declarată republica sovietică socialistă moldovenească transnistreană din 
componenţa URSS14, 

Autoproclamarea celor două republici-fantomă s-a făcut cu prima ocazie. 
Asemenea tendințe s-au remarcat si mai înainte, dar nu a existat un pretext 


11 Această campanie continuă și în prezent. Vezi: P. Moraru, Viziuni rusești asupra României, ca 
stat-membru al structurilor euro-atlantice, http:/ /www.morarup.narod.ru/Viziuni rusesti.htm 
12 Jl. Meiu33pape, C. Huky/run, B. ConoBbeB, op. cit. 

13 x. XOCKHHT, op. cit., p. 484. 

14 Jl. Meiu33pape, C. Hukynun, B. ConoBbeB, op. cit. 

plauzibil. Încă în vara anului 1982, preşedintele KGB al RSSM, Gavriil Volkov, 
raporta despre măsurile luate pentru „localizarea manifestărilor naţionaliste 
ale autonomistilor găgăuzi și combaterea activităţii lor”. Liderii acestora, D. 
Savostin şi F. Dobrov, au creat la sfârşitul anului 1985 un grup găgăuz, care 
propaga activ ideea autonomiei găgăuze. Grupul a intrat în vizorul KGB, deşi 
crearea lui a fost indirect încurajată de conducerea RSS Moldovenești, care în 
anul 1985 a luat decizia privind dezvoltarea limbii şi culturii găgăuze, iar în 
cadrul Academiei de Științe a RSS Moldoveneşti a fost creată o secţie care se 
ocupa de studierea limbii si culturii găgăuze. Au apărut primele emisiuni 
radiofonice în limba găgăuză si au început să fie publicate cărţi în găgăuză 
(adevărat că, foarte puţine - câte 1-2 cărți pe an). 

Mișcarea separatistă a găgăuzilor s-a intensificat, începând cu luna martie 
1988. Erau adunate semnături pentru a determina conducerea de la Moscova 
să accepte crearea RSS Autonome Găgăuzo-Bulgare în sudul RSS 
Moldoveneşti, cu includerea în componenţa ei a unor raioane din regiunea 
Odessa (sudul Basarabiei din RSS Ucraineană, unde locuiau 170.000 de 
bulgari şi 27.000 de găgăuzi), cu limba oficială - rusa. Aceste tendințe au dus 
la convocarea, în ziua de 12 noiembrie 1989, a congresului extraordinar al 
reprezentanţilor poporului găgăuz, unde s-a decis ,1. Formarea Republicii 
Sovietice Socialiste Autonome Găgăuze în componența RSS Moldoveneşti”, 
decizie nerecunoscută nici de autorităţile de la Chișinău, nici de cele de la 
Moscova. 

După mijlocul anului 1990, tensiunile din sudul Republicii Moldova au 
atins cote maxime, degenerând în confruntări armate. După cum se susținea, 
în acele evenimente au fost implicate şi serviciile secrete unionale, în special 
cele aparţinând unităţilor Armatei Sovietice din Ucraina. Drept dovadă, încă la 
26 octombrie 1990, la Cimişlia, au fost reţinuţi de către serviciile speciale 
moldoveneşti colaboratorii Secţiei Speciale (contrainformaţii militare) a KGB, 
colonelul V. Taturin, locotenent-colonelul Gorbunov şi maiorul Reabuha. 
Presedintele de atunci al KGB-ului moldovenesc, Teodor Botnaru (1990- 
1991) declara cá, pentru a combate acele acțiuni separatiste „acolo au activat 
grupuri ale ofițerilor nostri, în total 37 de persoane. De pe 25 si până pe 29 
octombrie ele s-au aflat acolo sub conducerea prim-loctiitorului meu D. 


15 La 4 iunie 1992, Sovietul Suprem de la Comrat a aprobat Hotărârea „cu privire la 
confirmarea statutului Republicii Găgăuzia ca stat suveran și independent, aprobat prin 
referendumul din 1 decembrie 1991”, organizat în teritoriile din sudul Republicii Moldova, 
controlate de separatistii găgăuzi (T. Koapany,  [uecmpoeckuü | PaaaoM, 
http://www.olvia.idknet.com/razlom/glava 3.htm). 

Munteanu si au reușit să procure informaţii amănunțite” despre situația de 
acolo, arestând și grupul de spioni ai Armatei Sovietice din Ucraina!e. 

Tendintele separatiste din stânga Nistrului, încurajate de la Moscova, 
erau în plină ascensiune, iar după declararea suveranității Republicii 
Moldova, au apărut condiţiile favorabile creării unei regiuni separatiste în 
stânga Nistrului, loiale doar Kremlinului. Trebuia reînființată, ca și în 1924, o 
nouă „Republică Autonomă Sovietică Socialistă Moldovenească”, cu aceleaşi 
misiuni ca si în epocă - destabilizarea situaţiei din dreapta Nistrului, 
menţinerea Republicii Moldova în sfera de influenţă rusească şi nepermiterea 
unirii ei cu România, sau aderării la Uniunea Europeană. 

În acest sens, la 2 septembrie 1990, şi-a desfășurat lucrările al doilea 
congres al deputaţilor Transnistriei, cu participarea a 579 de deputati, la care 
a fost adoptată Declaraţia despre formarea Republicii Sovietice Socialiste 
Moldovenești Nistrene (RSSMN) în cadrul URSS”. În Declaraţie se menţiona că 
anularea deciziei de constituire a RSS Moldovenești din 2 august 1940, de 
către Sovietul Suprem al RSS Moldova (de la Chişinău), a oferit poporului 
republicii posibilitatea la autodeterminare, iar alegerea transnistrenilor a fost 
de a-şi crea o republică separată unională. În cadrul RSSMN au fost incluse 
teritoriile RSS Moldoveneşti din stânga Nistrului, și anume raioanele 
Camenca, Dubăsari, Râbnița, Grigoriopol si Slobozia; orașele Bender-Tighina 
(din dreapta Nistrului), Tiraspol, Râbnița si Dubăsari. Capitala ,republicii" a 
fost stabilită în orașul Tiraspol. A fost ales un Soviet Suprem provizoriu al 
Transnistriei (cu atribuţii până la 1 decembrie 1990) și un Prezidiu alcătuit 
din 18 persoane. Preşedinte al Sovietului a devenit Igor Smirnov, având trei 
loctiitori - A. Volkov, V. Glebov și A. Karaman. Preşedinte al comisiei 
sovietului suprem provizoriu al Transnistriei pentru ordine socială si ordine 
publică a fost ales V. Emelianov, iar şef al comitetului executiv „republican” a 
fost numit S. Moroz. S-a aprobat componența delegaţiei pentru semnarea 
acordului Unional. Până la adoptarea simbolicii „de stat” a „republicii”, urma 
să fie folosită cea sovietică. Tot patrimoniul din stânga Nistrului, care 
aparținea Moldovei, a fost trecut în proprietatea republicii nistrene. Pe 
teritoriul „tinerei republici” continuau să rămână valabile legile URSS, precum 
şi cele ale RSS Moldoveneşti de până la 31 august 1989. Toate subdiviziunile 
raionale și orăşeneşti ale afacerilor interne de pe teritoriul „republicii”, au 


16 T, Konpany, op. cit., http:/ /www.olvia.idknet.com/razlom/glava 2.htm 

17 La 5 noiembrie 1991, s-a decis schimbarea denumirii Republicii Sovietice Socialiste 
Moldoveneşti Nistrene, în Republica Moldovenească Nistreană (IIpuónecmpoeckaa Mondaeckaa 
Pecny6nuka - II.M.P.) independentă (T. Konpany, op. cit, 


http: //www.olvia.idknet.com /razlom/glava 3.htm). 


Situaţia din Uniunea Sovietică în a doua jumătate a anilor '80... | 221 


fost trecute în subordinele sovietului suprem provizoriu al Transnistriei, 
precum şi ale MAI al URSS. 

În rezoluţia congresului se spunea că, până la data de 1 noiembrie 1990, 
în regiunile din stânga Nistrului, a căror populaţie încă nu şi-a exprimat 
opţiunea pentru intrarea în componenţa republicii nistrene, se vor organiza 
referendumuri pe această chestiune. În aceiași zi, congresul al II-lea al 
deputaților Transnistriei a emis o Declaraţie către poporul Moldovei, în care 
erau expuse cauzele creării RSSMN (tensionarea situaţiei politico-sociale din 
RSS Moldovenească, ascensiunea „extremismului nationalist” etc.) De 
asemenea, congresul s-a adresat conducerii URSS, ca pe perioada tranziţiei să 
se instituie în teritoriul Transnistriei conducerea prezidenţială a URSS. Sovie- 
tul Suprem provizoriu al Transnistriei s-a adresat președintelui Sovietului 
Suprem al Ucrainei cu solicitarea colaborării politice si economice!8, 

Văzând că situaţia devine alarmantă în toată Uniunea, în 1990 Mihail 
Gorbaciov le-a propus republicilor unionale semnarea unui nou „Acord 
unional”, care trebuia să-l înlocuiască pe cel din 1922. Noul tratat urmă să le 
ofere republicilor unionale independenţă administrativă, însă domeniile de 
apărare, politică externă și macroeconomie, să rămână în atribuţiile Moscovei. 
Această intenţie a lui Gorbaciov a provocat nemulțumiri în sânul mișcării 
democratice din mai multe republici sovietice. În Republicile Baltice au fost 
introduse trupe speciale ale MAI pentru menţinerea ordinii publice. În urma 
manifestărilor de stradă şi a ciocnirilor cu forțele de ordine, s-au înregistrat 
morti şi răniți. Lupta de eliberare naţională s-a soldat cu jertfe omenești si in 
Azerbaidjan, Georgia, Armenia??. 

Crearea republicilor-fantomă pe teritoriul republicilor unionale îi dădea 
posibilitate Kremlinului să exercite presiuni asupra autorităților centrale 
republicane (inclusiv a celor din Republica Moldova), pentru a le determina 
să semneze noul „Acord unional”. Republica Moldova, alături de alte republici 
unionale, nu intenționa să-l semneze. Kremlinul însă avea o alternativă - 
acordul putea fi semnat de „republicile” separatiste si astfel se asigura 
menținerea sub controlul Moscovei a întregului teritoriu al republicilor 
unionale. Adică, în locul Chișinăului, putea să semneze Tiraspolul, care îi 
oferea posibilitatea Moscovei să controleze întregul teritoriu al RSS Moldova. 
Dar, a avut loc puciul de la Moscova din august 1991, urmat de destrămarea 
URSS, astfel încât aceste republici nu au mai reușit să semneze noul acord 
unional20. Tendintele separatiste ale autorităţilor de la Tiraspol - determinate 
de interesele economice și orgoliul de ocupant, sprijinite și încurajate de 


18 http:/ /www.olvia.idknet.com/razlom/glava 2.htm 
19 x. Xockunr, op. cit., pp. 483-487. 
20 J]. Meiu33papb, C. Huky/run, B. ConoBbeB, op. cit. 

conducerea unională de la Kremlin, cu interese de a menţine teritoriul dintre 
Prut si Nistru în sfera de influență și ocupaţie, precum și pasivitatea, 
superficialitatea, frica şi lipsa de voinţă a liderilor de la Chişinău - au dus la 
criza transnistreană. A urmat războiul de pe Nistru din 1992, provocat de 
Federaţia Rusă, care prin crearea autoproclamatei republici moldoveneşti 
nistrene, a reuşit cu succes să-şi menţină influenţa în regiune. 

these changes. The article does a parallel research, in temporal 

post-1991 evolutions. The author states a series of conclusions 

evolution possibilities of the EU-Russia relations. 


niversárile istorice creeazá, in genere, un interes aparte pentru 

înțelegerea evenimentelor si a proceselor aniversate. Acesta este si 

cazul istoricei prábusiri a URSS - eveniment major al secolului XX -, 
care a marcat nu doar soarta popoarelor din regiune, ci şi relațiile internaționale 
în ansamblul lor. Căderea URSS a însemnat sfârșitul Războiului Rece şi începutul 
unei noi configurații a balanței de putere globale. Pe continentul Eurasiatic, ca să 
folosim o sintagmă dragă geopoliticii, această schimbare majoră marcată de 
destrămarea imperiului sovietic, a avut consecinţe specifice. În articolul de fata, 
am încercat să identific consecințe semnificative ale acestui eveniment major 
asupra relaţiilor dintre Uniunea Europeană și Federaţia Rusă în ultimii 20 de ani. 


"Liliana Popescu este conferenţiar universitar la SNSPA București (Ph.D., Universitatea din 
Manchester, 1996). A fost consilier al Ministrului Afacerilor Externe și Director al Direcţiei de 
Planificare Politică (1998 - 1999) din MAE. 

Printre aspectele cele mai izbitoare ale schimbărilor produse, se regăsesc 


următoarele: 


» 


» 


» 


Micá parte din fosta URSS a devenit parte a Uniunii Europene (Balticele), in 
mai putin de 15 ani de la cáderea imperiului sovietic. 

Toti fostii sateliti sovietici au devenit state membre ale Uniunii Europene 
pe parcursul ultimilor 20 de ani. 

Din cele douá párti inamice cu sisteme de securitate contrapuse (NATO si 
Tratatul de la Varsovia), cu sateliti diferiti si interese economice sistemice 
la antipozi (piatá liberá pe de o parte si economie planificatá de stat, 
controlatá de un partid, pe de altá parte), s-a ajuns la acorduri de 
cooperare în diverse domenii între UE si Rusia si chiar la tatonări de 
cooperare în domeniul securității - de pildă, propunerea germano-rusá din 
vara lui 2010 de la Meseberg, de participare a Rusiei la decizii privind 
securitatea europeană. 

De la două sisteme de securitate în conflict rece s-a trecut la cooperare 
institutionalizată între cele două noi sisteme de securitate stabilite după 
prăbuşirea URSS. Iniţial, aveam un sistem de securitate al cărui centru era 
URSS (în cadrul căruia Rusia juca rolul primordial), Tratatul de la Varşovia, 
şi altul coagulat în jurul SUA - NATO, cu trăsături si direcţie bine definite în 
jurul Articolului 5 al Tratatului Atlanticului de Nord. După 1991, Rusia și-a 
constituit un nou sistem de securitate regională, care cuprinde doar o parte 
a fostelor republici sovietice (Organizația Tratatului de Securitate Colectivă 
- OTSC), iar NATO a încorporat cea mai mare parte a foștilor sateliți 
sovietici, alături de Țările Baltice, şi şi-a extins conceptul dincolo de zona 
apărării colective; mai mult, republici post-sovietice importante, Ucraina şi 
Georgia, şi-au exprimat intenţia de a deveni membre ale NATO. 
Actualmente Rusia si NATO cooperează institutionalizat, chiar dacă mai 
apar sincope. Pe de altă parte, UE încearcă dezvoltarea unei Politici Comune 
de Apărare Europeană, distinctă de NATO. Tendinţa de autonomizare a 
apărării europene fata de SUA este un produs al perioadei post-sovietice. 
Circumstantele care au precedat prăbuşirea URSS au condus la 


desprinderea „Balticelor” din sfera de influență a Rusiei, prin declararea şi 
recunoaşterea independenţei lor in 1991 si, ulterior, prin aderarea lor la NATO 
(martie 2004) și la Uniunea Europeană (mai 2004). Spre deosebire de celelalte 
republici sovietice, „Balticele” au fost considerate țări sub ocupaţie sovietică în 
timpul Războiului Rece, de către state şi organizaţii internaționale puternice 
precum SUA, Marea Britanie, Canada, NATO etc. Alte foste republici au avut 
evoluții diferite, situându-se în timp la diferite grade de dependenţă și 
interdependentá fata de Federaţia Rusă, fosta putere dominantă a URSS. 
Revolutiile „colorate” din spaţiul post-sovietic, începând cu 2003, au accentuat 

diferentierile dintre aceste state declarate independente înainte de prăbuşirea 
URSS. Rusia de azi, ea însăşi este o consecință a destrămării Uniunii Sovietice şi 
este principalul moștenitor al fostului imperiu - din cel putin două puncte de 
vedere: politic şi strategic. 

În cele ce urmează, voi urmări în paralel evoluţiile semnificative ale celor 
două centre de putere, UE şi Federaţia Rusă (FR) de-a lungul celor 20 de ani 
scurși de la încetarea din viață a URSS, din decembrie 1991. Această 
întreprindere comparativă are anumite virtuţi, și anume de a indica o serie de 
tendințe de evoluţie sincronă ale celor două parti. Această dinamică are o 
influență semnificativă asupra dezvoltării relațiilor de până acum dintre cele 
două parti și asupra perspectivelor lor. Pentru a urmări mai bine aceste evoluții 
paralele, am alcătuit două tabele, care indică fenomene, procese și evenimente 
sincrone - unul care urmăreşte perioada 1991 - 2000, iar celălalt care 
urmăreşte anii 2001 - 2011. 


Tabel 1. Evoluţii paralele ale Rusiei și ale UE între 1991 - 2000 


Datá/ Federatia Rusá Uniunea Europeaná 
Perioadă 
Decembrie Finalizarea procesului de Consiliul UE de la Maastricht în 
1991 destrămare a URSS. care s-a votat Tratatul ce va 
consfiinti formarea UE. 
Anii '90 FR pierde sateliții fostului Foştii sateliți se îndreaptă 
bloc sovietic. treptat, dar sigur, către NATO, 
Se manifestă o puternică apoi UE 
forță centrifuga, ce afectează | Se manifestă o forță centripetă 
foştii sateliți. a UE fata de statele central şi 
est europene, foste satelite 
sovietice. 
1991 - 1992 Ín decembrie 1991, se Prin Tratatul de la Maastricht, 
formeazá Comunitatea este înființată Uniunea 
Statelor Independente (CSI); | Europeană, care se bazează pe 
ulterior, se formează trei piloni: cel comunitar, 
Organizaţia Tratatului de Politica Externă şi de Securitate 
Securitate Colectivă - Comună (PESC) și pilierul 
(OTSC). Justiţie si Afaceri Interne (JAI). 

1993 Bătălia lui Elțîn cu Duma; Consiliul de la Copenhaga 
votarea noii Constituţii, care | stabileşte criteriile majore de 
consfiinteste mari puteri aderare pentru statele 
acordate președintelui, europene eliberate din blocul 
asimetrice fata de ceilalți poli | sovietic şi care vor să adere la 
de putere în stat. UE. 

1994 Acord de Parteneriat şi Cooperare (APC) semnat între UE și FR, 
intrat in vigoare 1997. 

1997 - 1998 Rusia e afectatá de criza Semnarea Tratatului de la 
economico-financiará Amsterdam, de intárire a UE - 
începută în Asia de Sud-Est, semnat 1997, intrat in vigoare 
si se repauza dupá primul în 1999. 
rázboi cecen. 

1999 Începe cel de-al doilea război | Consiliul de la Helsinki 1999 - 
cecen ; decide începerea negocierilor 
Putin devine noul preşedinte. | de aderare cu noi foşti sateliți. 

1999 Adoptarea Strategiei comune a UE în ce priveşte Rusia (iunie 
1999). 

Tabel 2. Evoluţii paralele ale Rusiei și ale UE între 2001 - 2011 

Dată/ Federaţia Rusă Uniunea Europeană 

Perioadă 

2003 Extinderea APC dintre UE şi FR. Statuarea celor patru spaţii de 
cooperare: 

1) probleme economice, 

2) libertatea, securitatea și justitia, 
3) securitatea externă, 

4) cercetare şi educaţie. 

2004 - 2008 Putin - al doilea mandat Aderarea la UE în două valuri a 
(2004-2008) şi consolidarea | celor 12 noi membri (2004 
„pseudo-democratiei” primele 10, 2007 România și 
ruseşti. Bulgaria), inclusiv „Balticele”. 
Rusia denunţă Tratatul Fostele satelite aderă întâi la 
adaptat Conventional Forces | NATO, apoi la UE. 
in Europe (CFE) în 2007. 

devine din ce în ce mai 
mult bazată pe abordări 
bilaterale cu statele 
membre UE, în paralel. 


Dată/ Federaţia Rusă Uniunea Europeană 
Perioadă 
Anii 2000 Politica Rusiei fata de UE PESC se menţine la nivelul de 


pilier interguvernamental 
Se dezvoltă treptat o politică 
de apărare şi securitate 
europeană - autonomă, dar 
neseparată de NATO. 


Începând cu 
2004 


Rusia nu priveşte cu ochi 
buni PEV, întrucât ea 
vizează ceea ce, din 1993 
numeşte "vecinătatea sa 
apropiată” - fostele 
republici sovietice, inclusiv 
Ucraina. 

Sanctiuni sub formă de 
interdicții de import a 
unor produse din aceste 
tári. 


UE lanseazá Politica 
Europeană de Vecinătate - 
care include si statele de la 
granița comună UE - FR - 
initial doar Ucraina, Republica 
Moldova; ulterior cele trei 
state caucaziene. 


securitatea europeaná 
(Medvedev, 2008). 


Anii 2000 -a | Politica Rusiei de folosirea | Incoerentele europenilor si 
doua energiei ca instrument de | absenţa unui front comun în ce 
jumătate politică externă. priveşte importul de energie. 
UE adoptă o strategie privind 
energia. 
2008 Razboiul ruso-georgian UE intervine, reuşeşte sa 
(august); contribuie la încetarea 
Rusia recunoaște Abhazia | războiului; nu reuseste să 
şi Osetia de Sud; modifică oprească FR să modifice status 
status quo-ul în favoarea quo-ul în favoarea sa. 
sa. 
2008 - 2010 Propunerea privind Initiativa Meseberg, vara 2010. 


O primá observatie, pornind de la evolutia in paralel a UE si FR este cá 
forta centrifugá creatá de destrámarea URSS este compensatá de forta 
centripetá a Uniunii Europene. Fenomenul economic al "trade diversion" 
despre care vorbesc specialistii in economie politicá internationalá (sau 
globală, mai nou) a atras în orbita sa statele central și est-europene, foste 

satelite sovietice. Mai mult, fenomenul economic a fost dublat de un interes 
politic major al acestor state de a se integra în sfera unui regim democratic 
liberal, distinct si deci opus regimurilor care au dominat aceste state în cei 
aproape 50 de ani de după victoria sovieticilor în Europa. Destrămarea URSS 
a însemnat nu doar o oportunitate de deschidere economică către o piață 
liberă, neconstrânsă de factori politici de stat, dar și o oportunitate politică, de 
achiziționare a unor drepturi politice și civice, de reconstrucție și de 
reformare a statelor pe principii democratice. De asemenea, şi în acelaşi sens 
cu cele spuse mai sus, căderea URSS a însemnat și o cădere a sistemului de 
securitate dominat de Rusia si, totodată, o oportunitate de alegere pentru 
noile elite si corpuri cetăţeneşti din statele central si est-europene, a celor 
mai benefice alianțe politice internaţionale şi a celui mai oportun sistem de 
securitate. 

O a doua observaţie, ţine de evoluţiile ascendente sau descendente ale 
celor doi poli de putere, UE și respectiv FR, față de statele central și est- 
europene şi fostele state post-sovietice din regiune. Dacă în primul deceniu 
(anii '90) Rusia a pierdut teren in mod constant în favoarea UE, în sensul cá 
după primii ani de după 1990 toate statele „foste satelite” s-au orientat către 
aderarea la UE, în anii 2000, Rusia începe să recâștige teren în relația ruso- 
europeană, fie prin intermediul utilizării politicii energetice ca instrument de 
politică externă (Twinning, 2006), fie prin război (cum a fost cazul Georgiei, 
2008). Procesul de aderare al fostelor satelite sovietice la UE s-a dezvoltat în 
anii 2000 și ea a fost consecința unei munci imense desfășurate pe parcursul 
anilor '90, pe multiple planuri, de către elitele care s-au succedat la 
conducerea statelor central şi est-europene. Din acest punct de vedere, UE 
continuă să câştige teren și să dea curs forţei sale centripete pe întreg 
parcursul anilor 2000. Interesul Republicii Moldova și al Ucrainei de a deveni 
membre UE indică succesul politic şi economic al Uniunii, recunoscut de 
aceste state post-sovietice. 

A treia observaţie tine de modul în care aria de influenţă politică a 
Federaţiei Ruse s-a restrâns treptat pe parcursul ultimelor două decenii, 
prin pierderea influenței în rândul fostelor state satelite sovietice. Pierderile 
de influenţă ale FR se întind, însă, dincolo de statele central şi est-europene si 
cuprind în primul rând „Balticele”, dar treptat, pe parcursul anilor 2000, în 
special după 2003, state precum Georgia, Ucraina şi Republica Moldova, s-au 
orientat în diferite forme si intensitáti, către NATO sau UE, sau ambele. 
Raporturile comerciale au început să încline tot mai mult în favoarea UE, 
ajungând spre sfârşitul acestor ani la o balanță care favoriza majoritar relația 
cu UE. 

O a patra observaţie conţine în aparenţă un paradox. Pe de o parte, tipul 
de abordare al FR este mai curând unul de tip realpolitik, concepând relaţiile 
cu alte state în termenii jocului de sumă nulă, iar cel al UE are mai curând o 
abordare de tip liberal atât fata de foștii sateliți, cât si fata de statele post- 
sovietice şi fata de FR însăşi, o viziune de tip câştig - câştig (Samokhvalov, 
2007). Pe de altă parte, UE a fost cea care a cástgat teren economic si politic în 
ultimii 20 de ani în statele central și est-europene si spațiul post-sovietic, iar 
FR este cea care pare să vadă avansul economic al UE ca pe un pericol la 
adresa poziţiei sale de putere la nivel eurasiatic. 

Prăbușirea URSS a însemnat o cădere a puterii centrale reprezentate de 
Moscova, deci o modificare a relaţiilor de putere la nivelul continentului 
eurasiatic. Dar şi relaţiile americano-europene s-au schimbat ca urmare a 
încheierii Războiului Rece si a afirmării unipolarismului american. 
Raporturile ruso-europene însele nu pot fi înțelese doar ca relaţie diadică ci 
numai în contextul triadei: UE - Rusia - SUA. Aderările fostelor satelite 
sovietice la UE au fost precedate de aderări la NATO. Sistemul de securitate 
transatlantic este cel pe care se bazează majoritatea statelor membre UE, iar 
Rusia reacționează la mișcările strategice inițiate de americani în Europa. 
Denuntarea Tratatului adaptat CFE de către Rusia în 2007 face parte din 
această ecuaţie. Pe de altă parte, Rusia este receptivă la inițiativele bilaterale 
cu state membre ale UE, în particular cu Germania, care vizează accesul Rusiei 
la decizii de securitate europeană - ca de pildă iniţiativa Meseberg din 2010 a 
Germaniei, care viza crearea unui Comitet Politic de Securitate UE - Rusia, ce 
ar fi urmat să fie condus de Înaltul Reprezentant al UE pentru Politica Externă 
şi de ministrul de Externe al Rusiei, în vederea consultărilor și deciziilor la 
nivel înalt. Această inițiativă a venit la 2 ani de la lansarea propunerii 
preşedintelui Medvedev de a încheia un nou pact pan-european de securitate, 
care să înlocuiască OSCE, care urma să diminueze puterea NATO în Europa - si 
care nu a fost acceptat. Nici propunerea lui Medvedev şi nici inițiativa 
Meseberg a Angelei Merkel nu au fost puse în practică - aceasta din urmă 
datorită faptului că raporturile germano-ruse nu au fost întâmpinate cu 
entuziasm de către celelalte 26 de membre UE. 

Căderea puterii Rusiei odată cu prăbuşirea URSS, a avut şi efecte interne. 
Desigur că este vorba despre o influențare reciprocă a politicii externe și a 
politicii interne rusești de-a lungul celor două decenii. Rusia a evoluat de la un 
regim post-totalitar moştenit de Mihail Sergheevici Gorbaciov în 1995, la o 
treptată liberalizare prin glasnost, la un început de democratizare, în 
particular prin adoptarea legii electorale din decembrie 1988, care prevedea 
posibilitatea de candidaţi alternativi la alegeri şi nominalizarea lor de către 
cetățenii de rând (White, 2000) către un regim de democraţie liberală 

incipientă în prima perioadă a lui Elțîn, în calitate de președinte al Rusiei. 
Regimul de democraţie liberală incipient a început să fie erodat la scurt timp 
de la instalare - mai precis, odată cu adoptarea noii Constituţii din 1993, ca 
urmare a războiului dintre Boris Elțîn si Dumă, prin care președintele si 
administraţia prezidenţială, obţine o putere disproporționat de mare fata de 
celelalte ramuri ale puterii statului, parlamentară și judiciară. Un alt element 
erodant a fost reprezentat de puterea achiziționată de oligarhi si de legătura 
privilegiată dintre aceştia și Kremlin. 

Slăbiciunea statului, a modului de organizare a sa, precum şi precaritatea 
unei tradiții civice, democratice, au contribuit din plin la erodarea 
democraţiei rusești. Evoluţia regimului politic rusesc a luat direcția unei 
"democraţii suverane” - termen folosit de către administraţia prezidenţială 
rusă după venirea la putere a lui Vladimir Putin. Accentul este pus pe 
“suverană” si mai putin pe "democratie". Practic, regimul din FR s-a 
transformat într-un regim de democraţie electorală, cu pluralism politic, dar 
cu un partid dominant, Rusia Unită. Mai mult, în măsura în care rezultatele 
alegerilor pot fi prevăzute, în care este sigur că partidul politic ce va câștiga 
alegerile generale este unul si același partid (sau cá un anume candidat va 
obţine victoria, cu siguranţă, în alegerile prezidenţiale), se pot găsi argumente 
în favoarea ideii că în Rusia s-a dezvoltat o pseudo-democratie. Sistemul găsit 
de către Vladimir Putin de a renunța pentru un mandat la funcţia 
prezidenţială în favoarea lui Dmitri Medvedev, pentru a reveni la Kremlin 
ulterior ca preşedinte, întărește această interpretare. Protestele organizate în 
Moscova, la sfârșitul lui 2011, indică totuși o maturizare a electoratului rusesc 
şi reprezintă un plus democratic al regimului de la Kremlin. 

Evoluţia tipului de regim s-a produs în paralel cu alte evoluţii importante 
cu dimensiuni internaţionale. Este vorba despre o schimbare a modului de 
abordare a relaţiilor internaţionale de către Rusia și a locului Rusiei în 
arena internațională. Dacă în primii ani de la căderea URSS, tipul de abordare 
a fost unul liberal şi pro-european, în perioada ministeriatului externelor a lui 
Andrei Kozârev (1991 - 1996), ulterior, în perioada ministeriatului lui 
Evgheni Primakov (1996 - 1998), Rusia a tins să aibă o abordare de tip 
realpolitik şi chiar să prezinte înclinații spre "civilizationismul agresiv”. În 
acest context, orientarea spre UE a fostelor republici sovietice devine 
neconvenabilă pentru administrația de la Kremlin. Așa cum se poate vedea în 
al doilea tabel, cel de-al doilea mandat al preşedintelui Vladimir Putin 
coincide cu perioada extinderii spre est a UE și cu declanșarea Politicii 
Europene de Vecinătate, în 2004. Forţa centripetă a Uniunii Europene a 
devenit mai puternică sub impactul extinderii spre est. 

Interesul statelor post-sovietice, precum Ucraina si Republica Moldova, 
de a se apropia de Uniunea Europeană și chiar de a deveni membre UE, a 
crescut vizibil. Dacă în anii imediat următori, la conducerea Ucrainei erau 
forţele revoluției portocalii - şi aceasta ar putea explica orientarea pro- 
europeană a Ucrainei după 2005 -, în Republica Moldova se afla Partidul 
Comuniștilor care, urmează aceeași cale a apropierii de UE (în primăvara lui 
2005 R.Moldova semnează Planul de Acţiuni UE - Republica Moldova). 
Această atracție pro-vest a statelor post-sovietice este văzută de Kremlin ca o 
încălcare a zonei sale de influență. Există opinii argumentate, potrivit cărora 
Kremlinul este mai preocupat de extinderea spre Esta UE decât de extinderea 
spre Esta NATO. Prin urmare, această chestiune, a extinderii UE, este un prilej 
de tensiune si de suprapunere de interese între UE si FR. 

Pe de altă parte, Rusia tinde să fie pragmatică în relaţiile cu europenii. 
Este interesată de obţinerea de profit (Barysch, 2011), de tehnologie, de 
modernizare - iar europenii sunt cei mai aproape pentru a ajuta Rusia în 
aceste chestiuni. UE, la rândul său, resimte dependenţa de resurse energetice 
şi are nevoie de o relaţie constructivă cu Moscova în ce privește importurile 
de gaze în primul rând. Statele membre au diferite grade de dependenţă fata 
de gazul rusesc, inclusiv state dependente în proporție de 80% de importurile 
din Rusia. Aceste elemente arată că UE şi Rusia au nevoie una de cealaltă şi că 
există temeiuri solide pentru dezvoltarea unei relaţii constructive. 

În aceeaşi manieră pragmatică, Rusia încearcă să facă jocuri bilaterale cu 
membrii UE, în sensul că privilegiază dialogurile bilaterale cu statele 
membre în detrimentul dialogului bilateral cu Uniunea Europeană. Această 
abordare este compatibilă cu concepţia imbrátisatá de liderii de la Kremlin si 
articulată teoretic de către consilieri de vază ai administraţiei presidentiale 
ruseşti. Astfel, pentru Sergei Karaganov, Dmitri Suslov şi Timofei Bordachev 
de la Consiliul Rus pentru Politică Externă și de Apărare, UE este un actor 
politic și militar tot mai slab pe arena politică şi militară internațională 
(Popescu N, 2009). Consecința tactică este preferința pentru dialoguri 
bilaterale cu statele membre si nu accentul pe dialogul bilateral cu UE. 

Dacă vom lua în considerare şi diferenţele de abordare dintre cele două 
entități politice, UE si FR, axate pe liberalism, respectiv pe realpolitik, atunci 
vom constata că relația UE - FR are valenţe adversariale. Acestea se adaugă 
nemulțumirii FR fata de procesul de extindere al UE spre est si a intensificării 
relaţiilor economice şi politice ale UE cu vecinătatea comună a celor două 
părţi. În acest sens, trebuie remarcate și declaraţiile apăsate ale fostului prim- 
ministru rus, Putin, privind construcţia unei Uniuni Eurasiatice, la care sunt 
invitate să participle statele post-sovietice, în jurul nucleului zonei de liber 
schimb declarate între Rusia, Belarus şi Kazahstan. Mesajul intenţiei acestei 

construcții are mai multe valente: una electorală, care tine de reîntoarcerea 
lui Putin la Kremlin, ca preşedinte; o alta, ține de afirmarea capacităţii şi 
intenţiei de a se menţine ca centru inițiator şi coagulator al republicilor post- 
sovietice - cu dovada că deja s-au făcut primii paşi către o zonă de liber 
schimb; în al treilea rând, acest anunț indică si intenţia liderilor Rusiei de a 
crea o alternativă de integrare economică şi politică la UE - este, deci, şi un 
mesaj care tinteste liderii Uniunii Europene. Având în vedere situaţia de criză 
a UE, un asemenea mesaj ar putea găsi mai uşor adepti. Afirmarea 
construcției Uniunii Eurasiatice trebuie să fie văzută și în contextul triadei UE 
- SUA - FR. Astfel, ea poate fi o expresie a situaţiei create prin relativul declin 
al SUA, care ar produce, conform viziunii lui Zbigniew Brzezinski (2012), 
întărirea încercărilor FR de a controla spaţiul post-sovietic, în timp ce se va 
accentua tendita ca statele membre ale UE să tragă în direcţii diferite, în 
funcție de interesele lor particulare. Tendinţa este deja evidentă în legătură 
cu criza zonei euro, de altfel. 

În concluzie, aspectele discutate în acest articol punctează un ansamblu 
de schimbări la nivelul relaţiei dintre Rusia post-sovietică şi Uniunea 
Europeană. De fapt, perioada schimbărilor revoluţionare în statele central și 
est-europene (facilitate de venirea la putere a lui Gorbaciov şi continuate în 
statele satelite) coincide cu perioada formării UE ca entitate politică cu 
prezenţă internațională distinctă de statele membre. Apariţia UE pe scena 
internaţională a coincis cu prăbuşirea URSS. Încheierea Războiului Rece şi 
schimbarea raporturilor dintre SUA și FR au avut și au în continuare un 
impact asupra relaţiilor dintre UE şi FR. Printre cele mai semnificative 
trăsături ale relațiilor UE - FR din ultimele două decenii se numără: 
dezvoltarea unei forte centripete a UE care a condus la atragerea fostelor tari 
satelite ale blocului sovietic și, ulterior, a statelor post-sovietice în orbita sa, 
în paralel cu dezvoltarea unei forte centrifuge cu centrul la Moscova, care a 
afectat aceleași state; evoluţia relaţiilor dintre UE şi FR s-a realizat și în 
funcţie de evoluţiile interne ale celor două parti - există o dinamică a relaţiei 
Moscova - Bruxelles în funcție de evoluţiile fiecărei parti în parte; diferențele 
de abordare ale celor două capitale ale UE si FR - liberalism, respectiv 
realpolitik, au un impact semnificativ asupra relaţiei dintre ele; Moscova a 
tins, in mod particular în ultimul deceniu, să se relationeze bilateral cu statele 
membre, în detrimentul relaţiei bilaterale Moscova - UE; relația dintre UE si 
FR nu poate fi înţeleasă strict ca relaţie bilaterală, ci doar în context trilateral, 
UE - SUA - FR. 

Comparativ cu perioada Războiului Rece, s-a produs o încălzire 
semnificativă a relaţiilor dintre Rusia și UE, între ruși și europeni - relații 
considerate de către unii a nu fi suficient de calde, având în vedere 

proximitatea celor două parti. Apropierea şi încălzirea sunt însă dublate de 
zone de suprapunere a intereselor lor - influența asupra republicilor post- 
sovietice din Europa, problema furnizării gazelor şi a dependenţei de gazul 
rusesc - sunt doar două aspecte majore are marchează caracterul 
contradictoriu al relației UE cu Rusia. Fundamental, există însă suprapuneri 
semnificative de interese, ce vizează asigurarea păcii şi stabilităţii în Europa. 

Abstract: USSR's break into pieces and the emergence of new 
independent states within the former Soviet empire was followed by 
processes of democratization in these countries. According to 
numerous studies on the democratic development of various countries, 
now no country in the former Soviet Union is considered a liberal 
democracy. Most of the states formed on the ruins of the former USSR 
now are not considered democracies, but countries with authoritarian 
regimes. Ukraine and Georgia are two exceptions that have progressed 
on the path of democratization, being on the bring, several years ago, 
to a possible integration into NATO and the EU. In the Russian 
Federation Vladimir Putin promotes a special type of democracy, the 
so-called "sovereign democracy", which, in fact, is a form of autocracy. 
Except for the Baltic States, it is considered that many years will pass 
before liberal democracy will succeed in most states of the former 
Soviet Union. 


eseori, în ultimii ani, realităţile politice ale fostului spațiu sovietic 
au fost prezentate marelui public de către mass-media, folosindu- 
se expresii ca: „Rusia nu este o democraţie liberalá","Ucraina este 
o tara mai democratică decât celelalte state ex-sovietice”, „Kazahstanul are un 
sistem de guvernare excesiv de autoritar”, etc. Fundamentul acestor idei, 

susținute de o parte însemnată a cercetătorilor şi analiştilor care studiază 
procesele de democratizare, rezidă în analiza modului în care funcționează 
instituţiile politice existente în statele independente născute pe ruinele fostei 
URSS, dar si din participarea efectivă a cetăţenilor la viata politică a statelor 
respective. Destrămarea URSS si apariţia noilor entităţi statale independente 
au însemnat, totodată, şi începutul proceselor de democratizare în noile state 
care au abolit regimul totalitar comunist. Așadar, după dispariția oficială a 
URSS, pe 25 decembrie 1991, s-a deschis o nouă perspectivă de evoluţie 
politică, economică şi socială pentru statele apărute din fostul imperiu 
sovietic. În acest sens, declanşarea proceselor de transformare instituțională 
în conformitate cu nevoia de democratizare a vieţii sociale, precum și 
abandonarea, în etape, a modelului economic super-centralizat, concomitent 
cu introducerea treptată a mecanismelor specifice economiei de piață, au fost 
două dintre obiectivele majore ale noii etape istorice în care au intrat noile 
state independente. 

Au urmat două decenii în care s-au înregistrat evoluții importante ale 
proceselor de dezvoltare democratică în unele state independente născute 
din fosta URSS, perioadă în care specialiştii în studii despre democraţie au 
privit cu mare atenție modul în care s-a reușit, pas cu pas, trecerea de la 
totalitarism către un regim capitalist, cu o democraţie în curs de consolidare. 
Trebuie să remarcăm faptul că, dacă pe ansamblu se poate vorbi de progrese 
vizibile în multe dintre aceste state, totuşi numeroase studii care abordează 
procesele de democratizare în acest spațiu geografic au subliniat o serie de 
diferențe importante din punct de vedere al performanţelor obținute pe calea 
democratizării. Statele baltice s-au remarcat cel mai bine pe calea dezvoltării 
democratice, a implementării reformelor politice şi economice, performanţele 
deosebite obţinute în acest sens contribuind decisiv la admiterea lor în NATO 
(1999) si Uniunea Europeană (2004). De altfel, cu excepţia acestor state, aşa 
cum vom încerca să arătăm în continuare, evoluţiile spre democraţie din 
ultimile două decenii - în cea mai mare parte a spaţiului ex-sovietic - nu au 
fost cu adevărat spectaculoase, mai ales dacă raportăm aceste schimbări la 
cele petrecute în fostele state comuniste din Europa Centrală şi de Est. În 
acest sens, nu putem să ignorăm aprecierile unor observatori ai spaţiului ex- 
sovietic, cum este cel exprimat de Virginia Mircea, atunci când se referă la 
“traseu!” dificil pe care îl urmează procesele de democratizare în această zona 
geografică: "Autoritarismul este în creștere în fostele state ex-sovietice”!. 


1 Virginia Mircea, Democraţia din Ucraina, în Cadran Politic din 26 octombrie 
(http://www.cadranpolitic.ro/?p=1702) 

Dezvoltarea democratică a celor mai multe dintre fostele republici 
unionale, devenite state independente după dizolvarea URSS, s-a făcut având 
ca „sursă” de inspirație modelul de guvernare al Moscovei, în primul rând 
datorită puternicei influenţe pe care Federaţia Rusă a continuat să o exercite 
în fostul spaţiu sovietic. Crearea Comunităţii Statelor Independente (CSI) la 8 
decembrie 1991 - pe baza Acordului semnat între liderii Federaţiei Ruse, 
Belarusului și Ucrainei, la care s-au mai adăugat încă opt state, începând cu 21 
decembrie 1991 - a reprezentat o primă încercare a Moscovei de a menţine 
controlul asupra celei mai mari parti din teritoriul care a aparținut fostei 
URSS. Ulterior, prin utilizarea unor forme de “cooperare regională”, dar şi a 
pârghiilor economice, în mod deosebit a gazului ca „armă politică”, Rusia va 
continua să-şi exercite influența politică în statele independente care s-au 
născut din fosta URSS. 

În acest demers nu vom aborda tema democraţiei din țările baltice, 
deoarece cele trei republici reprezintă o categorie distinctă în rândul statelor 
care s-au desprins din fostul Imperiu Sovietic. Chiar dacă acestea au aparţinut 
blocului sovietic, spre deosebire de alte state, ele au primit un sprijin fátis din 
partea Occidentului imediat după destrămarea regimurilor comuniste, ceea ce 
a făcut ca Letonia, Lituania şi Estonia să aibă un alt destin politic, fundamental 
diferit de restul fostelor republici sovietice. Așadar, orice referire la statele 
independente care s-au născut din fosta URSS nu va include statele baltice, 
deoarece acestea au avut un “traseu” democratic diferit de celelalte state 
născute pe ruinele Imperiului Sovietic. 

Vom încerca, pe scurt, să oferim o privire de ansamblu asupra evoluţiilor 
politice din ultimile două decenii într-o serie de state din cadrul CSI (Ucraina, 
Belarus, Kazahstan, Georgia, etc), pentru a putea vedea care este stadiul 
proceselor de democratizare în spaţiul exsovietic. Demersul nostru va 
include, mai pe larg, o privire realistă asupra evoluției proceselor democratice 
din Federaţia Rusă, în ultimii douăzeci de ani, încercând să surprindem 
modelul de dezvoltate democratică pe care-l promovează, în prezent, clasa 
politică din Rusia. Pornind de la modelul democratic promovat de Vladimir 
Putin, de la rezultatele ultimelor alegeri legislative din decembrie 2011, 
precum şi de la o serie de date oficiale privind viitoarele alegeri prezidenţiale 
din martie 2012, ne propunem, în ultima parte, să formulăm un punct de 
vedere asupra perspectivei evoluţiei /involuţiei democraţiei în Federaţia 
Rusă, în următorii ani. 

Democraţia neliberală în spaţiul ex-sovietic 


Dacă în anumite regiuni ale lumii începutul democratizării nu a fost 
primit cu entuziasm de popoarele respective datorită perceperii democrației 
liberale ca fiind un „produs de export” care aparține colonizatorului, 
declanșarea proceselor de democratizare în statele fostului spațiu sovietic, 
începând cu 1991, nu a creat acest sentiment în rândul popoarelor care au 
aparținut Imperiului Sovietic. Aici, statele care şi-au dobândit independenţa 
fata URSS nu au perceput conceptul de democraţie liberală ca pe ceva care 
provine de la o putere colonială, cum s-a simţit uneori în fostele colonii care 
au aparținut puterilor occidentale. Deși este binecunoscută confruntarea 
ideologică din perioada Războiului Rece, dintre „Est” şi „Vest”, în republicile 
unionale sovietice nu s-a dezvoltat un sentiment de respingere a 
„Occidentului colonizator”, identic celui manifestat de bastinasii din fostele 
colonii care au aparținut statelor din Vestul Europei. Spre deosebire de fostele 
colonii situate pe diferite continente, unde în mod direct în secolele al XIX-lea 
şi al XX-lea, populaţiile s-au confruntat cu abuzurile colonizatorului, în fostul 
spațiu al URSS percepția negativă a „Occidentului cuceritor” nu s-a datorat 
unui contact nemijlocit, ci în primul rând maşinii de propagandă a regimului 
sovietic. 

Pe termen lung s-a dovedit că promovarea prin mijloace propagandistice 
a ideii că Occidentul reprezintă „Răul Suprem”, nu a avut nici pe departe 
efectul scontat, deoarece falimentul sistemului comunist din Europa a 
însemnat și eşecul întregului aparat de propagandă comunist. De fapt, nu 
constituie un secret faptul că în ultimii ani ai existenței URSS, chiar dacă 
Occidentul nu a reuşit să exercite o influenţă suficient de puternică în fostele 
republici unionale sovietice care să genereze o anumită atracție populară fata 
de democraţia liberală, reformele în domeniul politic şi economic promovate 
de Mihail Gorbaciov au contribuit la "dezghetul" conştiinţei popoarelor 
sovietice. Constant, în rândul tinerilor s-a dezvoltat ,involuntar" o atracție 
față de modul de viață occidental care s-a cultivat, în mod deosebit, prin 
intermediul filmelor artistice produse de faimoasele studiouri occidentale, 
prin muzica occidentală dar şi prin asimilarea unor modele vestimentare 
specifice tinerilor din „lumea liberă”. Nu era greu de observat că, cel puţin din 
acest punct de vedere, capitalismul, atât de blamat în fostele state comuniste, 
a exercitat o influenţă, deloc de neglijat, în modelarea comportamentele 
tinerilor din „statele nelibere”. Existenţa, chiar și sumară, a acestor germeni ai 
modului de viață capitalist, au facilitat trecerea treptată de la normele şi 
obiceiurile politice totalitare spre primele forme de democratizare a vieţii 
sociale în fostul spaţiu sovietic după decembrie 1991. 

Obiectivele principale exprimate de liderii politici ai statelor 
independente, născute din fosta URSS, aveau în vedere ruperea de trecutul 
comunist și implementarea primelor măsuri de democratizare a vieţii politice, 
sociale şi economice. Dar, așa cum s-a putut observa ulterior din evoluţia 
evenimentelor, Rusia nu putea fi exclusă din ecuaţia transformărilor care au 
avut loc în spaţiul ex-sovietic după decembrie 1991. De ce a fost Rusia “parte” 
a acestor procese? În primul rând pentru că situația de securitate în întreg 
spaţiul ex-sovietic, după dispariția URSS era extrem de complexă, determinată 
de existența armelor nucleare sovietice pe teritoriul câtorva state 
independente. De asemenea, Federaţia Rusă, ca moștenitoare de drept a 
fostului Imperiu Sovietic, nu putea accepta ideea că a pierdut “peste noapte” 
teritorii vaste care-i aparțineau de foarte mult timp. În acelaşi timp, protecția 
populaţiei de etnie rusă existentă în fiecare dintre statele independente nou 
formate a fost declarată de Moscova drept o misiune primordială a noului stat 
rus, subiectul reprezentând și pentru viitor principalul pretext al Kremlinului 
pentru a-și menţine influenţa în spaţiul care a aparţinut URSS. 

O serie de probleme comune nerezolvate rămase moştenire de la fostul 
imperiu sovietic, tradiţia culturală comună, dar în primul rând menţinerea în 
funcții de conducere importante în noile state independente a unor persoane 
de orientare pro-rusă au făcut ca întreg spaţiul ex-sovietic să urmeze o linie 
de dezvoltare democratică apropiată de cea promovată de conducerea 
politică de la Kremlin. Se poate spune, cu certitudine, că statele independente 
care s-au format din fostele republici sovietice au rămas tributare, şi după 
dispariţia regimului totalitar, unui model cultural de guvernare în care o mare 
parte a puterii se concentraeză în mâinile unui lider și a anturajului promovat 
de acesta. Această moștenire culturală cu privire la un anumit model de lider 
acceptat de popoarele fostului Imperiu Sovietic, a făcut dificilă trecerea spre 
democraţie a fostelor republici sovietice devenite state independente. Jean- 
Frangois Revel are, în acest sens, un mod de a gândi care merită remarcat, 
chiar dacă a fost exprimat în urmă cu două decenii: „La democrație se poate 
reveni mai ușor de la o dictatură militară fascistă decât de la o dictatură 
socialo-progresistă. Aceasta din cauza faptului că, în cazul celei de-a doua, tipul 
ei de despotism, controlul total al statului asupra economiei, este mult mai 
puternic si mult mai profund decât se-ntâmplă în cazul celeilalte”. 

Destrămarea URSS si a întregului bloc comunist european a consfințit in 
primul rând, superioritatea sistemelor politice bazate pe democraţia liberală. 
Dispariţia primului stat comunist din istorie a reprezentat o înfrângere a 
democratiilor socialiste care s-au dovedit incapabile de a satisface nevoile 


? Jean-Francois Revel, Revirimentul democrației, Editura Humanitas, București, 1995, p. 12. 

generale ale oamenilor şi ale societăților pe care le-au reprezentat pe 
parcursul mai multor decenii. Este și interpretarea pe care Francis Fukuyama 
a formulat-o în 1992, considerând că, după căderea Zidului Berlinului si 
înfrângerea democratiilor proletare, se poate vorbi de un „sfârșit al istoriei”, 
nemaiexistând alternative reale pentru capitalism si pentru democraţie. 
Același lucru îl sustine si profesorul britanic Jean Grugel: „Democratizare 
apărută după colapsul imperiului sovietic, a fost în general considerată ca 
indicând triumful Occidentului în termeni politici, economici și geopolitici”. 
După dispariția fostului Imperiu Sovietic se oferea lumii un răspuns la o 
întrebare deseori formulată în deceniile Războiului Rece. Răspunsul 
consfințea superioritatea capitalismului și a modelului de guvernare bazat pe 
democraţia liberală, model considerat a fi cea mai bună formă de organizare a 
societății umane, în raport cu orânduirea comunistă și democraţia proletară. 

Trecerea de la totalitarism la democraţie în statele care s-au născut din 
fostul Imperiu Sovietic, dincolo de dificultățile politice, economice și sociale 
consemnate mai ales în primul deceniu după dispariţia URSS, reprezintă din 
punct de vedere al ştiinţei politice un proces inedit pe care istoria oamenirii l- 
a parcurs în premieră absolută. Dacă omenirea cunoscuse tipul de revoluţie 
proletară, prin care s-a trecut de la o societate capitalistă la una comunistă, 
procesul invers s-a produs în premieră în anul 1989, odată cu destrămarea 
regimurilor comuniste în Europa Centrală și de Est. Metaforic vorbind, odată 
cu destrămarea URSS s-a încercat, pe un alt plan, să se reînoade prezentul 
necomunist de perioada de dinainte de anul 1917, când Rusia era un stat 
capitalist. Astfel, începea proiecția unui nou tip de organizare socială, diferit 
de cel pe care îl făuriseră aceste popoare timp de peste șapte decenii - o 
societate capitalistă - fata de care exista un suport popular important, însă se 
manifestau o serie de temeri cu privire la capacitatea managerială de a pune 
în mişcare un proiect atât de complex. 

La începutul anilor '90, în marea majoritate a statelor care s-au desprins 
din fostul Imperiu Sovietic, cu excepția statelor baltice, s-au instaurat 
regimuri semi-prezidentiale destul de accentuate, demonstrând faptul că 
„stilul” autoritar de conducere specific perioadei comuniste era imposibil să 
dispară odată cu debutul dezvoltării democratice. Trebuie să remarcăm că, în 
prezent, atât Federaţia Rusă cât si multe alte state care au aparținut marelui 
spațiu sovietic - Ucraina, Belarus, Armenia, Azerbaijan, Georgia, Kazahstan, 
Tadjikistan, Uzbekistan etc. sunt, conform constitutiilor acestor state, 
republici semi-prezidentiale. Dacă ne raportăm la un principiu deseori 
semnalat în literatura de specialitate - acela că reuşita democratizării într-un 


3 Jean Grugel, Democratizarea. O introducere critică, Editura Polirom, laşi, 2008, p. 16. 

anumit stat ar fi mai repede asigurată într-un regim în care puterile sunt 
impartie echilibrat între instituţiile statului - rezultă o concluzie susținută de 
diverşi autori, aceea că „regimurile semi-prezidentiale sunt cele mai instabile 
regimuri politice”. Aceste regimuri semi-prezidentiale care s-au dezvoltat în 
noile state independente, apărute pe ruinele fostei URSS, deşi au reprezentat 
indiscutabil un pas înainte fata de regimul comunist, nu au reușit în cea mai 
mare parte din aceste state să accelereze procesele de democratizare si să 
confirme că pot evolua spre modelul democratic liberal. Unii autori au 
remarcat că regimul semi-prezidential ar prezenta un anumit risc din 
perspectiva faptului că nu reuşeşte să se desprindă de trecut, existând 
posibilitatea ca societatea să reacționeze pentru revenirea la vechea ordine 
socială: "Daca avem în vedere că toate statele comuniste au fost dictaturi, nu 
este recomandată alegerea unui regim prezidenţial sau a unui regim semi- 
prezidenţial, întrucât există riscul perpetuării de facto a regimului 
precedent"5. Chiar dacă cele mai multe state independente ale fostului spațiu 
sovietic nu au făcut progrese importante pe calea democratizării pentru a se 
apropia de „profilul” democratiilor liberale, nu credem însă cá o revenire la 
ordinea politică anterioară anului 1991 ar fi posibilă, si ca atare, apreciem că 
o astfel de idee nu este plauzibilă. 

Care este stadiul dezvoltării democraţiei în statele independente care s- 
au format din fosta URSS? Formularea unor răspunsuri la această întrebare 
poate fi un exercițiu extrem de complex, bazat pe noțiuni fundamentale ale 
ştiinţei politice sau, dimpotrivă, se poate încerca o schematizare a 
răspunsului, pornind de la realităţile politice ale acestor state prezentate prin 
intermediul diferitelor surse de informare, în principal prin mass-media. Vom 
încerca să creionăm, succint, câteva răspunsuri la această întrebare, bazându- 
ne în primul rând pe literatura de specialitate în domeniu, dar si pe 
informațiile difuzate de mass-media. 

Conform specialiştilor în studiile despre democratizare, aşa cum 
remarcam și ceva mai înainte, în spațiu ex-sovietic s-a afirmat tot mai mult în 
ultimii douăzeci de ani, în majoritatea statelor acestui spațiu, modelul de 
guvernare autoritar, asemănător celui promovat de regimul rus de la Kremlin. 
În această categorie pot fi incluse, în afară de Rusia, state ca Belarus, 
Kazahstan, Ajerbaidjan, Uzbekistan, Turkmenistan, etc, unde echilibrul politic 
intern este puternic alterat în favoarea instituției prezidenţiale, iar celelalte 
instituţii ale statului sunt într-un real deficit de putere în raport cu șeful 
statului. Există, însă, în acest spațiu ex-sovietic şi state ca Ucraina, Georgia si 


4 Dan Andrei Ilas, Un regim politic adecvat pentru fostele state comuniste? Exemplul 
Federaţiei Ruse, in Echidistante, Editura Institutul European, Iasi, 2008, p. 62. 
5 Ibidem, p. 63. 

chiar Moldova, unde s-a dovedit că regimurile autoritare nu pot reprezenta o 
permanență a vieții politice. În anul 2011, Freedom House a plasat Ucraina, 
Georgia şi Republica Moldova după statele baltice din perspectiva 
indicatorilor pe care îi are în vedere această organizaţie: procese electorale, 
societate civilă, mass-media independentă, guvernare democratică, justiție 
independentă, cu excepţia corupției. 

Analizând cu atenţie etapele de dezvoltare democratică pe care le-a 
parcurs fiecare stat independent, în cei douăzeci de ani care au trecut după 
dispariția URSS, considerăm că toate aceste state pot fi grupate în două 
categorii distincte. Pe de o parte, sunt acele state în care procesele de 
“democratizare” au condus la permanentizarea unor regimuri autoritare 
(Federaţia Rusă, Belarus, Kazahstan, Ajerbaidjan, Uzbekistan etc), iar pe de 
altă parte sunt statele în care s-au produs “revoluţii colorate” sau democraţia 
a făcut progrese recunoscute de experti/institutii internationale (Ucraina, 
Georgia şi Republica Moldova). Deşi se poate observa avantajul net al 
regimurilor autocratice din spațiul ex-sovietic în raport cu statele care au 
înregistrat un nivel semnificativ al dezvoltării democratice, ne propunem să 
abordăm câteva aspecte privind evoluția proceselor de democratizare, în 
ultimii douăzeci de ani, în două state care au avut evoluţii democratice 
diferite: Ucraina și Federația Rusă. Având în vedere că aceste două state au 
avut un “parcurs democratic” diferit, că unul reprezintă un model de 
democraţie neliberală, adică “democraţia suverană”, iar celalalt reprezintă un 
stat care a fost foarte aproape de a începe procesul de integrare efectivă în 
NATO și UE, considerăm că prezentarea principalelor repere ale construcției 
democratice în aceste două state va contribui la conturarea unei imagini 
privind stadiul dezvoltării democraţiei în spaţiul exsovietic. 

Ucraina, a doua țară ca mărime din fostul spaţiu sovietic, reprezintă statul 
care împreună cu Georgia au avut o evoluţie democratică diferită în ultimul 
deceniu, comparativ cu marea majoritate a statelor care s-au format ca 
urmare a disolutiei statului sovietic. După dobândirea independenţei la 24 
august 1991, datorită perpetuării unui mod autoritar de exercitare a 
guvernării, dar și graţie influenţei exercitate de anumite grupuri aflate în prim 
planul vieţii politice, apropiate Moscovei, Ucraina nu a avut o dezvoltare 
democratică similară cu cea din statele foste comuniste din Europa Centrală şi 
de Est. Marea problemă resimţită de ucraineni în drumul lor spre democraţie 
a constituit-o influența manifestată de acele grupuri care reprezentau vechea 
ordine socială, cea specifică epocii de dinainte de dobândirea independenţei. 


6 Jon Tábártá, Comunitatea democratiilor-Geopolitica institutionalizarii democraţiei, 
Buletin de Politicá Externá al Moldovei, nr. 35, septembrie 2011, p. 3. 

„Crearea unei democraţii - apreciază Jean Grugel - este o încercare radicală și 
provocatoare, pe parcursul căreia grupurile de interese dependente de 
menţinerea statu quo-ului nedemocratic trebuie învinse sau reformate”. Este, 
de altfel, una dintre problemele fundamentale cu care s-a confruntat elita 
politică reformatoare din toate statele post-comuniste, încă din faza de 
început a proceselor de democratizare. 

În cadrul procesului de democratizare a Ucrainei un moment istoric l-a 
reprezentat “Revoluţia Portocalie” declanşată după publicarea rezultatelor 
alegerilor prezidenţiale, la 24 noiembrie 2004. Așa cum se cunoaște, cei doi 
candidati - pro-occidentalul Victor Iuscenko si pro-rusul Victor lanukovici - 
au obtinut dupá turul doi de scrutin scoruri mult diferite fatá de sondajele 
efectuate la ieșirea de la urne, in defavoarea lui luşcenko, fapt ce a determinat 
din partea sustinátorilor acestuia o miscare amplá de protest in multe orase 
din Ucraina. Fiind sprijinit de putere, datorită fraudării alegerilor, lanukovici 
a obținut un scor de 49,5% în timp de luşcenco a obţinut doar 46,6% din 
voturi. Societatea civilă ucraineană a respins categoric aceste rezultate, 
numeroșii susținători ai lui Victor lușcenko declanșând ample mișcări de 
protest, la Kiev şi în alte orașe importante, care au purtat denumirea 
simbolică de “Revoluţia Portocalie”. Numele propriu-zis al acestei ample 
mișcări de protest - “Revoluţia Portocalie” - este legat de echipamentul 
colorat în portocaliu pe care îl purtau multi dintre susținătorii lui luşcenko. 
Reacția puternică a protestatarilor “portocalii” din Ucraina, cumulată cu 
declarațiile oficialilor occidentali referitoare la fraudarea alegerilor, au fost 
elemente care au contribuit la anularea rezultatului turului doi al alegerilor 
prezidențiale de către Curtea Supremă care a recunoscut falsificarea 
rezultatului. Desfăşurarea celui de-al “treilea” tur de scrutin și victoria în 
alegerile prezidenţiale a lui Victor lușcenko reprezintă performante 
indiscutabile ale forțelor democratice pro-occidentale ucrainene, forțe în care 
societatea civilă a demonstrat că are un rol major, asemănător cu modul în 
care funcționează societatea civilă din democratiile avansate. 

Democraţia din Ucraina a fost marcată, de asemenea, de imaginea 
disputelor politice extrem de dure dintre partidele pro-occidentale 
“portocalii” conduse de Victor Iuscenko (Ucraina Noastră) si Iulia Timoşenko 
(Blocul Iulia Timoșenko) şi partidul “albastru”, pro-Moscova, a lui Viktor 
Ianukovici (Partidul Regiunilor). Cu toate acestea, progresele în planul vieţii 
democratice au fost semnificative, chiar dacă ucraineanul de rând a avut 
deseori sentimentul instabilității politice. “Ucraina - spunea Virginia Mircea în 
octombrie 2007 - este mai democratică decât majoritatea celorlalte tari din 


7 Jean Grugel, op. cit. p.15. 


244 | Eugen Lungu 


fosta Uniune Sovietică. Cu excepţia celor trei state baltice ex-sovietice, care au 
devenit membre ale Uniunii Europene în 2004, majoritatea republicilor din 
fosta Uniune Sovietică au făcut paşi înapoi în ultimii ani, abandonând 
democratiile experimentale în favoarea unor concentraţii diferite de 
autoritarism”. Dar, în ciuda acestor progrese în planul vieții democratice, 
desele chemări la urne ale ucrainenilor au creat, oarecum, imaginea că 
democraţia seamănă cu o permanentă criză politică, si conform specialiștilor 
în studiul democraţiei, putea să apară fenomenul “plictisirii de alegeri libere” 
pe fondul scorurilor apropiate obținute de partidele pro-occidentale și de 
către forţele politice “pro-Moscova”. 

Evolutiile politice din Ucraina au fost privite cu mare interes, atât de 
Federaţia Rusă, cât si de către SUA și principalele state din Uniunea 
Europeană. Pentru fiecare dintre aceşti actori, transformările democratice din 
Ucraina au fost observate, mai ales, din perspectiva factorului geostrategic. 
Astfel, Ucraina a reprezentat o miză importantă din punct de vedere al 
delimitării influenţei principalilor actori, de care aminteam mai înainte, în 
spațiul Europei de Est. Asa cum au confirmat evenimentele ultimilor ani, se 
poate spune cá toti aceşti actori exteriori statului ucrainean, animati de 
interese geopolitice și geostrategice, au influențat, într-o măsură mai mare 
sau mai mică, procesul de democratizare din Ucraina. Aşadar, în evoluţia către 
democraţie a Ucrainei, dincolo de lupta politică dintre forțele pro-occidentale 
şi cele pro-ruse, un element important l-a reprezentat acțiunea factorului 
extern. 

Nu împărtășim ideea teoreticienilor care absolutizează rolul globalizării 
în democratizarea statelor actuale, însă suntem de acord că „globalizarea 
modelează procesele democratizárii"?. În acelaşi timp, credem cá în afara 
forțelor globalizării, în cazul Ucrainei acțiunea unor actori externi a avut o 
influență majoră în desfăşurarea proceselor de democratizare. Poziţia 
geografică a Ucrainei (între UE şi Federația Rusă) a impulsionat acțiunea unor 
actori externi care au înțeles importanţa geostrategică a acestui stat. Ne 
referim, așa cum spuneam ceva mai înainte, la SUA si unele state din Uniunea 
Europeană care, din rațiuni geopolitice şi geostrategice, au început să 
privească cu mult interes evoluția proceselor democratice din Ucraina. 
Totdeauna, teritoriile aflate la confluenţa intereselor marilor puteri, datorită 
importanţei lor geostrategice, au reprezentat un subiect de dispută în plan 
politic, sau chiar militar. Astfel, interesul geostrategic al SUA pentru Ucraina a 
fost deseori afirmat în discursurile oficialilor americani, mai ales atunci când 


8 Virginia Mircea, passim. 
? Jean Grugel, op. cit., p. 21. 

erau abordate chestiuni legate de politica globală de securitate a SUA şi 
extinderea spre Est a Alianţei Nord Atlantice. Consilierul special al 
preşedintelul Bill Clinton pentru fosta URSS, Richard Morningstar, a afirmat 
încă din 1997 că „Securitatea Ucrainei este un element cheie pentru politica 
de securitate a Statelor Unite”10. De asemenea, cunoscutul specialist în studii 
de securitate si relații internationale Zbigniew Brzezinski a afirmat despre 
Ucraina că reprezintă „un spaţiu nou şi important pe tabla de şah a Eurasiei, 
este un pivot geopolitic, deoarece însăşi existența sa ca o tara independentă 
ajută să transforme Rusia. Fără Ucraina, Rusia încetează să mai fie un imperiu 
eurasiatic. Dacă Moscova isi recapătă controlul asupra Ucrainei, cu cele 52 de 
milioane de oameni și resurse importante, precum și acces la Marea Neagră, 
în mod automat din nou Rusia își recapătă mijloacele necesare pentru a 
deveni un puternic imperiu, care acoperă Europa şi Asia”11. Dacă ne raportăm 
doar la aceste două declaraţii, care aparţin unor personalități recunoscute 
pentru influenţa lor în mediul politic american, putem afirma că interesul SUA 
pentru zona estică a Europei nu este o problemă conjuncturală, ci una extrem 
de serios analizată. Astfel, noua perspectivă geostrategică despre Europa de 
Est în care Ucraina dobândea o importanță deosebită a făcut ca SUA, 
principalele state ale UE, dar şi Alianța Nord-Atlantică să includă această tara 
pe agenda prioritatilor din punct de vedere al sprijinului pentru 
implementarea democraţiei. De ce acest interes pentru democratizarea 
Ucrainei? Pentru că, în conformitate cu Tratatele UE şi al Alianţei Nord- 
Atlantice, o eventuală integrare a Ucrainei în structurile europene și euro- 
atlantice, conform aspirațiilor forțelor politice pro-occidentale, era 
condiționată de succesul proceselor de democratizare și de implementarea 
mecanismelor economiei de piaţă. 

De partea cealaltă, Rusia ştia foarte bine care este importanţa 
geostrategică a Ucrainei pentru spaţiul euro-asiatic și a încercat să influențeze 
procesele politice din Ucraina, cum a făcut-o și în celelalte state care au 
aparținut fostei URSS. În cadrul strategiei promovate de Moscova pentru a 
influența evoluţiile politice din Ucraina, observatorii politici plasează şi 
“războiul gazului” dintre cele două state, cu episoade dramatice consumate în 
anii 2004 şi 2008, când întreruperile de gaze provocate de ruși s-au soldat cu 
probleme grave, atât pentru Ucraina, cât şi pentru Europa de Vest. Statele 
occidentale europene, neputincioase în fata acestui “război al gazelor”, au fost 


10 R, L. Chomiak, Clinton administration reassures Ukrainian community, 
http://www.ukrweekly.com/old/archive/1997 /349706.shtml. 
11 William Engdahl, Ukraine: Oil politics and mockery of democracy, 

puse foarte serios în gardă de comportamentul imprevizibil al Rusiei care a 
demonstrat că posedă o armă redutabilă - “arma energetică”. 

Puterea de la Kremlin a privit cu îngrijorare aspiraţiile prooccidentale ale 
lui Victor luşcenko, exprimate foarte clar în perioada premergătoare 
alegerilor prezidenţiale. Vladimir Putin știa foarte bine că o evoluţie a 
Ucrainei spre NATO şi Uniunea Europeană reprezintă un pericol major pentru 
Federaţia Rusă. “O Ucraină democrată şi prosperă - aprecia jurnalistul Nicolae 
Filipescu - ar reprezenta un pericol indirect pentru Putin, deoarece ar putea 
incuraja prin exemplul ei forțele liberale din Rusia, care au fost marginalizate 
de regimul autoritarist al lui Vladimir Putin”!2. Simtind pericolul reprezentat 
de aspiraţiile unei parți importante din populaţia Ucrainei pentru integrarea 
în NATO și UE, Vladimir Putin s-a implicat personal în campania prezidenţială 
din Ucraina din 2004, a vizitat de două ori această tara între cele două tururi 
de scrutin si i-a îndemnat pe ucraineni să-l voteze pe Ianukovici. Cu toată 
implicarea fátisá a Rusiei, “Revoluţia Portocalie” a dat câştig de cauză forțelor 
democratice din Ucraina, cele care sperau la o integrare in NATO și UE. Ce a 
însemnat victoria Revoluţiei Portocalii din Ucraina? Un răspuns poate fi 
acesta: “Succesul revoluţiei portocalii din Ucraina a demonstrat că populaţia 
țării nu va tolera instalarea prin fraudă a unui regim ticălos ca in Belarus, sau 
a unei democraţii dirijate ca în Rusia (..) În ciuda investiţiilor politice, 
financiare şi logistice, Kremlinul a suferit un eşec notabil în Ucraina”33. 

Ultimele alegeri prezidenţiale din Ucraina, desfășurate în ianuarie 2010, 
s-au soldat, așa cum se cunoaşte, cu victoria candidatului pro-rus Viktor 
lanukovici. Acesta, în totală opoziție cu predecesorul sáu, pro-occidentalul 
Victor Iuscenko, a eliminat chestiunile considerate inacceptabile ale politicii 
externe a Ucrainei, apreciind că principalele obiective politice ale “epocii 
Iuscenko" nu mai sunt de actualitate pentru ucraineni. Astfel, în prima vizită 
efectuată la Moscova în 2010 președintele ucrainean Viktor Ianukovici a 
reafirmat ca “Ucraina va fi o tara europeană nealiniată”14, confirmând încă o 
dată faptul că integrarea in NATO nu mai are susținere politică din partea 
actualului regim de la Kiev. De asemenea, încă de la începutul mandatului, 
Ianukovici a stabilit ca prioritară îmbunătăţirea relaţiei cu Federaţia Rusă, 
făcând demersurile necesare rezolvării problemelor litigioase legate de 
importul de gaze si viitorul Flotei ruse din Marea Neagră. Astfel, noul acord 
semnat în aprilie 2010 între Ucraina și Federaţia Rusă permite Flotei ruse 


12 Nicolae Filipescu, Revoluția portocalie din Ucraina, în Revista 22, 09.12.2004, 
http://www. revista22.ro/revolutia-portocalie-din-ucraina-1342.html. 

13 Ibidem, http://www.revista22.ro/revolutia-portocalie-din-ucraina-1342.html. 

14 Vezi http://www.ziare.com/international/stiri-externe/ucraina-nu-mai-vrea-in-nato- 
1000404. 

staționate în baza de la Sevastopol să rămână în Marea Neagră încă 25 de ani, 
după anul 2017, când urma să expire vechiul acord. Totuşi, renunţarea la 
integrarea în NATO nu a însemnat pentru Ucraina şi îndepărtarea de Uniunea 
Europeană. Astfel, cu prilejul primei sale vizite la Bruxelles, în calitate de 
preşedinte al Ucrainei, lanukovici a afirmat că integrarea în Uniunea 
Europeană reprezintă o prioritate a politicii externe a statului ucrainean. Însă, 
apropierea Ucrainei de Uniunea Europeană nu este văzută deloc bine de 
puterea de la Kremlin. În acest sens președintele rus Dimitri Medvedev a 
subliniat, în mai 2010, că “Ucraina își riscă integrarea în spaţiul economic 
comun cu Rusia, Belarus și Kazahstan dacă optează pentru legături strânse cu 
Uniunea Europeană”15. Se poate observa si din această declaraţie că Federaţia 
Rusă nu este deloc dispusă, din motive geostrategice, să permită apropierea 
de graniţele sale a altor actori internaționali si să cedeze influența politică în 
Ucraina vecină. Concluzionând, apreciem că democraţia din Ucraina, precum 
şi cele din Georgia şi Republica Moldova, demonstrează faptul că statele 
desprinse din fostul imperiu sovietic nu sunt “programate” să fie, pentru 
totdeauna, regimuri autoritare. Credem că, si în viitor, evoluția procesului de 
democratizare în cea mai mare parte a spațiului ex-sovietic va purta 
amprenta nivelului de democratizare pe care-l va atinge societatea rusă. 


Democraţia în Federaţia Rusă 


Considerată de Vladimir Putin „cea mai puternică catastrofă geopolitică a 
secolului” în mesajul adresat Adunării Federale, în aprilie 2007, dispariţia 
URSS a fost percepută de către ruși ca o adevărată dramă, în primul rand 
datorită pierderii statutului de mare putere deținut în perioada Razboiului 
Rece. Chiar dacă dezmembrarea URSS, sau a „imperiului intern”, cum a fost 
denumit de unii autori, a fost urmată de declanșarea proceselor democratice 
în Federația Rusă, după decembrie 1991 s-a declanşat o criză identitară a 
poporului rus. Această criză de identitate a fost rezultatul percepţiei 
statutului de „putere de mâna a doua” si a faptului cá pentru o perioadă lungă 
de timp Rusia înceta să mai aibă o influenţă în plan global. După dispariţia 
Uniunii Sovietice „Rusia nu a mai fost o putere imperială - apreciază Zbigniew 
Brzezinski - iar principala ei provocare era să își revină din punct de vedere 
socio-economic"!6, Ruşii realizau faptul că dispariţia fostului imperiu sovietic 
nu reprezenta doar o pierdere materială (resurse, teritorii etc), ci însemna 
pierderea „identităţii strategice” dobândită în perioada când Uniunea 


15 Vezi http: //www.ziare.com /articole /ucraina+integrare+europeana. 
16 Zbigniew Brzezinski, Marea dilemă. A domina sau a conduce, Editura Scripta, București, 
2005, p. 3. 

Sovietică era, alături de SUA, unul dintre cei doi poli majori de putere ai 
sistemului de relaţii internaționale. În aceste condiţii, pătura conducătoare 
din Rusia s-a acomodat foarte greu cu noul statut pe care noul stat rus îl 
,afisa" în plan extern, calitatea de putere globală rămânând doar o chestiune 
de ordin istoric: „În mod traditional, elita rusă a încercat să atribuie ţării o 
misiune unică, mai întâi ca A Treia Romă a lumii creștine, apoi ca centru al 
revoluţiei mondiale simbolizate de steagul roșu fluturând pe Kremlin. Atunci 
când steagul a coborât, în decembrie 1991, Rusia a fost detronată în ochii 
multor ruși la condiţia unui stat-naţiune oarecare, lipsit de valori 
transcedentale sau transnationale"7. Nu întâmplător, anii care au urmat după 
implozia Imperiului Sovietic au însemnat pentru puterea de la Kremlin un 
efort continuu de a regândi și promova noua identitate strategică a Federaţiei 
Ruse. Din această perspectivă, Vladimir Putin afirma în perioada celui de-al 
doilea mandat de preşedinte că Rusia este „o națiune europeană, dar trăim 
deopotrivă în Europa şi Asia, formând, de asemenea o societate multiculturală 
şi multireligioasă”18. Chiar dacă se întinde pe două continente, susţinem ideea 
că Rusia actuală este în primul rând o tara europeană pornind de la afinitatile 
istorice și culturale sedimentate încă din epoca ţaristă, dar şi datorită 
apartenetei la marea familie a popoarelor de religie creștină. Cu toate acestea, 
„Problema noii identități a Rusiei - subliniază Roman Muzalevsky - se adaugă 
ca o chestiune complicată. Nu numai că este legată de securitatea naţională a 
Rusiei dar, de asemenea, poate dezorienta Rusia în politica mondială ca 
urmare a dizolvării Uniunii Sovietice”1?. 

Dezmembrarea sistemului totalitar sovietic şi declanşarea proceselor 
democratice în Federaţia Rusă şi în celelalte state care s-au format pe ruinele 
Imperiului Sovietic, reprezintă una dintre temele de mare interes ale științei 
politice actuale. Ineditul acestei teme constă în faptul că nu a existat un bagaj 
teoretic care să orienteze modul în care se poate trece de la un regim totalitar 
comunist, către un model de societate democratică. În raport cu conţinutul 
teoretic al conceptului de democraţie liberală ne propunem, în continuare, să 
formulăm răspunsuri la câteva întrebări: „Ce tip de democraţie se 
construieşte în prezent în Federaţia Rusă?”, „Ce a însemnat pentru Rusia 
Epoca Elțîn din punct de vedere al evoluţiilor democratice?", „Este Vladimir 
Putin un promotor al democraţiei liberale în Federaţia Rusă?”. În formularea 
unor răspunsuri vom avea în vedere judecăţi de valoare ale unor specialiști în 


17 Ibidem, p. 157. 

18 Michael Stiirmer, Putin. Noua Rusie, Editura Litera, Bucureşti, 2011, p. 33. 

19 Roman Muzalevsky, The war in Georgia and its aftermath: Russian national security and 
implications for the West, în USAK Yearbook of International Politics and Law, Volume 3 
(2010), published by International Strategic Research Organization, p. 344. 

studiul democraţiei în raport cu realitățile politice, economice și sociale ale 
Rusiei actuale. În acelaşi timp, ne propunem să formulăm un punct de vedere 
cu privire la perspectiva democraţiei în Federaţia Rusă, pornind de la două 
aspecte importante: alegerilor parlamentare care au avut loc la sfârșitul 
anului 2011 şi informaţiile furnizate de mass-media despre viitoarelor alegeri 
prezidenţiale din Rusia, din luna martie 2012. Vom avea în vedere atât 
democraţia formală, ca set de reguli, proceduri și instituţii, cât şi democraţia 
substanţială ca „proces de reglare a relaţiilor de putere astfel încât să se 
maximizeze oportunitățile indivizilor de a influența condiţiile în care trăiesc, 
de a influenţa si participa la dezbaterile privind deciziile-cheie care afectează 
societatea"20, 

Dizolvarea vechilor structuri comuniste a fácut ca, la inceputul anilor '90, 
„Rusia să intre în cel mai amplu proces de reformă structurală de la eliberarea 
de sub Hoarda de Aur'21. Asemenea celorlalte state foste comuniste din 
Europa Centrală şi de Est, Rusia a fost obligată să se adapteze noilor condiţii 
istorice şi să-şi reformeze întregul său sistem politic, economic și social. 
Comparativ cu celelalte state care s-au desprins şi format din fosta URSS 
„Rusia s-a aflat în fata unor mari provocări, legate în primul rând, de 
organizarea national-statala”22. Este vorba de transformările profunde care s- 
au declanșat în societatea rusă, încă din perioada primului mandat al 
preşedintelui Boris Elțîn, având in vedere trei componente: „tranziţia de la 
sistemul politic dictatorial la unul democratic, de la economia de stat 
planificată la economia de piaţă, de la imperiu exceptional la stat-national 
normal”23. Necesitatea acestor transformări era cu atât mai stringentă cu cât, 
Federaţia Rusă, cea care a moștenit „activul şi pasivul” fostei URSS, avea din 
punct de vedere instituțional o situație mult diferită de celelalte state 
independente născute din fostele republici unionale sovietice. Astfel, analiza 
instituţiilor politice şi administrative existente în fosta URSS, conduce la 
concluzia că Republica Sovietică Federală Socialistă Rusă (RSFSR), cea mai 
mare dintre republicile sovietice ca teritoriu și populaţie, care s-a transformat 
ulterior în Federația Rusă după colapsul imperiului sovietic, nu avea strucruri 
instituţionale proprii, cele de la nivel central deservind, practic, și RSFSR. 

Odată cu dispariţia imperiului sovietic, RSFSR a rămas fără instituții, 
comparativ cu celelalte state independente care s-au format din fosta URSS şi 
care aveau instituţii proprii în perioada comunistă (minister de interne, 


20 Mary Kaldor și Ivan Vejvoda, Democratization in Central and East European Cauntries, în 
International Affairs, no. 72, vol 1, p. 67. 

21 Stanislav Secrieru, Rusia lui Elțîn: de la liberalism international euforic la civilizationism 
geopolitic agresiv, in Echidistante, Nr. 3-4, 2008, p.74. 

22 Corneliu Vlad, Rusia dupá URSS, Editura Top Form, Bucuresti, 2011, p. 2. 

23 Stanislav Secrieru, op. cit., p. 75. 

servicii de securitate, Academie de Științe, etc). Datorită faptului că cetățenii 
ruși, în perioada comunistă, priveau URSS-ul ca fiind statul lor și nicidecum ca 
pe o structură imperială, dispariția imperiului sovietic a fost perceput de 
către ruşi ca o ,diparitie a propriului stat". Dezmembrarea acestui imperiu 
comunist care avea o vechime de peste şaptezeci de ani a avut ca efect un vid 
instituțional caracterizat de lipsa unei structuri instituționale viabilă, a 
atributiunilor privind funcţionarea instituţiilor si a mecanismelor de control 
instituțional. 

Noul stat care s-a format - Federaţia Rusă - având organisme statale 
extrem de fragile, a avut serioase dificultăți din punct de vedere al îndeplinirii 
funcţiilor sale specifice. În acest sens, referindu-se la acea perioadă, Egor 
Gaidar remarca faptul cá „statalitatea Rusiei era o simplă butaforie (...) nu are 
armată proprie, nici serviciu de securitate, nici minister de interne, nici 
control asupra regiunilor (..) în general lipseşte absolut totul, cu excepţia 
denumirii: statul rus”24. Aşadar, începutul acestui proces de democratizare a 
„Noii Rusii”, având în fruntea statului pe preşedintele Boris Elțîn, a fost unul 
extrem de dificil datorită inexistentei unui cadru constitutional care să 
faciliteze reforma politică (Constituţia fostei URSS fusese elaborată în 1977), 
datorită existenței vechilor structuri comuniste care nu se împăcau cu 
dispariția URSS, dar şi a unei crize de autoritate a preşedintelui rus, cu toate 
că fusese ales în urma votului popular. 

Ce a însemnat „Epoca Elțîn” în evoluţia democratică a Rusiei? Specialiștii 
în studii despre democraţie reproșează lui Boris Elțîn faptul că din punct de 
vedere instituțional, în ambele mandate prezidenţiale, Federația Rusă a făcut 
progrese nesemnificative. Ba mai mult Elțîn a slăbit toate centrele de putere 
cu care se afla în competitie-legislativul, tribunalele, autorităţile locale. 
Datorită perioadei extrem de complexe pe care a parcurs-o Rusia la începutul 
primului mandat, ca urmare a existenței dualității puterii (se menținea încă 
Sovietul Suprem, ca al doilea pol de putere), preşedintele a apelat la măsuri 
care au ieşit în afara cadrului democratic. Astfel, eludând normele 
democratice Elțîn a apelat la măsuri de forță, către sfârşitul anului 1993, în 
urma cărora „a fost lichidat Sovietul Suprem moştenit din timpul URSS, dar şi 
sovietele locale, iar vechea stemă a RSFSR a fost înlocuită cu schema actuală 
cu vulturul bicefal”25. Chiar dacă a fost adoptată o nouă Constituţie în 1993, 
aceasta a fost destul de criticată de către specialiștii în studii despre 
democraţie deoarece nu se atribuiau suficientă forță parlamentului, justiția 
era departe de a fi independentă iar instituția prezidenţială avea niște puteri 


24 Egor Gaidar, Dni Porajenii i Pobed (Zilele victoriilor și înfrângerilor), Editura Vegrius, 
Moscova, 1997, p. 254. 
25 Corneliu Vlad, op. cit., p. 3. 

mult prea mari în comparaţie cu celelalte instituții importante ale statului rus. 
Totuși, noua Constituţie, votată de 54,8 la sută din alegători, a marcat 
constituirea unui nou sistem politic în Federaţia Rusă, aceasta devenind o 
republică  prezdential-parlamentará in care rolul cheie a revenit 
preşedintelui. 

Dificultátilor de natură politică din anii '90 li s-au adăugat marile 
probleme economice, Rusia înregistrând o cădere economică dramatică care a 
împins-o într-o zonă extrem de periculoasă pentru stabilitatea sa internă. 
„Terapia de şoc aplicată la începutul anilor “90 unei economii nepregătite 
pentru măsuri atât de severe (liberalizarea prețurilor și a comerțului, 
stabilizarea financiară și privatizarea) s-au soldat cu efecte dezastruase 
pentru nivelul de trai al populaţiei”26. Astfel, Rusia a intrat într-o profundă 
criză economică, înregistrându-se un declin foarte mare al producţiei 
industriale, o dependenţă puternică fata de importul de produse agricole, dar 
mai ales contactarea unor împrumuturi financiare importante de la 
organizaţii şi instituţii financiare internaţionale. Se apreciază că au existat 
două cauze importante ale crizei economice care a cuprins Rusia acelor ani. 
Este vorba, pe de o parte, de existența unui management defectuos la nivel 
macroeconomic, iar pe de alta parte, de dificultăţile create de menținerea 
complexului militar industrial preluat de la fosta URSS. Se consideră că aceste 
două cauze s-au manifestat, cu certitudine, în perioada ambelor mandate ale 
președintelui Boris Elțîn, chiar dacă în partea finală a celui de-al doilea 
mandat s-au înregistrat anumite progrese din punct de vedere al stabilităţii 
economice şi al restructurării complexului militar industrial. 

Epoca Elțîn a a însemnat pentru Federaţia Rusă si perioada în care a avut 
loc privatizarea sălbatică în ramurile industriei extractive (gaze şi petrol) dar 
şi în industria metalurgică, proces economic care va avea consecinţe sociale şi 
politice cu totul neprevăzute în următorii ani. Conform unor autori care au 
studiat realitățile politice din Rusia anilor '90, această privatizare a dus la 
polarizarea puternică a societăţii ruse odată cu apariţia unei noi clase- 
oligarhii, care vor avea o influență deosebită în viata politică a Federaţiei Ruse 
în perioada care a urmat. Din această perspectivă, apariția oligarhilor ca 
urmare a procesului de privatizare din ramurile importante ale economiei 
Rusiei, şi influența pe care aceștia au început s-o exercite în cercurile 
conducătoare, a fost considerat în primul rând un fenomen politic. Astfel, 
analiștii vieţii politice a Federaţiei Ruse nu greșesc atunci când afirmă că 
„fenomenul oligarhilor” nu a reprezentat o etapă pozitivă din punct de vedere 
al dezvoltării economice a statului rus. În acelaşi timp, el a încetinit 


26 Ibidem, p. 2. 

democratizarea societății rusești. Deoarece procesul de democratizare a 
Rusiei s-a desfăşurat în paralel cu cel economic, în mod firesc cele două 
procese s-au interferat si s-au influenţat reciproc. Mentinerea unui mediu 
politic impredictibil în Rusia ultimului deceniu al secolului al XX-lea, 
agravarea continuă a problemelor sociale ale populaţiei, precum și apariţia şi 
creșterea influenţei oligarhilor în viața economică și politică, au reprezentat 
doar trei dintre cauzele care au determinat o „expansiune” moderată a 
capitalismului în societatea rusă. Ca urmare, capitalul străin nu a fost 
interesat de Rusia, acest aspect punându-și amprenta asupra evoluţiei 
economice în următorii ani. Se reconfirma un adevăr al științei politice, acela 
conform căruia ,corporatiile transnationale preferă în general să facă afaceri 
în statele democratice - nu datorită vreunei preferințe filosofice inerente 
pentru libertate politică şi egalitate, ci pentru că democratiile tind să fie mai 
stabile decât alte tipuri de state. lar stabilitatea si predictibilitatea sunt 
esențiale pentru maximizarea profiturilor”27. 

Evoluţia Federaţiei Ruse spre democraţie a fost mai lentă datorită 
faptului că, atât pe timpul guvernărilor preşedintelui Boris Elțîn, cât si pe 
perioada mandatelor prezidenţiale ale lui Vladimir Putin şi Dimitri Medvedev 
statul s-a manifestat ca un aparat politic și administrativ care, ca şi 
funcționalitate, a continuat să păstreze o parte din caracteristicile vechiului 
sistem, anterior anului 1991. Datorită vechimii sistemului totalitar din fosta 
URSS precum și a dimensiunii noului stat care s-a născut odata cu dispariţia 
vechiului stat sovietic, se apreciază că Rusia post-sovietică „este cel mai mare 
proiect de convertire democratică din al treilea val de democratizare'?8, 
Pentru evaluarea performanțelor vieţii democratice din Rusia, este extrem de 
important de remarcat modul în care functionezá instituţiile statului rus, care 
sunt raporturile statornicite între aceste instituţii, precum şi relaţiile 
existente între organismele statului si cetățeni. De altfel, teoriile despre 
democraţia liberală susţin fără rezerve ideea că statul, prin instituţiile sale, 
trebuie să ofere cadrul care să permită manifestarea neângrădită a dreptu- 
rilor si libertăților democratice, 

Un adevăr binecunoscut în știința politică spune că democraţia 
presupune un stat responsabil și deschis, capabil să-şi modeleze politicile în 
conformitate cu nevoile și aspiraţiile cetăţenilor săi. „Statul rus - susține Jean 
Grugel - continuă să fie dificil de accesat și refractar la a furniza informații 
cetățenilor săi. Există și dovezi potrivit cărora reprezentanții oficiali ai 
statului nu au încredere în public şi nu declară întotdeuna adevărul. Cultura 


27 Anthony Giddens, Sociologie, Ediţia a V-a, Editura All, București, 2010, p. 809. 
28 Stanislav Secrieru, op. cit., p. 79. 

statului rus, așadar, nu este radical diferită de cea a statului sovietic”2%. 
Deseori, atunci când se discută modul în care statul rus a reușit să evolueze 
conform cerințelor societăților democratice, se aduce în actualitate felul în 
care conducerea de la Kremlin, în perioada primului mandat al președintelui 
Vladimir Putin, a gestionat criza generată de scufundarea submarinului 
nuclear rusesc Kursk în Marea Barents, în august 2000. O serie de aspecte, 
remarcate de analiştii occidentali pe timpul acestei crize, au conturat 
existența unui stat rus la aproape un deceniu de la diparitia URSS care 
continua să pastreze o serie de caracteristici ale statului sovietic: ascunderea 
adevărului de către guvern imediat după accident; respingerea inițială a 
ofertelor de asistență din partea unor state occidentale, cu toate că marina 
rusă nu deținea echipamentele necesare intervenției; tratarea superficială de 
către guvernul rus a informării publice referitoare la catastrofă; continuarea 
vacanței de către preşedintele Putin până când s-a emis comunicatul cá 
întregul echipaj al submarinului nu mai este în viata. 

Pentru a demonstra că statul rus de astăzi se aseamănă, într-o bună 
măsură, cu cel din perioada existenței URSS, o serie de specialiști în studiul 
democraţiei au comparat reacţiile statului totalitar sovietic determinate de 
accidentul nuclear de la Cernobîl cu cele ale statului din „epoca Putin” cu 
ocazia accidentului submarinului Kursk. Comparatia a pus în evidență multe 
reacții asemănătoare, fie că ne referim la instituţiile mega-statului sovietic 
precum și la statul rus intrat în mileniul al III-lea, demonstrând că progresele 
Federaţiei Ruse spre o democraţie liberală sunt departe de a fi înregistrate în 
mod real. Astfel, acest tip de reacţie a statului rus nu putea să nu fie remarcată 
în sens negativ de către o serie de specialiști preocupați de evoluţia 
democraţiei în Federaţia Rusă, deoarece a readus în actualitate unele teme 
cum ar fi secretomania, dezinformarea, desconsiderarea propriilor cetățeni, 
neîncrederea în alti actori statali care și-au oferit ajutorul, etc, teme care au 
reprezentat un ,segment" important al politicii de stat al epocii comuniste. 
Deşi au trecut mai bine de zece ani de la catastrofa submarinului Kursk, opinia 
unor importanti specialişti care urmăresc realităţile politice ale Rusiei actuale 
este că nu s-au înregistrat schimbări spectaculose în urma acestui tragic 
eveniment din punct de vedere al reacţiilor structurilor statale. Se consideră 
că statul rus are încă multe de perfectat pentru a produce schimbări 
importante în modul de acţiune în astfel de situaţii, la nivel institutional dar si 
din punct de vedere al comunicării publice, pentru a avea un comportament 
asemănător entităților statale din statele democratice. Catastofa submarinului 
Kursk a demonstrat că în afară de instituția prezidenţială celelalte organisme 


29 Jean Grugel, op. cit., p. 204. 

ale statului au roluri minore, iar întreaga atenţie a opiniei publice din 
Federaţia Rusă se orientează, în astfel de situaţii, spre puterea de la Kremlin. 
De altfel, una din lecţiile recunoscute ale gândirii republicane despre stat 
spune că „dacă statul este autoritar, cetățenii vor deveni pasivi; dacă este prea 
sofisticat, ei se vor îndepărta de stat; dacă se dovedeşte prea modest, atunci 
cetățenii își vor plasa în altă parte aspiraţiile si ambitiile"30. 

Împărtăşim opinia acelor specialişti în studii despre democraţie care 
susțin că Federaţia Rusă constituie astăzi un stat de tip autoritar, reprezentat 
de un sistem piramidal în care puterea este concentrată, în cea mai mare 
parte, în mâinile aparatului de la Kremlin. Așa cum bine se cunoaște, „acolo 
unde condiţiile nu sunt încă apte pentru democrație, există un avantaj relativ 
al autoritarismului'?1. Promovarea unui sistem piramidal de conducere a 
statului rus, atât în mandatele lui Boris Elțîn, Vladimir Putin cât si a lui Dimitri 
Medvedev îşi are originea în tradiția imperială a Rusiei, însă nici perioada 
comunistă nu a modificat această percepţie în rândul populaţiei ruse. Privind 
la istoria Rusiei, nu este greu de observat apetitul celor care au format pătura 
conducătoare pentru promovarea sistemului ierarhic în care conducerea să 
fie exercitată de o minoritate, remarcându-se faptul că „elita rusă a păstrat de- 
a lungul timpului o predilecție pentru o guvernare foarte centralizatá" 32, Se 
poate spune, deci, că instaurarea unui regim autocratic în Federaţia Rusă 
după 1991 a fost facilitată şi de o moştenire culturală, de un anumit cult al 
conducătorului atotputernic, a cărui reprezentare în mentalul colectiv a fost 
specifică atât periodei ţariste, cât și celei sovietice. Interesantă este opinia 
potrivit căreia în Rusia actuală se poate vorbi de un regim care conține mai 
multe straturi de autoritarism: „Acest autoritarism este, în sine, 
multistratificat. Acesta include un strat vechi de autoritarism pe care anii de 
totalitarism nu l-au putut șterge, precum si un autoritarism nou, în curs de 
dezvoltare, asemănător celora care au apărut în diferite regiuni ale lumii în 
secolul al XX-lea'33. Așadar, aşa cum cum sustine si Jean Grugel, 
democratizarea nu prefigurează niciodată o ruptură totală de trecut, iar 
nevoia de reforme a statului este deseori blocată de interese înrădăcinate în 
interiorul acestuia. 

Spre deosebire de democratiile din Uniunea Europeană unde, începând 
cu a doua parte a secolului trecut, „şeful de stat se află redus, din cauza 
concentrării puterii în instanța guvernamentală, la un rol protocolar și adesea 


30 Paul Magnette, Europa politică. Cetátenie, constituţie, democraţie, Editura Institutul 
European, laşi, 2003, p. 67. 

31 Lain Mc Lean, Dictionar de politicá, Editura Univers Enciclopedic, Bucuresti, 2001, p. 38. 

32 Zbigniew Brzezinski, op. cit., p. 157. 

33 Emil Pain, The political regime in Russia in the 2000s. Special Features Inherited and Acquired, in 
Russian Politics and Law, vol. 49, no. 3, May-June 2011, p.7. 

arbitral”34, în Federația Rusă președintelui i-au fost atribuite prerogative 
extinse care au facut din Kremlin, la scurtă vreme după dispariția Imperiului 
Sovietic, cel mai important pol de putere din societatea rusă. Astfel, se poate 
spune cu certitudine că, începând cu primii ani după dezmembrarea URSS, 
evoluțiile lente către democraţie din Rusia au purtat amprenta permanentiză- 
rii unui sistem prezidenţial excesiv de puternic în care celelalte instituții 
politice funcționau sub directul „patronaj al Kremlinului, iar drepturile si 
libertăţile fundamentale ale cetățenilor, deşi exprimate în documentele 
oficiale ale statului rus, nu se puteau exercita în mod plenar în viata reală. 
Acest model de democraţie “marca Putin”, deşi agreat de o parte a populației 
din Federația Rusă, este descris de către specialiști într-o lumină mai puţin 
favorabilă: “Democraţie de tip rusesc, condusă de sus și controlată de către o 
elită luminată, un sistem pe care Vladimir Putin îl numește «verticala 
puterii»"35, 

Ín perioada primului mandat al presedintelui Vladimir Putin a fost lansat 
termenul de „democraţia manageriată” cunoscut sub si sub numele de 
„democraţie suverană”, sau “democraţie controlată”. Conceptul, care sub 
învelișul unor explicații propagandistice susținea că defineşte tipul de 
democraţie care se potriveşte cel mai bine realitatilor sociale ruseşti, reflecta 
de fapt un regim autoritar în care puterile preşedintelui rus erau 
disproportionate în raport cu celelalte puteri ale statului rus. Urmărind 
realitățile politice din Federația Rusă, începând cu primul deceniu al acestui 
secol, nu putem să nu fim de acord cu faptul cá ,«Democratia suverană», după 
cum a fost denumit regimul din Rusia de către unul dintre ideologii 
Kremlinului, funcţionează după principiile modelului clasic al autorita- 
rismelor care păstrează insignifiante aparente democratice'36. De altfel, 
conceptul de democraţie suverană a fost lansat și utilizat în mod frecvent de 
către propaganda oficială a regimului condus de către Vladimir Putin, prin 
care erau lăudate realizările „de excepţie” ale „epocii Putin” şi se justifica 
centralizarea puterii la Kremlin. Explicatiile către populaţia rusă specificau 
faptul că democrația suverană „reprezintă o formă de guvernare strict 
necesară pentru împuternicirea Federaţiei Ruse, pentru restabilirea demni- 
tátii nationale si pentru curmarea haosului politic postcomunist, fără a 
permite intervenții din străinătate”37. Aşa cum apreciază specialiştii în studiul 
democraţiei, între democraţia suverană promovată de președintele Putin si 


34 Paul Magnette, op. cit., p. 193. 

35 Michael Stiirmer, op. cit., p. 37. 

36 I. Racheru, De ce votează rușii cum vrea Kremlinul, in Foreign Policy Romania, 
noiembrie/decembrie 2011, p. 60. 

37 Nicolae Filipescu, Democraţie suverană în Rusia, ín Revista 22, 05.10.2007, 
http://www.revista22.ro /democratie-suverana-in-rusia-4059.html. 


256 | Eugen Lungu 


democraţia liberală, proprie statelor lumii occidentale, sunt puține elemente 
comune. Deosebirile dintre cele două modele de organizare politică a 
societăţii au fost bine reflectate de către Simon Tisdall: „În lumea obturată şi 
controlată a lui Vladimir Putin, democraţia liberală este un complot, nu o 
oportunitate"38, 

Presa occidentală, dar si o serie de autori ruși între care si sociologul Lev 
Gudkov, uziteazá, cu o tentá criticá, termenul de ,Putinism" pentru a incerca 
sá delimiteze cu mai multá rigoare modul de guvernare autoritará promovat 
de aparatul politic al Kremlinului, în perioada în care Vladimir Putin a 
exercitat funcția de preşedinte al Federaţiei Ruse, dar şi pe timpul mandatului 
de prim ministru. Astfel, „Putinismul” se referă la Regimul Putin, şi reprezintă 
ideologia, priorităţile și politicile sistemului de guvernare al omului politic 
Vladimir Putin. Termenul este folosit în mod critic, de multe ori cu conotaţie 
negativă, pentru a descrie sistemul politic din timpul preşedintelui (2000- 
2008) şi ulterior al primului ministru Vladimir Putin, unde multe dintre 
forţele politice şi financiare sunt controlate de siloviki (persoane provenite 
din sistemul securității de stat, adică din cele 22 de agenţii guvernamentale de 
informații, cum ar fi din Serviciul Federal de Securitate, din poliție şi 
armată). Totuși, în ciuda deficitului de democraţie liberală înregistrat pe 
scena politică din Rusia, remarcat cu ușurință la sfârșitul celui de-al doilea 
mandat al preşedintelui Putin, au fost consemnate progrese din punct de 
vedere economic si al creşterii nivelului de trai al populaţiei, comparativ cu 
„Epoca Elțîn”. Este adevărat că aceste performante economice, conform 
specialiştilor în economie, nu au reprezentat rezultatul politicilor economice 
ale regimului Putin, ci o rezultantă a unei conjuncturi economice interna- 
tionale favorabile ca urmare a creşterii spectaculoase a prețului petrolului si 
gazelor naturale. 

Unii observatori apreciază faptul că propaganda „regimului Putin” a fost 
extrem de eficientă reuşind să inducă ideea, la nivel de mase, pe fondul 
ameliorării nivelului de trai, că stabilitatea este foarte importantă pentru un 
stat cu problemele și mărimea Federaţiei Ruse. În acest mod, „putinismul” a 
reușit, în perioada 2000-2008, să aibă o puternică influenţă în politica internă 
şi să controleze opoziţia politică, fără să apară indici cu privire la o 
schimbarea raportului de forte pe arena politică. La nivelul clasei mijlocii, dar 
şi a cetățeanului de rând, performanţele economice obţinute de regimul de la 
Kremlin au creat, comparativ cu ultimul deceniu al secolului trecut, o anumită 
stare de mulțumire si la o minimă siguranţă, sentimente care au condus la o 


38 Simon Tisdall, Putinism could be the next Russian export, în The Guardian, 31 November 2007, 
http://www.guardian.co.uk/world/2007 /nov/21/tisdallbriefing.simontisdall. 
39 Putinism, From Wikipedia the free encyclopedia, http:/ /en.wikipedia.org/wiki/Putinism. 

,amortire" a dorinţei populaţiei de a participa la manifestații publice. Astfel 
„în primăvara anului 2008, când Putin i-a predat șefia succesorului său 
Medvedev, putea să se mândrească cu un bilanţ care ar face să crape de 
invidie si cele mai dezvoltate tari occidentale. PIB-ul a crescut cu 70%, 
producţia industrială cu 75%, investiţiile au crescut cu 125%; nu mai este 
cazul să ne punem întrebarea de ce ruşii, al căror nivel de trai a crescut mai 
rapid decât inflaţia, închid ochii asupra schimburilor de fotolii care se fac 
între domnii Vladimir Putin si Dimitri Medvedev”%0. Acești indicatori 
economici au fost utilizați, propagandistic, de către regimul de la Kremlin 
pentru a sprijini ideea că „democraţia suverană” este forma de democraţie 
care se potriveşte cel mai bine realitátilor sociale şi economice ale Rusiei, la 
începutul mileniului al III-lea, și că acest mod de guvernare poate reduce 
acestui stat gloria de altădată si poate schimba radical viata ruşilor în anii 
următori. Unii autori, pornind de la acceste succese ale “regimului Putin”, ca şi 
de la influența pe care Rusia a început să o exercite în viața internațională 
prin utilizarea „armei energetice”, vorbesc deja de „noul Imperiu Rus”, 
recunoscând, în acest fel, rolul pozitiv jucat de Vladimir Putin, începând cu 
anul 2000. 

Care este viitorul democraţiei în Federația Rusă? Se afirmă tot mai des cá 
„Occidentul nu mai poate accepta autoritarismul şi abuzurile asupra 
drepturilor omului fără un murmur de critică”41. Dar din păcate aceste critici 
formulate de personalități politice occidentale de rang înalt nu sunt prea 
convingătoare atunci când au ca obiect „democraţia suverană” promovată de 
Kremlin. Nu de puţine ori, istoria ultimilor decenii, a consemnat cum o serie 
de state occidentale au aplicat politica dublului standard atunci când a fost 
vorba de promovarea unor interese egoiste, de natură politică sau economică. 
Deşi Uniunea Europeană, în conformitate cu Tratatele Comunitare, în calitate 
de persoană juridică dezvoltă relaţii politice, economice, culturale etc cu 
diferiți actori ai scenei internaționale, urmărindu-se obiectivele și interesele 
la nivel comunitar, au fost situaţii în care actori statali ai spaţiului UE au 
încheiat acorduri economice care nu aveau în vedere respectarea politicilor 
economice comunitare. 

În acest sens Federaţia Rusă este unul dintre actorii statali care 
reprezintă un pol de interes major pentru unele state occidentale care doresc 
relații comerciale în afara cadrului comunitar cu cel mai mare producător de 
materii prime din lume. Dependenţa de o serie de materii prime care provin 
din Federația Rusă, in special de gazele naturale, face ca o serie de state 


40 Roumiana Ougartchinska si Jean-Michael Carré, Războiul gazelor, Editura Antet XX Press, 
Filipeştii de Târg-Prahova, 2008, p. 218. 
41 Jean Grugel, op. cit., p. 239. 

occidentale să privească cu mai multă indulgență efectele democraţiei 
suverane, ca model de guvernare în Rusia ultimului deceniu. Din acest motiv, 
o serie de specialiști în studii despre democraţie au anumite rezerve privind 
modul în care Occidentul ar putea avea o influență pozitivă asupra evoluţiilor 
democratice din Federaţia Rusă. În aceste condiţii, nu este imposibil „ca 
regimurile autoritare actuale să supravieţuiască, mai ales dacă ele sunt 
importante pentru Occident în termeni de securitate sau de comerț'42. Este 
posibil ca „democraţia suverană” din Federaţia Rusă să găsescă calea de a 
supraviețui ca regin autocratic pentru o perioadă lungă de timp deoarece nu 
pare plauzibilă ideea că societatea rusă are capacitatea de a găsi „resurse 
interne” pentru a accelera procesele de democratizare, şi nici cea referitoare 
la aportul unei ,instante" exterioară statului rus care ar putea influența 
pozitiv procesele politice din Federaţia Rusă. 

Asa cum se cunoaşte, pe 4 decembrie 2011 au avut alegeri legislative? 
pentru cele 450 de locuri din Duma de Stat (Camera inferioară a Adunării 
Federale a Rusiei) câştigate de Partidul Rusia Unită, al actualului premier 
Vladimir Putin, cu un scor de 49,32% din voturi, fiind urmat de Partidul 
Comunist (19,19% din voturi), Partidul Rusia Dreaptă (centru-stanga, 
13,24%) şi de Partidul Liberal Democrat (naţionalist, 11,67%). Comparativ cu 
alegerile legislative din anul 2007, când Partidul Rusia Unită a câștigat (64,3% 
din voturi), deşi şi-a menţinut majoritatea absolută în Duma de Stat la 
alegerile din 2011, scăderea partidului lui Vladimir Putin este semnificativă. 
Prin comparaţie, dacă privim rezultatele alegerilor din anul 2007 - Partidul 
Comunist-11,6% din voturi, Partidul Liberal Democrat-8,1% din voturi, 
Partidul Rusia Dreaptă-7,7% din voturi, se poate observa că, în afară de 
Partidul Rusia Unită, toate celelalte partide care au îndeplinit pragul de 
intrare în Duma de Stat au abținut scoruri superioare în anul 2011. O serie de 
specialişti în politica internă a Rusiei de după 1991 consideră că aceste 
rezultate reflectă începutul eșecului modelului „democraţiei suverane” 
promovat, de peste zece ani, de către Vladimir Putin. De altfel, după 
anunțarea rezultatelor finale ale alegerilor legislative din decembrie 2011, 
opoziţia a declanșat mai multe valuri de demonstraţii „anti-Putin”, invocându- 
se fraude majore pe timpul desfăşurării alegerilor din partea Partidului Rusia 
Unită. Astfel, conform unor estimări neoficiale, la mitingul „anti-Putin” 
organizat pe 10 decembrie 2011 la Moscova au participat între 30.000 şi 
60.000 de persoane, iar la manifestatiile din 24 decembrie 2011 au participat 


42 Ibidem. 
43 Vezi http://en.wikipedia.org/wiki/Russian legislative election, 2011. 

între 45.000 si 100.000 de persoane^^. Manifestatiile conduse de opoziţia din 
Rusia, pe care Vladimir Putin nu o acceptá ca partener de dialog, au 
condamnat modelul democratic autoritar promovat de Kremlin, abuzurile 
autorităților față de drepturile fundamentale ale cetățenilor ruși si au 
exprimat dezacordul fata de noua candidatură a lui Vladimir Putin pentru 
alegerile prezidentiale din luna martie 2012. 

La inceputul anului 2012 demonstratiile ,anti-Putin" s-au reluat, 
contestându-se corectitudinea alegerilor legislative din decembrie 2011, dar 
si participarea lui Vladimir Putin la cursa prezidentialá. Astfel, in data de 4 
februarie 2012, la Moscova, Sankt Petersburg, Ekaterinburg, Samara si in alte 
oraşe din Rusia, opoziția politică a organizat și desfăşurat demonstratii*® de 
protest împotriva lui Vladimir Putin, concomitent cu demonstrațiile pro- 
guvernamentale organizate de puterea actuală, pentru susținerea premierului 
rus. Deși condiţiile meteorologice nu au fost deloc favorabile, la demonstrații 
au participat zeci de mii de persoane, fiind apreciate de către specialiști ca o 
„etapă” dintr-un adevărat „război al mitingurilor” care s-a declanşat după 
anunţarea rezultatelor alegerilor legislative de la sfârşitul anului 2011, 
rezultate considerate de opoziţia din Rusia ca fiind fraudate. Demonstrantii 
„anti- Putin” au condamnat, din nou, modul în care s-au desfăşurat alegerile 
parlamentare, au îndemnat populaţia să nu-l mai voteze pe Vladimir Putin si 
şi-au exprimat îngrijorarea referitoare la o posibila fraudă a Partidului Rusia 
Unită la viitoarele alegeri prezidenţiale. Teama cetăţenilor ruși, exprimată în 
cadrul acestor manifestații, că alegerile prezidenţiale din martie 2012 vor fi o 
simplă formalitate pentru Vladimir Putin, care prin Partidul Rusia Unită ar 
putea frauda alegerile, reprezintă conform analiștilor un semn pozitiv, 
comparativ cu alegerile din anul 2004, când Putin a obținut al doilea mandat 
de preşedinte. Aceste demonstraţii “anti-Putin” confirmă ce spunea jurnalista 
elvețiană Therese Obrecht, în 2006, despre Rusia: “Suntem foarte departe de 
transmiterea democratică a puterii. Totuşi, văzută prin prisma trecutului 
comunist, acest exercițiu de prestidigitatiune are aparențele unui oarecare 
progres"^6, De partea cealaltă, demonstrantii „pro-Putin” au acuzat opoziţia cá 
încearcă să instige la „o revoluţie portocalie”, pe modelul celor care au avut 
loc în Ucraina și Georgia. Susținătorii actualului prim ministru, Vladimir Putin, 
proveniți în mare parte din cadrul instituţiilor de stat, asa cum a remarcat o 


44 Moskow Oficials Ban Anti-Putin March, Ria Novosti, January 21, 2011, 
http://en.rian.ru/russia/20120121/170876220.html. 

45 Corina Ionel, Manifestatii pro si anti Putin în mai multe orașe din Rusia, HotNews.ro, 4 februarie 
2012, http://www.hotnews.ro/stiri-international-11417586-mitinguri-pro-anti-putin-zeci-mii- 
persoane-protesteaza-centrul-moscovei.htm. 

46 Thérése Obrecht, Rusia sau legea puterii. Anchetá la o parodie democraticá, Editura 
Minerva, Bucuresti, 2008, p. 11. 

parte a mass-mediei, s-au conformat foarte bine solicitărilor actualei puteri, 
de a fi alături de viitorul președinte al Rusiei. De altfel, în 2005 Putin 
atentiona poporul rus că “organizaţiile non-guvernamentale finanţate de 
străini acționau împotriva intereselor statului"^", iar demonstrantii care l-au 
sprijinit pe 4 februarie 2012 nu puteau să nu-şi amintească acest lucru. Ca o 
ironie, datorită faptului că numărul celor 15.000 de demonstranți "pro-Putin" 
anunţaţi la Moscova pentru 4 februarie 2012 a fost cu mult depăşit (s-a ajuns 
la circa 140.000), organizatorii mitingului au fost amendaţi cu 25 EUR, sumă 
pe care urma să o plătească Vladimir Putin, conform declaraţiei purtătorului 
său de cuvânt. 

Trebuie remarcat că în ciuda măsurilor restrictive luate de aparatul 
guvernamental si a contra-manifestatiilor organizate de susținătorii lui 
Vladimir Putin, în marile oraşe din Federaţia Rusă, observatorii au putut 
sesiza o schimbare pozitivă a atitudinii civice manifestate după alegerile 
parlamentare desfășurate la sfârșitul anului 2011. Credem că această 
schimbare de atitudine, deşi nu de amploarea pe care ar dori-o unii specialişti 
în studiul democraţiei, este un incidiciu al noilor parametri în care evoluează 
democraţia în Rusia. 


Concluzii 


Cei care analizează, în prezent, politica internă a Federaţiei Ruse nu pot 
să nu se întrebe despre viitorul politic al acestui stat, din perspectiva 
rezultatelor alegerilor prezidenţiale din luna martie 2012. A treia victorie a 
lui Vladimir Putin ne face să analizăm cu mai multă atenție cuvintele 
sociologului Anthony Giddens: „Democraţia se află în dificultate aproape 
peste tot în lume. Aceasta se întâmplă nu numai pentru că se dovedeşte a fi 
greu de construit o ordine democratică stabilă în Rusia și alte societăţi foste 
comuniste. Democraţia pare să fie în impas în principalele ei tari de origine'49. 

Chiar dacă mass-media continuă să transmită diverse ştiri despre 
manifestatiile anti-Putin, chiar dacă sunt anumite semnale pozitive despre 
începuturile coagulării ideii de “societate civilă” în Rusia, rămânem la părerea 
că acest stat are o democraţie neliberală. Continuarea și după alegerile 
prezidenţiale din 2012 a modelului de democraţie suverană poate genera, pe 
termen lung, conform specialiştilor, efecte negative în rândul populaţiei ruse. 
Promovarea unei democrații autoritare, aşa cum este în prezent în Federaţia 


^7 Ibidem, p. 120. 

48 Vezi http://www.a1.ro/news/extern/vladimir-putin-amendat-cu-25-de-euro-pentru-mitingul- 
simpatizantilor-sai-192216.html 

49 Anthony Giddens, op. cit., p. 810. 

Rusă, are nevoie de întreţinerea ideii existenței unui dușman feroce, fără 
scrupule, îndreptat împotriva Rusiei. O astfel de “rețetă” servită populaţiei 
Federaţiei Ruse motivează necesitatea menţinerii ordinei sociale prin 
mecanisme autoritare. Aceasta însemnă întreținerea perpetuă a noului 
naționalism rusesc care pe termen lung poate transforma Rusia într-o ţară 
fără prieteni. Deși vor urma pentru Rusia alte cicluri electorale, deşi se vor 
mai înregistra progrese în evoluția spre democraţie atât în plan instituțional, 
cât și din perspectiva drepturilor si libertăţilor reale ale cetățenilor, credem 
că Stürmer are, astăzi, darul de a convinge multă lume: “Pentru o lungă vreme 
de acum înainte, Rusia nu va fi o democraţie de stil occidental”50. 


50 Michael Stiirmer, op. cit., p. 275. 

Abstract: The study begins by referring to the group need of any 
human being for a group identity, and studies the large group 
identities when it comes to nation formation, ethnical references and 
political abuses in nation building in the post-communist era. The 
study refers specifically to the post-Soviet identities, the struggle of the 
Soviet elites in the new born independent states to maintain their 
privileges, including by using different approaches for denomination of 
identities at a national level in those states. This struggle gave birth to 
several conflicts focused either on an ethnic basis, or an identity basis 
or a separatist basis, all of them using as leverage the conflict between 
competing identities referred to by the local elite, with the great 
involvement of the former central elite of the fallen Empire and the 
constant support of the former capital. Human rights, minority rights, 
discrimination of the Russian minorities are mixed into the tools of this 
struggle where solutions are scarce and unacceptable for all the 
parties involved. In the particular case of the Republic of Moldova, 
there is more confusion coming from the name of the new identity, 
which is a confusion with Moldova - the former region of Romania and 
former Middle Age proto-state - and the ideological approach by 
Stalin who invented a new state in 1924, The Soviet Socialist 
Autonomous Republic of Moldova, and forged a „Moldovan” identity 
„from the ethnic family of the Slavic identities", different from the 
Romanian one, to help explain the rapture and occupation of the 
region on the Eastern shores of the Prut river. 

Identitatea de grup. Nevoia de identitate 


AN n dezbaterea teoretică, unul din punctele cheie legate de identitate 
] este explicarea motivului pentru care omul are nevoie de aparte- 
nenta la grup, de perceptia solidaritátii si a unei identitáti, a unei 
agende superioare, comune cu alti oameni, care sá completeze nivelul 
prestigiului si identităţii personale. Răspunsul cel mai la îndemână este acela 
că omul este o „vietate socială”, respectiv are exact această caracteristică a 
conştiinţei de sine care-l diferențiază de celelalte viețuitoare, iar structura de 
grup pe care o formează excede nivelul grupurilor create instinctual, pentru 
scopuri de neatins individual, în această direcţie limbajul, verbalizarea si 
construcția relațiilor sociale bazate pe conştiinţa de sine a individului jucând 
rolul substanţial. O întreagă componentă a sociologiei studiază dinamica 
grupurilor! şi defineşte sau explică această nevoie de socializare a omului. 

În general, identitățile sunt privite drept fenomene colective de 
exprimare a asemănărilor din interiorul grupului. Formele profunde ale 
asemănărilor în cadrul colectivitátilor se pot manifesta într-o varietate mare 
de feluri, și la niveluri ce acoperă asemănarea fizică, de gusturi şi îndeletniciri, 
de cultură si obiceiuri, limbă si memorie comună, elemente ce dau distincţia 
unui grup de un altul. Apartenența la un grup este partial asumată obiectiv, 
implicit, prin intermediul nasterii, geografiei, obisnuintei rudelor de sânge, fie 
are componente subiective, de opţiune a individului. Legătura între 
identitatea individuală şi cea de grup este un domeniu de studiu la fel de 
fascinant în care se conjugă și vehiculează numeroase teorii și abordări, fără 
ca o formulă definitivă sau dominantă măcar să se fi decantat. 

O anumită dorință de completare a identităţii si individualitatii cu 
elemente care să susțină stima de sine, plasată în spaţiul nevoilor funda- 
mentale umane, face ca indivizii să caute apartenenţa la grupuri sociale care 
să le ofere afecțiune şi să le susțină opțiunile morale. Semnificaţia identităţii 
colective pentru indivizi este dată de dorința de a aparţine unui grup în care 
să resimtă solidaritatea și coeziunea, alături de un celălalt perceput pozitiv. 
Percepția de sine este legată de apartenenţa la grupuri, de aceea identitatea 
colectivă întărește mândria de sine la nivel individual?. „Extinderea 


1 James Peacock, Patricia Thornton, Patrick Inman, Identity Matters. Ethnic and Sectarian 
Conflict, Berghahn Books, New York, Oxford, 2007, p. 34. 

2 Ho Won Jeong. Conflict Management and Resolution. An Introduction, Routledge, London 
and New York, 2010. 

identităţii personale oferă împlinire și realizarea de sine'3. Identificarea cu o 
cauză mai largă și simţul loialității fata de cei cu care lucrează alături pentru 
aceeaşi cauză sunt elemente ce duc în mod natural la apariţia identitátilor 
colective. Delimitările simbolice si cu puternic caracter emotional sunt 
create tocmai de acţiunile colective și angajamentul comun de a proteja 
obiective care-i unesc pe cei ce resimt necazuri comune. 

Dominique Moisi, într-o excelentă carte-replică la “Ciocnirea civilizaţiilor” 
lui Samuel Huntington’, a încercat să traseze liniile ce caracterizează si 
definesc lumea nu atât prin prisma elementelor geopolitice stricte, legate de 
determinism geografic, ale civilizatiilor-religiilor, ci a făcut-o mult mai 
profund, aşezând în prim plan emoţiile fundamentale pe care le experimen- 
tează ființa umană - frica, umilinţa și speranţa - încercând să atribuie o 
asemenea emoție dominantă, aferentă unui tip de model si personalitate, 
legată originar de o anumită zonă geografică a globului, dar în contextul 
globalizării, când această legătură geografică s-a diluat substanţial, iar tipurile 
umane, chiar si în această separație, coexistă pe tot globul. Dincolo de exer- 
citiul intelectual excelent, Moisi vine si argumentează legătura între 
globalizare, identități si emoţii. Astfel, în context contemporan - dupa 
modelul deja lansat de Huntington, care s-a raportat la epoca post-Război 
Rece si renasterea conflictelor interetnice - Moisi vine să arate că elementele 
de natură simbolică legate de frontierele grupurilor (între interior și exterior, 
elementele de mit şi reprezentare exterioară a acestor bariere “tari”), 
dobândesc semnificație crescută pentru indivizi şi chiar „teritorialitate vir- 
tuală” ce catalizează elemente emoţionale primordiale. Ele sunt graniţe 
extrem de solide ridicate, iar depăşirea frontierelor lor este un casus beli şi 
sâmbure pentru declanșarea unui conflict ,irational" în viziunea lui Jeong, in 
care calculul riscului, al costurilor şi beneficiilor nu-și mai găseşte locul. Moisi 
contrazice și metafora lui Thomas Friedman potrivit căreia „lumea ar fi plată”, 
ca urmare a globalizării, argumentând că același fenomen a făcut lumea mai 
pasională, adică mai legată de emoţii şi sentimente, care ar fi generate de 
insecuritatea aferentă marilor schimbări provocate de globalizare, de unde 
apariția în cauzalitate directă a nevoii de identitate reafirmată, întărită, 
revizuită si confirmată, ca si explozia de reacţii iraționale atunci când această 
identitate este pusă în cauză de altcineva. În lumea bipolară lucrurile păreau 
clare, simple, identitatea era imobilă şi evidentă, măcar la nivelul superior al 
apartenenţei la unul dintre cele două blocuri, la una dintre cele două lumi, 
sisteme, organizări, pe când astăzi, într-o lume în continuă schimbare rapidă 


3 Gamson, W.A., The Social Psychology of Collective Action, in A.D. Morris and A.D. Mueller (eds.) 
Frontiers in Social Movements Theory, Yale University Press, New Haven, CT, 1992, p. 56. 
^ Dominique Moisi, The Geopolitics of Emotion, Anchor Books, New York, 2009. 

şi fără frontiere întărite si clare, problema identitară este tot mai dezbătută si 
profund relevantă. Identitatea este profund legată de încredere, iar 
încrederea - sau lipsa de încredere - este exprimată în emoţii, între care 
cele trei fundamentale desprinse de Moisi din psihologie. 

După ce secolul al XX-lea a fost denumit „secolul American” sau „secolul 
ideologiei”, secolul XXI face saltul către „secolul Asiatic” şi „secolul 
identitátii". Schimbarea de la ideologie la identitate si de la cheia si 
simbolistica reprezentării occidentale la cea a orientalitátii lumii, înseamnă, 
în același timp, și că emoţiile dobândesc un rol mai important ca niciodată. 
De altfel, acest lucru este confirmat şi de criza economică de astăzi, dezvoltată 
drept criză economică şi financiară, ulterior criză a elitei politice şi a 
politicului care nu a ştiut să controleze şi să responsabilizeze elita financiară, 
ba chiar a coabitat si profitat din malversatiunile sale, pentru ca ulterior să 
cadă profund, după lansarea de către Germania a observaţiilor privind 
datoriile suverane, într-o criză de incredere®. Mai mult, chiar mecanismele 
de preventie și anticipare, avertizare timpurie, a viitoarelor crize contin, 
dincolo de mecanismele de impozitare a fluxurilor de capitaluri şi a 
produselor derivate, un mecanism ce trebuie să includă, după modelul 
asigurărilor şi primelor de risc, cuantificarea încrederii publicului, 
elemente profund emoționale și dependente, manipulabile, prin presa cu 
acoperire globală si supra informaţia (şi supra-manipularea asociată). 


Noua generaţie de conflicte identitare 


Anii '90 au surprins spaţiul post-sovietic în confruntări fratricide, 
principalele contradicții manifestate fiind cele între identitatea sovietică- 
federală și identitatea naţională a noilor state. Dacă în fosta Iugoslavie această 
mentalitate a identităţii federale a îmbrăcat aspecte mai putin pregnante - 
aici culminând conflictele identitare de factură etnică și fostele rivalități 
asupra unor teritorii si zone locuite de o etnie sau alta -, statele desprinse din 
fosta URSS au resimţit plenar conflictul identitar?, dublat şi aici de conflicte 
etnice - rezultate ale fostei politici staliniste a maximei complicaţii etnice 
de redesenare a statelor sovietice în alte spaţii decât cele etnice ale statelor 
ocupate. 


5 Dominique Moisi, op .cit., p. 14. 

6 Thomas Friedman, The World is Flat. A Brief History of the Twenty-first Century, Farrar, 
Strauss and Giroux, New York, 2005. 

7 [ulian Chifu, Spaţiul post-sovietic in căutarea identitatii/Post Soviet Space. Identity 
Reloaded, Editura Politeia SNSPA, Bucuresti, 2005; Idem, Basarabia sub ocupatie sovieticá 
(1940-1941; 1944-1991), Editura Politeia SNSPA, Bucuresti, 2004. 

În acest spaţiu al conflictelor identitare, constatăm astăzi o recrudescentá 
a luptei între fosta elită sovietică de rang doi şi inferior - reprezentanți ai 
fostului aparat care au supraviețuit schimbărilor democratice şi s-au făcut 
utili noilor administrații pe baza abilităţilor şi cunoștințelor dobândite în 
regimul sovietic - si elitele nationale ale noilor state. În cadrul acestei lupte 
pentru supravieţuire a foștilor funcționari tehnici, civili și din spaţiul executiv, 
de la nivele secundare şi inferioare ale fostului regim - care au reușit să se 
facă utili noii elite, dar care şi-au conservat conştiinţa de sine, vechile 
obiceiuri și mentalități - apare necesitatea legitimării acestui grup și a 
prezervării privilegiilor pe care le-au dobândit în epoca sovietică și pe care 
le-au conservat în perioada tranziţiei. Este motivul pentru care această clasă - 
sprijinită de clientela economică creată în ultimii 10 ani si de un număr mare 
de cetățeni dependenţi administrativ de această elită - doreşte accesul 
privilegiat / menţinerea poziţiilor privilegiate în detrimentul noilor elite 
democratice ale statelor independente, școlite în occident și adaptate 
noilor realități. Această elită administrativă post-sovietică a constatat că 
singura modalitate de a-și păstra poziţiile este de a reclama un acces 
privilegiat pe baza legitimitátii de a reprezenta o nouă majoritate, cu o nouă 
identitate. 

Noile conflicte identitare prezente astăzi marchează exact această luptă 
surdă în care revendicarea identității sovietice/federale ce asigura baza 
privilegiilor nu mai este de actualitate si de aceea trebuie 
asumată /revendicată, uneori chiar inventată o nouă identitate, distinctă 
de cea națională a noilor state independente. Din studierea aprofundată a 
comportamentului acestei clase în statele fostei Uniuni Sovietice, am 
constatat următoarele tipuri de identități reclamate: 


1. Revendicarea unei identități de tip etnic, pe baza asumării 
identităţii naţionale a unui vecin. 

Acest lucru presupune însă îndeplinirea unor condiţii specifice, cum ar fi: 

- existența unui număr mare, compact, de reprezentanţi ai acestei 
populaţii /etnii, într-o anumită zona 

- regiunea populată compact să fi făcut parte din fostul stat vecin 

- zona disputată să atragă suficient interes din partea vecinului, din 
punct de vedere economic, istoric, simbolic. 

Dacă aceste condiţii cumulative sunt îndeplinite, procesul de secesiune pe 
criterii etnice şi istorice poate începe, având ca obiectiv obținerea cel puţin a 
unei autonomii largi care să permită vechii elite să supravieţuiască în poziţii 
privilegiate în cadrul acestei autonomii. Acesta poate reprezenta un conflict 
identitar specific, bazat pe realităţi etnice. Pentru vechile elite, condiţia 

apartenenţei la etnia în cauză este restrictivă. Exemple ale acestei tipologii - 
dublată de potentarea unor elite etnice locale - se întâlnesc în regiunile 
Abhazia, Osetia de Sud - în Georgia, Nagorno-Karabah în disputa Armenia - 
Azerbaidjan. 


2. Revendicarea unei identități regionale/subregionale ridicate la 
rang de identitate națională. 

Acest tip de identitate fabricată este cea de factură tipic separatistă. 
Singura motivaţie este un conflict de autoritate prin care o regiune compactă 
este transformată în posibil stat, construindu-i-se o legitimitate statală 
pornind de la structuri prestatale vechi sau de la tipuri de organizări medie- 
vale protostatale, de la trecut istoric distinct fata de spaţiul statal de care 
aparține. În acest caz, fostele elite sovietice se izolează într-o asemenea 
regiune și produc un proces separatist, asumându-și o identitate regională/ 
subregională şi revendicându-se de la noua majoritate formată în regiunea 
separatistă, cea aferentă locuitorilor băștinași din regiune. Condiţiile, în acest 
caz, sunt mult mai simplu de îndeplinit. Cazuri clasice de această factură sunt 
cel al Adjariei - Georgia, sau cazul Transnistriei - Republica Moldova. 
Regiunile au câteva caracteristici: 

- lideri despotici, elită fostă sovietică; 

- încearcă redesteptarea/reformarea fostei Uniuni Sovietice; 

- revendică apropierea /unirea de Federaţia Rusă; 

- Se afirmă drept apărători ai etnicilor ruși din aceste state în mod fals 
(numărul etnicilor ruși din Chișinău este mai mare decât al celor din întreaga 
Transnistrie, iar în Adjaria acest element este marginal); 

- au baze militare ruse, rámágite ale fostei armate sovietice. 

O particularitate a acestor spaţii este faptul că insistă asupra elemen- 
telor etnice ruse și asupra unor pretinse discriminări ale etnicilor ruşi în 
restul teritoriului, forțează o maximizare a drepturilor etnicilor ruși în 
statele din care tind să se rupă, considerând aceste elemente drept garanţii 
ale reformării fostului imperiu. 


3. Revendicarea directă a unor identități de tip sovietic. 

Caracteristicile regiunilor pentru a clama acest tip de identitate sunt: 

- state ale fostei URSS în care partidele comuniste sau un lider 
autoritar de tip sovietic conduce discretionar; 

- eliminarea elementelor de democratizare; 

- eliminarea dezbaterii/optiunilor alternative privind identitatea 
națională; 

- revendicarea unei fuziuni/uniuni cu Federaţia Rusă sau a unei 
identități de tip sovietic; 

- eliminarea dezbaterii şi posibilităţii formulării altor opţiuni; 
condamnarea, reprimarea, excluderea oricărei opinii dubiative față de 
adevărul absolut decretat oficial şi impus populaţiei pe cale administrativă, 
prin intermediul aparatului statului; 

- promovarea doctrinei oficiale la rang de adevăr absolut, în formă 
totalitară, în toate sferele vieţii: socială, economică, politică, culturală, 
învățământ etc. 

În această categorie a revendicării transparente a identității de tip 
sovietic găsim două cazuri: 

- Belarus - acolo unde baza de pornire a fost totalitară, 
antidemocratică şi apoi de eliminare a identității belaruse pe baza promovării 
unei fuziuni cu Federația Rusă, ca punct de pornire al viitoarei reconstructii a 
URSS pe noi baze, dar cu fostele elite. 

- Republica Moldova - stat în care Partidul Comunist a revenit la 
putere, unde a fost reînviată fosta propagandă sovietică ce susține existenţa a 
două identități etnice distincte - românească si moldovenească - folosită de 
Stalin în politica sa de amestecare etnică. Și în acest caz, identitatea de tip 
sovietic s-a transformat deja într-o doctrină de stat, prin norma Conceptiei 
Politice Naţionale prin respingerea identității românești a moldovenilor - și 
promovarea unei identități subregionale, ridicată la rang de identitate 
naţională. 

În cazul Republicii Moldova, problema este aceea de a şterge ideile forță 
din documentele fondatoare ale statului - cele ale identităţii etnice 
româneşti a majorităţii, care a justificat apariția statului după prăbuşirea 
URSS şi acceptarea numelui specific de „Moldova” pentru cel de-al doilea stat 
românesc - si mentalitatea nationalist-etnicist-statalistá, care se traduce 
prin justificarea diferenţelor specifice si etnice între două state românești ca 
unic vehicul pentru fosta elită de a legitima prezervarea privilegiilor în fata 
elitelor democratice româneşti, mai bine pregătite şi adaptate noilor realități 
ale mileniului III. Aceste confuzii identitare au marcat istoria ultimilor 10-15 
ani prin apariția unui număr de conflicte (chiar armate) - de factură 
interetnică, separatistă - dar şi a unor noi tipuri de conflicte identitare, odată 
cu aprofundarea diferențelor fata de vecini si a refuzului procesului de 
compatibilizare la noua frontieră NATO-UE. Astfel, pentru toate aceste state, 
lipsa procesului real de democratizare, lipsa, încetinirea sau stoparea 
reformelor - vezi chiar restauratia în Belarus sau Republica Moldova - duc 
la discrepanțe majore față de vecinii cu o accelerată politică de 
compatibilizare față de statele occidentale. Această lipsă de compatibilitate 

este izvorul evident al unor viitoare conflicte de-a lungul acestei noi 
frontiere, pe linia noilor vecini ai NATO/UES. 


Conflictele identitare în Republica Moldova. 
Trei generaţii de conflicte în căutarea identităţii 


Republica Moldova a fost poligonul de manifestare a valurilor de conflicte 
identitare izbucnite după prăbușirea fostei URSS. Primul val a fost cel al 
conflictului între identitatea sovietică - asumată de vechea elită 
conducătoare, care s-a refugiat în Transnistria şi a generat un conflict de tip 
separatist, pentru a determina apariția unei regiuni autonome care să pună în 
discuţie împărţirea autorității cu Centrul și să asigure poziţii privilegiate 
fostei elite - şi elita naţională, care și-a justificat independenţa pe baza 
trecutului istoric si a identității româneşti - elemente care se regăsesc atât in 
declarația de suveranitate, in denuntarea Pactului Ribbentropp-Molotov care 
precede independența si o legitimează si în declaraţia de Independenţă, ca si 
în înțelesul şi interpretarea acordată noii Constituţii din 1994 (limba 
moldovenească identică cu limba română, al doilea stat românesc care se 
numeşte Republica Moldova pe baza regiunii istorice din care a făcut parte). 

Cel de-al doilea conflict identitar născut în 1994, odată cu Congresul 
„Casa noastră Republica Moldova” a fost cel dintre elita naţională, 
democratică și fosta elită din perioada sovietică, rămasă în funcţii 
administrative și executive în Republica Moldova şi care a dorit un statut 
privilegiat bazat pe o nouă identitate moldovenească statalistă. Pentru a 
redobândi poziţiile privilegiate era necesar ca majoritatea să nu se mai 
numească românească ci moldovenească, înțelegând prin acest termen nu 
atât expresia etnică - deși vocile lui Stati şi membrilor asociaţiei Pro 
Moldova erau importante şi atunci - cât expresia statalistă. Vechea elită - 
care rămăsese în poziţii importante în administrația democratică de tranziţie 
- refuza să accepte existența a două state românești independente si a 
legitimitatii reformelor democratice ce consolidau independenţa 
statului fata de fosta metropolă, ci clama „moldovenismul” ca identitate 
regională ridicată la rang de identitate națională. legitimată pe baza 
recunoașterii noului stat independent. Chiar din aceste momente au apărut 
primele elemente de moldovenism etnicist, cel care susținea că există două 
națiuni, două popoare, două etnii diferite, „moldovenească” și română. 
Tendinţa aceasta a fost denuntata atât de preşedintele Mircea Snegur - atunci 


8 Barry Buzan, Popoarele statele şi frica. O agendă pentru studii de securitate 
internaţională în epoca de după războiul rece, Editura Cartier, Chişinău, 2000. 

când a cerut modificarea articolului 13 al Constituţiei, solicitând ca limba de 
stat să fie denumită română - ca si de viitorul preşedinte Petru Lucinschi - cel 
care a cerut înscrierea în Constituţie, în spiritul declaraţiei de Independenţă și 
a documentelor fondatoare ale statului Republica Moldova, că limba de stat 
este denumită limba moldovenească, dar este aceeași cu limba română. Cei 
doi lideri politici au realizat poziţia de delegitimare a actului de 
independenţă odată cu contestarea acestui adevăr istoric ca şi compatibi- 
litatea între existenţa celor două state românești în Europa contemporană, 
fără a fi stirbitá independenţa noului stat apărut după prăbușirea URSS, 
deoarece primul interesat de existenţa și viitorul democratic şi european 
al Republicii Moldova era chiar statul vecin, România. 

Aici a început fuga pentru legitimarea istorică a statului Republica 
Moldova și a „etniei moldovenești”, a „limbii moldovenești”, întregul proiect 
eșuând în ultranationalism moldovenesc etnic. Acest al treilea conflict 
identitar a pus fata în fata, în contextul guvernării comuniste - un program de 
restauratie pro-imperială anti-democratică cu evoluția pro-europeană. 
Moldovenismul etnic susținea existența a două etnii diverse, căuta diferente 
lingvistice si legitimarea unei istorii distincte, elemente care nu făceau decât 
să reia temele staliniste ale anilor '24 şi ulterior '50. Nevoia foştilor lideri 
comuniști şi a elitei fostului regim de a-și prezerva privilegiile a dus la 
reconstruirea acestei identități, contestate atât de elita naţională și 
democratică, cát şi de exponentii fostului curent statalist - trecuţi în umbră 
de radicalismul noii doctrine și conştienţi că au deschis cutia Pandorei ce 
duce chiar la eliminarea lor de pe scena politică. 

Partea cea mai nepotrivită a procesului a fost tocmai transformarea 
identităţii etniciste moldovenești, a ultranationalismului moldovenesc în 
doctrină de stat, prin intermediul Legii minorităţilor, a Legii Conceptiei 
Naţionale, a legii de combatere a activităţilor extremiste, toate conducând la 
impunerea noii identități - construite artificial şi legitimate politic - pe cale 
administrativă pentru toate sferele vieţii sociale, culturale, educaţionale, 
politice, civice. Mai mult, orice părere contrarie este taxată de lege drept 
delict de opinie si condamnat penal!! Un drum clasic si bine învățat de 
comuniștii de sorginte sovietică spre totalitarism, având drept doctrină 
esențială nu marxism-leninismul stalinizat, ci o formă de nationalism, 
moldovenismul etnicist! 

Confuzia identitară în Republica Moldova 


Din păcate, confuzia identitară persistă în Republica Moldova, acolo unde 
se îmbină tendința de afirmare a identităţii naţionale și a statalității, 
consacrată normativ la înființarea Republicii Moldova și desprinderea de 
fostul Imperiu, prin condamnarea Pactului Ribbentrop-Molotov si afirmarea 
Declaraţiei de independenţă - care a întemeiat gestul şi justificat suverani- 
tatea regăsită. Atunci identitatea clamată era „moldovenească-românească”, 
în sensul diferenței fata de identitatea sovietică a părţii de popor român ce 
trăia într-o bucată ruptă din regiunea Moldova. Apoi tentative de 
„consolidare a statalității” au impus o nouă scindare de abordări, respectiv 
tentatia de a infirma pornirea originară de a determina unirea Republicii 
Moldova cu România din anii 1989-1994. Atunci a fost regăsită şi adusă în 
prim plan „identitatea moldovenească”, cu diferite nuanţe, în orice caz 
utilizată cu titlu de identitate distinctă de cea românească, de unde și recursul 
la fantasmele sovietice şi propaganda prin care Stalin, Artiom Lazarev, 
ulterior Vasili Stati sau Victor Stepaniuc au încercat să întemeieze existența 
unui popor “distinct” de cel român în Republica Moldova. 

Marea problemă a abordării a fost aceea cá o asemenea linie - devenită 
linie oficială în timpul guvernării comuniste a Republicii Moldova, între 2001- 
2009 - utiliza argumente ce întemeiau separatismul raioanelor din stânga 
Nistrului, respectiv argumente în oglindă, liderii de la Tiraspol construiau 
„identitatea moldovenească nistreană”. Această abordare a creat confuzii 
majore doctrinare mergând până la punctul de utilizare a două doctrine 
oficiale”, una de uz intern, una de uz extern, respectiv identitatea 
nationalist-etnicist „moldovenească” pentru regiunea aflată sub controlul 
Chişinăului, nationalism etnic separatist, şi „identitatea civică 
moldovenească” combinată cu un statalism moldovenesc - există statul 
Republica Moldova, recunoscut de ONU, deci există națiunea moldovenească, 
deci şi limba moldovenească, dacă vrem noi să o numim astfel. În fapt, 
confuzia nu are soluții nici astăzi. 

Dacă e să judecăm istoric, lucrurile sunt clare și fără dubii, e vorba despre 
o parte a principatului Moldova al României - moldovean fiind, deci, iden- 
titate regională, nu națională - care a avut o istorie separată de cea a 
României, dar unde identitatea românească s-a prezervat chiar și sub 50 de 
ani de ocupație sovietică, dovadă fiind rábufnirea din anii 1987-1993, după 


? Dan Dungaciu, Națiunea şi Provocările (post)modernitatii, Editura Tritonic, Bucuresti, 2004; 
Idem, Moldova Ante Portas, Editura Tritonic, București, 2005; Idem, Cine Suntem Noi. Cronici 
de la Est la Vest, Editura Cartier, 2009; Idem, Basarabia e România?, Editura Cartier, 2011. 

perestroika şi glasnosti-ul lui Mihail Gorbaciov, când fiecare a fost liber să 
revină la a-şi afirma propria identitate. 

Dacă e să evaluăm gradul de evoluţie distinctă a Republicii Moldova și 
forța ei de a crea o identitate naţională distinctă, aici avem un studiu- 
lucrare de doctorat al lui Iulian Fruntasu, „O istorie etnopoliticá a Republicii 
Moldova”10, care a demonstrat, utilizând instrumentele lui Ernst Gellner si 
Hobsbawm!!, că nivelul maximal la care am putea evalua dezvoltarea unei 
națiuni moldovenești şi unei etnii moldovenești distincte de cea romana 
este cea de proto-natiune agrară, deci nesustenabilă în contextul 
contemporan. Cartea este o frescă la care multi ar trebui să revină, inclusiv 
dintre actualii guvernanti pe care lulian Fruntasu îi consiliază din postura de 
Consilier pentru Politică Externă al Premierului. 

În fine, varianta cea mai aproape de realitate pare a fi una de compromis, 
care a fost pronunţată de multe ori fără a fi acceptată la scară largă. Ea a fost 
lansată de Iurie Rosca in 2007-2008, si cred cá temeiurile evaluării ar merita 
să revenim asupra lor. Astfel, decizia asumată este una pur politică, ea ţine 
seama atât de realitatea românească a apartenenţei locuitorilor din stânga 
Prutului la națiunea română, ca si de o anumită tradiţie, propaganda, 
ideologie oficială care a încetățenit în aceeași regiune o asumare a identităţii 
de „moldovean”. Potrivit propunerii, soluția - care părea a fi fost aproape de 
formula imbrátisatá de Alianța pentru Integrare Europeană, atunci când 
preşedintele statului era Mihai Ghimpu - era aceea de a admite că cetățenii 
băștinași, majoritatea celor din Republica Moldova se pot autodefini 
alternativ români sau moldoveni, însă toată lumea ştie că e vorba despre 
una și aceeaşi identitate, limba este limba română și nu mai e discutabilă, în 
timp ce autodefinirea alternativă este doar o marcă istorică si culturală a 
regiunii. O asemenea soluție este compromisul ideal si evită problemele 
majore ale revendicării identității moldovenești ca identitate națională, nu 
regională a României. 

Astfel, clamarea identităţii moldoveneşti ca identitate naţională, 
invocând eventual orice tip de raționalitate - teoria moldovenismului, 
recursul la istoria principatului Moldova, istoria petrecută separat de 
regiunea din stânga Prutului si cea din România, etc. - implică revendicarea 
implicită a unui teritoriu de două ori mai mare şi a unei populaţii duble din 
România, locuind provincia istorică Moldova aflată în trupul României, asa 


10 Julian Fruntașu, O istoria etnopolitică a Basarabiei, Editura Cartier, Chisinau, 2002. 

11 Eric Hobsbawm, Ernst Gellner, Thought and Change, University of Chicago, Chicago, 1964; 
Eric Hobsbawm, Ernst Gellner, Nations and Nationalism, Cornell University Press, Ithaca, New 
York, 1983; Eric Hobsbawm, Națiuni si Nationalism din 1780 până în prezent: Program, mit 
și realitate, Editura Arc, Chişinău, 1997. 

cum înseamnă și revendicarea implicită a regiunilor din Nordul Bucovinei, 
Sudul Basarabiei şi Nordul Basarabiei, porţiuni ale fostului principat Moldova, 
aflate în teritoriul Ucrainei, cu cam tot atâția cetățeni si un teritoriu 
comparabil cu cel al Republicii Moldova de astăzi - legea privind acordarea 
cetățeniei “moldovenești” mai conţine şi astăzi referiri la acordarea automată 
a acestei cetăţenii tuturor locuitorilor din aceste regiuni. 


Moldova, moldovean, moldovenesc. Consideraţii semiotice 


Nu puteam încheia această trecere în revistă a problemelor și zbaterilor 
în domeniul identitátilor post-comuniste în Republica Moldova - în sensul 
celor post-comuniste în Europa de Est şi a celor post-sovietice în spațiul fostei 
URSS, căci în Republica Moldova am avut un partid Comunist în tranziţie și un 
regim al acestui partid mai bine de 8 ani - fără a face recurs si la utilizarea 
excesivă si aberantă a referirilor prescurtate la Moldova, în loc de Republica 
Moldova, şi la epitetele de moldovean şi moldovenesc, formate prin derivare şi 
utilizate extensiv, cu diverse semnificaţii. Astfel, există tentatia de a abandona 
titulatura recunoscută a statului, Republica Moldova, consemnată în 
Declaraţia de Independenţă și în Constituţie, pentru mai scurtul și uzualul 
„Moldova” - cu atât mai mult în traducerile în engleză şi franceză. Moldova 
desemnează provincia istorică şi principatul român care s-a unit cu celelalte 
două principate române, Tara Românească sau Muntenia si Transilvania 
pentru a forma statul național român reîntregit în 1918. A desemna Republica 
Moldova cu titlul de „Moldova” înseamnă să facem o mare greşeală între 
semnificat și semnificant, o digresiune care a mai avut loc în semiologie și 
care ajunge să fie consacrată prin noua reprezentare care s-a atribuit etichetei 
asumate simbolic. 

Greşeala este una curentă şi se întâmplă și în alte cazuri: Bosnia- 
Herţegovina a rămas „doar Bosnia”, eludând componenta croată din nume, în 
condiţiile în care componenta sârbă nici nu se regăsește în formula 
recunoscută oficial a denumirii statului cu capitala la Sarajevo, aşa cum 
Kosovo şi Metohia nu mai există prin amputarea elementului de referire la 
identitatea sârbească, devenind simplu doar „Kosovo”, ca în denumirea 
statului declarat unilateral si nerecunoscut de România alături de alte state, si 
nu ca în denumirea provinciei autonome din cadrul Federaţiei Iugoslave, 
respectiv a Republicii Serbia şi Muntenegru. Si în acest caz, referintele la 
„Moldova” sunt extrem de curente, unele chiar în documente oficiale ale 
României, în declaraţii ale oficialilor români, în documente chiar ale 
Ministerului Afacerilor Externe, iar asupra acestei realități si diplomaţia 
română, și Academia Română, măcar la nivelul institutelor de Relaţii 


274 | Iulian Chifu 


Internationale, Istorie si lingvistică ar trebui să se sesizeze. Ce să mai vorbim 
despre desemnarea cetățenilor Republicii Moldova drept „moldoveni”, în mod 
abuziv, dar care, intrat în uz, capătă rol de regulă universală, sau de 
caracteristica provenientei din Republica Moldova ca „moldovenesc- 
moldoveneascá". Si aici semiotica poate sá ne joace feste, reprezentarea, 
percepţia publică să ia locul realităţii - așa cum s-a întâmplat, de exemplu, 
secolul trecut cu denumirea de „Basarabia” - iar consecinţele să fie greu de 
prevenit și de combătut peste timp. 


^ 

Abstract: After the end of the Cold War and the fall of the Soviet 
Union, the United States had to manage a new type of international 
situation, as the only superpower left in the system. However, starting 
with 2001, the US started to show some weaknesses, thus allowing for 
the development of new international actors, such as the Russian 
Federation, China and the European Union. The first two challengers 
also took profit on the economic crisis affecting the Western world to 
lessen the relative power gap. At the same time, as the European Union 
is increasingly under threat of economic recession, Romania's situation 
becomes vulnerable, as the regional security environment is changing. 
In this context, it is not at all clear towards what kind of international 
system the world is moving. Several hypotheses can be raised, based on 
the past historical experience or on a paradigm of new world anarchy. 
The article is trying to grasp some of the present interpretations and 
identify a consistent scenario for the future of the world scene. 

ladimir Putin a afirmat că dispariţia URSS a fost cea mai mare 

tragedie a secolului al XX-lea. Fără a împărtăși neapărat această 

teză, se poate susține că nu faptul dispariţiei, ci modul în care 
URSS a dispărut, a reprezentat o tragedie; atât pentru succesorii ei direcţi, cât 
şi pentru foştii ei inamici. Pe de o parte, ieşirea sa precipitată şi dezordonată 
din istorie a lăsat pe locul URSS o Rusie insuficient de puternică spre a fi 
temutá, dar cu suficiente resurse spre a accepta cu resemnare lipsa unui 
statut post-imperial recunoscut la nivel global. Această Rusie post-sovietică se 
vedea înconjurată de noi state gata să intre în concursul exclusivismelor 
naţionale, dar lipsite de criteriile coeziunii naţionale. 

Pe de altă parte, lipsind Occidentul euro-atlantic de inamicul în raport cu 
care învățase să își definească si politica si identitatea, dar lăsându-i iluzia de 
a fi învingătorul Războiului Rece, prăbușirea URSS a (re)generat un dublu 
divorţ - între Occident si Orient, precum și între SUA şi vechii săi aliaţi 
europeni. Orientul, acum echivalat cu fundamentalismul islamic, a fost chemat 
să înlocuiască vechiul adversar ereditar sovietic în cadrul unei noi cruciade 
duse de „imperiul americanizat al binelui”. La rândul său, o Uniune Europeană 
tot mai confuză sub efectul şovinismului decadent consecutiv unei prelungite 
perioade de bunăstare, s-a pronunţat tot mai mult împotriva hegemoniei unei 
Americi tot mai neo-conservatoare și mai narcisiste. Aşa s-a trecut, în mod 
spontan, de la bipolarism, la unipolarism şi de acolo la un multipolarism cu 
poli asimetrici în termeni de putere. 

Bipolarismul Războiului Rece a garantat echilibrul, fie el si al terorii!, care 
a stat la baza predictibilitátii, stabilităţii si securităţii raporturilor dintre 
statele lumii. Unilateralismul care s-a impus spontan prin căderea unuia din 
polii opuși, a pus în discuţie toate principiile de drept ale ordinii bipolare: 
egalitatea suverană, neinterventia, nerecurgerea la forţă şi la amenințarea cu 
forţa etc. În absenţa vechilor reguli, abuzul inevitabil al unicei superputeri 
(orice putere corupe; puterea absolută corupe în mod absolut) a indus un 
haos cu atât mai mare cu cât SUA s-au dovedit capabile să câștige orice război, 
dar incapabile să impună pacea. În atari condiţii, unipolarismului i-a urmat 
multipolarismul, dar întrucât polii sunt inegali ca potentá economică, militară 
şi culturală dezordinea pare a evolua către un adevărat apolarism care, 
neechilibrat la timp, va da naștere unei disperări globale cu manifestări de tip 
hobbsian. 

Criza economică reclamată astăzi de omenire este o criză a echilibrelor 
globale şi o criză morală (inclusiv criza democraţiei) circumscrise de 


1 Stephen Walt, Keeping the World ‘Off-Balance’: Self-Restraint and US Foreign Policy, în G. John 
Ikenberry (ed.), America Unrivaled: The Future of the Balance of Power, Cornell University 
Press, 2002, p. 133. 

dezordinea mondială succesivă dispariţiei URSS si bipolarismului. Mitul 
Occidentului salvator nu mai poate suplini lipsa unei noi ordini autentice, ci 
poate doar adânci haosul global în condiţiile în care, în realitate, fără 
contraponderea sa sovietică, Occidentul însuși a intrat în declin, ajungând să 
se comporte astăzi cu frivolitatea senilă a imperiilor ce mor. 

Pe acest fond, România și întreaga regiune căreia îi aparține, are nevoie 
să sintetizeze învățăturile colapsului sovietic încercând să vadă ce se poate 
aplica din ele în momentul în care Occidentul a intrat, la rându-i, în declin si 
când emergenta unor noi centre de putere pune Europa în fata dilemei de a 
rămâne muzeul de istorie al conflictelor naţionale sau de a deveni o 
democraţie transnationalá cu relevanţă globală. 


De la „ordinea Războiului Rece” la „noua dezordine globală” 


Noua ordine internaţională post-bipolară 


a. Statele Unite ale Americii 

Prăbușirea sistemului mondial bipolar nu a însemnat victoria 
Occidentului capitalist-democrat asupra Orientului comunist-totalitar, ci 
implozia celui din urmá sub efectul actiunii legilor pietei, corelat cu civilizarea 
celui dintâi - sub presiunea revendicárilor sociale. La scara mare a istoriei a 
fost vorba mai mult despre o convergenţă care a făcut ca războiul ideologic să 
se termine din lipsă de combatanți, decât de excluderea celui mai slab de 
către cel mai tare ori de convertirea gresitilor de către cei drepţi. De aceea, 
liderul blocului occidental, SUA, şi-a asumat în mod eronat, odată cu triumful, 
titlul de unic jandarm al păcii mondiale organizate pe baza principiilor, 
valorilor si practicilor sale2. 

Pax americana a putut dura doar atâta timp cât subiecții ei neamericani - 
pe cale de a deveni obiect al unei istorii încheiate - au sperat că superputerea 
unică are dorinţa, ştiinţa si capacitatea de a transforma „visul american” nu 
doar în proiect universal ci şi în realitate universală. Din nefericire, SUA nu au 
ştiut cum, nu au putut si nu şi-au dat silinta să-i integreze nici pe vechii aliați, 
nici pe vechii inamici, nici pe noii fideli, nici pe traditionalii clienti într-un 
univers care să îmbine bunăstarea şi demnitatea, securitatea şi libertatea, 
multiculturalismul şi solidaritatea civică, așa cum o făcuseră pe teritoriul lor. 
În schimb, s-au considerat indreptátite să „evanghelizeze” lumea impunând 
Cuvântul Sfintei Scripturi a Noului Ierusalim american, fără a-i fágádui 
pământul libertăţii și a-i oferi salvarea demnității. 


2 Zbigniew Brzezinki, The Choice: Global Domination or Global Leadership, Basic Books, New 
York, 2004, pp. 213-215 

3 Joseph S. Nye, The Decline of America's Soft Power, in Foreign Affairs, vol. 83, No. 3, May/June 
2004, pp. 16-20. 

Dupá terminarea Rázboiului Rece, universalismul (modelului) american 
nu a exclus nationalismul american. Dupá ce ,imperiul ráului" (URSS) a 
dispărut, „imperiul binelui” (SUA) a devenit pur şi simplu „imperiu american", 
preocupat mai ales de culegerea rentei imperiale, iar nu de integrarea 
imperială. Bipolarismului politico-ideologic i-a urmat un unipolarism politico- 
ideologic, când ar fi fost necesar un unipolarism pur si simplu, politic 
integratort. Necesar dar nu și posibil. Chiar si fără erorile Americii, 
americano-centrismul nu ar fi rezistat, întrucât orice unipolarism este 
esențialmente instabil. Omenirea nu poate sta prea mult într-un picior. Lipsa 
de realism şi narcisismul american (în contratimp cu globalizarea modelului 
american) nu au făcut decât să grăbească o transformare ineluctabilă. 

Slăbiciunile structurale ale politicii de putere americane au devenit mai 
evidente într-un context istoric în care s-au combinat: 

a) finalul mandatului Administraţiei Bush, în condiţiile în care 
preşedintele american avea o cotă de încredere scăzută atât în Statele Unite 
cât şi în restul lumii; 

b) dificultățile economiei americane, în condiţiile crizei financiare 
provocate de creditele sub-prime, precum şi a creşterii preţului petrolului. 
America a devenit, astfel, mai dependentă fata de capitalurile bazate pe petro- 
dolari ale dinastiilor din zona Orientului Mijlociu, precum şi fata de santajul 
discret al Chinei, care își tine în continuare rezervele financiare în dolari, nu 
în euro. Datorită rezervelor financiare imense deținute de China s-a ajuns la o 
relație de codependentá între Beijing şi Washington; 

C) complicatiile „dosarului irakian”, în care Statele Unite nu au reușit să 
convingă comunitatea internațională de justetea intervenţiei lor si pregătesc 
retragerea completă a trupelor, deşi situația este departe de a fi stabilizată, 
iar iminenta unei influențe predominante a Iranului șiit rămâne o provocare 
majoră; 

d)  precaritatea situaţiei militare din Afganistan, în condiţiile în care 
aliaţii europeni din NATO ai Statelor Unite au început să-și retragă trupele, iar 
Pakistanul dă tot mai evidente semne că este dispus să iasă din logica aliatului 
fidel al SUA. Eşecul de a crea un stat afgan democratic sustenabil prin forțele 
proprii generează imaginea unui eşec american comparabil cu cel din 
Vietnam în anii '60-'705. 

Modelul american este din ce în ce mai mult pus sub semnul întrebării 
după declanşarea crizei financiare din 2008, care a căpătat valente globale si 
chiar sistemice. Astfel, modelul capitalist nereglementat (neo-liberal), 


^ Constantin Hlihor, Geopolitica si geostrategia in analiza relaţiilor internationale 
contemporane, Editura Universității Nationale de Apărare „Carol I”, Bucuresti, 2005, pp. 89-90. 
5 Joseph S. Nye, The Power Game: A Washington Novel, Public Affairs, New York, 2004, passim. 

promovat de Statele Unite după 1990, pare a îşi arăta limitele sub asaltul 
devastator al speculațiilor financiare neîngrădite din ultimii ani. Deși s-a 
încercat temperarea acestor tendinţe prin intermediul Organizației Mondiale 
a Comerțului, a FMI şi a Băncii Mondiale, accentul pe măsurile neo-liberale, 
aplicate fără discernământ și fără a lua în calcul particularitátile locale, nu au 
făcut decât să adâncească prăpastia dintre economia reală şi indicii bursieri. 

De asemenea, criza financiară globală a scos la iveală slăbiciunile interne 
ale Statelor Unite, în special în privinţa serviciilor de asistență socială, de 
sănătate şi educaţie publică, ceea ce nu a făcut decât să întărească polarizarea 
socială şi riscul unor crize interne. În acest context, „visul american” se 
transformă pe zi ce trece într-un coșmar autogenerat, în ciuda încercărilor 
disperate ale administraţiei Obama de a contracara criza prin introducerea 
unor plase de siguranță socială și prin stimularea creşterii economice 
durabile. Influența marilor grupuri financiare împiedică factorul politic în 
luarea unor măsuri care le-ar afecta profiturile dar care sunt necesare în 
scopul redistribuirii echitabile a resurselor, echilibrării cererii solvabile şi 
stimulării economiei reale. În acest timp, modelul capitalist global, lipsit de un 
lider credibil, pare din ce în ce mai inadecvat pentru stadiul actual de 
dezvoltare a societății umane. 


De la „ordinea Războiului Rece” la „noua dezordine globală” 


b. Federaţia Rusă 


Marele merit al lui Vladimir Putin, în ochii rușilor, este acela de a fi redat 
mândria Rusiei, ca urmare a reinstaurării controlului statului asupra 
economiei si a repunerii ordinii în sistemul de securitate si apărare, în 
condiţiile în care oamenii structurilor de informaţii au devenit 
,consubstantiali" cu sistemul de putere, formal şi informal. Salba de conflicte 
înghețate implantate la sfârșitul Războiului Rece, din Caucaz, trecând prin 
Transnistria până la enclava Kaliningrad au fost considerate elementele de 
siguranță ale unei strategii defensive a Rusiei în perioada Boris Elțîn. Sub 
Vladimir Putin acestea au fost reconsiderate în perspectiva unei politici 
ofensive a Rusiei, incluzând organizarea unor cazuri-test prin care să fie 
certificată noua anvergură internațională a Federaţiei Ruse€. 

Rusia a intervenit militar în Georgia în 2008, în numele doctrinei 
„apărării cetăţenilor ruși”, atacul georgian asupra Osetiei de Sud secesioniste 
fiind considerat un act de agresiune. Rusia a folosit resurse militare 
impresionante pentru confruntarea cu un adversar gălăgios dar slab, pentru 


6 Janusz Bugajski, Pacea rece: noul imperialism al Rusiei, traducere din limba engleză de 
Ruxandra Ivan, Sergiu Necsoiu, Diana Stanciu, Silvia Marton, Alexandru Ionașcu, prefață de 
Cristian Preda, Editura Casa Radio, Bucureşti, 2005, pp. 56-64, 78-84. 

că au ştiut că Statele Unite nu vor putea reacționa eficient în apărarea 
aliatului lor georgian. La fel ca și Statele Unite în Irak, în 2003, confruntarea 
militară a fost rapid câștigată, dar gestionarea situaţiei rămâne dificilă. 
Prezenţa trupelor ruse ca trupe de „menţinere a păcii” în Osetia de Sud si 
Abhazia a fost confirmată, iar independenţa lor a fost recunoscută de 
Federaţia Rusă, în ciuda declaraţiilor privind respectul integrităţii teritoriale 
a Georgiei (declaraţii similare celor privind integritatea teritorială a 
Iugoslaviei, cu un deceniu în urmă). Pe acest fond, cuplul Putin-Medvedev a 
cerut crearea unei noi ordini internationale bazate pe regulile 
multipolarismului. 

În esenţă, strategia lui Vladimir Putin de transformare a Rusiei într-o 
mare putere se bazează pe ideea dependenţei Occidentului față de Federaţia 
Rusă, într-un dublu sens: economic/energetic (Europa) și strategic (Statele 
Unite au nevoie de Rusia în conflictul din Afganistan și în soluţionarea 
problemei Iranului, în continuarea programului spaţial internaţional, în 
îngrădirea sau cel puţin disciplinarea ascensiunii puterilor globale emergente 
s.a.). Tactica Rusiei este inspirată de dictonul latin „divide et impera”: Moscova 
vizează decuplarea Europei de Statele Unite prin promisiunea constituirii 
unui bloc economic integrat euro-asiatic, precum si a unor politici tarifare 
prietenoase în domeniul energetic, dar şi paralizarea Uniunii Europene ca 
urmare a divergenţelor greu de solutionat dintre adepţii unei atitudini 
conciliatoare, ,soft" si cei ai unei poziţii ferme, „hard” fata de Kremlin. Sub 
aspectul retoricii europene, au fost amalgamate mesajele dure cu cele mai 
putin ostile, cele eurofobe cu cele eurofile, cele confruntationale cu cele 
amicale. Atunci când retorica s-a întrupat in politici ea a divizat UE’. 

Pe un alt palier, Rusia a iniţiat politici ale competiției globale sau 
foloseşte o retorică tipică epocii bipolare: intenţia de a folosi porturile siriene 
în competiţia cu NATO din Mediterana; exerciții militare demonstrative în 
Extremul Orient; diverse provocări la adresa aliatului Statelor Unite, Japonia; 
trimiterea de nave militare în Atlantic şi bombardiere în America Latină, în 
colaborare cu Venezuela chavistă, Cuba castristă și Nicaragua; ameninţarea cu 
remilitarizarea Kaliningradului sau cu lovituri la adresa Scutului Anti- 
Rachetă, pentru ca ulterior să fie lansată propunerea acceptării amplasării 
interceptoarelor americane, în schimbul abandonării sprijinului pentru 
Georgia si alte state din spațiul ex-sovietic; ralierea la grupul BRICS al 
puterilor internaţionale emergente; participarea la sesiunile tot mai dese ale 
G20. Toate aceste elemente ale baletului politico-diplomatic rusesc au fost 


7 Ronald Asmus, Rusia: aliat sau rival?, în Foreign Policy România, nr. 18, septembrie-octombrie 
2010, pp. 74-75. 

percepute drept atacuri sau tentative de reacţii ostile lansate într-un ritm 
alert, pentru a demonstra forța Rusiei, astfel încât negociatorii occidentali să 
fie puși sub presiune, iar câștigurile tactice să fie transformate de Moscova în 
unele strategice. De exemplu, Rusia doreşte controlul asupra traseelor 
energetice prin Georgia, insistând asupra menţinerii unei „zone de securitate” 
sui generis pe teritoriul georgian dincolo de frontiera Osetiei de Sud și 
Abhaziei, cu intenţia de a bloca astfel accesul Georgiei în NATO si UE®. 

Gestul care se poate dovedi o eroare strategică pentru Federaţia Rusă 
este recunoașterea independenţei Osetiei de Sud și Abhaziei, în măsura în 
care aceste noi „cazuri sui generis” ar putea genera reacţii similare in lant în 
interiorul Rusiei. Elita politică rusă pare a fi uitat faptul că destrămarea 
Uniunii Sovietice s-a realizat în primul rând din interior, ca urmare a vântului 
naţional care a dărâmat zidurile „lagărului sovietic”. Este greu de crezut, însă, 
că riscul nu a fost calculat. Acceptarea lui indică faptul că Rusia vede nu doar 
posibilă îngrădirea prin forță a secesionismului intern, dar si mai putin 
costisitoare în raport cu avantajul geo-strategic dobândit în Transcaucazia si 
cel politico-diplomatic în negocierile legate de Transnistria, Crimeea si 
Kosovo, respectiv în Europa de Est și Balcanii de Vest?. 

Ceea ce pare a fi contat prea putin este pierderea superiorității morale pe 
care Rusia şi-o câștigase în lume în detrimentul SUA, ca apărătoare a 
integrității teritoriale a statelor mici si mijlocii. Pe termen lung abia aceasta 
limitează drastic capacitatea de manevră politică a Rusiei la scară globală. 
Grupul de la Shanghai, din care face parte şi China, văzut de Rusia ca o 
contrapondere la Statele Unite, nu a aprobat gesturile Moscovei de retorsiune 
la adresa Georgiei şi, cu atât mai puţin, recunoașterea independenţei Osetiei 
de Sud şi Abhaziei. 

În ultimă instanță, ceea ce a contat și a fost urmărit a fost câştigul 
strategic legat de obiectivul redefinirii ordinii mondiale şi, în cadrul acesteia, 
de definirea statutului post-sovietic al Rusiei la nivel global. Costul strategic 
principal al unei atari opţiuni este subrezirea încrederii indispensabile pe 
care s-ar fi putut crea un parteneriat strategic între Rusia şi China. (Probabil, 
însă, că Moscova nu avea oricum mari speranțe în perspectivele unui 
asemenea parteneriat așezat pe bazele complementaritátii toxice între 
excesul de teritoriu de care dispune Rusia şi excesul de populaţie de care 
dispune China.) În acest context poziţia de noncombat, sugerând acordul tacit 
la dezmembrarea Georgiei, este preţul pe care Occidentul euro-atlantic este 
gata să îl plătească pentru împiedicarea apropierii chino-ruse ca şi, în 


De la „ordinea Războiului Rece” la „noua dezordine globală” 


8 Dmitri Trenin, Russia: the Loneliness of an Aspiring Power Center în Internationale Politik und 
Gesellschaft, No. 2, 2009, pp. 142-153. 
9 S. Cornell, L'avenir de l'Europe se joue dans le Caucase, în Le Monde, 2 septembrie 2008, p. 16. 

subsidiar, pentru validarea efectelor politicii sale balcanice. Prin atari 
manevre politice Moscova a dorit să impună deschiderea negocierilor privind 
o nouă ordine post-unipolară și totodată să își întărească poziţia în cadrul 
respectivelor negocieri. Sunt interesant de consemnat punctele forte ale 
strategiei globale a Rusiei, astfel cum au fost recent sintetizate de 
Preşedintele Medvedev: 

- O ordine internaţională bazată pe principii și reguli. Prin acest obiectiv 
primordial, Rusia vrea, de fapt, să beneficieze de predictibilitate şi stabilitate, 
având în vedere că interesele sale sunt complexe, iar atingerea lor greu de 
gestionat pe atât de multiple planuri. Ținând seama de actualul echilibru 
global de putere, Rusia nu se mai poate baza pe dreptul forţei si de aceea 
urmărește să reabiliteze forța dreptului. (Cu privire la acest aspect este 
frapant faptul că Rusia şi SUA au făcut rocadă de priorități față de ceea ce 
susțineau în timpul Războiului Rece și mai ales la CSCE.) 

- O ordine pluripolară sau multipolară. În acest caz, problema constă în ce 
înțelege Rusia prin multipolarism. Dacă acest multipolarism este de tip 
orwellian în care unii poli sunt mai importanţi decât ceilalți, atunci este de 
presupus că Rusia continuă să aibă nostalgiile din vremea bipolarismului și, 
de aceea, va trebui convinsă să accepte nu numai multipolarismul, ci şi 
simetria polilor. Oricum este clar că Rusia nu mai acceptă primatul SUA, sau 
pe un plan mai larg, primatul Occidentului. 

- O ordine care să excludă confruntarea. Principiul este corect si 
presupune reforma instituţiilor internaţionale dar el poate ascunde şi 
conştientizarea faptului că Rusia, pe termen mediu și lung, nu are resurse 
pentru a se confrunta cu ceilalți actori globali. Este posibil, de asemenea, ca 
Rusia să fi conștientizat faptul că Războiul Rece a fost pierdut de URSS pe 
teren economic iar nu pe teren militar şi că, în epoca post sovietică, puterea ei 
geo-eonomică nu poate rămâne oleo-dependentă. Escaladarea pericolului 
confruntărilor militare ar obliga Moscova să își folosească atuurile economice 
pentru militarizare iar nu pentru diversificarea structurală a economiei sale 
în scopul de a dobândi sustenabilitatea. 

- O ordine care să admită dreptul Rusiei de a-și apăra cetățenii oriunde s- 
ar afla ei în lume. Aceasta este, de fapt, o abordare naționalistă care, totodată, 
transformă scopul în mijloc. În speță Rusia doreşte un drept de intervenţie în 
fostul spaţiu sovietic spre păstrarea acestuia ca sferă de influenţă. 

- O ordine în care Rusiei să i se recunoască interesele în zonele din 
imediata vecinătate. În mod evident, aceasta este o revenire la sferele de 


10 Wess Mitchell, Doctrina Sikorski vs. Doctrina Medvedev, în Foreign Policy România, nr. 12, 
septembrie-octombrie 2009, pp. 87-89. 

influență, ceea ce este inacceptabil şi demonstrează că Rusia trebuie să-şi 
modernizeze conceptul de multipolarism. 

Ultimii ani au evidenţiat, încă odată, dilema identitar-structurală a 
statului rus: integrarea sa în Occidentul Extins, cu tot ce înseamnă aceasta sub 
raportul organizării politice şi economice liberal-pluraliste, sau constituirea 
sa ca un bloc euro-asiatic de sine stătător, cu sateliți central-asiatici sau 
parteneri din Extremul Orient (China în principal, dar și Japonia, ca 
alternativă), organizat după regulile „democraţiei suverane”. Cuplul 
Medvedev-Putin pare a fi ajuns la concluzia că secretul puterii Rusiei nu 
constă în alegerea definitivă a unei căi, ci tocmai într-o indeterminare care 
fascineazá și înfricoşează în egală măsură Occidentul și Orientul, ținând trează 
curiozitatea şi atracția fata de misterul „sufletului slav”. 

Pentru strategii ruși o combinaţie între managementul relațiilor 
internaţionale prin criză, derapajul controlat în acţiunile tactice, securitatea 
proprie obținută pe seama insecuritatii vecinilor, utilizarea politică a atuului 
energetic şi exploatarea fricii actorilor globali fata de perspectiva confruntării 
directe între ei (deci inclusiv cu Rusia), alternanţa între cald si rece, dulce si 
amar, agresivitate si amicitie, intransigentá şi conciliere, principialitate si 
cinism in atitudinea fata de Occidentul euro-atlantic, balansul între 
deschiderea față de Europa si apropierea de Asia, încurajarea aranjamentelor 
bilaterale cu membrii UE cumulată cu negocierile directe purtate peste capul 
europenilor cu SUA, pare a fi cocktailul cástigátor!!. Nu se poate spune cu 
certitudine că o atare socoteală este corectă. În orice caz, ea indică faptul că 
reacția democratiilor euro-atlantice fata de Rusia va trebui să ţină seama de 
complexitatea si sofisticarea strategiei acesteia si, totodată, să găsească justul 
echilibru între conciliatorism si confruntationism sau mai exact, respingându- 
le pe amândouă să ajungă la echilibrul corect între fermitate (strategică) şi 
flexibilitate (tactică). Ceea ce se poate spune la nivel minimal pe un asemenea 
fond este că Rusia este prea mare pentru a fi integrată, prea puternică pentru 
a fi îngrădită și prea importantă pentru a fi ignorată; de aceea trebuie asociată 
(în cadrul unei ordini globale multipolare echilibrate). 


De la „ordinea Războiului Rece” la „noua dezordine globală” 


c. Uniunea Europeană 


Uniunea Europeană trece printr-o multiplă criză: o criză de identitate, o 
criză de credibilitate, o criză de lideri, o criză de comunicare si o criză de 
creştere. Criza de identitate are trei dimensiuni: culturală, geopolitică şi 
funcțională. Dimensiunea culturală angajează dilema „Europa religioasă sau 


11 D, Trenin, passim. 

Europa laică”, precum si controversa între presupusa toleranţă creştină si 
reprobatul fundamentalism islamic. Problemele legate de identitatea 
culturală sunt agravate de doctrina menținerii prin metode artificiale a 
diversității (chiar si cu prețul perpetuării decalajelor civilizationale), precum 
şi de incapacitatea de a concepe o Europă a minorităţilor în care convietuirea 
interetnică iese din logica disputei dialectice între majoritate şi minoritate 
spre a urma paradigma multiculturalismului civic în cadrul unei naţiuni 
cosmopolite. 

Dimensiunea geopolitică se referă la definirea hotarelor UE, problemă în 
relaţie directă cu magnitudinea ambițiilor sale globale. Dacă Uniunea 
Europeană vrea să fie un jucător global ea va trebui nu doar să accepte, ci 
chiar să dorească a ajunge să se învecineze cu zonele marilor sfidări la adresa 
securității universale, precum Asia Centrală si Orientul Mijlociu, precum şi să 
îşi întărească influența în lumea musulmană. În acelaşi timp este 
indispensabil, însă, să decidă si până unde crede că se poate extinde spre a-şi 
pune de acord istoria cu geografia, respectiv aspiraţiile politice cu spaţiul 
coerent în care îşi exercită jurisdicția și ale cărui resurse naturale le 
controlează direct!2. Intervenţia militară aeriană a unor state membre in 
Libia, în contextul asa-zisei „Primăveri arabe”, trebuie să fie un prilej de 
reflecţie în măsura în care demonstrează că o acțiune militară realtiv simplă 
în vecinătatea sa apropiată constituie o supraextindere în raport cu mijloacele 
sale. UE a fost, astfel, nevoită să apeleze la NATO pentru succesul acţiunii 
militare după care s-a dovedit incapabilă să gestioneze consecinţele civile ale 
intervenţiei (mai ales cât priveşte imigrația ilegală, care o vizează direct si 
exclusiv si organizarea democraţiei locale prin instrumente "soft"). Toate 
acestea vorbesc despre vulnerabilitatile acțiunii externe a UE, dar şi despre 
slăbiciunile politicii sale de extindere (în special cu referire la Turcia, împinsă 
imprudent în dilema alegerii între integrarea europeană - inclusiv prin 
musulman-democratie, si revenirea la gloria otomană - la neo-otomanism)!5. 

Dimensiunea funcţională / comunicationald priveşte lipsa de transparență 
a relației dintre acțiunea instituţiilor europene şi calitatea vieţii cetățenilor 
europeni. Guvernele naţionale încearcă să treacă toate succesele UE în contul 
lor și toate insuccesele lor în contul UE. Concurența benefică a agenţilor 
economici si a cetățenilor europeni pe piaţa unică este dublată de o nefastă 
concurenţă între statele-natiune mânate de miopia egoismului national. În 
consecință, europeanul de rând vede în UE doar o clică de birocrati profitori a 
cărei ineficientá si iresponsabilitate îl vulnerabilizează în fata migraţiei afro- 


12 Adriana Berbec, Reassessing European Union Limits: What Role for the New Regional 
Partnerships, în Romanian Journal of European Affairs, Vol. 10, No. 2, June 2010, pp. 69-78. 
13 T. Ferenczi, L'Union Européenne et ses voisins de l'Est, in Le Monde, 30 august 2008, p. 2. 

asiatice şi îl expun dumpingului social est-continental. Nevăzând valoarea 
adăugată adusă de instituţiile europene, el nu are motive sa fie loial acestora. 
Ideea europeană este astfel subminată de deficitul criteriilor de coeziune. 

Criza de creştere are două aspecte. Pe de o parte, este vorba despre criza 
economică, ca urmare a refuzului de a asocia liberului schimb o politică 
economică și socială comună. Fără a pune în comun resursele necesare 
investițiilor în educație, cercetare (inclusiv progres tehnologic în domeniul 
militar), securitate energetică și dezvoltarea infrastructurilor, precum şi fără 
a le utiliza potrivit unei strategii integrate, așa-zisa solidaritate europeană 
rămâne o vorbă goală. Pe de altă parte, UE se confruntă cu incapacitatea 
instituţiilor sale, concepute pentru o confederație cu maximum cincisprezece 
state, de a lua decizii într-o formulă extinsă la douăzeci și șapte de membri. 
Extinderea este obligatorie spre a permite transformarea „Europei - piaţa 
comună” într-o „Europă - putere globală” și, totodată, posibilă în condiţiile 
post-bipolarismului. Ea impune, însă, și adâncirea integrării, pe baza unui 
model post-westfalian, de tip federal. Actualele încercări de a crea o 
guvernare financiară unică la nivel european pot constitui embrionul unei 
integrări mai adânci a statelor membre, însă doar dacă nu se va rezuma 
exclusiv la zona Euro. Fără o federație pan-europeană capabilă a îmbina 
disciplina cu responsabilitatea și solidaritatea cu subsidiaritatea, UE are 
numai trecut. Ideea unei Europe cu două viteze nu ar face decât să grăbească 
procesul de disolutie a construcției europene și de eşec al proiectului 
europeani. 

Este de adăugat că dacă pe plan intern UE nu poate fi salvată de punerea 
intereselor comune europene sub tutela unui directorat franco-german, pe 
plan extern ea nu poate fi decât subminată de un parteneriat privilegiat 
germano-rus. Ambele tendințe, având Germania în centrul lor, vorbesc despre 
o posibilă revenire a Berlinului de la ideea benefică a Germaniei europene la 
aceea periculoasă și dovedit ca irealizabilă a Europei germane. Nu este doar 
datoria Germaniei, ci si a tuturor membrilor UE să evite asemenea evoluţii / 
involutii. 


De la „ordinea Războiului Rece” la „noua dezordine globală” 


d. China 


Nu poate fi terminată această trecere în revistă fără a ne referi pe scurt la 
China: o putere globală emergentă (după opinia unor analiști China ar fi ajuns 
deja la nivelul relevantei globale) si o putere în mod traditional neagresivă 


14 Adrian Severin, Pledoarie pentru adevăr, Editura MondoMedia - Institutul Ovidiu Șincai, 

("soft"). Ca o alta putere globală potential emergentá, UE - dependentă sub 
aspectul securității militare de puterea hard decadentă (în reflux) SUA şi sub 
aspectul securității energetice de puterea hard decadentá (în reflux) Rusia - 
este interesată de echilibrarea raporturilor globale de putere prin asocierea 
cu China, putere deopotrivă emergentă şi soft. La rându-i, China este 
interesată de o ordine mondială "armonioasá" care nu se poate realiza fără un 
tandem cu UE, apt să contrabalanseze politica americană si cea rusă fata de 
Beijing și astfel să configureze paradigma securitară chino-americană şi cea 
chino-rusă pe linia coerentei lor cu o ordine globală multipolará simetricá!5. 

Cele două procese esenţiale care se consumă în prezent în China pe plan 
intern sunt realizarea unei dezvoltări economice durabile care să depășească 
diferențele masive de dezvoltare dintre est și vest, pe de o parte, și punerea în 
acord a deschiderii societății chineze spre capitalismul global cu reforma 
politică a statului comunist şi tradiţiile culturale confucianiste, pe de altă 
parte. Un asemenea efort nu poate şi nu trebuie să urmeze drumul parcurs de 
democratiile euro-atlantice. Pe plan extern, China este gata să își asume 
răspunderi in măsura în care este acceptată ca actor egal in drepturi cu 
ceilalți actori globali. În acest sens, pașii concreti imediati ar fi recunoasterea 
statutului de economie de piață funcţională pentru China, ridicarea 
embargourilor care interzic accesul Chinei la anumite tehnologii de vârf (în 
special cu caracter militar) şi renunțarea Occidentului la instrumentalizarea 
geo-politică a drepturilor omului în relaţia cu China. 

Pericolul cel mai important pentru ordinea globală viitoare este ca 
asimetriile de putere, caracterizând prezenta dezordine mondială, să se 
exprime de o manieră care să împingă puterea globală emergentă chineză 
către un model de dezvoltare de tip naţionalist (după modelul euro-atlantic). 
O China naționalistă riscă să epuizeze resursele naturale ale planetei în cadrul 
unei politici de dezvoltare guvernate de ideea rivalitátii globale, iar nu de 
aceea a sustenabilitátii, si să submineze securitatea și stabilitatea globală în 
siajul strategiilor confruntationale cu ceilalți actori globali. În acelaşi timp, o 
asemenea logică, încurajând şi un militarism chinez, va dezechilibra China pe 
plan intern cu efectul de a o face și mai puţin predictibilă în relaţiile externe. 

Derapajul naţionalist al Chinei nu poate fi evitat prin politici de îngrădire 
a acesteia, prin izolarea ei sau prin exercitarea de presiuni pe o temă sau alta. 
Emergenta Chinei ca actor relevant într-o ordine globală, care este in statu 
nascendi, nu poate fi opritá!6. Întrebarea este doar, cum va arăta această nouă 


15 Zbigniew Brzezinski, Marea tablă de sah. Suprematia americană și imperativele sale 
geostrategice, traducere de Aureliana Ionescu, Editura Univers Enciclopedic, Bucuresti, 2000, pp. 
170-174. 

putere globală? Pentru ca răspunsul să fie consonant cu nevoia unei ordini 
multipolare simetrice si neconflictuale este important ca ascensiunea Chinei 
să aibă loc cu asistenţa celorlalte puteri (prezente, emergente sau decadente), 
iar nu împotriva lor. 


De la „ordinea Războiului Rece” la „noua dezordine globală” 


Scenarii privind transformările sistemului internaţional 


Sfârşitul oricărei ordini anunță o nouă epoca de incertitudine si chiar de 
dezordine. Teza de la care această lucrare pleacă este că etapa sistemului 
unipolar este în mod structural depășită. Perspectivele nu sunt, însă, deloc 
clare. Nu este vorba în mod esenţial de o criză a definirii obiectivelor (Europa, 
Rusia, China și chiar o anumită parte din elita SUA acceptă sau doresc o 
ordine pluricentrică, teoretic mai stabilă), ci de o derută cu privire la alegerea 
mijloacelor pentru atingerea acestora și, subsecvent, cu un blocaj referitor la 
evaluarea si acceptarea costurilor implicate de folosirea respectivelor 
instrumente. În cele ce urmează examinăm câteva din scenariile privind 
transformarea sistemului internaţional. 


a. Revenirea (temporară) la unipolarism 


Deși criza georgiană din 2008, coroborată cu starea economică din Statele 
Unite, cu situația politico-militară din Afganistan si Irak si, mai ales, cu 
degradarea globală a încrederii în simbolurile americane, ne indreptátesc să 
credem că avem de-a face cu încheierea ciclului american în relaţiile 
internaționale. Totuși, puterea Statelor Unite este încă mult mai mare în 
comparaţie cu a oricărui alt competitor individual. Economia americană este 
deocamdată mai mare decât cea a Chinei şi comparabilă cu economia Uniunii 
Europene, în ansamblu, chiar dacă în ultimul deceniu și datoriile SUA au 
devenit imense. Statele Unite au capabilități militare superioare tehnologic şi 
cantitativ atât fata de Rusia, cât si fata de China. Sistemul educational si de 
cercetare nord-american este în continuare cel mai performant din lume. 
Acestea sunt doar câteva din argumentele care ar putea fi folosite de elita 
politică a SUA pentru a încerca menținerea supremaţiei globale. 

Redeșteptarea imperialismului rusesc ar putea fi si ea un factor pentru 
reabilitarea unipolarismului. Speriată de puterea și apetitul agresiv regăsite 
ale Rusiei, UE ar putea fugi iarăși către SUA, cerându-i să refacă echilibrul 
european si, in acest scop, supunându-se conducerii lor. Nu mai puţin China, o 
putere globală emergentă, ar putea redescoperi faptul că o pax americana este 
preferabilă unei hegemonii rusești. Ținând seama, totuşi, de slăbiciunile 

structurale ale Federatiei Ruse (descresterea demografica nefiind dintre cele 
mai nesemnificative) este mai probabil ca atat UE, cat si China, India, Japonia 
etc. vor încerca alte soluții înainte de a imbrátisa unipolarismul. 


b. Reînvierea „Războiului Rece” 


Se vorbește despre începutul unui nou Război Rece. Este greșit. Războiul 
Rece s-a purtat între două blocuri constituite pe baza unor ideologii opuse. În 
ceea ce o priveşte, lumea de azi - sau măcar principalii săi actori - sta pe o 
temelie ideologică esențialmente comună. Olimpiada de la Beijing şi Expoziţia 
mondială de la Shanghai au arătat că nici măcar China nu mai este comunistă 
în sensul marxist-leninist al termenului. Chiar dacă, în planul politicii reale, 
democratiile diferă - America, UE, Rusia, Japonia etc. oferă imaginea unui 
sistem cu geometrie variabilă, alăturând democraţii conservatoare, liberale şi 
controlate, plebiscitare, reprezentative și directe, pluraliste şi monopartide 
etc., dezbaterea ideologică nu mai îmbracă forma confruntării şi nu mai 
priveşte principiile, ci se rezumă la nuanţe. 

Războiul Rece, în forma unui conflict bipolar, este imposibil și pentru că 
după 1989 formarea unor poli de putere regională s-a accelerat: China a 
devenit un competitor cu adevărat global, iar India aspiră și ea la acest statut. 
Chiar statele europene, reunite în cadrul Uniunii Europene, altădată legate 
foarte strâns de SUA, aspiră la dobândirea rolului de actor global. Mai degrabă 
decât să ducă la prăbuşirea UE, actuala criză economică globală poate 
determina, prin adâncirea integrării, nașterea Statelor Unite ale Europei. Într- 
o lume puternic interconectată nu mai este posibil un Război Rece global, dar 
sunt previzibile conflicte regionale în care ar putea fi utilizate elemente din 
recuzita Războiului Rece clasic. 


c. Conflictul fierbinte 


Potrivit unor aprecieri, dezordinea post-unipolară se va concentra într-o 
conflagrație fierbinte, opunând pe principalii actori globali si regionali, în 
special SUA si Rusia!7. Este improbabil. Dacă Războiul Rece, dar și războaiele 
mondiale care i-au premers și în care şi-a găsit originea, au lăsat o moştenire 
intelectuală importantă, aceasta se referă la convingerea marilor puteri că 
trebuie să evite confruntarea directă. Respectiva convingere este parte a 
culturii politice contemporane. Nu războiul este exclus, ci războiul nemijlocit 


17 Robert Gilpin, Război si schimbare în politica internaţională, Editura Scrisul Românesc, 
Craiova, 2000, pp. 26-30. 

între principalii operatori ai ordinii - sau dezordinii - mondiale. Micii 
operatori se pot încăiera întrucât ştiu că marii gardieni ai lumii - neputând 
îngădui ca vreunul dintre combatanți să fie complet exclus din jocul de putere 
şi din mecanismul global de contraponderi - nu vor lăsa să se ajungă la 
anihilarea totală a vreunuia. Oricât de aspră va fi confruntarea lor retorică, 
SUA şi Rusia vor căuta să păstreze echilibrul între ele; un echilibru dinamic, 
este adevărat, dar echilibru. Prinsă între exigenţele euro-atlantice și sfidările 
euro-afro-asiatice, UE va refuza să se lase antrenată de obsesiile 
confruntationale ale unora dintre noii săi membri răsăriteni, inspirate de o 
nefericită rusofobie care, este adevărat, le-a fost băgată în oase cu vârful 
baionetei și imprimată în suflet cu șenila tancurilor. Superputerile emergente, 
precum China, ştiu că şansa lor istorică tine, nu de creşterea cheltuielilor 
militare, ci de creșterea puterii economice care, la rândul ei, depinde de 
evitarea războiului. 

Tot atât de adevărat, însă, este faptul că, dacă analizăm bugetele de 
apărare ale Statelor Unite, Rusiei si Chinei vom constata că acestea au crescut 
constant în ultimul deceniu. Guvernele ţărilor respective au investit o parte 
însemnată din rezultatele creșterii economice în tehnologia militară iar SUA, 
în plus, în purtarea războaielor din Afganistan și Irak. Chiar dacă puterea 
militară nu este folosită în mod direct pentru sporirea bogăției marilor puteri, 
sau pentru soluționarea directă a disputelor lor, componenta „hard power” 
rămâne un factor important pentru negocierea contractelor economice si 
strategice, sau pentru asigurarea condiţiilor psihologice favorabile unei 
activități economice mai intense. Absența sau prezența unei componente 
semnificative de „hard power” determină modalitatea în care un stat/actor 
internaţional este considerat slab sau puternic, apt sau inapt pentru apărarea 
intereselor sale si promovarea prioritátilor sale în lume, sensibil sau 
insensibil la anumite provocări, ameninţări sau oportunităţi, activ, reactiv sau 
pasiv în relaţiile cu alţii. În ciuda probabilității scăzute de a asista la conflicte 
fierbinți de mare amploare, puterea miliară va rămâne un test esenţial în 
stabilirea ierarhiei rolurilor globale iar simetria de putere între actorii globali 
va influenţa stabilitatea ordinii globale, inclusiv natura, amploarea şi evoluţia 
confruntărilor militare periferice. 

În măsura în care echilibrul puterii militare înseamnă stabilitatea păcii, 
acumularea acestei puteri măreşte pericolul de război și, în acealși timp, 
grevează asupra dezvoltării generale si, deci, a puterii societăților care alocă 
excesiv de multe resurse pentru securitatea militară în raport cu cele 
rezervate securității economico-sociale; mai ales în contextul crizei financiare 
actuale. Pe termen lung, unii poli de putere actuali pot să decadă din această 
cauză. Conştientizarea unei asemenea evoluţii a condus și va conduce la 

negocierile de dezarmare, limitare a armamentului si neproliferare, ceea ce va 
reduce, in ultimă instanţă, riscul unui nou conflict fierbinte la scară planetară. 
De aceea credem că structurarea dezordinii post-unipolare actuale nu va 
conduce spre strategia conflictelor fierbinți. Se pune întrebarea dacă 
proliferarea armei atomice, aşa cum s-a întâmplat în timpul Războiului Rece, 
va face mai puţin probabil un conflict global, ţinând cont de ameninţarea 
distrugerii reciproce?18 Chiar de ar fi aşa, sub umbrela amenințării atomice va 
rămâne încă posibilă proliferarea conflictelor economice (tarife vamale 
prohibitive, nationalizári, șantajul asupra operatorilor economici ai altor state 
S. a.). 

Pe de altá parte nu putem ignora faptul cá efectele stabilizatoare ale 
,echilibrului terorii" au fost posibile intr-o lume relativ rationalá in care 
confruntarea ideologicá nu a fost dublatá de o confruntare culturalá. Cu alte 
cuvinte, ambele blocuri ideologice in conflict apartineau aceluiasi tip de 
cultură având viata ca valoare fundamentală; prin urmare caracterizată de 
respectul vieţii sau, cel putin, de teama de moarte. „Echilibrul terorii” 
funcționează numai dacă funcționează şi mecanismul autoretinerii 
(autocenzurii). Or, în condiţiile inmultirii deţinătorilor de armament nuclear, 
dintre care unii aparțin unor culturi exaltând primatul morţii asupra vieții, 
„disciplina nucleară” din trecut pare a fi pusă în viitor sub semnul îndoielii. 
Oricum, aceasta nu neagă improbabilitatea unei (pseudo),ordini" bazate pe 
conflicte fierbinţi, întrucât o conflagrație nucleară duce la sfârșitul oricărei 
ordini si a oricărei dezordini în același timp, trimitandu-ne eventual înapoi la 
dezordinea primordială, deci, în afara istoriei. 


d. „Concertul puterilor” 


Revenirea la bipolarism ar echivala cu revenirea la echilibrul terorii. 
Revenirea la unipolarism ar echivala cu revenirea la haosul produs de 
arbitrariul unei lumi asimetrice. Revenirea la sistemul „concertului națiunilor 
(puterilor)” care a garantat status-quo-ul politic şi echilibrul de putere 
mondial între 1815 şi 191419, printr-un mecanism de Congrese, Conferinţe si 
Alianțe (Congresul de la Viena - 1815, Conferinţa de la Paris - 1856, 
Congresul de la Berlin - 1878, Conferința de la Bucuresti - 1913, respectiv 
Sfânta Alianţă, Antanta, Tripla Înţelegere) a devenit imposibilă din două cauze 
principale: globalizarea şi democratizarea (relaţiilor internationale). Istoria - 
în sensul de realitate construită politic - a devenit cu adevărat universală. 


18 John ]. Mearsheimer, The Tragedy of Great Power Politics, W. W. Norton & Company, New 
York and London, 2001, pp. 130-133. 
19 Henry Kissinger, Diplomaţia, Editura All, Bucureşti, 2007, pp. 78-102. 

Cele câteva puteri europene, euro-atlantice sau euro-asiatice nu pot să mai 
controleze ansamblul proceselor politico-economico-sociale la scara unei 
omeniri populate şi fragmentate într-o puzderie de state suverane mari, 
mijlocii şi mici, independente și interdependente, în același timp. Ca să nu mai 
vorbim de incapacitatea statelor individuale sau chiar a coalitiilor de state de 
a disciplina mişcarea actorilor globali nestatali - crima organizată, oligarhia 
societăților transnationale, instituţiile finantatoare internationale cu 
birocratia lor autonomizatá, mass-media internationalá cu abuzul ei de 
libertate a expresiei. Geografia politicá nu mai este euro-centricá si nici 
atlanto-centrică. „Conferinţele de pace" nu mai pot redesena pur şi simplu 
frontierele, potrivit inspiratiei cátorva jucátori majori, asociati dupá nevoile 
balantei de putere. 


De la „ordinea Războiului Rece” la „noua dezordine globală” 


e. Apolarismul sau pluripolarismul 
neconvențional / transnational asimetric 


Sistemul internaţional actual poate fi caracterizat drept un apolarism 
instabil, pentru cá este nereglementat. Nu este vorba doar despre absenţa 
regulilor funcționale codificate în dreptul internațional, ci de acel ansamblu 
de mecanisme de operare în sistemul internaţional, determinate de realitatea 
dispersării şi codependentei puterii. Dacă in prima parte a secolului al XX-lea 
aveam o distribuţie multipolară a puterii, urmată de ascensiunea unui sistem 
de relații internationale dominat de două superputeri, principala 
caracteristică a relaţiilor internaţionale la începutul secolului al XXI-lea este 
apolaritatea: o lume dominată nu de unul, două sau mai multe state, ci de zeci 
de actori cu putere diferită20. 

La o primă vedere, lumea de astăzi pare să fie multipolară. Principalele 
puteri (China, Uniunea Europeană, India, Japonia, Rusia si Statele Unite), 
combinate, reunesc cam jumătate din populaţia globului, 75% din PIB-ul 
global si 80% din cheltuielile destinate apărării. Totuşi, aparențele sunt 
înșelătoare. Lumea de astăzi diferă substanţial de ceea ce numim un sistem 
multipolar clasic, pentru că observăm o dispersare fără precedent a puterii 
către numeroşi centri de putere, dintre care doar o mică parte sunt state. 
Autoritatea şi puterea statelor este astăzi împărțită cu actorii principali ai 
globalizării: organizații globale şi regionale, ONG-uri, corporații 
internaţionale. 


20 Richard Hass, The Age of Nonpolarity - What will follow US Dominance, in Foreign Affairs, Vol. 
87, No. 3, May-June 2008, pp. 44-56. 

Lumea apolară este și o consecinţă a fenomenului de globalizare. Aceasta 
consolidează apolaritatea în două feluri: o mare parte dintre fluxurile 
transfrontaliere se desfăşoară în afara controlului guvernelor suverane şi, de 
cele mai multe ori, fără ştiinţa acestora, diluând astfel influența marilor 
puteri. În egală măsură, globalizarea sporeşte puterea actorilor nestatali: 
exportatorii de energie, organizațiile teroriste, firmele multinaționale, dar si 
media sau birocraţia organizaţiilor internaţionale. Este din ce în ce mai 
evident faptul că a fi astăzi cel mai puternic stat nu echivalează cu a deține un 
monopol, fie el și relativ, asupra puterii politico-militare. Este foarte ușor 
pentru indivizi şi grupuri private să acumuleze si să exercite o putere 
substanţială. Doctrina drepturilor omului, precum şi cea privind drepturile 
minorităților (aceasta din urmă expresie a eșecului cunoscut de proiectul 
politic al statelor națiune, proiect privind crearea de suprastructuri politice 
pe baze neafectate de segregare identitară, dar si cauză a respectivului eşec 
prin fragmentarea respectivelor state) au dat naştere, la rândul lor, unor 
subiecți de drept internațional nestatali care adesea - inclusiv prin 
mobilizarea şi manipularea opiniei publice - influenţează evoluţii dramatice 
la scară mondială. 

Dezordinea globală are nevoie de a fi structurată, deoarece lăsată în voia 
propriilor sale tendinţe, o lume apolară va deveni cu timpul haotică. Legea 
entropiei ne spune că sistemele formate dintr-un număr mare de actori tind 
spre dezordine, în absenţa unei intervenţii din afară. Devine astfel imperativă 
identificarea sau construirea polilor lumii. Este vorba, însă, de poli de iradiere 
şi nu de constrângere. Acești poli (cu acţiune regională și viziune globală) își 
bazează puterea pe ofertă - adică pe solidaritatea pe care o pot garanta, iar nu 
pe coercitie - adică pe resursele pe care le pot confisca. De asemenea, ei trebuie 
să se caracterizeze printr-un dublu echilibru: echilibrul inter-polar privind 
resursele pe care le mobilizează și controlează și echilibrul intra-polar între 
obligaţiile regionale pe care fiecare şi le asumă si drepturile pe care le obține. 
Din experienţele trecutului ar trebui sintetizat, astfel, modelul unei ordini a 
globalismului multipolar caracterizat de simetria polilor, acționând printr-un 
mecanism al solidarității şi subsidiaritátii globale. 

Ne putem întreba dacă amestecul de factori conventionali si 
neconventionali care influențează evoluţiile globale prezente va avea sau nu 
un impact asupra caracterului şi importanţei alianțelor. În trecut, alianțele au 
fost esenţiale pentru determinarea și conservarea echilibrului de forte si, in 
consecință, pentru securitatea și stabilitatea lumii. Este de imaginat că, de 
acum, sub dubla acțiune a globalizării si regionalizării - respectiv a 
concurenței exercitate de structurile de putere supranationale si de cele 
subnationale -, alianțele îşi vor diminua mult din importanţa actuală si își vor 

modifica modul de operare. Cu atâtea variabile în joc, funcţionând după logici 
şi cu sensibilitáti diverse, circumscrise de fenomenul intersecţiei asimetriilor, 
predictibilitatea sfidărilor, anticiparea conținutului concret al obligaţiilor 
funcție de probabilitatea producerii riscurilor asumate si conservarea 
ratiunilor care motivează solidaritatea, în mod traditional fundament al 
trăiniciei alianțelor, acestea vor fi repuse mereu sub semnul incertitudinii. 
Dincolo de acest proces de natură a afecta încrederea fără de care nici o 
coaliție nu se poate constitui şi nu poate funcționa eficient, ideea antantelor 
inter-statale va fi descurajată de incapacitatea actorilor naționali de a asigura 
o guvernare trans-nationalá eficientă. Raporturile dintre state vor fi, de aceea, 
din ce în ce mai selective şi mai conjuncturale. Va fi mai greu să operăm 
clasificări riguroase de tipul state adversare-state aliate; vom avea situații în 
care anumite state vor coopera, dar și momente în care se vor afla pe poziţii 
complet divergente. Crește importanța consultărilor, dar în primul rând a 
abilității de a construi coaliţii flexibile, coaliții ale contextului, cum ar fi BRICS, 
Cooperarea Economică Asia-Pacific sau G20. 


De la „ordinea Războiului Rece” la „noua dezordine globală” 


Situaţia României 


Globalizarea accentuează, printre altele, două fenomene mergând aparent 
în contra curentului şi anume: creșterea în semnificație a contiguitatii 
teritoriale din perspectiva capacității de manevră strategică; adâncirea si 
accelerarea integrării regionale. Ce concluzie ar putea trage de aici o Românie 
din vecinătatea Rusiei şi devenită membru cu drepturi depline al NATO şi UE? 
Ca ţară de flanc a NATO, România se întâlneşte cu Rusia (și CSI) de-a lungul 
unei linii de demarcaţie a cărei natură (linie de conflict sau linie de 
cooperare) rămâne, încă, de definit. Evenimentele recente din Republica 
Moldova si Ucraina sunt o dovadă că bătălia rămâne încă deschisă, desi Rusia 
şi-a afirmat deja interesul preferenţial pentru această zonă. 

În raport cu NATO, puterea militară a Rusiei este mică. În această 
slăbiciune se găsește, însă, paradoxal, avantajul Moscovei. Ea nu mai este 
amenințarea coagulantă de altă dată. Confruntată cu slăbiciunea Rusiei, 
coeziunea internă a NATO slăbește. Alianţa se transformă într-o organizație 
politică, în condiţiile în care liderul ei, America, își pierde utilitatea politică de 
apărător al democraţiei. O atare restrângere îi împinge pe principalii aliaţi 
europeni din NATO, în contrapondere, spre o apropiere de Rusia, care deţine 
resurse naturale importante pentru momentul de criză economică în care ne 
aflăm. 

Pentru America, a ţine Europa departe de Rusia este important, dar tot 
mai greu realizabil. Pentru Europa, evitarea „încercuirii” ruso-americane este 

vitală. Pentru Rusia, cooperarea tactică cu Europa este utilă în realizarea 
echilibrului strategic cu SUA. Sub aspect geografic, România se află în punctul 
de intersecţie a acestor vectori de interes politic. În Eurasia, Rusia este cea 
mai bine plasată spre a lucra la modernizarea fostelor republici sovietice a 
căror independenţă pare a fi plătită cu inertia autoritarismului sovietic. De 
asemenea, ea poate deveni un protector al lumii musulmane care, 
discriminată sau abandonată de SUA, va fi atrasă de spiritul multilateralist şi 
egalitarist rusesc. Astfel, Moscova ar fi un factor regulator al 
fundamentalismului islamic, demotivându-i isteria altfel alimentată de izolare 
şi lipsa de alternative. 

În atari circumstanţe, spre a evita lupta pe mai multe fronturi, Europa îşi 
va deschide porţile în fața Rusiei (așa cum Bismarck a făcut-o în secolul al 
XIX-lea şi De Gaulle în secolul al XX-lea). Spre a nu se vedea marginalizate și 
izolate fata de centrul de atracţie al Eurasiei, SUA, acceptând să redeviná o 
putere alături de altele, statele europene vor încerca, la rândul lor, o „Antantă 
cordială” cu Rusia (așa cum a făcut-o Eduard al VIl-lea al Angliei cu rivalul 
ereditar francez, de teama Germaniei, la începutul secolului al XX-lea). Până 
atunci, însă, Moscova va dori, desigur, să arate că poate fi un vecin incomod 
dacă nu i se oferă şansa de a fi un partener util. În acest scop, ea va căuta să 
obţină victorii demonstrative împotriva unor „inamici de serviciu” slabi din 
vecinătatea sa apropiată. România, cu slăbiciunile ei structurale, este un „caz- 
şcoală” ideal într-o asemenea strategie periferică. Dacă va fi aleasă ca „inamic 
euro-atlantic”, ea va suporta toate dezavantajele unui alt „Război Rece”, de la 
invazia serviciilor secrete, la acţiunile de diversiune și destabilizare internă 
(inclusiv agitația autonomistă a minorităţilor si nelinistile sociale) si la 
stimularea rivalitátilor cu vecinii (inclusiv cei ce sunt membri NATO şi UE). 

lată de ce România nu se mai poate complace în actuala apatie fata de 
Moscova, trăind cu iluzia că, integrată în NATO sau UE, poate discuta în 
termenii Războiului Rece. Ignorarea nu este o opțiune, după cum a miza totul 
pe o integrare în opoziție cu Rusia ar fi o politică defazată fata de mersul 
istoriei. 

România nu poate risca să rămână în afara jocului după realizarea unei 
înțelegeri între Rusia si Occident, nici ca până atunci să fie terenul unui război 
demonstrativ între acestea. Ea trebuie să dezvolte o politică rațională si 
constructivă cu Rusia, ale cărei fructe să apară înainte ca parteneriatul 
acesteia cu SUA si UE să prindă viata. Relaţia cu Rusia este cu atât mai 
importantă cu cât SUA nu au cum oferi României protecţie strategică absolută 
(în ciuda amplasării scutului anti-rachetă la Deveselu), iar UE nu este gata să 
o accepte printre membrii săi influenţi. Dacă nu va pleda pentru o atare 
politică în cadrul alianțelor sale euro-atlantice și nu o va aplica în vecinătatea 

sa euro-asiatică, în locul păcii, inevitabil, va avea războiul, de orice natură ar 
putea fi acesta. 

În paralel, România va trebui să redescopere know-how-ul relaţiei 
strategice privilegiate cu China. Pe o atare cale ea ar putea contribui la 
construcţia viziunii asupra unei noi ordini globale. În acelaşi timp și în acelaşi 
sens România va trebui să degajeze o viziune proprie şi să lanseze o acțiune 
eficientă (inclusiv pe calea creșterii prezenţei românilor și influenţei lor în 
cadrul instituţiilor europene) cu privire la viitoarea construcţie europeană pe 
linia edificării Statelor Unite ale Europei (adică a unei Europe politice unite 
care să poată fi deopotrivă garant al securității personale şi sociale, naționale 
şi internaţionale a cetățenilor săi). 


De la „ordinea Războiului Rece” la „noua dezordine globală” 


Concluzii 


Pacea nu se reduce la absența războiului. Dezordinea de după 
unipolarism nu este o formă a păcii. Ea este un ansamblu haotic de 
confruntări geopolitice la nivel global, care au loc între centre de putere 
asimetrice si cu identitate fluctuantă, într-un mediu international 
nereglementat (căci vechiul drept internațional, chiar dacă nu a primit 
certificat de deces, este în moarte clinică, iar ordinea economică neo-liberală 
nu mai corespunde sfidărilor actuale) în care unilateralismele intră spontan 
în coliziune. Căutarea echilibrului este o tendinţă firească a oricărei entități. 
Găsirea lui pe cale naturală într-o lume cu structuri asimetrice presupune 
încercări şi reiteratii dureroase multiple, succesul final integrând suma unor 
eșecuri tragice. Alternativa este un proces politic negociat și condus, care să îi 
implice în fiecare din fazele sale, pe toti actorii globali, regionali si locali 
interesați. 

Obiectivul actorilor internaționali (al Uniunii Europene, în ceea ce ne 
priveşte) ar trebui să fie gestionarea macro-echilibrelor dinamice prin politici 
flexibile de concentrare a resurselor, cu scopul de a ordona acţiunea factorilor 
statali şi nestatali, politici şi apolitici. În acest sens se impune o redefinire a 
conceptelor de „echilibru” si de ,resurse". Astfel, echilibrul nu mai poate fi 
conceput în statică, ci numai în dinamică, ca mecanism al conservării 
macroproportiilor în condiţiile schimbării permanente a valorilor puse în 
balanţă. Pe cale de consecință, valoarea resurselor va fi dată de măsura în 
care acestea răspund nevoilor de adaptabilitate la exigenţele unui mediu în 
schimbare. Întrucât, însă, fără coerență si predictibilitate nu există încredere, 
iar fără încredere nu există cooperare şi securitate, va fi esenţial să se 
răspundă întrebării „cum poti fi flexibil rămânând coerent?”, precum si celei 
„cum poti fi dinamic si adaptabil rămânând predictibil?". 

Identificarea soluţiilor este un proces complex și dificil, deoarece implică 
provocări de ordin axiologic, conceptual si, nu mai putin important, al 
realismului propunerilor. Reorganizarea sistemului international trebuie 
realizată, din perspectiva noastră, plecând de la valorile pe care dorim să le 
apărăm. Sistemul internaţional post-unipolar trebuie să asigure o securitate 
economico-socială cât mai mare pentru cât mai mulți oameni, stabilitate şi 
predictibilitate, evitarea războaielor. De asemenea, ansamblul de reguli 
efective care ar trebui să guverneze sistemul internaţional trebuie să asigure 
prezervarea echilibrului ecologic, deoarece intrarea pe panta încălzirii 
ireversibile a Planetei va pune toate statele în situația de a nu avea 
instrumente de apărare eficiente împotriva consecințelor creșterii 
temperaturii globale cu 4 grade Celsius (de exemplu, deșertificarea unor zone 
largi, reducerea spaţiului de habitat, apariția unor noi boli, foamete şi 
migrație masivă, generatoare de conflicte). Lumea se află într-o situație 
inedită, în care trebuie organizat transferul cu cât mai mici costuri de la 
ordinea unipolară, fără a avea precedente în istorie pentru organizarea 
pașnică a unui atare proces. Dilemele epistemologice sunt semnificative, 
deoarece majoritatea conceptelor cu care operează teoria relaţiilor 
internaţionale sunt realizate în epoca războiului rece. Vechile concepte 
juridice şi economice vor trebui, astfel, adaptate la noile realități. 

Atunci când, la sfârşitul anilor '60 ai secolului trecut, după experiența 
Războiului de şase zile si cea a „Primăverii de la Praga", cele două blocuri 
adverse în Războiul Rece au constatat că nu pot controla perfect disidentele 
interne si nici nu pot sprijini eficient disidentele din tabăra adversă, s-a ajuns 
la concluzia că inamicii trebuie să se întâlnească spre a negocia, dacă nu 
pacea, cel putin un cvasi-armistitiu, precum și regulile luptei, astfel încât 
fiecare să poată urmări obținerea castigurilor dorite fără a periclita esenţial 
existenţa şi proiectele celuilalt. O pace rece era preferabilă unui Război Rece. 
Așa s-a ajuns la Actul Final de la Helsinki și la ceea ce s-a numit „destindere”. 
Acesta a fost un mecanism complex pentru garantarea echilibrului universal 
al puterilor adverse, în condiţiile în care dinamica fiecăreia în promovarea 
intereselor specifice nu a fost oprită. Experienţa Conferinţei pentru Securitate 
şi Cooperare în Europa ar trebui să-i inspire pe cei care caută acum cu 
responsabilitate si realism să transforme noua „supă primordială” 
reprezentată de dezordinea consecutivă unipolarismului eșuat, într-o ordine 
globală nouă. Întrucât de undeva trebuie început şi, ţinând seama că 
iniţiativele grandioase riscă să nu depășească fazele pregătitoare, s-ar putea 
imagina o „conferință-pilot” care să includă cercul actorilor principali. 
Indiferent de opțiune, invitarea tuturor membrilor permanenti ai Consiliului 
de Securitate al ONU - spre a se asigura si participarea Chinei - este 

obligatorie, alături de includerea noilor puteri emergente, reprezentate de 
BRICS, dar şi a puterilor economice regionale prezente în cadrul G20. 

O asemenea conferinţă internaţională ar trebui să redefinească principiile 
de bază ale dreptului internațional, economiei şi relaţiilor internaţionale, în 
condiţiile în care cele introduse în Carta ONU, tratatele cu vocaţie universală 
şi Actul final de la Helsinki nu mai funcționează. Egalitatea suverană, 
neamestecul în treburile interne, nerecurgerea la forță si proportionalitatea 
reacției față de amenințări sau agresiuni, au fost subminate: prin 
recunoașterea unor entități nestatale (persoane fizice sau comunități umane 
- titularii „drepturilor omului” sau cei ai „drepturilor minorităţilor”) ca 
subiecți de drept internaţional, practic purtători de suveranitate; prin 
afirmarea unui drept la intervenţie (nu numai în scopuri umanitare, ci si 
pentru raţiuni de securitate ținând de natura unor regimuri politice); prin 
formularea unor doctrine neo-conservatoare precum cea a „loviturii 
anticipative” (sau „preventive”) etc. Dreptul la autodeterminare, înainte 
recunoscut exclusiv popoarelor, a fost extins nu numai la minorităţi, ci şi la 
comunități cu identitate civic-culturală discutabilă. Securitatea nucleară nu 
mai este apărată prin caracterul închis al clubului puterilor indreptátite a 
deține arma nucleară, progresul şi globalizarea tehnologică făcând ca de 
capacitatea de a accede la acest tip de armament să beneficieze, în fapt, state 
din afara clubului si chiar persoane private. În acelaşi timp, persistenta unor 
zone importante în afara controlului fiscal al autorităților alese în mod 
democratic nu poate decât mări riscul apariției unor crize economice de 
durată. În fata acestor evoluţii, revenirea la preceptele dreptului postbelic si 
ale ordinii bipolare nu este o soluţie realistă. Păstrarea regulilor şi practicilor 
impuse de unipolarism, mai ales în lipsa unui jandarm global ascultat, 
respectat, luminat, democrat și responsabil (figură imposibil de realizat) nu 
este, însă, nici ea admisibilă. 

Soluţia pare a fi, în condiţiile imposibilității de a mai apela la vechea 
filosofie a alianțelor tradiționale, constituirea unor democrații transnationale 
capabile să pună în sincronie geografia cu istoria (la nivel regional) şi să 
concilieze globalizarea cu regionalizarea, salvând totodată ceea ce este pozitiv 
în experiența naţională, inclusiv securitatea socială. Aliantele cu geometrie 
variabilă a acestor poli de putere relativ simetrici sau, în orice caz, cu 
capacitate competitivă globală, va crea mecanismul de contraponderi apt să 
garanteze echilibrul, securitatea şi stabilitatea universale. Odată adoptată o 
astfel de cale, vor putea fi operate schimbările fundamentale necesare în 
concepţia politicilor comprehensive de securitate. 


De la „ordinea Războiului Rece” la „noua dezordine globală” 


